
TRACTATUS I. 


DE GRATIA. 


PRAENOTANDA DE NOTIONE ET DIVISIONE GRATIAE. 


l. Deus destinavit hominem ad finem supernaturalem (De Deo Uno 
IL, n. 45 sqq; de Deo fine ultimo IIT, n. 434 sqq). Porro vult ho- 
minem prosequi hunc finem actibus proportionatis, qui et ipsi sint 
supernaturales. Poterat quidem absolute ordinem supernaturalem ita 
instituere, ut homo, si fecisset quae naturaliter facere poterat, fine 
supernaturali potiturus esset. Sed profecto magis convenit, ut fini 
supernaturali etiam respondeat motus supernaturalis in finem. Ergo 
homo auxiliis supernaturalibus iuvandus est, ut finem suum debito 
modo prosequi possit. 


2. Imprimis homo sibi relictus finem supernaturalem ne cognoscit 
quidem. Ergo ante omnia supernaturalis revelatio requiritur, ut homo 
et finem et media proportionata cognoscere possit (Instit. propaed. I, 
n. 176). At sola externa propositio finis non sufficit, si desunt vires 
ad faciendum id quod proponitur. Atqui supernaturale transcendit 
vires naturales (De Deo creante IIT, n. 164 sqq). Ergo addenda sunt 
homini auxilia interna, quibus fiat principum aptum ad agendum 
supernaturaliter. Jaec auxilia vocantur gratia, quia sunt donum, quod 
neque debetur debito naturae neque debito meriti naturalis. Possunt 
quidem etiam externa dona vocari gratia, at potissimum hoc nomine 
appellantur dona interna. Sed hie conceptus gratiae paulo magis 
explicandus est. 


9. Gratia multipliciter dicitur: ,Uno modo pro dilectione alicuius, 

sicut consuevimus dicere, quod iste miles habet gratiam regis, 1. e. 

rex habet eum gratum. Secundo sumitur pro aliquo dono gratis dato, 

sieut consuevimus dicere: Hanc gratiam facio tibi. Tertio modo su- 

mitur pro recompensatione beneficii gratis dati, secundum quod di- 

cimus agere gratias beneficiorum. Quorum trium secundum dependet 
Pesch, Praelectiones dogmatieae, V. Ed. 4, 1 

eX primo; ex amore enim, quo aliquis habet alium gratum, procedit, 
quod aliquis ei gratias impendat; ex secundo autem procedit tertium, 
quia ex beneficiis gratis exhibitis gratiarum actio consurgit" (S. Thomas 
1, 2, q. 110, a. 1). Interdum quoque gratia dicitur id, quod hominem 
reddit amabilem, ut ,Fallax gratia et vana est pulehritudo* (Prv 31, 30). 


4. Agitur hie de gratia secundo sensu intellecta, quae est donum 
gratis datum seu beneficium, non ex necessitate neque intuitu proprii 
commodi neque ex iustitia sed ex pura benevolentia collatum, ita ut 
benevolentia sit adaequatum motivum alteri beneficium (commodum, 
utilitatem) conferendi. Ergo in notione gratiae pars quasi materialis 
est benefieium, forma vero gratuitas. Haec est doctrina S. Pauli: 
,Ei, qui operatur, merces non imputatur secundum gratiam sed se- 
eundum debitum. Ei vero, qui non operatur, credenti autem in eum, 
qui iustificat impium, reputatur fides eius ad iustitiam secundum pro- 
positum gratiae Dei^ (Rom 4, 4 5; cf. 11, 6). S. Augustinus ait: 
Gratia, sine qua nec infantes nec aetate grandes salvi fieri possunt, 
non meritis redditur, sed gratis datur, propter quod et gratia nomi- 
natur^ (De nat. et grat. n. 4; M 44, 249); et alibi: ,Quid est 
gralia? (Gratis data. Quid est gratis data?  Donata, non reddita* 
(In Io. tract. 3, n. 9; M 35, 140; cf. De gest. Pelag. c. 14, n. 33; 
M 44, 840). 

Unde patet ipsum amorem benevolentiae, quo Deus nobis bonum 
vult, esse gratiam, et quidem aeternam et primam, a qua omnes aliae 
gratiae dependent, quam Magister (2, dist. 27) vocat gratiam gratis 
dantem in oppositione ad gratiam gratis datam, quae est donum a 
Deo nobis collatum (cf. S. Thom. 1, q. 38, a. 2). Nihilominus com- 
muniter gratia intellegitur non subiectivus amor Dei erga nos sed 
obiectiva dona, quae Deus nobis liberaliter dat. 

Potest etiam effectus gratiae vocari gratia, quemadmodum meritum 
et vita aeterna vocantur gratia, quatenus sunt ex gratia. Sed in toto 
hoe tractatu gratia intellegitur principium bonorum operum, quo sensu 
SS. Patres et concilia de gratia loqui solent. 


9. Porro cum inter dona Dei multa sint, quae ad ordinem naturalem 
pertinent, haec quoque naturalia dona gratia vocari possunt. Sunt 
enim bona sine ullo nostro merito nobis collata, ut creatio et facul- 
tates naturae nostrae ingenitae, quas, antequam nobis darentur, 
mereri non potuimus, quia nondum eramus. Quare merito etiam pro 
donis naturalibus Deo gratias agimus. Quaedam quidem dona natu- 
ralia eo sensu sunt debita, quod a natura exiguntur; sed quia natura 
ipsa est donum indebitum, omnia in radice sunt indebita et gratiarum 
actione digna. Ideo apostolus gentibus exprobrat, quod, cum Deum 
ex donis suis naturalibus cognovissent, ,non sicut Deum glorificaverunt 
aut gratias egerunt" (Rom 1, 21). S. Augustinus (cum aliis quáttuor 

Praenotanda de notione et divisione gratiae. 3 
episcopis africanis) scribit (Ep. 177, n. 7; M 33, 767): ,Quadam non 
improbanda ratione dicitur gratia Dei, qua creati sumus, ut non nibil 
essemus, nec ita essemus aliquid ut cadaver quod non vivit, aut arbor 
quae non sentit, aut pecus quod non intellegit, sed homines qui es- 
semus et viveremus et sentiremus et intellegeremus et de hoc tanto 
beneficio creatori nostro gratias agere debeamus; unde merito et ista 
gratia diei potest, quia non praecedentium aliquorum operum meritis 
sed gratuita Dei bonitate collata est.* Sed in eadem epistula S. Au- 
gustinus addit longe aliam esse gratiam, ,qua praedestinati vocamur, 
iustificamur, glorificamur^. Ergo conceptus gratiae latius extenditur 
quam conceptus entis supernatura!is, quatenus complectitur etiam dona 
naturalia et praeternaturalia. At plerumque gratia intellegitur donum 
supernaturale. Maxime cum pelagiani eoepissent anputi aequivocatione 
nominis gratiae et dicerent se quoque admittere gratias, intellegentes 
dona naturalia, hoc nomen gratiae magis magisque exclusive adhibitum 
est ad significanda dona supernaturalia. 


6. Et revera dona supernaturalia nomen gratiae potiore iure merentur, 
quia multo maior in iis est ratio gratuiti. Nam creatio est negative 
quidem indebita, quia nullum adest subiectum, cui debeatur; sed gratia 
est positive indebita, quia subiecti iam exsistentis exigentiam excedit. 
Dona autem naturalia, quae creationem sequuntur, excludunt quidem 
debitum meriti, at non debitum naturae, quia aut ad hoc requiruntur, 
ut natura omnino sit, aut ad hoc, ut frustra non sit; gratia vero 
supernaturalis mon solo debito meriti sed. etiam debito maturae caret, 
quia sine ea natura exsistere et finem proportionatum assequi potest 
(S. Thomas 1, 2, q. 111, a. 1 ad 2). Et licet fortasse quaedam na- 
turalia non sint debita secundum tantam perfectionem et amplitudinem, 
sunt nihilominus debita ex genere suo, id quod de gratia nullo modo 
valet. Itaque gratia stricte et simpliciter dicta est domum, quod mon 
solum in specie, sed etiam in genere exigentiam maturae superat et 
omne debitum excludit. Haec et non alia est gratia, quam $8. Serip- 
tura toties laudat. De qua re S. Augustinus: ,Numquid natura erit 
gratia? Nam et hoc pelagiani ausi sunt dicere: gratiam esse naturam, 
in qua sic creati sumus, ut habeamus mentem rationalem. ... Sed 
non haec est gratia, quam commendat apostolus per fidem Iesu Christi* 
(De grat. et lib. arb. c. 13, n. 25; M 44, 896). 

Itaque SS. Patres et theologi, usum S. Scripturae secuti, gratiam 
intellegunt donum Dei, naturae exigentiam excedens, quod creaturae 
rationali respectu finis supernaturalis a Deo datur; seu brevi: gratia est 
donum Dei supernaturale. De hac tantum gratia imposterum loquemur. 


7. Divisiones gratiae: 
Gratia. dividilur in increatam et creatam, Increata gratia est Deus, 


quatenus se cum creatura communicat sive ad fruitionem imperfectam, 
1 * 

ut in inhabitatione Spiritus Sancti, sive ad fruitionem perfectam, ut 
in visione beatifica. Sed quia de utraque gratia dictum est in tractatu 
de Deo Uno (II, n. 61 sqq 662 sqq), hic agemus de sola gratia creata. 

Porro gratia creata dividitur im gratiam patriae et gratiam viae. 
Gratia patriae est lumen gloriae et alia dona, quae ad beatitudinem 
pertinent. Sed de his quoque alibi agitur (De Deo fine ultimo III, 
n. 430 sqq. De Deo Uno Il, n. 71 sqq) Ergo agendum restat de 
gratia viae, quae ideo magis nomen gratiae meretur, quia gloria 
patriae etiam datur propter meritum; unde inter se opponi solent dona 
gratiae et dona gloriae. 

Gratia viae distinguitur in internam et. externam. Externa dicitur, 
quae in se est aliquid homini externum, ut doctrina, leges, incarnatio, 
sacramenta, institutio ecclesiae, quae omnia postulant speciales trac- 
tatus. Ergo hoc loco disserendum erit de gratia interna, quae ho- 
minem intrinsecus perficit. 

Gratia interna dividitur in gratiam gratis datam et gratiam gratum 
facientem. Gratiae gratis datae sunt dona prophetiae, miraculorum, 
alia, quae recenset S. Paulus 1 Cor 12, 8 sqq et quae explicat 
S. Thomas 1, 2, q. 111, a. 4. Hae gratiae non dantur omnibus sed 
quibusdam hominibus, non directe ad salutem eorum propriam sed ad 
utilitatem aliorum. Quia igitur aae gratiae non faciunt hominem Deo 
gratum, ideo commune nomen gratiae retinent, cum omnis gratia sit 
aliquid gratis datum (cf. Mt 10, 8); gratia vero gratum faciens addit 
aliquid ad communem notionem gratiae, et secundum hoc denominatur. 
De aliquibus gratis gratis datis sermo est in variis tractatibus, ut 
de inspiratione et de scientia infusa, et quaedam infra addemus in 
appendice; hic nobis loquendum est de gratia gratum faciente. Non- 
nulli quidem veteres theologi hoc nomine solam gratiam sanctificantem 
appellant, sed nos cum S. Thoma (1, 2, q. 111, a. 1) gratiam gratum 
facientem intellegimus omnem eam, quae confert ad iustificandum sive 
immediate sive mediate hominem, cui datur. 5S. Scriptura testatur 
gratiam gratum facientem multo praestantiorem esse gratiis gratis 
datis (Le 10, 17 sqq. 1 Cor 12, 31); unde fit, ut, si de gratia sim- 
pliciter sermo sit, intellegatur gratia grhtum faciens sive actualis 
sive habitualis. 


8. Divisio gratiae actualis et habitualis erit principalis divisio totius 
tractatus nostri, Nam primo agemus de gratia, quae consistit in 
actibus intellectus et voluntatis, quaeque ideo dicitur actualis; secundo 
de gratia, quae per modum qualitatis permanentis est in homine, 
quaeque ideo dicitur gratia habitualis; tertio de merito, quod est ef- 
fectus gratiae. Sicut enim homo, ut vitam naturalem agat, habet 
imprimis principium vitale, quo elicit actus vitales, dein vero con- 
cursum Dei naturalem, quo iuvatur ad actus eliciendos, ita ut vitam 
supernaturalem agat, accipit actum primum seu principium huius vitae 

per gratiam habitualem, dein vero auxilium supernaturale per modum 
concursus ad eliciendos actus secundos. 


9. Iam omnes gratiae, quae in hoc ordine hominibus dantur, dicuntur 
gratiae Christi, quia ob merita Christi dantur. (Gratia autem, quae 
ante primum peccatum hominibus dabatur, dicitur gratia Dei, quia 
non ob merita Christi sed unice ex benevolentia Dei data erat. Etsi 
admitteretur incarnationem futuram fuisse independenter a peccato, 
tamen in statu naturae integrae gratia non referretur ad Christum ut 
redemptorem. Non est quidem alterius naturae gratia Christi atque 
gratia Dei, sed eatenus differt ab hae, quia ex misericordia Dei datur 
homini positive indigno et quia non solum elevat naturam, sed etiam 
est. medicinalis ad sanandum vulnus peccato inflictum. 


10.  Paíres, qui de gratia scripserunt, recenset Suarez, Proleg. 6 in 
iract. de grat., c. 6. Inter omnes maxime eminet S. Augustinus, quem 
presse sequuntur S. Prosper et S. Fulgentius. De S. Augustino ita 
scribit Coelestinus I ad episcopos Galliae: ,Augustinum sanctae recor- 
dationis virum pro vita sua atque meritis in nostra communione semper 
habuimus, nec umquam hunc sinistrae suspicionis saltem rumor aspersit; 
quem tantae scientiae olim fuisse meminimus, ut inter magistros op- 
timos etiam ante a meis semper decessoribus haberetur (Denz.! n. 128, 
eum nota). De S. Augustini auctoritate cf. Mazzella, De gratia disp. 1, 
art. 1l, S 4. Opera S. Augustini, quae huc pertinent, inveniuntur in 
collectione Migne praecipue in tomis 44 et 45, ubi etiam habentur 
S. Prosperi opuscula apologetica pro S. Augustino. Patrum Grae- 
corum de gratia doctrinam collegit 7saac Habert opere: , Theologiae 
Graecorum Patrum vindicatae circa universam materiam gratiae libri 
ires^. Inter scholasticos de gratia agunt Magister eiusque commentatores 
variis locis: 2, dist. 26—29; 4, dist. 1—4; dist. 14; S. Thomas eiusque 
commentatores 1, 2, q. 109—114. Ex schola thomistarum praeter com- 
mentarios Bartholomaei Medina, Ioannis a S. Thoma, Salmanticensium et 
praeter tractatus Goneti, Gotti, Billuart commemoranda sunt separata 
opera de auxiliis gratiae edita a Dominico Soto (De natura et gratia), 
Petro de Ledesma (De divinae gratiae auxiliis), Didaco Alvarez (De 
auxiliis divinae gratiae et Responsionum libri quattuor) TAoma de 
Lemos (Panoplia divinae gratiae) qui omnes sunt Ordinis Praedica- 
torum, et a Gabriele a S. Vincentio, Carmelita (De divina gratia) Ex 
theologis Societatis Iesu nominandi sunt praecipue Bellarminus, Molina 
(tum in Comment. in Part. 1 tum in Concordia), Gregorius de Valentia, 
Suarez, et inter eos, qui speciatim de gratia scripserunt, Luisius 
Turrianus, Thomas Muniessa, Ripalda (De ente supernaturali). Nostra 


1 Denzinger-Bannwart, Enchiridion Symbolorum, Definitionum et Declara- 
tionum. 

aetate de gratia scripserunt: AKaphael Cercià, cardinalis Maeeella, 
Dominicus Palmieri, Sanctus Schiffini, Gustavus Lahousse, Murray, 
Oswald, Schüeler, Kuhn, Kleutgen (Theol. der Vorzeit t. IT), Scheeben 
(Dogm. 1. 6) eiusque continuator Atzberger (Handbuch der kath. Dogm., 
vol. IV), Gutberlet (Dogm. Theol. von Heinrich vol. VIII, NN. D&à 
Prado, R. Tabarelli, I. Van der Meersch, G. Van Noort, alii. Quaestiones 
historicas controversiae de auxiliis tractarunt ex thomistis Serry (Le 
Blanc), e Societate lesu Livinus de Meyer; variae dissertationes de 
haec re exstant in tomo V Thesauri a Zacharia editi. 


PARS I. 
DE GRATIA ACTUALI. 


SECTIO I. 
DE NATURA GRATIAE ACTUALIS. 


ART. I. 
QUIBUS REBUS RATIO GRATIAE ACTUALIS COMPETAT. 


Prop. l. Gratiae actuales consistunt in illustrationibus intel- 
leetus et inspirationibus voluntatis. 


11. Nota. Cum gratia omnis sit aliquid supernaturale: et faciat 
hominem filium Dei et heredem vitae aeternae, numquam conceptu 
per se proprio in hac vita assequi possumus, quid gratia sit. Sicut 
enim visio Dei immediata est mysterium stricte dictum, ita gratia, 
quae cum hae visione interna necessitudine nectitur, mysterium sit 
necesse est. Alioqui si gratiae essentiam naturaliter cognosceremus, 
naturali quoque appetitu eam desideraremus, ideoque neque ipsa neque 
beatitudo, quae est terminus eius, essent dona facultates naturales 
simpliciter transcendentia et indebita. Quod cum falsum esse iam pro- 
batum sit (II, n. 45 sqq; III, n. 177 sq), efficitur gratiam esse rem, quae 
secundum suum proprium conceptum a. nobis apprehendi nequeat; ergo 
secundum conceptus analogos explicanda est. Unde gratia definitur 
auxilium a Deo nobis concessum, quo ,bonum aliquod, quod ad sa- 
lutem pertinet vitae aeternae, cogitare, ut expedit, aut eligere* 
possimus (conc. arausic. Il c. 7; Denz. n. 180). Ideo actus, qui ope 
gratiae ponuntur, vocari solent ,salutares", i. e. ad salutem super- 
naturalem intrinsecus pertinentes. Ceterum putandum non est solam 
gratiam actualem valere ad operandum, gratiam autem habitualem 
ad constituendum hominem iustum in actu primo unice pertinere; 
nam etiam gratia habitualis est virtus, qua salutariter vivitur. Gratia 
igitur vocari solet actualis (a recentioribus scholasticis), quia solo 
actu absolvitur, non vero in permanente qualitate consistit. Gratia 

habitualis est habitus a Deo infusus, gratia actualis est motio divina. 
Gratia habitualis datur, ut per gratiam actualem homo ,suaviter et 
prompte a Deo moveatur ad bonum aeternum consequendum" (S. Thomas 
15922 "0 91103 922). 


12. Ut igitur gratia actualis secundum conceptus analogos aliquo 
modo explicetur, videndum est primo, quae sint motiones illae salu- 
lares seu in qua facultate humana hae motiones fiant, et secundo, quid 
virium ad facultates naturales addant. Ad priorem quaestionem re- 
spondemus: gratias actuales consistere in illustrationibus intellectus 
et inspirationibus voluntatis. 


13. Est autem notandum duplici modo intellectum illustrari posse a 
Deo: primo per externam tantum doctrinam, quae dicitur illustratio 
mediata, de qua hic nihil est dicendum (cf. Ps 18, 8 9); secundo 
per infusionem interni luminis, quae dicitur éljustratio immediata. 
Neque vero haec immediata illustratio necessario independenter ab 
obiecto externo novi aliquid manifestat, sed efficit, ut intellectus 
cirea obiectum alio modo versetur, quam solo influxu obiecti moveri 
potest. 

Similiter voluntas duplici modo a Deo moveri potest, tum | mediate 
per intellectum (sive illustratione mediata sive immediata) tum per 
motionem, quae immediate in voluntatem recipitur. Hae igitur intel- 
lectus illustrationes et voluntatis inspirationes tam mediatae quam 
immediatae sunt gratiae. Non quidem desunt theologi, qui solas me- 
diatas motiones voluntatis necessarias esse admittant (cf. Petav., De 
Pelag. c. 10, n. 12); sed auctore Suarez sententia opposita est certa 
(ISO cE inco) 


Pars I. Inter gratias actuales referuntur illustrationes intel- 
lectus. 


14. Arg. 1. Ex S. Scriptura. 


,Non quod sufficientes simus cogitare aliquid a nobis quasi ex 
nobis, sed sufficientta nostra ex Deo est^ (2 Cor 3, 5). Cogitatio, de 
qua apostolus loquitur, est rectum iudicium de iis, quae pertinent vel 
ad munus apostolicum fructuose gerendum vel generatim ad opus 
salutare recte aestimandum (cf. Corne in l. c.) Agitur ergo de 
cognitione rerum supernaturalium, quam dicit apostolus se non posse 
habere ex se ipso sed a solo Deo, qui et idoneum se fecerit ministrum 
novi testamenti. 

Deus Domini nostri lesu Christi, Pater gloriae, det vobis spiritum 
sapientiae et revelationis in cognitione eius, illuminatos oculos cordis 
vestri, ut sciatis, quae sit spes vocationis eius* (Eph 1, 17 18). , 08 
unctionem habetis a Sancto, et nostis omnia. Non scripsi vobis quasi 

ignorantibus veritatem, sed quasi scientibus eam. ... Et vos unctio- 
nem, quam accepistis ab eo, maneat in vobis; et non necesse habetis, 
ut aliquis doceat vos^ (1 Io 2, 20 27). Cf. 2 Cor 4, 6; Act 26, 16 sqq. 


15. His textibus docemur inter auxilia, quibus ad salutariter agendum 
& Deo iuvamur, esse illustrationes intellectus easque immediatas. Nam 
praedicatione externa supposita internae quoque illustrationes dicuntur 
esse necessariae, Immo S. loannes internam unctionem, per quam 
christiani omnia noverunt, diserte distinguit a doctrina externa, ut 
S. Augustinus exponit: ,Et non habetis necessitatem, ut aliquis vos 
doceat. ... Quid ergo nos facimus, fratres, quia docemus vos? Ipsi 
Ioanni dico: Ut quid talem epistulam fecisti? quid illos docebas? 
quid instruebas? quid aedificabas? ... Magisteria forinsecus àdiutoria 
quaedam sunt et admonitiones; cathedram in caelo habet, qui corda 
ienet^ (In 1 Io. tract. 9, n. 18; M 35, 2004). Quare S. Paulus 
(1 Cor 3, 7) ab externa institutione, quam vocat plantationem et riga- 
tionem, distinguit gratiam Dei, quae sola ,incerementum dat*, i. e. salu- 
tarem fidem producit; ergo interna gratia Dei intellectum illuminat. 


16. Arg. 2. Ex doctrina SS. Patrum. 

S. Augustinus saepissime has internae illuminationis gratias laudat. 
Ita l. c. ait: ,Interior magister est, qui docet, Christus docet, in- 
spiratio ipsius docet. Ubi illius inspiratio et unctio non est, forinsecus 
inaniter perstrepunt verba." Et alibi: ,Audit quippe homo dicentem 
hominem vel angelum; sed ut sentiat et cognoscat verum esse, quod 
dicitur, illo lumine intus mens eius aspergitur, quod aeternum est, 
quod etiam in tenebris lucet^ (De pecc. merit. et remiss. l. 1, c. 25, 
n. 37; M 44, 130. Cf. De grat. Christi c. 24; M 44, 372). Seriptor 
de vocatione gentium (l. lj c. 8; inter opera S. Prosperi M 51, 656): 
,Cum verbum Dei per ministerium praedicantium auribus carnis in- 
fertur, miscetur operatio potentiae divinae cum sono vocis humanae, 
et qui incitavit evangelizantis officium, audientis quoque firmavit 
affectum; dulcescit enim animae cibus Verbi, veteres tenebrae nova 
luce pelluntur et obtutus interior caligine antiqui erroris exuitur* 
(cf. Prosperi carmen de ingratis v. 335 sqq; M 51, 114). S. Ful- 
gentius epistulam 17 (n. 67; M 65, 493), quam una cum aliis 14 epi- 
Scopis scripsit (opusc. de incarnat. et gratia) ita concludit: ,Pro 
quibus [haereticis] tamen nec oratio fidelium debet desistere nec 
caritas aliquando torpere, ut Deus iis gratiam suae illuminationis 
donet, per quam in ipsis semen divini sermonis fructificet, qui frustra 
exterioribus auribus sonat, nisi Deus spiritali munere auditum hominis 
interioris aperiat./^ S. Cyrillus Alex., In Io. 6, 40 (l. 4, c. 5; M 73, 
516): ,Cognitionem sui Filii non sono aut voce Pater nobis immittit, 
sed illuminatione mentis, qua recte divinas Scripturas percipimus." 
Of. Gregor. M., Hom. l1. 1, hom. 8 in Ez. n. 2 16 sqq; M 76, 854 sqq. 

S. Bernard., De convers. ad cler. c. 1, n. 2; M 182, 825. Plura apud 
Ripalda disp. 101, sect. 3 4. 

Theologorum doctrinam vide apud S. Thomam 1, 2, q. 109, a. 1, 
et apud Suarez l. 3, e. 5. 


17. Avg. 3. Ex definitionibus ecclesiae. 

Concilium arausicanum II can. 7: ,Si quis per naturae vigorem 
bonum aliquod, quod ad salutem pertinet vitae aeternae, cogitare, 
ut expedit, aut eligere sive salutari, i. e. evangelicae praedicationi 
consentire posse confirmat absque illuminatione et inspiratione Spiritus 
Sancti, qui dat omnibus suavitatem in consentiendo et credendo veri- 
tati, haeretico fallitur spiritu, non intellegens vocem Dei in evangelio 
dicentis: Sine me nihil potestis facere, et illud apostoli: Non quod 
idonei simus cogitare aliquid à nobis quasi ex nobis, sed sufficientia 
nostra ex Deo est" (Denz. n. 180). Quae definitio repetita est a 
concilio vaticano sess. 9, c. 9 (Denz. n. 1791). Cf. conc. trid. sess. 6, 
c. 5 (Dene. n. 7917). 


18. Avg. 4. Ex ratione. 

Per gratiam homo promovetur ad finem supernaturalem. Atqui 
haee est indoles naturae rationalis, ut omnis motus eius incipiat ab 
intellectu, Ergo convenit Deum quoque ita movere hominem ad finem 
supernaturalem, ut huius motus initium sit in intellectu. Ad hoc 
autem sola externa propositio obiecti non sufficit, quia ea non ob- 
stante manet intellectus subiective intra ordinem naturalem. Ergo ut 
actus hominis debitam proportionem ad finem supernaturalem habeant, 
intellectum immediato Dei influxu illustrari necesse est. 


Pars II. Inter gratias aetuales referuntur inspirationes vo- 
luntatis. 


19. Haec pars, si abstrahimus ab inspiratione mediata vel immediata, 
non indiget speciali argumento, quia eo ipso, quod exsistit illu- 
stratio intellectus, etiam habetur mediata inspiratio voluntatis. Ergo 
saltem haec inspiratio intellegenda est, quando dicitur Deus operari 
in nobis velle (Phil 2, 13), vel quando Pater dicitur trahere ho- 
mines, ut veniant ad Christum (Io 6, 44). Num vero praeter me- 
diatam inspirationem etiam immediata admittenda sit, S. Scriptura 
non diserte docet. 

Quod attinet ad nomen ,inspirationis", Schiffini monet hoc nomen 
non esse artandum ad solam motionem voluntatis, cum a Patribus et 
conciliis etiam dicatur de motione intellectus (De gratia n. 132, IIT). 
Quod quamvis verum sit, tamen simplicitatis causa melius servatur 
modus loquendi satis communiter a theologis receptus, ut gratia intel- 
lectus vocetur illustratio, gratia autem voluntatis inspiratio. Nam 
per se nomen illuminationis potius convenit intellectui, nomen autem 


Sectio 1. De natura gratiae actualis. Prop. I. fth 


inspirationis potius refertur ad affectum. Quam ob rem etiam vetera 
concilia distinguunt gratiam illuminationis et inspirationis, ut Arausi- 
canwm II, quod inter alia docet credulitatis affectum esse in nobis 
per inspirationem Spiritus Sancti corrigentem voluntatem nostram 
ab infidelitate ad fidem (can. 5 et 7; Dene. n. 178 180) Item 
S. Augustinus distinguit ,adiutorium cognitionis^ et ,inspiratiortem 
dilectionis^ (Contra duas epist. pelag. l. 4, c. 5, n. 11; M 44, 617). 

Nomen gratiae inspirationis iam apud vetustissimos Patres oc- 
currit. lta ,gratia divinae inspirationis* (Tertull, De patientia c. 1; 
M 1, 1249); ,auxilium divinae inspirationis* (Cyprian., Ad Fortunat. 
praef. -1; Z7 1, 817). 


90. Avg. 1. Ex traditione. 


Coelestinus I, secutus Zosimi papae auctoritatem, contra semi- 
pelagianos docet ep. 21, c. 9: ,Quod ita Deus in cordibus hominum 
atque in ipso libero operetur arbitrio, ut sancta cogitatio, pium con- 
silium omnisque motus bonae voluntatis ex Deo sit, quia per illum 
aliquid boni possumus, sine quo nihil possumus* (Denz. n. 135). Con- 
cilium milevitanum Il can. 4: ,Item quisquis dixerit eandem gratiam 
Dei per lesum Christum Dominum nostrum propter hoc tantum nos 
adiuvare ad non peccandum, quia per ipsam nobis revelatur et aperitur 
intellegentia mandatorum, ut sciamus, quid appetere et quid vitare 
debeamus, non autem per illam nobis praestari, ut, quod faciendum 
cognoverimus, etiam fácere diligamus atque valeamus: anathema sit. 
Cum enim dicit apostolus: Scientia inflat, caritas vero aedificat, valde 
impium est, ut credamus ad eam, quae inflat, nos habere gratiam 
Christi, ad eam quae aedificat, non habere, cum sit utrumque donum 
Dei, et scire quid facere debeamus, et diligere ut faciamus* (Dena. 
n. 104). Concilium arausicamum II docet per inspirationem Spiritus 
Sancti corrigi voluntatem nostram ab infidelitate ad fidem, ab im- 
pietate ad pietatem (Denz. n. 178). 

In his textibus distinguitur triplex gratia: a) externa — mandata 
Dei; b) interna gratia, qua aperitur intellegentia mandatorum —- illu- 
stratio mentis; c) interna gratia, qua mandata facere diligamus atque 
valeamus — inspiratio voluntatis. Hae duae internae gratiae sunt 
distinctae, quia una datur ad scientiam, quae inflat, altera ad cari- 
tatem, quae aedificat. 


21. Idem S. Augustinus in libro de gratia Christi saepius repetit. 
Pelagius enim docebat tria in homine esse distinguenda: ,possibili- 
tatem, voluntatem, actionem; possibilitatem, qua potest homo esse 
iustus, voluntatem, qua vult esse iustus, actionem, qua iustus est^. 
Horum trium primum esse ipsam rationalem naturam, a Deo gratis 
nobis datam; duo vero reliqua a nobis esse (De gratia Christi c. 3, 
n.4; M 44, 362). Ergo secundum eum Deus non adiuvat, ut velimus 

et agamus, sed naturam dat, qua velle et agere possimus.  Nihilo- 
minus ,adiuvat nos Deus per doctrinam et revelationem suam, dum 
cordis nostri oculos aperit^ (l. c. c. 7; .M 44, 364). Et haec est 
gratia, quae praeter liberum arbitrium datur. Huic igitur doctrinae 
S. Augustinus eatholicam doctrinam opponit, secundum quam imprimis 
voluntas nostra gratiae infusione confirmanda sit, cum sola intellectus 
illustratio inflet. ,Qua gratia agitur, non solum ut facienda noverimus, 
verum etiam ut cognita faciamus; nec solum ut diligenda credamus, 
verum etiam ut credita diligamus^ (l. c. c. 12; M 44, 367), ita ut 
Deus ,non ostendat tantummodo veritatem, verum etiam impertiat 
caritatem* (c. 13). ,Cognitionem et dilectionem, sicut sunt discer- 
nenda, discernat [Pelagius]. Quia scientia inflat, quando caritas aedi- 
fieat. Et cum sit utrumque donum Dei, sed unum minus, alterum 
maius, non sie iustitiam nostram super laudem iustificatoris nostri 
extollat, ut horum duorum, quod minus est, divino tribuat adiutorio, 
quod autem maius est, humano usurpet arbitrio (l. c. c. 26; M 44, 
374. Cf. De gratia et lib. arb. c. 19, n. 40; M 44, 906; De peccat. 
merit. et remiss. l. 2, c. 17; l. c. 167). Ergo duplicem gratiam 
distinguit Augustinus, minorem in intellectu, maiorem in voluntate. 
Immo de sola fere hac altera in actis contra Pelagium sermo est, 
quia gratiam illustrationis pelagiani admittebant, non ut necessariam 
sed ut afferentem maiorem agendi facilitatem. 


29. Arg. 2. Ex ratione. 

Gratia ad hoc datur, ut opera, quibus finem supernaturalem pro- 
sequi debemus, sint intrinsecus huic fini proportionata. lam vero finis 
appetendus est praecipue actibus voluntatis; ex altera autem parte ex 
sola illustratione intellectus voluntas in suo ordine non habet activi- 
tatem, qua actus intrinsecus supernaturales elicere possit; ergo ad 
hoc iuvanda est gratia, quae immediate in voluntatem influit. 

Praeterea gratia in statu naturae lapsae est medicinalis. Atqui non 
minus curari debet infirmitas voluntatis quam obscuritas intellectus. 


49. Coroll. Ergo gratiae actuales sunt actus vitales; nam fontes re- 
velationis describunt gratias ut cogitationem, scientiam, illuminationem, 
locutionem, ut voluntatem bonam, desiderium, caritatem, delectationem. 
Sed haec omnia significant actus vitales intellectus et voluntatis, qui 
a Deo in nobis excitantur. Porro gratia Deus nos movet ad ultimum 
finem; motio autem necessario in aliquod subiectum recipitur; et quia 
intellectu et voluntate tendimus ad ultimum finem, hae duae facul- 
tates sunt subiectum motionum divinarum. Atqui motio facultatum 
cognoscitivae et appetitivae est actus vitalis, quia motio moventis in 
mobili est ipse motus mobilis (S. Thomas 1, 2, q. 110, a. 2). Ergo 
gratiae actuales sunt actus vitales. Nam ,cognoscere veritatem est 
usus quidam vel actus intellectualis luminis. ... Usus autem quilibet 

quemdam motum importat, large accipiendo motum, secundum quod 
intellegere et velle motus quidam esse dicuntur* (1, 2, q. 109, a. 1). 

In his autem actibus possumus distinguere motum imperfectum, qui 
est ,exitus de potentia in actum*, et motum perfectum, qui est ter- 
minus huius transitus (cf. In 4, dist. 17, q. 1, a. 5, sol. 3 ad 1; De verit. 
q. 28, a. 9 ad 11); seu possumus distinguere intellectionem et voli- 
lionem aut in fieri aut in facto esse. Primam igitur gratiam actualem 
reponimus in actibus imperfectis, quorum terminus et quasi effectus 
est actus perfectus. Nam Deus, quando confert auxilium supernaturale, 
primus incipit ità movere intellectum vel voluntatem, ut fiat transitus 
de potentia in actum, et hic ipse transitus iam est ens supernatu- 
rale, quo posito sequitur actus perfectus intellectus vel voluntatis. 
De qua re ait Molina: ,Liquet non in solis terminis horum super- 
naturalium actuum, qui ad genus qualitatis pertinent, constituendam 
esse differentiam essentialem [inter actum supernaturalem et actum 
naturalem], provenientem a Deo et a nobis totalitate effectus . . . 
verum etiam constituendam esse similem differentiam in actibus ipsis, 
prout ad genus actionis spectant^ (Concord. q. 14, a. 13, disp. 38; 
ed. Paris. 215 sq). 

Iam sub respectu vitalitatis merito damnata est propositio XI 
Quesnelli: ,Gratia non est aliud quam voluntas omnipotentis Dei 
iubentis et facientis quod iubet^ (Denz. n. 1361), quamvis Quesnel 
hac propositione non tam vitalitatem gratiae negare quam influxum 
irresistibllem gratiae docere voluerit. 


94. Porro quia actus intellectus sunt apprehensio et iudicium, sive 
practicum sive speculativum, hi omnes actus possunt ad gratiam per- 
tinere, quia his omnibus potest homo ad opera salutaria iuvari: ,Gratia 
Dei illa in omni iustificatione principaliter praeeminet suadendo ex- 
hortationibus, movendo exemplis, terrendo periculis, incitando miraculis, 
dando intellectum, inspirando consilium corque ipsum illuminando et 
fidei affectionibus imbuendo* (De vocat. gent. 1. 2, c. 26; M 51, 711). 

Similiter in voluntate affectiones amoris et odii, gaudii et timoris 
possunt salutariter movere et gratiae esse. ,Si nemo venit nisi 
attractus (Io 6, 44), omnes, qui quocumque modo veniunt, attrahuntur. 
Trahit itaque ad Deum contemplatio elementorum omniumque, quae 
in iis sunt, ordinatissima pulchritudo; invisibilia enim eius a creatura 
mundi per ea, quae facta sunt, intellecta conspiciuntur (Rom 1, 20). 
Trahunt rerum gestarum relatores: animum audientis inflammant nar- 
rantes laudes Domini et virtutes eius et mirabilia eius, quae fecit 
(Ps 77, 4). Trahit timor: principium enim sapientiae timor Domini 
(Prv 1, 7). Trahit laetitia, quoniam: laetatus sum in his, quae dicta 
sunt mihi: In domum Domini ibimus (Ps 121, 1). Trahit desiderium, 
quoniam: concupiscit et deficit anima mea in atria Domini (Ps 83, 3). 
Trahunt delectationes: quam dulcia enim faucibus meis eloquia tua! 

Super mel et favum ori meo (Ps 118, 103). Et quis perspicere aut 
enarrare possit, per quos affectus visitatio Dei animum ducat huma- 
num?* (S. Prosper, Contra collat. c. 7, n. 2; .M 51, 230 sq.) 

Quare psalmista ait: ,Cor meum et caro mea exsultaverunt in 
Deum vivum* (Ps 83, 3). Martyres vero interdum inter ipsos cru- 
cjiatus summa dulcedine perfusi erant (cf. Suarez l. 9, c. 7, n. 19; 
Ripalda, De ente supern. disp. 44, sect. 9). 


95. Schol. Num praeter ea, quae dicta sunt, alia mereantur nomen 
gratiae actualis. 


Ad gratiam externam praeter praedicationem evangelii exemplum 
Christi aliaque facta supernaturalia recte revocantur beneficia per se 
naturalia, quibus Deus utitur ad nos supernaturaliter movendos, ut 
remotio oceasionum peccandi, societas bonorum hominum, felices rerum 
eventus, etiam morbi, infortunia et ipsa mors. Hae quidem res per 
se sunt indifferentes, sed nihilominus Deus ex benevolentia potest eas 
ita disponere, ut simul cum gratia interna ad salutem conducant. 
Deus enim vocat undique ad correctionem, vocat undique ad paeni- 
tentiam, vocat beneficiis naturae* (S. August, In Ps. 102, n. 16; 
M 37, 1830. Cf. Sap 4, 10 sqq; Rom 8, 28). 


26. Similiter ad gratias internas recte referuntur motus quidem fa- 
cultatum | sensitivarum. Potest enim Deus cavere, ne in phantasia 
oriantur imagines incitantes ad malum, et contra efficere, ut oriantur 
imaginationes, quae proponunt obiecta rationi convenientia. ltem in 
appetitu sensitivo potest Deus ordinare motus fugae et prosecutionis 
ea ratione, ut ad salutem conferant. Immo vehementes motiones vix 
umquam solent esse in facultatibus intellectualibus, quin simul sint in 
facultatibus sensitivis. Hine si gratia Dei est ,victrix delectatio*, 
quae ,suave faciat quod non delectabat" (S. August. De pecc. mer 
et rem. ]. 2, c. 19, n. 39; M 44, 170), naturali quadam consequentia 
motus quoque bonus in appetitu sensitivo elicitur, qui saltem ratione 
modi et finis est supernaturalis. 


Prop. Il. Inter gratias numerandi sunt tum actus indelibe- 
rati tum aetus deliberati. 


$4. Inter actus facultatum rationalium alii sunt, qui cum reflexione 
ab homine eliguntur, et aliij qui omnem liberam electionem ante- 
vertunt. Hi dicuntur actus indeliberati, illi deliberati. Utrique, quia 
sunt actus vitales, ab homine eliciuntur (cf. Molina, Concord. q. 14, 
disp. 45); sed deliberati actus ea ratione, ut homo inter positionem et 
omissionem actus vel inter hunc actum ét alium actum eligat, actus 
vero indeliberati exsistunt sine reflexione et sine consensu voluntatis. 


Sectio 1. De natura gratiae actualis. Prop. II. 15 


Actus indeliberati possunt etiam contra liberum nisum voluntatis in 
nobis exsistere, sicut non raro accidit, ut in intellectu nostro sint 
cogitationes et in voluntate inclinationes, quas cupimus non adesse 
(cf. Rom 7, 15 sqq). Tales igitur motiones indeliberatae possunt dici 
fieri in nobis sine nobis, non quasi in ratione actus vitalis non pro- 
cedant a nostris facultatibus, sed quia non subsunt liberae nostrae 
electioni; seu procedunt a facultate, quatenus natura est, non quatenus 
ratio est seu quatenus libera est (Ó£Ape:c, non foóAge:g). Hoc modo 
potest Deus movere facultates nostras sine nobis, e. g. peccatori ob- 
ieiendo cogitationem gehennae eiusque voluntatem timore salutari per- 
cutiendo, quamvis peccator fortasse his motionibus resistat. In talibus 
igitur motibus indeliberatis dicimus gratiam Dei imprimis consistere. 


Pars I. Inter gratias numerandi sunf aetus indeliberati. 


98. .Arg. 1. Appellationes, quibus gratia describitur, per se signi- 
ficant actus indeliberatos. Deus enim dicitur per gratiam aperire oculos, 
sensum, cor hominis (Lc 24, 31 45. Act 16, 14), dicitur vocare 
hominem (Me 2, 17. Rom 8, 30), dicitur stare ad ostium et pulsare 
(Ape 3, 20). Eadem occurrunt in traditione. Atqui hae appellationes 
significant actus indeliberatos. Ergo hi actus sunt gratia. 


29. .Arg. 2. Gratia diserte dicitur praecedere. deliberatum | motum 
voluntatis. S. Augustinus: ,Quis potest credere, nisi aliqua vocatione, 
h. e. aliqua. rerum testificatione, tangatur? Quis habet in potestate 
tali viso attingi mentem suam, quo eius voluntas moveatur ad fidem ?* 
(Ad Simplic. l. 1, q. 2, n. 21; M 40, 126.) ,Voluntas ipsa, nisi ali- 
quid occurrerit, quod delectet atque invitet animum, moveri nullo 
modo potest; hoc autem ut occurrat, non est in hominis potestate" 
(ib. n. 22). ,Misericordia eius praevenit nos. Praevenit autem, ut 
sanemur, quia et subsequitur, ut etiam sanati vegetemur; praevenit, 
ut vocemur; subsequitur, ut glorificemur; praevenit, ut pie vivamus; 
subsequitur, ut cum illo semper vivamus^ (De nat. et grat. c. 31, 
n. 95; M 44, 264). Ergo ante omne opus bonum antecedit iam 
gratia. ,Visorum suasionibus agit Deus, ut velimus et ut credamus, 
sive extrinsecus per evangelicas exhortationes . . . sive intrinsecus, 
ubi nemo habet in potestate, quid ei veniat in mentem, sed consentire 
vel dissentire propriae voluntatis est" (De spiritu et lit. c. 34, n. 60; 
M 44, 940). ,Quis perspicere aut enarrare possit, per quos affectus 
visitatio Dei animum ducat humanum, ut, quae fugiebat, sequatur; 
quae oderat, diligat; quae fastidiebat, esuriat; ac subito commutatione 
mirabili, quae clausa ei fuerant, fiant aperta; quae onerosa, sint levia; 
quae amara, sint dulcia; quae obscura, sint lucida?" (S. Prosper, Contra 
collat. c. 7, n. 2; M 51, 281.) Conc. trid. sess. 6, c. 5 loquitur de 
illuminatione et inspiratione, quam homo admittere aut abicere potest 
(Denz. n. 797). Atqui hoc intellegi nequit de illuminatione et in- 

spiratione, ad quam iam accessit liber consensus aut dissensus volun- 
tatis. Ergo intellegitur de actibus indeliberatis. 


30. Arg.3. Actus gratiae actualis dicuntur fieri in nobis sine nobis. 
.Multa Deus facit in homine bona, quae non facit homo; nulla vero 
facit homo, quae non facit Deus, ut faciat homo.... Ergo benedictio 
dulcedinis [Ps 20, 4] est gratia Dei, qua fit in nobis, ut nos delectet 
et cupiamus, h. e. amemus, quod praecipit nobis; in qua si nos non 
praevenit Deus, non solum non perficitur, sed nec incohatur ex nobis. 
Si enim sine illo nihil possumus facere, profecto nec incipere nec 
perficere^ (S. August., Contra duas epist. pelag. l. 2, c. 9, n. 21; 
M 44, 586. Cf. Denez. n. 193). Deus ,ut velimus, operatur incipiens, 
qui volentibus cooperatur perficiens. ... Ut ergo velimus, sine nobis 
operatur; cum autem volumus et sic volumus, ut faciamus, nobiscum 
cooperatur; tamen sine illo vel operante, ut velimus, vel cooperante, 
eum volumus, ad bona pietatis opera nihil valemus* (De grat. et lib. 
afb. c. 17, n. 883; M 44, 901). 


91. Arg. 4. Ex theologorum auctoritate, qui in hanc rem unanimiter 
consentiunt. Ita ex thomistis Alvarez inter has gratias recenset ,sub- 
itaneos motus, quibus [homo] timet poenas inferni vel sperat beati- 
tudinom aeternam, pia desideria et alia huiusmodi affectiones cordis, 
quae liberum consensum antecedunt* (De auxil. grat. disp. 75, n. 3). 
Item Salmantic., In 1, 2, disp. 14, dub. 4; Billuart diss. 5, a. 7, 8 2. 
Ex scotistis Vega ait: ,Illud tamquam certum hie habendum est: 
nullam in huiusmodi sive excitationibus sive impulsibus partem habere 
libertatem nostram^ (Trident. decreti de iustif. exposit. l. 6, c. 8, 
prop.IV). Ex theologis Societatis lesu Suarez vocat hane assertionem 
communiter receptam a theologis (l. 3, c. 5, n. 2). Cf. Bellarm. (De 
grat. et lib. arb. l. 6, c. 15, prop. VI) et Molina (Concord. q. 14, 
disp. 45, ed. Paris. 1876, 256 sqq), qui optime describit ordinem mo- 
iuum gratiae praevenientis. 


Pars II. Inter gratias etiam quidam actus liberi numerandi sunt. 


99. .Arg. 1. Ex ratione. Gratia actualis est donum Dei gratuitum, 
quod est principium operum salutarium. Atqui liber actus caritatis 
v. g. est et donum Dei gratuitum, quia ope gratiae factus est, et 
potest movere ad alia bona opera. Ergo vere meretur nomen gratiae. 

Itaque actus deliberatus supernaturalis dupliciter considerari potest: 
a) ut actus, quo consentit homo praecedenti motioni supernaturali, et sic 
non est gratia, quia gratiae potest homo consentire et non consentire, 
non potest autem consensui suo non consentire; sed hic consensus est 
effectus gratiae; b) ut actus supernaturalis, quo homo incitatur ad po- 
nendos sequentes actus salutares, et sic est gratia, quia gratia actualis 
est donum supernaturale movens ad actus salutares. Potest e. g. actus 


Sectio 1l. De natura gratiae actualis. Prop. II. 17 


caritatis movere ad dandam eleemosynam. Hanc motionem potest 
homo libere exsecutioni mandare aut non mandare; ergo habentur in 
illo actu caritatis omnia elementa, quae requiruntur ad conceptum gratiae 
(cf. Wirceburgenses, De gratia n. 253 262; Schiffini, De gratia n. 139). 


99. Arg. 2. Ex auctoritate. S. Augustinus explicans illa verba: 
Nemo potest venire ad me, nisi Pater, qui misit me, traxerit eum* 
(Io 6, 44), ita ait: ,Quomodo voluntate credo, si trahor? Ego dico: 
Parum est voluntate, etiam voluptate traheris. Quid est trahi vo- 
luptate?  Delectare in Domino, et dabit tibi petitiones cordis tui 
(Ps 36, 4). Est quaedam voluptas cordis, cui panis dulcis est ille 
caelestis. Porro si poetae dicere licuit: Trahit sua quemque voluptas, 
non necessitas sed voluptas, non obligatio sed delectatio: quanto for- 
iius nos dicere debemus trahi hominem ad Christum, qui delectatur 
veritate, delectatur beatitudine, delectatur iustitia, delectatur sempi- 
terna vita, quod totum Christus est^ (In Io. tract. 26, n. 4; M 35, 1608). 
Haec verba ostendunt ills locutiones: agi, trahi voluptate, delectari, 
similia, non significare actus pure indeliberatos, sed motiones Dei, 
quibus consentit humana voluntas, ut sensus sit: se sinere agi, velle 
delectari, affici erga aliquid. Etiam vocabulum cogitationis apud 
S. Augustinum vix non semper significat inclinationem intellectus, quae 
à bona voluntate procedit (cogitare — auf etwas sinnen): ,Fructus 
harum radicum atque arborum [caritatis et concupiscentiae] facta suht, 
dicta sunt, cogitata sunt, quae bona de bona voluntate procedunt, 
mala de mala* (De grat. Christi c. 18, n. 19; M 44, 370). ,Certum 
est nos facere, cum facimus; sed ille [Deus] facit, ut faciamus, prae- 
bendo vires efficacissimas voluntati.... Qui ergo vult facere Dei 
mandatum et non potest, iam quidem habet voluntatem bonam sed 
adhuc parvam et invalidam; poterit autem, cum magnam habuerit et 
robustam. Quando enim martyres magna illa mandata fecerunt, magna 
utique voluntate, hoc est magna caritate, fecerunt" (De grat. et lib. 
arb. c. 16, n. 32; c. 17, n. 833; M 44, 900. Cf. De pecc. mer. et 
rem. l. 2, c. 17, n. 26; M 44, 167; De spir. et lit. c. 35, n. 63; 
M 44, 242). Conc. arausic. II can. 17: ,Fortitudinem gentium mun- 
dana cupiditas, fortitudinem christianorum caritas facit, quae est 
diffusa in cordibus nostris, non per voluntatis arbitrium, quod est a 
nobis, sed per Spiritum Sanctum, qui datus est nobis" (Denez. n. 190). 
Cf. Ripalda disp. 103, sect. 4 et theologi in priore parte citati, 
quorum unanimis est sententia. 


84. Schol. S. Augustinus omnem salutarem motum voluntatis solet 

caritatem vocare, quia voluntas, quandocumque movetur, alicuius boni 

amore movetur, et sic omnis motus voluntatis et a fortiori omnis 

bonus motus est aliqua caritas; immo omnis bonus motus recte dicitur 

amor Dei, quia qui vult bonum, materialiter et virtualiter vult fontem 
Pesch, Praelectiones dogmaticae. V. Ed. 4. 2 

omnis boni, Deum, et vult id, quod Deo placet, se subicit legi di- 
vinae; praeterea omnis amor boni honesti ex natura sua pro termino 
habet caritatem, quae est fastigium omnium bonorum motuum. Ideo 
omnis gratia actualis in voluntate recte dici potest inspiratio caritatis 
latiore quodam sensu. ,Quid est boni cupiditas nisi caritas?" (Contra 
duas epist. pelag. l. 2, c. 9, n. 21; M 44, 586.) Et e converso: 
,Quid est dilectio vel caritas, quam tantopere Scriptura divina laudat 
et praedicat, nisi amor boni?" (De Trin. l. 8, c. 10; .M 42, 960.) 
,Quasi vero aliud sit bona voluntas quam caritas, quam Scriptura 
nobis esse clamat ex Deo et a Patre datam, ut fili eius essemus* 
(De grat. Christi c. 21; M 44, 371). ,Pes animae recte intellegitur 
amor, qui cum pravus est, vocatur cupiditas aut libido, cum autem 
rectus, dilectio vel caritas^ (In Ps. 9, n. 15; M 36, 124). Ergo quivis 
rectus amor vocari potest caritas. 


35. Sed non bene ex hoe concluserunt praeter Jlansenium (De grat. 
Christi 1l. 5, e. 1) Berti (De theol. discipl. l. 14, c. 7) et alii, qui se 
,Augustinenses^ vocant, caritatem theologicam proprie dictam esse 
unicam veri nominis gratiam. Nam ex iis, quae supra allata sunt, 
constat multa alia a Patribus inter gratias numerari. Sine dubio 
etiam ad salutariter credendum et sperandum gratia requiritur, ef 
tamen fides et spes possunt esse sine caritate. Confer, quomodo conc. 
trid. sess. 6, c. 6 progressum iustificationis describat. Quod autem 
S. Augustinus ,sanctum amorem* in oppositione ad cognitionem ,pro- 
prie^ gratiam esse dicit (Contra duas epist. pelag. l. 4, c. 5; M 44, 
615), nihil aliud significat nisi caritati, si comparetur cum intellectu, 
potiore sensu nomen gratiae convenire, id quod evidens est (cf. tract. 
de Deo fine ult. III, n. 658; Ripalda, Contra Bai. disp. 22, sect. 13 sqq; 
Scheeben, Dogm. 1. 6, n. 494; J. Mausbach, Die Ethik des hl. Augu- 
stinus I, Freiburg 1909, 181 sqq). 


Prop. IIl. Motus divinus, quo ponuntur actus salutares in- 
deliberati, dieitur gratia excitans; motus vero divinus, quo ponuntur 
actus deliberati, dieitur gratia adiuvans. Eadem est divisio gratiae in 
operantem et cooperantem, seu in praevenientem et subsequentem, 
seu in antecedentem et concomitantem; quibus nominibus gratia 
appellatur seeundum varia sua munera et diversas habitudines. 


36. Tum in S. Scriptura tum apud SS. Patres variae appellationes 
gratiae actualis occurrunt, quae ex praecedenti thesi facile intelleguntur. 
Ita de gratia excitante et adiuvante ait S. Bernardus: ,Conatus nostri 
ad bonum et cassi sunt, si a gratia non adiuventur, et nulli, si non 
excitentur" (De grat. et lib. arb. c. 18, n. 42; M 182, 1024). Idem 
docet S. Augustinus: ,Quod ad Deum nos convertimus, nisi ipco ex- 
citante atque adiuvante non possumus* (De pecc. mer. et rem. l. 2, 

cxi5, n. 31;.M 44, 169). Cf. Eph 5, 14; 2 Tim 1, 9; Apc 3, 20; 
Ps 78, 9; Rom 8, 26. Quia gratia excitante vocamur, dicitur etiam 
gratia vocans. Sicut enim homo dormiens vel nullum habens motum 
intellectus et voluntatis ad aliquod negotium, ad hoc negotium agen- 
dum idoneus non est nisi excitatur, ita ad quicquam salutare facien- 
dum non valemus, nisi gratia Dei excitati et vocati; excitatio autem 
et vocatio non fit per aetum deliberatum eius, qui vocatur et ex- 
citatur. Unde gratia illa, quae consistit in actibus indeliberatis, merito 
dieitur gratia excitans vel vocans. Si vero homo excitatus et vocatus 
deliberate agere incipit, in ipsa quoque actione gratia adiuvatur; unde 
gratia, quae est in actibus deliberatis, vocatur gratia adiuvans. Ergo 
gratia exeitans nondum includit consensum voluntatis, quia, ut ait 
conc. irid. (sess. 6, can. 4), homo Deo excitanti et vocanti potest 
dissentire, si vult (Dene. n. 814). Gratia vero adiuvans semper est 
cum consensu voluntatis; gratia adiuvans necessario praesupponit 
gratiam excitantem, gratia autem excitans potest esse sine gratia 
adiuvante. Ex dictis patet hane divisionem non esse primo con- 
secratam in concilio tridentino, sed multo ante fuisse in usu. 


97. Eadem valent de gratia operante et cooperante (cf. Phil 2, 13; 
Me 16, 20), quia gratia cooperans cum nostra libera voluntate ope- 
ratur, operans vero in nobis sine nobis operatur (cf. S. Thom. 1, 2, 
q. 111, a. 2). ,Quis istam etsi parvam dare coeperat caritatem nisi 
ille, qui praeparat voluntatem et cooperando perficit, quod operando 
incipit? Quoniam ipse, ut velimus, operatur incipiens, qui volentibus 
cooperatur perficiens . . . ut ergo velimus, sine nobis operatur, cum 
autem volumus et sic volumus, ut faciamus, nobiscum cooperatur... 
tamen sine illo vel operante, ut velimus, vel cooperante, cum volumus, 
ad bona pietatis opera nihil valemus* (S. Augustinus, De grat. et lib. 
arb. e. 17, n. 38; M 44, 901). 


398. Etiam nomina gratiae praevenientis et subsequentis desumpta sunt 
ex S. Scriptura (Ps 58, 11; 22, 6). ,Nolentem praevenit, ut velit; 
volentem subsequitur, ne frustra velit^ (S. Augustinus, Enchir. c. 32; 
M 80, 252). Ergo praeveniens gratia eadem est atque excitans vel 
voeans. [ta conc. trid. sess. 6, c. 5 docet ,iustificationis exordium 
in adultis a Dei per Christum Iesum praeveniente gratia sumendum 
esse, hoc est ab eius vocatione, qua nullis eorum exsistentibus meritis 
vocantur (Denz. n. 797). Et revera excitans gratia nomen prae- 
venientis meretur quam maxime, quia praevenit omne opus salutare. 
Liberum vero motum bonae voluntatis gratia subsequitur, ut homo 
bene agere possit. 


39. Eodem modo intellegenda est gratia antecedens et concomitans, 
de qua conc. trid. sess. 6, c. 16 ait: ,lesus Christus in ipsos iusti- 
9* 

ficatos iugiter virtutem influit, quae virtus bona eorum opera semper 
antecedit et comitatur et subsequitur" (Dene. n. 809). 

Ergo eadem est gratia excitans, operans, praeveniens, antecedens; 
eadem quoque ex altera parte gratia adiuvans, cooperans, subsequens, 
concomitans (cf. Vazquez, In 1, 2, disp. 185, c. 9; Ripalda, De ente 
supern. disp. 112). Significant autem haec varia nomina varias for- 
malitates gratiae; nam gratia dieitur excitans et vocans propter pro- 
prium munus suum, antecedens et consequens relate ad liberum con- 
sensum subiecti, adiuvans dicitur propter necessitatem suam, operans 
relate ad causam suam, quae est Deus. 


40. Est nihilominus concedendum posse has divisiones aliter explicari 
et reapse aliter explicari ab aliis theologis. lta apud veteres doctores 
gratia quoque habitualis, ut citra meritum nobis donata, dicitur 
operans; ut vero est principium meriti, dicitur cooperans (S. Thom. 
1, 2, q. 111, a. 2. Quem usum loquendi posteriores theologi reli- 
querunt. Secundum Bellarminum (De grat. l. 1, c. 14) gratia operans 
dieitur tota series gratiarum, quibus primus deliberatus consensus 
producitur, cooperans vero ea, qua Deus iuvat sequentes operationes. 
Secundum alios gratia operans respicit intentionem finis, cooperans 
autem. electionem mediorum (cf. Rpalda disp. 112, sect. 2, n. 10); 
secundum alios gratia operans pertinet ad actus elicitos voluntatis, 
gratia cooperans ad actus imperatos (cf. S. Thom. ]l. c.). 

Similiter gratia praeveniens intellegitur a quibusdam ea, quae sine 
nostro merito nos iustificat, subsequens ea, quae est principium meriti; 
vel praeveniens dicitur ea, quae praecedit iustificationem, subsequens, 
quae sequitur; vel divisio fit secundum actus elicitos et imperatos; 
vel praeveniens dicitur, quae datur ad incohandum, subsequens, quae 
datur ad perficiendum; vel gratiae dicuntur praevenientes aut sub- 
sequentes relative ad alias gratias (cf. Ripalda l. c. sect. 4). Haec 
notanda sunt, ut varii scriptores recte intellegantur. 


41. Quaerunt hie theologi, utrum gratia adiuvans sit realiter distincta 
a gratia excitante necne. Non est haec quaestio de gratia, ut est 
actus Dei nobiscum supernaturaliter concurrentis; patet enim in di- 
vinis actibus non esse realem distinctionem. Agitur ergo de gratia, 
ut est aliquid creatum in homine. 

Hiec iterum non est quaestio, num actus deliberatus sit numero 
et essentia distinctus ab actu indeliberato; nam hoc evidens est, 
quia actus deliberatus ad indeliberatum addit saltem consideratio- 
nem intellectus (cf. tract. de act. hum. III, n. 602). ,Quae ratio 
adeo clara est, ut in hoc puncto nulla videatur esse dissensio inter 
theologos, quae ad rem pertineat" (Suarez l. 3, c. 16, n. 2). Itaque 


non quaeritur de gratia adiuvante terminative sed principiative con- 
siderata. 


Sectio 1l. De natura gratiae aetualis. Prop. III. 91 


40. Quaestio est, num homo habens gratiam excitantem indigeat novo 
auzilio supernaturali in actu primo ad eliciendum actum deliberatum 
supernaturalem. Respondent affirmative thomistae (e. g. Sylvius, In 
1, 2, q. 111, a. 2, q. 3, concl. 2), secundum quos gratia adiuvans et 
gratia excitans sunt duae realitates distinctae, quarum haec confert 
homini potentiam agendi, illa vero efficit, ut reapse agat. At distinc- 
tionis hoc sensu intellectae nullum invenitur fundamentum in fontibus 
revelationis. Nam fontes revelationis non aliam norunt gratiam ad- 
iuvantem misi illustrationem intellectus et inspirationem voluntatis. 
Atqui hane eandem illustrationem intellectus et inspirationem volun- 
latis vocant gratiam excitantem. Ergo fontes revelationis nullum 
praebent fundamentum statuendi realem distinctionem inter has gratias, 
sed, ut ait S. Thomas, ,gratia operans et cooperans est eadem gratia, 
sed distinguitur secundum diversos effectus^ (1, 2, q. 111, a. 2 ad 4). 
Si hoc valet de gratia habituali, valet etiam de actuali. Etiam conc. 
trid. (sess. 6, c. 5 et can. 4) eandem esse indicat gratiam excitantem 
ei adiuvantem, cui libere assentimus et cooperamur, quia dicit nos 
eooperari Deo excitanti; sed gratia, cui cooperamur, est adiuvans; 
ergo eadem est gratia excitans et adiuvans (Denz. n. 797 814). 
Of. Wirceburgenses n. 275 sq; Molina, Concord. q. 14, a. 13, disp. 40; 
ed. Paris. 227 sq. 


483. Idem suadet natura rei. Nam gratia excitans elevat facultates 
nostras, ut supernaturaliter agere possint; ergo ut agant, nihil requi- 
ritur nisi consensus voluntatis, quo posito gratia excitans statim fit 
adiuvans. Si enim voluntas complete constituta est in actu primo 
ordinis supernaturalis, actus secundus, qui ex facultate ita elevata 
procedit, est actus supernaturalis. Nihil igitur praeter istam eleva- 
tionem requiritur, ut ponatur actus secundus et ut gratia excitans 
iranseat in adiuvantem. Sine dubio actus secundus fit cum concursu 
divino; sed hic concursus nihil ponit in homine, quod praecedat actum 
secundum, sed est ipse actus secundus, in quantum producitur a divina 
voluntate. Necessitas igitur concursus collati ad actum secundum non 
ostendit id, quod thomistae volunt: ante actum secundum debere ad- 
esse in homine entitatem supernaturalem distinctam a gratia excitante. 
Per gratiam excitantem tale auxilium homini offertur, ut ad agendum 
nihil necessarium sit nisi consensus voluntatis. Itaque si quis con- 
eursum Dei collatum ad actum secundum vult vocare gratiam, haec 
gratia utique distincta est a gratia, quae supernaturaliter complet 
voluntatem in actu primo. Sed hoc loco sermo est de gratia quae 
se habet per modum principii et potentiae, vi cuius actus secundus 
fit; haec gratia adiuvans est idem ac gratia excitans, quia eadem est 
potentia in actu primo et in actu secundo. Gratia enim excitans 
adest quidem, antequam voluntas agit, at eam non deserit, cum agit; 
nam homo agit, quia bonum ei innotescit et placet; haec igitur notitia 

et complacentia manet cum actu secundo et in eum influit, et con- 
sequenter notitia et complacentia supernaturalis, quae gratia dicitur, 
manet cum actu secundo et in eum influit, et sic dicitur gratia ad- 
iuvans (cf. De Deo creante III, n. 73). 


44. Quod autem gratia adiuvans ab excitante distinguitur ratione, 
explicatione non indiget, quia aliud est praeparare voluntatem, ut 
agere possit, aliud producere ipsum actum; aliud est sufficere ad 
effectum seu posse influere in actum secundum, aliud est effectum in 
suo conceptu includere seu reapse influere in actum secundum; aliud 
est pertinere ad facultatem necessario agentem, aliud pertinere ad 
facultatem libere agentem. Ergo secundum munus et habitudinem 
duplex gratia ratione distinguitur. 

Quia gratia adiuvans est cum actuali influxu in actum secundum, 
quo influxu gratia excitans qua talis caret, Suarez (De div. motione 
l. 3, c. 4) dicit gratiam adiuvantem ab excitanti realiter distingui. 
Quem loquendi modum alii aliter explicant (c£, Palmieri thes. 18, n. 8; 
Maezella n. 176 sqq; Schiffini n. 153). Sine dubio recte dicitur gratia 
excitans, quatenus actualiter influit in actum secundum, realiter in- 
adaequate distingui ab eadem gratia, quatenus est simpliciter in actu 
primo. Sed haec inadaequata distinctio non postulat, ut ad gratiam 
addatur novum auxilium, quo gratia fiat adiuvans. 


ATI GIE 
QUID GRATIA ADDAT AD FACULTATES NATURALES. 


Prop. IV. Gratia vires cum morales tum physieas confert ad 
salutariter agendum. 


45. Vidimus gratiam esse motum vitalem intellectus et voluntatis. 
Cum vero sit motus supernaturalis, quaeritur, qua re a motu naturali 
distinguatur, seu quid ad facultates naturales addat. Aliis verbis: 
quaeritur, quomodo homo instructus gratia praevenienti plus virium 
habeat ad ponendos actus salutares deliberatos, quam habet sine gratia. 

Ex iis enim, quae hactenus dicta sunt, efficitur nos gratia adiutos 
aliquid posse, quod sine gratia non possumus. Consequenter gratia 
aliquas vires confert ad ponendos actus salutares liberos. Vires autem 
conferri possunt duplici causalitate, physica et morali. ZInfluxus mo- 
ralis in eo consistit, quod homo propositis bonis allicitur vel malorum 
comminatione deterretur, qua propositione et comminatione augetur 
facilitas ad vires exserendàs et ad superandas oppositas difficultates, 
quia augetur inclinatio in bonum et minuitur inclinatio in malum. 
Influxus physicus in eo consistit, quod vires, quae sunt principium 
actuum, entitative augentur, ut actum entitative perfectiorem pro- 
ducere possint quam sine illo influxu. Exempla multa praesto sunt 

in ordine naturali. Ita magister munusculis discipulum allicit, ut bene 
scribat (influxus moralis), vel manum eius ducit et simul cum eo 
litteras format (influxus physicus). Gratia morales vires confert, qua- 
tenus est actus intentionalis; physicas vero, quatenus est ens super- 
naturale (cf. infra n. 63). 


Pars I. Gratia vires morales confert. 


46. Arg. Gratia dicitur illustratio, vocatio, pulsatio, excitatio, de- 
lectatio, suavitas, inclinatio ad salutariter agendum et similia, quae 
significant causalitatem moralem (cf. S. August., In Io. tract. 26, n. 7; 
M 35, 1610). Iam vero si haec delectatio, inclinatio ete. in animo 
exsistit, homo, licet per hoc praecise non accipiat novas vires physicas, 
fit tamen promptior ad utendum viribus suis in prosequendo bono et 
fugiendo malo. Ergo per moralem causalitatem gratiae homo novas 
vires morales accipit. Hoc genus auxilii naturae hominis maxime con- 
venit, qui non debet agi ut res inanimis vel ut brutum, sed debet se 
ipsum movere versus finem cognitum et amatum (Suarez l. 3, c. 15). 

Potest haec causalitas gratiae (absolute loquendo) tanta esse, ut 
dissensus fiat moraliter, immo physice impossibilis. Nam potest ita 
augeri cognitio et delectatio boni et ex altera parte minui delectatio 
mali, ut vix ulla vel plane nullà maneat propensio ad 1inalum et 
voluntas toto nisu feratur in bonum (simili modo atque in visione 
beatifica). Hine ,cor regis in manu Domini; quocumque voluerit, in- 
clinabit illud^ (Prv 21, 1). ,Quis tam impie desipiat, ut dicat Deum 
malas hominum voluntates, quas voluerit, quando voluerit, ubi voluerit, 
in bonum non posse convertere?* (S. August., Enchir. c. 98; .M 40, 
277.) Et ecclesia orat: ,Domine .. . ad te nostras etiam rebelles 
compelle propitius voluntates* (Secr. Missae Dom. IV post Pentec.). 
Cf. Ripalda disp. 109, sect. 2 3. 

Haec gratia, prout indit delectationem malae concupiscentiae op- 
positam, est gratia samans vel medicinalis, quia medetur vulneri per 
peccatum originale inflicto. Qua medicina homines ante peccatum non 
indigebant, quia erant in statu integritatis, quae et ipsa erat donum 
gratuitum et supernaturale. 


Pars II. Gratia confert vires physieas. 
47. Arg. Secundum S. Scripturam omne opus salutare est absolute 
impossibile sine auzilio gratiae, ut omnis sufficientia nostra ex Deo 
sit et gratia requiratur, non solum ut opus salutis facile sed ut sim- 
pliciter fieri possit (cf. Io 15, 5; 2 Cor 3, 5; Phil 2, 13 ete.). Se- 
cundum conc. araus. II can. 6 gratia requiritur, ut salutariter credere, 
velle, desiderare valeamus (Denz. n. 179); immo (can. 7) ut bonum 
aliquod vel cogitare ut expedit possimus, nullo modo sufficit naturae 
vigor sine gratia (Denz. n. 180). Coelestinus I, Ad episc. Gall. c. 9: 
lta Deus in cordibus hominum atque in ipso libero operatur arbitrio, 

ut saneta cogitatio, pium consilium omnisque motus bonae voluntatis 
ex Deo sit, quia per illum aliquid boni possumus, sine quo nihil pos- 
sumus* (Denz. n. 185). Haec absoluta necessitas gratiae postea magis 
probabitur (n. 92 sqq). 


48. Atqui his formulis adscribitur gratiae vis physica; nam si per 
gratiam sola vis moralis conferretur, falsum esset sine gratia nos 
absolute nihil boni posse, quia per morale tantum auxilium non fit 
res aliqua primum possibilis, sed minuitur solum aut aufertur diffi- 
eultas. Unde particularis actus, qui physice est possibilis, non potest 
diei absolute impossibilis. Praeterea multi actus sunt, e. g. cogitatio 
de re bona et iucunda, qui ratione moralis difficultatis non sunt im- 
possibiles. Ergo si tamen sunt impossibiles, ideo est, quia natura 
nostra non habet physicas vires ad tales actus producendos; et con- 
sequenter si gratia hos actus reddit possibiles, vires physicas con- 
fert. Revera gratia dicitur nobis vires conferre, per quas agamus 
(cf. S. August., De grat. et lib. arb. c. 16, n. 32; M 44, 900, et De 
gest. Pelag. c. 3; M 44, 323). Hoc autem nullo modo dici potest 
de causalitaté pure morali. Idem potest argumento rationis demon- 
strarl. Actus enim salutaris est res entitative totum ordinem natu- 
ralem transcendens. Atqui agens, quod est physice intra ordinem 
naturalem, non potest producere rem, quae entitative transcendit hunc 
ordinem. Ergo facultates humanae, ut possint producere actum salu- 
tarem, physice elevandae sunt per gratiam (cf. Suarez l 9, c. 14, 
nas cceli» D 


49, Est autem quaedam disputatio inter theologos, cui ex illis ele- 
mentis, quae constituunt gratiam, attribuendus sit hic effectus physicus 
ad actus deliberatos producendos in homine, qui caret habitibus super- 
naturalibus. Thomistae censent hanc causam physicam esse aliquam 
qualitatem physicam supernaturaliter infusam, non habitualem sed 
fluentem; alii, ut Molina (Concord. q. 14, a. 18, c. 37), Lessius (De 
grat. effic. c. 15, n. 18), Ripalda (disp. 110), censent esse ipsam 
supernaturalem illustrationem mentis et inspirationem voluntatis; alii, 
ut Suarez (l. 9, disp. 17 18 19; cf. c. 14, n. 2), Tanner (II, disp. 6, 
n. 625), Amicus (III, disp. 28, sect. 2), censent non esse quicquam 
creatum, sed esse Spiritum Sanctum, qui immediate adiuvet volun- 
tatem ad illos actus eliciendos. Sed antequam hanc quaestionem 
solvimus, sequens thesis statuenda est. 


Prop. V.  Admittendum non est gratias actuales consistere in 
qualitatibus quibusdam infusis, non vitalibus, natura sua fluentibus. 


90. Thomistae recentiores non pauci concedunt quidem illustrationes 
intellectus et inspirationes voluntatis pertinere ad gratias actuales, at 
negant ipsas esse formaliter gratiam pure praevenientem, cum potius 


Sectio 1. De natura gratiae actualis. Prop. V. 925 


sint effectus gratiae. ,Gratia pure praeveniens, seu quae primo prae- 
venit nos, non est formaliter actus noster vitalis sed causaliter* 
(Alvarez, De aux. disp. 74, n. 4). Ipsam autem gratiam formaliter 
sumptam reponunt in quodam dono, a Deo nobis infuso, quod actus 
vitales saltem ratione praecedit eorumque proxima causa est (Sylvius, 
In 1, 2, q. 111, a. 3, quaer. 2, concl. 2 3 4). Billuart docet gratiam 
actualem esse aliquid distinctum ab operatione hominis, quia datur 
ad hoe, ut homo eliciat suas operationes, estque earum principium 
effectivum. Insuper gratia est & solo Deo, operatio autem est a Deo 
et homine* (dissert. 4, art. 2). Quia omne donum homini inhaerens 
ab actione distinctum est qualitas quaedam, quia vero ex altera parte 
S. Thomas docet gratiam actualem non esse qualitatem, sed esse 
motum (1, 2, q. 110, a. 2), ideo notat Billuart: ,Potest [gratia] dici 
qualitas incompleta habens se per modum passionis transeuntis. Dixit 
autem auctor [S. Thomas] absolute non esse qualitatem, quia hune 
actum Dei moventis consideravit in fieri, et quia non est quid fixum 
et permanens, prout intellegitur qualitas, quando loquimur de illa, 
secundum quod distinguitur a passione^ (l. c.). Sequuntur hane sen- 
tentiam Guíberlet (Dogm. Theol. von Heinrich VIII 379 sqq) et alii. 


51. Est igitur secundum thomistas gratia formaliter et proprie dicta 
entitas quaedam physica, quae in oppositione ad actus ab intellectu 
et voluntate elicitos est non vitalis seu mortua! (quo vocabulo tho- 
mistae non videntur uti) quae producitur a solo Deo sine concursu 
creaturae, quae per oppositionem ad habitus infusos dicitur «on per- 
manens sed fluens, quae movet non intentionaliter per modum obiecti 
illustrando et alliciendo sed motu physico per impulsum quendam, et 
sic est primum internum principium actus salutaris. Acerrime inter 
se dimieant thomistae, utrum haec entitas sit motio tantum, an qua- 
litas (cf. Zeitschr. für kathol. Theol, Innsbruck 1891, 480 sqq) In 
hane disputationem non ingredimur (cf. Alvarez, De aux. disp. 19; 
Ripalda disp. 104, sect. 1). 

Distinguunt autem hi theologi duplicem talem entitatem : altera est, 
quae potentiam tantum complet in actu primo (gratia sufficiens); 
altera, quae est principium ipsius actus secundi deliberati (gratia 
efficax). De hae interim divisione nihil curamus, sed hoc loco id 
solum quaerimus, num revera ante actus vitales admittendae sint 
eiusmodi entitates non vitales. 


52. Ceterum haec quaestio non est tanti momenti, quanti ex multorum 
theologorum loquendi modo videri possit, neque constituit radicalem 


1! Hic terminus non eligitur ad suspicionem creandam doctrinae oppositae; sed 
quia agitur de motu intellectus et voluntatis, merito quaeritur, utrum sit motus vitalis, 
an res non vitalis seu mortua. De gratia hàbituali haec quaestio fieri nequit. 

differentiam inter opinionem thomistarum et opinionem theologorum 
Societatis Iesu. Ita e. g. Medina O. Pr. docet gratiae auxilium non 
esse habitum aut qualitatem, sed esse ,gratuitam Dei motionem et 
supernaturalem, qua concurrit Deus nobiscum, ut operemur opera 
supernaturalia^ (In 1, 2, q. 109, a. 2 in fine) Ex altera parte 
Plate S. J. e. g. ait: Auxilium gratiae ,non est aliud quam vel spe- 
cialis assistentia Dei extrinseca seu Deus ut paratus cum potentia 
concurrere concursu supernaturali, vel conaturalius quaedam qualitas 
iransiens non vitalis, a Deo potentiis eo tantum fine impressa, ut per 
modum conprincipii earum virtutem de se ad supernaturalia insuffi- 
cientem compleat ac constituat in actu primo sufficienti^ (De grat. 
n. 547). Reapse variae sententiae ab auctoribus suis saepe ita ex- 
plicantur, ut solis verbis dissidere videantur. Dummodo igitur illae 
entitates ne ita intellegantur, ut antecedenter ad liberum consensum 
hominis indeclinabilem determinationem voluntati inferant, possumus 
facile cedere ei, qui retinere vult vocabula sive qualitatis sive mo- 
tionis non vitalis, immo etiam praemotionis physicae; neque enim de 
vocabulis disputamus (cf. Suarez, Opusc. 1 de concursu l. 3, c. 4, n. 14). 
In hominibus iustificatis adest interna elevatio per gratiam sancti- 
ficantem. Hiec autem consideramus homines, qui nondum sunt iustificati 
sed in via ad iustificationem, et dicimus hos homines elevari extrin- 
secus, u£. mox perveniant ad elevationem permanentem internam. 

Audiamus autem, quid thomistae pro sua sententia proferant, ut 
hoe modo videamus, quid admittendum sit, quid non sit, et ita con- 
ceptum gratiae, quantum fieri potest, expoliamus. 


53. Thomistae probant illas entitates non vitales ex modo, quo fontes 
revelationis loquuntur de gratia. Gratia enim dicitur pulsatio, excitatio, 
vocatio, tactus, . .. Atqui pulsatio, excitatio . . . non sunt effective ab 
eo, qui pulsatur, excitatur. . .. Ergo gratia non est effective ab homine 
et consequenter non est formaliter actus vitalis sed aliquid actum vi- 
talem praecedens. Item gratia est a Deo in nobis sine nobis; ergo non 
est actus vitalis. Porro actus nostri supernaturales dicuntur esse effectus 
gratiae; ergo non sunt ipsa gratia (cf. Alvarez, De aux. disp. 74). 
Hesp. lstae metaphorae pulsationis, excitationis . . . nihil aliud 
significant nisi motum, qui a Deo producitur in homine. Atqui actus 
moventis in mobili mom est misi motus ipsius mobilis. Motus autem 
intellectus et voluntatis est cognitio et volitio (cf. supra n. 23). Ergo 
ila pulsatio, excitatio ... sunt actus cognitionis et volitionis. Eadem 
est doctrina SS. Patrum.  ,Vocat [Deus] per intimam cognitionem* 
(S. August., In Ps. 102, n. 16; M 37, 1330). ,Videte, quomodo trahit 
Pater, docendo delectat" (Id., In Io. tract. 26, n. 7; MM 35, 1610). 
Quis potest credere nisi aliqua vocatione, h. e. aliqua rerum testi- 
ficatione, tangatur?* (Id., Ad Simpl. l. 1, c. 2, n. 21; M 40, 126). 
Ita 55. Patres excitationem, vocationem ... semper explicant per 

actus vitales, numquam per entitatem non vitalem, quae est inventum 
posteriorum theologorum. Atqui in re, quae ex sola revelatione sciri 
potest, testes revelationis sequi debemus. Ergo nullum ius habemus 
gratiam aliter explicandi quam per actus vitales. 


94. Ex his intellegitur, quomodo gratia dicatur esse in nobis sine nobis. 
Cum enim SS. Patres dicant ipsos primos actus salutares vitales esse 
in nobis sine nobis, profecto non docent eos esse sine nobis vitaliter 
concurrentibus, sed esse sine nobis libere cooperantibus. Ita e. g. 
S. Bernardus: ,Deus tria haec, h. e. cogitare, velle, perficere, operatur 
in nobis. Primum profecto sine nobis, seeundum nobiscum, tertium 
per nos* (De grat. et lib. arb. c. 14, n. 46; M 182, 1026). Cf. Rom 
7, 20. Quare SS. Patres, quando in controversia cum pelagianis vo- 
lebant indicare primam illam gratiam, quae non est ex ullis nostris 
meritis, sed quae est radix omnium bonorum operum, semper indicant 
actus vitales. De qua re S. Augustinus: ,Commendans [Paulus] 
istam gratiam, quae non datur secundum aliqua merita, sed efficit 
omnia bona merita, non quia idonei sumus, inquit, cogitare aliquid 
quasi ex nobismet ipsis, sed sufficientia nostra ex Deo est. Attendant 
hic et verba ista perpendant, qui putant ex nobis esse fidei coeptum 
et ex Deo esse fidei supplementum. Quis enim non videat prius esse 
cogitare quam credere? ... Si non sumus idonei cogitare aliquid ex 
nobismet ipsis, sed sufficientia nostra ex Deo est, profecto non sumus 
idonei credere aliquid quasi ex nobismet ipsis, quod sine cogitatione 
non possumus, sed sufficientia nostra, qua credere incipiamus, ex Deo 
est^ (De praedest. sanct. c. 2, n. 5; M 44, 962). ,Quis potest sine 
bona cogitatione ad bonum cor praeparare? . .. Homo praeparat cor, 
non tamen sine adiutorio Dei, qui sic tangit cor, ut homo praeparet 
cor^ (Contra duas epist. pelag. 1l. 2, c. 9, n. 19; M 44, 585; cf. c. 12 
et 20; conc. trid. sess. 6, c. 5). Ergo illa prima gratia, quam contra 
pelagianos defendit Augustinus, consistit in actibus vitalibus; neque 
umquam SS. Patres, licet de industria explicent gratiam, commemo- 
rant illam entitatem non vitalem, quam thomistae primam gratiam 
esse volunt; quod signum est illos nullam talem entitatem novisse. 


55. Est autem notandum conceptum gratiae duo elementa includere: 
alterum, quod est Deus, qui est causa efficiens motuum supernatura- 
lium in homine; alterum, quod sunt hi ipsi motus, qui formaliter sunt 
gratia. Unde si actus nostri supernaturales et indeliberati dicuntur 
esse effectus gratiae, hoc aut significat actus perfectos esse effectus 
actuum imperfectorum (supra n. 23), aut significat actus imperfectos 
esse effectus gratiae active spectatae, i. e. Dei, non vero eos esse 
effectus gratiae passive spectatae; nam ipsi motus indeliberati sunt 
primae gratiae passive spectatae. ,Gratuitus effectus in homine non 
est qualitas sed motus quidam animae" (S. Thom. 1, 2, q. 110, a. 2). 

56. Thomistae illas entitates mom vitales maxime probant argumento 
rationis. Videlicet: cognitio intellectus et motus voluntatis, de quibus 
hie agitur, sunt actus ex substantia supernaturales. Ergo potentia 
proxima, quae producit hos actus, debet esse supernaturalis, quia inter 
potentiam et actum eius debet esse proportio. Intellectus autem et 
voluntas secundum se non sunt facultates supernaturales. Ergo aliqua 
entitate supernaturali elevanda sunt, ut possint producere effectus 
supernaturales (Alvarez, De aux. disp. 67, n. 6). 

Resp. Non solae creatae facultates sunt causae producentes actus 
supernaturales sed. facultates naturales simul cum Deo. Ergo dummodo 
Deus concurrat eo modo, qui transcendit ordinem naturalem et suppleat 
defectum facultatum naturalium, effectus, qui ab his duobus principiis 
subordinatis producitur, est supernaturalis. Sicut instrumentum musi- 
cum non potest per se ullas ideas exprimere, sed musicus cum instru- 
mento et per instrumentum potest, licet nullas novas facultates sed 
solum motum instrumento imprimat, ita Deus potest intellectum et 
voluntatem hominis sic movere, ut hie motus sit aliquid supernaturale. 


57. Hunc concursum Dei solent vocare elevationem externam per oppo- 
sitionem ad elevationem internam, quae fit per infusionem qualitatum 
supernaturalium inhaerentium. Sie in similitudine instrumenti musici 
potest dici elevatio interna, si artifex non pulsat instrumentum, sed 
ita instruit, ut sine pulsu externo melodias producere possit. Similiter 
Deus hominem iustum instruit habitibus infusis, quibus in actu primo 
capax fit ad ponendos actus supernaturales. In peccatore autem 
desunt hi habitus; unde ut nihilominus actus supernaturales ponere 
possit, Deus defectum habituum supplet; et haec est elevatio externa. 
,Elevatio est auxilium superioris agentis rei indebitum, quo munus 
exsequitur, quod concursu sibi debito propriaque virtute exsequi non 
potest (Eipalda disp. 24, sect. 1). Nequit autem negari, posse Spiritum 
Sanctum supplere virtutem cuiuslibet causae creatae efficientis et per 
se ipsum efficere, quod potest efficere mediantibus causis creatis, ut 
ait S. Thomas: ,Contingit aliquando divina virtute, quod aliqua res 
miraculose perducatur in aliquod, in quod nullo modo potest per 
aliquas dispositiones sibi inhaerentes, sicut quod virgo pariat, quod 
ignis in aqua comburat. Et similiter miraculose fieri potest divina 
virtute, quod aliquis intellectus creatus, non habens nisi dispositiones 
viae, elevetur ad videndum Deum per essentiam* (In 4, dist. 49, q: 2, 
a. 7). Ergo eodem modo homo sine ulla praevia dispositione elevari 
potest ad agendum salutariter, et consequenter nulla est necessitas 
entitatis creatae praeviae (cf. Mazella n. 160). Sie docent non solum 
communiter theologi extra scholam thomistarum, sed etiam nonnulli 
thomistae (cf. Ripalda disp. 84, sect. 3). 

Übici potest: Actus supernaturales indeliberati sunt actus vitales, 
qui eliciuntur a facultate vitali. Atqui facultas vitalis non potest 

elicere actus supernaturales vitales, nisi est principium supernaturale. 
Ergo necesse est facultatem in ratione principii elevari, antequam 
eliciat actus supernaturales. 

Resp. Dist. mai.: Actus supernaturales reduplicative, seu prae- 
cise quatenus sunt supernaturales, sunt vitales et a facultate vitali 
eliciuntur, «eg. mai.; specificative sunt vitales, seu iidem actus, qui 
sunt supernaturales, quatenus fiunt a Deo supernaturaliter concurrente, 
sunt vitales, quatenus a facultate vitali elieiuntur, conc. mai. Dist. 
min.: Facultas, quae non est principium supernaturale, non potest 
elicere actus vitales, qui sunt reduplicative supernaturales, quatenus 
& facultate vitali eliciuntur, conc. min.; non potest elicere actus, qui 
sunt specificative supernaturales, quatenus a Deo supernaturaliter con- 
eurrente fiunt, neg. min. Et neg. conseq. In nullo actu vitali omnia 
elementa sunt a facultate creata vitaliter agente, quemadmodum e. g. 
ratio entis ut entis non est in actu vitali ex facultate vitaliter agente. 
Ergo illa obiectio nititur falso principio philosophico (cf. Molina, Conc. 
q. 14, a. 18, disp. 38; ed. Paris. 215). 


58. Immo non solum externa elevatio non repugnat, sed potius i//a 
interna elevatio, quam thomistae statuunt, repugnare videtur. Cum 
enim illa entitas non sit actio hominis sed aliquid actionem prae- 
cedens, non apparet, quomodo non sit ens permanens. Quidquid enim 
a Deo producitur praeter actionem creaturae, non perit nisi per causam 
contrariam. Nihilominus thomistae docent illam entitatem, quamvis 
non sit actio, tamen natura sua esse fluentem seu tendere in non-ex- 
sistentiam; et ita introducunt aliquam rem philosophis plane ignotam 
neque ullo argumento theologico fundatam (cf. Suarez l. 3, c. 4, n. 11; 
c. 18, n. 16). Iam reiecta illa entitate thomistarum positive explicemus, 
quomodo Deus et gratia creata se habeant ad actus nostros salutares. 


Prop. YI. Deus simul cum facultate vitali constituens unum 
principium adaequatum operandi produeit in intelleetu cognitionem 
et in voluntate inspirationem indeliberatam, qua liberum arbitrium 
ita elevat, ut sit principium proxime expeditum actus salutaris 
deliberati, quod una cum coneursu Dei respondente actui primo 
eonaturaliter et libere ponit actum salutarem. 


95. Cum qualitas non vitalis, quae habeat rationem gratiae excitantis, 
non videatur admittenda, explicandum restat, quomodo ponantur ii 
actus vitales, in quibus gratiam actualem consistere diximus. 
Procedimus a principio communiter admisso: Deum omni creaturae 
intime assistere et. cum omnibus eius actibus concurrere (cf. tract. De 
Deo creante III, n. 69 sqq). Coneursus in eo est, quod unus idemque 
actus et a Deo procedit ut à causa superiore et a creatura ut a causa 
subordinata causae superiori. Actus igitur creatus habet unam causam 

adaequatam, quae complectitur omnipotentiam divinam et facultatem 
creatam. 


60. Potest autem Deus dupliciter concurrere cum homine agente: aut 
quemadmodum natura hominis postulat, aut eo modo, qui transcendit 
omnem exigentiam naturalem. Neque enim dubium est, quin possit 
ens liberum ordinis essentialiter superioris applicare causam inferiorem 
non solum ad eum effectum, cui natura huius causae per se proportio- 
nata est, sed etiam ad omnem alium effectum, ad quem causa inferior 
habet aptitudinem, ut a causa superiore moveatur. Aptitudo autem 
creaturae ponendi sub motione Dei indebita actus, ad quos ex natura 
sua et cum concursu debito non est proportionata, appellatur potentia 
oboedientialis (cf. S. Thom. 3, q. 11, a. 1). Haec potentia in crea- 
tura ipsa supponit capacitatem ad illos actus, quae capacitas a natu- 
ralibus eius facultatibus non realiter distinguitur. Neque enim vel 
Deus ipse creaturam elevare potest ad actum, ad quem est inepta. 
Ideo potest quidem omne ens intellectuale evehere ad visionem beati- 
fieam sed nequaquam animal irrationale vellapidem. Ergo ubi agitur 
de ponendo actu supernaturali intellectus vel voluntatis, praerequiritur 
facultas rationalis; immo potentia oboedientialis ad talem actum nihil 
aliud est in creatura nisi ipsa innata potentia eius sive passiva sive 
activa. Vocatur naec potentia naturalis respectu agentis et concursus 
conaturalis; vocatur vero oboedientialis respectu Dei ultra omnem 
exigentiam creatam influentis. Im recipiendo influxu supernaturali 
creatura passive se habet, cum nihil in eius natura sit, quo ad talem 
influxum recipiendum tendere possit, sed 2» producendo actu cum tali 
influxu divino active operatur, ut maxime patet in actibus vitalibus 
supernaturalibus. Unde recte distinguitur potentia oboedientialis pas- 
siva et activa, quae non sunt duae potentiae, sed una potentia re- 
spectu Dei influentis et respectu effectus producendi. Per potentiam 
oboedientialem «creatura ut instrumentum Dei indebito modo concur- 
rentis actus supernaturales ponit. Ante hune indebitum concursum 
in creatura est potentia remota tantum et imperfecta ad actus super- 
naturales; per concursum adest potentia proxima et perfecta (cf. infra 
n. 200 et Lahousse n. 104). 


61. Itaoue Deus, cum intellectu et voluntate creata intime coniunctus 
et constituens unum adaequatum principium actus, concurrit cum facul- 
tate creata ultra eius naturalem potentiam, et sic Aabetur facultas 
pere et realiter elevata, licet. secundum interna. constitutiva. prorsus non 
sit mutata neque ullam qualitatem novam acquisiverit. Nam quidquid 
efficienter potest qualitas creata cum facultate coniuncta, hoc potest 
omnipotentia divina se ipsam immediate cum facultate coniungens. 
Unde intellegitur, cur haec elevatio dicatur externa. (Cf. S. August., 
De Gen. ad lit. L 9, c. 17 18; M 34, 405 sqq; S. Thom. 1, q. 115, 

a. 2 ad 4; 3, q. 1, a. 3 ad 3; q. 11, a. 1; Suarez, Metaph. disp. 43, 
sect. 4; Ripalda disp. 24; Kleutgen, Theol. d. Vorz. t. V, n. 478 sqq; 
Zeitschr. f. kathol. Theol, Innsbruck 1892, 2831 sqq.) 

Ergo si quaeritur: Esíne haec coniunctio omnipotentiae divinae cum 
facultate hominis | elevatio facultatis in actu primo? respondetur: Est 
vera et realis elevatio facultatis in actu primo, non tamen interna 
sed externa. Non est interna, quia facultas intrinsecus non mutatur. 
Est tamen vera et realis elevatio externa facultafis, quia facultas, cui 
tali modo eoniuneta est omnipotentia divina, vere et realiter aliquid 
potest, ad quod ex se sola et cum solo concursu naturali prorsus 
potens non est. Haec passiva elevatio facultatis creatae in actu primo 
est eius potentia oboedientialis; nam potentia oboedientialis non est 
absolutum quid in creatura, sed includit respectum ad Deum volentem 
uti creatura ut instrumento ad producendum effectum ultra potentiam 
naturalem creaturae. Itaque elevatio facultatis in actu primo est ipsa 
haec faeultas respiciens Deum paratum ad concurrendum super- 
naturaliter. Difficultas explicandi hane elevationem, quam quidam 
valde exaggerant (ut .4. Wagner, De gratia sufficiente, Graecii 1911, 
392 sqq), revera nulia est nisi ei, qui aut negat aut non intellegit 
potentiam oboedientialem. 


62. Ergo unica causa elevationis seu potentiae ponendi actus super- 
naturales est Deus; sed actus supernaturales ponuntur non a solo Deo 
neque a solo homine sed ab utroque. Sine activitate hominis actus 
non esset vitalis, sine speciali motione divina actus non esset super- 
naturalis. ,Quia vivitis, utique agitis. Non enim adiutor est ille, si 
nihil agatis; non enim cooperator est ille, si nihil cooperamini. Sic 
vos tamen scitote agere bona, ut sit rector Spiritus adiutor, qui si 
defuerit, nihil boni omnino agere valeatis (S. August., Sermo 156, 
c. 12; M 38, 856). Homo est causa subordinata causalitati divinae. 
Nihilominus ratione vitalitatis est causa principalis, licet sub Deo, 
ratione vero supernaturalitatis non est nisi causa instrumentalis (Suarez, 
Metaph. disp. 43, sect. 4, n. 7 8). Sed quia totus actus est et vi- 
talis et supernaturalis, totus est et ab homine et a Deo supernatura- 
liter coneurrente (S. TAhomas, Contra gent. l. 3, c. 70). Sunt tamen 
et Deus et homo causa partialis partialitate causae, cum neque Deus 
neque homo seorsum 8ctum producere possint. Recte quoque Deus 
dieitur influere non in solum actum secundum sed in ipsam quoque 
causam creatam, quia eam sibi subiectam tenens ut instrumentum 
movet ad actum supernaturalem (cf. Lahousse n. 124). 

Etsi homo eum Deo cooperatur ad producendos actus supernatu- 
rales indeliberatos, in quibus est ratio gratiae actualis, non tamen 
homo est causa gratiae sed Deus, quia hi actus non sunt gratia, 
praecise ut sunt vitales, sed ut' sunt supernaturales; sic autem pro- 
ducuntur a solo Deo, non ab homine (cf. infra n. 249 nota). 

63. Suppositis actibus indeliberatis illustrationis et inspirationis homo 
est intrinsecus elevatus et proxime expeditus ad ponendos actus super- 
naturales deliberatos cüm concursu divino correspondente actui primo. 
Sic igitur adsunt in homine: a) elevatio externa facultatis naturalis 
seu potentia oboedientialis, ut subest motioni divinae supernaturali; 
b) illustratio intellectus et inspiratio voluntatis indeliberata; c) actus 
deliberati salutares, qui possunt rursus esse principia aliorum actuum 
salutarium. Haec omnia habent rationem gratiae actualis. 

Ergo principium proximum actus salutaris est voluntas elevata per 
gratiam praevenientem, et ita quidem, ut non adsit duplex principium: 
natura et gratia, sed unum principium, i. e. facultas elevata. Neque 
relate ad aetum salutarem producendum adest ulla prioritas inter 
naturam et gratiam, cum natura per se nihil in haec re possit, et 
gratia non sit nisi natura supernaturaliter a Deo elevata. Unde 
apparet immerito a quibusdam negari physicam elevationem. voluntatis 
ad ponendos actus salutares, et immerito statui externam tantum 
Spiritus Sancti assistentiam esse unicum principium actus, ut est salu- 
taris (cf. Suarez l. 3, c. 17). Nulla enim apparet ratio, cur actibus 
supernaturalibus indeliberatis non insit vis physice confortandi volun- 
tatem ad ponendos actus salutares, cum certe Deo denegari nequeat 
potentia tam bene per actus quam per habitus hominem physice 
iuvandi ad salutares operationes. taque cum concilia et SS. Patres 
doceant nos per gratiam actualem operari tamquam per potentiam, 
quae naturae vigorem excedat, huie loquendi modo videtur magis 
consonum, si dicamus per actus indeliberatos, in quibus gratia con- 
sistit, voluntatem hominis physice elevari ad salutariter operandum. 
Ita docent Molina (Concord. q. 14, a. 13, disp. 30 et 37; ed. Paris. 
178 209), Lessius (De grat. effic. c. 15, n. 13), Ripalda (disp. 30 et 
119), Silvester Maurus (1I, q. 68), alii. 

Neque igitur actus indeliberatus voluntatis considerandus est ut 
intentionalis praecise, quia ut talis non influit nisi moraliter in actus 
deliberatos (cf. Schiffini n. 154), sed potius considerandus est ut in- 
trinsecus supernaturalis, quia ut talis efficit, ut, si potentia secundum 
hane elevationem transit in actum deliberatum, etiam hic actus sit 
intrinsecus supernaturalis. 


64. Quod ad Deum attinet, ipse est auctor actus salutaris imprimis me- 
diate, quatenus per gratiam praevenientem elevat hominem et capacem 
reddit actus salutaris, tum immediate, quatenus concurrit cum actu 
deliberato, quem vult exsistere correspondentem actui primo elevato. 
Quando igitur loquimur non de gratia creata sed de Deo elevante et 
concurrente, dicenda est esse duplex causa actus salutaris, Deus et 
facultas elevata; et quemadmodum diximus de actu indeliberato, ita 
loquendum est de actu deliberato: Deus et facultas elevata sunt causa 
totalis totalitate effectus, sed partialis partialitate causae. Natura 


ST. ALBERT'S COLLEGE LIBRARY 
Sectio l. De natura gratiae actualis. Prop. VI. 38 


vero creata ut natura in hac re nihil potest, sed totus actus salutaris 
est gratiae, quia actus salutaris in tantum nobis est possibilis, in 
quantum facultas agit non naturaliter sed per potentiam oboedien- 
tialem, et sicut primum principium ita progressus et perfectio actus 
salutaris est opus gratiae, non libertatis naturalis. 

De qua re Molina ait: ,Auxilium particulare, quod praeveniens 
gratia nuncupatur, motio quaedam est, qua liberum arbitrium excita- 
tur et praevenitur potensque redditur, ut ita adiutum libero suo in- 
fluxu cooperetur ulterius eiusmodi supernaturales actus, quibus proxime 
ad gratiam gratum facientem disponatur. Quare motio quaedam est 
in ipsam causam, ut ea mediante in se habeat, unde libere exercere 
ulterius possit, si velit, eiusmodi opera, qualia ad salutem sunt ne- 
cessaria^ (Conc. q. 14, a. 18, disp. 29; ed. Paris. 172). ,Cum tangente 
Deo ac excitante nostrum arbitrium per auxilium gratiae prae- 
venientis, liberum illi si& consentire aut non consentire atque adeo 
elicere vel non elicere actum credendi, sperandi aut paenitendi, con- 
stat profecto liberum nostrum arbitrium et gratiam praevenientem 
esse duas partes unius integrae causae actus credendi, sperandi aut 
paenitendi, prout ad salutem oportet, singulosque eiusmodi actus pen- 
dere ab influxu tam liberi arbitrii quam gratiae praevenientis; atque 
. & libero quidem arbitrio habere, ut actus ilii quoad substantiam sint 
credere, sperare aut paenitere, ab influxu vero gratiae habere, ut sint 
supernaturales, et quales ad salutem sunt necessarii Quare quivis 
illorum actuum totus est a libero arbitrio et totus & gratia prae- 
veniente seu a Deo per eam tamquam per supernaturale instrumen- 
tum in eundem actum influente; at a neutro est ut a tota et integra 
causa sed ut a parte integrae causae* (l.c. disp. 37; ed. Paris. 209). 


65. Libertas per gratiam non destruitur, sed confortatur; nam voluntas, 
quia iuvatur ad ponendos actus salutares, de quorum essentia est 
libertas, iuvatur praecise quatenus libera est. S. Augustinus: ,Neque 
enim voluntatis arbitrium ideo tollitur, quia iuvatur, sed ideo iuvatur, 
quia non tollitur^ (Epist. 157, c. 2, n. 10; M 33, 677). S. Prosper: 
,Non enim conturbat nos superbientium inepta querimonia, qua liberum 
arbitrium causantur auferri, si et principia et profectus et perseve- 
rantia in bonis usque ad finem Dei dona esse dicantur, quoniam 
opitulationes divinae gratiae stabilimenta sunt voluntatis humanae. . . . 
Profitemur, quod liberum arbitrium naturaliter homini inditum maneat 
in natura, sed qualitate et condicione mutata per mediatorem Dei et 
hominum, hominem Christum lesum, qui ipsam voluntatem ab eo, 
quod perverse volebat, avertit et in id, quod ei bonum esset, velle 
convertit, ut delectatione affecta, fide mundata, spe erecta, caritate 
accensa, liberalem susciperet servitutem et servilem abiceret liber- 
tatem" (Contra collat. c. 18, n. 54; .M 45, 1827). Itaque illustrationes 
ei inspirationes supernaturales sunt motiones vitales, quibus homo a 
Pesch, Praelectiones dogmatieae, V. Ed. 4. 5j 

Deo excitatur et adiuvatur, ut libere ponat actus salutares, quem- 
admodum docet concilium tridentinum: ,Per eius [Dei] excitantem et 
adiuvantem gratiam ad convertendum se ad suam ipsorum iustifi- 
cationem, eidem gratiae libere assentiendo et cooperando [homines] 
disponuntur, ita ut tangente Deo cor hominis per Spiritus Sancti 
illuminationem neque homo ipse nihil omnino agat, inspirationem illam 
recipiens, quippe qui illam et abicere potest, neque tamen sine gratia 
Dei movere se ad iustitiam coram illo libera sua voluntate possit" 
(sess. 6, c. 5; cf. can. 4; Dene. n. 797 814). Cf. infra n. 219 224 
239 397; item tract. de Deo fine ult. et de actibus hum. III, n. 588 sqq. 


66. Schol. 1. Actus supernaturales sunt supernaturales quoad 
substantiam. 

De hac re non tam possunt esse diversae sententiae quam diversi 
modi loquendi. Nam si quaero: Estne e. g. iustitia naturalis et iustitia 
supernaturalis quoad substantiam idem actus? potesí imprimis haec 
quaestio poni de ordine logico, ut sensus sit: Numquid eadem est 
definitio iustitiae naturalis et supernaturalis? Seu: Estne idem genus 
logieum iustitiae naturalis et supernaturalis praecise in ratione virtutis 
iustitiae? S? hac ratione quaestio ponitur, affirmative respondendum 
esse patet. Nam, ut ait Suarez, ,si hanc convenientiam non haberent 
actus naturales et supernaturales, non possent esse actus eliciti à 
nostris potentiis, quia potentiae non possunt elevari extra sua obiecta 
saltem universalissima et consequenter neque ad actus, qui sub his 
generibus non continentur (l. 2, c. 4, n. 2). Ideo si quis rogatur 
definitionem iustitiae, non prius sciscitatur, de utra iustitia sermo sit, 
de naturali an de supernaturali, sed plane abstrahens ab hac distinc- 
tione repondet: Iustitia est virtus inclinans ad ius suum cuique tri- 
buendum. Ergo ad substantiam iustitiae sic intellectam supernatu- 
ralitas ut modus quidam accedit (cf. S. Thomas 2, 2, q. 171, a. 2 ad 3). 


67. Alia ratione quaestio versatur circa ordinem physicum, ut sensus sit: 
Potestne ille idem actus supernaturalis, qui hic et nunc quidem fit cum 
supernaturali Dei concursu, per se etiam elici per solas vires naturales, 
simili modo sicut actus videndi caeco nato supernaturaliter concessus 
etiam eliei potest per oculum naturaliter sanum, vel sicut scientia per 
accidens infusa, est secundum modum tantum, non secundum substantiam 
supernaturalis, cum etiam per sola naturalia principia acquiri possit? 

Ad. quaestionem hoc sensu intellectam sine dubio negative respon- 
dendum est. Haec enim est illa ipsa doctrina, quam SS. Patres et 
concilia contra pelagianos defendunt: nullum salutarem actum poni 
posse per solas vires naturales sed per gratiam Dei tantum, neque 
actus ideo tantum diei supernaturales, quod per accidens cum super- 
naturali adiutorio Dei facti sint, sed eos ex interna natura sua esse 
tales, quales ex principiis naturalibus prodire non possint. Placuit, 

ut quieumque dixerit ideo nobis gratiam iustificationis dari, ut quod 
facere per liberum arbitrium iubemur, facilius possimus implere per 
gratiam; tamquam, etsi gratia non daretur, non quidem facile sed 
tamen possimus etiam sine illa implere divina mandata: A. S.* (Conc. 
milev. II can. 5; Denez. n. 105. Cf. Ripolda l. 3, disp. 44, sect. 1, 
n. 4; sect. 3, n. 16; Palmieri thes. 25.) Ergo actus supernaturalis 
non eo tantum sensu supernaturalis est quo visio caeci nati vel scientia 
per accidens infusa; seu non est secundum modum tantum super- 
naturalis sed secundum substantiam. Ideo Deus in iustificatione in- 
fundit principia actionum permanentia et supernaturalia secundum 
essentiam, id quod non fieret, si ageretur de ponendis actibus secundum 
substantiam naturalibus (cf. Schiffini n. 145 sq). 


68. Neque hic obtinet illa. distinctio inter substantiam et modum, quam 
statuimus in ordine logico. Nam actus supernaturalis est aliquid 
physice indivisum neque constat ex duabus partibus, quarum altera 
sit a Deo, altera ab homine, sed, ut diximus, totus est a Deo et 
totus ab homine. Deus per gratiam praevenientem quoddam quasi 
semen supernaturale animae indit, quod semen, quando libero consensu 
recipitur, eo ipso iam fit fructus salutaris. Itaque actus deliberatus 
continet in se actum indeliberatum (Suarez l. 4, c. 2, n. 16) eique 
de necessitate nihil aliud addit nisi reflexionem, qua actus ex in- 
voluntario fiat voluntarius et liber (cf. tract. de act. hum. III, n. 547 
602), id quod sufficit, ut voluntas sinat se moveri a Deo per illustra- 
lionem et inspirationem (Bellarm., De grat. et lib. arb. l. 4, c. 16). 
Homo autem inspirationem Dei recipiens, quam abicere potest, salu- 
tariter operatur (conc. írid. sess. 6, c. 5; Dens. n. 797). Ergo in hac 
operatione homo non simpliciter de statu quietis transit in actum, sed 
motionem divinitus infusam suam facit (cf. Mazzella n. 683), et sic 
voluntas libera ,excitata et adiuta divinitus per gratiam praevenientem 
potest per se sine aliquo alio motu intercedente et a se distincto 
accommodari ad conversionem potius quam ad alterum oppositum, scl. 
ad non-conversionem* (Gregorius de Val., In 1, 2, disp. 8, q. 5, 
punct. 4, $ 4; ef. tamen Frins, De cooperatione Dei, Parisiis 1892, 
p. 106 sqq). Voluntas autem sic deliberate mota potest intra ambitum 
gratiae, quam accepit, se ipsa cum concursu divino movere ad alios 
actus supernaturales, et hoc modo actus deliberatus rursus induit 
indolem gratiae praevenientis quoad sequentem actum liberum. 

Loquimur hic de solo auxilio gratiae actualis et abstrahimus ab 
habitibus infusis, de quibus postea sermo erit. 


69. .Sehol. 2. Num aetibus supernaturalibus respondeat obiectum 
supernaturale. 
Vidimus, quomodo actus sint supernaturales ratione principii eli- 


cientis. Remanet quaestio, utrum actus supernaturalis ab actu natu- 
g* 

rali necessario etiam ratione obiecti differat, an possit habere idem 
obiectum. Sermo. est de obiecto formali; nam obiecta materialia posse 
esse eadem evidens est, cum multa, quae fides proponit, etiam in 
philosophia doceantur, ut exsistentia Dei et immortalitas animae. 

Porro si quaeritur: Habetne actus supernaturalis obiectum formale, 
quod et ipsum sit supernaturale? haee quaestio potest poni aut de 
ordine morali aut de ordine metaphysico. Si ad ordinem moralem 
refertur, sensus est: Estne de essentia actus salutaris, ut homo agat 
ex motivo supernaturali? Metaphysica vero quaestio haec est: Ex- 
sistitne aliquod obiectum, quod respondet actui supernaturali, ut prae- 
cise supernaturalis est? Haec altera tantum quaestio hoc loco trac- 
tanda est, quia prior quaestio pertinet ad tractatum de merito (infra 
n. 402 sqq). 


70. Statu quaestionis ita definito non apparet, quomodo possit esse 
dubium, quin affirmative respondendum sit: Utique actus supernaturalis 
habet obiectum formale supernaturale. Nam si obiectum formale actus 
supernaturalis est idem atque obiectum formale actus naturalis, totum 
obiectum alicuius actus supernaturalis etiam viribus naturalibus attingi 
potest. Sic autem verum non manet quod concilia, Patres, theologi 
docent, ordinem supernaturalem transcendere omnem potentiam natu- 
ralem. E. g. illa doctrina concilii arausicani 1]: nos non posse ,per 
naturae vigorem bonum aliquod, quod ad salutem pertinet vitae 
aeternae, cogitare, ut expedit, aut eligere" (can. 7; Denz. n. 180), 
male exponeretur de solo principio eliciente, ut sensus esset: Sub- 
iectivum actum elicere non possumus, ad quem non habemus potentiam. 
Sed sensus est, ut concilium ipsum indicat: Salus vitae aeternae seu 
ordo supernaturalis est obiective is, quem homo suis viribus natura- 
libus attingere non possit. Per gratiam datur homini potentia, quam 
sine gratia non habet. Atqui potentia non datur ad nihilum, sed ad 
aliquid. Ergo necesse est esse obiectum, quod huie potentiae super- 
naturali respondeat. ^ Obiectum supernaturale est imprimis beatitudo 
supernaturalis seu Deus per visionem beatificam possidendus, dein ea 
omnia, quae internam relationem habent ad hune supernaturalem finem. 
Hie igitur finis et haec relatio ad finem est id, quod ex parte obiecti 
respondet actui supernaturali, ut supernaturalis est. 


71. Unde perspicitur, quo sensu hic intellegendum sit obiectum for- 
male supernaturale, quo sensu non sit. Neque enim modus noster 
cognoscendi in actu supernaturali ita mutatus est, ut obiectum formale 
huius actus, ut vitalis est, non iam sit intellegibile in sensibilibus; 
nam experientia testatur ne sub influxu quidem gratiae hominem 
attingere pure intellegibilia secundum modum eorum proprium. Sed 
obiecta supernaturalia referuntur ad eam formalitatem, secundum quam 
actus supernaturalis est; et hoc sensu actus supernaturalis recte di- 

citur habere obiectum formale supernaturale. Ita etiam verum manet 
principium illud: actus specificari obiecto suo formali. (S. Thomas 1, 
qurooan991.121091518:93:50254, 872; q. 109; à. 8 ad 1. Cf. Suarez, 
De grat. l. 2, c. 11, sect. 1; de Lugo, De fide disp. 9, sect. 1, n. 18; 
Ripalda disp. 45, sect. 2 et 8; Mazzella, De grat. n. 46 sqq.) 

Alü hoc ita exprimunt, ut dicant, actui supernaturali, ut super- 
naturalis est, respondere non quidem necessario obiectum formale super- 
naturale quod, sed rationem formalem sub qua; quia, inquiunt, potest 
tum intellectus tum voluntas naturaliter versari circa obiectum formale 
quod supernaturale, ut circa auctoritatem Dei revelantis vel circa 
bonitatem Dei absolutam, quae sunt obiecta formalia fidei, respective 
caritatis; ergo actus supernaturalis non habet obiectum formale quod 
ipsi soli proprium. Nihilominus, addunt, actui supernaturali soli 
respondet obiective visio beatifica et alia obiecta, quatenus internam 
relationem ad visionem beatificam habent; ergo actui supernaturali 
respondet specialis ratio formalis sub qua. — Hic modus loquendi non 
differb. secundum rem a doctrina supra proposita. Cf. quae dicuntur 
de caritate VIIL, n. 583. Semper tamen verum manet actum super- 
naturalem ut supernaturalem numquam referri ad obiectum formale 
quod, praecise prout naturale est, sed semper respicere obiecta sua, 
prout sunt in ordine supernaturali. Circa eadem obiecta, in quantum 
sunt naturalia, actus nostri naturaliter non versantur nisi secundum 
generieam rationem actuum vitalium rationalium, quorum obiectum 
formale genericum est omne verum et bonum (cf. Lahousse n. 81 sqq; 
Schiffini n. 206 sqq). 

Omnia obiecta, etiam supernaturalia, aliquo modo attingi posse 
per facultates naturales rationales speciali dissertatione ostendit 
Emericus David (De obiecto formali actus salutaris, Bonnae 1913). 
Attamen si quaestio tam generaliter ponitur, vix indiget longa in- 
quisitione; nam omne verum et bonum esse intra sphaeram obiecti 
adaequati intellectus et voluntatis naturalis, et aliquo modo attingi 
posse, dummodo proponatur ut intellegibile in sensibilibus (sicut fit in 
revelatione christiana), nemo est qui neget. Neque quaestio est, num 
obiecta formalia, quibus singulae virtutes inter se specifice differunt, 
sint alia in virtutibus naturalibus et alia in virtutibus supernaturalibus; 
nam manifestum est esse eadem. Sed quaeritur, num illi formali 
rationi, qua omnes actus supernaturales essentialiter differunt ab 
ommibus actibus naturalibus, respondeat obiectiva aliqua ratio, quae 
nulli actui naturali respondeat. Ad quaestionem ita positam affirma- 
tive respondendum est (cf. De virt. theol. VIII, n. 11 sq). 

Ait David: ,Potest affirmari obiecta virtutum divinarum viribus 
naturalibus hominis viatoris non esse attingibilia, quin simul conceda- 
tur talem attingibilitatem obiectis per se competere; quia eius ratio 
potest poni in sapientia divina, quippe quae nolit causare actum 
huiusmodi monstrosum* (p. 37). Videlicet supposito facto revelationis 

potest homo seeundum hanc opinionem naturaliter amare Deum ut 
finem supernaturalem; sed si Deus ad talem actum solum concursum 
naturalem daret, exsisteret actus, quo homo appeteret finem super- 
naturalem, et tamen in hoc actu nulla esset proportio ad finem super- 
naturalem consequendum; ergo sapientia divina postulat, ut Deus det 
concursum supernaturalem. Itaque supernaturalia, etsi per se aliquo 
modo attingi possunt, tamen secundum potentiam ordinatam Dei postu- 
lant concursum supernaturalem, et ita reapse naturaliter attingi non 
possunt (cf. infra n. 126 216). , 

Attamen quaestio, de qua hic agimus, sic exprimenda est: Si Deus 
dat supernaturalem concursum, estne per hunc concursum in actu salu- 
tari aliquid, cui solum obiectum.supernaturale (i. e. visio beatifica et 
quae ad eam pertinent) respondet? Respondetur: In omni et in solo 
actu supernaturali inest interna proportio ad obiectum supernaturalis 
beatitudinis; et hoc valet de actu per se considerato, et valet non 
minus de quolibet actu virtutum moralium quam de actu virtutum 
theologicarum. 

Altera quaestio, quam David non tractat, sed solum indicat (p. 6), 
num ad hoc, ut actus sit supernaturaliter meritorius, necesse sit ho- 
minem agere ex motivo supernaturali (infra n. 402 sqq), non potest 
solvi argumentis mere speculativis, sed solvenda est ex fontibus posi- 
tivis, ut recte exponit 7. Ernst (Der Katholik 1913 II 255 sqq). 


SECTIO II. 
DE NECESSITATE GRATIAE ACTUALIS. 
PRAENOTANDA 


79. Quid sit gratia actualis, hactenus vidimus, et ex iis, quae dicta 
sunt, satis apparet duplex esse munus gratiae: ut elevet et sanet. Munus 
elevandi est principale et gratiae convenit in omni ordine super- 
naturali Munus autem sanandi est secundarium et gratiae accessit 
in ordine naturae lapsae. Ut creatura rationalis elevetur ad ordinem 
supernaturalem , gratia absolute necessaria est; ut autem homo a 
peccatis abstineat et in omni actione honestatem prosequatur, gratia 
hypothetice necessaria est, si scl. homo subiacet legi peccati, quae 
est fructus lapsus Adami (Rom 7, 23), et si Deus non vult restituere 
sive ordinem iustitiae originalis sive ordinem naturae purae. 

Itaque prius considerandum est primarium munus et absoluta 
necessitas gratiae elevantis, dein secundarium munus et hypothetica 
necessitas gratiae sanantis. Ut autem facilius res intellegatur, prae- 
mittenda est brevis expositio illorum errorum, quorum occasione ec- 
clesia maxime declaravit et definivit necessitatem gratiae, i. e. pelagia- 
nismi et semipelagianismi. 

I. DE HAERESI PELAGIANA. 


78. Orta esse videtur haec haeresis ex oppositione facta contra erroves 
manichaeorum, qui omnem corpoream substantiam non a Deo con- 
ditam sed a malo principio Dei operibus oppositam esse dicebant. Ex 
hac essentialiter mala substantia peccata necessario procedere et ab 
homine plane vitari non posse docebant. Itaque non malae voluntati 
sed malae naturae peccata imputabant. Contra hunc errorem alius 
extremus error surrexit pelagianorum, docentium humanam naturam 
tam bonam esse, ut homo sine supernaturali gratia totam legem servare 
et finem ultimum assequi posset. ,Vidi hominem [Pelagium] zelo ar- 
dentissimo accensum adversus eos, qui, cum in suis peccatis humanam 
voluntatem debeant accusare, naturam potius accusantes hominum, per 
illam se excusare conantur. Nimis exarsit adversus hanc pestilentiam, 
quam etiam litterarum saecularium auctores graviter arguerunt ex- 
clamantes: ,Falso queritur de natura sua genus humanum' [ Sallust., 
Prolog. Belli Iug.]. Hane prorsus etiam iste sententiam quantis potuit 
ingenii viribus aggeravit. Verumtamen timeo, ne illis potius suffra- 
getur, qui zelum Dei habent sed non secundum scientiam; ignorantes 
enim Dei iustitiam et suam volentes constituere, iustitiae Dei non sunt 
subiecti (Rom 10, 3). Ita S. Augustinus (De nat. et grat. c. 1, n. 1; 
M 44, 247). ,Unde et isti pelagiani hoc bene faciunt, manichaeis 
anathema dicere et eorum erroribus contradicere. Sed faciunt duo 
mala, quibus et ipsi anathematizandi sunt: unum, quod catholicos 
manichaeorum nomine criminantur; alterum, quod etiam ipsi haeresim 
novi erroris inducunt. :... lta istis non ideo veritas gratulatur, quia 
manichaei non sunt, si alio genere perversitatis insaniunt.... Mani- 
chaei dieunt Deum bonum non omnium naturarum esse creatorem; 
pelagiani dicunt Deum non esse omnium aetatum in hominibus mun- 
datorem, salvatorem, liberatorem. ... Manichaei negant homini bono 
ex libero arbitrio fuisse initium mali; pelagiani dicunt etiam hominem 
malum habere liberum arbitrium ad faciendum praeceptum bonum.... 
His morbis inter se contrariis manichaei pelagianique confligunt, dissi- 
mili voluntate, simili vanitate, separati opinione diversa sed propinqui 
mente perversa. [am vero gratiam Christi simul oppugnant, baptismum 
eius simul evacuant, carnem eius simul exhonorant; sed etiam haec 
modis causisque diversis. Nam manichaei meritis naturae bonae, pe- 
lagiani autem meritis voluntatis bonae perhibent divinitus subveniri. 
Illi dieunt: Debet hoc Deus laboribus membrorum suorum; isti dicunt: 
Debet hoc Deus virtutibus servorum suorum.  Utrisque ergo merces 
non imputatur secundum gratiam, sed secundum debitum* (S. August., 
Contra duas epist. pelag. 1. 2, n. 1 2 3; M 44, 571 sqq). Saepe pelagiani 
philosophiam, maxime stoicorum, in adiutorium errorum suorum vocabant 
(cf. S. August., Contra Iul. 1. 3, c. 7, n. 16; ]. 5, c. 16, n. 51; l. 6, c. 18, 
n. 55; M 44, 710 812 854; Opus imperf. l. 1, c. 34: M 45, 1062 sq). 

74. Nomen haec haeresis habet a Pelagio, qui à Rufino quodam Syro, 
Theodori Mopsuesteni discipulo, instructus, cum discipulo suo Coelestio 
eam maxime propagavit. Duo isti, inquit S. Augustinus, ,huius per- 
versitatis auctores vel perhibentur vel etiam probantur vel certe, si 
auctores non sunt, sed hoc ab aliis didicerunt, assertores tamen atque 
doctores, per quos id latius reptaret et cresceret" (De pecc. orig. 
c. 22, n. 25; M 44, 396). Quia autem Pelagius non sacerdos sed 
simplex monachus erat, S. Augustinus ait: ,Post veteres haereses 
invecta etiam modo haeresis est, non ab episcopis seu presbyteris vel 
quibuscumque clericis sed a quibusdam veluti monachis, quae contra 
Dei gratiam, quae nobis est per Iesum Christum Dominum nostrum, 
tamquam defendendo liberum arbitrium disputaret et conaretur chri- 
stianae fidei firmamentum evertere^ (De gestis Pelag. c. 35, n. 61; 
M 44, 8355). Postea vero vehementissimus et callidissimus huius erroris 
patronus exstitit Julianus, eclanensis episcopus, contra quem S. Augu- 
stinus plura opera scripsit. Etiam .4nnianus, ecclesiae celedensis dia- 
conus, e partibus pelagianorum stetit, quo propter peritiam linguae 
Pelagius usus esse dicitur ad scripta sua expolienda. (De Anniano 
cf. M 45, 1748 sqq.) 


79. Pelagius ubi et quando natus sit, non constat. Vocatur a quibus- 
dam Brito, ut a Gennadio et Mario Mercatore (M 45, 1679 1681), 
ab aliis vero Scotus (Hibernus), ut ab Hieronymo: ,stolidissimus et 
Scotorum pultibus praegravatus"; diabolus ,ipse mutus latrat per 
Albinum canem, grandem et corpulentum, et qui calcibus magis possit 
saevire quam dentibus; babet enim progeniem scoticae gentis de Bri- 
tannorum vicinia^ (M 45, 1096). Secundum Paulum Orosium erat 
balneis epulisque nutritus, latos humeros gestans robustamque cer- 
vicem, praeferens etiam in fronte pinguedinem" (1. c.). 


76. De scriptis Pelagii. Pelagius, postquam monachus factus est, 
Romam venit, ibique ineunte saeculo V venenum suum spargere coepit. 
,Cum et ipsos [libros confessionum, circa a. 400] ediderim, antequam 
pelagiana haeresis exstitisset, in iis certe dixi Deo nostro et saepe 
dixi: ,Da quod iubes et iube quod vis. Quae mea verba Pelagius 
homae, cum a quodam fratre et coepiscopo fuissent eo praesente 
commemorata, ferre non potuit, et contradicens aliquanto commotius, 
paene cum eo, qui illa commemoraverat, litigavit^ (S. August, De 
dono persev. c. 20, n. 59; M 45, 1026). Romae Pelagius scripsit 
libros tres de Trinitate, et librum Eulogiarum, quos libros Gennadius 
indicat nondum fuisse haeresi infectos (M 45, 1679), aliis tamen, ut 
Hieronymo, multa in his libris suspecta videbantur. Ibidem scripsit 
commentarios in epistulas Paulinas, qui secundum quosdam a Cassio- 
doro correcti inter opera suppositicia Hieronymi circumferuntur; alii 
tamen censent hoc opus non esse ipsius Pelagii sed cuiusdam ignoti 

ex Pelagio excerpentis!, Praeterea Pelagius scripsit libros quattuor 
de libero arbitrio et librum de natura et varias epistulas. Quae omnia 
interierunt praeter fragmenta, quae apud Augustinum, Hieronymum, 
alios servata sunt. Una tantum epistula ad Demetriadem virginem 
integra superest, qua Pelagius nobilem illam feminam exhortatur, ut 
se totam Deo consecret (cirea a. 413). Cf. Garnier apud Migne, P. L. 
48, 587 sqq. 


77. Em epistula Pelagii ad. Demetriadem. In hac epistula inter alia 
haee scribit: ,Quoties mihi de institutione morum et sanctae vitae 
conversatione dicendum est, soleo primo humanae naturae vim quali- 
tatemque monstrare, et quid efficere possit, ostendere, ac iam inde 
audientis animum ad species incitare virtutum, ne nihil prosit ad ea 
vocari, quae forte sibi impossibilia esse praesenserit. .. . Haec igitur 
prima sanctae ac spiritualis vitae fundamenta iaciantur, ut vires suas 
virgo agnoscat, quas demum bene exercere poterit, cum eas se habere 
didicerit. ... Primum itaque debes naturae humanae bonum de eius 
auctore metiri, Deo scl, qui cum universa mundi et quae intra 
mundum sunt opera, bona et valde bona fecisse referatur, quanto 
putas praestantiorem ipsum hominem fecit, propter quem omnia etiam 
intellegitur ila condidisse. ... Quem inermem extrinsecus fecerat, 
melius intus armavit, ratione scl. atque prudentia, ut per intellectum 
vigoremque mentis, quo ceteris praestabat animalibus, factorem om- 
nium solus agnosceret et inde serviret Deo, unde aliis dominabatur. 
Quem tamen iustitiae exsecutorem Dominus voluntarium esse voluit, 
non coactum, et ideo reliquit eum in manu consilii sui posuitque ante 
eum vitam et mortem, bonum et malum (c. 2).... Volens namque 
Deus rationabilem creaturam voluntarii boni munere et liberi arbitrii 
potestate donare, utriusque partis possibilitatem homini inserendo, 
proprium eius fecit esse quod velit, ut boni ac mali capax, naturaliter 
utrumque posset et ad alterutrum voluntatem deflecteret. ... Quam 
multos philosophorum et audivimus et legimus et ipsi vidimus castos, 
patientes, modestos, liberales, abstinentes, benignos, et honores mundi 


! Qf, 4. Souter, The Commentary of Pelagius on the Epistles of Paul, London 
1907, qui censet se invenisse originalem commentarium Pelagii. Alibi ait: ,Scholars, 
therefore, are free to dispute that this commentary is the original Pelagius; they 
cannot dispute that it already exsisted in the sixth century, the century after 
Pelagius wrote his commentary" (The Journal of theological studies, Oxford 1907, 
585; ubi in praecedentibus G. Mercati quaedam fragmenta illius commentarii examinat; 
cf. The Journal 1911, 82 sqq). Historiam commentarii exponit Sowter in The Ex- 
positor, London 1907, 455 sqq (cf. eiusdem The Commentary of Pelagius. The Problem 
of its restoration, London 1906). Iam antea de eadem re scripserat H. Zimmer, 
Pelagius in Irland, Berlin 1901, qui censet commentarii Pseudo-Hieronymi fontem 
vere esse commentarium Pelagii, non tamen immediate sed mediantibus quibusdam 
excerptis, quae ignotus quidam fecerit ex commentario Pelagii (l. c. 13 sqq 164 sqq 


200 sqq). 

simul et delicias respuentes et amatores iustitiae non minus quam 
scientiae? Unde, quaeso, hominibus alienis a Deo ista, quae Deo pla- 
cent? Unde autem illis bona nisi de naturae bono? Et cum ista, 
quae dixi, vel omnia in uno vel singula in singulis haberi videamus, 
cum omnium una natura sit, exemplo suo sibi invicem ostendunt omnia 
in omnibus esse posse, quae vel omnia in ommibus vel singula in sin- 
gulis inveniantur. Quodsi etiam sine Deo homines ostendunt quales 
a Deo facti sint, vide, quid christiani facere possunt, quorum in 
melius per Christum natura et vita instructa est, et qui divinae quo- 
que gratiae iuvantur auxilio (c. 3). ... Est enim, inquam, in animis 
nostris naturalis quaedam, ut ita dixerim, sanctitas, quae velut in 
arce animi praesidens exercet mali bonique iudicium, et ut honestis 
rectisque actibus favet, ita sinistra opera condemnat atque ad con- 
scientiae testimonium diversas partes domestica quadam lege diiudicat 
(c. 4).... Neque vero nos ita defendimus naturae bonum, ut eam 
dieamus malum non posse facere, quam utique boni ac mali capacem 
eliam profitemur; sed ab haec eam tantummodo iniuria vindicamus, 
ne eius vitio ad malum videamur impelli, qui nec bonum sine volun- 
tate facimus vel malum, et quibus liberum est unum semper ex duo- 
bus agere, cum semper utrumque possimus. ... Nec illud est parvum 
argumentum ad probandum naturae bonum, quod illi primi homines 
per tot annorum spatia absque ulla admonitione legis fuerunt, non 
utique quod Deo aliquando creaturae suae cura non fuerit, sed quia 
se talem sciebat hominum fecisse naturam, ut iis pro lege ad exer- 
cendam iustitiam sufficeret. Denique quamdiu recentioris adhue na- 
turae usus viguit nec humanae rationi velut quandam caliginem 
longus usus peccandi obduxit, sine lege dimissa natura est. Ad quam 
Dominus nimis iam vitiis obrutam et quadam ignorantiae rubigine 
infectam, limam legis admovit, ut huius frequenti admonitione ex- 
poliretur e£ ad suum posset redire fulgorem. Neque vero alia nobis 
causa difficultatem quoque bene faciendi facit quam longa consuetudo 
vitiorum, quae nos infecit à parvo paulatimque per multos corrupit 
annos et ita postea obligatos sibi et addictos tenet, ut vim quodam- 
modo videatur habere naturae... . Si etiam ante legem, ut diximus, 
et multo ante Domini nostri salvatoris adventum iuste quidam vixisse 
et sancte referantur, quanto magis post illustrationem adventus eius 
nos id posse credendum est, qui instructi per Christi gratiam et in 
meliorem hominem renati sumus, qui sanguine eius expiati ac mundati 
iliusque exemplo ad perfectam iustitiam incitati, meliores illis esse 
debemus, qui ante legem fuerunt, meliores etiam quam fuerunt sub 


lege (c. 8).... Nobis Deus ipse, aeterna illa maiestas, ineffabilis 
atque inaestimabilis potestas, Sacras Litteras et vere adorandos prae- 
ceptorum suorum apices mittit. ... Quid tergiversamur incassum et 


praecipienti opponimus naturae fragilitatem? ^ Nemo magis novit 
mensuram virium nostrarum, quam qui ipsas vires nobis dedit, nec 

quisquam melius quantum possimus intellegit, quam qui ipsam vir- 
tutem nobis nostri posse donavit (c. 16). ... Respice, obsecro, ad 
ipsam qua apud Deum illustrata es dignitatem, qua per baptismum in 
Dei filiam renata es rursumque per consecrationem virginitatis sponsa 
Christi esse coepisti (c. 19). ... Ostendit [Paulus], quomodo resistere 
debeamus diabolo, si utique simus subditi Deo eiusque faciendo volun- 
tatem, ut divinam etiam mereamur gratiam et facilius nequam spiritui 
auxilio Spiritus Sancti resistamus* (c. 25). (M 38, 1099 sqq.) 


78. Haec epistula ostendit, quomodo Pelagius optime artem calleat 
errores suos occultandi simul et inculcandi. Quam maxime enim vires 
naturae exaggerat et contendit etiam in hoc statu posse omnes homines 
omnia praecepta servare per solas vires naturae. Nihilominus loqui- 
tur de gratia Dei et Christi, quae praeter vires naturae datur, qua 
illustramur, qua a peccatis mundamur, qua ad dignitatem filiorum Dei 
evehimur. Hinc in epistula, quam anno 417 Innocentio papae misit, 
protestatur se numquam negasse gratiam. ,Legant [epistulam], quam 
ad sacram Christi virginem Demetriadem in oriente conscripsimus, 
et invenient nos ita hominis laudare naturam, ut Dei semper gratiae 
addamus auxilium* (M 33, 1098). Ibidem dicit se iam anno 405 ad 
S. Paulinum Nolanum dedisse epistulam, ,quae trecentis forte versibus 
nihil aliud quam Dei gratiam et auxilium confitetur nosque nihil om- 
nino boni facere posse sine Deo* (cf. S. 4ugust., De gratia Christi 
c. 91, n..33 834; M 44, 3706). 


79. Ad haec et similia dicta S. Augustinus notat: ,Quisquis haec 
audit et sensum eius ignorat, quem in libris suis satis evidenter ex- 
pressit, omnino eum putat hoc sentire, quod veritas habet^ (l. c. n. 2). 
Sed dicit hane esse meram fallaciam; ,nam gratiam Dei et adiutorium, 
quo adiuvamur ad non peccandum, aut in natura et libero ponit ar- 
bitrio aut in lege atque doctrina, ut videlicet, cum adiuvat Deus 
hominem, ut declinet a malo et faciat bonum, revelando et ostendendo, 
quid fieri debeat, adiuvare credatur, non etiam cooperando et dilec- 
tionem inspirando, ut id, quod faciendum esse cognoverit, faciat* (l. c. 
n. 3). Affert dein verba, quibus Pelagius ostendit, quid in honesta 
actione sit Dei, quid hominis. ,Nos tria ista distinguimus et certum 
velut in ordinem digesta partimur: Primo loco posse statuimus, se- 
cundo velle, tertio esse [actionem]. Posse in natura, velle in arbitrio, 
esse in effectu locamus. Primum illud, i. e. posse, ad Deum proprie 
pertinet, qui illud creaturae suae contulit; duo vero reliqua, hoc est 
velle et esse, ad hominem referenda, quia de arbitrii fonte descendunt. 
Ergo in voluntate et opere bono laus hominis est, immo et hominis 
et Dei, qui ipsius voluntatis et operis possibilitatem dedit, quique 
ipsam possibilitatem gratiae suae adiuvat semper auxilio" (l. c. n. $). 
Gratiam autem, quam hie commemorat praeter ,gratiam possibilitatis" 
explicat esse remissionem peccatorum, legem, doctrinam et exemplum 

Christi (l. c. n. 45), et hanc gratiam illustrationis docet non esse ne- 
cessariam, ub simpliciter possimus, sed ut facilius possimus (l. c. n. 28). 
Homo enim per liberum arbitrium plane indifferens est ad faciendum 
bonum aut malum, et utrumque potest sine ullo Dei influxu sive 
actuali sive habituali, immo quilibet Dei influxus internus impediret 
libertatem. Agebatur quidem eo tempore proxime et per se de gratia 
actuali; sed per varia principia, quae a pelagianis statuebantur, 
negari etiam gratiam habitualem evidens est (cf. Palmieri 180 sqq). 
Consequenter Pelagius profitetur purum quendam mnaturalismum , et 
quidquid praeter naturam nobis datum esse concedit, hoc non absolute 
necessarium, sed maioris facilitatis vel dignitatis gratia (ut regnum 
caelorum) datum esse vult. Necessaria suppositio huius doctrinae est 
negatio peccati originalis. Hunc tamen errorem non tam Pelagius 
quam discipulus eius Coelestius propagavit. 


80.  Coelestius, qui et ipse in Hibernia (secundum alios in Campania) 
ex nobili familia ortus esse dicitur, prius ,auditorialis scholasticus", 
i. e. forensis, fuit, dein monachus factus circà annum 410 Romae 
se Pelagio adiunxit et ,sensum istum impiissimum meracius imbibit 
ac multos incredibili loquacitate, amentiae huius suae participes et 
complices fecit^ (Mercator, M 45, 1681 16806). Quid, inquit S. Augu- 
stinus, inter Pelagium ,et Coelestium in hae quaestione [de peccato 
originali] distabit, nisi quod ille [Coelestius] apertior, iste occultior 
fuit; ille pertinacior, iste mendacior; vel certe ille liberior, hie astu- 
tor?" (De pecc. orig. c. 12, n. 13; M 44, 391.) Per maiorem suam 
vehementiam Coelestius multos ex communi plebe ita in suas partes 
iraxit, ut eum potius quam Pelagium magistrum sequi vellent et 
coelestiani appellarentur. Videntur autem ipse et Pelagius ab initio 
partes hoc modo inter se distribuisse, ut Pelagius, quae ipse palam 
docere non auderet, per discipulum suum Coelestium proponeret, et 
si de ea re interrogatus esset, negaret se umquam tale quid dixisse, 
quamvis reapse consentiret. Fortasse etiam Pelagius a Coelestio 
instigatus paulatim ulterius progressus est quam ab initio intendebat 
(af. F. Klasen, Die innere Entwicklung des Pelagianismus, Freiburg 
1882, 13 sqq). Hie igitur Coelestius primus apertis verbis negavit 
peccatum. originale seu ,tkraducem peccati^, ut ait. Capitula, de quibus 
accusabatur et quae retractare noluit, septem affert Marius Mercator 
ex actis concilii carthag. (a. 412); sunt autem haec: ,1. Adam mor- 
talem factum, qui, sive peccaret sive non peccaret, fuisset moriturus. 
2. Quoniam peccatum Adae ipsum solum laesit et non genus humanum. 
9. Quoniam infantes, qui nascuntur, in eo statu sunt, in quo Adam 
fuit ante praevaricationem. 4. Quoniam neque per mortem Adae 
omne genus hominum moriatur, quia nec per resurrectionem Christi 
omne genus hominum resurgit. 5. Quoniam infantes, etsi non bapti- 
zentur, habeant vitam aeternam. 6. Posse esse hominum sine pec- 

cato [cum impeceantia] et facile Dei mandata servare. 7. Quia et 
ante Christi adventum fuerunt homines sine peccato, et quoniam lex 
sic mittit in regnum caelorum sicut evangelium (M 45, 1681). 


81. Necessitatem baptismi Coelestius fatebatur. ,Infantes debere bapti- 
zari in remissionem peccatorum, secundum regulam universalis eccle- 
siae et secundum evangelii sententiam confitemur, quia Dominus statuit 
regnum caelorum nonnisi baptizatis posse conferri^ (S. August, De 
peec. orig. c. 5; M 44, 388; cf. De pecc. mer. et remiss. l. 1, c. 20, 
n. 26; M 44, 123). Sed negat hoc eo spectare, ut infantibus pec- 
catum originale remittatur. ,In remissionem peccatorum baptizandos 
infantes non idcirco diximus, ut peccatum ex traduce firmare videamur, 
quod longe a catholico sensu alienum est. Quia peccatum non cum 
homine nascitur, quod postmodum exercetur ab homine, quia non na- 
turae delictum sed voluntatis esse monstratur (De pecc. orig. c. 6; 
M 44, 388). Per baptismum infantes adoptantur et fiunt membra 
regni Christi, quod est aliquid plus (non obligatorium) quam sola 
vita aeterna, licet nullam internam mutationem in infantibus sup- 
ponat. ,AÀd hoc parvuli baptizandi sunt, ut sint etiam cum Christo 
in regno Dei, ubi non erunt, si baptizati non fuerint; quamvis et 
sine baptismo si parvuli moriantur, salutem vitamque aeternam habi- 
turi sunt, quoniam nullo peccati vinculo obstricti sunt^ (S. August., 
De pecc. mer. et rem. l1. 1, c. 30, n. 58; M 44, 142). Addidit autem 
Coelestius totam hanc quaestionis rem esse, non fidei, et alios alia 
de hac re sentire (S. August., De pecc. orig. c. 3, n. 3; M 44, 386). 
Adae peccatum nocuisse generi humano docuit solum propter malum 
exemplum. [taque ex his rursum apparet pelagianos totum ordinem 
supernaturalem, quod attinet ad internas gratias, negasse et purum 
naturalismum professos esse. Utrum autem, saltem in progressu dis- 
putationum, admiserint internas illustrationes supernaturales necne, 
dubium est. Affirmat e. g. Petavius (De Pelag. c. 4, n. 6; cf. Pal- 
mieri 140 sqq), cum Pelagius orandum esse docuerit, ,ut nobis doc- 
trina etiam divina revelatione aperiatur" (S. August., De gratia Christi 
n. 45; M 44, 380 sq); alii negant, ut Scheeben (1l. 6, n. 177 et 189), 
quia, quoties pelagiani hanc gratiam explicant, semper loquuntur de 
doctrina et exemplo Christi. Negarunt autem semper pelagiani gratiam 
voluntatis, ,qua [Deus] donat atque adiuvat, ut agamus* (S. August., 
De gratia Christi c. 8, n. 9; M 44, 364; Ep. 178 ad Hilarium; 
M 33, 772). Ceterum quaecumque gratia datur praeter liberum ar- 
bitrium, legem et incarnationem, datur propter merita bonae volun- 
tatis (S. August, De gratia et lib. arb. n. 27; M 44, 897). In bap- 
tismo adultis remittuntur peccata, quia ea humiliter confitentur et 
condicionem a Deo positam implent (cf. Contra duas epist. pelag. 
]. 2, c. 6, n..11; M 44, 578; Ep. 186 ad Paulin. n. 32; M 38, 827; 
aliter De gratia et lib. arb. c. 6, n. 15; M 44, 890). 

Principales errores Pelagii et Coelestii S. Augustinus breviter sic 
complectitur: 

a) ,Hi Dei gratiae ... in tantum inimici sunt, ut sine hac posse 
hominem credant facere omnia mandata divina." 

b) Gratiam ,ad hoc dari hominibus, ut quae facere per liberum 
iubentur arbitrium, facilius possint implere per gratiam". 

c) ,Illam gratiam Dei, sine qua nihil boni possumus facere, non 
esse dicunt nisi in libero arbitrio, quod nullis suis praecedentibus 
meritis ab illo accepit nostra natura, ad hoc tantum ipso adiuvante 
per suam legem atque doctrinam, ut discamus, quae facere et quae 
sperare debeamus, non autem ad hoc, ut per donum Spiritus sui quae 
didicerimus esse facienda, faciamus. Ac per hoc divinitus nobis dari 
scientiam confitentur, qua ignorantia pellitur, caritatem autem dari 
negant, qua pie vivitur." 

d) ,Destruunt etiam orationes, quas facit ecclesia, sive pro infideli- 
bus et doctrinae Dei resistentibus, ut convertantur ad Deum; sive 
pro fidelibus, ut augeatur in iis fides et perseverent in ea. Haee 
quippe non ab ipso accipere, sed a se ipsis homines habere contendunt, 
gratiam Dei, qua liberamur ab impietate, dicentes secundum merita 
nostra dari." 

e) ,In id etiam progrediuntur, ut dicant vitam iustorum in hoc 
saeculo nullum omnino habere peccatum.* 

f) ,Parvulos etiam negant, secundum Adam carnaliter natos, con- 
tagium mortis antiquae prima nativitate contrahere. Sic enim eos sine 
ullo peccati originalis vinculo asserunt nasci, ut prorsus non sit quod 
iis oporteat secunda nativitate dimitti, sed eos propterea baptizari, 
ut regeneratione adoptati, admittantur ad regnum Dei, de bono in 
melius translati. Nam etiamsi non baptizentur, promittunt iis, extra 
regnum quidem Dei sed tamen aeternam et beatam quandam vitam.* 

g£) ,Ipsum quoque Adam dicunt, etiamsi non peccasset, fuisse cor- 
pore moriturum, neque ita mortuum merito culpae sed condicione 
naturae." 

,Obiciuntur iis et alia nonnulla, sed ista sunt maxime, ex quibus 
intelleguntur etiam illa vel cuncta vel paene cuncta pendere* (De 
haeresibus c. 88; M 42, 4" sq). 


82. Condemnatio pelagianismi. Circa annum 410 Pelagius et Coe- 
lestius Roma relicta in Afrieam venerunt, sed Pelagius mox in Pa- 
laestinam profectus est. Coelestius autem Carthagine mansit ibique 
ad presbyteratus honorem admitti voluit, sed a Paulino mediolanensi 
diacono accusatus, in iudicium vocatus et Aurelio episcopo cartha- 
ginensi praesidente a concilio (in quo non erat Augustinus) condem- 
natus est (S. 4ugust, De gest. Pelag. n. 28 62; M 44, 334 855), a 
qua sententia ad pontificem romanum Innocentium appellavit, sed hac 
appellatione neglecta mox Ephesum se contulit, ibique presbyter ordi- 

natus est. Inde Constantinopolim petiit, sed ab hae urbe ob errores 
suos eiectus, Romam rediit ibique Zosimo pontifici (a. 4106) libellum 
fidei porrexit et fallacibus verbis pontificem decepit, ut hic eum litteris 
ad episcopos africanos datis defenderet. Ita Marius Mercator in Com- 
monitorio secundo (M 45, 1687; de Coelestii libello ib. 1718; Zosimi 
epist. ib. 1719). 


83. Synodus diospolitana. Interim Pelagius apud Ioannem episcopum 
lerosolymit., S. Hieronymo adversarium, ab Orosio presbytero, qui 
ab Augustino illuc venerat, denuntiatus est (a. 415). Sed post multas 
disputationes Ioannes utrique parti silentium indixit, donec res a 
pontifice romano diiudieata esset. Verumtamen cum neutra pars 
taceret, eodem anno Diospolim (Lyddam) synodus quindecim epi- 
Scoporum coacta est, Eulogio episcopo caesareensi praesidente. Causa 
huius convocationis fuerant Heros et Lazarus, duo episcopi galli, 
patria exsules, qui Pelagium accusaverant, sed ipsi synodo interesse 
non poterant. Ibi Pelagius suam de gratia doctrinam tam dextere 
explicavit, ut episcopi dicerent: ,Non sunt aliena ab ecclesia quae 
dicta sunt a Pelagio." Interrogatus vero de sententiis, quibus Coe- 
lestius negabat peccatum originale, respondit: ,A me dicta non sunt, 
pro quibus satisfacere non debeo; sed tamen ad satisfactionem sanctae 
synodi anathematizo illos, qui sie tenent aut aliquando tenuerunt.* 
Tandem synodus iudicium tulit: ,Nunc quoniam satisfactum est nobis 
prosecutionibus praesentis Pelagii monachi, qui quidem piis doctrinis 
consentit, contraria vero ecclesiae fidei reprobat et anathematizat, com- 
munionis ecclesiasticae eum esse et catholicae confitemur" (S. August., 
De gest. Pelag. n. 2 13 16 24 44; M 44, 320 327 334 346. Ct. M 45, 
1708 sqq). S. Augustinus ilos episcopos excusat, quod vafritiam ho- 
minis non satis intellexerint (De gest. Pelag. n. 46), Innocentius papa 
dixit se nolle ea acta ,nec culpare nec approbare* (S. August. De 
pecc. orig. c. 9, n. 10; M 44, 390). Pelagius postea discipulis suis 
declaravit ,ideo se illa obiecta damnasse, quia et ipse dicit non tan- 
tum primo homini sed etiam humano generi primum illud obfuisse 
peccatum, non propagine sed exemplo* (l. c. n. 16; M 44, 395). 


84. Synodus carthaginensis anni 418. Cum acta synodi diospoli- 
tanae ab Orosio ad synodum carthaginensem anno 416 allata essent, 
episcopi scripserunt ad Innocentium pontificem, ut Pelagii errores 
damnaret. Interim vero ipse quoque Pelagius libellum fidei, ut dixi- 
mus, ad J/nnocentium miserat, qui eius successori Zosimo redditus est, 
quo veram mentem suam velare conabatur (M 45, 1716). Cum igitur 
ob hanc et similem Coelestii defensionem Zosimus mitius de iis loqui 
coepisset, post synodos carthaginensem et milevitanam (a. 417) nova 
synodus 214 episcoporum anno 418 Carthaginem convenit et octo (vel 
novem) canones contra Pelagii doctrinam iam Milevi, ut videtur, sta- 

iutos Zosimo pontifici transmisit (M 45, 1728; Denz. n. 101 sqq), qui 
hos canones approbavit, ut et postea Coelestinus I (Denz. n. 129 sqq). 
Tune Coelestius Roma aufugit et postea Canstantinopoli nestorianis 
se adiunxit, ex quibus Theodorus Mopsuestenus iam antea pelagianis- 
mum defenderat. Quis fuerit finis Coelestii et Pelagii, non constat. 
Uterque in synodo ephesina cum Nestorio nominatim excommunicatus 
est (M 45, 1760). Cum vero Zosimus omnes Italiae episcopos iussisset 
damnationem pelagianismi subscribere, ex eorum numero exstitit 
acerrimus haeresis defensor. 


85. lulianus, Memore (episcopo) et Iuliana, piis et nobilibus parentibus, 
Aeculani (Eclani) in Apulia (Campania) natus, tantam ob indolis ex- 
cellentiam de se spem fecit, ut S. Augustinus patrem eius rogaret, 
ut filium ad se mitteret (Ep. 101, n. 4: M 38, 369). Ordinatus ab 
Innocentio I et episcopus eclanensis factus, magnam doctrinae famam 
adeptus est. ,Vir acer ingenio, in divinis Scripturis doctus, graeca 
et latina lingua scholasticus. Prius ergo, quam impietatem Pelagii 
in se aperiret, clarus in doctoribus ecclesiae fuit; postea vero cum 
haeresim Pelagii defenderet, scripsit adversus B. Augustinum, im- 
pugnatorem illius, libros quattuor et iterum libros octo* (Gennadius, 
M 45, 1736). Secundum Marium Mercatorem temporibus Innocentii I 
in catholica doctrina perseveraverat. Cum vero Zosimus papa ,epistula 
tractoria^ postulasset, ut omnes episcopi doctrinam Pelagii reicerent, 
duodeviginti episcopi restiterunt (S. August., Contra duas epist. Pelag. 
1.1, c. 1, n. 3; M 44, 551), quorum nomine Iulianus ,libellum fidei* 
porrexit, in quo dicit se non posse damnare inauditos, cum hoc lex 
divina vetet. ;,Sin aliquis voluerit contra nos scandalum concitare, 
certa sit Sanctitas Vestra nos ad audientiam plenariae synodi pro- 
vocare" (M 44, 1735). Alia eius epistula per Italiam sparsa est, 
tertia vero ad Rufum, episcopum thessalonicensem, data. Hae duae 
epistulae post mortem Zosimi ab eius successore Bonifacio ad S. Augu- 
stinum missae sunt, qui dein scripsit ,contra duas epistulas pelagianas* 
(cf. huius operis l. 1, c. 1, n. 3; M 44, 551). Interim pelagiani apud 
Valerium, comitem romanum, aecusaverant Augustinum, quod doctrina 
sua matrimonium profanaret. Ad quam calumniam reprimendam scripsit 
Augustinus librum primum ,de nuptiis et concupiscentia. Contra 
quem tractatum Iulianus edidit quattuor libros, quos refutavit Augu- 
stinus libris sex ,contra Iulianum, haeresis pelagianae defensorem", 
qui libri ab his verbis ordiuntur: ,Contumelias tuas et verba maledica, 
Iuliane, quae ardens iracundia libris quattuor anhelasti, si me con- 
temnere dixero, mentiar. Antea Augustinus iam brevius refutaverat 
Iuliani opus, cuius tunc excerpta tantum noverat, libro secundo ,de 
nuptiis et concupiscentia^. Hune tractatum aggressus est Iulianus 
octo libris, sed defendit se Augustinus opere, quod morte praeventus 
non potuit perficere quodque ideo dicitur ,Opus imperfectum contra 

Iulianum*. Ibi singulas Iuliani sententias ad verbum proponit, sin- 
gulasque refutat. De Iuliano Mercator ait: ,Quibus octo ultimis [libris] 
horrida loquacitate evagatus, disertum se magis ostentare et sciolum 
volens, post innumerabilia convieiorum probra, quae in sanctum supra 
dietum virum [August.] est iaculatus, haec impudenter, immo iam 
impie defendere ausus est, quae a Pelagio Coelestioque eum in per- 
niciem suam didicisse superius memoravimus* (M 45, 1737). Iulianus 
cum reliquis episcopis refragantibus depositus (421) Constantinopolim 
ivit ibique auxilium Theodosii imperatoris et Nestorii quaesivit, qui 
Nestorius pro eo apud Coelestinum pontificem intercessit (M 45, 1754). 
Sed cum Marius Mercator Commonitorium suum adversus Iulianum 
Theodosio tradidisset, Iulianus Constantinopoli expulsus est. Variis 
artibus frustra tentatis ad recipiendam episcopalem sedem, Valenti- 
niano III regnante obiit in Sicilia ante annum 455. 


86. luliani doctrina non est pelagianismus mitigatus, ut quidam 
volunt, nisi quod saepe verba catholice sonantia usurpantur, sed potius 
error usque ad extremum perductus est, maxime in quaestione de 
peccato originali, ad quam tandem tota disputatio cum pelagianis 
deducebatur. Primus fons probationis Iuliano non est auctoritas, sed 
ratio; unde hoc fundamentale principium ponit: ,Quod ratio non 
arguit, non potest auctoritas vindicare" (opus imperf. l. 2, c. 16; 
M 45, 1148). Studet probare peccatum originale esse contra Dei 
iustitiam et bonitatem, destruere hominis libertatem, pugnare cum 
definitione peccati; dein hae impossibilitate supposita explicat dicta 
S. Seripturae, quae referuntur ad peccatum originale, de peccatis per- 
sonalibus, quibus homines imitantur peccatum Adami. Libertatem 
definit ita: ,Libertas arbitrii in admittendi peccati et abstinendi a 
peccato possibilitate consistit (opus imperf. l. 1, c. 78; M 45, 1102). 
Voluntas per se est plane indeterminata seu ,vacua* (l. c. l. 5, c. 59; 
M 45, 1492). Si Deus gratia sua hanc vacuitatem implet, libertas 
destruitur; unde ,libertate arbitrii emancipatus a Deo homo est^ 
(l. e. 1. 1, c. 58; M 45, 1102; Contra duas epist. pelag. l. 2, c. 6, 
n. 10; M 44, 578. Augustini epist. 194 ad Sixtum n. 3; .M 33, 875) 
et per se solum omne bonum facere potest; quod vero Deus addidit, 
sunt adiutoria externa ad facilius agendum (Contra duas epist. pelag. 
l. 4, e. 5, n. 11; M 44, 615; Contra Iul. 1. 3, c. 1, n. 2; M 44, 701; 
opus imperf. l. 2, c. 167; M 45, 1213). Omnem autem subiectivam 
gratiam, ut baptismum, remissionem peccatorum, vitam aeternam (non 
vero obiectivam redemptionem per Christum — cf. ,Der Katholik* 
1885 I 254), mercedem esse bonae voluntatis docet Iulianus (Contra 
duas epist. pelag. l. 4, c. 8, n. 3; c. 7, n. 18; M 44, 611 622). Con- 
sequenter negat ullam esse praedestinationem et praedilectionem 
(Contra duas epist. pelag. l. 2, c. 10, n. 22; 1l. 4, c. 6, n. 12 sqq; 
M 44, 586 617). Cum catholici docerent gratia maxime etiam curari 
Pesch, Praelectiones dogmaticae. V. Ed. 4. 4 

libidinem carnalem, quae esset vulnus peccato Adami nobis inflictum, 
Iulianus respondebat concupiscentiam fuisse ante peccatum, pertinere 
&d naturam, esse naturalem sensum et in eadem linea ponendam at- 
que ceteros sensus audiendi, videndi etc., per solum excessum vitiari, 
fuisse in ipso Christo (Contra duas epist. pelag. l]. 1, c. 16, n. 31; 
M 44, 564; opus imperf. 1. 1, c. 70; 1. 4, e. 45—50; 1. 5, c. 6; .M 45, 
1098 1365 sqq 1436; Contra Iul. l. 8, c. 18, n. 26 27; c. 18, n. 34; 
1:4, €. 9,.n. $45:1.:5, c; 7, n..29;:e2 15,1 no 52/8gqo e MOLDE AID 
764 802 818). Unde Augustinus ei obicit: ,Ita quippe potest facil- 
lime vera esse etiam illa vestra sententia, qua dicitis hominem sine 
peecato esse, si velit. Non est enim quomodo faciat quod non licet, 
quando licet quidquid libet, quia bonum est quod naturaliter libet* 
(Contra Iul. l. 5, c. 7, n. 29; M 44, 802). Itaque pelagiani, qui 
nimio et imprudenti zelo virtutis contra veritatem pugnare coeperant, 
vi erroris eo devenerunt, ut totam virtutem e medio tollerent. 


87. Inter ceteros, qui pelagianae haeresi adhaerebant, magnam famam 
nactus est Leporius monachus, postea presbyter, qui circa annum 425 
in Africa per S. Augustinum conversus libellum emendationis edidit et 
litteras misit ad Galliae civitates, ubi errorem sparserat (M 45, 1752; 
Libell. emend. M 31, 1218). Ceterum venenum haeresis pelagianae 
diu serpsit per multas regiones Galliae, Britanniae, Dalmatiae, Orientis 
(de qua re cf. M 45, 1751 sqq). Rursum haeresis pelagiana simul 
cum semipelagianismo damnata est a concilio arausicano II (a. 529; 
M 45, 1785; Denz. n. 174 sqq). 

De pelagianismo praeter ea, quae supra citata sunt, videatur in- 
signis dissertatio Maurinorum, quae est praefatio in t. X operum 
S. Augustini (M 44), et eorundem admonitio in opus imperf. contra 
Iulian. (M 45, 1035). 

Pelagianismus hodie latissime grassatur inter theologos prote- 
stantes, maxime eos, qui dicuntur liberales. Negant enim super- 
naturalem elevationem hominis, negant peccatum originale, negant 
satisfactionem Christi, qui nihil aliud praestitit nisi perfectum exemplum 
purae religionis (cf. tract. de incarn. V, thes. 32; Dorner, Gesch. d. 
protest. Theol. 874; A4. Ritschi, Rechtfertigung und Versóhnung III 
310 sqq). 


II. DE SEMIPELAGIANISMO. 


88. De origine semipelagianismi. Cum S. Augustinus contra pelagianos 
valde inculeasset necessitatem et gratuitatem gratiae, quibusdam 
monachis, qui in urbe Adrumeto sub Valentino abbate vivebant, vide- 
batur in epistula (214) ad Sixtum ea dixisse, quibus libertas hominis 
et iustitia Dei laederentur. Quae cum S. Augustinus audisset, duobus 
libris, altero ,de gratia et libero arbitrio, altero ,de correptione et 

gratia^, monachos illos instruxit iisque satisfecisse videtur. Sed post- 
quam liber ille ,de correptione et gratia^ in Galliam allatus est, 
nonnulla eius dieta viris quibusdam ceteroquin doctis et piis duriora 
videbantur; quare inter Pelagii et Augustini sententias mediam viam 
quaerebant. Hine ortus est error, qui semipelagianismus dicitur, cuius 
asseclae, quia partim erant presbyteri et monachi urbis Massiliae, 
etiam massilienses vocabantur! Fautor huius erroris erat Joannes 
Cassianus, qui antea monachus in Palaestina et Aegypto vixerat et 
eum $. Chrysostomo Constantinopoli amice versatus erat, eo vero 
tempore, quo quaestio pelagianismi agebatur, abbas erat monasterii 
S. Vietoris in urbe Massilia (cf. 4. Hoch, Lehre des Ioannes Cassianus 
von Natur und Gnade, Freiburg i. Br. 1895). Hic igitur cum suis 
asseclis, ut libertatem cum gratia concilient, ,initium fidei et usque 
in finem perseverantiam sie in nostra constituunt potestate, ut Dei 
dona esse non putent*, salutaria vero opera gratiae Dei adscribunt 
(S. August., De;dono persev. c. 17, n. 42; M 45, 1019; cf. Cassiani 
Collat. 13, c. 8 sqq; M 49, 914 sqq). De quo errore Augustinus certior 
factus duabus epistulis Prosperi et Hilarii (inter S. August. epist. 295 
226; M 33, 1002 sqq), scripsit libros ,de praedestinatione sanctorum* 
et ,de dono perseverantiae", in quibus fatetur se aliquando in eodem 
errore fuisse. ,Cum similiter errarem, putans fidem, qua in Deum 
credimus, non esse donum Dei, sed a nobis esse in nobis, et per illam 
nos impetrare Dei dona, quibus temperanter et iuste et pie vivamus 
in hoc saeculo^ (De praedest. sanct. c. 3, n. 7; M 44, 964). Dicit 
(De dono persev. c. 20, n. 52; M 45, 1026) ,se plenius sapere 
coepisse^ in libris, quos scripserit ad Simplicianum mediolan. (a. 397; 
cf, Retract. 1, 23; 2, 1; M 32, 620 629). Post mortem S. Augustini 
(a. 430) Prosper et Hilarius fortissimi impugnatores semipelagianismi 
exstiterunt et Romnam se contulerunt, ubi a Coelestino papa epistulam 
ad Galliarum episcopos impetrarunt, qua Augustini doctrina ut omnino 
tenenda proponebatur (M 45, 1755; Denz. n. 128 sqq). Cassiano (a. 432) 
in pace ecclesiae mortuo, asseclae erroris eius non cessarunt defendere 
doctrinam suam, et per saeculum fere acriter disputatum est. Illa 
aetate post Prosperi libros duo insignia opera de gratia prodierunt, 
videlicet ,de vocatione omnium gentium* ignoti scriptoris, et S. Ful- 
genti Ruspensis ,de veritate praedestinationis et gratiae Dei* libri 
tres. Etiam Faustus Rhegiensis (Riez) opus de libero arbitrio et gratia 
scripsit, de cuius orthodoxia multum disputatum est. Contra eum 
scripsit S. Fulgentius septem libros, qui interierunt (M 45, 1776 sqq). 
Anno 529 Caesarius Arelatensis convocavit synodum  4rausionem 
(Orange), quae errores semipelagianos damnavit, cuius canones con- 


! De relatione xronasterii lerinensis ad semipelagianismum agit A. C. Cooper- 
Marsdiny The History of the islands of the Lerins, Cambridge 1918, ubi p. 71 sqq 
de Vincentio, p. 124 sqq de Cassiano, p. 195 sqq de Fausto agitur. à 

firmati sunt a Bonifacio II (cuius epistula l. c. col. 1790). Semi- 
pelagiani se subiecerunt et consequenter numquam haeretici fuerunt. 


89. Errores semipelagianorum tres sunt principales: 1. Imitium bonae 
vitae, i. e. pium credulitatis affectum, qui per evangelii praedicationem 
et auditionem excitatur, desiderium salutis, implorationem divinae 
benignitatis, tribuunt naturae viribus. Si vero haec bona voluntas 
adest, propter eam Deus dat gratiam, quae necessaria est ad opera 
salutaria. ,Consentiunt omnem hominem in Adam periisse nec inde 
quemquam posse proprio arbitrio liberari; sed id conveniens asserunt 
veritati vel congruum praedicationi, ut cum prostratis e£. numquam 
suis viribus surrecturis annuntiatur obtinendae salutis occasio, eo 
merito, quo voluerint et crediderint a suo morbo se posse sanari, et 
ipsius fidei augmentum et totius sanitatis suae consequantur effectum. 
Ceterum ad nullum opus vel incipiendum nedum perficiendum quem- 
quam sibi sufficere posse consentiunt; neque enim alicui operi cura- 
lionis eorum annumerandum putant exterrita et supplici voluntate 
unumquemque aegrotum velle sanari. Quod enim dicitur: Crede et 
salvus eris, unum horum exigi asserunt, aliud offerri, ut propter id 
quod exigitur, si redditum fuerit, id quod offertur, deinceps tribuatur. 
Unde consequens putant exhibendam ab eo fidem, cuius naturae id 
voluntate conditoris concessum est, et nullam ita depravatam vel 
exstinctam putant, ut non debeat vel possit se velle sanari; propter 
quod vel sanatur quis à sua, vel si noluerit, cum sua aegritudine 
puniatur. Nec negari gratiam, si praecedere dicatur talis voluntas, 
quae tantum medicum quaerat, non autem quicquam ipsa iam valeat* 
(Hilarius ad August., Epist. 226, n, 2; M 33, 1008). Idem dicit 
Prosper (In praeced. epist. n. 4; M 33, 1004), secundum quem haec 
bona voluntas a pelagianis dicebatur ,initialis gratia^; gratia vero, 
quae propter voluntatem datur ad bona opera, ,salvans gratia^. In 
quibusdam utique hominibus gratia praevenit bonam voluntatem, ut 
in Matthaeo et Paulo; in alis vero et communiter bona voluntas 
praevenit gratiam, ut in centurione, Zachaeo, bono latrone (cf. Cassiani 
Collat. 5 et 12). Cum igitur homo ,ideo accipiat, ideo inveniat, ideo 
introeat, quia bono naturae bene usus ad istam salvantem gratiam 
initialIs gratiae ope meruerit pervenire (Prosper l. c.), nulla est 
gratuita praedestinatio ad gratiam, licet gratia recte dicatur gratia, 
quia meritum praecedens est adeo parvum, ut donum, quod pro eo 
datur, sit vere gratuitum donum. 


90. 2. Etiam perseverantia im bono adseribenda est naturae viri- 
bus, quia eadem voluntate, qua potest se quis ad gratiam disponere, 
potest etiam in gratia accepta perseverare. Perseverantiam sic ac- 
cipiunt, ut ,praecedenti proprio arbitrio tribuatur . . . nec cuiquam 
talem dari perseverantiam, a qua non permittatur praevaricari, sed 
a qua possit sua voluntate deficere et infirmari* (Hilarius l. c. n. 4). 

91. 3. Ubi nondum sunt praeterita merita, ut in infantibus, ibi docent 
semipelagiani gratiam dari aut denegari propter futura merita. aut 
demerita. condicionate praevisa. ,'lales aiunt perdi [infantes] talesque 
salvari, quales futuros illos in annis maioribus, si ad activam ser- 
varentur vitam, scientia divina praeviderit^ (Prosper l. c. n. 5). 
Similiter ,cum dicitur iis, quare aliis vel alicubi praedicetur vel non 
praedicetur ... dicunt id praescientiae esse divinae, ut eo tempore et 
ibi et illis veritas annuntiaretur vel annuntietur, quando et ubi prae- 
noscebatur credenda" (Hilarius l. c. n. 3). 

Ex his patet, quam iuste ab Znnocentio X ut falsa et haéretica 
damnata sit propositio IV Jansenii: ,Semipelagiani admittebant prae- 
venientis gratiae interioris necessitatem ad singulos actus, etiam ad 
initium fidei; et in hoe erant haeretici, quod vellent eam gratiam 
talem esse, cui posset humana voluntas resistere et obtemperare* 
(Denez. n. 1095). De semipelag. cf. Suarez, Proleg. 5, c. 5 sqq. 


ART. I. 
DE NECESSITATE GRATIAE AD 0PERA SALUTARIA. 


Prop. VII. A4à omne opus salutare interna gratia est ab- 
solute necessaria. 


99. Arg. 1. Ex S. Scriptura. 


1l. S. Seriptura universaliter docet mos mihil boni salutaris posse 
sine gratia. Christus enim (Io 15, 1 sqq) exponens condicionem salu- 
taris operationis, dicit homines omnem vim producendi fructus super- 
naturales ab ipso accipiant necesse esse, et separatos ab ipso non 
plus posse quam palmitem abscissum a vite. ,Ego sum vitis, vos 
palmites; qui manet in me et ego in eo, hie fert fructum multum, 
quia sine me nihil potestis facere.^ Nemo baec verba rationabiliter 
explicare potest de actibus naturalibus, quia Christns ostendit, per 
quid discipuli sui distinguantur a mundo malum operante; quia lo- 
quitur de fructu, ad quem ferendum ipse dis ipulos specialiter elegerit, 
et ad quem Pater ut agricola specialiter cooperetur; quia tota oeco- 
nomia Christi pertinet ad ordinem supernaturalem. Itaque docet nos 
sine ipsius influxu nihil boni salutaris posse facere; et hic quidem 
influxus intellegitur internus, qualis est inter vitem et palmitem. 
Loquitur sine dubio Christus de perfecta unione per caritatem; sed 
si ne homines quidem iusti quiequam possunt sine gratia, a fortiori 
peccatores nihil possunt. Unde S. Augustinus explicans haec verba 
Christi (In Io. tract. 81, n. 3; M 35, 1841) ait: ,Ne quisquam putaret 
saltem parvum aliquem fructum posse a semetipso palmitem ferre, 
cum dixisset: hie fert fructum multum, non ait: quia sine me parum 
potestis facere, sed: nihil potestis facere. Sive ergo parum sive 
multum, sine illo fieri non potest, sine quo nihil fieri potest." 

Huc a multis trahitur doctrina apostoli: Sicut nemo in Spiritu 
Dei loquens potest dicere lesum anathema, i. e. lesum exsecrari, id 
quod utique est absolute impossibile, ita a pari ,nemo potest dicere 
Dominum Iesum (eixetv xóptv "sobv) nisi in Spiritu Sancto* (1 Cor 
12, 3). Non agitur secundum illos interpretes de pronuntiatione 
nominis Iesu, non de qualicumque confessione, qualis a daemonibus et 
a malis hominibus fieri potest (Mt 8, 29; 7, 21), sed de salutari con- 
fessione, quae fit pio cordis affectu et operibus probatur. ,Quis Do- 
minum lesum, nisi qui eum diligit, dicit, si eo modo dicit, quo apo- 
stolus intellegi voluit? Multi enim voce dicunt, corde autem et factis 
negant.... Nemo itaque dicit: Dominus lesus, animo, verbo, facto, 
corde, ore, opere nemo dicit: Dominus lesus, nisi in Spiritu Sancto* 
(S. August., In Io tract. 74, n. 1; M 35, 1827). Similiter S. Hieronymus 
et alii. Est quidem secundum hos etiam fides informis eiusque con- 
fessio donum Spiritus Sancti, non tamen de hac loquitur apostolus, 
sed de confessione, qua quis verbo et opere se ostendit verum chri- 
stianum. Qui enim talis est, huius charismata sunt utique argumentum 
Spiritus Sancti in eo operantis. Ergo secundum apostolum nemo 
potest se verum discipulum lesu Christi exhibere nisi per virtutem a 
Spiritu Sancto acceptam seu per gratiam supernaturalem. Num verba 
apostoli per se hune sensum habeant, vide apud Cornely (In 1 Cor 12, 3). 


93. 2. Omne opus salutare revocari potest ad bonam cogitationem, 
bonam voluntatem, bonam actionem. lam vero teste S. Scriptura 
haec tria fieri nequeunt sine gratia. 

JDe bona cogitatione loquitur apostolus 2 Cor 3, 5. ,Non quod 
sufficientes (ixavotf) simus, cogitare (4o7íeao0at) aliquid a nobis quasi 
ex nobis, sed sufficientia (ixavórzc) nostrà ex Deo est.^ Quibus.verbis 
rationem reddit, cur tanta fiducia fungatur munere apostolico, quia 
scl. confidit non de suis naturalibus viribus sed de gratia Dei, quae 
propter Christum ei non deerit. Ex se non est idoneus ad pro- 
sequendam ingenio, mente, voluntate salutarem cogitationem.  ,Cogi- 
tantes credimus, cogitantes loquimur, cogitantes agimus quidquid 
agimus; quod autem attinet ad pietatis viam et verum Dei cultum, 
non sumus idonei cogitare aliquid tamquam ex mnobismetipsis, sed 
sufficientia nostra ex Deo est" (S. August, De dono persev. c. 18, 
n. 93; M 44, 1012). Sunt quidem tales cogitationes a nobis, quia 
vitaliter a nobis procedunt, non tamen quasi ex nobis, quia ad eas 
non sufficiunt vires naturae. Haec autem est praerogativa novi testa- 
menti prae vetere, quod non solam litteram habet, sed internam vir- 
tutem Spiritus Sancti, quae externae praedicationi dat efficaciam. 

De voluntate et exsecutione operis salutaris loquitur apostolus Phil 2, 
12 sq, ubi philippenses exhortatur, ut cum magna sollicitudine, cum 
timore et tremore salutem operentur, ne secus fortasse gratia eos 
deficiat, sine qua nihil possint. ,Deus est enim, qui operatur in 

vobis et velle et perficere pro bona voluntate* (ózip cc s)0oxíag — 
secundum beneplacitum suum). 


94. 3. S. Scriptura rationem affert, cur in hoc statu naturae lapsae 
absolute nihil boni salutaris possimus sine gratia redemptoris, quia scl. 
per peccatum sumus supernaturaliter mortui (Rom 5, 15), filii irae 
(Eph 2, 3), sub peccato conclusi (Gal3, 22). Ergo ut aliquid agamus, 
quod Deo placeat, oportet nos resuscitari, iterum creari et renasci 
filios Dei, id quod sine gratia fieri nequit. ,Cum essemus mortui 
peccatis, convivificavit nos in Christo (cuius gratia estis salvati) ... 
non ex operibus, ut ne quis glorietnr. Ipsius enim sumus factura, 
ereati in Christo Iesu, in bonis operibus (2z? Éfpyo:g óyaPo:;) quae 
praeparavit Deus, ut in illis ambulemus* (Eph 2, 5 sqq). Ergo sicut 
naturalis creatura non potest esse sine continua conservatione Dei, 
ita sine continuo influxu gratiae nulla vita supernaturalis. Ergo sive 
simplici desiderio volumus salutem sive versus eam efficaciter currimus, 
,non volentis neque currentis, sed miserentis est Dei^ (Rom 9, 16). 
De quibus verbis cf. Gregor. Naz., Orat. 37, 18; M 36, 997. 


95. Arg. 2. Ex traditione. 


Ubi primum pelagianorum doctrina orta est, statim universa ec- 
clesia contra eam surrexit et eam tamquam haereticam damnavit. 
Postularunt tunc doctores catholici, ut ostenderent pelagiani, qui viri 
catholici ante eos talem doctrinam professi essent. Ad quam quae- 
stionem cum responsum nullum haberent, ad philosophorum placita 
confugerunt. Quare S. Augustinus iis obicit dicta lrenaei, Cypriani, 
Reticii, Olympii, Hilarii, Ambrosii, Gregorii (Naz.), Innocentii, Ioannis 
(Chrysost.) Basilii, Hieronymi (Contra Iul. l. 2, n. 33; ]. 3, n. 32; 
M 44, 697 719) et ait: ,Sanctos et in sancta ecclesia illustres anti- 
stites Dei, non platonicis et aristotelicis et zenonicis aliisque huiusce- 
modi vel graecis vel latinis, quamquam et istis aliquos eorum, verum 
omnes Sacris Litteris eruditos nominatim, sicut oportebat, expressi... 
qui tune de ista causa [pelagiana] iudicaverunt, quando eos nemo 
potest dicere perperam cuiquam vel adversari vel favere potuisse.... 
Quod invenerunt in ecclesia, tenuerunt; quod didicerunt, docuerunt; 
quod a patribus acceperunt, hoc filis tradiderunt. Nondum vobiscum 
apud istos iudices aliquid agebamus, et apud eos acta est causa nostra. 
Nee nos nec vos iis noti fueramus, et eorum pro nobis latas contra 
vos sententias recitamus. Nondum vobiscum certabamus et iis pro- 
nuntiantibus vicimus^ (l. c. 1. 2, n. 34, M 44, 697 sqq; Contra duas 
epist. pelag. l. 4, n. 20 sqq; M 44, 623). 

S. Irenaeus ait: ,Dominus pollicitus est mittere Paracletum, qui 
nos aptaret Deo. Sicut enim de arido tritico massa una fieri non 
potest sine humore neque unus panis, ita nec nos multi unum fieri 
in Christo poteramus sine aqua, quae de caelo est. Et sicut arida 

terra, si non percipiat humorem, non fructificat, sic et nos lignum 
aridum exsistentes primum, numquam fructificaremus vitam sine superna 
voluntaria pluvia^ (Adv. haer. 1. 3, c. 17, n. 2; .M 7, 930). S. Ioannes 
Chrysost.: ,Non tua sunt recte facta sed Dei gratiae. Etiamsi fidem 
dicas, ea exsistit ex vocatione, et si dicas remissionem peccatorum, 
si charismata, si doctrinae verbum, si virtutes, omnia inde accepisti. 
Quid ergo habes, quod non habes acceptum?" (Hom. 12 in 1 Cor 
n.2; M 61, 97 sqq; De S. Basilio cf. E. Scholl, Die Lehre des 
hl Basilius von der Gnade, Freiburg 1881, 74 sqq.) S. Ambrosius: 
,Vides utique, quia ubique Domini virtus studiis cooperatur humanis, 
ut nemo possit aedificare sine Domino, nemo custodire sine Domino, 
nemo quiequam incipere sine Domino* (In Luc. l. 2, n. 84; M 15, 1583). 
Alia apud Lahousse, De grat. n. 13. 


96. Alia argumenta, quae hue pertinent, iam allata sunt in Prop. I, 
quibus addi potest argumentum ez prazi ecclesiae, quo utitur Coe- 
lestinus papa in epistula ad Galliarum episcopos (n. 12 sqq), quod 
videlicet fideles docentur in omnibus divinam gratiam implorare ut 
necessariam ad salutariter agendum.  ,Praeter beatissimae et apo- 
stolieae sedis inviolabiles sanctiones .. . obsecrationum quoque sacer- 
dotalium sacramenta respiciamus, quae ab apostolis tradita, in toto 
mundo atque in omni catholica ecclesia uniformiter celebrantur, ut 
legem credendi lex statuat supplicandi. Cum enim sanctarum plebium 
praesules mandata sibi legatione fungantur apud divinam clementiam, 
humani generis agunt causam et tota secum ecclesia congemiscente 
postulant et precantur, ui infidelibus donetur fides, ut idololatrae ab 
impietatis suae liberentur erroribus, ut iudaeis ablato cordis velamine 
lux veritatis appareat, ut haeretici catholicae fidei perceptione resi- 
piscant, ut schismatici spiritum redivivae caritatis accipiant, ut lapsis 
paenitentiae remedia conferantur, ut denique catechumenis ad regene- 
rationis sacramenta perductis caelestis misericordiae aula reseratur.... 
His ergo ecclesiasticis regulis et ex divina sumptis auctoritate docu- 
mentis ità adiuvante Domino eonformati sumus, ut omnium bonorum 
affectuum atque operum et omnium studiorum omniumque virtutum, 
quibus ab initio fidei ad Deum tenditur, Deum profiteamur auctorem 
et non dubitemus ab ipsius gratia omnia hominis merita praeveniri, 
per quem fit, ut aliquid boni et velle incipiamus et facere* (M 45, 
1759; cf. Denz. n. 139 140). Idem dicit S. Augustinus (De dono persev. 
c. 23, n. 68 sqq; M 45, 1031), qui censet solam orationem dominicam 
sufficere iam ad doctrinam catholicam stabiliendam.  ,Si ergo alia 
documenta non essent, haec dominica oratio nobis ad causam gratiae, 
quam defendimus, sola sufficeret, quia nihil nobis relinquit, in quo 
tamquam in nostro gloriemur* (l. c. c. 7, n. 18; .M 44, 1001). Doc- 
irinam S. Thomae vide 1l, 2, q. 109, a. 5. 

Prop. VIIL Etiam ad initium fidei et desiderium salutis 
gratia necessaria est. 


97. Arg. 1. Ex S. Scriptura. 


S. Scriptura iis, quae in praecedenti thesi citata sunt, clare hane 
quoque veritatem docet. Nam si sine Christo nihil possumus, quod 
ad salutem pertineat, si sine gratia sumus mortui et filii irae, pro- 
fecto etiam initium vitae supernaturalis ad Dei gratiam referendum 
est. Ideo S. Paulus dicit: ,Quis prior dedit illi et retribuetur ei?" 
(Rom 11, 35) et: ,Quis te discernit? Quid habes, quod non accepisti? 
Si autem accepisti, quid gloriaris, quasi non acceperis?* (1 Cor 4, 7.)1 
Quo praecipue testimonio etiam ipse convietus sum, cum similiter 
errarem, putans fidem, qua in Deum credimus, non esse donum Dei, 
sed a nobis esse in nobis* (S. August., De praedest. sanct. c. 3, n. 7; 
M 44, 964). De fide speciatim loquitur Christus apud Io 6, 44 65 667^. 
Nemo potest venire ad me, nisi Pater, qui misit me, traxerit eum. ... 
Sunt quidam ex vobis, qui non credunt.... Propterea dixi vobis, 
quia nemo potest venire ad me, nisi fuerit ei datum a Patre meo.* 
Hoe sensu docet (Ilo 6, 45) intellegenda esse verba prophetae 
(Is 54, 13): , Et erunt omnes docibiles Dei*, i. e. eruditi a Deo, id quod 
Christo auctore duo continet: audire revelationem Dei et eam discere, 
1 . e. assensu fidei amplecti. Apostolus ait: ,Vobis donatum est pro 
Christo, non solum ut in eum credatis, sed ut etiam pro illo patiamini* 
(Phil 1, 29). , Gratia salvati estis per fidem, et hoc non ex vobis; Dei 
enim donum est, non ex operibus, ut ne quis glorietur^ (Eph 2, 8 9). 


98. Arg. 2. Ex traditione. 


S. Augustinus pro hac thesi citatis dictis SS. Cypriani, Ambrosii, 
Gregorii Nazianzeni pergit: ,Isti tales tantique doctores dicentes non 
esse aliquid, de quo tamquam de nostro, quod nobis Deus non dederit, 
gloriemur, nec ipsum cor nostrum et cogitationes nostras in potestate 
nostra esse, et totum dantes Deo atque ab ipso nos accipere con- 
fitentes, ut permansuri convertamur ad eum, ut id, quod bonum est, 
nobis quoque videatur bonum, et velimus illud, ut honoremus Deum 
et recipiamus Christum, ut ex indevotis efficiamur devoti et religiosi, 
ut in ipsam Trinitatem credamus et confiteamur etiam voce, quod 
credimus: haec utique gratiae Dei tribuunt, Dei munera agnoscunt, 
ab ipso nobis, non a nobis esse testantur (De dono persev. c. 19, 
n. 50; M 45, 1025). S. Prosper hanc fidem esse catholicam contra 
collatorem (Cassian.) statuit: ,Nos bonarum cogitationum ex Deo 


! Hoc dictum per se videtur referri ad naturalia, sed a SS. Patribus transfertur 
etiam ad supernaturalia (cf. Arausic. IL, can. 6). Id recte fieri ostendit Cornely 
in Commentario? 108. .S. Augustinus censet apostolum loqui de solis supernatura- 
libus (infra n. 198). 

semper credimus prodire principia. ... In quo superfluum, immo im- 
pium est sie velle meritis ante gratiam exsistentibus locum facere, 
ut non ex toto verum sit, quod ait Dominus: Nemo venit ad me, 
nisi Pater, qui misit me, attraxerit eum, si cuiusquam hominis sine 
Dei illuminatione esset credenda conversio aut ullo modo se voluntas 
hominis ad Deum sine Deo posset extendere" (Contra collat. n. 8; 
M 45, 1805). ,Fides igitur et incohata et perfecta donum Dei est 
[Ex August, De praedest. sanct. c. 8, n. 16; M 44, 972].... Hoc 
qui non recipit, cuius videtur esse sententiae nisi dicentis: Fides, per 
quam iustificor, ex me est; et hoc bonum, ex quo iustus vivit, 
non aecepi per gratiam, sed habeo per naturam?* (Resp. ad ex- 
cerpta genuen.; M l. c. 1852.) Alia testimonia vide apud Palmieri 
thes. 26, p. 192. 


99. Quidam dubitaverunt, utrum in hac parte S. Joann. Chrysostomus 
et alii Patres graeci semper recte senserint vel saltem semper recte 
locuti sint. De qua re imprimis notandum est haeresim pelagianam, 
statim ubi in oriente innotuit, ibidem damnatam esse (ut in synodo 
diospolitana et in concilio ephesino), id quod vix factum esset, si 
S. Chrysostomus, de quo praecipue quaestio agitur, huic errori favisset. 
Similiter in hac suppositione S. Augustinus ad eum non tam con- 
fidenter provocasset, neque Coelestinus (epist. 24) exhortans Maxi- 
mianum ad pelagianismum oppugnandum, ei praedecessorem eius Chryso- 
stomum tamquam exemplum proposuisset. Praeterea S. Chrysostomus 
saepe omne opus bonum et omne initium operis boni ad gratiam re- 
ferendum esse docet. ,Vocatio et purgatio ex gratia sunt; vocatum 
autem et puris indutum vestibus manere et haec servare, id ex voca- 
torum cura et studio proficiscitur. Vocamur autem non ex merito 
sed ex gratia^ (In Matth. hom. 69, n. 2; M 58, 650). Per gratiam 
illud, quod fieri non poterat [ut in caelum ascenderemus], fieri tamen 
potuit; multo magis, quod difficile erat, facile evadet. Verum illud, 
inquies, per solam gratiam fiebat. Et ideo maxime iure confides. Si 
enim, ubi sola gratia erat, illa tamen operata est, ubi labores ad- 
dideris, annon multo magis cooperabitur? Si nihil agentem servavit, 
annon multo magis operantem iuvabit?* (In Matth. hom. 39, n. 4; 
M 57, 438). ,Nec fidei donum est nostrum sed Dei, non ex operi- 
bus.... Hoe ipsum est Dei donum, ne quis glorietur, ut nos gratos 
efficiat cirea gratiam" (In Ephes. hom. 4, n. 2; M 62, 33 sq). Simi- 
liter in Ioan. hom. 45 (M 59, 254); in 1 Cor. hom. 12 (M 62, 98 sq) 
et alibi. 

Nihilominus fatendum est S. Chrysostomum interdum eo modo loqui, 
quo locuturus non fuisset post ortum pelagianismum. Ipse enim liber- 
tatem arbitrii contra manichaeos tuebatur, qui homines aut a bono 
aut a malo principio cum necessitate huc illuc ferri docebant. Unde 
s. doctor negabat Deum ita praevenire voluntatem, ut libertatem 

destrueret, et docebat ab hominis voluntate pendere, ut gratiam ad 
bene vivendum acciperet, supponens semper initialem gratiam et lo- 
quens de illa tantum gratia, quae ad opera meritoria immediate valet. 
,Oportet nos primum bona eligere, et tunc affert quae sua sunt. Non 
praevenit nostras voluntates, ne perdat nostrum liberum arbitrium. 
Quando autem nos elegerimus, tunc nobis multum affert auxilium. 
Nam nostrum quidem est praeeligere et velle, Dei autem perficere et 
ad finem perducere* (In Hebr. hom. 12, n. 3; M 63, 99). De Abra- 
ham dicit: Quod ,a se ipso et a scientia, quae naturae insita est, in 
tantum pervenit virtutis fastigium, sufficit, ut omnes nostras excusa- 
tiones refutet. At forte dicent aliqui: Vir ille multam a Deo gratiam 
consecutus est, et omnium Dominus eius singularem habuit curam. 
Etiam id ego fateor. Verum nisi primus et ipse, quod suum erat, 
fecisset, non tanta a Domino obtinuisset^ (In Gen. hom. 42, n. 1; 
M 54, 385). Hie Abrahamum opponit christianis tanto maiorem lucem 
habentibus, et naturalem scientiam vocat eam, quae fuit ante legem 
et evangelium. Ceterum similia etiam ii Patres dicunt, qui in materia 
gratiae eximii doctores censentur (cf. Sardagna n. 294); nec quis- 
quam, si illud proverbium usurpamus: lIuva te ipsum, ut Deus te 
iuvet, nos ideo pelagianos dixerit. Nonne etiam S. Scriptura monet: 
Surge, qui dormis, et exsurge a mortuis, et illuminabit te Christus* 
(Eph 5, 14), ,convertimini ad me, et convertar ad vos" (Zach 1, 3), 
aliaque huiusmodi, quibus non negatur necessitas gratiae praevenientis, 
sed supposita gratia ad incipiendum necessaria homines monentur, ut 
ad ulteriores gratias sua cooperatione se praeparent (cf. Habert, 
Theol. graec. Patrum l. 1, c. 24). — Alias obiectiones pelagianorum 
vide apud Maezella n. 298 sqq et apud Sardagna n. 288 sqq. 


100. Cone. arausic. II contra semipelagianos definivit can. 3, in- 
vocationem gratiae esse a gratia; can. 4, voluntatem, qua purgari 
cupiamus, fieri per Spiritus Sancti infusionem et operationem; can. 5, 
initium fidei et ipsum credulitatis affectum esse Dei donum; can. 6, 
ut aliquid, sicut oportet, agere valeamus, requiri Spiritus Sancti 
gratiam; can. 7, nullum bonum salutare cogitari vel eligi posse, ut 
expedit, sine gratia (Denz. n. 176 sqq). 


101. Schol. Quae gratia sit necessaria et quomodo (de adiutorio 
quo et sine quo non). 

1. Tum ex iis, quae hic de pelagianismo diximus, tum ex iis, quae 
in Prop. I exposita sunt, patet a) requiri gratiam internam Spiritus 
Sancti, ,quo novit intus in ipsis hominum cordibus operari, non ut 
homines, quod fieri non potest, nolentes credant, sed ut volentes ex 
nolentibus fiant* (S. August., Contra duas epist. pelag. c. 19, n. 37; 
M 45, 567); b) necessariam esse duplicem gratiam internam, illumi- 
nationem intellectus, ,ut possimus evangelicae praedicationi consentire, 

ut expedit^ (conc. arausic. 1I can. 7), et inspirationem voluntatis, qua 
,ita Deus in cordibus hominum atque in ipso libero operetur arbitrio, 
ub sancta cogitatio, pium consilium omnisque motus bonae voluntatis 
ex Deo sit, quia per illum aliquid boni possumus, sine quo nihil 
possumus (Coelestini epist. 21, c. 9; Dene. n. 135). Porro Prop. V 
et VI ostendimus utramque gratiam duplex elementum includere 
elevationem facultatis et; actum vitalem. Verbum autem externae prae- 
dicationis est ordinaria condicio, cui Deus internam gratiam annectit, 
et haec est ratio, cur dicatur verbum vitae (Act 5, 20), per quod in 
Christo gignimur (1 Cor 4, 15), et similia (cf. Palmieri p. 205 sqq). 


102. 2. Haec necessitas gratiae est absoluta et physica, quia in ommi 
hypothesi adest, et quia provenit non ex morali difficultate operis sed 
ex defectu virium physicarum creaturae ad opus salutare producendum. 
Consequenter gratia non solum datur, ut facilius possimus, sed ut 
simplieiter possimus (Prop. IV VII) Unde etiam homini in statu 
originalis iustitiae, ubi sermo esse non poterat de ulla difficultate 
morali, gratia erat necessaria. ,Homo in paradiso ad se occidendum 
relinquendo iustitiam idoneus erat per voluntatem; ut autem ab eo 
teneretur via iustitiae, parum erat velle, nisi ille, qui eum fecerat, 
adiuvaret^ (S. August., Enchir. n. 106; M 40, 282). ,Natura humana, 
eliamsi in illa integritate, in qua est condita, permaneret, nullo modo 
se ipsam, creatore suo non adiuvante, servaret. Unde cum sine gratia 
non posset custodire quod accepit, quomodo sine Dei gratia poterit 
reparare quod perdidit?" (Conc. arausic. I1 can. 19; Denz. n. 192.) 
Eadem necessitas gratiae exstitit etiam pro ipsis angelis, ut docent 
S. Augustinus (De civ. Dei l1. 12, c. 9; M 41, 356) et S. Anselmus (De 
casu diaboli c. 1; M 158, 325 sqq). Cf. Palmieri thes. 24. 


103. 3. S. Augustinus distinguit. duplex adiutorium: adiutorium quo 
et adiutorium sine quo non. .Adiutorium sine quo non vocatur gratia 
elevans in actu primo, quia sine illa homo non habet potentiam super- 
naturaliter agendi; adiutorium quo vocatur gratia adiuvans in actu 
secundo, quia ea adiutus homo reapse agit aut saltem facilius agit. 
Hue imprimis pertinet gratia efficax, dein omnis gratia, quae non est 
absolute necessaria, sed quae addit maiorem facilitatem. —,Profecto 
admonemur adiutoriorum genera esse duo. Alia quippe sunt, sine 
quibus illud, ad quod adiuvant, effici non potest, sicut sine navi navi- 
gat nemo, nemo sine voce loquitur, nemo sine pedibus graditur, nemo 
sine luce intuetur, et multa huiusmodi; unde est etiam illud, quod 
nemo sine Dei gratia recte vivit. Alia vero sunt adiutoria, quibus 
sic adiuvamur, ut, etiamsi desint, possit alio modo fieri, propter quod 
ea requirimus" (De gest. Pelag. c. 1, n. 3; M 44, 321). 

Hic est primus loeus, quo S. Augustinus profert distinctionem inter 
adiutorium sine quo non et adiutorium quo, anno 417; neque iterum 

commemorat hane distinctionem usque ad annum 427 in libro De 
correptione et gratia c. 11 et 12, ubi dicit Adamum habuisse ad- 
iutorium sine quo non, sed in eo non permansisse; praedestinatos 
autem habere adiutorium quo, vi cuius infallibiliter beatitudinem adipi- 
scantur. Pauea, quae Augustinus de his duobus generibus adiuto- 
riorum statuit, Jansenius declaravit esse clavem totius doctrinae Augu- 
stini de gratia, iisque abusus est ad errorem suum de gratia necessitante 
stabiliendum. Ex quo factum est, ut de hac quaestione multi theo- 
logi scripserint, quorum dissertationes recenset Fr. A. Zacharia, qui 
ipse ad hane conclusionem pervenit: Auxilium sine quo non Adamo 
concessum, non fuit gratia praeveniens sed originalis iustitia cum 
ceteris donis, quae illam consequebantur; auxilium quo non est specialis 
aliqua gratia neque solae gratiae actuales sed integer effectus provi- 
dentiae, qua Deus praedestinatos ducit ad vitam aeternam (Thesaurus 
theologieus V, opusc. VII, Venetiis 1762, 636 sqq. Cf. Wirceburgenses, 
De gratia n. 273 sqq; Lahousse, De gratia n. 250 sq). 


104. Possumus secundum S. Augustinum utrumque adiutorium iterum 
in duas classes dividere, ut ita habeamus quattuor genera adiutoriorum: 

a) Purum adiutorium sine quo non, qualis fuit gratia Adami. 
Gratiam habuit homo primus, in qua si permanere vellet, numquam 
malus esset, et sine qua etiam cum libero arbitrio bonus esse non 
posset, sed eam tamen per liberum arbitrium deserere posset* (De 
corr. eb grat. 11, n. 31; M 44, 935). 

b) Adiutorium sine quo non, quod est simul adiutorium quo. Tale 
est donum beatitudinis. Nam ,beatitudo, quam non habet homo, cum 
data fuerit, continuo fit beatus. Adiutorium est enim non solum sine 
quo non fit, verum etiam quo fit, propter quod datur. Quapropter hoc 
adiutorium et quo fit est et sine quo non fit, quia et si data fuerit 
homimi beatitudo, continuo fit beatus; et si data numquam fuerit, num- 
quam erit^ (l. c. c. 12, n. 34; M 44, 937). 

c) Adiutorium quo perducens ad actum et maxime ad perseveran- 
tiam. Deus sanctis suis ,non solum dat adiutorium, quale primo 
homini dedit, sine quo non possint perseverare, si velint, sed in iis 
eliam operatur et velle, ut, quoniam non perseverabunt, nisi et possint 
et velint, perseverandi iis et possibilitas et voluntas divinae gratiae 
largitate donetur* (l. c. c. 12, n. 38: M 44, 939). 

d) Adiutorium quo adiuvans ad facilius agendum, ut maior notitia 
legis divinae. Nam ,aliud est hominem per scientiam legis ad non 
peecandum adiuvari et aliud est non posse esse sine peccato, nisi qui 
scientiam legis habuerit.... Paucissimi quippe sunt legis periti; multi- 
tudinem autem membrorum Christi usquequaque diffusam et legis tam 
profundae aec multiplicis imperitam simplicis fidei pietas et spes firmis- 
sima in Deo et caritas sincera commendat^ (De gest. Pelag. c. 1, n. 3; 
M 44, 321 sq). Ita currus est adiutorium, quo pervenimus in aliquem 

locum; sed si currus deest, possumus pedibus illuc ambulare. Multa 
alia exempla proponit S. Augustinus l. c. 


105. 4. His suppositis intellegitur, cur S. Augustinus doceat in primo 
homine ante lapsum adiutorium quo mon fuisse necessarium, sed suf- 
fecisse adiutorium sine quo non. ,Quid ergo? Adam non habuit Dei 
gratiam? Immo vero habuit magnam sed disparem. Ille in bonis 
erat, quae de bonitate sui conditoris acceperat. ... Sancti vero in 
hae vita, ad quos pertinet liberationis haec gratia, in malis sunt, 
ex quibus clamant ad Deum: Libera no$ a malo (Mt 6, 183). ... 
Quoniam in iis caro concupiscit adversus spiritum et spiritus ad- 
versus earnem (Gal 5, 17), atque in tali certamine laborantes ac 
periclitantes dari sibi pugnandi vincendique virtutem per Christi gra- 
tiam poscunt. Ille vero nulla tali rixa de se ipso adversus se ipsum 
tentatus atque turbatus in illo beatitudinis loco sua secum pace 
fruebatur. ... Haec prima est gratia, quae data est primo Adam, 
sed haec potentior est in secundo Adam. Prima est enim, qua fit, 
ut habeat homo iustitiam, si velit; secunda ergo plus potest, qua 
eliam fit, ut velit et tantum velit tantoque ardore diligat, ut carnis 
voluntatem contraria concupiscentem voluntate spiritus vincat.... 
Tune ergo dederat homini Deus bonam voluntatem; in illa quippe 
eum fecerat, qui fecerat rectum; dederat adiutorium, sine quo in ea 
non posset permanere, si vellet; ut autem vellet, in eius libero re- 
liquit arbitrio. . .. Si autem hoc adiutorium vel angelo vel homini, 
cum primum facti sunt, defuisset, quoniam non talis natura facta 
erat, ut sine divino adiutorio posset manere, si vellet, non utique sua 
eulpa cecidiSsent; adiutorium quippe defuisset, sine quo manere non 
possent. Nunc autem, quibus deest tale adiutorium, iam poena pec- 
cati est; quibus autem datur, secundum gratiam datur, non secun- 
dum debitum, et tanto amplius datur per Iesum Christum Dominum 
nostrum, quibus id Deo dare placuit, ut non solum adsit, sine quo 
permanere non possumus, etiamsi velimus, verum etiam tantum ac 
tale sit, ut velimus. Fit quippe in nobis per hane Dei gratiam in 
bono recipiendo et perseveranter tenendo non solum posse quod vo- 
lumus, verum etiam velle quod possumus. Quod non fuit in homine 
primo; unum enim horum in illo fuit, alterum non fuit. Namque ut 
reciperet bonum, gratia non egebat, quia nondum perdiderat; ut 
autem in eo permaneret, egebat adiutorio gratiae, sine quo id om- 
nino non posset; et acceperat posse, si vellet, sed non habuit velle, 
quod posset; nam si habuisset, perseverasset. Posset enim perseve- 
rare, si vellet, quod ut nollet, de libero descendit arbitrio, quod tune 
ita liberum erat, ut et bene velle posset et male* (De corr. et grat. 
c. 11, n. 29 sqq; M 44, 933 sqq). 

Duplex autem veniebat Adamo adiutorium a bono immutabili, ,a 
quo illustrabatur, ut videret, et accendebatur, ut amaret* (De civ. 


Sectio 2. De necessitate gratiae actualis. Prop. VIII. Schol. 63 


Dei l. 14, e. 18; M 41, 420). ,Et tune [in statu integritatis] esset 
adiutorium Dei et tamquam lumen sanis oculis, quo adiuti videant, 
se praeberet volentibus* (De mat. et grat. c. 48, n. 56; M 44, 974). 
Tune igitur homo in quadam quasi continua luce gratiae ambulabat, 
et ad videndum nihil requirebatur, nisi ut oculos aperiret ad lumen 
reciplendum. Alio autem ,adiutorio quo^ non indigebat, sed Deus 
fortissimo dimisit atque permisit facere, quod vellet^ (De corr. et 
grat. c. 12, n. 38; M 44, 940. Cf. De civ. Dei 1. 14, c. 27; M 41, 435). 


106. 5. Quare Adamo opus mon erat ad superandam imbecillitatem 
impetrare gratiam oratione. Nos ,dicimus: Ne nos inferas in tenta- 
tionem (Mt 6, 13), propter hoc utique, ne mala faciamus.... Quod 
si ita esset in potestate, quomodo fuit ante peccatum, priusquam 
esset natura humana vitiata, non utique posceretur orando, sed agendo 
potius teneretur (opus imperf. l. 6, c. 15; M 45, 1534 sq). Species 
quaedam orationis etiam tum erat confidere de Deo, adhaerere Deo; 
at hoe non erat novum auxilium implorare sed in vetere permanere. 
Nihilominus non est, cur dicamus hominem tunc non potuisse orando 
maiora auxilia implorare. At non solum hoc non fecit, sed putans 
se sibi sufficere a Deo defecit, ,suum sibi principium exsistendo per 
superbiam ... qui dum sibi sufficere diligit, ab illo, qui ei vere suf- 
ficit, deficit^ (De civ. Dei l. 14, c. 13; M 41, 420). Vel ut Gelasius 
papa ait in tract. adv. pelagianos: ,Primae condicionis integritas, 
dum ita de se fidit, tamquam ipso, qui condiderat, non egeret, nec 
de perceptis agit gratias, quod numquam fecisse legitur, nec de con- 
Servandis, quae sumpserat, poscit auxilium nec ad eum etiam pulsata 
lentatoris accessu devote concurrit et consulit suaeque se credit inter 
prospera voluntati, facile sine praesidio conditoris patuit deceptoris 
insidiis et in delectationem tracta consequenter illicite condicionem 
praefixae mortis invenit^ (Thiel, Epistulae rom. pontif., Brunsbergae 
1868, 571). 


107. 6. Ex dictis apparet S. Augustinum non admisisse in Adamo 
nisi illam gratiam, quam bafiesiani ,versatilem" vocare solent et hoc 
titulo conficere conantur; i. e. gratiam, quae fit efficax, si homo ea 
utitur, quae vero manet inefficax, si homo ea uti non vult, et praeter 
quam alia gratia ad agendum non requiritur. Ex hac difficultate 
student se bafiesiani omni vi extricare sed irrito conatu!, Videlicet 
afferunt dicta S. Augustini minus diserta, omissis aliis perspicuis, et 
addunt explicationes non ex aliis locis S. Augustini sed ex suo ingenio. 

Unicum testimonium, quod cum quadam veri specie pro se alle- 
gare possunt, est illud De civ. Dei l. 12, c. 9 (M 41, 356). Ibi enim 


! [ta e. g. Billuar! (De grat. diss. 2, praeamb. a. 4), de quo Scheeben aib: 
,Wahrhaft monstrós im exegetischen Verfahren ist die Bekümpfung bei Billuart" 
(Dogm. 1. 6, n. 415). 

S. Augustinus quaerit, quomodo alii angeli ad beatitudinem per- 
venerint, alii vero damnati sint, Postquam dixit bonos angelos non 
sine adiutorio Dei meliores factos esse et ad beatitudinem pervenisse, 
de malis angelis ait: ,Isti autem, qui, cum boni creati essent, tamen 
mali sunt mala propria voluntate ... aut minorem acceperunt amoris 
divini gratiam quam illi, qui in eadem perstiterunt, aut, si utrique 
boni aequaliter creati sunt, istis mala voluntate cadentibus, illi 
amplius adiuti ad eandem beatitudinis plenitudinem, unde se num- 
quam casuros certissimi fierent, pervenerunt; sicut etiam in libro, 
quem sequitur iste, tractavimus." Ergo, ita concludunt, boni angeli 
praeter adiutorium (sine quo non), cum quo creati sunt, aliud ad- 
iutorium (quo) acceperunt. — Hoc est sine subio verum, sed quaestio 
est, utrum hoc ,amplius adiutorium^ sit adiutorium viae, quo mere- 
rentur, an adiutorium patriae, quo beati essent. S. Augustinus re- 
mittit nos ad librum 11, ubi c. 183 (M 41, 328) hanc disiunctionem 
ponit: aut omnes angeli statim creati sunt in beatitudine, et tunc 
mali angeli minorem beatitudinem habuerunt, quia secus cadere non 
poterant, aut nulli angeli ab initio perfectam beatitudinem habuerunt, 
et tune mali angeli mala voluntate ceciderunt, boni vero ,minore 
divini amoris gratia^ bene usi, immutabilem amorem acceperunt. Ergo 
hoe ,amplius adiutorium* est immutabilis amor beatificus. Solet enim 
Augustinus, ut iam vidimus, beatitudinem vocare adiutorium, quo 
quis fit beatus. ,Beatitudo, quam non habet homo, cum data fuerit, 
continuo fit beatus. Adiutorium est enim, non solum sine quo non 
fit, verum etiam quo fit, propter quod datur. Quapropter hoe ad- 
iutorium et quo fit est et sine quo non fit; quia et si data fuerit 
homini beatitudo, continuo fit beatus, et si data numquam fuerit, 
numquam erit^ (De corr. et grat. c. 12, n. 34; M 44, 9837). Con- 
fitemur Deum, ,qui scivit magis ad suam omnipotentissimam boni- 
tatem pertinere etiam de malis bene facere quam mala esse non 
sinere, sic ordinasse angelorum et hominum vitam, ut in ea prius 
ostenderet, quid posset eorum liberum arbitrium [auxilio sine quo 
non adiutum], deinde quid posset suae gratiae beneficium [beatitudo] 
iustibiaeque iudicium [damnatio] Denique angeli quidam, quorum 
princeps est qui dicitur diabolus, per liberum arbitrium a Domino 


Deo refugae facti sunt.... Ceteri autem per ipsum liberum arbi- 
trium in veritate steterunt eamque de suo casu numquam futuro cer- 
lissimam scire meruerunt.... Diabolus vero et angeli eius, etsi 


beati erant, antequam caderent, et se in miseriam casuros esse 
nesciebant, erat tamen adhue, quod eorum adderetur beatitudini, si 
per liberum arbitrium in veritate stetissent, donec istam summae 
beatitudinis plenitudinem tamquam praemium ipsius permansionis ac- 
ciperent, i. e. ut. magna per Spiritum Sanctum data abundantia cari- 
tatis Dei cadere ulterius omnino non possent et hoc de se certissime 
nossent* (l.c. n. 27). Ecce illud , amplius adiutorium* ab ipso Augustino 

explieatum et unicum baíüesianorum refugium destructum (cf. Wirce- 
burg. n. 279). 

Neque inepta est haec expositio (quam ipse Augustinus dat), ut 
vult stus (In 1, dist. 41, S 13), sed potius inepta est obiectio Estii 
dicentis sic fieri hunc sensum: angelis collata est beatitudo, qua ad 
beatitudinem pervenerunt. Sensus potius est: angelis collatum est 
lumen gloriae, quo beati facti sunt. Quid in hoc est ineptum? Num- 
quid verum non est hominem, quando beatificatur, accipere a Deo ad- 
lutorium, quo beatus fiat? Cum S. Augustinus ipse nos deleget ad locum, 
quo rem explicaverit, et cum ibi explicet de adiutorio beatitudinis, 
dedecet velle contra eius mentem rem ad alium sensum detorquere. 


108. Hine vides apud S. Augustinum auxilium sine quo mon non esse 
gratiam ex natura sua mere sufficientem, quia per eam boni angeli 
steterunt, sed esse gratiam, quae reddit potentiam completam in actu 
primo, ut nihil iam ad agendum desit, cum auxilium quo sit gratia, 
quae ipsum actum secundum immediate respicit, sive datur ad facilius 
agendum, ut si homini datur gratia ad melius vincendam tentationem, 
sive ad simpliciter agendum, ut lumen gloriae datur ad videndum 
Deum. Ergo in hoc ordine naturae lapsae auxilium quo pertinet ad 
genus gratiae sanantis (cf. De corr. et grat. c. 12, n. 38; M 44, 939). 

Disputant theologi; num secundum Augustini sententiam homini 
ante lapsum fuerit praeter gratiam habitualem necessaria gratia ac- 
tualis tum illustrationis tum inspirationis, id quod ex textibus allatis 
omnino affirmandum videtur; sed ne longior sit disputatio, ceterum 
nobis hie non adeo necessaria, adeat qui plura videre cupit, Palmieri 
248 sqq!. Quid ad illam quaestionem respondendum sit, etiam ex 
sequenti thesi facile conicitur. 


Prop. IX. Etiam homo habitibus supernaturalibus instructus 
ad omnem aefum salutarem indiget auxilio gratiae actualis. 


109. Vota. Illi theologi, qui censent praeter gratiam habitualem 
Adamo non fuisse necessariam gratiam actualem, similiter docent ho- 
minem instructum habitibus supernaturalibus non indigere gratia actuali 
(excitante) ad ponendos actus, qui his habitibus respondent. Ita Molina 
(Concord. q. 14, a. 18, disp. 8; ed. Paris. 1876, 36), Bellarminus (De 
grat. et lib. arb. 1l. 6, c. 15 in fine; cf. De grat. primi homo c. 4), 
ali. Potest per se haec sententia duplici sensu intellegi: aut ita, 


! f, Mausbach censet secundum Augustini sententiam Adamo non fuisse neces- 
sariam gratiam actualem ad permanendum in bonis, quae acceperat, fuisse vero 
necessariam. ad crescendum in caritate (Die Ethik des hl. Augustinus II, Frei- 
burg i..Br. 1909, 57 sqq). 

ut negetur ad quodlibet opus salutare requiri novum auxilium, cum 
aliud praecedens auxilium possit sufficere; aut ita, ut negetur ullum 
auxilium supernaturale requiri, sed solum concursum generalem suf- 
ficere cum habitu supernaturali. Si hoc altero sensu intellegitur, ut 
illi doctores intellexisse videntur, haec doctrina communissime et me- 
rito a theologis reicitur. Sin piiore sensu intellegitur, verissima est. 
Ut enim supra (Prop. VI, Schol. 1 in fine) iam notatum est, potest 
gratia excitans producere actum liberum, et hic actus potest iterum 
induere rationem gratiae excitantis quoad sequentem actum, et ita 
porro. Quod si fit, singuli quidem actus fiunt ex gratia actuali, at 
non quilibet actus ez nova gratia praeveniente. Sic admittere possumus 
Adamum statim ab initio eam illuminationem et inspirationem ac- 
cepisse, quae sufficeret ad omnes vitae actus salutariter ponendos et 
ad perseverandum usque ad finem. Hoc modo facile intellegitur, quo- 
modo $. Augustinus potuerit dicere hominem praeter gratiam ab initio 
acceptam non indiguisse nova gratia, cum per illam esset in continuo 
adiutorio Dei, Deum rectorem haberet (opus imperf. l. 3, c. 110; 
M 45, 1294) et sanis oculis in plena luce versaretur (De nat. et grat. 
c. 48, n. 56; M 44, 274). ,Neque enim tale aliquid est homo, ut 
factus, deserente eo, qui fecit, possit aliquid agere bene tamquam ex 
se ipso; sed tota eius actio bona est converti ad eum, a quo factus 
est, et ab eo iustus, pius, sapiens beatusque semper fieri; non fieri 
et recedere, sicut a corporis medico sanari et abire.... Non ergo 
ita se debet homo ad Dominum convertere, ut, cum ab eo factus 
fuerit iustus, abscedat, sed ita ut ab illo semper fiat. Eo quippe 
lpso, cum ab illo non discedit, eius ipse praesentia iustificatur et illu- 
minatur et beatificatur, operante et custodiente Deo, dum oboedienti 
subiectoque dominatur. ... Sicut aer praesente lumine non factus est 
lucidus, sed fit; quia, si factus esset, non autem fieret, etiam absente 
lumine lucidus maneret: sic homo Deo sibi praesente illuminatur, 
absente autem continuo tenebratur^ (De Gen. ad litt. 1l. 8, n. 25 26; 
M 34, 391). Haec Augustinus dicit de Adamo in paradiso exsistente. 

Nos igitur dicimus in hoc ordine praeter habitus supernaturales 
ad eliciendos correspondentes actus requiri gratiam actualem. Cum 
vero habitus supernaturales sint principia operativa, in probatione 
thesis attendendum est non sufficere, si ostendatur Deum omne opus 
salutare in nobis operari, quia hoc verum maneret, etiamsi operaretur 
per solum habitum; ergo actualis illuminatio et inspiratio probanda est. 


110. Arg. 1. Ex S. Scriptura. 


Apostolus orat pro fidelibus iam iustificatis et docet ipsos orare, 
ut a Deo illuminentur et perficiantur. ,Deus et Pater noster, qui 
dilexit nos et dedit consolationem aeternam et spem bonam in gratia, 
cohortetur corda vestra et confirmet in ommi opere et sermone bono* 
(2 Thess 2, 15 16). ,Deus pacis ... aptet vos in omni bono, ut 

faciatis eius voluntatem, faciens in vobis quod placeat coram se per 
lesum Christum* (Hebr 18, 21). Haec et similia ostendunt etiam iis, 
qui sunt iustificati (nam tales apostolus supponit), Deum praesto esse 
per gratias actuales. Has autem gratias necessarias esse eo efficitur, 
quod apostolus monet philippenses (2, I2 13), ut cum metu et tremore 
salutem suam operentur; et quod fatetur, ne se quidem idoneum esse 
ad bonam cogitationem sine Dei gratia habendam (2 Cor 3, 5). ,Deus 
enim est, qui operatur in nobis velle et perficere* (Phil 2, 13). Etiam 
illa similitudo palmitis et vitis (Io 15) idem indicat, quia non suf- 
ficit, ut palmes cum vite sit organice iunctus, sed debet etiam con- 
tinuo ab ea succum vitalem accipere, et tantum potest ipse producere, 
quantum ab ea accipit. Quod conc. trid. sess. 6, c. 16 ait: ,Cum ille 
ipse Christus lesus tamquam caput in membra et tamquam vitis in 
palmites in ipsos iustifiédatos iugiter virtutem influat, quae virtus bona 
eorum opera semper antecedit et comitatur et subsequitur* . . . (Dene. 
n. 809), hoc intellegendum est proxime de habitibus supernaturalibus, 
per quos Christus vere iugiter influit in iustificatos; nihilominus haec 
verba etiam dicta esse videntur de gratia actuali, quia vocabula prae- 
cedendi, comitandi et subsequendi aliquem motum indicare videntur. 
Multo magis hoc patet ex verbis conc. arausic. II can. 24: ,Sic 
quippe vitis est in palmitibus, ut vitale alimentum subministret iis* 
(Denz. n. 197); nam vitem esse in palmitibus significat statum vitae, ali- 
mentum vitale subministrare significat novam actionem vitalem addere. 


14. .4rg. 2. Ex traditione. 

S. Augustinus statum gratiae (cum Deus ,iustificat impium, et 
cum ad perfectam sanitatem, hoc est ad perfectam vitam iustitiam- 
que perduxerit^) comparat cum oculo sano, gratias autem actuales 
cum influxu lucis et ait: ,Sicut oculus corporis etiam plenissime sanus, 
nisi candore lucis adiutus, non potest cernere, sic et homo etiam per- 
fectissime iustificatus, nisi aeterna luce iustitiae adiuvetur, recte non 
potest vivere* (De nat. et grat. c. 26, n. 29; M 44, 261). Dicit ho- 
minem iustificatum esse gladium in manu Dei, qui nihil possit, nisi 
Deus eum teneat eoque pugnet (In Ps. 34; M 36, 392). Conc. arausic. 11 
can. 9: ,Divini est muneris, cum et recte cogitamus et pedes nostros 
a falsitate et iniustitia continemus. Quoties enim bona agimus, Deus 
in nobis atque nobiscum, ut operemur, operatur (Denz. n. 182). 
Can. 10: ,Adiutorium Dei etiam renatis ac sanctis semper est im- 
plorandum, ut ad finem bonum pervenire vel in bono possint per- 
durare" (Denz. n. 183; cf. n. 134). Reapse oratio ecclesiae ut pluri- 
mum respicit impetrationem gratiarum actualium, quas non tam 
incessanter rogaret, nisi sibi necessarias esse intellegeret: ,Actiones 
nostras, quaesumus, Domine, aspirando praeveni et adiuvando pro- 
sequere, ut cuncta nostra oratio et operatio a te semper incipiat et 


per te coepta finiatur." 
Isyso: 

Gratiam ad singulos actus requiri veteres doctores diserte sta- 
tuerunt. De qua re scribit S. Prosper: Si recte sentiunt semipelagiani, 
,erraverunt africana episcoporum concilia . . . erraverunt ducenti 
quattuordecim sacerdotes, qui in epistula, quam suis constitutionibus 
praetulerunt, ita ad apostolicae sedis antistitem beatum Zosimum sunt 
locuti: Constituimus in Pelagium atque Coelestium per venerabilem 
episcopum Innocentium de beatissimi apostoli Petri sede prolatam 
manere sententiam, donec apertissima confessione fateantur gratia 
Dei per Christum Dominum nostrum non solum ad cognoscendam 
verum etiam ad faciendam iustitiam nos per actus singulos adiuvari, 
ita ut sine illa nihil verae sanctaeque pietatis habere, cogitare, dicere, 
agere valeamus* (Contra collat. c. 5, n. 15; M 45, 1808). 

S. Augustinus in epistula ad Paulinum, loquens de iis, quae Pela- 
gius in Palaestina confiteri debuit, ne condemnaretur, inter alia haec 
refert: ,Fateatur gratiam Dei et adiutorium etiam ad singulos actus 
dari^ (Ep. 186, c. 9, n. 33; M 33, 828). Idem, scribens ad Vitalem, 
enumerat ea, de quibus inter catholicos conveniat, quorum tertium 
est: gratiam ,maioribus ad singulos actus dari^ (Ep. 217, c. 5, n. 16; 
M 33, 984). 

Potest obici haec testimonia explicanda esse de gratia habituali. 
At haec obiectio non stat. Nam etsi gratia habitualis non excluditur, 
tamen plura testimonia allata valent indiscriminatim de iustis et de 
peccatoribus; et omnia testimonia loquuntur de adiutorio, quod homini 
datur, ut recte cogitet, velit, agat; gratia autem habitualis non est 
adiutorium, quod ad singulos actus datur, neque est adiutorium, quod 
oratione a Deo petimus ad recte agendum; sed gratia habitualis semel 
datur et permanet et informando actus dignificat, ut mereantur vitam 
aeternam (cf. Schiffimi, De grat. n. 101 sq). 


112. Arg. 3. Ex ratione. 

Habitibus infusis natura hominis eiusque facultates ita elevantur, 
ut homo constituatur principium proportionatum ad eliciendos actus 
salutares, maneat tamen in actu primo seu in potentia ad hos actus 
eliciendos. Iam vero sicut in ordine naturali facultates non possunt 
transire in actum secundum, nisi moveantur tum ab obiecto proposito 
tum a concursu Dei interno, ita non sufficit homini habere in actu 
primo potentiam ad agendum salutariter, sed potentia, ut in actum 
traducatur, movenda est tum ab obiecto supernaturali tum ab interna 
Dei motione, qua obiectum debito modo apprehendit et appetit (S. Thom. 
1l, 2, q. 109, a. 9). Hoc eo magis verum est, quia facultates, non 
obstante elevatione, possunt etiam naturaliter agere; ergo necesse 
est eas aliquo principio determinari, ut supernaturaliter agant. Hoc 
autem aliter fieri nequit nisi praevio actu supernaturali intellegendi 
et volendi, quo voluntas libere agens se determinat ad supernatu- 
ralem finem appetendum. Nihil enim libere appetitur, quod non antea 

cognoscitur et (saltem indeliberata inclinatione) amatur. Atqui omnis 
cognitio et appetitus finis supernaturalis habet rationem gratiae actu- 
alis. Ergo ad omnem salutarem actum requiritur gratia actualis, 
etiam in iustificatis. Reapse non intellegitur, quomodo iustus possit 
aliquod bonum supernaturale ut tale appetere, quod non antea actu 
ut tale cognovit et in quod non antea actu inclinatur. Habitus autem 
non sunt actualis cognitio et inclinatio, sed potentia tantum, ut quis 
supernaturalia conaturaliter cognoscere et prosequi possit. Ergo ad 
habitus aliud quid accedere oportet, priusquam homo supernaturaliter 
agit. Gratia quidem actualis in hominibus iustis non est necessaria 
ad elevandas potentias, quia iam elevatae sunt, sed ad excitandas 
potentias, ut agant supernaturaliter; sicut is, qui callet varias lin- 
guas, non nova scientia instruendus est, ut loqui possit, sed cogita- 
lione praevia movendus est, ut haec potius quam illa lingua utatur 
(cf. Ripalda disp. 106, sect. 3 sqq; Sü&arezl. 3, c. 8, n. 28 sqq; Wirce- 
burgenses n. 292 sqq; Palmieri thes. 28; Maezeella n. 2956 sqq). 

Hie igitur necessitatem gratiae actualis in hominibus iustis sta- 
tuimus ratione supernaturalitatis actuum; requiri autem ratione in- 
firmitatis naturae et ad perseverandum ommes catholici docent, id 
quod ex sequentibus apparebit. 


ART. II. 


DE NECESSITATE GRATIAE AD ACTUS HONESTOS ORDINIS 
NATURALIS. 


PRAENOTANDA DE ERRORIBUS ,,REFORMATORUM", 
BAII, IANSENII, IANSENISTARUM. 


113. 1. Sicut pelagiani peccatum originale vel negarunt vel extenua- 
runt, ita ,reformatores^ saeculi XVI originale peccatum tantopere 
exaggerarunt, ut negarent ,hominem ex prima sua origine adhuc ali- 
quid boni, quantulumcumque etiam et quam exiguum atque tenue id 
sit, reliquum habere, capacitatem videlicet et aptitudinem et vires 
aliquas in rebus spiritualibus^; retinuisse quidem intellectum et volun- 
tatem, ,intellectum autem non in rebus divinis, et voluntatem, non 
ut aliquid boni et sani velit" (Solid. declar. seu Konkordienformel I, 
de pece. orig. 88 21 40; Móhler, Symbolik^ 69 70). Quia autem 
putabant iustitiam originalem pertinuisse ad naturam hominis, con- 
sequenter docebant ,ea [iustitia] per peccatum amissa, non man- 
sisse integra naturalia, ut scholastici delirant^ (Lutherus in Gn 3; 
Móhler p. 68). In rebus spiritualibus homo nihil potest ,non plus 
quam lapis, truncus aut limus^ (Sol. decl. II, de lib. arbitrio $ 7; 
Móhler p. 71 109). "Talis autem homo certe non habet integram 
naturam. Censebant quidem illi haeretici originalem iustitiam entita- 
tive et obiective esse supernaturalem, quia constitutiva physica ho- 
minis longe superat, sed subiective esse naturalem, quia naturae 

humanae debetur, ut haec finem suum naturalem (visionem beatificam) 
assequi possit: ,Quare statuamus iustitiam non esse quoddam donum, 
quod ab extra accederet separatumque a natura hominis, sed fuisse 
vere naturalem, ut naturae Adae esset diligere Deum, credere Deo, 
cognoscere Deum etc.* (Lutherus in Gn 3; Móhler p. 34). Unde hoc 
dono amisso ipsa natura ita corrupta est, ut ,ex viribus suis coram 
Deo nihil nisi peccare possit^ (Sol. decl. I, $8 22; Móhler p. ?'). 
,Sequitur peccatum esse de essentia hominis" (Lutherus in Gn 8; 
Móhler p. 73). Virtutes gentilium ,non debent pro veris virtutibus 
sed pro vitiis haberi^ (Melanchthon, Loci theol, ed. august. 1821, 22; 
Móühler p. 85). Immo quia peccatum originale permanet etiam in 
iustificatis, omnia eorum opera sunt peccata, et sola fide fit, ut opera 
Christi iustificatis imputentur (Móhler p. 206). — Eadem sed minus 
diserta quam lutheranorum erat doctrina calvinistarum (Móhler p. 89). 
Hos autem errores partim magis scientifice excoluerunt et modifica- 
verunt Baius et Iansenius (cf. Wirceburg. n. 198 sqq). 


114. 2. Michael Baius (Du Bay), natus a. 1513, professor theologiae 
in facultate lovaniensi, novatorum erroribus infectus erat.  Falsas 
doctrinas spargere coepit a. 1551, quibus cum ali theologi eiusdem 
facultatis et imprimis Ruardus Tapperus se strenue opposuissent, Baii 
theses missae sunt a. 1560 ad facultatem parisiensem ab eaque dam- 
natae. Sed Baius non acquievit, verum magna audacia non mediocres 
contentiones excitavit. Quare a. 1561 Pius IV omnibus silentium im- 
posuit. Cui praecepto cum Baius non oboedivisset, prius plures aca- 
demiae Baii theses damnarunt, dein a. 1567, die 1 oct., Pius V bulla 
,Ex omnibus afflietionibus^, tacito Baii nomine, eius theses variis 
censuris notavit. Ceteris doctoribus lovaniensibus obsequium pontifici 
pollieitis, unus Baius reluctatus est et apologiam doctrinae suae ad 
pontificem misit, qui ea lecta respondit brevi confirmante priorem 
damnationem (a. 1569), cui se Baius ad speciem subiecit. Cum nihilo- 
minus a disseminandis erroribus non desisteret, Gregorius XIII die 
27 jan. 1579 bulla , Provisionis nostrae^ condemnationem repetiit et car- 
dinalem Toletum Lovanium misit, qui coacto totius academiae conventu 
Baium interrogavit, num errores suos damnaret. Respondit Baius: 
,Damno secundum bullae ipsius intentionem, et sicut bulla damnmat.* 


110. .Fundamentalis error Baii in eo est, quod. nullum ordinem vere 
supernaturalem agnoscit, lta in prop. 11 ait: ,Quod pie et iuste in 
hae vita mortali usque in finem vitae conversati vitam consequimur 
aeternam, id non proprie gratiae Dei sed ordinationi naturali statim 
initio creationis constitutae iusto Dei iudicio deputandum est; neque 
in hac retributione bonorum ad Christi meritum respicitur sed tantum 
ad primam institutionem generis humani, in qua lege naturali con- 
stitutum est, ut iusto Dei iudicio oboedientiae mandatorum vita aeterna 

reddatur^ (Denz. n. 1011). Cum enim SS. Patres primam iustitiam 
Adami vocassent naturalem hoc sensu, quod esset originalis, non 
postea ad naturam addita, Baius hoc ita interpretatus est, ut esset 
naturalis, quia naturaliter debita. Dissentit quidem a pelagianis, qua- 
tenus plane negat, quod hi affirmabant, ipsa constitutiva naturalia 
hominis continere in se naturalem rectitudinem et ordinationem ad 
vitam aeternam.  Baius contra putat naturam ex se tam ineptam 
esse ad Deum cognoscendum et amandum, ut Deus ei plane denegare 
nequeat altiores vires, quibus finem suum assequi possit. Itaque se- 
eundum pelagianos originalis iustitia ex natura necessario resultat, 
secundum Baium a natura absolute exigitur et hoc modo ad naturalem 
integritatem pertinet. Ita in prop. 21: ,Humanae naturae sublimatio 
et exaltatio in consortium diyinae naturae debita fuit integritati 
primae condicionis et proinde naturalis dicenda est et non super- 
naturalis* (Dene. n. 1021). Ratio est, quia (prop. 27) ,liberum arbitrium 
sine gratiae Dei adiutorio nonnisi ad peccandum valet^ (Dene. n. 1027; 
cf. 1065). Ergo sine gratia homo non posset ultimum finem assequi, 
sed necessario damnaretur; et consequenter natura, ne fine debito 
careat, debet iis donis instrui, quibus possit vitam aeternam consequi. 
Haec autem dona tum solum sunt gratia, cum male meritis et in- 
dignis conferuntur; si vero homini nondum lapso conferuntur, non 
recte vocantur gratia, quia naturaliter debentur (prop. 7 9 23 24 26). 
,Omne, quod agit peccator vel servus peccati, peccatum est^ (prop. 35; 
Denz.n.1035). ,Omnia opera infidelium sunt peccata, et philosophorum 
virtutes sunt vitia^ (prop. 25; Dene. n. 1025). Alios multos errores 
Baius docuit, qui non adeo ad nostrum tractatum referuntur, de quibus 
cf. Wirceburg. n. 204 et opus Patris Ripalda ,Adversus Baium et 
Baianos^, seu t. III de Ente supernat.; Palmieri, De Deo creante 
thes. 34. 

Propositiones 79 censuratae a Pio V non proponuntur ordine logico, 
sed secundum ordinem opusculorum, ex quibus desumptae sunt, vide- 
lice& 1—20 ex opusculo ,De meritis operum*; 21—24 ex opusculo 
,De prima hominis iustitia^; 25—30 ex opusculo ,De virtutibus im- 
piorum*; 31—38 ex opusculo ,De caritate; 39—41 ex opusculo ,De 
libero arbitrio^; 42—144 ex opusculo ,De iustitia^; 45 ex opusculo 
,De sacrificio; 46—55 ex opusculo ,De peccato originis"; 56—58 ex 
opusculo ,De oratione pro defunctis; 59—60 ex opusculo ,De in- 
dulgentiis^; reliquae ex variis scriptis bajanorum. 


116. 3. Errores Baii ciréa ordinem supernaturalem et circa impoten- 
tiam hominis lapsi ad faciendum aliud quiequam praeter peccatum 
restauravit Cornelius lansemius, professor lovaniensis, postea iprensis 
episcopus, natus a. 1585, mortuus a. 1638 (non confundendus cum 
alio Cornelio Iansenio, episcopo gandavensi, 1510— 1576). Qui errores 
hauserat a magistro suo lacobo Iansenio, strenuo baianae doctrinae 

propugnatore. Ut autem hos errores facilius defenderet, duodecim 
annorum spatium studio operum S. Augustini impendit et ostendere 
conatus esb suam ab Augustini doctrina non differre. Hoc eo modo 
efficit, quod varios pelagianorum errores ita emollit et explicat, ut 
reapse concordent cum doctrina catholica et dein S. Augustinum huius 
doctrinae, utpote haereticae, oppugnatorem exhibet (ita in tract. de 
haeresi pelag., maxime libris 7 et 8). Ita fit, ut secundum Iansenium 
Augustinus doctrinam catholicam impugnare et Baii doctrinam de- 
fendere videatur. ansenius sibi bene conscius erat se Daii pro- 
positiones damnatas restaurare; nam ab initio constituerat in libri 
fronte inscribere haec verba: ,AÀd excusandas propositiones magistri 
Michaelis Baii^; sed rei periculo deterritus consilium mutavit. Opus, 
cuius inscriptio est , Augustinus^, constat tribus tomis, quorum primus 
continet de haeresi pelagiana libros 8; secundus tomus praeter librum 
prooemialem de limitibus rationis humanae continet librum 1 de statu 
naturae innocentis, libros 4 de statu naturae lapsae, libros 3 de statu 
naturae purae; tertius tomus continet de gratia Christi salvatoris 
libros 10; additur ,erroris massiliensium et opinionis quorumdam re- 
centiorum [i. e. theologorum S. J.] parallelum et statera*, qua dis- 
sertatione ostendere conatur doctrinam Ludovici Molina, Suarez, 
Vazquez, Lessii, Tanner esse pelagianismum a S. Augustino im- 
pugnatum, immo hoc errore peiorem, quod hi theologi non admittant 
praedestinationem absolutam a meritis plane independentem, quod 
reiciant gratiam, quae humanae voluntati necessitatem inferat, quod 
admittant Deum serio velle omnes homines salvos fieri, quod doceant 
gratiam sufficientem, cui homo resistere possit. Cui doctrinae suam 
opponit, secundum quam homo in hoc statu semper necessitatur ad 
agendum aut delectatione gratiae aut delectatione cupiditatis. , Omnes 
enim affectus animi in alicuius rei amore velut cardine versantur, qui 
cum non possit esse alius nisi vel creatoris vel creaturae, et ille bonus 
et hie culpabilis sit ... profecto liquet omnem amorem praeter istam 
caritatem esse culpabilem cupiditatem* (De statu nat. lapsae l1. 3, c. 19). 
Iam vero liberum ,arbitrium voluntatis post lapsum primi hominis, 
antequam divina gratia visitetur . . . sub cupiditatibus terrenis ita 
arte captivum possidetur, ut libertas illa voluntatis velut ferreis 
vinculis adstricta nullo modo possit surgere, ut bonum velit aut 
faciat, sed tantummodo captivo motu versetur in malo* (1. c. 1. 8, c. 2). 
Unde qui sine gratia tentationem superat, non minus peccat, quam 
qui ei cedit, ,quia tentatio nonnisi alia tentatione pellitur neque cu- 
piditas nisi alia nova, perinde mala" (l. c. 1. 3, c. 21). Ergo tota 
libertas hominis cirea peccatum in eo est, quod, quotiescumque agit, 
non potest quidem nisi peccare, sed potest aut hoc aut illud peccatum 
committere (l. c. l. 4, c. 19). E contra si gratia adest, non potest 
homo non bene agere, quia gratia irresistibiliter agit ,voluntatem 
inclinando, applicando, determinando; et quia praevenit ipsam volun- 

tatis determinationem, etiam praedeterminando, non solum moraliter 
sed vera, reali et, physica determinatione* (De grat. Christi l. 8, c. 3). 
Nihilominus quia haec est sola necessitas simplex, non coactio, ideo 
non obest libertati (l. c. l. 6, e. 6). Ex hoc capitali errore reliqui 


lansenii errores sua sponte sequuntur (cf. Palmieri, De Deo creante 
thes. 35). 


117. lansenius ipse opus suum prelo non commiserat, sed capellano 
suo Reginaldo Lamaeo legaverat, ut hic re communicata cum Liberto 
Fromondo et Henrico Caleno typis illud mandari curaret. Cum autem 
opus lansenii sub prelo erat, singula folia, mox ut impressa erant, 
Romam mittebantur ibique examini subiciebantur. Unde factum est, 
ut opus vix editum in lucem ab Urbano VIII die 6 mart. 1641 bulla 
In eminenti^ statim damnatum sit, quod renovaret multas pro- 
positiones Michaelis Baii iam diu damnatas, quam damnationem Ur- 
banus rursus sanxit. Sed cum lansenii asseclae varias excusationes 
praetexerent ad bullae vim declinandam et magistri sui errores dis- 
seminandos, a. 1650 octoginta quinque episcopi galli quinque Iansenii 
propositiones ad Innocentium X miserunt et de iis sollemnem senten- 
tiam sedis apostolicae postularunt. He ultra duos annos a speciali 
congregatione diligenter examinata /nnocentius X die 31 maii 1653 
sollemni constitutione , Cum occasione* omnes propositiones ut haereticas 
damnavit. Sunt E hae propositiones: 


Prop. 1: ,Aliqua Dei praecepta hominibus iustis volentibus et 
conantibus, secundum praesentes quas habent vires, sunt impossibilia. 
Deest quoque illis gratia, qua possibilia fiant^ (hanc doctrinam pro- 
ponit lansenius in l. 3 de grat. Christi, c. 13). 

Prop. 2: ,Interiori gratiae in statu naturae lapsae numquam 
resistitur^ (De grat. Christi l. 2, c. 24 25). 

Prop. 3: ,Ad merendum et demerendum in statu naturae lapsae 
non requiritur in homine libertas a necessitate, sed sufficit libertas a 
eoactione^ (De grat. primi hom. c. 15 16; De grat. Christi l. 2, 
cEEEIS Oca: 1 9, 6 19; 1.9, e, 10). 

Prop. 4: ,Semipelagiani admittebant praevenientis "n inte- 
rioris necessitatem ad singulos actus, etiam ad initium fidei; et in 
hoc erant haeretici, quod vellent eam gratiam talem esse, cui posset 
humana voluntas resistere vel obtemperare* (De haer. pelag. l. 8, 
c. 6—8; De grat. Christi l. 2, c. 15). 

Prop. 5: ,Semipelagianum est dicere Christum pro omnibus omnino 
hominibus mortuum esse aut sanguinem fudisse* (De grat. Christ. 1. 3, 
Qu21:ccLoe Den2sm.- 1092). 

Qui sit genuinus sensus harum propositionum, et quae sit opposita 
doctrina catholica, vide apud Wirceburg., De grat. n. 219 sqq. 

De aliis propositionibus iansenistarum damnatis cf. Denz. n. 1291 sqq. 

118. 4. Iansenius cum ante obitum declaraverit se ommia sua scripta 
iudieio sedis apostolicae subicere, censendus non est haereticus. At 
ex eius discipulis multi sine dubio vere haeretici erant. Tantum enim 
aberat, ut iansenistae iudicio summi pontificis se subicerent, ut com- 
muni haereticorum more ad omnis generis fallacias confugerent. Immo 
eo perniciosior haec haeresis exstitit, quod eius asseclae nolebant 
aperte ecclesiam relinquere, sed in eius communione manentes veneno 
suo eam inficere conabantur. Imprimis enim negabant propositiones 
damnatas esse lansenii aut. secundum, sensum a Tansenio intentum pro- 
scriptas esse, immo docebant in quaestione facti diiudieanda ecclesiam 
non esse infallibllem. At Innocentius X a. 1654 et eius successor 
Alexander VII a. 1656 declararunt damnatam esse doctrinam Iansenii 
secundum eius intentionem intellectam. Alexander VII novam de hae 
re constitutionem edidit d. 15 febr. 1664, qua iuramentum praescripsit 


totius Galliae episcopis et clericis: ,Ego ... quinque propositiones ex 
Cornelii Iansenii libro, cui nomen Augustinus, excerptas et in sensu 
ab auctore intento ... sincero animo reicio et damno et ita iuro.* 


Tune multi ianseniani dixerunt se paratos esse ad subscribendum huic 
formulario hoe sensu, quod vellent ,obsequiosum silentium* servare. 
Quare Clemens XI d. 16 iul. 1705 constitutione , Vineam Domini Sabaoth* 
declaravit ,obsequioso illo silentio minime satisfieri oboedientiae", sed 
doctrinam proseriptam ,non ore solum sed et corde reici ac damnari 
debere, nec alia mente, animo aut credulitate supra dictae formulae 
subseribi licite posse* (cf. I, 536 sqq). 


119. Iansenius amico usus erat Joanne Vergerio, abbate S. Cyrani 
(pietaviensis monasteri), qui postea sanctimoniales Portus Regii 
(Port Royal) regendas suscepit et non solum eas veneno haeretico 
replevit, sed in earum domo frequentia conventicula habuit cum aliis 
iansenistis, inter quos eminebat Antonius Arnaldus, cuius duae so- 
rores in illo coenobio degebant. Hic post mortem Sancyrani (1643) 
caput iansenistarum et moderator illarum monialium factus, librum 
de frequenti communione scripsit, cuius propositionem unam 4nno- 
centius .X (Dene. n. 1091), alias Sorbona proscripsit. Defunctus est 
Arnaldus 1694, eiusque amicus Paschasius Quesnellus, presbyter oratorii 
berulliani, in praefecturam factionis lansenii successit, sed Iansenii 
systema non mediocriter mutavit (cf. Palmieri thes. 41). Scripsit 
inter alia: Novum Testamentum cum reflexionibus seu observationibus 
moralibus, ex cuius libri editionibus tertia (1693) et sequentibus ex- 
cerptae sunt 101 propositiones et post diligens examen a Clemente XI 
bulla ,Unigenitus" d. 8 sept. 1713 variis censuris affectae (Deme. 
n. 1851 sqq). Sed iansenistae contra hane damnationem ad futurum 
concilium appellarunt, unde ,appellantes* dicti sunt. Quos autem 
tumultus exeitarint hi appellantes, non huius loci est exponere. Ian- 
senianos errores resuscitavit synodus pistoriensis, cuius propositiones 85 

damnavit Pius VI d. 28 augusti 1794 constitutione , Auctorem fidei* 
(Denz. n. 1501 sqq). Cf. Wirceburg. (De grat. n. 213 sqq). ,De hae- 
resi ianseniana^ magnum opus scripsit Stephanus Dechamps S. J., 
cuius libro 1? ostenditur ,lansenius haereticorum plagiarius*, libro 2* 
lansenius cum haereticis damnatus*, libro 3* ,Iansenius haereticorum 
exemplo Augustini Patrumque corruptor*. 


8 1. 
QUID HOMO LAPSUS POSSIT PER SOLAS VIRES NATURALES. 


Prop. X. Potest homo sine auxilio gratiae aetus naturaliter 
honestos ponere. 


120. Considerato primario munere gratiae, quod consistit in elevatione, 
iam considerandum est secundarium gratiae munus, quod consistit in 
sanatione, Medetur enim gratia vulneri inflicto humanae naturae per 
peccatum Adae, quod quidem vulnus consistit et in quadam obscura- 
tone intellectus et in debilitate voluntatis. Ut autem melius intel- 
legamus munus gratiae medicinalis, prius videndum est, ad quid 
humana natura, etiam post lapsum, per se valeat. 

Iam quod ad intellectum attinet, definivit conc. vatic. sess. 3, c. 2 posse 
hominem in hoc ordine per solas vires naturales Deum omnium prin- 
cipium et finem certo cognoscere (Denz. n. 1795 1806). Nihilominus 
non possumus per solas vires naturales cum morali possibilitate vitare 
omnes errores, maxime circa res divinas, id quod et conc. vatic. 
ibidem docet et experientia testatur. Unde ut homines habeant eam 
scientiam rerum divinarum, quae ad ordinem naturalem pertinet, re- 
velatio non quidem absolute sed relative est necessaria. Sed quia de 
hae re agitur in f. I, n. 169 sqq, eam hic transmittimus eb quaerimus 
de sola voluntate, num haec possit sine gratia aliquid honeste velle. 
Quaerimus de actu naturaliter honesto, non de actu supernaturaliter 
honesto seu de actu salutari. Affirmamus igitur contra baianos liberum 
arbitrium, etiam hominis lapsi, non solum ad peccandum valere, sed 
etiam ad aliquid bonum volendum, idque non solum physica potentia, 
sed etiam morali. 

Interim non dicimus umquam fieri, ut homo reapse sine ulla gratia 
opus aliquod bonum faciat, quia non desunt theologi, qui censent 
homini habenti voluntatem faciendi aliquod bonum opus, semper adesse 
gratiam ad eum iuvandum; sed quaestio est solum, num naturalis po- 
tentia sib in homine interdum bene agendi etiam sine auxilio gratiae. 


191. .Arg. 1. Ex definitionibus ecclesiae. 

Damnata est haec propositio (37) Baii: ,Cum Pelagio sentit, qui 
boni aliquid naturalis, hoc est, quod ex naturae solis viribus ortum ducit, 
agnoscit (Dene. n. 1037). Item propositio (39) Quesnelli: , Voluntas, 

quam gratia non praevenit, nihil habet luminis nisi ad aberrandum, 
ardoris nisi ad se praecipitandum, virium nisi ad se vulnerandum, 
est capax omnis mali et incapax omnis boni^ (Denez. n. 1389). Item 
alia (2) eius propositio: ,lesu Christi gratia, principium efficax boni 
euiuseumque generis, necessaria est ad omne opus bonum; absque illa 
non solum nihil fit sed nec fieri potest" (Dene. n. 1352). 


192. Arg. 2. Ex SS. Patribus. 

S. Augustinus ait: ,Non usque adeo in anima humana imago Dei 
terrenorum affectuum labe detrita est, ut nulla in ea velut lineamenta 
extrema remanserint, unde merito dici possit etiam in ipsa impietate 
vitae suae facere aliqua legis vel sapere. ... Nam remanserat utique 
id, quod anima hominis nisi rationalis esse non potest; ita etiam ibi 
lex Dei non ex omni parte deleta per iniustitiam. . .. Nam et ipsi 
[gentiles] homines erant, et vis illa naturae inerat iis, qua legitimum 
aliquid anima rationalis et sentit et facit.... [Sed] ad salutem 
aeternam nihil prosunt impio aliqua bona opera, sine quibus difficil- 
lime vita cuiuslibet pessimi hominis invenitur^ (De spir. et litt. c. 28, 
n. 48; M 44, 230). Hac doctrina S. Augustini Pius VI oppositam 
propositionem (24) pistoriensium refutat et damnat (Denz. n. 1524). 
S. Prosper (Contra collat. n. 36): ,Naturae humanae, cuius creator 
est Deus, etiam post praevaricationem manet substantia, manet forma, 
manet vita et sensus eb ratio ceteraque corporis et animi bona, quae 
etiam malis vitiosisque non desunt. Sed non in illis veri boni per- 
fectio est, quae mortalem vitam honestare possunt, aeterham con- 
ferre non possunt^ (M 45, 1817). S. Fulgentius: ,lllaa, quae lex 
factorum est, hominem iustificare non potest, quia ex operibus legis 
non iustificabitur omnis caro (Rom 3, 20), potest quidem naturaliter 
esse et in corde gentium et in corde infidelium iudaeorum, quae 
tamen sine fide Christi nullatenus iustificat sectatores suos* (Epist. 17, 
e; 27, n.-59; M 65, 484). 


193. Difficullas quidem apparens inde oritur, quod S. Augustinus 
docet: ,Neque liberum arbitrium quiequam nisi ad peccandum valet, 
si lateat veritatis via; et cum id, quod agendum et quo nitendum 
est, coeperit non latere, nisi etiam delectet et ametur, non agitur, 
non suscipitur, non bene vivitur. Ut autem diligatur, caritas Dei 
diffunditur in cordibus nostris, non per arbitrium liberum, quod surgit 
ex nobis, sed per Spiritum Sanctum, qui datus est nobis* (De spir. 
el, liti. c. 3, n. 5; M 44, 208). 

Sed notandum est S. Augustinum ibi disputare contra pelagianos, 
qui docebant posse hominem per liberum arbitrium sine interna gratia 
totam legem salutariter servare. Contra hos igitur statuit Augustinus 
per solas vires naturales hominem neque totam legem servare neque 
salutariter agere posse. Itaque sine gratia homo peccabit et vita 

aelerna carebit. Unde recte dicitur liberum arbitrium sufficere ad 
peccandum et pereundum, non sufficere ad colendam virtutem salu- 
tariter. Virtutes autem steriles christiano. non sunt verae virtutes; 
nam ,si ad consequendam veram beatitudinem, quam nobis immortalem 
fides, quae in Christo est, vera promittit, nihil prosunt homini virtutes, 
nullo modo verae possunt esse virtutes* (S. August, Contra Iulian. 
l1. 4, c. 3, n. 19; M 44, 747). Ceterum etiam virtutes naturales dona 
Dei sunt; ,quanto ergo tolerabilius illas, quas dicis in impiis esse 
virtutes, divino muneri potius quam eorum tantummodo tribueres 
voluntati^ (l. c. n. 16). Porro latiore quodam sensu opera, quae non 
sunt salutaria, peccaminosa dici possunt, quia non est in iis tanta 
perfectio moralis, quanta esse debet, et quanta fuisset sine peccato 
originali. Sed de hac re plura in sequenti thesi (cf. n. 144 sqq 148). 


194. Cum SS. Patribus consentiunt theologi, qui paucissimis exceptis 
docent posse hominem cum solo generali Dei concursu interdum mora- 
liter bene agere. Ita Dom. Soto ait: , Ante Gregorium Ariminensem 
neminem legisse memini, qui negare hoc cogitaverit posse hominem, 
dum est in peccato, suapte natura, citra specialem succursum Dei, cum 
nosse tum velle et exsequi officium aliquod naturali honestate prae- 
ditum. ... Reliquus theologorum coetus nobiscum sentit, ut ipse con- 
fitetur Gregorius^ (De nat. et grat. l. 1, c. 20). Idem ait Suarez 
(Ll. 1, c. 8, n. 5), idem Vega (Trid. decr. de iustif. expos. 1. 1, c. 11). 


195. Avg. 3. Ex ratione. 


Si impossibile esset homini sine auxilio gratiae naturaliter honeste 
agere, hoe aut ideo esset, quia quilibet actus honestus superat vires 
physieas liberi arbitrii, aut quia nimia est difficultas moralis. Atqui 
neutrum dicit potest. Non primum, quia talis actus est secundum sub- 
stantiam naturalis et proportionatus viribus liberi arbitrii; secus non 
posset esse lex naturalis neque naturalis honestas, quia naturalis lex 
est dictamen naturalis rationis, quae certe non praescribit, quae sunt 
physice impossibilia. Neque per peccatum originale liberum arbitrium 
periit aut natura hominis physice mutata est (cf. tract. de Deo cre- 
ante III, n. 284 sqq 583 sqq). ,Quis nostrum dicat, quod primi ho- 
minis peccato perierit liberum arbitrium de humano genere? Libertas 
quidem periit per peccatum, sed illa, quae in paradiso fuit, habendi 
plenam eum immortalitate iustitiam. ... Nam liberum arbitrium usque 
adeo in peceatore non periit, ut per illud peccent* (S. 4ugust., Contra 
duas epist. pelag. l. 1, c. 1, n. 5; M 44, 552). 

Non secundum, quia multa sunt naturaliter honesta, quae nullam 
difficultatem offerunt, immo saltem quibusdam hominibus faciliora sunt 
quam contraria inhonesta. Sane multis hominibus facilius est, paren- 
tibus debitum amorem exhibere, vera loqui, indigenti ex misericordia 
eleemosynam dare quam contrarios malos actus ponere. Immo vix 

ullus aut nullus erit homo, qui non habeat inclinationem ad aliquos 
honestos actus. Ergo saltem in his potest sine gratia moralem 
honestatem sequi. Unde etiam efficitur posse hominem solis viribus 
naturalibus aliquas tentationes steriliter superare, quia fieri potest, 
ut quidem ex una parte ad aliquid inhonestum alliciatur, ex altera 
vero parte tantam habeat inclinationem ad contrarium honestum, ut 
parva aut nulla sit difficultas superandi tentationem. taque merito 
damnata est propositio (30) Baii negantis ,tentationi ulli sine gratiae 
ipsius adiutorio resistere hominem posse, sic ut in eam non inducatur 
aut ab ea non superetur" (Dene. n. 1030). 


126. Schol. 1. De singulari quadam sententia Patris Vazquez. 


Negavimus ad quodlibet bonum opus faciendum aut ad quamlibet 
tentationem superandam requiri gratiam supernaturalem. At P. Vaz- 
quez affirmat ad utrumque gratiam esse necessariam, non tamen eo 
sensu, quo baiani voluerunt. Intellegit enim gratiam cogitationem 
bonam, qua homo efficaciter movetur ad sequendum id, quod honestum 
est, Haec quidem cogitatio potest oriri ex causis naturalibus; sed 
quia etiam hae causae subsunt providentiae divinae, si Deus eo modo 
res disponit, quo videt nos congruam cogitationem habituros et con- 
sensuros esse, haec dispositio gratia dicenda est, quia nobis non debetur 
et multis hominibus denegatur (In 1, 2, disp. 189, c. 16; disp. 190, 
c. 12). Quamvis igitur hoc auxilium sit secundum substantiam ordinis 
naturalis, est tamen donum Dei, quod ob Christi merita nobis datur 
respectu finis supernaturalis, ideoque meretur nomen gratiae. 

Haec est mira sententia seu potius mirus loquendi modus, quem 
posteriores theologi plerique secuti non sunt. llla enim bona cogitatio 
non est gratia sensu theologico, ut patet. Neque vero debet dici 
gratia sensu philosophico; nam revera filiis e. gr. naturaliter debetur, 
ut intellegant parentes a se esse honorandos, et similiter multa sunt 
naturaliter honesta adeo rationi obvia, ut ex indole sua et sub ratione 
honestatis innotescant et placeant. Nisi igitur velit Vazquez in eo 
ponere gratiam, quod non omnia individua generis humani sunt adeo 
corrupta, ut quodlibet inhonestum iis magis arrideat quam honesta 
eliam maxime obvia et iucunda, concedere debet aliquas et multas 
cogitationes bonas ordinis naturalis nequaquam esse indebitas sed 
pertinere ad providentiam naturaliter debitam. Sed huie disputationi 
immorari non libet. Vide plura apud Suarez (l. 1, c. 12 sqq), Ripalda 
(disp. 114, sect. 13), Scheeben (Dogm. III, 1l. 6, n. 574 sqq). 


197. Possumus tamen admittere omnem bonam cogitationem, quae 
aliquo modo ad vitam aeternam conducat, dari propter merita Christi 
(Suarez l. l, c. 18, n. 7). Possumus etiam admittere omni conatui 
virtutis adesse de facto supernaturalem gratiam, ut omnia bona opera 
hominis dirigantur in finem supernaturalem (Ripalda l. c. sect. 13, 

n. 123 et disp. 20, sect. 2; cf. infra n. 216). Neque vero potest haec 
sententia probari rationibus plus quam suadentibus, et ab aliis theo- 
logis negatur (cf. De Lugo, De fide disp. 19, sect. 2). Si tamen vera 
est, patet ad omnem actum moraliter bonum absolute requiri gratiam 
divinam (theologicam) necessitate non metaphysica sed historica, quia 
scl. Deus vult efficere, ut in hoc ordine omnis actus moraliter bonus 
ad finem supernaturalem referatur (cf. Palmieri p. 254 sqq). Facilius 
haec sententia admitti potest, si restringitur ad solos fideles, quam si 
extenditur etiam ad infideles; quia secus difficulter explicatur, cur 
nullus homo adultus sine fide proprie dicta iustificari possit (cf. Mazzella 
n. 470 sq 478 sqq; Schiffini n. 1083 sqq). 


128. Schol. 2. Num homo solis viribus naturalibus possit diligere 
Deum super omnia. 


Inter actus naturaliter honestos supremus est perfectus amor Dei 
ut auctoris naturae et finis ultimi ordinis naturalis. Potest igitur 
quaeri, num etiam in statu naturae lapsae possit homo solis viribus 
naturalibus Deum tali modo diligere. Damnata est propositio (34) 
Baii, qui nolebat admittere duplicem amorem Dei, naturalem et super- 
naturalem: ,Distinctio illa duplicis amoris, naturalis videlicet, quo 
Deus amatur ut auctor naturae, et gratuiti, quo Deus amatur ut 
beatificator, vana est et commenticia et ad illudendum Sacris Litteris 
et plurimis veterum testimoniis excogitata^ (Dene. n. 1034). 

Porro distinguendus est amor Dei affectivus tantum et simul effec- 
tivus. Amor, qui est simul effectivus, coniunctam habet observantiam 
mandatorum Dei, cum affectivus sit actus tantum cito transiens, quo 
homo hie et nune elicit amorem et cupit Deo in omnibus placere, 
quamvis hoe desiderium maneat purum propositum neque exsecutioni 
mandetur. Non posse hominem sine gratia Deum effective amare, 
i.e. diu totam legem servare, postea dicemus. Manet igitur quaestio 
de solo amore affectivo, quo hic et nunc homo habet affectum amandi 
Deum super omnia et servandi omnia eius mandata. 


199.  Affirmativam sententiam sequuntur non pauci theologi, ut Caie- 
tanus (In 2, 2, q. 171, a. 2), Bafies (In 2, 2, q. 24, a..2), Dom. Soto 
(De nat. et grat. l 1l, c. 21), Molma (Conc. q. 14, a. 18, disp. 14, 
membr. 3), I. van der Meersch (De divina gratia, Brugis 1910, 81 sq), 
ali. Negativam tenent Bellarminus (De grat. et lib. arb. 1. 6, c. 7), 
Suarez (l.l, c. 33), Schiffimi (De gratia n. 99, obi. IV), alii. Addit 
autem Suarez Molinae opinionem nec posse censura notari neque im- 
probabilem iudicari (l. c. c. 84, n. 12). 


130. Cum de physica potentia non possit esse rationabilis dubitatio, 
tota quaestio est de potentia morali. Itaque qui negant possibilitatem 
huius actus, dicunt eum in omni casu esse tam difficilem, ut homo 

sine gratia hanc difficultatem superare nequeat. Non potest autem 
haec difficultas inveniri in ipso actu per se considerato, si plane 
abstrahitur a futura exsecutione. Nam non omni tempore adest diffi- 
cultas, quae hic et nunc nos avocat ab amando Deo, quia potest ali- 
quis, quando nulla tentatione pulsatur, de Deo eiusque perfectionibus 
cogitare et honestatem amoris huius summi boni cognoscere eaque 
allicij ut Suarez concedit (c. 24, n. 1). Ergo difficultas potest solum 
inveniri in proposito numquam peccandi in futurum. Quia autem haec 
res est solis viribus naturae impossibilis, in voluntate videtur sola 
sterilis velleitas esse posse, quae ad perfectum amorem non sufficit 
(ib. n. 17). Sed haec ratio non videtur valere, primo quia propositum 
serium non est tam diffieile quam exsecutio, et secundo quia ad per- 
fectum amorem non requiritur, ut homo actu de difficultate futurae 
exsecutionis cogitet, multo minus, ut ad particulares difficultates 
attendat. Immo fervore incensus homo non solet multum de difficul- 
tatibus cogitare, sed pulchritudine obiecti abreptus in confuso nihil 
censet sibi impossibile. Nulla autem apparet ratio, cur fieri nequeat, 
ut pro brevi tempore homo totus occupetur in consideranda Dei ama- 
bilitate nec quiequam cogitet de difficultate sequendi voluntatem Dei. 
Obiectiones vide apud Wirceburgenses, De gratia n. 316. 


181. Nihilominus hoc actu homo mom iustificatur, quia iustificatio con- 
sistib in infusione gratiae sanctificantis, ad quam actus naturalis, licet 
in se optimus, nullam habet proportionem. Ergo in actu naiurali 
amoris Dei nulla est positiva dispositio, sive remota sive proxima, ad 
gratiam accipiendam sed ad summum negativa quaedam, quae removet 
impedimenta gratiae. Quia autem fontes revelationis, quando docent 
gratiam esse necessariam ad diligendum Deum, semper loquuntur de 
ordine gratiae et de amore salutari Dei, ideo eorum dicta afferri ne- 
queunt ad ostendendam impossibilitatem amoris naturalis Dei sine 
auxilio gratiae (Suarez l. c. c. 39, n. 2 sqq; Maezella n. 404 sqq). 


Prop. XI. Non omnia opera, quae facit homo in statu peccati 
aut infidelitatis, peccata sunt. 


182. In praecedenti thesi diximus posse hominem sine auxilio gratiae 
quaedam honeste agere; abstraximus autem a quaestione, num homo 
ita agens sit in statu gratiae aut saltem habeat fidem, quamvis argu- 
menta probent etiam pro homine peccatore et infideli. Quia vero 
baiani docuerunt Deum detestari omne opus, licet per se bonum, pec- 
catoris et infidelis, cum peccator, etiamsi apparenter honeste agat, 
necessario impellatur mala cupiditate (prop. 35 40) ideoque omnes 
virtutes infidelium sint peccata, hic quoque error excludendus est 
(ef. Wirceburg., De carit. n. 292 sqq). 

193. Arg. 1. Ex falsitate suppositionis, qua nititur error contrarius. 


Supponunt baiani et ianseniani hominem in omni actione aut duci 
mala cupiditate aut caritate Dei proprie dicta; quia autem infidelis et 
peccator caritatem Dei non habent, concludunt adversarii eos neces- 
sario duci mala cupiditate ideoque in omnibus peccare. 

Atqui haec suppositio est aperte falsa; nam nullus habitus sive 
bonus sive malus in omnem actum necessario influit. Unde sicut is, 
qui habet habitum caritatis, potest nihilominus (venialiter) peccare, 
ita is, qui est habitualiter a Deo aversus, potest facere aliquid, quod 
non est peccatum. Neque enim liberum arbitrium aliud est in pec- 
catore et infideli, aliud in iusto; ergo si liberum arbitrium, ut pro- 
batum est in thesi praecedenti, potest per se opera naturaliter honesta 
producere, valet hoc etiam de homine infideli et peccatore, et eo 
magis hoc valet, si gratia actuali adiuvatur, quae ne peccatori quidem 
et infideli plane deest. Si infidelitas aut habitus peccaminosus neces- 
sario in omnem actum influeret, esset utique omnis actus peccatoris 
et infidelis peccatum. Sed quia non ita res se habet, ,etiam infidelis 
potest aliquem actum bonum facere in eo, quod non refert ad finem 
infidelitatis^ (S. Thomas 2, 2, q. 10, a. 4). 


184. At, obiciunt, nullus actus bonus sine fine bono; infidelis autem 
non operatur ex fine bono, quia non refert actum suum ad debitum 
finem ultimum. — Zesp.: Nego suppositum argumenti: ad honestatem 
actus requiri, ut explicite referatur in finem ultimum, cum sufficiat 
illa relatio in finem ultimum, quae actui honesto per se inest. Dum- 
modo igitur relatio in finem ultimum ex intentione operantis ne posi- 
tive excludatur, eo ipso quod quis vult id, quod honestum est, habet 
voluntatem conformem cum voluntate: divina (cf. tract. de Deo fine 
ult. III, n. 657). Ita infidelis, si honorat parentes ex motivo honestatis 
huius actus, facit quod Deus vult eum facere. Ergo ad moraliter 
bene agendum nihil requiritur, nisi ut actus ex se et ex fine proximo 
operantis honestus sit; hae autem duae condiciones adesse possunt 
iu infideli et peccatore. Porro potest infidelis et peccator habere 
notitiam veri Dei, et quando agit, nihil cogitans de sua infidelitate 
aut statu peccaminoso, actum explicite in ultimum finem referre 
(cf. Suarez l. 1, c. 6, n. 14). Immo etiamsi actu cogitat de statu suo, 
potest bonum opus facere ea intentione, ut a Deo misericordiam im- 
petret. Revera multi infideles necessario prius inducendi sunt ad 
meliorem vitam agendam et ad orandum, priusquam potest ulla spes 
esse conversionis eorum ad fidem. 


135. Arg. 2. Ex definitionibus ecclesiae. 

Conc. trid. sess. 6, can. 7: ,S. q. d. opera omnia, quae ante iusti- 
ficationem fiunt, quacumque ratione facta sint, vere esse peccata et 
odium Dei mereri, aut quanto vehementius quis nititur se disponere 

Pesch, Praelectiones dogmaticae, V. Ed. 4, 6 


82 Tractatus I. De gratia. Pars I. De gratia actuali. 


ad gratiam, tanto eum gravius peccare, Á. S." (Denz. n. 817). Ergo 
saltem aliqua opera peccatoris, quae fiunt cum auxilio gratiae actualis, 
peceata non sunt (cf. Dene. n. 642). 

Damnatae sunt propositiones Baii 25: ,Omnia opera infidelium sunt 
peccata, et philosophorum virtutes sunt vitia^ (Denz. n. 1025); 35: 
,Omne, quod agit: peccator vel servus peccati, peccatum est* (Denz. 
n. 1035); 38: ,Omnis amor creaturae rationalis aut vitiosa est cupi- 
ditas, qua mundus diligitur, quae a Ioanne prohibetur, aut laudabilis 
ill caritas, qua per Spiritum Sanctum in corde diffusa Deus amatur* 
(Denez. n. 1038); 40: ,In omnibus suis actibüs peccator servit domi- 
nanti cupiditati^ (Denz. n. 1040). 

AÀb Alexandro VIII d. 7 dec. 1690 damnatae sunt hae propositiones 
iansenistarum 7: , Omnis humana actio deliberata est Dei dilectio vel 
mundi: si Dei, caritas Patris est; si mundi, concupiscentia carnis, 
hoe est, mala est^ (Denz. n. 1297); 8: ,Necesse est infidelem in 
omni opere peccare^ (Denz. n. 1298); 11: ,Omne, quod non est ex 
fide christiana supernaturali, quae per dilectionem operatur, peccatum 
est^ (Denz. n. 1901). 

Hue pertinent variae propositiones Quesnelli, ut 45: ,AÀmore Dei 
in corde peccatorum non amplius regnante necesse est, ut in eo regnet 
cupiditas omnesque actiones eius corrumpat^ (Denz. n. 1395); 49: 
,Oratio impiorum est novum peccatum, et quod Deus illis concedit, 
est novum in eos iudicium (Den. n. 1409). 

Cum synodus pistoriensis eundem errorem repetisset, a Pio VI 
rursus damnata est haec doctrina (prop. 23): ,Quasi in omnibus suis 
actibus peccator serviat dominanti cupiditati^, et quidem damnata est 
ut ,falsa, perniciosa, inducens in errorem a Tridentino damnatum ut 
haereticum, iterum in Baio damnatum art. 40* (Denz. n. 1523). Simi- 
liter doctrina, quae negat inter dilectionem divinam et dilectionem 
humanam illicitam esse mediam dilectionem humanam licitam, damnata 
est ut ,falsa, alias damnata" (Denz. n. 1524). 


196. Arg. 3. Ex SS. Patribus. 

S. Augustinus de illis verbis caeci nati: Scimus autem, quia pec- 
catores Deus non audit, ita ait: ,Adhue inunctus loquitur. Nam et 
peccatores exaudit Deus. Si enim peccatores Deus non exaudiret, 
frustra ille publicanus oculos in terram demittens et pectus suum per- 
cutiens diceret: ,Domine, propitius esto mihi peccatori!' Et ista con- 
fessio meruit iustificationem, quomodo iste caecus illuminationem* (In 
Io. tract. 44, n. 13; M 35, 1718). Simili modo de errore illius caeci 
iam Origenes loquitur (In Is. hom. 5, n. 2). S. Augustinus ne illi 
quidem peccatori denegat omnem facultatem faciendi aliquid boni, 
quem Deus in poenam peccatorum tradidit cupiditati suae (cf. Ps 80, 
18): ,Quando peccatum tale est, ut idem sit et poena peccati, quantum 
est, quod valet voluntas sub dominante cupiditate, nisi forte, si pia 

est, ut oret auxilium ?^ (Retract. l. 1l, c. 15, n. 4; M 32, 609). De 
infidelibus vero idem s. doctor ait: ,Si hi, qui naturaliter, quae legis 
sunt, faciunt, nondum sunt habendi in numero eorum, quos Christi 
iustificat gratia [i. e. si verba apostoli Rom 2, 14 intellegenda sunt 
de gentibus infidelibus], sed in eorum potius, quorum etiam impiorum 
nec Deum verum veraciter iusteque colentium [licet sint impii nec 
Deum verum colant] quaedam tamen facta vel legimus vel novimus 
vel audimus, quae secundum iustitiae regulam non solum vituperare 
non possumus, verum etiam merito recteque laudamus; quamquam si 
discutiantur, quo fine fiant, vix [ergo tamen aliquando] inveniuntur, 
quae iustitiae debitam laudem defensionemve mereantur* (De spir. et 
litt. e. 27, n. 48; M 44, 229). Alibi exemplum proponit hominis, qui 
,ab ineunte pueritia modestior, ingeniosior, temperantior, ex magna 
parte libidinum victor, qui oderit avaritiam, luxuriam detestetur atque 
ad virtutes ceteras provectior aptiorque consurgat, et tamen eo loco 
sit, ubi ei praedicari gratia christiana non possit^ (De pecc. mer. et 
rem. l. 1, c. 22, n. 31; M 44, 126). Ad populum loquens explicat 
triplicem illam caritatem, quam iansenistae admittere nolunt: ,Nos 
ergo vestrae caritati sermonem de caritate reddamus. Caritas alia 
est divina, alia humana; alia est humana licita, alia illicita. ... Haec 
ergo prima est distributio mea, quod dixi aliam humanam, aliam 
divinam esse caritatem eandemque humanam in duo distribui, quod 
alia sit licita, alia illicita. Prius ergo loquor de humana licita, quae 
non reprehenditur, deinde de humana illicita, quae damnatur, tertio 
de divina, quae nos perducit ad regnum. ... Licitam ergo caritatem 
habete; humana est sed, ut dixi, licita, sed ita licita, ut, si defuerit, 
reprehendatur. Liceat vobis humana caritate diligere coniuges, diligere 
filios, diligere amicos vestros, diligere cives vestros, Sed videtis istam 
caritatem esse posse et impiorum, i. e. paganorum, iudaeorum, hae- 
reticorum^ (Sermo 349, c. 1, n. 1; M 39, 1529). Saepe laudat bene 
facta gentilium, de qua re cf. epist. 144, n. 2; epist. 138, n. 17; 
M 38, 591 533; Conf.l. 6, c. 10; M 32, 727. Aliorum Patrum dicta 
invenies apud Bellarminum (De grat. et lib. arb. l. 5, c. 9) et Ripalda 
(III, disp. 20, sect. 4). 


137. Obiciunt quidem, quod S. Augustinus diserte docet omnia opera 
infidelium esse peccata, ut Contra Iulian. l. 4, c. 3; M 44, 748. — 
Resp.: Hoc dictum Augustini habet duplicem sensum omnino verum, 
qui cum nostra thesi nullo modo pugnat. Sunt enim opera infidelium 
peccata, a) quia in iis deest supernaturalis perfectio, quae deberet in 
iis esse secundum voluntatem Dei, b) quia communiter infideles suis 
operibus malam intentionem praefigunt, non quaerentes Dei gloriam, 
sed suam propriam laudem. ltaqué opera infidelium numquam sunt 
supernaturaliter bona et raro naturaliter omni ex parte honesta, et 


hac ratione dicuntur ab Augustino peccata. Nam, inquit, ,peccatum 
6* 

est, cum vel non est caritas, quae esse debet, vel minor est quam 
debet, sive hoe voluntate vitari possit sive non possit; quia, si potest, 
praesens voluntas hoc facit; si autem non potest, praeterita voluntas 
hoc fecit^ (De perf. iust. c. 6, n. 15; .M 44, 298). Caritatem autem 
intellegit; quemlibet bonum motum voluntatis (supra n. 34). Ideo 
,quidquid se putaverit homo facere bene, si fiat sine caritate, nullo 
modo fit bene* (De grat. et lib. arb. c. 18, n. 387; M 44, 903). ,Bene 
facere* sensu stricto est Augustino idem atque opera salutaria facere, 
ut dietum est in thesi praecedenti arg. 2. 


188. Arg. 4. Ex S. Scriptura. 


Legimus peccatores et infideles admoneri ad bona opera facienda 
eb eorum bene facta laudari. Daniel regi Nabuchodonosor ait: ,Pec- 
cata tua eleemosynis redime et iniquitates tuas misericordiis pauperum" 
(Dn 4, 24). Benefecit Deus obstetricibus aegyptiacis, quod pueros 
hebraeorum non interfecerant secundum iussum regis (Ex 1l, 15 sqq). 
Similiter laudatur Rahab, quod occultavit exploratores iudaeos (Ios 2, 1. 
Hebr 11, 31), et Cyrus, quod volebat restituere templum et populo 
libertatem reddere (2 Par 36, 22 sqq. Is 44, 28; 45, 1). Hortatur 
Deus peccatores ad orandum et paenitentiam faciendam (Eccli 21, 1. 
Ez 18, 30. Zach 1, 3 etc.) Proponuntur exempla Manassis regis 
(2 Par 33, 11 sqq), publicani (Lc 18, 13 sqq), Zachaei (Lc 19), alio- 
rum. Atqui Spiritus Sanctus non exhortatur ad peccata neque laudat 
peccata; ergo non omnia opera peccatorum et infidelium sunt peccata. 


139. 5S. Paulus Rom 2, 14 sqq docet gentes posse legem naturalem 
et nosse et in particularibus saltem actibus servare. Postquam enim 
c. l dixit omnes gentes esse peccatores et indigere gratia Dei, c. 2 
ostendit ludaeos esse in eadem condicione; eos enim, quamvis legem 
mosaicam habeant, tamen non servare legem (2, 1 sqq 21 sqq), ob 
solam autem possessionem legis eos non iustificari, sicut neque gentiles 
ideo damnentur, quod legem scriptam non habeant. Quod enim ad 
legem attinet, is in iudicio iustificabitur, qui eam servavit, is vero 
condemnabitur, qui eam transgressus est. ustificatio, de qua hic 
agit opostolus, non intellegitur iustificatio interna, sed iudiciaria; 
vult enim ostendere et iudaeos et gentiles esse dignos poena, quod 
legem sive scriptam sive naturalem non servaverint. Unde sicut 
iudaei, qui in lege peccaverunt, per legem condemnabuntur (2, 12), 
ita ,cum gentes, quae legem non habent, naturaliter ea, quae legis 
sunt, faciunt, eiusmodi legem non habentes ipsi sibi sunt lex* (2, 14), 
secundum quam absolventur a poenis. Ergo apostolus supponit gentes 
posse (sive cum gratia actuali sive sine gratia, hoc non dicit) ser- 
vare legem naturalem, quamvis antea probaverit, gentes reapse ne- 
quaquam integram legem naturalem, immo ne principalia quidem eius 
praecepta, servasse (1, 21 sqq). 


Sectio 2. De nedessitate gratiae actualis. Prop. XI. 85 


140. Sunt quidem theologi, qui volunt ea, quae apostolus c. 2. dicit de 
gentibus, quae servant legem, vestringere ad gentes conversas ad fidem 
christianam, ut Estius. At nullo signo indicat apostolus verba sua 
ita artanda esse, sed cum c. 1 de gentibus infidelibus locutus esset, 
sine ullo indicio transitus ad aliam rem pergit c. 2 loqui de gentibus 
easque tamquam solam legem naturalem habentes opponere iudaeis, 
qui habeant legem positive revelatam. Possunt quidem etiam gentes 
fideles in comparatione cum iudaeis dici legem non habere, quia illa 
lex mosaica, qua iudaei ab aliis populis seiungebantur et qua maxime 
gloriabantur, non pertinet ad christianos. Unde dicere possumus apo- 
stolum ne gentes quidem fideles exclusisse, ubi loquitur de gentibus, 
quae legem non habent; at ex contextu patet eum diserte loqui de 
gentibus nondum ad fidem conversis. 


141. Est quidem inter SS. Potres unus alterve, qui censet verba 
Pauli (2, 14) non posse applicari ad gentes infideles, ut S. Fulgentius: 
,Quis audeat illas in hoc loco gentes accipere, quas constat non esse 
iustificatas ex fide?" (Ep. 17, c. 25, n. 49; M 65, 482), ubi atten- 
dendum est esse sermonem contra pelagianos, qui volebant gentes 
solis viribus naturalibus facere opera salutaria, id quod utique apo- 
stolus non docet. Idem valet de similibus Patrum dictis. S. A4ugu- 
stóinus ipse quoque textum explicat de gentibus, quae credunt in 
Christum (De spir. et litt. c. 26, n. 46; M 44, 228), permittit tamen 
alteram explicationem de gentibus infidelibus (ib. n. 48). Sed longe 
maior numerus SS. Patrum, maxime graecorum, et theologorum gentes 
infideles intellegi volunt, ut ostendit Aipalda (III, disp. 20, sect. 3). 
Cum vero Baíus dixisset: ,Cum Pelagio sentiunt, qui textum apostoli 
Rom 2: ,Gentes, quae legem non habent, naturaliter ea, quae legis 
sunt, faciunt/, intellegunt de gentibus fidei gratiam non habentibus", 
haec propositio (22) damnata est (Denz. n. 1022). Longam disserta- 
tionem de verbis apostoli vide apud Suarez l 1, c. 8, n. 18 sqq. 
Cf. Cornely in Rom. 2, 14. 

Eadem doctrina probari potest ex Rom 1, 18 sqq et Sap 18, 1 sqq, 
ubi supponitur gentes posse Deum naturaliter cognoscere eique gratias 
agere et eum glorificare. Qui textus iam explicati sunt in tract. de 
Deo Uno II, Prop. I II. 


142. Unieus textus Scripturae, qui diserte contradicere videtur doctrinae 
nostrae, est ille: ,Omne autem, quod non est ex fide, peccatum est 
(Rom 14, 23). Sed sufficit contextum legere et comparare 1 Cor 8, 
10 sqq, ut statim appareat sensum esse hunc: Omme, quod fit contra 
dictamen conscientiae, peccatum est (cf. Dene. n. 439; tract. de act. 
hum. III, n. 687; Scheeben, Dogm. l. 6, n. 514 sqq). Huc non per- 
tinent verba Christi: ,Non potest arbor bona malos fructus facere 
neque arbor mala bonos fructus facere^ (Mt 8, 18); nam ibi sermo 

est de malis prophetis seu doctoribus, quorum falsa doctrina producit 
malos fructus. Si vero verba applicantur ad quoslibet infideles vel 
peecatores, haec applicatio facienda non est nisi cum ea limitatione, 
quam postulat subiecta materia. Etenim sicut falsum est iustum non 
posse peccatum committere, ita falsum est peccatorem non posse opus 
honestum facere. In genere tamen verum est: Qualis est habitualis 
dispositio hominis, tales erunt eius actus; iustus bene vivit, impius 
male vivit. (Cf. Knabenbauer i.h.l) Alias difficultates vide apud 
Maezzella n. 443 sqq. 


148. Schol. 1. De doctrina ,augustinensium*. 


Theologi ,augustinenses^ etiam contendunt verba apostoli Rom 
2, 14 debere intellegi de gentibus ad fidem conversis (Berti III, 1. 18, 
c. 4, n. 16), aut si intellegantur de infidelibus, ,non sequitur huius- 
modi infideles praecepta legis complere quantum ad modum sed 
quantum ad substantiam" (l. c. n. 17). ,Quantum ad substantiam* 
intellegunt de obiecto et fine proximo, ,quantum ad modum* de fine 
ultimo. Negant autem hominem umquam duci recta intentione finis 
ultimi sine gratiae auxilio (l. e. c. 3). Sed iam ostendimus neque 
debere omnia opera necessario in finem ultimum explicite referri neque 
hane condieionem necessario deesse sine auxilio gratiae. Ceterum hi 
doctores bene sentiunt doctrinam suam periculose cognatam esse cum 
errore Baii; unde omni conatu student ostendere se in multis non 
consentire cum Baio (l. c. c. 3, n. 2). Sed licet in aliis differant, 
docent tamen cum Baio (prop. 27): ,Liberum arbitrium sine gratiae 
Dei adiutorio nonnisi ad peccandum valet.^ Unde haec , augustinensium* 
doctrina admitti nequit (cf. Mazzella n. 456 sqq). Cohaeret haec opinio 
minus vera cum altera eorundem opinione Deum in nullo statu potuisse 
relinquere naturam sine gratia actuali, sed debuisse gratiam dare de- 
bito decentiae et rectae providentiae, ne natura in summam miseriam 
rueret (Berti, De theol. discipl. addit. ad l. 12, c. 3). 


144. Schol. 2. Quomodo peccatum dici possit, quidquid non est ex 
fide et caritate. 


Ut iam supra (n. 34 sq) monuimus, ex mente S. Augustini caritas 
latiore sensu dicitur omnis motus, qui aliquo modo Deum ut summum 
bonum habet pro obiecto. Praeter caritatem ita intellectam utique 
nullus bonus motus cogitari potest, quia actus, qui nullo modo est 
secundum regulam divini boni, est, peccatum. 

Simile quid. dicendum est de fide. Quia enim fides theologica est 
assensus, quo homo agnoscit auctoritatem Dei loquentis eique se 
subicit (actus zíscewc est zc()scÓa), consequenter ommis actus, quo 
homo Dei loquentis auctoritatem agnoscit et ei se subicit, saltem 
latiore sensu fides dici potest, quia est motus versus veritatem di- 
vinam, sicut caritas est motus versus bonitatem divinam. Iamvero 


Sectio 2. De necessitate gratiae actualis. Prop. IX. Schol. 1 2. 87 


homo, quoties honeste agit et sequitur dictamen conscientiae suae, 
agnoscit super se legem, cui se subicit; haec autem lex est Deus ipse 
dietans, quid faciendum, quid omittendum sit. Ergo homo honeste 
agens Deo loquenti se subicit. Haec est igitur fides aliqua late dicta, 
est voluntas fidelis erga Deum et initialis quidam pius credulitatis 
affectus. Hoc sensu apostolus oboedientiam praestitam dictamini con- 
scientiae vocat fidem: ,Omne, quod non ex fide est, peccatum est 
(Rom 14, 23). Quidquid igitur ne hoc quidem sensu ex fide est, sine 
dubio formaliter peccatum est, quia est ex voluntate infideli. Unde 
apostolus hoe quasi fundamentale peccatum gentium ponit, quod, post- 
quam Deum cognoverunt, ,non probaverunt Deum habere in notitia — 
00x éOoxtpacay tà» Ücóv Eye» ày ézxtyvoei* (Rom 1, 28), i. e. noluerunt 
Deum supremum dominum agnoscere eique gloriam reddere sed suam 
gloriam sectari et evanescere in cogitationibus suis (Rom 1, 21). 


145. Itaque SS. Patres, omnia ab hac fide initiali usque ad perfectam 
virtutem theologicam nomine fidei comprehendentes, poterant sine ulla 
distortione verborum ex dicto apostoli (Rom 14, 23) probare: ,Omne, 
quod non est ex fide, peccatum est^ (e. g. Bonifacius II in epistula, 
qua confirmat Arausic. II n. 3; M 45, 1791) Nam qui ne illa 
quidem initiali fide credit, vult ,suum sibi exsistere principium per 
superbiam^, ut S. Augustinus loquitur (De civ. Dei l. 14, c. 18, n. 2; 
M 41, 421), quae est radicalis infidelitas; et si homo hoc modo non 
Deo credit, sed sibi fidit, radicale committit mendacium, ,Omne opus 
malum mendacium ducem habet^ (S. August., In Ps. 139, n. 13; 
M 37, 1811). ,Nemo habet de suo nisi mendacium et peccatum. Si 
quid autem homo habet veritatis atque iustitiae, ab illo fonte est, 
quem debemus sitire in hoc eremo, ut ex eo quasi guttis quibusdam 
imorati non deficiamus in via^ (Arausic. II c. 22, Denz. n. 195; cf. 
S. August., In Io. tract. 5; M 35, 1414; et De civ. Dei l. 14, c. 3 
et 4; M 41, 407). Unde S. Augustinus Iuliano interroganti: ,5i 
gentilis nudum operuerit, numquid, quia non est ex fide, peccatum 
est?" respondet: ,Prorsus in quantum non est ex fide, peccatum est; 
non quia per se ipsum factum, quod est nudum operire, peccatum 
est, sed de tali opere non in Domino gloriari solus impius negat esse 
peccatum* (Contra Iulian. l. 4, c. 3, n. 30; M 44, 783). Similiter 
S. Prosper ait: ,Ommis vita infidelium peccatum est, et nihil est 
bonum sine summo bono. Ubi enim deest agnitio summae et in- 
commutabilis veritatis, falsa virtus est etiam in optimis moribus" 
(Sent. ex S. August. n. 106; M 45, 1868). Qui autem ex illa fide 
initiali agit, iam aliquo modo de suo opere in Domino gloriatur, qui 
actus potest etiam esse supernaturalis, quia potest fieri cum auxilio 
gratiae actualis; immo secundum Aipalda et alios numquam fit sine 
auxilio gratiae. Docebant autem pelagiani, philosophos gentiles secuti, 
posse hominem suis viribus sine gratia Dei esse sine ulla culpa et 

imperfectione. Unde S. Hieronymus ait: ,Quae potest alia maior 
esse temeritas, quam Dei sibi non dicam similitudinem sed aequali- 
tatem vindicare et brevi sententia omnium haereticorum venena com- 
plecti, quae de philosophorum et maxime Pythagorae et Zenonis 
principis stoicorum fonte manarint? Illi enim quae graece zd, nos 
perturbationes possumus dicere, asserit exstirpari posse de mentibus 
et nullam fibram radicemque vitiorum in homine omnino residere 
meditatione et assidua exercitatione virtutum^ (Epist. 133, n. 1; 
M 92, 1148). Contra quos recte SS. Patres docebant sine fide, i. e. 
sine fideli et devota erga Deum voluntate, nihil manere nisi peccatum 
et mendacium (ef. E/palda, De ente supernat. disp. 20, sect. 12 sqq; 
maxime sect. 17, n. 78 sqq; disp. 63, sect. 1 sqq; Contra Bai. disp. 20, 
sect. 9 sqq; De fide disp. 17, sect. 4 sqq, cum nota sect. 13, n. 204, 
ubi aliter quam antea docuerat, docet ad iustificationem requiri fidem 
stricte dietam; Ruiz, De provid. disp. 19, sect. 5; disp. 25, sect. 6; 
Scheeben, Dogm. 1. 6, n. 530 sqq). 


146. Hoc igitur sensu idem est nom ex fide agere atque infideliter seu 
ex infidelitate agere, id quod semper est peccatum (cf. S. Thom. 2, 2, 
q. 10, a. 4 et q. 23, a. 7 ad 1), quia idem est atque non oboedire 
Deo per conscientiae vocem loquenti. Hac infidelitate voluntas fit 
arbor mala, quae nullos potest bonos fructus ferre (Mt 7, 18), his 
infidelibus nihil es& mundum (Tit 1, 15), haec infidelitas est oculus 
nequam, qui totum corpus obtenebrat (Mt 6, 23; cf. S. August., In 
Ps, 31, n. 4; M 36, 259). Haec igitur servire possunt ad explicanda 
ea dicta SS. Patrum, ad quae aliae explicationes supra datae non 
sufficere videntur (cf. J. Ernst, Die Werke und Tugenden der Un- 
glüubigen nach St Augustin, Frib. 1871, maxime a pag. 65; J. Maus- 
bach, Die Ethik des hl. Augustinus II 258 sqq). 

Generatim notandum est SS. Patres influxum Dei in actus natura- 
liter honestos et in actus supernaturaliter bonos non solere distinguere, 
quia in hoc ordine omnis actus cum auxilio Dei (dato ob merita 
Christi) ab homine factus finem habet supernaturalem. Cum autem 
pelagiani negassent necessitatem omnis auxilii interni divini, SS. Patres, 
necessitatem huius auxili inculeantes, etiam naturalem concursum ad 
actus honestos includunt neque semper exclusive de auxilio super- 
naturali loquuntur (ef. Suarez l. l, c. 21, n. 7; Schiffini n. 114). 


Em 
QUID HOMO LAPSUS NON POSSIT SINE AUXILIO GRATIAE. 


Prop. XII. In hoc statu non potest homo sine auxilio gratiae 
diu servare totam legem naturalem, ne quoad substantiam quidem. 


147. Nota. Pelagiani docebant posse hominem per solas vires natu- 
rales totam legem moralem servare, si vellet, immo eo pervenire, ut 

nulum amplius sentiret motum coneupiscentiae, Hanc plenam àva- 
Bapcyoíav et àzdáÜstav vocabant ,perfectionem iustitiae*, quae 
posset tanta acquiri in hae vita, quanta futura esset in caelo. Hinc 
illa verba S. Hieronymi, quae citata sunt supra n. 145. S. Augustinus 
ait: ,In id etiam progrediuntur, ut dicant vitam iustorum in hoc 
saeculo nullum omnino habere peccatum et ex his ecclesiam Christi 
in hae mortalitate perfici, ut sit omnino sine macula et ruga; quasi 
non sit Christi ecclesia, quae toto terrarum orbe clamat ad Deum: 
Dimitte nobis debita nostra^ (De haer. n. 88; M 42, 48). ,Pelagiani 
dicunt iustos in hac vita vel esse vel fuisse, qui sine ullo peccato 
vixerint, in tantum, ut vita futura, quae in praemio speranda est, 
provectior et perfectior esse non possit^ (Contra duas epist. pelag. 
Iobe I1. n' 31: M 44, 634). 


148. Huic doctrinae pelagianorum SS. Patres opposuerunt doctrinam 
catholicam, secundum quam 1. homo non potest esse sine peccato, si 
vult, i. e. per solam naturalem facultatem liberi arbitrii. 2. Homo 
etiam cum gratia, quae ex providentia Dei datur, non potest omnia 
peccata venialia vitare (S. August., De perf. iust. c. 21, n. 44; M 44, 
316). 3. Homo in hac vita non potest perficere omnem iustitiam, 
i e. vivere sine ullo peccato et sine ullo motu concupiscentiae. Unde 
quia motus concupiscentiae etiam vocatur peccatum (Rom 7, 17), 
quaedam peccata sunt necessaria, i. e. indeliberati motus mali. Con- 
sequenter praeceptum perficiendi iustitiam non est homini possibile 
in hac vita, sed pertinet ad alteram vitam, i. e. homo hic debet ita 
vivere, ut in futura vita ad perfectam iustitiam veniat (S. August., 
De perf. iust. c. 8, n. 17; M 44, 299). Perfecta iustitia non est 
,in mandato facienda sed in praemio perciplenda^ (Contra duas epist. 
pelag. l. 4, c. 10, n. 28; M 44, 631). Quamvis autem peccatum 
vocetur, quod in hae vita non perficimus iustitiam, sed multiplici 
ignorantia boni et concupiscentia mali laboramus, non tamen est 
peecatum formale, quod in novam culpam imputatur, sed defectus 
quidam perfectionis, qui ex vetere culpa provenit; a quo peccato 
ignorantia non excusat (cf. tract. de act. hum. III, n. 570 sqq 587; 
Palmieri, De grat. 214 sqq). 


149. Dicimus hominem (adultum) non posse sine gratia diu servare 
legem, quia per breve temporis intervallum posse hominem legem 
servare nihil aliud est nisi eum non continuo peccare, id quod per 
se patet. Hoc autem ,diu^ non potest usque ad horam determinari; 
sed ,diu^ humano modo servaret legem qui per plures menses vel 
eliam annos eam servaret. Sermo autem est de observantia legis 
quam vocant quoad substantiam, i. e. non de actibus salutaribus, sed 
de honestate pure naturali. Haec autem impossibilitas intellegitur 
non physica, quia lex naturalis nihil praecipit, quod physice impos- 

sibile est, sed moralis, quae oritur ex summa difficultate, ad quam 
superandam tanta constantia et fortitudo requiritur, quantam homines 
numquam exhibent. Quaestio agitur de peccatis mortalibus; nam pec- 
cata omnia venialia ne cum auxilio gratiae quidem ordinariae homo 
vitare potest. 

Doctrinam, quam statuimus, ,omnes theologi, praesertim moderni, 
docent esse certam et indubitatam, quia contrarium multum accedit 
ad errorem Pelagii. ... Et mihi etiam videtur non esse simpliciter de 
fide, quia non invenio expressam et specificam ecclesiae definitionem 
huius dogmatis sub his terminis propositi^ (Suarez l. 1, c. 26, n. 12). 


150. .Arg. 1. Ex S. Scriptura. 


Apostolus Paulus in epistula ad romanos c. 1 dixerat omnes gentes 
esse peccatores, qui non possent salutem consequi nisi per virtutem 
evangelii, i. e. per gratiam; c. 2 idem dixerat de iudaeis. lam c. 7 
ostendit, eur omnes homines sine gratia salvatoris necessario sint 
peccatores, et docet rationem huius rei esse regnantem in homine 
lapso concupiscentiam. Nam natura peccato corrupta nititur in ve- 
titum, et quo clarius et gravius aliquid ei proponitur prohibitum, eo 
magis contra hane prohibitionem se erigit. Unde fit, ut inclinatio 
ad illicita crescat et difficultas faciendi bonum augeatur usque adeo, 
ut homo illud ipsum faciat, quod secundum superiorem suam intel- 
legentiam detestatur. Peccatum, occasione accepta per mandatum, 
seduxit me et per illud occidit. Itaque lex quidem sancta et man- 
datum sanctum et iustum et bonum. Quod ergo bonum est, mihi 
factum est mors? Absit. Sed peccatum, ut appareat peccatum, per 
bonum operatum est mihi mortem, ut fiat supra modum peccans pec- 
catum per mandatum. Scimus enim, quia lex spiritualis est; ego 
autem carnalis sum, venumdatus sub peccato. Quod enim operor, 
non intellego; non enim quod volo bonum, hoc ago, sed quod odi 
malum, illud facio.... Invenio igitur legem volenti mihi facere 
bonum, quoniam mihi malum adiacet. Condelector enim legi Dei se- 
eundum interiorem hominem; video autem aliam legem in membris 
meis, repugnantem legi mentis meae et captivartem me in lege pec- 
cati, quae est in membris meis^ (Rom 7, 11 sqq). 


101. Ergo docet apostolus hanc esse nunc condicionem hominis, ut, 
quamvis intellegat, quid honeste agendum sit, et quamvis honestatis 
pulchritudine delectetur, tamen peccato captivetur. ,Impossibile erat 
legi, in quo [— quia] infirmabatur per carnem ... ut iustificatio legis 
impleretur in nobis^ (Rom 8, 3 4), i. e. ut praecepta legis a nobis 
servarentur. Hoc proxime dicit de lege iudaica, qua adeo iudaei 
gloriabantur; sed, inquit apostolus, ,qui in lege gloriaris, per prae- 
varicationem legis Deum inhonoras* (Rom 2, 23). De gentibus idem 
non particulariter probat, quia satis notum erat, quomodo servi peccati 

essent. ldeo sufficiebat ab initio dixisse gentes etiam suam habuisse 
legem, qua cognoscerent bonum et malum, et hanc legem violasse. 
»Üfrwec có Ouxatmpa co) OsoD imtyvóvtec, Urt ot rà cowabca Tp Áacoycec 
&etot Üavárou elatv, o0 póvov a0cà motoDoty, GÀAX xat auvepOoxoDaty toic 
7z04ac0Ust/^ (Rom 1, 32). Ratio, quam apostolus affert ex regnante 
in nobis concupiscentia, non minus valet pro gentibus quam pro 
iudaeis. 

Quomodo igitur potest homo superare concupiscentiam et servare 
legem? Infelix ego homo! quis me liberabit de corpore mortis huius? 
Gratia Dei per Iesum Christum, Dominum nostrum* (Rom 7, 24 25). 
Deus Filium suum mittens in similitudinem carnis peccati, et de pec- 
cato damnavit peccatum in carne, ut iustificatio legis impleretur in 
nobis, qui non secundum carnem ambulamus, sed secundum spiritum" 
(Rom 8, 3 4 5). Ergo gratia est unicum remedium contra concupi- 
scentiam, et sine gratia impossibile est servare legem (cf. 1 Cor 15, 
$6 57; 2 Cor 38, 6; Gal 2, 16 21; 3, 10 11). 


152. Arg. 2. Ex traditione. - 


In disputatione cum pelagianis S. Augustinus doctrinam apostoli 
ad romanos toto libro ,De spiritu et littera^ exponit et ostendit 
omnem legem sive mosaicam sive naturalem sine adiutorio gratiae 
nihil producere posse nisi mortem.  ,Docirina quippe illa, qua man- 
datum accipimus continenter recteque vivendi, littera est occidens, 
nisi adsit vivificans spiritus^ (c. 4, n. 6; M 44, 2083). ,Nemo ergo 
christianorum aberret ab hac fide, quae sola christiana est, neque 
quisquam ... ad hoc se convertat, ut dicat ideo sine operatione gratiae 
nos iustos esse non posse, quia legem dedit, quia doctrinam instituit, 
quia bona praecepta mandavit. Illa enim sine adiuvante spiritu procul 
dubio est littera occidens; cum vero adest vivificans spiritus, hoc 
ipsum intus conscriptum facit diligi, quod foris scriptum lex faciebat 
timeri^ (c. 19, n. 32; M 44, 220). Conc. milevit. II can. 4 5 docet 
nos non solum indigere gratia Dei, ut facilius abstineamus a peccato, 
sed ut simpliciter non peccemus (Dene. n. 104 sq). Quamvis con- 
cilium ibi non exclusive loquatur de praeceptis naturalibus, ea tamen 
includit, ut patet ex doctrina Pelagii, quam damnat.  Coelestinus I 
docet ,neminem, etiam baptismatis gratia renovatum, idoneum esse 
ad superandas diaboli insidias et ad vincendas carnis coneupiscen- 
tias, nisi per cotidianum adiutorium Dei perseverantiam bonae con- 
versationis aeceperit^ (Denz. n. 132, cf. 183). Concilium arausi- 
canum Il can. 9: ,Divini est muneris, cum et recte cogitamus 
et pedes nostros a falsitate et iniustitia continemus"; can. 10: ,Ad- 
iutorium Dei etiam renatis ac sanctis semper est implorandum, ut 
ad finem bonum pervenire vel in bono possint opere perdurare* 
(Denz. n. 182 sq). Cf. Innocentii I epist. ad Patres conc. carthag. 


(c. 2; .M 38, 781). 

153. Admitti nequit haec testimonia eo solum valere, ut mon. possimus 
legem salutariter servare, cum aperte doceant nos non posse abstinere 
a peccato, sed necessario superari concupiscentia, nisi gratia ad- 
iuvet. Ergo gratia dicitur necessaria, in quantum est sanans, ut ex- 
plicat scriptor ,De vocatione gentium*: ,Humana natura in prima 
hominis praevaricatione vitiata etiam inter beneficia, inter praecepta 
et auxilia Dei semper in deteriorem est proclivior voluntatem, cui 
committi non est aliud quam dimitti. Haec itaque voluntas vaga, 
incerta, mutabilis, imperita, infirma ad efficiendum, facilis ad auden- 
dum, in cupiditatibus caeca, in honoribus tumida, curis anxia, suspicio- 
nibus inquieta, gloriae quam virtutum avidior, famae quam conscien- 
tiae diligentior et per omnem suam experientiam miserior fruendo 
his, quae coneupiverit, quam carendo, nihil in suis habet viribus nisi 
perieuli facilitatem, quoniam voluntas mutabilis, quae non ab in- 
commutabili voluntate regitur, tanto citius propinquat iniquitati, quanto 
acrius intenditur actioni* (l. 1, c. 6; M 51, 652). 

Conc. trid. sess. 6, c. 19 ait: ,Formidare debent scientes, quod 
in spem gloriae et nondum in gloriam renati sunt, de pugna, quae 
superest cum carne, cum mundo, cum diabolo, in qua victores esse 
non possunt, nisi cum gratia Dei apostolo obtemperent dicenti: Si 
enim secundum carnem vixeritis, moriemini; si autem spiritu facta 
carnis mortificaveritis, vivetis^ (Denz. n. 806). 


154. Arg. 3. Ex ratione. 


Inter gentiles pessima vitia tam fuisse communia, ut vix iam inter 
vitia numerarentur, et illos etiam, qui optimi inter gentiles habentur, 
a vitiis nequaquam fuisse immunes historiae testimonio constat; unde 
S. Paulus in epistula ad romanos hoc tamquam factum omnibus notum 
supponit. Porro quam rari sunt vel inter ipsos christianos, qui num- 
quam unius gravis peccati labe inficiuntur! lam haec experientia 
ostendit maximam esse in continua legis observantia homini lapso 
difficultatem. 

Et revera suus cuique cotódianus usus argumento est, quam vehe- 
menter hominis desideria ferantur ad res creatas, et quam difficulter 
erigantur ad res divinas. Ad mala facienda sine ulla difficultate, 
immo cum corruptae naturae suavitate ferimur, sed ad mala vitanda 
et ad bona facienda opus est violentia quadam, qua homo inclinatio- 
nibus suis malis resistit. 


155. Porro praecepta sunt multiplicia et occasiones ea violandi plurimae. 
Unde persaepe homo ad implenda praecepta honestatis contra desi- 
deria sua pugnare debet; neque ad hoc sufficit unicus actus voluntatis, 
quia contra voluntatem desiderium iterum iterumque rebellat, ita ut 
magna circumspectio et magna constantia opus sit, si quis non vult 
superari, qua diuturnitate magnitudo difficultatis crescit. Praeterea 

homo non semper quieta mente potest eligere inter bonum honestum 
et bonum delectabile inferioris appetitus, sed saepe et a carne et a 
mundo et a diabolo vehementes excitantur tentationes, quae et lumen 
rationis obscurant et liberum arbitrium debilitant; quae tentationes 
eo magis sunt perieulosae, quod bona sensibilia nobis propinquiora 
sunt et per sensus facile nos excitant, cum bona spiritualia, utpote a 
sensibus remota, difficilius nos moveant. Haec omnia, quae cuiltbet 
satis nota sunt; a priori valde suadent non posse hominem, qualis 
nunc est, diu has omnes difficultates tam perfecte vincere per solas 
vires naturales, ut numquam in peccatum labatur. Cum igitur re- 
velatio doceat hoc esse impossibile, nihil docet, quod rationi non sit 
valde consonum. Vide bonam explicationem huius doctrinae apud 
Molina (Concord. q. 14, a. 18, disp. 20; ed. Paris. 118 sqq). Ceterum 
perficienda est intellegentia huius rei ex propositione sequenti, in qua 
quaerimus, ad quid valeant vires humanae in particulari actu difficili. 
Obiectiones vide apud .Maezelia n. 396 sqq, Wirceburg. n. 310 312 sqq, 
Sardagna n. 321 sqq. 

Ex necessitate gratiae ad. honeste vivendum requisitae nullo modo 
concludi potest gratiam naturaliter exigi seu esse naturaliter debitam. 
Si homo viveret in ordine naturali, naturaliter ei deberetur aliquod 
auxilium, quo posset honeste vivere et omnes difficultates obstantes 
superare (cf. III, n. 227). Nunc autem gratuita Dei dispositione in 
locum auxiliorum naturalium successerunt auxilia supernaturalia. Haec 
igitur non sunt debita naturae, sed Deus sibi debet, ut homini pro- 
videat eo modo, qui convenit oeconomiae supernaturali, quam libere 
instituit. 

Errarunt illi apologetae, qui, nixi principiis ómmanentiae, voluerunt 
demonstrare indigentiam et exigentiam gratiae supernaturalis ex 
morali impotentia hominis assequendi ilam perfectionem moralem, 
cuius naturale desiderium habet. Nam hoc desiderium, in quantum 
est naturale, solum versatur indeterminate circa conveniens adiuto- 
rium divinum, non autem determinate circa adiutorium divinum ut 
supernaturale. Si vero supponitur ipsum illud desiderium esse actum 
supernaturalem, non iam agitur de exigentia naturali, neque natura- 
liter cognosci potest supernaturalitas talis actus (cf. quae scripsi in 
T'heologische Zeitfragen I, Freiburg i. Br. 1900, 107 sqq)  Imma- 
nentiae methodum reicit Pius X in encycl. , Pascendi^ (Denz. n. 2103). 
Cf. Schiffini n. 93, III. J. van der Meersch n. 80 sq. 


Prop. XIII. Omni homini diu habenti usum rationis occur. 
runt tentationes tam graves, uf sine auxilio gratiae eas non possit 
honeste superare. 


156. Cum homo sine gratia non possit diu servare totam legem natu- 
ralem, sequitur omni homini occurrere eas difficultates observationi 


94 Tractatus I. De gratia. Pars Il. De gratia actuali. 


praeceptorum oppositas, quas moraliter superare nequeat; nam si nulla 
talis difficullas occurreret, non esset ulla ratio illius impotentiae 
moralis. Talis autem difficultas dicitur tentatio gravis. Tentatio enim 
est sollieitatio ad peccandum, quae oritur aut ab ipsa natura corrupta 
aut ab aliis hominibus vel obiectis externis aut a diabolo, quaeque 
aut bono faciendo impedimenta obicit aut ad malum patrandum allicit. 
Tentatio dicitur gravis, non quia homo sollicitatur ad praeceptum 
grave laedendum, cum possit aliquis leviter tentari ad: peccatum grave 
et graviter tentari ad peccatum leve, sed dicitur gravis, quia gravem 
parat diffieultatem et ad peccandum vehementer sollicitat (Suarez 
] 1, c. 23, n. 2). Nihilominus hie sermo est de solis tentationibus 
ad peccatum grave, quia doctrina ecclesiae, de qua hic agitur, statuit 
hominem sine gratia necessaria deficere a fine ultimo, id quod dici 
nequit de peccatis venialibus. 


157. Minus bene videtur haec doctrina proponi hoc modo: Homo sine 
auxilio gratiae mon potest vincere ullam tentationem gravem. Si enim 
ita proponitur, annexam babet hanc difficultatem: quid sit tentatio 
gravis; ad quam quaestionem vix aliud dari potest responsum nisi 
tentationem gravem esse eam, quae homini tantam difficultatem paret, 
ut eam sine gratia moraliter superare nequeat. 5Siec autem explicata 
thesis tautologiam continet. Si vero quis vult describere tentationem 
gravem non ex effectu, sed ex interna eius natura, eam tali modo 
describet, ut non iam possit thesim suam ex fontibus revelationis 
probare, quippe in quibus nullae eiusmodi descriptiones et distinctiones 
variarum tentationum inveniantur. Quare mirum non est, quod multi 
theologi thesim ita propositam aut negarunt aut in dubium vocarunt. 
Ita e. g. Ripalda (disp. 114, sect. 18, n. 168 sqq), Molina (Concord. 
a. 18, disp. 19, m. 3 5). Vazquez ait: ,Hanc sententiam [posse vinci 
omnem tentationem sine gratia] sequuntur recentiores aliqui hoc tem- 
pore, et viginti ante annis non parum in Hispania communis erat^ 
(In 1, 2, disp. 189, c. 2, n. 5). Hane quidem sententiam Vazquez 
impugnat, sed ipse ad vincendam tentationem nihil postulat nisi cogita- 
tonem congruam (l. c. c. 14), quam iam supra (Prop. X, Schol. 1) 
diximus non esse veri nominis gratiam. Cf. Palmieri thes. 20, n. 6. 
Itaque melius abstinemus a statuenda thesi tali modo. 


158. Ut autem propositio recte intellegatur, notandum est posse ho- 
minem tentationem tripliciter superare: a) ex motivo malo, b) ex motivo 
supernaturalis honestatis, c) ex motivo naturalis honestatis (Suarez 
l c. n. 4. De primo modo vincendi tentationes non agimus, quia 
talis actus est peccatum, ad quod gratia nec datur nec requiritur, ut 
si quis tentationem ebriositatis superat, ut melius sit dispositus ad 
committendum furtum (cf. S. August. Epist. 167, n. 9; M 38, 736). 
Neque loquimur de secundo modo, quia iam probatum est hominem 

non posse sine gratia actum salutarem ponere. Agitur ergo de tertio 
modo, et dicimus hominem sine speciali Dei auxilio necessario vinci 
tentatione et committere peccatum.  Supponitur autem tentationem 
non esse tantam, ut liberum usum rationis impediat, quia, ubi libertas 
deest, non potest fieri peccatum formale. Necessitas igitur succum- 
bendi intellegitur moralis, non physica. 


159. Arg. 1. Ex S. Scriptura. 


a) Christus, postquam enumeravit magnas tentationes, quae di- 
seipulos suos manerent (Le 17, 20 sqq), concludit: ,Oportet semper 
orare et non deficere (Lc 18, 1), et postquam hoc illustravit exemplo 
iudicis iniqui, addit: ,Audite, quid iudex iniquitatis dicit; Deus autem 
non faciet vindictam electorum suorum clamantium ad se die ac nocte 
[i. e. nonne liberabit eos ab inimicis suis], et patientiam habebit in 
ilis [i. e. semper patietur illos tribulari ab inimicis suis]? Dico vobis, 
quia cito faciet vindictam illorum. Verumtamen Filius hominis veniens, 
putas, inveniet fidem in terra [i. e. inveniet homines cum fiducia et 
perseverantia ad Deum recurrentes]? (Lec 18, 6 sqq.) Ergo si quis 
tentationibus succumbit, ratio est, quia non cum fide orat et gratiam 
impetrat. Ideo Christus docet nos omnes orare: ,Et ne nos inducas 
in tentationem (Mt 6, 13). Qua petitione non oramus, ne ullam 
tentationem habeamus (S. Thom. 2, 2, q. 83, a. 9); ,nam omne gau- 
dium existimate, fratres mei, cum in tentationes varias incideritis, 
scientes, quod probatio fidei vestrae patientiam operatur^ (Iac 1, 2 3), 
et nemo.coronabitur, nisi qui legitime. certaverit (2 Tim 2, 5). Quae 
autem esset pugna sine tentatione? Rogamus igitur, ne tentationibus 
suceumbamus.  ,Vigilate et orate, ut non intretis in tentationem. 
Spiritus quidem promptus est, caro autem infirma^ (Mt 26, 41). Ergo 
sunt tentationes tam graves, ut homo sine speciali Dei auxilio eas 
superare non possit; et ideo ommibus hoc auxilium orandum est. 


160. b) Apostolus Paulus docet esse tentationes, quas homo sine 
gratia superare non possit, ideoque monet fideles, ut valde caute 
ambulent, non sibi sed Deo fidentes. ,Itaque qui se existimat stare, 
videat, ne cadat. Tentatio vos non apprehendat [apprehendit] nisi 
humana [i. e. non ultra vires vestras]. Fidelis autem Deus est, qui 
non patietur tentari vos supra id, quod potestis, sed faciet etiam cum 
tentatione proventum, ut possitis sustinere (1 Cor 10, 12 13). ,De 
cetero, fratres, confortamini in Domino et in potentia virtutis eius. 
Quoniam non est nobis colluctatio adversus carnem et sanguinem sed 
adversus principes et potestates, adversus mundi rectores tenebrarum 
harum, contra spiritualia nequitiae in caelestibus. Propterea accipite 
armaturam Dei, ut possitis resistere in die malo et in omnibus per- 
fecti stare^ (Eph 6, 10 sqq). Cf. 2 Cor 12, 9; 2 Thess 3, 3; Rom 7, 
23 sqq; 1 Petr 5, 8 sqq; Sap 8, 21. 

161. Arg. 2. Ex traditione. 

In disputatione cum pelagianis haec quaestio erat una ex principa- 
libus: num homo solis viribus naturalibus posset ommes tentationes 
vincere. S. Augustinus hanc quaestionem praecipue tractat libris ,De 
natura et gratia^ et ,De correptione et gratia^. Ait inter alia: 
Miror, quo corde [Pelagius] etiam sine adiutorio medicinae salvatoris 
nostri nostrum putet esse non peccare, posse vero non peccare naturae 
esse contendat, quam sic apparet esse vitiatam, ut hoc maioris sit 
vitii non videre*^ (De nat. et grat. c. 48, n. 56; M 44, 274). , Fideles 
enim orantes dicunt: Ne nos inferas in tentationem. .. . 3i adest possi- 
bilitas, ut quid orant? Aut a quo malo se liberari orant nisi maxime 
de corpore mortis huius? ... de vitiis carnalibus, unde non liberatur 
homo sine gratia salvatoris... . Video aliam legem . . . (Rom 7, 23). 
Ecce quod vitium naturae humanae inoboedientia voluntatis inflixit! 
Orare sinatur, ut sanetur. Quid tantum de naturae possibilitate prae- 
sumitur?  Vulnerata, sauciata, vexata, perdita est; vera confessione, 
non falsa defensione opus habet^ (n. 62, cf. n. 20). Dicit s. doctor 
tale auxilium, quale Adam habuit in paradiso, nune non sufficere. 
Nam si in tanta infirmitate vitae huius ipsis relinqueretur voluntas 
sua, ut in adiutorio Dei, sine quo perseverare non possent, manerent, 
si vellent, inter tot et tantas tentationes infirmitate sua voluntas 
ipsa succumberet, et ideo perseverare non possent, quia deficientes 
infirmitate nec vellent aut non ita vellent infirmitate voluntatis, ut 
possent (De corrept. et grat. c. 12, n. 38; M 44, 939). 

Innocentius I in epist. ad Patres conc. carthag. n. 7: ,Quamvis 
redemisset hominem a praeteritis illis peccatis, tamen sciens iterum 
posse peccare, ad reparationem sibi, quemadmodum posset illum et 
post ista corrigere, multa servavit, cotidiana praestans illi remedia, 
quibus nisi freti confisique nitamur, nullatenus humanos vincere poteri- 
mus errores. Necesse est enim, ut, quo auxiliante vincimus, eo iterum 
non adiuvante vincamur* (Denz. n. 132; M 33, 782). Zosimus papa: 
,Quod ergo tempus intervenit, quo eius [Dei] non egeamus auxilio? 
In omnibus igitur actibus, causis, cogitationibus, motibus adiutor et 
protector orandus est. Superbum est enim, ut. quiequam sibi humana 
natura praesumat, clamante apostolo: Non est nobis colluctatio ad- 
versus carnem et sanguinem ...^ (Denez. n. 185). Conc. milevit. II 
can. 3: ,Plaeuit, ut, quicumque dixerit gratiam Dei, in qua iusti- 
ficamur per Iesum Christum Dominum nostrum, ad solam remissionem 
peccatorum valere, quae iam commissa sunt, non etiam ad adiuto- 
rium, ut non committantur, A. S.* (Denez. n. 1083). Can. 4 docet 
hane gratiam non solum requiri in intellectu sed etiam in volun- 
tate. Can. 5 docet hane gratiam non solum iuvare, ut facilius pos- 
simus, sed ut simplieiter possimus. Coelestini I verba habentur supra 
n. 152. Conc. arausic. II can. 9: ,Divini muneris est, cum et 
recte cogitamus et pedes nostros a falsitate et iniustita continemus* 

(Dene. n. 182). Doctrinam conc. trid. vide supra n. 153. Alia quae- 
dam apud Mazzella n. 391. 


162. Cum hae doctrina ecclesiae consentit prazis fidelium, qui, ubi 
gravior tentatio insurgit, ad Deum recurrunt, pro certo habentes se 
sine gratiae auxilio victum iri. ,Licet enim per baptismum remittantur 
peccata, remanet tamen fomos peccati nos impugnans interius et 
mundus et daemones, qui impugnant exterius. Et ideo signanter 
dicitur Le 3, quod lesu baptizato et orante apertum est caelum, quia 
scl. fidelibus necessaria est oratio post baptismum* (S. Thomas 8, 
qo g9s a 5. 


103. Oritur autem difficultas ex his ipsis testimoniis, quia videntur 
indicare hominem ne ullam quidem tentationem vincere posse sine 
gratia, id quod communiter non admittitur a theologis. Si quis vero 
studet dicta illa temperare, ut non intellegenda sint secundum strictum 
tenorem verborum, aut ut intellegenda sint de victoria salutari, de- 
struitur eorum vis probandi nullam gravem tentationem posse superari 
sine gratia. Quare Suarez simpliciter concedit non posse assertionem 
efficaciter probari ex Scriptura vel Patribus, ,quia responsiones, quae 
de levibus tentationibus dedimus, ad graves applicari possunt^ (l. 1, 
c. 24, n. 9). Similiter loquitur Molina (Concord. q. 14, a. 13, disp. 19, 
cue 5 6). 

Resp. Ex hac difficultate efficitur, quod iam in statu quaestionis 
notatum est, melius non poni thesim hoc modo: Homo lapsus sine 
gratia nullam gravem tentationem superare potest, sed hoc modo: 
Omni homini ratione utenti occurrunt tentationes, quibus sine gratia 
succumbit. Nam sub hac altera forma thesis diserte statuitur in 
fontibus revelationis, non vero sub priore, Loqui autem fontes re- 
velationis de tentationibus difficilibus tantum patet inde, quod ratio 
semper affertur magna vis concupiscentiae in homine lapso et im- 
pugnatio vehemens diaboli. 

Id solum videtur dubium manere, num revera omnis homo adultus 
interdum gravibus tentationibus incitetur ad transgrediendam legem 
divinam in re gravi. Nam videntur esse homines tam pacati, ut 
nullos vehementes passionum motus sentiant. Ad hoc dicendum est: 
Si exeipimus eos, qui vel naturali indole vel ex morbo vel senio sunt 
tam imbecilli, ut nihil iis magnopere curae sit, omnes homines natura- 
liter suas habent vitiosas inclinationes, quibus data occasione commo- 
ventur, alius ad avaritiam, alius ad iram, alius ad delectationes car- 
nales, alius ad pigriiiam in explendis status sui officiis, alius ad 
laedendam caritatem lingua vel opere, alius ad alia peccata, ut de 
omnibus valeat: ,Caro concupiscit adversus spiritum, spiritus autem 
adversus carnem* (Gal 5, 17; cf. Eph 6, 10 sqq)  ,Labora sicut 
bonus miles Christi. .. . Nam et qui certat in agone, non coronatur, 
nisi legitime certaverit^ (2 Tim 2, 8 5). Quare concilium tridentinum 

sess. 6, c. 18 omnes monet verbis apostoli: ,Verumtamen qui se 
existimant stare, videant, ne cadant (1 Cor 10, 12), et cum timore 
ac tremore salutem suam operentur (Phil 2, 12). ... Formidare enim 
debent, scientes, quod in spem gloriae et nondum in gloriam renati 
sunt, de pugna, quae superest cum carne, cum mundo, cum diabolo" 
(Dene. n. 806). 

Potest quidem accidere, ut quis per totam vitam immunem se 
servet a peccato gravi; potest etiam accidere, ut quis post pugnam 
diu fideliter superatam perveniat ad tantam quietem, ut non iam sen- 
tiat tentationes valde molestas. At hoc ipsum est speciale Dei donum, 
ut ait S. Augustinus: ,O tu, qui dicis te non multa crimina com- 
misisse, quare? quo regente? ... Hoc tibi dicit Deus tuus: Regebam 
te mihi, servabam. te mihi^ (Serm. 99, c. 6; .M 38, 598). 


164. Arg. 3. Explicatio. 

a) Necessitas divini auxili provenit ex impotentia liberi arbitrii 
in tali statu constituti. Quae quidem impotentia non est physica, quia 
eiusmodi necessitas tollit libertatem et eo ipso excludit peccatum. Est 
igitur impotentia moralis seu debilitas quaedam sese erigendi contra 
magnas difficultates. Haec autem magnitudo difficultatum oritur tum 
ex vehementia tentationis tum ex diuturnitate eius.  Diuturnitas 
aliqua vix non semper requiritur ad gravem tentationem; nam per bre- 
vissimum tempus homo fortis potest etiam valde magnam molestiam 
constanti animo ferre; contra vero molestia in se mediocriter magna 
per continuam et longam durationem suam etiam forti viro potest 
intolerabilis evadere. Ex diuturnitate igitur pugnae videtur imprimis 
explicanda illa doctrina, quam proponunt fontes revelationis, hominem 
sine gratia non posse omnes tentationes superare. Numquam enim 
hi fontes loquuntur de aliqua particulari tentatione sed de generali 
illa pugna, in qua homo undique difficultatibus obsessus sine gratia 
non potest non superari. Quare si non de diuturna pugna sed de 
aliqua particulari tentatione independenter a diuturnitate sermo est, 
merito docet Suarez minus posse ex fontibus revelationis cum certi- 
tudine probari impotentiam vincendi unam tentationem per se sumptam, 
lice& valde gravem, quam aliquam tentationem, licet per se minus 
gravem, quae nectitur cum longa serie difficultatum, ,quia multitudo 
et varietas occasionum et tentationum mediocrium, quae longo tempore 
occurrunt, magis auget difficultatem constanter operandi honeste et 
sine lapsu toto illo tempore, quam unius et eiusdem tentationis acer- 
bitas continua per aliquod mediocre tempus eandem difficultatem 
ingerat, quia illa diuturna perseverantia et circumspectio in tanta 
rerum difficilium varietate magis repugnat mutabilitati et infirmitati 
liberi arbitrii, effrenatae concupiscentiae coniuncti* (Suarez l. 1, c. 26, 
n. 10). Debet igitur tentatio, ut simpliciter gravis dici possit, satis 
diu durare, ut intellectus obscuretur et voluntas fatigetur. 


Sectio 2. De necessitate gratiae actualis. Prop. XIII. 99 


165. Lb) Vehementia tentationis inde exsistit, quod bonum sensibile 
cognitioni vivide proponitur, quod inclinationi appetitus quam maxime 
respondet; quae quidem inclinatio varia est in variis hominibus, ut 
quod alterum vehementer movet, alterum vix afficiat, sed nulli sunt 
homines, qui in nullum prorsus bonum sensibile ferantur. Unde ut 
tentationi resistatur, necesse est intellectum erigi ad considerandas 
oppositas rationes spirituales et voluntatem ad eas appetendas. Iam 
vero non potest quidem esse valde difficile homini serio volenti 
levare intellectum et voluntatem ad res spirituales per breve tempus, 
sed naturaliter valde diffücile est diu perseverare in, considerandis 
et appetendis rebus, quae tam remotae sunt a sensibus. Itaque si 
bona sensibilia diu et continuo intellectum et voluntatem sollicitant, 
necessario pondus trahens in oppositam partem continuo decrescit. 
Si praeterea accedit instigatio daemonis, intellegitur, quomodo homo 
eo possit pervenire, ut sit moraliter impotens ad diutius resistendum, 
nisi a superiore agente iuvetur. 


1660. c) Ergo haec impotentia pure antecedens, i. e. quae consideratur 
nude in actu primo, nihil aliud est nisi valde magna difficultas, ita ut 
ex hac sola ratione particularis tentatio non sit absolute insuperabilis. 
Cum enim agitur de particulari actu, si adesset iam in actu primo 
ex ipsa natura agentis absoluta determinatio ad unum, destrueretur 
libertas. Unde exempla circuli, quem homo non potest perfectum 
facere, et alearum, quas non potest semper ita iacere, ut idem nu- 
merus appareat, possunt fortasse applicari ad observantiam omnium 
praeceptorum, non vero ad particularem actum; nam si particularis 
actus in se haberet talem difficultatem, Deus non magis posset eum 
sub peccato praecipere, quam potest praecipere, ut homo perfectum 
cireulum faciat vel aleas ita iaciat, ut semper idem numerus osten- 
datur. Itaque si sermo est de actu particulari, nulla alia in actu 
primo statuenda est impossibilitas nisi moralis, quae provenit ex magna 
difficultate ponendi aut omittendi certum actum. 


167. Si vero praeterea respicitur illa animi fortitudo, qua homines 
in hoe ordine reapse prosequuntur honesta et fugiunt inhonesta, 
simplieiter dicendum est talem fortitudinem ad tales difficultates 
superandas absolute non sufficere. Haec igitur impossibilitas non 
omnino antecedit actum secundum, sed est impossibilitas consequens 
aliquam voluntatem, voluntatem utique imbecillem, qua sic volunt, 
ut non possint. Nam voluntas, quae sufficeret sine tantis difficulta- 
tibus, non sufficit contra tantas difficultates. ,Maior quippe libertas 
est necessaria adversus tot et tantas tentationes, quae in paradiso 
non fuerunt, dono perseverantiae munita atque firmata, ut cum om- 
nibus amoribus, terroribus, erroribus suis vincatur hie mundus.... 
Tantum quippe Spiritu Sancto accenditur voluntas n erc 

ut ideo possint, quia sic volunt; ideo sic velint, quia Deus operatur, 
ut velint. Nam si in tanta infirmitate vitae huius ipsis relinqueretur 
voluntas sua . . . inter tot et tantas tentationes infirmitate sua voluntas 
ipsa succumberet, et ideo perseverare non possent, quia deficientes 
infirmitate nec vellent aut non ita vellent infirmitate voluntatis, ut 
possent. Subventum est igitur infirmitati voluntatis humanae, ut divina 
gratia indeclinabiliter et insuperabiliter ageretur; et ideo, quamvis 
infirma, non tamen deficeret neque adversitate aliqua vinceretur. Ita 
factum est, ut voluntas hominis invalida et imbecilla in bono adhuc 
parvo perseveraret per virtutem Dei, cum voluntas primi hominis 
fortis e£ sana in bono ampliore non perseveraverit, habens virtutem 
liberi arbitrii." 

Secundum hanc igitur doctrinam S. Augustini (De corrept. et. grat. 
c. 12, n. 35 38; M 44, 9837 939) impossibilitas superandi tentationes 
inde est, quod homines non ita volunt, ut possint. Nos quidem non 
omnium hominum voluntates tam perfecte cognoscimus, ut a priori 
possimus dicere nullum hominem satis velle, ut possit, sed hoc discimus 
ex revelatione divina. Neque tamen dicendum est hanc absolutam 
impotentiam esse solum consequentem ad praevisionem Dei, ut recte 
notat Suarez (l. l, c. 24, n. 24 sq), sed est consequens ad defectum 
fortitudinis humanae seu amoris boni honesti, nota autem est per 
praevisionem et revelationem Dei; praevisio enim Dei non facit im- 
potentiam, sed manifestat, sicut etiam efficacia gratiae non est ex 
praevisione Dei, quippe quae nihil virtutis gratiae addat, sed est ex 
ipsa natura talis gratiae, quam tamen solus Deus scit infallibiliter 
coniunctam fore cum actu secundo. 


168. d) Ex dictis solvitur quaestio, quomodo mon obstante necessitate 
Succumbendi tentationi maneat libertas sufficiens ad formaliter pec- 
candum. S. Thomas ad difficultatem: Nullus peccat in eo, quod vitare 
non potest, imprimis ita respondet; ,Homo potest vitare singulos 
actus peccati, non tamen omnes" (1, 2, q. 109, a. 8 ad 1). Haee 
doctrina, quamvis potius videatur negare necessitatem succumbendi 
ulli particulari tentationi, tamen facile applicari potest ad tentationem 
gravem. 5i enim supponimus tentationem gravem includere aliquam 
durationem, nullum potest in hac duratione assignari determinatum 
instans, in quo homo non possit superare tentationem; et sic dici 
potest homo posse superare tentationem in singulis instantibus, non 
tamen in omnibus. In eo igitur instanti, in quo peccat, potest non 
peccare, dummodo maiorem conatum, physice et moraliter possibilem, 
adhibeat. Iam vero plerique homines nullum omnino conatum ad- 
hibent, sed statim tentationi cedunt; alii mediocriter resistunt, quamvis 
satis facile possint vires fortius exserere. Quomodo hi libere peccent, 
non indiget explicatione; haec est autem via, qua longe plurimi 
homines ruunt in peccatum. Si vero supponimus singularem sane 

eventum, in quo homo viribus naturalibus utitur, quantum moraliter 
potest, et tamen cadit, valet alterum responsum S. Thomae: ,Quia 
ex eius defectu est, quod homo se ad gratiam habendam non prae- 
paret, propter hoec a peccato non excusatur, quod sine gratia peecatum 
vitare non potest" (l c.) Ergo si homo facit, quod moraliter facere 
potest, neque ullum gratiae impedimentum ponit, habebit gratiam, 
qua potest tentationem superare. Nam si homo sine sua culpa esset 
in morali impotentia hie et nunc ponendi aut omittendi aliquem deter- 
minatum actum et si simul sine sua culpa careret gratia, qua haec 
impotentia tolleretur, non graviter peccaret, quidquid nonnulli dicunt 
de differentia inter legem naturalem et legem positivam, ut ait Suarez: 
Voluntas ,in tali casu, auxilio gratiae destituta, non peccaret morta- 
liter cedendo tentationi, quia ad peccandum mortaliter necessaria est 
potentia moralis vitandi peccatum, saltem pro eo tempore vel momento, 
in quo peccatur, quia debet actus esse humanus* (l. 1l, c. 24, n. 84. 
Of. S. August., De nat. et grat. c. 67, n. 80; M 44, 286). 


169. e) Si iam quaeritur, quo auxilio divino homo indigeat ad supe- 
randas tentationes, imprimis patet Deum posse cursum causarum 
naturalium ita dirigere, ut a gravibus tentationibus nos protegat aut 
saltem non patiatur graviores nobis oriri tentationes, quam quas 
praeviderit nos amore honesti superaturos esse. S. Augustinus facit 
Deum ad hominem loquentem; ,Ut adulterium non committeres, suasor 
defuit; ut suasor deesset, ego feci. Locus et tempus defuit; et ut 
haec deessent, ego feci^ (Sermo 99, ec. 6; M 38, 1508). Sed haec 
suppositio est potius extra statum quaestionis, quia quaeritur, quid 
fieri debeat, quando tentatio urget (Fipalda disp. 114, sect. 18, n. 164. 
Suarez l. 1l, c. 24, n. 17). Quare pergit Augustinus l. c.: ,Adfuit 
suasor, non defuit locus, non defuit tempus; ut non consentires, ego 
Lerrui. Agnosce ergo gratiam eius, cui debes et quod non admisisti." 

Sunt inter veteres scholasticos, qui videantur docere sufficere gratiam 
habitualem ad vincendam quamlibet tentationem, sed revera necessi- 
latem auxilii actualis non negant. lta S. Thomas: Vitare peccatum 
potest quilibet in gratia exsistens loquendo de peccato mortali. Quia 
habenti gratiam non inest aliqua habitualis inclinatio in peccatum, 
quia potius inest ei habitualis inclinatio ad vitandum peccatum. Et 
ideo, quando ei occurrit aliquid sub ratione peccati mortalis, ex habi- 
tuali inclinatione dissentit ab illo, nisi in contrarium mitatur con- 
cupiscentias sequendo, quas tamen non necesse habet sequi* (De verit. 
q. 24, a. 13). Habitualis inclinatio ad bonum hie intellegitur non 
sola obiectiva qualitas infusa sed etiam subiectiva voluntas bona, qua 
homo in iustificatione libere se avertit a peccato et libere suscepit 
gratiam, vel voluntas, quae in iustificatione ad hunc effectum con- 
fertur. Unde alibi S. Thomas dicit minimam caritatem sufficere ad 
superandam quamlibet concupiscentiam et ad vitandum quodlibet pec- 

catum mortale; ,minima enim caritas plus diligit Deum quam cupi- 
ditas milia auri et argenti^ (3, q. 70, a. 4). Nihilominus praeter 
gratiam habitualem postulat etiam specialem Dei directionem et pro- 
tectionem: ,Homo ad recte vivendum dupliciter auxilio Dei indiget: 
uno quidem modo quantum ad aliquod habituale donum, per quod 
natura humana corrupta sanetur et etiam sanata elevetur ad operanda 
opera meritoria vitae aeternae, quae excedunt proportionem naturae; 
alio modo indiget homo auxilio gratiae, ut a Deo moveatur ad agen- 
dum. Quantum igitur ad primum auxilii modum, homo in gratia ex- 
sistens non indiget alio auxilio gratiae, quasi aliquo habitu alio infuso. 
Indiget tamen auxilio gratiae secundum alium modum, ut scl. a Deo 
moveatur ad recte agendum, et hoc propter duo: primo quidem ratione 
generali, propter hoec quod nulla res creata potest in quemcumque 
actum prodire nisi virtute motionis divinae. Secundo ratione speciali 
propter condicionem status humanae naturae, quae quidem licet per 
gratiam sanetur quantum ad mentem, remanet tamen in ea corruptio 
et infectio quantum àd carnem. Remanet etiam quaedam ignorantiae 


obscuritas in intellectu. . . . Et ideo necesse est nobis, ut a Deo 
dirigamur et protegamur, qui omnia novit et omnia potest" (1, 2, 
q. 109, a. 9). 


Clare necessitatem gratiae actualis praeter habitualem effert 
S. Bonaventura: ,Si loquamur per comparationem ad dispositionem 
divini regiminis ... quantulacumque caritas potest resistere quantae- 
cumque tentationi, quia Deus hominem habentem gratiam non deserit, 
nisi ille voluntarie ab illo recedat, quia potius secundum quod augetur 
tentationis bellum, operatur Deus caritatis augmentum. ... Si loquamur 
de potentia caritatis per comparationem ad libertatem voluntatis ... 
sic diversis considerationibus concedi potest de caritate per compara- 
tionem ad liberum arbitrium, quod quantulacumque gratia potest re- 
sistere quantaecumque tentationi, et quod non potest. Potest quidem, 
si comparetur ad dominium libertatis; non potest, si comparetur ad 
vitium pronitatis et difficultatis^ (In 3, dist. 30, q. 1). 

Revera gratia habitualis non tollit in iustificatis malam con- 
cupiscentiam, et consequenter per se non tollit difficultatem vincendi 
tentationes. Ergo sicut tentatio est aliquid actuale, ita etiam gratiam, 
qua tentationi resistitur, necesse est esse actualem. lta theologi 
communiter docent, ut Suarez (l. l, c. 27, n. 2), Ripalda (disp. 97, 
sect, 1, n. 1), alii. 


170. f) Potest quaeri, nwm mecessaria sit gratia habitualis vel saltem 
fides ad. vincendas tentationes. Ad quod respondendum est: ex natura 
rei non requiri, quia ad superandas motiones malas sufficit opposita 
motio bona. Porro si quaeritur, num Deus infideli et peccatori velit 
dare hanc motionem bonam, distinguendum videtur. Quamdiu homo 
voluntate positive infideli et peccaminosa est aversus a Deo, non est 

probabile Deum velle talem hominem specialiter iuvare contra ten- 
tationem, quia et Scriptura et SS. Patres docent sine fide et caritate 
non posse hominem abstinere a peccato. Est enim tale adiutorium 
magnum beneficium, quod Deus censendus non est velle dare homini 
voluntarie a Deo averso. Concilia milevitanum 1I can. 5 et arausi- 
canum II can. 13 dicunt ad implenda mandata divina requiri ,gratiam 
iustificationis^ vel ,gratiam baptismi" (Denz. n. 105 186), quibus ter- 
minis proxime significatur gratia habitualis. S. Gregorius M. aii: 
Peccatum, quod paenitentia non diluit, mox ipso suo pondere ad alia 
irahit^ (Moral. l. 25, c. 9; M 76, 334), quae verba S. Thomas ita 
explicat: ,Dum homo non habet cor suum firmatum in Deo, ut pro 
nullo bono consequendo vel malo vitando ab eo separari vellet, oc- 
currunt multa, propter quae consequenda vel vitanda homo recedit a 
Deo contemnendo praecepta ipsius, et ita peccat mortaliter, praecipue 
quia in repentinis homo operatur secundum finem praeconceptum et 
secundum habitum  praeexsistentem. Quamvis ex praemeditatione 
rationis homo possit aliquid agere praeter ordinem finis praeconcepti 
et praeter inclinationem habitus. Sed quia homo non potest semper 
esse in tali praemeditatione, non potest contingere, ut diu permaneat, 
quin operetur secundum convenientiam rationis deordinatae a Deo, nisi 
cito per gratiam ad debitum ordinem reparetur* (1, 2, q. 109, a. 8). 

Si vero infidelis vel peccator in particulari actu habet praemedi- 
tationem rationis, seu potius si habet illam initialem fidem et cari- 
tatem (cf. supra n. 144), non est, cur negemus Deum umquam tali 
homini dare gratiam ad superandam tentationem, quae solis viribus 
naturalibus superari nequit. Cum enim infideli et peccatori in ipso 
negotio conversionis gravissimae difficultates soleant occurrere, non 
posset ei suaderi, ut per bonam vitam se praepararet ad iustificationem, 
si ex lege divina gratiae nullae ei darentur ad vincendas tentationes. 
Dicendum igitur est: Quamdiu infidelis vel peccator vult in infidelitáte 
et peccato permanere, non accipit gratiam ad vincendas omnes ten- 
tationes. Ubi vero primum serio saltem hic et nunc vult honeste 
agere et se Deo subicere, Deus ei non denegabit gratiam, qua bene 
usus homo poterit tentationem superare. Hoc autem magis valet de 
peccatore fideli quam de infideli (cf. Suarez l. 1, c. 24, n. 16; c. 27, 
n. 27 sqq). 


171. g) Patet igitur ad superandas tentationes requiri gratias actuales, 
i. €. illustrationem: intellectus. et. inspirationem voluntatis; nam sola 
illustratio non sufficit (cf. Suarez l. 1, c. 24, n. 18 sq). Quare dicitur 
Deus gratia sua nos custodire, exhortari, dirigere, confirmare, con- 
solidare (2 Thess 2, 15 sqq. 1 Petr 5, 8 sqq). Coelestinus I ita de- 
scribit hanc gratiam: ,Agit quippe [Deus] in nobis, ut, quod vult, 
velimus et agamus.... Ac si quid in nobis ex nostra viderimus re- 
missione languescere, ad illum sollicite recurramus, qui sanat omnes 

languores nostros et redimit de interitu vitam nostram (Ps 102, 3 4), 
et cui cotidie dicimus: Ne inducas nos in tentationem, sed libera nos 
a malo* (Denz. n. 141). S. Augustinus dicit duplex esse auxilium, 
,vel certam scientiam vel victricem delectationem* (De pecc. mer. et 
rem. l. 2, c. 19, n. 32; M 44, 170). ,Cum autem ab illo [Deo] illius 
adiutorium deprecamur ad faciendam perficiendamque iustitiam, quid 
aliud deprecamur, quam ut aperiat quod latebat, et suave faciat quod 
non delectabat... simul intellegentes, et quod sic conamur et sic 
deprecamur, dono illius nos habere* (l. c. n. 33). 


172. Est autem haec motio intellectus et voluntatis aliquo modo 
praeter ordinarium cursum naturae, seu es£ saltem supernaturalis se- 
cundum modum, quia aliter non est gratia. Quidquid autem ad salutem 
spectans in hoc ordine fit praeter cursum naturae; hoc fit propter 
merita Christi. Ergo etiam haec gratia propter merita Christi datur. 
Potest tamen haec gratia secundum substantiam esse naturalis, quia ad 
opus naturale faciendum non requiritur gratia per se supernaturalis 
(Suarez 1. 1, c. 24, n. 20). 

Nihilominus valde probabile est Deum fidelibus numquam dare 
tale auxilium, quod non sit intrinsecus supernaturale. Cum enim 
destinaverit hominem ad finem supernaturalem, censendus est semper 
tales gratias dare, quae proportionem cum hoc fine habent (Ripalda 
disp. 114, sect. 18, n. 169). Ut S. Thomas ait, Deus non solum vult 
hominem resistere tentationi, sed vincere tentationem, i. e. non solum 
non facere, ad quod tentatio sollicitat, sed ita tentationem superare, 
ut in gratia crescat (In 3, dist. 31, q. 1, a. 3; cf. Suarez 1. 1, c. 23, 
n. 4; c. 27, n. 24). Et secundum 5S. Bonaventuram caritas parva, 
quae sufficit in exordio tentationis, necessario magna est in consum- 
matione victoriae, ,quia non patitur ordo divinae iustitiae, quin ex 
victoria magni belli fiat amplificatio meriti^ (In 3, dist. 30, q. 1). 

Obiectiones vide apud Wirceburg. n. 319 sq; Antoine c. 5, a. 2 3. 


Prop. XIV. Nullus homo, ne iustus quidem, sine speciali Dei 
privilegio potest diu vitare omnia peccata venialia. 


178. Nota. Hac thesi excluditur illa perfecta impeccantia, quam 
voluerunt pelagiani inveniri in multis hominibus iustis, et statuitur 
etiam homines iustos communiter incurrere saltem quaedam venialia 
peccata. 

Quid. sit peccatum veniale, notum supponitur (cf. IX, 521 sqq), et 
hic sufficit dicere esse peccatum, quod vel propter levitatem materiae 
vel propter imperfectionem consensus est tale, ut non inferat amis- 
sionem divinae amicitiae. Exempla affert S. Augustinus: immodera- 
tius ridere, plusculo cibo crudiorem esse, inter orandum cogitare, unde 
alio avocetur intentio; et haec et similia dicit etiam iustis contingere. 

,Quia saepe in levissimis et aliquando incautis obrepit peccatum, et 
iusti fuerunt et sine peccato non fuerunt* (De nat. et grat. c. 38, 
n. 45; M 44, 269). Multi fideles sunt sine crimine sed non sine pec- 
cato (Contra duas epist. pelag. l. 1l, c. 14, n. 28; M 44, 563). 


174. Potest homo peccatum. veniale duplici modo committere: aut enim 
clare intellegit, id quod agit esse peccatum veniale, et nihilominus 
agit; aut sine perfecta deliberatione facit id, quod non debet. Hoc 
alterum dicitur peccatum  subrepticium. ^ Loquimur de hoc secundo 
genere peceatorum venialium; nam plena deliberatio fit aliquo deter- 
minato tempore; quis autem dixerit hominem iustum umquam esse in 
ea condicione, ut clare videat se hic et nunc committere peccatum, et 
tamen adiutus gratia, quam Deus secundum communem providentiam 
det, non possit hie et nune non peccare? (Cf. Ripalda disp. 117, 
sect. 2, n. 11; Mazeella n. 345; Wirceburg. n. 322.) Quomodo autem 
ex defectu actualis attentionis possit fieri peccatum, dictum est in 
iract. de act. hum. III, n. 566 sqq. Concedendum est fore iam extra- 
ordinariam gratiam, si homo diu vitet omnia peccata deliberata, sed 
non esset illud privilegium, de quo loquimur. 


175. Privilegium est aliqua exceptio a lege generali et odiosa; speciale 
privilegium est, quod rarissime conceditur. Dicit igitur thesis Deum 
decrevisse etiam iustis communiter eas tantum gratias concedere, per 
quas praeviderit eos non posse omnia peccata venialia collective 
sumpta vitare, quamvis possint singula per se sumpta. Non igitur 
Deus legem statuit, ut iusti peccent, sed statuit legem non dandi am- 
pliores gratias et permittendi peccata venialia, quia etiam haec ad 
bonum finem servire possunt. Haec autem lex est tam communis, ut 
exceptio sit rarissima (i. e. quantum scimus, unica in puro homine, 
quia excipitur B. Virgo Maria) De hac notione privilegii cf. Suarez 
]. 9, ce. 8, n. 11 sq. Impossibilitas autem non peccandi intellegitur 
non physica sed moralis, ut in propositionibus praecedentibus; est 
igitur haec impossibilitas antecedenter ex maxima difficultate, con- 
sequenter ex defectu fortitudinis et constantiae. 


176. Avg. 1. Ex S. Scriptura. 

S. Iacobus ait: ,In multis offendimus omnes^ (Iae 3, 2). Sed 
certe non vul& dieere omnes homines committere peccata mortalia; 
nam ,omnis, qui in eo [Christo] manet, non peccat [mortaliter|; et 
omnis, qui peccat, non vidit eum nec cognovit eum^ (1 Io 3, 6). Ergo 
S. Iacobus loquitur de peccatis venialibus. Quia omnes peccata saltem 
venialia committimus, omnes nos iubet Christus orare: ,Et dimitte 
nobis debita (égeuuaca) nostra^ (Mt 6, 12). Et quia saepe offen- 
dimus Deum, vult Christus, ut non solum iterum iterumque rogemus 
remissionem peccatorum, sed ut etiam aliis remittamus, si quid in nos 

deliquerint. ,Cum stabitis ad orandum, dimittite, si quid habetis ad- 
versus aliquem, ut et Pater vester, qui in caelis est, dimittat vobis 
peccata vestra. Quodsi vos non dimiseritis, nec Pater vester, qui 
in caelis est, dimittet vobis peccata vestra^ (Me 11, 25 26). Quare 
ad illa verba: ,dimitte nobis debita nostra^, debemus statim addere: 
sicut et nos dimittimus debitoribus nostris*. 


177. Multi alüi textus solent hic citari, qui aut parvam aut nullam 
habent vim ad probandam thesim, quare ,concilium trid. ab illis abs- 
linuit, quia varias habere possunt expositiones^ (Suarez l. 9, c. 8, 
n. 19), ut Prv 24, 16: ,Septies cadet iustus^, ubi non est sermo de 
peccatis sed de infortuniis iustorum. Illud vero Eccle 7, 21: ,Non 
est enim homo iustus in terra, qui faciat bonum et non peccet", dif- 
ficulter applieari potest ex contextu ad peccata venialia, quia mox 
sequitur: ,Scit enim conscientia tua, quia et tu crebro maledixisti 
alis.^ Porro S. Ioannes in illis verbis: ,Si dixerimus, quoniam pec- 
catum non habemus, ipsi nos seducimus, et veritas in nobis non est* 
(1 Io 1, 8), non loquitur diserte de peccatis venialibus, quae iusti 
. committunt post iustificationem, sed generatim de peccatis, a quibus 
liberari non possumus nisi per sanguinem Christi. Si enim dicimus 
nos non habere peccata, negamus nos indigere redemptore et ,men- 
dacem facimus eum [Deum], et verbum eius non est in nobis^ (1 Io 
1l, 10) Vocabulum peccati in tota illa epistula significat ,iniquitatem* 
(1 Io 3, 4) nexam cum inimicitia Dei, unde ait: ,Qui facit peccatum, 
ex diabolo est, quoniam ab initio diabolus peccat. In hoc apparuit 
Filius Dei, ut dissolvat opera diaboli. Omnis, qui natus est ex Deo, 
peccatum non facit, quoniam semen ipsius in eo manet, et non potest 
peccare, quoniam ex Deo natus est^ (1 Io 3, 8 9). Ergo hoc textu, 
salbem per se sumpto, thesis non bene probatur, sed bene refutatur 
error pelagianorum dicentium posse homines ex se esse perfecte iustos 
neque redemptione indigentes, contra quem errorem verba Ioannis affert 
conc. milevit. I1 can. 6 (Denz. n. 106). Postquam vero aliunde constat 
etiam iustos incidere in peccata venialia, censendus est S. Ioannes 
haec quoque illo versiculo (1, 8) inclusisse, quia universaliter loquitur. 


178. Iam vero si omnes homines iusti in peccata venialia incidunt, 
signum est per ordinariam gratiam non dari potentiam moralem et 
expeditam omnia peccata venialia collective sumpta vitandi; si enim 
potentia daretur, aliquando transiret in actum. Ex altera parte negari 
nequit posse hominem ita a Deo adiuvari, ut in nullum peccatum 
veniale incidat. Ergo si hoc fit, est speciale privilegium, quia debet 
esse tam rarum, ut illa universalia dicta S. Scripturae vera maneant. 


179. Amrg. 2. Ex traditione. 
Notandum est non semper SS. Patres, si contra pelagianos dicant 
homines non posse esse sine ullo peccato, diserte nostram theésim 

docere, quia interdum loquuntur de peccato originali, interdum de 
indeliberatis motibus concupiscentiae. Nihilominus saepe etiam in- 
culcant homines quoque iustos in hac vita incidere in leviora peccata, 
ut ostendunt verba S. Augustini in statu quaestionis citata, qui brevi 
ante solvit obiectionem Pelagii: Si omnes homines peccant, etiam iusti 
cum peccatis ex hae vita abeunt. Respondet Augustinus: ,Ubi parum 
attendit, cum sit acutissimus, non frustra etiam iustos in oratione 
dicere: Dimitte nobis debita nostra, sicut et nos dimittimus debitoribus 
nostris, Dominumque Christum, cum eandem orationem dicendo ex- 
plieuisset, veracissime subdidisse: Si enim dimiseritis peccata hominibus, 
dimittet vobis Pater vester peccata vestra (Mt 6, 14). Per hoc enim 
cotidianum spirituale quodammodo incensum, quod ante Deum in altare 
eordis, quod sursum habere admonemur, infertur, etiamsi hic non 
vivatur sine peccato, licet mori sine peccato, dum subinde venia de- 
letur, quod subinde ignorantia vel infirmitate committitur^ (De nat. 
et grat. c. 35, n. 41; M 44, 267). ,lllud iam tertium videamus, quod 
non minus [quam negationem peccati originalis et necessitatis gratiae] 
in istis [pelagianis] omne Christi membrum et totum eius corpus ex- 
horret, quia contendunt esse in hac vita vel fuisse iustos nullum 
habentes omnino peccatum. Qua praesumptione apertissime orationi 
dominicae contradicunt, in qua omnia membra Christi ,Dimitte nobis 
debita nostra! veraci corde et cotidianis vocibus clamant* (Contra 
duas epist. pelag. l. 4, c. 10, n. 27 [M 44, 629], ubi multa dicta 
S. Cypriani in hanc rem affert. Cf. De pecc. mer. et rem. 1. 2, c. 18, 
n. 18; M 44, 162; Epist. 167; M 33, 733). Iam antequam Augustinus 
haec scripsisset, conc. mülevit. II errorem Pelagii damnaverat can. 7: 
Item placuit, ut, quicumque dixerit in oratione dominica ideo dicere 
sanctos:. Dimitte nobis debita nostra, ut non pro se ipsis hoc dicant, 
quia non est iis iam necessaria haec petitio, sed pro aliis, qui sunt 
in suo populo peccatores, et ideo non dicere unumquemque sanctorum: 
Dimitte mihi debita mea, sed: Dimitte nobis debita nostra, ut hoc pro 
aliis potius quam pro se iustus petere intellegatur: A. S. Sanctus enim 
et iustus erat apostolus lacobus, cum dicebat: In multis offendimus 
omnes (lae 3, 2). Nam quare auditum est ,omnes', nisi ut ista sen- 
lentia conveniret et psalmo, ubi legitur: Non intres in iudicium cum 
servo tuo, quia non iustificabitur in conspectu tuo omnis vivens 
(Ps 142, 2)? Et in oratione sapientissimi Salomonis: Non est homo, 
qui non peccet (2 Par 06, 36) Et in libro Iob: In manu omnis ho- 
minis signat, ut sciat omnis homo infirmitatem suam (Iob 31, T) Unde 
etiam Daniel sanctus et iustus, cum in oratione pluraliter diceret 
,peccavimus*, jniquitatem fecimus! eti cetera, quae ibi veraciter et 
humiliter confitetur, ne putaretur (quemadmodum quidam. sentiunt) 
haec non de suis sed de populi sui potius dixisse peccatis, postea 
dixit: Cum orarem et confiterer peccata mea et peccata populi mei 
Domino Deo meo (Dn 9, 5 20), noluit dicere ,peccata nostra', sed 

populi sui dixit et sua, quia futuros istos, qui tam male intellegunt, 
tamquam propheta praevidit^ (Denz. n. 107). Can. 8: ,Item placuit, 
ut, quieumque ipsa verba dominicae orationis, ubi dieimus: Dimitte 
nobis debita nostra, ita volunt in sanctis dici, ut humiliter, non vera- 
citer hoe dicatur, A. S. Quis enim ferat orantem et non hominibus 
sed ipsi Deo mentientem, qui labiis sibi dimitti dicit velle, et corde 
dicit, quae sibi dimittantur debita non habere?" (Denz. n. 108.) Idem 
alii Patres saepe inculearunt. S. Gregor. Naz.: ,Scimus nihil omnino 
peccare esse supra hominem et solius Dei^ (Orat. 16, n. 15; M 35, 954). 
S. Leo M.: ,In quibus [mandatis] exsequendis quia humana fragilitas 
plerumque lassescit et in multis per lubricum suae infirmitatis offendit, 
misericors et pius Dominus remedia nobis et adiutoria dedit, per quae 
véniam obtinere possimus... . Nec facile cuiquam provenit tam in- 
cruenta victoria, ut inter multos hostes frequentesque conflictus, etiamsi 
sit liber a morte, sit quoque immunis a vulnere* (Serm. 15, c. 1; 
M 54, 174). ,Fallitur prorsus ista persuasio et nimia vanitate vetera- 
scit, quicumque inter tentationes huius vitae ab omni se vulnere 
credit immunem" (Serm. 43, c. 1; M 54, 282). Cf. Cypr. de opere 
et eleemos. n. 2 (H 1, 374); Hieronym., Adv. lovin. l. 2, n. 30 sq 
(M. 28, 327); Optat. Mil., De schism. Don. l. 7, c. 2 (M 11, 1085); 
Chrysost., In Gen. hom. 60, n. 4 (M 54, 524); Gregor. M., Moral. 
l]. 21, c. 12 (M 76, 201). Alia apud Suarez 1l. 9, c. 8, n. 20 sqq. 


180. Non megabant SS. Patres absolute per Dei gratiam posse esse 
hominem sine peccato im hac vita. Nam S. Augustinus dicit bene 
distinguendas esse quaestiones, num homo possit esse sine peccato, 
et num sit. ,Si a me quaeratur, utrum homo sine peccato possit 
esse in hac vita, confitebor posse per Dei gratiam et liberum arbi- 
irium.... Si autem quaeratur, utrum sit, esse non credo* (De pecc. 
mer. et rem. 1. 2, c. 6 7, n. 7 8; M 44, 155). ,Excepta sancta 
virgine Maria, de qua propter honorem Domini nullam prorsus, cum 
de peccatis agitur, haberi volo quaestionem^ (De nat. et grat. c. 36, 
n. 42; M 44, 267). Atqui si ab hae lege una tantum exceptio sta- 
tuitur, sine dubio dicendum est nullum hominem, quantumvis iustum, 
posse sine peccato veniali vivere nisi ex privilegio Dei, eoque plane 
singulari. Num fortasse praeterea una alterave exceptio admitti possit, 
vide apud Suarez l. 9, c. 8, n. 28 sq. 


181. Conc. trid. sess. 6, c. 11: ,Licet in hae mortali vita quantum- 
vis sancti et iusti in levia saltem et cotidiana, quae etiam venialia 
dicuntur, peccata quandoque cadant, non propterea desinunt esse iusti 
(Denz. n. 804). Can. 23: ,S. q. d. hominem semel iustificatum ... 
posse in tota vita peccata omnia, etiam venialia, vitare nisi ex speciali 
Dei privilegio, quemadmodum de Beata Virgine tenet ecclesia, A. S.^ 
(Dene. n. 833; cf. 810). 

Ergo si quis satis diu habuit usum rationis, ut possimus loqui 
de tota eius vita, in qua potuit peccare, infallibiliter committet unum 
alterumve peccatum veniale; nam concilium nullam facit distinctionem 
inter homines, qui ad grandaevam senectutem perveniunt, et eos, qui 
in flore aetatis moriuntur. Ergo etiam de his definitio valet. Nam 
si res ita se haberet, ut non posset homo usque ad quinquagesimum 
annum omnia peccata venialia vitare, is, qui quadraginta tantum annos 
vivit, posset omnia vitare. Sic autem verba definitionis non manerent 
vera. Consequenter definitio respicit quemlibet hominem, qui tam diu 
vivit, ut ei occurrant eae difficultates, quae sunt ratio, cur homines 
incidant in peccata venialia. 


182. .Amg. 3. Ex ratione. 


Breviter res ita explieatur a S. Thoma: In statu naturae sanatae 
non potest homo abstinere ab omni peccato veniali propter corrup- 
tionem inferioris appetitus sensualitatis, cuius motus singulos quidem 
ratio reprimere potest, et ex hoc habent rationem peccati et voluntarii, 
non autem omnes, quia, dum uni resistere nititur, fortassis alius in- 
surgit, et etiam quia ratio non potest semper esse pervigil ad huius- 
modi motus vitandos* (1, 2, q. 109, a. 8). ,Sicut cum aliquis transfert 
cogitationem suam a delectationibus carnis, volens concupiscentiae 
motus vitare, insurgit quandoque aliquis motus inanis gloriae imprae- 
meditatus. Et ideo non potest homo vitare omnes huiusmodi motus 
propter corruptionem praedictam" (1, 2, q. 74, a. 3 ad 2; cf. 3, q. 79, 
a. 4 ad 2). Haec ratio supponit etiam in iustis hominibus numquam 
plane exstingui fomitem peccati in hac vita, id quod theologi com- 
muniter docent (cf. Suarez l. 9, c. 7, n. 9). Per se intellegitur talia 
peccata subrepticia propter defectum deliberationis esse vere levia 
neque ulla ratione obstare amicitiae divinae. 

Obiectiones vide apud JMazzella n. 359 sqq; WÜirceburg. n. 822; 
Sardagna n. 332 sqq. 


183. Schol. Quo auxilio indigeant iusti ad vitanda peceata mortalia. 

Concilium eo ipso, quod docet hominem iustum non posse sine 
speciali privilegio peccata omnia venialia vitare, clare innuit posse 
hominem sine speciali privilegio vitare omnia peccata mortalia et con- 
sequenter permanere in statu gratiae. Rationem quoque huius rei 
reddit (sess. 60, c. 11): ,Nam Deus impossibilia non iubet, sed iubendo 
monet et facere quod possis, et petere quod non possis, et adiuvat, 
ut possis. Cuius mandata gravia non sunt, cuius iugum suave est 
et onus leve. Qui enim sunt filii Dei, Christum diligunt, qui autem 
diligunt eum, ut ipsemet testatur, servant sermones eius. Quod utique 
cum divino auxilio praestare possunt^ (Denez. n. 804). Similiter iam 
conc. arausic. lI docuerat: ,Hoc etiam secundum fidem catholicam 
credimus, quod accepta per baptismum gratia omnes baptizati, Christo 

auxiliante et cooperante, quae ad salutem pertinent, possint et de- 
beant, si fideliter laborare voluerint, adimplere" (Dene. n. 200). Idem 
docet S. Scriptura (1 Cor 10, 13). 


184. Itaque iustus potest in accepta iustitia perseverare; sed, ut hi 
ipsi textus indicant, Aoc mon potest sine Dei auxilio, id quod patet 
ex praecedentibus propositionibus, quibus probavimus etiam iustos 
indigere gratia actuali ad salutariter operandum (Prop. IX), ad legem 
servandam (Prop. XII), ad tentationes superandas (Prop. XIII). Unde 
conc. trid. (sess. 60, can. 22) ait: ,S. q. d. iustificatum vel sine spe- 
ciali auxilio Dei in accepta iustitia perseverare posse vel cum eo 
non posse, À. S.* (Denz. n. 832). Dicitur ,auxilium [non privilegium] 
speciale", quia est aliquid praeter auxilium naturale et praeter gra- 
tiam habitualem; est illud adiutorium cotidianum, de quo supra 
(n. 161) diximus, et complectitur auxilia externa et interna. In 
quantum solum posse respicitur, hoc auxilium non est speciale eo 
sensu, quod est aliquid praeter gratias actuales, quae ordinarie iustis 
conceduntur. 

Sie docent plerique theologi contra Suarez (l. 10, c. 2, n. 6 sqq), 
qui ipse non audet dicere suam sententiam esse plane certam. Revera 
pro sua sententia Suarez non affert nisi ea dicta Scripturae, Patrum, 
conciliorum, quibus probatur necessariam esse gratiam ad salutariter 
agendum et ad tentationes vincendas. Haec autem gratia est intra 
ordinem auxiliorum, quae communiter iustis conferuntur. Quomodo 
intellegi posset iustum collatis auxiliis, quae necessaria sunt ad tenta- 
tiones omnes vincendas, nihilominus non habere potestatem perseve- 
randi? (Cf. Maezella n. 328.) Hanc igitur potestatem perseverandi 
habent iusti ex communibus gratiae (sufficientis) auxiliis, etiamsi de 
facto non perseverent; aliud est enim potestas perseverandi, aliud 
actualis perseverantia. ,Per gratiam Christi multi accipiunt et donum 
gratiae, quo perseverare possunt, et ulterius iis datur, quod per- 
severent^ (S. Thomas 1, 2, q. 109, a. 10 ad 3). 


ART. III. 
DE NECESSITATE GRATIAE AD PERSEVERANTIAM FINALEM. 


Prop. XV. Perseverantia finalis est magnum Dei donum et 
singulare beneficium. 


180. 1. Non omnes, qui iustificantur, ideo necessario salvantur; nam 
,Si quis iustificationis gratiam non nisi praedestinatis ad vitam con- 
üngere dixerit, reliquos vero omnes, qui vocantur, vocari quidem, 
sed gratiam non accipere, utpote divina potestate praedestinatos ad 
malum, A. S." (conc. trid. sess. 6, can. 17; Denz. n. 827). Potest 
igitur aliquis gratiam accipere et per aliquod tempus servare, postea 

vero amittere et perire. Talis habet potentiam perseverandi et etiam 
potest dici habuisse perseverantiam temporalem et imperfectam, non 
vero perseverantiam finalem et simpliciter dictam. Qui non per- 
severaverit, quomodo perseverans fuit, cum perseverando ostendat se 
quisque perseverantem, quod iste non fecit? Sed ne quisquam re- 
luctetur et dicat: Si ex quo fidelis quisque factus est, vixit v. g. decem 
annos et eorum medio tempore a fide lapsus est, nonne quinque annos 
perseveravit? Non contendo de verbis, si et illa perseverantia pu- 
tatur esse dicenda, tamquam temporis sui; hanc certe de qua agimus 
perseverantiam, qua in Christo perseveratur usque ad finem, nullo 
modo habuisse dicendus est, qui non perseveraverit usque in finem; 
potiusque hane habuit unius anni fidelis, et quantum infra cogitari 
potest, si, donec moreretur, fideliter vixit, quam multorum annorum, 
si exiguum temporis ante mortem a fidei stabilitate defecit^ (S. August., 
De dono persev. c. 1l, n. 1; M 45, 995). Est quidem ea quoque per- 
severantia, qua quis per longum tempus gratiam servat, aliquo modo 
speciale Dei donum, quatenus maius donum est gratiam diu servare 
quam gratiam acceptam mox amittere (Suarez l. 10, c. 4, n. 12). 


186. Nihilominus non haec est illa perseverantia, quam fontes revela- 
tionis ut excellentissimum Dei donum praedicare solent; sed magnum 
perseverantiae donum est ipsum formaliter perseverare usque in finem 
seu ,ad finem bonum pervenire* (Arausic. II can. 10; Denz. n. 183); 
est illa perseverantia, ,qua perseveratur usque ad finem; quae si data 
est, perseveratum est usque in finem; si autem non est perseveratum, 
non est data.... Non itaque dicant homines perseverantiam cuique 
datam usque in finem, nisi cum ipse venerit finis, et perseverasse, 
cui data est, repertus fuerit usque in finem. Dicimus quippe castum, 
quem novimus castum, sive sib sive non sit in eadem castitate man- 
surus, et si quid aliud divini muneris habeat, quod teneri et amitti 
potest, dicimus eum habere, quamdiucumque habet; et si amiserit, 
dicimus habuisse; perseverantiam vero usque in finem, quoniam non 
habet quisquam, nisi qui perseverat usque in finem, multi eam pos- 
sunt habere, nullus amittere. Neque enim metuendum est, ne forte, 
eum perseveraverit homo usque in finem, aliqua in eo mala voluntas 
oriatur, ne perseveret usque in finem. Cum enim perseveraverit 
quisque usque in finem, neque hoc donum potest amittere nec alia, 
quae poterat ante finem. Quomodo igitur potest amitti, per quod 
fit, ut& non amittatur, etiam quod posset amitti?" (S. August. l. c. 
n. 10). Perseverantia igitur hoc modo accepta, quia includit per- 
fectum actum perseverandi (S. Thom. 2, 2, q. 137, a. 1 ad 2), vo- 
catur perseverantia actualis, contra cuius conceptum est posse amitti 
(S. Thom. l. c. a. 2 ad 3). 

Definit conc. trid. sess. 6, c. 18: ,De perseverantiae munere, de 
quo scriptum est: Qui perseveraverit usque in finem, hic salvus erit, 

quod quidem aliunde haberi non potest nisi ab eo, qui potens est 
eum, qui stat, statuere, ut perseveranter stet, eb eum, qui cadit, re- 
stituere, nemo sibi certi aliquid absoluta certitudine polliceatur, tametsi 
in Dei auxilio firmissimam spem collocare et reponere omnes debent. 
Deus enim, nisi ipsius gratiae defuerint, sicut coepit opus bonum, ita 
perficiet, operans velle et perficere.^ Can. 16: ,Si quis magnum illud 
usque in finem perseverantiae donum se certo habiturum, absoluta et 
infallibili certitudine dixerit, nisi hoc ex speciali revelatione didicerit, 
A.S.* Can. 22: ,Si quis dixerit iustificatum vel sine speciali auxilio Dei 
perseverare posse, vel cum eo non posse, A. S." (Denz. n. 806 826 832). 


187. 92. Ad donum igitur perseverantiae imprimis pertinet finis vitae 
impositus eo tempore, quo homo est in statu gratiae. Quia autem 
finis vitae pendet a Dei providentia, non vero ab homine, qui ad eum 
potius passive se habet, haec vocatur perseverantia passiva. Hoc modo 
perseverant infantes baptizati, qui ante usum rationis moriuntur, vel 
homines adulti, qui non diu post acceptam iustificationem vivunt. 
Quoniam de dono perseverantiae nunc agimus, quid est, quod mori- 
turo non baptizato subvenitur, ne sine baptismate moriatur? et bap- 
lizato ecasuro non subvenitur, ut ante moriatur? ... Unde satis dilu- 
cide ostenditur et incohandi et usque in finem perseverandi gratiam 
Dei non secundum merita nostra dari, sed dari secundum ipsius se- 
cretissimam eandemque iustissimam, sapientissimam, beneficentissimam 
voluntatem. ... An quisquam dicere audebit Deum non praescivisse, 
quibus esset daturus, ut crederent, aut quos daturus esset Filio suo, 
ut ex iis non perderet quemquam? (Io 18, 9.) Quae utique si prae- 
scivit, profecto beneficia sua, quibus nos dignatur liberare, praescivit. 
Haec est praedestinatio sanctorum, nihil aliud: praescientia scl. et prae- 
paratio beneficiorum Dei, quibus certissime liberantur quicumque libe- 
rantur.... Videte iam, a veritate quam sit alienum negare donum 
Dei esse perseverantiam usque in finem huius vitae, cum vitae huic, 
quando voluerit, ipse det finem, quem si dat, ante imminentem lapsum, 
facit hominem perseverare usque in finem. Sed mirabilior et fidelibus 
evidentior largitas bonitatis Dei est, quod etiam parvulis, quibus 
oboedientia non est illius aetatis ut detur, datur haec gratia. Ista 
igitur sua dona quibuseumque Deus donat, procul dubio se donaturum 
esse praescivit et in sua praescientia praeparavit^ (S. August, De 
dono persev..0; 19; m. 92; v..14, m:95; e 17]1n^ 4T M^45, 1012 
1014 1018 sq). Mortem in statu gratiae esse iam per se perseveran- 
tiae donum docent communiter theologi (Suarez l. 10, c. 4, n. 16 sqq). 


188. 3. Nihilominus fontes theologici, quando de dono perseverantiae 
loquuntur, communiter plus intellegunt quam perseverantiam mere 
passivam. ta S. Coelestinus papa loquitur de ,perseverantia bonae 
conversationis" (Denz. n. 132), et ipse Christus Dominus apostolos ad 

fortitudinem exhortatur his verbis: ,Qui perseveraverit usque in finem 
(6 bzopetvac clc céAoc), salvus erit^ (Mt 10, 22). Hanc vocant theo- 
logi perseverantiam activam, quia per éam homo usque ad finem vitae 
perseveranter bonum agit. Computanda autem est haec perseverantia 
ab ea iustificatione, post quam homo non iam cadit (Suarez 1. 10, c. 8, 
n. 2); ergo etiam is, qui post iustificationem cadit, potest tamen 
accipere hoc donum, quia potest restitui et perseverare (conc. trid. 
sess. 6, c. 18; .Denz. n. 807). Ita se habet de praedestinatione 
definita sententia voluntatis Dei, ut alii ex infidelitate, accepta volun- 
tate oboediendi, convertantur ad fidem vel perseverent in fide; ceteri 
vero, qui in peccatorum damnabilium delectatione remorantur, si et 
ipsi praedestinati sunt, ideo nondum surrexerunt, quia nondum eos 
adiutorium gratiae miserantis erexit; si qui enim nondum sunt vocati, 
quos gratia sua praedestinavit eligendos, accipient eandem gratiam, 
qua electi esse velint et sint* (S. August. l. c. c. 22, n. 58; M 495, 
1029). Ergo ,magnum illud usque in finem perseverantiae donum* 
(conc. trid. sess. 6, can. 16; Den. n. 826) duo complectitur: perseve- 
rantiam activam, qua ,cum timore et tremore salutem suam operentur 
in laboribus, in vigilis, in eleemosynis, in orationibus et oblationibus, 
in ieiuniis et castitate" (conc. trid. sess. 6, c. 19; Dene. n. 806), et 
perseverantiam passivam, mortem in statu gratiae. 


189. 4. Iam quaeritur, quid donum perseverantiae activae addat ad 
potestatem perseverandi, quam omnes iusti habent. In qua re evidens 
est non posse esse solam differentiam consequentem, quatenus alii 
utuntur potestate perseverandi, ali non utuntur. Sic enim non esset 
speciale Dei donum, sed diversus tantum usus eiusdem doni. Ergo 
oportet esse aliquid, quod antecedat ipsam formalem perseverantiam. 

Hoc autem speciale donum ^on est habitus, quia in iustificatione 
omnes habitus supernaturales infunduntur et tamen non omnes iusti 
perseverant. Habitus enim supernaturalis subest mutabilitati humanae 
voluntatis et ideo amitti potest (Suarez l. 10, c. 5, n. 1sqq). ,Cum 
liberum arbitrium de se sit vertibile et hoc ei non tollatur per habi- 
tualem gratiam praesentis vitae, non subest potestati liberi arbitrii, 
eliam per gratiam reparati, ut se immobiliter in bono statuat, licet 
sit in potestate eius, quod hoc eligat; plerumque enim cadit in nostram 
potestatem electio sed non exsecutio* (S. Thom. 2, 2, q. 187, a. 4). 
Unde recte concluditur necessarium esse ad perseveramdum auxilium 
actuale. ,Àd talem perseverantiam habendam homo in gratia con- 
stitutus non quidem indiget aliqua habituali gratia sed divino auxilio 
ipsum dirigente et protegente contra tentationum impulsus. Et ideo 
postquam aliquis est iustificatus per gratiam, necesse habet a Deo 
petere praedictum perseverantiae donum, ut scl. custodiatur a malo 
usque ad finem vitae. Multis enim datur gratia, quibus non datur 
perseverare in gratia^ (S. Thom. 1. 2, q. 109, a. 10). 

Pesch, Praelectiones dogmaticae, V. Ed. 4. 8 

190. Protegit Deus, quatenus praeservat iustum a tentationibus, quibus 
praevidet eum superatum iri; dirigit vero, quatenus eum iis illustra- 
tionibus et inspirationibus iuvat, quibus praevidet eum constanter 
bene acturum esse. Ergo donum perseverantiae active spectatae 
consistit im protectione Dei externa et in internis gratis efficacibus, 
quibus homo superabit omnes difficultates saluti obstantes. Ita rem 
explicat S. Augustinus, qui post illa verba, quae supra (n. 161) citata 
sunt, ita pergit; ,Subventum est igitur infirmitati voluntatis humanae, 
ut divina. gratia indeclinabiliter et insuperabiliter ageretur, et ideo 
quamvis infirma, non tamen deficeret nec adversitate aliqua vinceretur* 
(De corrept. et grat. c. 12, n. 38; M 44, 939 sq). Cf. supra n. 103 sqq; 
infra n. 219. Hine idem docet hominem non libertate consequi gra- 
tiam perseverantiae, ,sed gratia potius libertatem, et, ut perseveret, 
delectabilem perpetuitatem et insuperabilem fortitudinem* (De corr. 
et grat. c. 8, n. 17; M 44, 926). Eodem fere modo loquitur Suarez: 
Unde eoncludimus donum perseverandi usque in finem per proprios 
actus semper includere praevenientia auxilia, quibus homo indeclina- 
biliter ducitur et agitur divina gratia, ut infallibiliter perseveret 
(1:105 6:6; n: 4). 


191. Potest igitur haec perseverantia dici confirmatio quaedam volun- 
tatis in bono, qua fit, ut homo non iam possit peccatum mortale 
committere. ,Cum dicitur: iste potest perseverare usque ad finem 
vitae in abstinentia peccati, potentia fertur ad aliquid affirmativum, 
ut scl. aliquis ponat se in tali statu, quod peccatum in eo esse non 
possit. Aliter enim homo per actum liberi arbitrii non posset se 
facere perseverare, nisi se impeccabilem faceret. Hoc autem non 
cadit sub potestate liberi arbitrii, quia virtus motiva exsequens ad 
hoc non extenditur, et ideo homo causa perseverantiae sibi esse non 
potest, sed necesse habet perseverantiam a Deo petere* (S. Thom., 
De verit. q. 24, a. 13). 

Neque vero donum perseverantiae plane idem est atque donum con- 
firmationis in gratia, quod quibusdam insignibus sanctis concessum 
esse creditur. Convenit quidem utrique dono quaedam impeccabilitas, 
et in utroque dono haec impeccabilitas non est ex solo principio in- 
lerno sed ex adiutorio interno et providentia Dei externa (Suarez 
l.10, c. 8, n. 2). Sie enim S. Thomas explicat donum confirmationis: 
Per gratiam viae ita potest homo bono adstringi, quod non nisi 
valde de difficili peccare possit, per hoc quod ex virtutibus infusis 
inferiores vires refrenantur et voluntas in Deum fortius inclinatur et 
ratio perficitur in contemplatione veritatis divinae, cuius continuatio 
ex fervore amoris proveniens hominem retrahit a peccato. Sed totum 
quod deficit ad confirmationem, completur per custodiam divinae pro- 
videntiae in illis, qui confirmati dicuntur, ut scl., quandocumque occasio 
peccati se ingerit, eorum mens divinitus excitetur ad resistendum* 

(De verit. q. 24, a. 9). Sed plane eodem modo explieatur donum 
perseverantiae. Unde semper theologis difficile visum est assignare 
differentiam inter utrumque donum, quae differentia ideo debet assi- 
gnari, quia multi habent donum perseverantiae, pauci tantum dicuntur 
confirmati in gratia! Suarez examinatis variis sententiis tandem 
concludit confirmationem in gratia esse excellentissimum quendam 
gradum doni perseverantiae, ita ut inter haec dona non sit differentia 
essentialis sed accidentalis tantum (l. 10, c. 8, n. 29). Schiffini 
(n. 124) hane Suaresii explicationem (in qua supponitur electio ad 
gloriam ante praevisa merita) veram non putat, sed ait ex dictis 
S. Thomae apparere ,confirmationem in gratia primo quidem haberi 
eb quasi incohari ex aliquo munere gratiae vel dignitate iusto divi- 
nitus collata, ita ut exigentia quaedam inde exsistat, ut iustus num- 
quam deinceps mortaliter peccet, cuiusmodi fuit divina maternitas in 
B. Virgine et dignitas apostolatus per adventum Spiritus Sancti per- 
fecta. Completur autem haec exigentia ex tali abundantia gratiae, 
quae cum illo munere sive dignitate divinitus suppeditetur, ut voluntas 
bono quasi adstringatur*. 


199. 5. Ex dictis efficitur donum perseverantiae non solum hoc sensu 
non posse amitti, quod homo, qui ad finem pervenit, non iam potest 
ab eo deficere, sed etiam hoc sensu, quod iam in statu viae is, qui 
accepit. donum perseverantiae, (extrinsecus) impeccabilis factus est (re- 
spectu peecatorum mortalium), quia qui accepit adiutorium, quo prae- 
videtur non solum posse sed etiam velle perseverare, aperte non 
potest simul non perseverare. Sed ne forte dicatur usque in finem 
perseverantiam non amitti quidem, cum data fuerit, i. e. cum per- 
severatum fuerit usque in finem, sed tunc amitti quodammodo, quando 
agit homo per contumaciam, ut ad eam pervenire non possit; sicut 
dicimus hominem, qui non perseveraverit usque in finem, amisisse 
vitam aeternam vel regnum Dei, non quod iam acceperat et habebat, 
sed quod acciperet et haberet, si perseverasset: verborum contro- 
versias auferamus et nonnulla etiam, quae non habentur, sed habenda 
sperantur, posse dicamus amitti. Dicat mihi quisquis audet, utrum 
Deus dare non possit, quod a se posci imperavit. Hoc certe qui sapit, 
non dico: desipit, sed: insanit. Imperavit autem Deus, ut ei sancti 
eius dicant orantes: Ne nos inferas in tentationem. Quisquis igitur 
exauditur hoc poscens, non infertur in contumaciae tentationem, qua 
possit vel dignus sit perseverantiam sanctitatis amittere. ... Sed ideo 
petimus, ne inferamur in tentationem, ut hoc non fiat. Et si exaudi- 
mur, utique non fit, quia Deus non permittit, ut fiat" (S. August, De 
dono persev. c. 6, n. 11 12; M 45, 999). 


1 Praeter B. Virginem seeundum communem sententiam theologorum S. Ioannes 
Baptista et apostoli post diem Pentecostes in gratia confirmati erant (cf. Suarez, 
De gratia l. 10, c. 8, n. 4 18 19 20 23; De myst. vitae Christi disp. 24, sect. 4, n. 4). 

8* 

Nemo autem sine speciali revelatione scire potest, num iam hoc per- 
severantiae donum acceperit (conc. trid. sess. 6, c. 12 13, can. 16; 
Denz. n. 688 689 708), et ideo indesinenter omnibus orandum est. 
,Ad quam vocationem pertinere nullus est homo ab hominibus certa 
asseveratione dicendus, nisi cum de hoc saeculo exierit; in hac autem 
vita humana, quae tentatio est super terram, qui videtur stare, videat, 
ne cadat. Ideo quippe non perseveraturi perseveraturis providentis- 
sima Dei voluntate miscentur, ut esse discamus non alta sapientes 
sed humilibus consentientes, et cum timore et tremore nostram ipsorum 
salutem operemur* (S. August. l. c. n. 38; .M 45, 1012). 

Ergo apparet falsam esse doctrinam semipelagianorum, quam supra 
descripsimus (n. 90). Patet etiam donum perseverantiae non esse 
unum aliquod particulare donum, sed complecti multitudinem auxiliorum 
et sub se continere gratiam tum elevantem tum sanantem, quare haec 
quaestio merito ponitur, postquam de utriusque gratiae necessitate 
iractatum est. Quomodo vero perseverantia actualis se habeat ad 
virtutem perseverantiae, vide in tractatu de virt. mor. IX, n. 106 et 
apud S. Thomam 2, 2, q. 127, a. 4. 

Obiectiones vide apud Maezella n. 318 326 327; Billuart diss. 3, 
a. 10. 


SECTIO III. 
DE GRATUITATE GRATIAE ACTUALIS. 


Prop. XVI. Gratia non debetur ulli exigentiae naturali. 


193. Nota. Supra (n. 6 11) diximus gratiam esse donum Dei, na- 
turae exigentiam excedens, quod creaturae rationali respectu finis 
supernaturalis datur. Hactenus explicatum est, cuiusmodi sit illud 
donum (De natura gratiae actualis), et quomodo ad finem assequendum 
sit necessarium (De necessitate gratiae actualis). Restat, ut expli- 
» cemus, quomodo gratia exigentiam naturalem excedat. Potest exigentia 
naturalis dupliciter intellegi: aut enim intellegitur exigentia ipsius 
naturae, quae, quia talis est, non potest a Deo relinqui sine grátia; 
aut intellegitur opus naturale, quo creatura meretur gratiam.  Utro- 
que sensu gratia est indebita. Loquemur igitur primum de exigentia 
ipsius naturae, dein de meritis naturalibus. 


194. Haec thesis est contra errorem  manichaeorum, qui docebant 
animam humanam esse membrum Dei, et ideo ,merito naturae 
bonae* omnia ei deberi, quae ad summam perfectionem et beatitu- 
dinem requirantur. ltem contra errorem baianorum et iansenistarum, 
qui docebant naturam creatam ex se esse tam ineptam ad finem 
assequendum, ut Deus salva bonitate et sapientia sua non possit ei 

gratiam denegare. Hi igitur gratiam eatenus dicunt nunc esse in- 
debitam, quatenus indignis, i. e. peccatoribus, detur, ante peccatum 
autem fuisse debitam. 


195. Simili doctrinae atque Baius in hac quaestione favebant theologi 
augustinenses!, qui volebant solam gratiam habitualem esse donum 


! Àb his non valde dissentit Dr Kw»: ,Wenn die sog. Augustinianer sagten: 
Status naturae purae est impossibilis, non quidem absolute in se et ratione omni- 
potentiae divinae sed ex quadam decentia, quatenus infinitae Dei bonitati, iustitiae 
ei sapientiae minus conveniens est (Systema augustinian. de div. gratia. Auctore 
Bernene, Venetiis 1770, 182), so mag man an dieser Formulierung wohl mancherlei 
auszusetzen haben, aber einem richtigen Gedanken haben sie Ausdruck gegeben, 
indem sie bei der in abstracto zugestandenen Móglichkeit des status naturae purae 
nicht stehen blieben, sondern deren elevatio in statum supernaturalem aus der 
Weisheit und Güte Gottes sich erklürten^ (Die christl. Lehre von der góttl. Gnade 
I, Tübingen 1868, 114 sq). ,Der Naturzustand ist noch etwas Unvollkommenes 
oder doch nicht das für den Menschen überhaupt mógliche Vollkommene; dies ist 
vielmehr erst der status iustitiae originalis, in welchem er über jene difficultas boni 
hinweggehoben und überhaupt in einen hóheren Stand geistigen Lebens und gei- 
stiger Tütigkeit versetzt ward. Müssen wir nun nicht denken, daB Gott seiner 
vernünftigen Kreatur, seinem Augapfel, diesen hóchsten Erweis seiner Liebe so 
gewi& nicht vorenthalten wollte, als er die unendliche Liebe ist?^ (Ib. 116). Priore 
tempore dixerat: ,Wir geben zu, daB die Annahme, Gott habe den Menschen in 
statu naturae purae geschaffen, d. h. blo&B mit dem Vermógen der Vernunft und 
der Freiheit ausgerüstet, der Idee der Vollkommenheit der góttlichen Menschen- 
schópfung nicht genügt, und da& insofern gesagt werden kann, Gott habe den 
Menschen nicht anders als in jener Vollkommenheit ins Dasein rufen kónnen*, et 
alia similia, quae loco citato (117 sqq) emollire studet. Nihilominus in fine con- 
cludit: ,Wie damals, als wir den Artikel über M. Bay in Wetzer und Weltes 
Kirchenlexikon und die Abhandlung in der Theologischen Quartalschrift (1853, 72) 
schrieben, so halten wir auch heute noch an demselben Gedanken fest: einerseits, 
da& die abstrakt gefafite und ausschlieBend geltend gemachte possibilitas naturae 
purae einseitig ist und die Wahrheit nicht erschópft, anderseits, daf die obige 
Baysche Propositio 79, indem sie voraussetzt: ohne die iustitia originalis ist der 
Mensch noch nicht Mensch, weil noch nicht gut, und somit die Móglichkeit des 
status naturae purae leugnet, unwahr und verwerflich ist, Um die Wahrheit zu 
erschópfen und sich gleichzeitig vor dieser Unwahrheit zu bewahren, mufi man, 
wie wir oben getan, von der Móglichkeit des status naturae purae ausgehen und 
so der Gratuitüt und Supernaturalitàt der iustitia originalis Raum schaffen; man 
darf aber dabei nicht stehen bleiben, sondern muB die tatsüchliche Mitteilung der- 
selben auf die unendliche Weisheit und Liebe Gottes zurückführen, um dieselbe 
nicht als eine nur so beliebige, willkürliche und gleichsam zufüllige Tat Gottes er- 
scheinen zu lassen^ (ib. 121 sqq). Putat scl. in natura esse aliquam positivam 
dispositionem ad gratiam recipiendam.  ,Die natürliche Neigung des Menschen zur 
Tugend bildet den unmittelbaren Anknüpfungspunkt für seine Versóhnung mit der 
Gnade. Sie ist die natürliche. Empfünglichkeit oder Disposition für die ihm zu teil 
werdende übernatürliche Güte und gleichsam die Handhabe, mit der er sie ergreift 
und durch deren Vermittlung sie so sein eigen wird, da& er nun eine Gott wohl- 
gefülige Person und des ewigen Lebens (im hóchsten Sinne als übernatürliche 
Seligkeit) würdig ist^ (ib. 22; cf. 181 sqq 340 sqq). Ceterum Dr Kuhn nequaquam 
sibi semper constans fuit, et ita mirum non est, quod eius doctrina ab aliis aliter 
intellegebatur (cf. C. v. Scházler, Natur und Übernatur, Mainz 1865, 75 sqq 289 sqq; 
Neue Untersuchungen über das Dogma der Gnade 40 sqq). 

naturae integrae plane indebitum, gratiam vero actualem ,ex decentia 
creatoris^ deberi naturae, ne in summam miseriam rueret (cf. Pal- 
mieri, De Deo creante thes. 38; Scheeben, Dogm. l. 3, n. 645). 

Non refutabimus in specie singulos errores contra gratuitatem 
gratiae ortos, sed positive tantum ostendemus nullam esse in natura 
exigentiam seu dispositionem positivam ad gratiam. 


196. Arg. 1. Ex S. Scriptura. 


S. Seriptura docet finem supernaturalem hominis esse participa- 
tionem naturae divinae (2 Petr 1, 2 sqq), esse hereditatem gloriae 
divinae (Eph 1, 15 sqq), esse filiationem divinam (1 Io 3, 1 2), similia, 
quae significant aliquid, quod soli Deo est proprium et exigentiam 
omnis creaturae transcendit, ut iam latius ostensum est in tractatibus 
de Deo Uno (II, n. 45 sqq) et de Deo creante (III n. 163 sqq 389 sqq). 
Atqui gratia habet internam necessitudinem cum fine supernaturali. 
Ergo ipsa quoque gratia transcendit exigentiam omnis naturae creatae. 


197. S. Seriptura gratias quoque actuales describit ut aliquid omnem 
ereataom potentiam transcendens, quod infinitae Dei caritati debemus. 
,Flecto genua mea ad Patrem Domini nostri Iesu Christi . . . ut det 
vobis secundum divitias gloriae suae virtute corroborari per Spiritum 
eius in interiorem hominem, Christum habitare per fidem in cordibus 
vestris, in caritate radicati et fundati, ut possitis comprehendere cum 
omnibus sanctis, quae sit latitudo et longitudo et sublimitas et pro- 
fundum; scire etiam supereminentem scientiae caritatem Christi, ut 
impleamini in omnem plenitudinem Dei. Ei autem, qui potens est 
omnia facere superabundanter quam petimus aut intellegimus, secun- 
dum virtutem, quae operatur in nobis: ipsi gloria^ (Eph 3, 14 sqq). 
Si exsistunt verba ad significandum ens supernaturale, certe haec 
apostoli verba talia sunt. lam vero saepissime S. Scriptura totum 
ordinem gratiae simili modo describit (cf. Col 1, 10 sqq; Eph 1, 5 sqq; 
Rom 8, 14 sqq; Io 17, 20 sqq etc.) Ergo S. Scriptura clare indicat 
gratiam non esse debitam ullo debito naturali. 


198. Arg. 2. Ex traditione. 


Constans ecclesiae doctrina est omnem gratiam transcendere de- 
bitum creaturae. ,Creata quippe et serva natura ad res supernatu- 
rales (z00c cà ózàp eUocw) vocatur solo nutu ac voluntate Patris.... 
Qui per fidem in Christum vocati sunt in adoptionem filiorum Dei, 
propriae quidem naturae vilitatem exuerunt, Deique honorantis gratia 
ceu splendida quadam veste conspicui, ad supernaturalem dignitatem 
evehuntur* (S. Cyrillus Alex., In Yo. 1. 1, c. 9; M 73, 154). S. Augu- 
stinus dicit manichaeos gratiam Christi oppugnare, quod meritis naturae 
bonae perhibeant divinitus subveniri (supra n. 73), et docet etiam 
ante lapsum Adamo necessariam fuisse gratiam ad actus salutares, 

et gratiam quidem, quae esset donum ex divina bonitate libero arbitrio 
additum (supra n. 102 sqq). Nam ,si homo, in quantum homo est, 
arbor bona est, profecto et angelus, in quantum angelus, arbor bona 
est. Haec enim Dei sunt opera, qui naturarum conditor est bonarum. 
Àc per hoe nulla erit arbor mala, de qua dictum est, quod non possit 
facere fructus bonos. Quis infidelis ita infideliter sapiat?* (Contra 
Iulian. l. 4, c. 3, n. 30; M 44, 754). ,Quid ergo? Adam non habuit 
Dei gratiam? Immo vero habuit magnam sed disparem. Ille in 
bonis erat, quae de bonitate sui conditoris acceperat; neque enim illa 
bona et ile suis meritis comparaverat, in quibus nullum patiebatur 
malum" (De corr. et grat. c. 11, n. 29; M 44, 933). Verba apostoli: 
Quis enim te discernit? quid est, quod non accepisti?* (1 Cor 4, 7), 
ita exponit: ,In hac apostoli evidentissima intentione, qua contra 
humanam superbiam loquitur, ne quisquam in homine sed in Domino 
glorietur, dona Dei naturalia suspicari, sive ipsam totam perfectamque 
naturam, qualis in prima conditione donata est, sive vitiatae naturae 
qualescumque reliquias, nimis, quantum existimo, absurdum est.... 
Non se ille, quem coercebat apostolus, adversus pecus inflabat nec 
adversus hominem alterum de aliquo naturali munere, quod inesse 
posset et pessimo, sed aliquod bonum, quod pertineret ad vitam 
aeternam, sibi, non Deo tribuens, inflabatur, quando audire meruit: 
Quis enim te discernit?^ (De praedest. sanctor. c. 5, n. 10; M 44, 967.) 
S. Prosper: ,Neque haec dona [gratiae] ita ex Deo esse opinemur, 
ut, quia ipse naturae nostrae auctor est, per conditionem iam haec 
contulisse videatur^ (Ad capit. Gall. obiect. 8; M 45, 1838). Sed 
simul [est Deus] iis e£ condens naturam et largiens gratiam", quod 
quidem Augustinus (De civ. Dei l. 12, c. 9; M 41, 356) dicit de angelis, 
sed idem valet de hominibus (cf. Scheeben, Dogm. l. 3, n. 683 sqq). 

Conc. arausic. II can. 19: ,Natura humana, etiamsi in illa in- 
tegritate, in qua est condita, permaneret, nullo modo se ipsam creatore 
suo non adiuvante servaret. Unde cum sine gratia Dei salutem non 
possit eustodire, quomodo sine Dei gratia poterit reparare quod per- 
didit?" (Denz. n. 192). 


199. Eadem est constans doctrina theologorum. Ita $. Thomas: ,Ex 
quo supponitur, quod Deus aliquid facere velit ex suppositione liberali- 
talis ipsius, per modum debiti cuiusdam sequitur, quod faciat ea, sine 
quibus res ipsa volita esse non potest, sicut si facere vult hominem, 
quod ei det rationem. Ubicumque autem occurrit aliquid, sine quo aliud 
a Deo volitum esse possit, hoc non procedit ab eo secundum rationem 
alicuius debiti, sed secundum meram liberalitatem.  Perfectio autem 
gratiae et gloriae sunt huiusmodi bona, quod sine iis natura esse potest, 
excedunt enim naturalis virtutis limites; unde quod Deus velit alicui 
dare gratiam et gloriam, hoc ex mera liberalitate procedit" (De verit. 
q. 6, a. 2; cf. 1, 2, q. 111, a. 1 ad 2). Idem docent Swarez (Proleg. 

4, c. 1, n. 16 sqq), Ripalda (Contra Bai. l. 1, disp. 8, sect. 8), alii 
communiter. 

Idem efficitur ex damnatione oppositae doctrinae Baii (supra n. 115) 
et Quesnelli (prop. 35): ,Gratia Adami est sequela creationis et erat 
debita naturae sanae et integrae" (Dene. n. 1985). 


200. Coroll. Ergo in natura nihil est nisi capacitas quaedam pas- 
Siva, qua apta est ad recipiendum in se motum divinum, quo movetur 
in finem supernaturalem. Non intellegitur quidem haec capacitas pas- 
siva eo sensu, quo protestantes voluerunt, quasi natura nihil sit nisi 
iruneus et lapis, qui per gratiam non libere agit, sed solum agitur. 
Contra hos igitur recte dicimus in homine esse capacitatem activam, 
i. e. esse potentias activas, quae elevari possint ad supernaturaliter 
agendum. Sed si hae potentiae comparantur ad gratiam recipiendam, 
vocandae sunt passivae; nam si esset activa potentia recipiendi gratiam, 
haec potentia naturaliter appeteret suum actum secundum, et con- 
sequenter Deus non magis posset denegare gratiam, quam potest de- 
negare coneursum naturalem. Sic autem totus conceptus gratiae 
destrueretur, e£ omnia bona, quae vocamus supernaturalia, usque ad 
visionem beatificam, pertinerent ad ordinem naturalem. 

Haec igitur capacitas nihil aliud est nisi illa potentia oboedientialis, 
de qua supra dictum est (n. 60). Quae potentia requirit, ut actus, 
ad quem elevatur facultas, secundum genericum conceptum sit intra 
sphaeram huius facultatis. Ita ad actum supernaturalem cognoscendi 
elevari nequit nisi intellectus, non autem lapis, arbor, brutum. Unde 
cum gratia actualis consistat in actibus intellegendi et volendi, recte 
dicitur eatenus sola natura rationalis mereri hanc elevationem, qua- 
tenus cum ipsa sola non pugnat haec,elevatio. ,Neque enim gratia 
Dei per Iesum Christum Dominum nostrum lapidibus aut lignis pecori- 
busve praestatur; sed quia imago Dei est [rationalis natura], meretur 
hanc gratiam* (S. August., Contra Iulian. l. 4, c. 3, n. 15; M 44, 744). 
Proinde posse habere fidem, sicut posse habere caritatem, naturae est 
hominum; Aabere autem fidem, quemadmodum habere caritatem, gratiae 
est fidelium* (De praedest. sanctor. c. 5, n. 10; M 44, 968). Neque 
igitur, quia in natura adest actus primus, qui conaturaliter in actum 
secundum traduci debet, ideo Deus dat gratiam, sed quia ,habet Deus 
in se ipso absconditas quorundam factorum causas, quas rebus con- 
ditis non inseruit (De Gen. ad litt. 1. 9, c. 18, n. 33; .M 34, 406), et quia 
ex mera bonitate has rationes creaturis addere vult, ideo gratia datur. 


Prop. XVII. domo non potest mereri gratiam ullo merito 
naturali neque potest eam naturaliter precibus impetrare aut se ad 
eam positive disponere. 


201. Meritum intellegitur actus, qui in obsequium alterius ita prae- 
statur, ut praemio dignus sit. Distinguitur valor operis in actu primo 

et acceptatio in actu secundo. Si valor est moraliter proportionatus 
ad praemium, vocatur meritum de condigno; sin talem proportionem 
non habet, sed solum allicit benevolentiam alterius ad praemium dan- 
dum, est meritum de congruo. Merito de condigno respondet titulus 
iustitiae et merces debita; merito de congruo respondet titulus aequi- 
tatis cuiusdam et praemium ex decentia conveniens. 

Quaestio est de prima gratia; nam homo, postquam semel accepit 
gratiam, hac gratia adiutus potest dona supernaturalia mereri sive 
de condigno sive de congruo. 


Pars I. Homo non potest mereri gratiam merito naturali. 


202. Arg. 1. Ex S. Scriptura. 


S. Paulus saepe inculeat gratiam non dari propter merita seu 
propter praecedentia opera naturalia. Abraham gratia iustificatus est. 
,Ei vero, qui operatur, merces non imputatur secundum gratiam sed 
secundum debitum^ (Rom 4, 4). Hoc illustrat exemplo Iacob et Esau: 
,Cum enim nondum nati fuissent, aut aliquid boni egissent aut mali... 
non ex operibus sed ex vocante dictum est ei: Quia maior serviet 


minori... Moysi enim dicit: Miserebor cuius misereor, et miseri- 
cordiam praestabo cuius miserebor. Igitur non volentis neque cur- 
rentis sed miserentis est Dei. ... Israel vero sectando legem iustitiae, 


in legem iustiae non pervenit. Quare? Quia non ex fide sed quasi 
ex operibus^ (Rom 9, 11 sq 15 sq 31 sq). Solàe ,reliquiae secundum 
electionem gratiae salvae factae sunt. Si autem gratia, iam non ex 
operibus; alioquin gratia iam non est gratia. ... Aut quis prior dedit 
illi; et retribuetur ei?^ (Rom 5, 5sq 35). ,Gratia enim salvati estis 
per fidem, et hoc non ex vobis; Dei enim donum est, non ex operibus, 
ut ne quis giorlietur^ (Eph 2, 8 sq). 


208. Arg. 2. Ex traditione. 


Doctrina de gratuitate gratiae est una ex principalibus, quae 
statutae sunt contra pelagianos. S. Augustinus: ,Gratia, sine qua 
nec infantes nec aetate grandes salvi fieri possunt, non meritis red- 
ditur, sed gratis datur, propter quod et gratia nominatur" (De nat. 
et grat. n. 4; M 44, 249). ,Quid est gratia? Gratis data. Quid est 
gratis data? Donata, non reddita^ (In Io. tract. 9, n. 9; M 35, 140). 
Ipsum quippe gratiae nomen et eius nominis intellectus aufertur, si 
non gratis datur* (De gestis Pelagii c. 14, n. 33; M 44, 340). ,Non 
enim gratia Dei erit ullo modo, nisi gratuita fuerit omni modo* (De 
pecc. orig. c. 24, n. 28; .M 44, 399). Idem multis aliis locis repetit. 
S. Cyrillus Hieros.: ,Non ideo spernas gratiam, quia gratis datur, 
sed religiose potius, cum acceperis, custodito* (Catech. 1, n. 4; M 33, 
372). S. Prosper: ,Quomodo non advertis te in illud damnatum in- 
cidere, quod, velis nolis, convinceris dicere gratiam Dei secundum 

merita nostra dari?" (Contra Collat. c. 3, n. 1; M 51, 222). Cf. supra 
n. 95 sq. 98 sqq. 

Concilium arausicanum II can. 18: ,Nullis meritis gratiam prae- 
venientibus debetur merces bonis operibus, si fiant; sed gratia, quae 
non debetur, praecedit, ut fiant^ (Denez. n. 191). Concilium triden- 
tinum sess. 6, c. 5: Sancta synodus ,declarat ipsius iustificationis 
exordium in adultis a Dei per Christum lesum praeveniente gratia 
sumendum esse, hoc est, ab eius vocatione, qua nullis eorum exsisten- 
tibus meritis vocantur^ (Denz. n. 797). Cf. Ripalda disp. 15 16 17. 


204. Arg. 3. Ex ratione. 

Actibus naturalibus neque ex iustitia neque ex decentia quicquam 
debetur, quod est supra naturam, quia deest omnis proportio. Re- 
spondet enim omni actui suus finis naturalis et bona, quae ad hunc 
finem pertinent. Itaque si finis supernaturalis et bona ad eum con- 
ducentia actibus naturalibus ullo modo deberentur, iam pertinerent ad 
ordinem naturalem, quae est aperta contradictio. 


PPavrs II. Non potest homo naturaliter precibus impetrare gratiam. 
205. Arg. 1. Ex traditione. 

Conc. arausic. II can. 9: ,Si quis per invocationem humanam 
gratiam Dei dicit posse conferri, non autem ipsam gratiam facere, 
ut invocetur a nobis, contradicit lsaiae prophetae vel apostolo idem 
dicenti: Inventus sum a non quaerentibus me, palam apparui his, 
qui me non interrogabant (Denz. n. 176). S. Augustinus citatis 
Rom 8, 15 26 27 et Gal 4, 6 ita concludit: ,Ubi intellegimus et 
hoc ipsum esse donum Dei, ut veraci corde et spiritualiter clamemus 
ad Deum. Attendant ergo, quomodo falluntur, qui putant esse a 
nobis, non dari nobis, ut petamus, quaeramus, pulsemus; et hoc esse 
dicunt, quod gratia praeceditur merito nostro, ut sequatur illa, cum 
accipimus petentes et invenimus quaerentes aperiturque pulsantibus; 
nec volunt intellegere etiam hoc divini muneris esse, ut oremus* (De 
dono persev. c. 23, n. 64; M 45, 10832). ,Verumtamen ne saltem 
orationis putarentur praecedere merita, quibus non gratuita daretur 
gratia, sed iam nec gratia esset, quia debita redderetur, etiam ipsa 
oratio inter gratiae munera reperitur (Epist. 194, al. 105, ad Sixtum 
c. 4, n. 16; .M 33, 879). S. Prosper: ,Quomodo non advertis te in 
illud damnatum incidere: gratiam Dei secundum merita nostra dari, 
cum aliquid praecedere boni operis ex ipsis hominibus, propter quod 
gratiam consequantur, affirmas? Non enim nullius meriti haberi pot- 
est petentis fides, quaerentis pietas, pulsantis instantia (Contra collat. 
c. 9, n. 8; M 45, 1805). 


206. Arg. 2. Ex ratione. 


Sine gratia neque cognoscere neque appetere possumus obiecta 
supernaturalia, ut expedit (Prop. VI, schol. 2). Atqui non possumus 

orando impetrare quod neque cognoscimus neque appetimus,. Ergo 
orationi naturali non possumus impetrare gratiam. 

Impetratio habet similitudinem cum merito de congruo, quia et 
ipsa est obsequium, cui alter ex quadam decentia munus rependit; 
praeterea omnis bona oratio, sicut omnis actus bonus, meritoria est, 
Propterea interdum meritum de congruo dicitur impetratio, et im- 
petratio meritum vocatur. Unde SS. Patres, si negant gratiam dari 
propter orationem naturalem, cum gratiam nullum meritum praecedat, 
utuntur verbo ,meriti^ sensu latiore pro quavis ratione, qua Deum 
moveamus ad nobis dandam gratiam. Interdum etiam meritum et 
impetratio simul concurrunt ad Deum movendum. Nihilominus stricte 
loquendo impetratio formaliter spectata a merito differt, quia ratio 
movendi alterum est longe alia. Merens enim de suo affert aliquid 
alteri, suppliciter autem sibi aliquid petens manifestat indigentiam 
suam; ile vel ad iustitiam vel ad aequitatem alterius provocat, hic 
vero ad misericordiam; via obtinendi aliquid per meritum est libera 
praestatio alicuius operis positivi; quod vero ad exaudiendam oratio- 
nem movet, est ostensio alicuius privationis in eo, pro quo petitio 
fit (cf. S. Thom. 2, 2, q. 83, a. 15 16). Hinc etiam ille, qui incapax 
est meriti, potest tamen aliquid orando alteri impetrare, ut beati in 
caelo (cf. Suarez l. 12, c. 34, n. 8 sqq). 


907. Quod docet Ripalda, absolute fieri potuisse, ut precibus natura- 
libus inesset vis impetrandi gratiam supernaturalem (disp. 19, sect. 3), 
verum est, si intellegitur de pura acceptatione ex parte Dei, quia 
Deus, si voluisset, sine dubio potuisset ita acceptare preces naturales. 
Sed sic absolute potuit etiam statuere, ut homo pro actibus natura- 
liter honestis acciperet praemium supernaturale. Si vero respicitur 
proportio inter medium et finem seu valor movendi Deum, talis nulla 
est in oratione naturali respectu gratiae, non magis quam in merito 
naturali, Immo minus videtur possibilis naturalis valor orationis ad 
impetrandam gratiam quam naturale quoddam meritum gratiae, quia 
aliquo modo mereri possum quidquid alter mihi ut praemium pro- 
misit, quamvis nesciam, quid sit; aliqua enim promissio seu aliquod 
pactum est de ratione meriti. At impetratio nullum actum eius, qui 
oratur, supponit, sed per se tota quanta se habet ex parte orantis. 
Iam vero non potest aliquis sola natura duce recto modo velle im- 
petrare donum supernaturale, ut iam dictum est. 

Ideo apostolus ait nos iuvandos esse gratia in oratione, ,quia 
quid oremus, sicut oportet, nescimus^ (Rom 8, 26). Ubi manifeste 
supponitur ad rectam orationem requiri, ut sciamus, quid petamus. 
Oratio enim est actus rationis; ergo ea quae sunt simpliciter extra 
ambitum rationis, non sunt obiecta impetrationis. Neque iuvat dicere, 
bona supernaturalia saltem sub ratione boni in genere posse natura- 
liter apprehendi et appeti. Nam si hoc sufficeret ad efficiendam pro- 

portionem inter bona supernaturalia et orationem naturalem, ipse con- 
ceptus entis supernaturalis repugnaret, quia nihil adeo transcendit 
facultatem creatam, ut ne sub generalissima quidem ratione entis, 
veri, boni ad eius adaequatum obiectum pertineat. Doctrina autem 
Patris Ripalda falsa nititur suppositione: posse hominem solis naturae 
viribus supernaturalia probabiliter cognoscere et desiderare (vide de 
hae opinione diversas sententias Patris Kwiz, De provid. disp. 18, 
sect. 3, n. 6 sqq; card. de Lugo, De fide disp. 12, sect. 3, n. 31; 
Palmieri thes. 932, n. 3). Cf. IIL, n. 168. 


Pars III. Non potest homo sine gratia se positive disponere 
ad gratiam. 


208. Arg. 1. Ex traditione. 


Conc. arausic. Il can. 6: ,S81 quis sine gratia Dei credentibus, 
volentibus, desiderantibus, conantibus, laborantibus, vigilantibus, stu- 
dentibus, petentibus, quaerentibus, pulsantibus nobis misericordiam dicit 
conferri, non autem, ut credamus, velimus vel haec omnia sicut oportet 
agere valeamus, per infusionem et inspirationem Spiritus Sancti in 
nobis fieri confitetur, et aut humilitati aut oboedientiae humanae sub- 
iungit gratiae adiutorium nec, ut oboedientes et humiles simus, ipsius 
gratiae donum esse consentit, resistit apostolo dicenti: Quid habes, 
quod non accepisti?^  (Dene. n. 179.) Atqui qui nihil horum debito 
modo facere potest, nequit se positive ad gratiam praeparare. Ergo 
ante primam praeparationem gratia praecedere debet. Ideo SS. Patres 
omne initium motus salutaris gratiae adscribunt (supra Prop. VIII). 
Neque gratia ex sua parte praeexigit talem dispositionem; nam potest 
Deus etiam male merentibus et positive indispositis gratiam conferre 
(cf. Is. 65, 1 et S. August., Contra duas epist. pelag. l. 1, c. 19; 
M 44, 567). ,Gratia^, inquit S. Thomas, ,dicitur dupliciter: quandoque 
quidem ipsum habituale donum Dei, quandoque autem auxilium Dei 
moventis animam ad bonum. Primo igitur modo accipiendo gratiam 
praeexigitur ad gratiam aliqua gratiae praeparatio, quia nulla forma 
potest esse nisi in materia disposita. Sed si loquamur de gratia, 
secundum quod significat auxilium Dei moventis ad bonum, sic nulla 
praeparatio requiritur ex parte hominis quasi praeveniens divinum 
auxilium, sed potius, quaecumque praeparatio in homine esse potest, 
est ex auxilio Dei moventis animam ad bonum. Et secundum hoc 
ipse motus liberi arbitrii quo quis praeparatur ad donum gratiae 
susciplendum, est actus liberi arbitrii moti a Deo. Et quantum ad 
hoc dicitar homo se praeparare secundum illud Prv 16, 1: Hominis 
est praeparare animam. Et est principaliter a Deo movente liberum 
arbitrium, et secundum hoc dicitur a Deo voluntas hominis prae- 
parari et à Domino gressus hominis dirigi^ (1, 2, q. 112, a. 2). 

209. rg. 2. Ex ratione. 


Dispositio positiva hic intellegitur aliquis actus, quo homo ad 
potentiam oboedientialem addit aliquam idoneitatem ad gratiam re- 
cipiendam, Quamvis autem actus, quo quis se disponit ad donum Dei 
recipiendum, necessario debeat esse bonus ideoque meritorius saltem 
de congruo, tamen dispositio qua talis non respicit alterum sed ipsum 
subiectum agens, quod praeparat ad formam recipiendam. Ubi autem 
est positiva dispositio, ibi naturali quadam exigentia requiritur cor- 
respondens forma. Ergo si homo naturaliter posset se disponere ad 
gratiam, naturaliter posset eam exigere et de congruo mereri. Hoc 
autem repugnat (cf. Ripalda disp. 18). 

Obiectiones vide apud Maezella n. 777 sqq. 


910. Schol. De illo axiomate: Facienti quod est in se Deus non 
denegat gratiam. 


Si homo nequit se ullo modo positive praeparare ad gratiam, quo- 
modo verum est illud communiter receptum: Facienti quod est in se 
Deus non denegat gratiam? Respondeo esse multiplicem explicatio- 
nem huius dicti. 

a) Prima explicatio est: Facienti quod est in se cum aucilio gra- 
tiae actualis, Deus non denegat gratiam habitualem. ,Et ideo cum 
dicitur homo facere quod in se est, dicitur hoc esse in potestate 
hominis, secundum quod est motus a Deo* (S. Thom. 1l, 2, q. 109, 
a. 6 ad 2; cf. q. 112, a. 3; De verit. q. 24, a. 14). Etiam ad gratias 
actuales hoc applicari potest, quia qui bene utitur gratiis, quas ac- 
cepit, novas in futurum accipiet (Suarez l. 4, c. 12, n. 9). Cf. L. Ca- 
péran, Le probléme du salut des infidéles. Essai théologique, Paris 
1912, 44 sqq. 

Haec explicatio est communissima inter theologos neque ulli dif- 
ficultati obnoxia (cf. Den?fle, Luther, ed. 1, Mainz 1904, 544 sqq; ed. 2, 
Mainz 1906, 575 sqq) ,Verumtamen^, inquit Aipalda, ,non credi- 
derim hane fuisse mentem eorum, qui primi hoc axioma condiderunt. 
Quamquam enim verum sit bene utenti auxiliis supernaturalibus gra- 
tiae provideri a Deo ulteriora gratiae auxilia et plerumque gratiam 
iustificantem, tamen illud axioma usurpari solitum fuit ad salvandum 
auxilium sufficiens ad salutem in iis eventibus, in quibus solus usus 
et conatus possibilis virtutum naturalium arguerent adesse gratiam 
supernaturalem sufficientem ad salutem, ut in puero perveniente ad 
usum rationis et in barbaro remoto ab instructione fidei; his enim 
auxilium sufficiens ad salutem revocari consuevit in usum et conatus 
honestos virium naturalium, quibus Deus praesto adest auxilio super- 
naturali. . . . Igitur hoc proverbium non significat gratiam super- 
naturalem esse subsequentem actus elicitos ex gratia supernaturali, 
de quo numquam dubitatum fuit, sed eam gratiam esse coniunctam 


126 Tractatus I. De gratia. Pars I. De gratia actuali, 


antecedenter aut consequenter actibus elicitis ex viribus naturae, de 
quo merito dubitari potest^ (l. 1, disp. 20, sect. 1, n. 1)!. 


211. b) Revera S. Thomas videtur saepius docere, si homo faciat quod 
est in se ex viribus naturalibus, Deum dare gratiam. ,Cum [quis non 
baptizatus] usum rationis habere incoeperit . . . primum quod tunc 
homini cogitandum occurrit, est deliberare de se ipso. Et si quidem 
se ipsum ordinaverit ad debitum finem, per gratiam consequetur 
remissionem originalis peccati (1, 2, q. 89, a. 6). Homo ubi primum 
habere coepit usum rationis, proxime elicit actum naturalem; illa 
igitur deliberatio de se ipso et sequens ordinatio ad finem ultimum est 
actus naturalis, id quod etiam ex contextu patet. Ergo S. Thomas 
videtur docere respectu actus naturalis dari gratiam (cf. Suarez l. 4, 


cxl5sn2:sqqy: 


219. Ita haec verba explicarunt praecipui enarratores. Caietanus 
textum S. Thomae ita interpretatur: ,Oportet, quod primum de facto 
occurrens voluntati pueri sit ipsemet, ad quem alia concupiscibilia 
ordinet. Completo autem hoc naturali occursu, quo puer vult natu- 
raliter sibi bonum ac beatitudinem, consequens est, ut statim de prae- 
cipue amato, quod iam occurrit, i. e. de se ipso, sollicitus sit, quid ei 
appetendum sit.... Consequens est, quod primum sollicitans puerum 
est deliberare, quid sibi secundum se ipsum totum, non secundum 
.hune vel illum respectum appetendum est. Hoc autem est deliberare 
de se ipso et ordinare se ad finem; quia id, quod sibi ipsi praecipue 
amato secundum se totum est appetendum, est finis, ad quem ipse 
ordinatur. Unde si sibi appetendum censuerit bonum honestum in 
confuso, ut aetas illa consuevit, bene deliberavit de se ipso, finem 
suum in vera beatitudine collocans, quamvis imperfecte et incohative; 
non plus enim exigitur a puero. Vides illam ordinationem sui ipsius 
in finem, quam secundum S. Thomam gratia consequitur, Caietano 
auctore esse actum naturalem. Hanc Caietani doctrinam sequitur 
DBafies (In 2, 2, q. 10, a. 1, dub. 2), qui in responso ad argum. 1 
inter alia ait: ,In illo primo instanti initiativo discursus assentitur 
intellectus naturaliter alicui principio practico et universalissimo, quod 
naturaliter homo iudicat esse verum; et illa est promulgatio legis 
naturae in communi. Item in eodem instanti simul considerandus est 
aliquis motus naturalis voluntatis ad bonum proprium, quod est ob- 
iectum proportionatum voluntati cuiuslibet individui... . Iam vero 
deinceps post illum actum discurrit homo quaerens media, per quae 
possit assequi finem et bonum, quod naturaliter appetit. Quodsi se 
ipsum et omnia, quae ad se pertinent, subordinaverit dictamini uni- 


! Omitto sententiam quorundam veterum scholasticorum, hominem operibus natu- 
raliter honestis posse se positive disponere ad gratiam. Ita Durandus (In 2, dist. 28, 
q. 9, n. 7) et Biel (In 1, dist. 41, q. 1, a. 3). Cf. Scotus, In 4, dist. 14, q. 2, $ ,De 
secundo", cum scholio addito in recentissima editione. 

versali synderesis atque subiecerit, iam tunc adimplet praeceptum 
convertendi se in Deum cognitum saltem implicite tamquam finem 
ultimum rationalis naturae, et tunc facit homo quod in se est.^ Deinde 
ad argum. 4: ,Quod autem obicitur in argumento, quod naturale 
praeceptum non potest se extendere ad impossibile fieri per vires 
naturae, respondetur, quod ita se res habet; sed tamen non est im- 
possibile, quod homo in statu naturae corruptae, praesertim ignorans 
suam imbecillitatem, desideret et nitatur, quantum in se est, et pro- 
ponat per totam vitam secundum rectam rationem agere. Quod quidem 
desiderium et propositum revera inefficax est propter naturae cor- 
ruptionem et infectionem originalis peccati. Quapropter sine gratia 
iustificante et sine Deo misericorditer adiuvante non potest homo per 
totam vitam neque per longum tempus totum bonum morale implere. 
Quodsi homo in illa prima deliberatione revera egerit quantum in se 
est, convertendo se ad bonum secundum rationem prosequendum, pie 
credimus, quod ommis, qui ita se gerit, illuminatur et iustificatur a Deo 
per gratiam. Et lta videtur docere divus Thomas 1, 2, q. 89, a. 6.* 
Statuit igitur Bates homini facienti quod est in se per vires naturae, 
adesse gratiam divinam. "Tum vero quaerit, utrum ,talis dispositio 
ex virtutibus naturae, secluso praevenienti supernaturali auxilio Dei, 
sit necessario prius adhibenda ab homine tamquam dispositio neces- 
saria aut saltem condicio ad sui iustificationem, et utrum omnis, qui 
praedictam dispositionem habet, infallibiliter iustificebur secundum legem 
ordinariam. Respondet gratiam sanctificantem non infundi propter 
meritum naturale seu dispositionem, sed semper necessariam esse 
gratiam praevenientem, cui liberum arbitrium libere consentiat. Et 
ita ,intellegendum est commune proloquium: Facienti quod est in se 
Deus non denegat gratiam, h. e. si homo praeventus divino auxilio 
fecerit quod est in se, gratiam consequetur^. Ergo secundum Bafes 
gratia iustificans datur respectu praecedentis dispositionis ortae ex 
gratia actuali, prima autem gratia actualis datur respectu praeviae 
dispositionis naturalis, ub ,pie credimus*. 


213. Similiter alii thomistae diligenter quidem inculcant non dari 
gratiam sanctificantem propter ullum meritum naturale, sed non negant 
Deum infallibiliter dare primam gratiam praevenientem, si homo fecerit 
quantum potest per vires naturae. Ita Dom. Sotus: ,Congruit boni- 
tati divinae, ut, si homo pro sua fragilitate facit quod natura potest, 
Deus pro sua misericordia suppleat quod non potest: suppleat, inquam, 
non statim infundendo gratiam, sed per auxilium speciale apparando 
convertendoque ad se illum, cui gratiam infundat* (De nat. et grat. 
1l. 2, c. 4, 8 ,Quod autem inventorem primum^)!. Medina quoque 


! Cum hac doctrina non pugnat, quod Sotus in eodem capite docet non posse 
hominem per actus naturales immediate se praeparare ad gratiam sanctificantem 
recipiendam. Hoc sensu nemo catholicus exponit illud: Facienti quod est in se. . . : 

decet, ,quod puero recte deliberanti de salute sua in primo instanti 
usus rationis statim infundetur lumen supernatural. fidei... Neque 
haec illuminatio erit miraculosa, sed erit regularis divinae providentiae, 
ad quam spectat neminem dimittere sine sufficienti remedio et auxilio 
necessario ad salutem ... His addendum, quod dicunt viri doctissimi: 
Durandus in 4, dist. 4, q. 7 et doctissimus Victoria in relectione de 
perveniente ad usum rationis et sapientissimus Cano in relectione de 
sacramentis, non oportere, statim ut puer recte de se deliberat, in- 
fundi ei lumen supernaturale aut iustificari per gratiam, sed sat esse, 
si proxime vel etiam post aliquam moram temporis, secundum divinae 
providentiae moderationem iustificetur. ... Ultimo dicendum, quod, 
sicut potest esse ignorantia fidei in his, qui nihil audierunt de evan- 
gelio, sic potest esse ignorantia invincibilis Dei in homine, cum primum 
pervenit ad usum rationis; e£ quemadmodum si illi faciant quod in se 
est, statim illuminantur a Deo, sic de puero isto sentiendum, si faciat 
quod in se est pro illa aetate et institutione* (In 1, 2, q. 89, a. 6, 
.conel. 1 circa finem). Ergo ille, qui ne novit quidem Deum, si faciat 
quod est in se, mox recipiet primam illuminationem supernaturalem, 
qua adducatur ad Deum cognoscendum et disponatur ad iustificationem. 
Potest facile augeri numerus doctorum e schola thomistarum, qui 
idem docuerunt. Unde vides, quam recte Suarez dicat: ,In hoc loco 
(1, 2, q. 89, a. 6) explieando multum laborant thomistae, [qui] reipsa 
incidunt in sententiam, quam [bafíiesiani] toto conatu reprobant* (l. 4, 
c. 15, n. 6 .9). : 


914. Revera negari nequit S. Thomam reicere quidem omne meritum 
naturale et omnem naturalem dispositionem ad recipiendam gratiam 
sanctificantem (1, 2, q. 109, a. 6; cf. Suarez l|. 4, c. 15, n. 4), sed 
saepe videri docere aliquam naturalem dispositionem ad recipiendam 
gratiam actualem. Ita De verit. q. 14, a. 11 ad 1: ,Non sequitur 
inconveniens posito quod quilibet teneatur aliquid explicite credere, 
si in silvis vel inter bruta animalia nutriatur. Hoc enim ad divinam 
providentiam pertinet, ut cuilibet provideat de necessariis ad. salutem, 
dummodo ex parte eius non impediatur. |En negativa dispositio.] Si 
enim. aliquis taliter nutritus ductum naturalis rationis sequeretur in 
appetitu boni et fuga mali, certissime est tenendum, quod. ei Deus per 
internam. inspirationem revelaret. ea, quae sunt ad credendum neces- 
saria, vel aliquem fidei praedicatorem ad eum dirigeret, sicut misit 
Petrum ad Cornelium* (Act 10). Neque est ad rem, quod dicit Billuart, 
secundum 2, 2, q. 10, a. 4 ad 3 Cornelium fecisse quod in se fuit ex 
auxilio gratiae (diss. 8, art. 7, obi. 9, inst. 8); nam ibi S. Thomas 
dieit Cornelium iam habuisse fidem, hie autem loquitur de homine, 
qui nondum habet fidem. Neque de eo, qui ex gratia ageret, S. Thomas 
negative tantum diceret ex parte eius non impediri gratiam et ad 
providentiam pertinere providere homini gratiam, dummodo ex parte 

eius ne impediatur. De eadem re loquens S. Thomas in 2, dist. 28, 
q. l, a. 4 ad 4 ait: ,Etiam ad fidem habendam aliquis se praeparare 
potest per id, quod in naturali ratione est; unde dicitur, quod, si 
aliquis in barbaris natus nationibus, quod in se est faciat, Deus sibi 
revelabit illud, quod est necessarium ad salutem, vel inspirando vel 
doctorem mittendo^ (cf. In 2, dist. 5, q. 2, a. 1). Caietanus monet 
haec esse intellegenda non ,de dispositione et praeparatione simpli- 
citer, sed quantum est ex parte sua*, et S. Thomam in 1, 2, q. 109, 
a. 7 dicta sua ,ad meliorem sensum reduxisse* (In 1, 2, q. 109, a. 7). 
Ceterum non opus est dicere S. Thomam mutasse sententiam suam, 
quia verba allata possunt recte explicari. 

Alio loco S. Thomas ait: ,Deus, quantum in se est, paratus est 
omnibus gratiam dare; omnes enim homines vult salvos fieri et ad 
cognitionem veritatis venire, ut dicitur 1 Tim 2, 4. Sed illi soli 
gratia privantur, qui in se ipsis gratiae impedimentum praestant* 
(Contra gent. l. 3, c. 160). Ergo qui impedimentum non praestant, 
gratiam recipiunt. Potest quidem obici secundum S. Thomam hoc 
ipsum, quod est ,impedimentum non praestare", i. e. non peccare, 
non posse fieri sine auxilio gratiae. Sed respondetur: Hoc quidem 
verum est, si agitur de servanda tota lege naturali, ut omnes theo- 
logi docent (supra n. 147 sqq); non tamen verum est de quovis actu 
naturaliter honesto vel de vitatione peccati per aliquod tempus, quo 
nulla gravis tentatio urget, neque de solo proposito vitandi malum et 
faciendi bonum (cf. supra n. 120 sqq). Neque praecise ad non pec- 
candum vel ad non succumbendum tentationi requiritur auxilium in- 
irinsecus supernaturale, sed sufficit auxilium supernaturale secundum 
modum. Ergo homo in aliqua particulari consideratione potest sine 
auxilio gratiae intrinsecus supernaturalis serio velle servare legem 
naturalem, et Deus potest eum per auxilium intrinsecus naturale 
iuvare, ne in peccatum incidat. Quo auxilio si homo bene utitur, 
Deus non denegabit gratias actuales supernaturales, quia paratus est 
ad dandam gratiam omni homini impedimentum non ponenti. Et si 
homo his gratiis bene usus fuerit, Deus ducet eum ad gratiam iusti- 
ficationis. 

Eodem modo locuti sunt multi alii doctores, ut videre est apud 
Suarez (1l. 4, c. 12, n. 4 sqq) et Ripalda (disp. 17, sect. 1). 

Schiffini haec scribit: ,Nihil necesse est, ut cum Ripalda (de ente 
supern. disp. 17, n. 60) et nonnullis aliis dicamus S. Thomam locis 
obiectis massiliensium favisse sententiae, quam apertissime postea in 
Summa retractaverit. ... Qui nullam motionem interiorem gratiae 
salutaris ponunt, nisi quae sit viríutis entitative supernaturalis, haec 
aliaque testimonia S. Thomae meo iudicio apte explicare non possunt* 
(p. 498 sqq). Ergo Schiffni censet, ut homo faciat quod est in se, 
non requiri gratiam entitative supernaturalem, sed sufficere bonam 
cogitationem vel inspirationem naturalem vel simile quid, quod possit 

Pesch, Praelectiones dogmatieae, V. Ed. 4. 9 

recte vocari gratia per denominationem externam, scilicet propter 
relationem ad voluntatem Dei salvificam et ad merita Christi, Hoe 
autem idem fere est, quod multi alii theologi docent. Addit in nota, 
conceptum dispositionis negativae alienum esse a mente S. Thomae; 
id quod verum non videtur. Neque enim apparet, quae differentia 
sit nisi pure nominalis inter ,non impedire gratiam* et ,negative se 
disponere ad gratiam*. Si eui tamen non placet hie terminus dis- 
positionis negativae, licet eo abstinere, dummodo veritas hoe termino 
expressa ne negetur. Cf. Jan. Bucceroni, Commentarii de auxilio suf- 
ficienti infidelibus dato?, Romae 1890. 

S. Franciscus Salesius ait: ,Quamquam per solam inclinationem 
naturalem [amandi Deum] non possumus pervenire ad felicitatem 
amandi Deum, sicut oportet, nihilominus si illa inclinatione bene 
uteremur, dulcedo pietatis divinae datura esset nobis auxilium, quo 
possemus ultra progredi; et si huic primo auxilio pareremus, bonitas 
paterna Dei nobis subministratura esset aliud maius auxilium et duc- 
tura nos esset de bono in melius cum omni suavitate usque ad sum- 
mum amorem, ad quem inclinatio naturalis nos instigat, cum certum 
sit ei, qui fidelis sit in paucis, divinam benignitatem numquam dene- 
gare adiutorium ad eum magis magisque promovendum* (Theotim. 
I$ oi8). 

Notentur quoque quae Pius [X die 10 augusti 1863 ad episcopos 
Italiae scripsit: ,Notum Nobis Vobisque est eos, qui invincibili circa 
sanctissimam nostram religionem ignorantia laborant, quique naturalem 
legem eiusque praecepta, in omnium cordibus a Deo insculpta, sedulo 
servantes ac Deo oboedire parati, honestam rectamque vitam agunt, 
posse divinae lucis ac gratiae operante virtute aeternam consequi 
vitam, cum Deus, qui omnium mentes, animos, cogitationes habitusque 
plane intuetur, scrutatur et noscit, pro summa sua bonitate et cle- 
mentia minime patiatur quempiam aeternis puniri suppliciis, qui volun- 
tariae culpae reatum non habeat* (Dene. n. 1677). 

Haec igitur dicta sint, ut appareat, quam immerito quidam baie- 
siani vehementer invehantur in Molinam et alios theologos, quasi hi 
explieantes illud ,facienti quod est in se* de faciente per vires natu- 
rales, doctrinam ante inauditam statuerint. At non ita est; haec 
doctrina non fuit nova neque secundum sensum istorum theologorum 
intellecta quiequam falsi continet (Suarez l. 4, c. 13, n. 1). 


215. c) Sensus igitur alter illius aziomatis est: Qui naturaliter facit 
quod est in se, negative se disponit ad gratiam. —Audiatur explicatio 
Molinae: ,Quidquid ex solis suis naturalibus homo efficiat . . . id totum 
nullius est meriti aut vigoris, ut ei gratia praeveniens propter eius 
dispositiones impendatur, sed quoties confertur, ex solis Christi meritis 
donoque Dei ac proinde misericorditer omnino non solum tamquam 
subiecto non digno sed etiam tamquam indigno propter peccatum 

originale saltem, in quo est, tribuitur et mere gratis ea, quae merito 
gratia dieitur, conferri solet, cuicumque datur.... Licet autem Deus 
non vocet ad fidem propter merita aliqua eius, qui vocatur, immo 
saepe eos etiam misericorditer vocet, qui pertinaciter resistunt et 
contradieunt, nihilominus magis indignus, ut supernaturaliter adiuvetur 
et vocetur, is est, qui sinistra intentione, quam qui paratus oboedire 
veritati eamque amplecti ad audiendum accedit; rationique valde con- 
sentaneum est, ut hunc potius quam illum misericorditer adiuvet Deus, 
utpote minus ineptum et minus indignum ad dona Dei recipienda. 
Experientiaque ipsa compertum est multo plures ex iis, qui recta, quam 
ex lis, qui sinistra intentione ad evangelium audiendum accedunt, et 
quo avidius sinceriorique animo veritatem cognoscere volunt, eo plures 
& Deo et vocari ad fidem et illuminari* (Concord. q. 14, a. 18, disp. 9). 
Nihil in hae doctrina reprehensione dignum est. Ratio autem, cur 
Deus facienti quod est in se non deneget gratiam, est, quia Deus 
non haberet voluntatem salvificam universalem, si homini denegaret 
gratiam, quamvis homo nullum impedimentum poneret. Quod autem 
Deus in hoe ordine habet voluntatem salvifioam, hoc non est ex 
meritis hominum sed ex meritis Christi. ,Addendum est, quoties- 
cumque liberum arbitrium ex suis viribus naturalibus conatur praestove 
est ad conandum totum id, quod ex sese potest . . . a Deo conferri 
gratiam praevenientem auxiliave, quibus id faciat, ut oportet ad 
salutem, non quidem quasi eo conatu dignus efficiatur talibus auxiliis 
ullaque ratione ea promereatur, sed quoniam id obtinuit nobis Christus 
ob sua merita; atqui inter leges, quas tam ipse quam Pater aeternus 
statuerunt de auxiliis et donis, quae nobis Christus promeruit, mere 
gratis conferendis, una eaque rationi maxime consentanea fuit, ut, 
quoties ex nostris viribus naturalibus conaremur facere quod in nobis 
est, praesto nobis essent auxilia gratiae* (l. c. disp. 10). 

Ergo Molina ab actibus naturalibus excludit omnem rationem 
meriti et positivae dispositionis ad gratiam, et admittit dispositionem 
tantum pure negativam, quatenus homo sine peccato personali est 
materia minus indisposita ad recipiendam formam gratiae, quam si 
peccatum commisit. Hoc autem est evidens. Nam primo certum est 
Deum velle dare omnibus hominibus gratias, quibus se salvare possint; 
secundo, Deum non habere voluntatem absolutam dandi hominibus 
gratias, quibus proxime vocentur ad fidem, sed habere voluntatem 
condicionatam; tertio, verificationem huius condicionis non posse ulti- 
matim pendere ex aüxilio gratiae, cum secus recurrat quaestio, quo- 
modo salva maneat universalis voluntas salvifica Dei, si non omnes 
gratiam habeant; quarto, consequenter debere absentiam gratiae in 
hominibus adultis explieari per aliquem defectum in eorum voluntate, 
quia scl. gratiae impedimenta ponunt. Ergo si homines impedimenta 
nulla ponunt, habebunt gratiam, non quasi propter meritum sed quia 
Deus unicanr causam, cur gratia denegetur, voluit esse indispositionem 

9* 

materiae per peccatum saltem omissionis. ,Mihi verius videtur illas 
actiones liberas hominis deservire quidem tamquam materiales dis- 
positiones seu quasi viam, qua ordinarie tenditur ad sufficientem fidei 
propositionem, in qua Deus incipere solet dare proximam excitationem 
sufficientem ad voluntatem credendi, non tamen sufficere ad rationem 
alicuius meriti aut moralis dispositionis^ (Suarez l. 4, c. 15, n. 36). 
Nexus igitur infallibilis inter gratiam et praeparationem naturalem 
non est propter praeparationem naturalem sed propter voluntatem Dei 
salvificam, qui nulli denegat gratiam, nisi qui impedimenta ponit. 
Propterea illud axioma non dicit: ,Facienti quod est in se Deus dat 
gratiam", ne illud facere, quod est in se, videatur esse causa dona- 
lionis gratiae; sed: ,non denegat gratiam^, ut appareat Deum iam 
antecedenter esse paratum ad dandam gratiam, sed postulare, ne 
impedimentum ponatur (Suarez l. c. n. 14; cf, De vera intelleg. aux. 
ethic oT DE 


216. d) Paulo aliter loquitur Hipalda. Hic enim non vult concedere 
in hoe ordine quiequam honesti posse sine gratia fieri, cum ante- 
cedenter ad omnem actum bonum iam adsit gratia ad iuvandum 
hominem. ,Verus igitur et germanus planissimusque eius proloquii 
sensu$ est: Quotiescumque homo agit quod sibi datum est, ut actum 
virtutis naturalem efficiat, iam adesse antecedenter Deum auxilio in- 
irinsece supernaturali gratiae, ut vel eum actum intrinsece naturalem 
extrinsece supernaturalem ac subinde salutarem edat vel simul cum 
actu intrinsece naturali alium eiusdem virtutis intrinsece supernatu- 
ralem eliciat circa idem obiectum formale, quod utrique actui naturali 
ae supernaturali commune est, atque ita nullus sit conatus moraliter 
bonus naturae, quem aliqua gratia supernaturalis non praeveniat* 
(disp. 20, sect. 2, n. 6). Haec sententia minus placet propter rationes 
supra allatas (n. 126 sq). Ceterum neque secundum Molinae neque 
secundum Suaresi neque secundum Ripaldae explicandi modum quie- 
quam gratuitati gratiae derogatur; et eorum doctrinae maculam in- 
urere velle, quasi sit semipelagiana et gratiam faciat naturae pedisse- 
quam, non est argumentum theologo dignum. Cf. Mazzella n. 848 sqq; 
Palmieri thes. 34; Schiffini n. 105 sqq. 

Palmieri quidem optime explicat sensum illius axiomatis applicati 
ad hominem facientem quod est ex se secundum vires naturae, ostendit 
etiam scholasticos hoc axioma saepissime intellexisse de homine prae- 
parante se per auxilia gratiae actualis ad gratiam habitualem. Sed in 
duobus errat: 1. Putat veteres scholasticos numquam hoc principium 
applieasse ad hominem per vires naturae negative se praeparantem ad 
primam gratiam praevenientem, cum hanc applicationem reapse fecerint 
ad puerum primo pervenientem ad usum rationis et ad homines in- 
fideles et dixerint hos accepturos esse illuminationem ad fidem requi- 
sitam, dummodo gratiam ex sua parte ne impedirent, saltem per 

peccatum omissionis. 2. Putat S. Thomam et alios locutos esse de 
actibus subiective supernaturalibus, obiective vero naturalibus, cum 
S. Thomas et alii doceant actui subiective supernaturali respondere 
obiectum quoque supernaturale. 


SECTIO IV. 
DE EFFICACIA GRATIAE ACTUALIS. 


ART. I. 
DE GRATIA SUFFICIENTE. 


PRAENOTANDA. 


217. 1. Hactenus indolem gratiae actualis explicavimus; iam videndum 
est, quomodo gratia operetur. Cum enim gratia ad hoc detur, ut per 
eam homo opera salutaria producat, salutaria autem opera prodeant 
a voluntate hominis, quaeritur, quomodo actus indeliberati, in quibus 
inest ratio gratiae praevenientis, moveant voluntatem ad salutariter 
agendum. lam supra (Prop. III, n. 36) indicavimus actus indeliberatos 
supernaturales posse aut manere sine actu deliberato aut producere 
actum deliberatum. Si solum possunt producere actum deliberatum 
nec tamen producunt, dicuntur gratia sufficiens; sin producunt actum 
deliberatum salutarem, dicuntur gratia efficax. Imprimis igitur in- 
quirendum est, num omnino sint gratiae pure sufficientes, quae maneant 
sine libero consensu voluntatis, et dein, quae sit differentia inter has 
gratias et eas, quae liberum consensum voluntatis annexum habent. 


218. 2. Haeretici saeculi XVI docebant hominem per peccatum ami- 
sisse liberum arbitrium in rebus moralibus et religiosis, et necessario 
impelli aut mala cupiditate aut gratia (supra n. 113). Loquuntur 
tamen de libertate humana, quam intellegunt libertatem a coactione, 
non a necessitate (ita Lutherus, De servo arbitrio, opera lat., ed. 
Franeofurt., VII 155 sqq, Calvinus, Inst. l. 2, c. 2 sqq, et postea 
Baius et lansenius). Has doctrinas ecclesia saepe damnavit, ut conc. 
trid. sess. 6, can. 5 (Denz. n. 815), conc. vatic., De fide c. 3, can. 5 
(Denz. n. 1791 1814; cf. 1066 sqq 1094). Iam alibi probatum est 
hominem etiam in hoc ordine habere libertatem indifferentiae (cf. supra 
n. 65 et de act. hum. IIT, n. 588 sqq) et explicati sunt textus S. Scrip- 
turae Gn 4, 6 sqq; Eccli 15, 12 sqq; 31, 10 11; Mt 19, 17; 1 Cor 
7, 97. ltem ibi allata sunt dicta SS. Patrum; alia statim audiemus 
(infra n. 224 239; cf. 397). Unde libertatem hominis etiam lapsi hoc 
loco iam probatam supponimus; id quod eo magis possumus, quod ea, 
quae in hae ipsa thesi dicenda sunt, valent ad probandam libertatem 
(cf. supra n. 32 sqq 65; Suaree, Proleg. 1; Petav., De Deo 1. 5, c. 1 sqq). 

219. 3. Abutitur Jansenius doctrina S. Augustini de differentia inter 
auxilium quo et auxliium sine quo non (supra n. 103), et docet auxilio 
quo tolli libertatem indifferentiae (De grat. Christi l. 2, c. 2 sqq). 

At hoec est contra mentem S. Augustini, qui constanter docet 
,auxilio quo*^ hominem infallibiliter duci ad aeternam salutem, quia 
homo cum hoe auxilio libere consentiat. ,Neque enim voluntatis 
arhitrium ideo tollitur, quia iuvatur, sed ideo iuvatur, quia non tolli- 
tur* (Ep. 157, c. 2, n. 10; M 33, 677). ,Ergo et victoria, qua pec- 
catum vincitur, nihil aliud est quam donum Dei, in isto certamine 
adiuvantis liberum arbitrium*^ (De grat. et lib. arb. c. 4, n. 8; M 44, 
887) ,Semper est autem in nobis voluntas libera, sed non semper 
est bona, ... Gratia vero Dei semper est bona, et per hanc fit, ut 
sit homo bonae voluntatis, qui prius fuit voluntatis malae. Per hanc 
etiam fit, ut ipsa bona voluntas, quae iam esse coepit, augeatur, 
et tam magna fiat, ut possit implere divina mandata, quae voluerit, 
cum valde perfecteque voluerit^ (ib. c. 15, n. 31). Alia vide infra 
n. 289). Ergo ,auxilium quo^ nequaquam tollit liberam voluntatem, 
sed reddit eam bonam et tam bonam, ut invictissime bonum velit. 

Qua in re quidam decepti sunt, putantes a S. Augustino doceri 
gratiam insuperabilem hoc sensu, quod humana voluntas ab ea vin- 
catur et ei resistere non possit. Hoc numquam docuit Augustinus, 
ne illo quidem loco, ad quem maxime provocant: ,Subventum est 
igitur infirmitati humanae, ut divina gratia indeclinabiliter et in- 
superabiliter ageretur; et ideo, quamvis infirma, non tamen deficeret, 
neque adversitate aliqua vinceretur^ (De corr. et grat. c. 12, n. 38; 
M 44, 940). Hie enim non dicitur humana voluntas vinci a gratia 
sed fieri per gratiam invincibilis, ut in ipso contextu magis explica- 
tur: ,Tantum quippe Spiritu Sancto accenditur voluntas eorum, ut 
ideo possint, quia sie volunt; ideo sic velint, quia Deus operatur, ut 
velint... utipso donante invictissime quod bonum est, vellent et hoc 
deserere invictissime nollent. Item in capite praecedente (c. 11, n. 31): 
Adiutorio gratiae ,fit, ut velit tantoque ardore diligat, ut carnis vo- 
luntatem contraria conecupiscentem voluntate spiritus vincat . . . ut 
parum sit homini per illam reparare perditam libertatem, nisi etiam 
efficiatur, ut velit^. Et in capite 8 (n. 17): Christus quando pro Petro 
rogavit, ,ne fides eius deficeret, quid aliud rogavit, nisi ut haberet 
in fide liberrimam, fortissimam, invictissimam, perseverantissimam 
voluntatem? Ecce, quemadmodum secundum gratiam Dei, non contra 
eam libertas defendatur voluntatis. Voluntas quippe humana non 
libertate consequitur gratiam sed gratia potius libertatem, et ut per- 
severet delectabilem perpetuitatem et insuperabilem fortitudinem* 
(M 44, 926). Ergo non gratia vocatur insuperabilis, sed voluntas 
dicitur gratia consequi insuperabilem fortitudinem. 

Praeterea vidimus (supra n. 33) delectationem gratiae apud S. Augu- 
stinum esse delectationem deliberatam. Quod autem delectatione de- 

liberata appetimus, hoe non possumus simul non appetere et eatenus 
necessario appetimus; unde S. Augustinus ait: ,Quod amplius nos de- 
lectat, secundum id operemur necesse est^ (Comm. in Gal. n. 49; M 35, 
2141), quae verba ipse in contextu explicat de delectatione deliberata, 


quae praecedit operationem !, Haec omnia late exposita habes apud 
Palmieri thes. 39 sqq. 


490. 4. lIansenius igitur et alii secundum doctrinam suam de victrice 
delectatione et necessitante gratia nom admittunt gratiam pure suf- 
ficientem. , Nullum iam dari hominibus lapsis adiutorium sufficiens, 
quin simul sit efficax, in Augustini principiis exploratum est* (De 
grat. Christi 1l. 8, c. 1). ,Ratio enim perspicua est, quia, cum ei nulla 
sit gratia operandi praeter istam suavitatem Dei, nisi ista tanta fuerit, 
ut ei delectationes rerum creatarum cesserint, vel peccabitur vel alter- 
nante delectationum fluctu in medio remanebitur. Sin autem ista 
superaverit, iam sine dubio bene voluntas operabitur; quod enim 
amplius nos delectat, secundum id operemur necesse est. Sed utrum- 
libet fiat, non erit sufficiens gratia, sed vel efficax vel ita inefficax, 
ex qua operatio ne quidem sequi possit, nisi eius inefficacia per aliam 
suppleatur* (l. c. l. 4, c. 10). ,Illud a recentioribus prolatum gratiae 
sufficientis genus, quo adiuvante nullum umquam opus factum est aut 
fie& umquam, si est verum distinctumque a gratia efficaci membrum, 
videtur monstrum quoddam singulare gratiae, solummodo peccatis 
faciendis maiorique damnationi accersendae serviens, ideoque lapsis 
hominibus citra Dei invidiam damnandis excogitatum" (l. c. 1. 3, c. 3). 
Quomodo ex hac doctrina propositiones damnatae lansenii (supra 
n. 117) deducantur, nullo negotio intellegitur. 


291. 5. Nihilominus concedit Iansenius non omnem delectationem 
supernaturalem coniunctam esse cum actu salutari, sed eam solam, 
quae maior est quam opposita delectatio terrena.  ,Nam delectatio 
victrix, quae Augustino est efficax adiutorium, relativa .est. Tunc 


! [. Mausbach ait & quibusdam, ut ab. O. Rottmanner (Der Augustinismus, 
München 1892, 24), immerito attribui S. Augustino assertionem gratiae insuperabilis. 
Hi, inquit, confundunt gratiam infallibiliter efficacem et gratiam in se insuperabilem. 
,Daf eine Gnade, die unfehlbar ihren Erfolg erzielt, nicht unwiderstehlich zu sein 
braucht, ist für Augustin klar.... Jedenfalls hat Augustin niemals von der Gnade 
die Ausdrücke irresistibilis, insuperabilis gebraucht." Alterum errorem esse dicit, 
quod confundant gratiam creatam cum omnipotenti voluntate divina, cui aliquid 
absolute volenti nemo resistere potest. ,Auch die spüteren Molinisten, die am 
weitesten von einer gratia irresistibilis entfernt waren, sogar eine gratia in se efficax 
leugneten, haben einstimmig daran festgehalten, daf& der Wille Gottes das, was er 
unbedingt beschlossen hat, mit hóchster Sicherheit und Macht durchsetzt, dafi ein 
Widerstand! gegen den absoluten Willen nicht nur fruchilos, sondern auch sinnlos 
Pun würde. Bei der Gnade aber handelt es sich um geschaffene. sittliche Kráfte, 
auf die Augustin keineswegs die Souverünetüt des góttlichen Willens übertrágt" 
(Die Ethik des hl. Augustinus II 34 sqq). 

enim est vietrix, quando alteram superat. Quodsi contingat alteram 
ardentiorem esse, in solis inefficacibus desideriis haerebit animus nec 
efficaciter umquam volet quod volendum est^ (De grat Christi l. 8, 
c. 2). ,Maior enim delectatio numquam sane delectatione minore 
superabitur, sed eam sequetur animus, quae magis eum afficiendo sua- 
vitate detinuerit^ (l. 4, c. 6). Unde illa gratia, quae est ,lenis velut 
aurae tenuis afflatus^, ,nullo modo sufficit, ut homo Dei mandatum 
operetur ... sed velleitates vel complacentias excitat" (l. 2, e. 27). 
Hanc igitur gratiam iansenistae ,parveam"^ vel etiam ,sufficientem* 
vocarunt, quia dat potentiam absolutam, qua homo posset, nisi mala 
delectatio maior obstaret, non vero relativam, qua opposita delectatio 
vincitur; seu dat potentiam in sensu diviso, sine impedimentis, non 
vero in sensu composito, cum impedimentis (cf. Mazzella n. 506 sqq). 
Ostendit autem Dechamps (De haeresi ianseniana) in neganda gratia 
sufficiente iansenistas consentire cum Calvino et aliis haereticis (l. 1, 
disp. 8, c. 2; cf. supra n. 119). 


Prop. XVIII. Est gratia vere et pure sufficiens. 


222. Gratia dicitur vere sufficiens, ut distinguatur ab insufficienti, et 
est ea, quae dat completam potentiam agendi. Dicitur pure sufficiens, 
ut distinguatur a gratia simul sufficienti et efficaci, cui deliberatus 
consensus annexus est, cum gratia pure sufficiens maneat sine delibe- 
rato consensu voluntatis. Habet igitur gratia sufficiens efficaciam in 
actu primo seu efficaciam virtutis, non tamen efficaciam in actu se- 
cundo seu efficaciam operis; quod vero gratia effectum non, obtinet, 
non est ex defectu gratiae sed ex defectu liberi arbitrii gratiae re- 
sistentis; et consequenter sufficientia gratiae eadem manet, sive se- 
quitur effectus sive non sequitur. Omnis quidem gratia est sufficiens 
ad aliquid, quia Deus non dat gratiam, quae ad nihil valeat; at non 
omnis gratia est immediate sufficiens ad omnia. Hinc fieri potest, ut 
quis non habeat hic et nunc gratiam, quae per se sufficiat ad tentationem 
superandam, habeat tamen gratiam orandi, ut vires maiores accipiat 
contra tentationem. Talis gratia esset proxime sufficiens ad orandum, 
remote sufficiens ad tentationem superandam (cf. Suarez 1. 4, c. 2, n. 3). 


299. .Arg. 1. Ex S. Scriptura. 

Is 5, 1 sqq comparat Deus populum israeliticum cum vinea, quam 
diligentissime coluit, quae vero nihilominus non protulit fructus. ,Nunc 
ergo, habitatores Ierusalem et viri Iuda, iudicate inter me et vineam 
meam. Quid est, quod ultra debui facere vineae meae et non feci ei? 
an quod exspectavi, ut faceret uvas, et fecit labruscas?^ Iudaei igitur 
non protulerunt fructus a Deo desideratos. Ergo gratiae, quas Deus 
iis contulit, erant inefficaces seu pure sufficientes. Eaedem autem 
gratiae erant vere sufficientes; nam Deus vehementer vituperat iudaeos, 

quod fructus non tulerunt, et poenas gravissimas minatur. Atqui nemo 
vituperationem et poenas meretur, quia non fecit, ad quod faciendum 
vires sufficientes non habuit. Neque in hac suppositione Deus dicere 
potuit: ,Quid debui ultra facere vineae meae, et non feci?* Ergo 
iudaei gratias vere sufficientes habuerunt ad ferendos fructus bonos, 
quos Deus dicit se post tot gratias exspectasse. 

Vae tibi, Corozain! vae tibi, Bethsaida! quia, si in Tyro et Sidone 
factae essent virtutes, quae factae sunt in vobis, olim in cinere et 
cilicio paenitentiam egissent. Verumtamen dico vobis: Tyro et Sidoni 
remissius erit in die iudicii quam vobis^ (Mt 11, 21 22). Incolae 
igitur Corozaini et Bethsaidae habuerunt gratias sufficientes ad con- 
versionem, quia secus pro abusu gratiarum non punirentur severius 
quam tyrii et sidonii, qui iisdem gratiis conversi fuissent. 

Generatim Deus non posset hominibus abusum gratiarum obicere, 
nisi homines gratiis potuissent uti, seu nisi gratiae fuissent vere suf- 
ficientes (cf. Io 15, 22; Act 7, 51; Rom 2, 4 sqq; 11, 22). 


204. Arg. 2. Ex SS. Patribus. 

SS. Patres non quidem utuntur terminis gratiae efficacis et suf- 
ficientis, sed distinguunt gratias, quibus homo consentit, et gratias, 
quibus homo culpabiliter resistit. S. Irenaeus: ,Ilud autem, quod 
ait: Quoties volui colligere filios tuos, et noluisti (Mt 23, 37) — 
veterem libertatem hominis manifestat; quia liberum eum fecit Deus 
ab initio, habentem suam potestatem sicut et suam animam ad utendum 
sententia Dei voluntarie, et non coactum & Deo. Vis enim a Deo 
non fit, sed bona sententia adest illi semper. Et propter hoc con- 
silium quidem bonum dat omnibus.... Et qui operantur quidem illud, 
gloriam et honorem percipient, quoniam operati sunt bonum, cum 
possint non operari illud; hi autem, qui illud non operantur, iudicium 
iustum excipient Dei, quoniam non sunt operati bonum, cum possint 
operari illud^ (Adv. haer. l. 4, c. 37, n. 1; M 7, 1099). S. Ioan. 
Chrysost.: ,Gratia in omnes diffusa est ... omnibus eadem est, omnibus 
se facilem exhibet, omnes pari honore advocat. Qui autem eius munere 
frui neglegunt, hanc suam caecitatem sibi ipsi imputent; cum enim 
omnibus detur, omnibus pateat et a nemine prohibeatur, perditi quidam 
et nequam homines propria dumtaxat malitia ingredi recusant^ (In Io. 
hom. 8, n. 1; M 59, 65). Alios Patres graecos vide apud Habert, 
"Theolog. Patr. graec. l. 2, c. 6 sq. 

Ex Patribus latinis unum S. Augustinum audiamus, ad quem ad- 
versari maxime provocant. Ut doceat voluntatem credendi non ideo 
tantum ad Deum referendam esse, quia liberum arbitrium in creatione 
a Deo accepimus, ita ait: ,Attendat et videat non ideo tantum istam 
voluntatem divino muneri tribuendam, quia ex libero arbitrio est, 
quod nobis naturaliter concreatum est, verum etiam quod visorum 
suasionibus agit Deus, ut velimus et credamus. ... Sed consentire 

vel dissentire propriae voluntatis est. His ergo modis quando Deus 
agit cum anima rationali, ut ei credat — neque enim credere potest 
quodlibet libero arbitrio, si nulla sit suasio vel vocatio cui credat — 
profecto et ipsum velle credere Deus operatur in homine, et in omnibus 
misericordia eius praevenit nos; consentire autem vocationi Dei vel 
ab ea dissentire, sicut dixi, propriae voluntatis est. Quae res non 
solum non infirmat quod dictum est: Quid enim habes, quod non 
accepisti? (1 Cor 4, 7), verum etiam confirmat. Accipere quippe et 
habere anima non potest dona, de quibus hoc audit, nisi consentiendo; 
ac per hoc quid habeat et quid accipiat, Dei est; accipere autem et 
habere utique accipientis et habentis est^ (De spir. et litt. c. 34, n. 60; 
M 44, 240). Ergo est aliqua gratia sufficiens ad credendum, quam 
homo reicit; ergo gratia vere et pure sufficiens. Unde ei, qui in 
aecepta iustitia non perseverat, potest dici: ,Homo in eo, quod 
audieras et tenueras, in eo perseverares, si velles^ (De corr. et grat. 
c. 7, n. 11; M 44, 923). Potest homo ,adiuvante Deo* superare 
concupiscentiam, ,si non in vacuum gratiam eius susceperit^ (De pecc. 
mer. et rem. l. 1, c. 39, n. 70; M 44, 150). Ergo gratia, quae sufficit 
ad vincendum, potest in vacuum suscipi seu pure sufficlens manere. 
,Non igitur Deus impossibilia iubet, sed iubendo admonet et facere 
quod possis, et petere quod non possis* (De nat. et grat. c. 43, n. 50; 
cf. c. 69, n. 88; M 44, 271 288). Alia vide apud Dechamps ]. 3, 
disp. 8 et apud Palmieri p. 421 sqq. 


$20. Notandum est autem pelagianos concessisse gratiam possibili- 
tatis, negasse vero etiam voluntatem et actionem esse donum Dei 
gratuitum (supra n. 21 77 sqq). Gratia quidem illa possibilitatis nullo 
modo est gratia sufficiens sensu catholicorum. Nihilominus ex modo, 
quo haeretici loquebantur, consequens erat, ut tota fere quaestio 
versaretur circa volitionem et actionem. lam vero gratia, qua adiuti 
volumus et agimus, est gratia efficax. Similiter in controversia cum 
semipelagianis quaestio erat de praedestinatione et perseverantia finali 
(supra n. 90). De omnibus his gratiis volitionis, actionis, praedesti- 
nationis, perseverantiae haec valent, quae S. Augustinus ait: Haec 
gratia non omnibus datur (Epist. 217, n. 5; M 33, 980), a nullo re- 
spuitur (De praedest. sanctor. c. 8, n. 18; M 44, 971); qui eam habet, 
non solum potest velle, sed etiam vult (Ad Simplic. l. 1, q. 2, n. 12), 
sicut qui eam non habet, non vult, multa alia similia, quae sunt 
verissima et per se clara, dummodo status quaestionis teneatur, sed 
nihil iuvant haereticos ad removendam gratiam sufficientem. Ceterum 
si S. Augustinus saepe docet nos non solum accipere possibilitatem 
agendi, sed praeparari etiam voluntatem, ut agamus, hoc non semper 
exclusive intellegendum est de gratia efficaci, sed habet etiam hunc 
sensum: Praeter possibilitatem, quam pelagiani admittunt, alia est 
gratia, qua voluntas adiuvatur ad agendum, et sine qua non potest 

agere. Atqui hoc tam bene valet de gratia sufficienti quam de efficaci 
(cf. Palmieri p. 431 sqq). Immo mon raro, ubi loquitur de gratia 
efficaci, S. Augustinus diserte etiam indicat gratiam sufficientem: 
Verum est ergo: Multi vocati, pauci electi. Illi enim electi, qui 
congruenter vocati; illi autem, qui non congruebant neque contempera- 
bantur voeationi, »on electi, quia non secuti, quamvis vocati, ltem 
verum est: non volentis neque currentis sed miserentis est Dei, quia, 
etiamsi multos vocet, eorum tamen miseretur, quos ita vocat, quo- 
modo iis vocari aptum est, ut sequantur. Falsum est autem, si quis 
dicat: Igitur non miserentis est Dei, sed volentis atque currentis est 
hominis, quia nullius Deus frustra miseretur; cuius autem miseretur, 
sic eum vocat, quomodo scit ei congruere, ut vocantem non respuat* 
(Ad Simplie. l. 1, q. 2, n. 18; M 40, 117). Alia vide apud Mazzella 
n. 919 sqq; Palmieri thes. 48. 


2920. Arg. 3. Ex definitionibus eeclesiae. 

Conc. arausic. I1 post can. 25: ,Hoc etiam secundum fidem catho- 
licam credimus, quod accepta per baptismum gratia omnes baptizati, 
Christo auxiliante et cooperante, quae ad salutem pertinent, possint 
et debeant, si fideliter laborare voluerint, adimplere* (Denz. n. 200). 
Conc. valentinum (a. 855) can. 2 docet: ,Nec ipsos malos ideo perire, 
quia boni esse non potuerunt, sed quia boni esse noluerunt (Dena. 
n. 321). Secundum conc. trid. sess. 6, c. 5 homo per gratiam ita 
disponitur, ,ut tangente Deo cor hominis per Spiritus Sancti illumina- 
tionem neque homo ipse nihil omnino agat, inspirationem illam re- 
cipiens, quippe qui illam et abicere potest, neqve tamen sine gratia 
Dei movere se ad iustitiam coram illo libera sua voluntate possit 
(Denz. n. 797). Hinc can. 4: ,S1 quis dixerit liberum hominis arbi- 
irium a Deo motum et excitatum nihil cooperari . . . neque posse 
dissentire, si velit, A. S.^ (Denz. n. 814). C. 11: ,Nemo autem, 
quantumvis iustificatus, liberum se esse ab observatione mandatorum 
putare debet, nemo temeraria illa et a Patribus sub anathemate pro- 
hibita voce uti Dei praecepta homini iustificato ad observandum esse 
impossibilia. ... Deus namque sua gratia semel iustificatos non deserit, 
nisi ab iis prius deseratur* (Denz. n. 804). Ex his patet, cur dam- 
natae sint Iansenii propositiones 1 et 2 (supra n. 117) et propositiones 
Quesnelli 9—25 (Denz. n. 1359 sqq; cf. n. 23), item prop. haec (6) 
damnata ab Alexandro VIII die 7 dec. 1690: ,Gratia sufficiens statui 
nostro non tam utilis quam perniciosa est, sic ut proinde merito pos- 
simus petere: A gratia sufficiente libera nos, Domine" (Denz. n. 1296). 

Doctrinam theologorum vide apud Suarez (l. 4. c. 1 sqq) et apud 
Ripalda (Contra Bai. disp. 23). S. Thomas ex professo de hac quae- 
stione non agit, sed doctrinam catholicam ut notam supponit, e. g. 
1:52, q.106; 232 ad 2: ,Gratia Novi Testamenti, etsi adiuvet homi- 
nem ad non peccandum, non tamen ita confirmat in bono, ut homo 


140 Tractatus I. De gratia. Pars Ll. De gratia actuali. 


peccare non possit [sed] quantum est de se, sufficiens auxilium dat 
ad non peccandum." 


227. Arg. 4. Ex ratione theologica. 

Omnes homines, etiam qui reapse peccant, obligantur ad servanda 
mandata et ad superandas tentationes. Atqui sine gratia sufficiente 
nemo potest servare mandata et superare tentationes. Ergo etiam 
qui non servant mandata, habent gratias sufficientes ad ea servanda 
(cf. S. August., De nat. et grat. c. 69, n. 83; M 44, 288 sq). 

Deus vul& omnes homines salvos fieri (1 Tim 2, 4). Atqui sine 
gratia sufficiente non possunt salvi fieri. Ergo etiam illi, qui pereunt, 
habent gratiam sufficientem, qua se salvare possunt. 

Obicit Van der Meersch (De div. grat. n. 302) in hoc argumento 
deesse consequentiam, cum Deus condicionate tantum velit homines 
salvos fieri, nisi scilicet, gratiae ponant obstacülum; ergo falso con- 
cludi omnes eos, qui pereunt, habere gratiam sufficientem, cum for- 
lasse nullam gratiam habuerint propter malam suam voluntatem. 

Resp. Qui ita obicit, non attendit ad statum quaestionis. Hic 
enim non quaeritur de distributione gratiae neque de cooperatione 
hominum sed unice de exsistentia gratiae sufficientis. Ad hanc autem 
probandam bona est consequentia argumenti. Nam si Deus decrevisset, 
non dare nisi gratias efficaces, illi, qui pereunt, ex decreto Dei pri- 
vali fuissent omni potentia se salvandi. Ergo Deus decrevit non 
efficaces tantum gratias dare sed etiam pure sufficientes, quibus ho- 
mines.se salvare possunt, si volunt. Sive obstaculum ponunt sive 
non ponunt, hoc ad praesentem quaestionem non pertinet, ubi unice 
quaeritur, quid Deus ex sua parte facere decreverit. 

Similiter Christus pro omnibus mortuus est. Atqui nisi omnes, 
etiam qui salutem non consequentur, accipiunt gratias ad salutem 
necessarias, non potest Christus dici pro omnibus mortuus; quia, si 
est pro omnibus mortuus, hic debet esse fructus mortis eius, ut nulli 
salus sit impossibilis (cf. tract. de Deo Uno II, n. 337 sqq; Ripalda, 
Contra Bai. disp. 23, sect. 11 17 19). 

Gratia nos adiuvat ad libere operandum. Atqui qui libere operatur, 
potest non agere quod agit. Ergo potest homo ei gratiae, quae dat 
ei vires sufficientes ad operandum, resistere eamque inefficacem reddere. 
Sic autem habetur gratia vere et pure sufficiens. 


400. Gratia igitur sufficiens est verum Dei beneficium, quod homo 
sola mala voluntate sua sibi in perniciem vertit. Unde gratia suf- 
ficiens ut gratia est a Deo petenda; sed quod manet pure sufficiens, 
est ab hominum malitia et nobis cavendum. Gratia utique, quae ex 
natura sua non potest coniungi cum actu salutari, recte diceretur 
monstro similis, sed talem gratiam exsistere negamus. Gratia enim 
omnis ex se potest cum effectu coniungi; sed consensus aut dissensus 

hominis efficit, ut cum effectu sit, aut sine effectu maneat; sola autem 
talis gratia a Deo dari potest, si libertas hominis integra manere 
debet. Unde non melius est homini non habere gratiam sufficientem 
quam habere, si respicitur ipsum donum Dei ut tale; sed melius utique 
est gratiam non habere quam ea abuti. Gratia igitur sufficiens ante- 
cedenter ad malam voluntatem hominis est beneficium verum Dei, 
sive consideratur id quod datur, sive benevolentia ex qua datur. Per- 
saepe autem Deus homini proxime dat gratiam orationis; sed nisi homo 
uti vult hac gratia, raro vel fortasse numquam accipiet aliam gratiam 
effieacem ad honeste agendum vel tentationem superandam. Sed ob 
hoe non destrui rationem beneficii in gratia sufficienti nimis apertum 
videtur, quam ut multa expositione indigeat. Vocabulis igitur gratiae 
sufficientis et gratiae efficacis non interna natura gratiae describitur, 
sed externus effectus (cf. Wirceburg. n. 343 sq; Mazzella n. 517 sqq). 


Prop. XIX. Praeter gratiam proxime sufficientem ad ponen- 
dum actum salutarem non requiritur alia gratia entitative distincta, 
qua homo determinetur ad agendum. 


2299. Nota. a) Hic incipit disputatio! contra eos theologos, qui se- 
quuntur doctrinam de efficacia gratiae a Dominico Bafies O. Pr. (qui 
ab a. 1580 ad a. 1604 tenebat ,cathedram primariam" salmanticensem) 
propositam. Bafíesiani igitur de gratia sufficienti docent haec: 
,Necessariam. esse tam in statu innocentiae quam in statu naturae 

lapsae duplicem gratiam in ordine ad salutem, alteram minus perfectam 
et minus validam, quae dat tantum posse, elevat et reddit hominem 
aptum actui supernaturali, vocatur sufficiens; alteram perfectiorem 
et validiorem, quae potentiam determinat et confert actionem, vocatur: 
efficax" (Billuart diss. 5, a. 2, 8 2). Nam ,gratia sufficiens in sensu 
thomistico intellecta non. complectitur in se omnia, quae sunt necessaria 
ad actu agendum, sed requiritur alia gratia, quae est per se ab in- 
irinseco efficax, quaeque complectitur omnia, quae sunt necessaria ad 
actu agendum* (Serry, Schola thomist. vindicata prael. 2). ,. Hinc fit, 
ut in gratia sufficienti totum id. contineatur, quod ad potentiam bene 
operàndi exigitur, non autem id totum, quod ulterius requiritur ad 
actum, ad quem necessaria est gratia per se et ingenita sua vi efficax. 
Certum est enim in omni causa agente aliquid plus ad actum quam 
ad potentiam esse necessariam" (Gazzaniga, De grat. P. 2, diss. 5, 
c. 6, n. 264). ,Quo sensu gratia sufficiens in schola Thomae, seorsim 
sumpta a gratia per se efficaci, dat potentiam proximam respectu 
actus supernaturalis, quia, licet virtus sit sufficiens ex parte actus 
primi, numquam tamen, nisi praesto adsit gratia se ipsa efficax, 


————— HÀ 


1 Qonspectum historicum disputationum de auxiliis gratiae habes infra n. 562 sqq. 

coniungenda est cum actu secundo" (Graveson, Epist. class. l, ep. 1, 
n. 8, ed, rom. 1728, 16). ,Gratia thomistice sufficiens ita ex natura 
sua essentialiter distinguitur a gratia thomistice efficaci, ut. numquam 
et in nullo casu gratia sufficiens thomistice evadere possit gratia 
efficax thomistice nec umquam ponatur actus secundus, nisi accesserit 
gratia efficax thomistice* (ib. p. 12 sq), ,ita ut numquam contingat, 
quod haec potentia, quam confert gratia sufficiens, agat aut obtineat 
suum principalem et ultimum effectum nisi ope gratiae efficacis" 
(Billuart diss. 5, a. 2, 8 2). Quia igitur gratia sufficiens numquam 
potest per se esse coniuncta cum actu secundo, gratia vero efficax 
numquam potest esse sine actu secundo, ,impossibile est, quod ex- 
sistentibus in duobus hominibus auxilis gratiae omnino aequalibus 
unus convertatur, alter non, sed semper ille, qui convertitur, accipit 
aliquod maius auxilium praevenientis gratiae, quod non accipit ille, 
qui non econvertitur^ (Alearez disp. 108, n. 2). 


230. b) Si quaesieris, quo sensu dici possit auxilium sufficiens, quod 
non sufficit ut actus ponatur, responsum accipies: ,Haec duo simul 
sunt compossibilia, quod scl. praeter auxilium sufficiens, quod tribuit 
posse, sit absolute necessarium aliud auxilium praevenientis gratiae 
efficacis tribuens actualiter pie operari; et nihilominus auxilium illud, 
quod dicitur sufficiens, sit vere sufficiens. Itaque, ut auxilium gratiae 
sit sufficiens, non requiritur, quod sit ita sufficiens, ut ad operandum 
actualiter non sit necessarium simpliciter auxilium ordine causalitatis 
praeveniens ipsam operationem.... Potentia visiva est principium 
sufficiens ad videndum, etiamsi actualis visio numquam fiat nisi ac- 
cedente lumine et causa universali eam movente; ergo similiter 
auxilium sufficiens ad credendum est vere sufficiens in suo genere, 
quamvis ultra illud sit simpliciter necessarium auxilium efficax, quo 
Deus efficit, ut homo credat* (Alvarez disp. 79, n. 4). Ergo haec 
gratia sufficlens sufficit ,in genere potentiae, quamquam sufficiens 
non dicatur respectu actus" (Gaeezaniga P. 1l, diss. 5, c. 6, n. 270). 
Immo bafüesiani vetustiores negabant per gratiam sufficientem adesse 
potentiam proxime expeditam ad agendum (Livinus de Meyer, Histor. 
l1. 6, c. 15, a. 1, 8 1), qua in re sequebantur ipsum Dafies, seeundum 
quem ,nulla causa secunda potest operari, nisi sit efficaciter a prima 
determinata^ (In 1, q. 14, a. 13). Quare Serry ait: ,Thomistae AI- 
varesio posteriores, qui potentiam gratiis mere sufficientibus datam 
plenam vocitant, expeditam, completam ac etiam proximam, minus 
profecto cum antiquioribus conveniunt" (D. Augustinus d. Thomae con- 
ciliatus, praelect. 3, c. 26). Secundum recentiores enim ,talis est 
gratia sufficiens thomistarum, ex qua non modo actus prodire possit, 
sed etiam reapse prodeat, quoties voluntas creata ipsi non deest: 
licet fatear ad gratiam efficacem pertinere, ut voluntas gratiae suf- 
ficienti non desit^ (Goudin, De grat. q. 5, a. 2). 

431. c) Videlicet ,Deus, quando largitur homini gratiam thomistice 
sufficientem, quae dat veram, completam, proximam et expeditam 
potentiam orandi, bene agendi, observandi praecepta et vincendi ten- 
tationes, paratus est ei dare praemotionem physicam seu gratiam se 
ipsa efficacem necessariam ad orandum, ad bene agendum, ad obser- 
vanda praecepta et superandas tentationes; nec solum Deus homini 
offert praemotionem physicam seu gratiam se ipsa efficacem, verum 
etiam illam revera ei conferret, nisi homo libere et propria sua culpa 
ac malitia resisteret gratiae thomistice sufficienti et sciens ac volens 
impediret, ne praedicta gratia thomistice sufficiens ad ulteriorem et 
principalem effectum seu ad actualem observantiam mandatorum pro- 
grediatur* (Graveson, Epist. class. 2, ep. 5, n. 5, p. 199; cf. p. 182 sq). 
,Corrigenda est itaque haec falsa gratiae sufficientis notio, quam 
nobis affingunt adversarii, ut scl. sit facultas ex se sterilis, cui Deus 
pro libitu subtrahit influxum necessarium ad eam reducendam in 
actum, sicque contingat eam semper effectu frustrari. Est enim se- 
cundum nos gratia sufficiens semen evangelicum, principium boni operis, 
illud virtute continens, et ad quod de facto perveniret, nisi virtutis 
eius cursum homo sua defectiva libertate sisteret, sicut bonum semen 
terrae mandatum fructum ferret, nisi aliquo terrae defectu impedi- 
retur.... [Gratia sufficiens] spectari potest quoad propriam entita- 
lem et proprium praecise effectum, qui est posse bonum, et hoc sensu 
falsum est neminem ea bene uti; nam plerique illa sic considerata 
bene utuntur et bene agunt, licet hoc ipsum, quod bene ea utantur, 
sit effectus gratiae efficacis. Sicut ergo virtus fructificandi in plantis 
non est frustra, licet in plerisque propter defectus accidentes remaneat 
sine effectu, quia in aliis fructum fert; ita a pari in nostro casu* 
(Billuart diss. 5, a. 4, obi. 1 2; cf. Graveson l. c. 186). ,Nec gratia 
per se efficax confert voluntati creatae potentiam proximam et ex- 
peditam bene operandi, sed potius eiusmodi potentiam supponit iam 
voluntati collatam a gratia thomistice sufficienti^ (Graveson l. c. 198). 
Neque umquam auxilium sufficiens est sine ullo actu, et sic relate 
ad aliquem actum semper est efficax, ,ut v. g. auxilium sufficiens ad 
actum fidei efficaciter producit in homine pias cogitationes et notitias 
eredendorum vel pia desideria habendi fidem et alios huiusmodi actus 
imperfectos, qui regulariter loquendo antecedunt assensum fidei... 
Quodsi de facto liberum hominis arbitrium per illud auxilium actum 
perfectum non producit, id ex eius culpa procedit, quia noluit bene 
uti eodem auxilio^ (Alvarez disp. 80, n. 2 6). 

Equidem non diffitemur, immo pro certo tenemus, quod, ut homo 
gratiae sufficienti non desit eique consentiat, requiratur gratia efficax ; 
sed, quod bene adverte, ut illi desit, ut illi resistat, ut peccet, non 
requiritur gratia efficax, sed sufficit defectiva eius voluntas, et quia 
ila resistentia, istud peccatum praecedit natura et ordine privationem 
gratiae efficacis, ideo verum est dicere hominem privari gratia effi- 

caci, quia peccando sufficienti resistit, non vero peccare, quia pri- 
vatur gratia efficaci^ (Billuart diss. 9, a. 4, obi 1; cf. Alvarez 
disp. 102). Ipsum autem peccatum, quo homo resistit, in quantum 
est actus et ens, ,debet reduci in Deum tamquam in primam causam 
praemoventem et praedeterminantem actuali motione voluntatem crea- 
.tam ad talem actum, in quantum actus est, secundum quod est ens* 
(Alvarez disp. 24, n. 15). Ab actu autem peccati, ut est ens, non 
potest seiungi formalitas peccati; ,nam voluntas creata infallibiliter 
deficiet cirea quamcumque materiam virtutis, nisi efficaciter determi- 
natur a divina voluntate ad bene operandum" (Bafíes, In 1, q. 14, 
a. 19, concl. 4 ad arg. 2). Ergo in homine, qui gratiae sufficienti 
resistit per peccatum, simul cum gratia sufficienti adest praedetermi- 
natio physica ad materiale peccati, a quo formale peccati ab homine 
non potest separari; consequenter homo peccat et in poenam peccati 
privatur gratia efficaci (cf. De Deo Uno II, Prop. XXXIX). Haec 
est gratia sufficiens baüesianorum, quam ideo tam late describere 
visum est, ut clare appareat, quid ipsi velint, et ut eo facilius appa- 
reat vis argumentorum, quibus thesim probabimus. 


299. d) Nos igitur dicimus gratiam sufficientem vere sufficere ad 
agendum neque quicquam praeterea in actu primo requiri, ut voluntas 
in actum secundum transeat. Est quidem gratia efficax distincta a 
gratia pure sufficienti, quia illa includit consensum voluntatis, haec 
excludit. Praeterea gratia efficax in actu secundo includit totum 
actum primum seu gratiam sufficientem, ut supra explicatum est 
(Prop. VI, schol. 1; cf. Suarez l. 4, c. 2, n. 16). Quia autem gratia 
est principium boni operis, pertinet ad actum primum; unde licet 
actus secundus non fiat sine concursu Dei, tamen hie eoncursus non 
pertinet ad actum primum et ideo non est nova gratia eo sensu, quo 
hic loquimur. Datur igitur homini gratia sufficiens, non solum ut 
possit, sed etiam ut agat; et si agit, agit per illam potentiam, quam 
dedit auxilium sufficiens. Ipse quoque consensus voluntatis est totus 
quantus per auxilium supernaturale neque de eo ut de suo gloriari 
potest homo, quasi eum per solum liberum arbitrium sine gratia po- 
tuerit praestare. ,Neque is influxus [consensus liberi arbitrii] a parte 
rei est vel res vel formalis aliqua ratio, quae non sit simul a Deo 
cooperante per auxilia gratiae, sed ést ipsa supernaturalis actio a 
Deo pariter et ab arbitrio emanans.... Haec censui hoc loco ad- 
denda, tametsi perspicua satis in nostra doctrina essent, quoniam non 
defuerunt, qui, ut auxilia gratiae ex se efficacia tuerentur, doctrinam 
nostram hoe loco in sinistrum sensum trahere conati sint, quasi nos 
docuerimus arbitrium conferre efficaciam seu vim auxilio gratiae, et 
quasi sit aliqua supernaturalis efficientia seu efficacia, quae non sit 
ab auxilio gratiae; tota namque supernaturalis efficientia, qua con- 
tritio producitur, est ab auxilio gratiae et totaliter tamquam a 

radice et causa, quod ille actus supernaturalis sit^ (Molina, Concord. 
q. 23, a. 4, disp. 1l, membr. 6, ed. Paris. 1876, 462). Ergo ,quando 
audis consensum nostrum efficacia reddere auxilia gratiae, non ita 
id intellegas, quasi arbitrium nostrum vim aliquam seu efficacitatem 
tribuat auxiliis ipsis; arbitrium enim et influxus noster nullam. vim 
conferunt gratiae auxiliis, sed polius auxilia vim et propensionem 
arbitrio tribuunt ad consensum eliciendum* (ib. p. 462). Ideo enim 
gratia dieitur sufficiens, quia dat totum id, quod requiritur ad agen- 
dum, ,quo fit, ut divisio sufficientis auxilii in efficax et inefficax 
nostra sententia [non ab interna efficacia sed] ab effectu, qui simul 
ab arbitrii libertate pendet, sumatur, illudque auxilium sufficiens, sive 
maius sive minus in se sit, efficax dicatur, cum quo arbitrium pro 
sua libertate convertatur, cum tamen, nihil eo auxilio impediente, 
potuerit non converti; illud vero inefficax dicatur, cum quo arbitrium 
pro eadem sua libertate non convertitur, cum tamen potuerit converti ; 
alioquin tale auxilium non esset sufficiens ad conversionem* (ib. q. 14, 
a. 13, disp. 40, p. 230). 


283. Arg. 1. Ex S. Scriptura. 

Is 5, 1 sqq Deus à vinea sua, i. e. a populo israelitico, cui ab- 
undantissimas gratias dedit, exspectavit, ut faceret fructus, i. e. opera 
salutaria, quos non fecit. — Quia populus non fecit bona opera, 
gratia, de qua hic agitur, est gratia pure sufficiens, et quidem complete 
et proxime sufficiens, cum Deus interroget: ,Quid est, quod debui 
ultra facere?^ Hac gratia collata exspectavit Deus, ut iudaei bona 
opera producerent. Ergo gratia illa, quae sufficiens mansit, erat suf- 
ficiens non ad potentiam tantum sed ad agendum; secus enim neque 
Deus potuit dicere se omnia dedisse, quae ad producenda bona opera 
necessaria erent, neque a potentia, cum qua actus secundus non pot- 
erat coniungi, potuit actualem fructificationem exspectare. Hoc a 
fortiori non potuit exspectare, si vineae suae eam praedeterminationem 
physicam dedit, a qua productio labruscarum, i. e. malorum operum, 
non poterat separari. Ergo ut textus ill bonum sensum habeat, 
necessario admittendum est iudaeos per eas gratias, quas acceperant, 
potuisse actu bona opera producere. 


234. Mt 11, 21 Christus docet illis gratiis, quibus corozaitae re- 
stiterunt, tyrios et sidonios paenitentiam acturos fuisse. Vera igitur 
est haee propositio: Tyrii et sidonii, si gratias easdem accepissent, 
paenitentiam egissent. Ergo falsa est sententia, quae dicit: Tyrii et 
sidonii, si plane easdem et nullam aliam gratiam accepissent quam coro- 
zaitae, paenitentiam non egissent. Ergo eadem gratia, quae in corozaitis 
effectum non habuit, in tyriis et sidoniis effectum habitura fuisset. 


235. Respondent baíiesiani: Tyrii et sidonii conversi essent non ex 
solis gratiis, quas corozaitae acceperunt, sed ,ex alia causa, quam 
Pesch, Praelectiones dogmaticae, V. Ed. 4. 10 


146 Tractatus IL. De gratia. Pars I. De gratia actuali. 


praesupponit Christus, videlicet ex auxilio efficaci, quod Deus statuerat 
conferre illis, si apud eos signa illa facta fuissent, quae in Corozain 
et Bethsaida Dominus operatus est" (Alvarez disp. 72, n. 5). Ergo 
vituperantur corozaitae, quod conversi non sunt per illas gratias, cum 
quibus solis actualem conversionem componi repugnat, cum tyrii et 
sidonii conversi essent cum alia gratia, cum qua non-conversio actu 
componi non potest. — Hoc Alvaresii responsum sufficere videtur 
ad ostendendum doctrinam  baüesianorum veram esse non posse 
(cf. Maezella n. 550). 


296. Sunt alii textus S. Scripturae, ex quibus simili modo argumen- 
tari possumus, ut Mt 23, 37: ,lerusalem, Ierusalem ... quoties volui 
congregare filios tuos ... et noluisti!^ Ergo potuerunt actu velle 
nee tamen voluerunt. 2 Cor 6, 1: ,Exhortamur, ne in vacuum gra- 
liam Dei recipiatis.^ Ergo gratia ex se est indeterminata, utrum 
per liberum arbitrium cum effectu coniungatur necne. 

Quidam obiciunt: S. Thomas docet non solam exteriorem proposi- 
lionem veritatis esse causam fidei neque solum liberum arbitrium sed 
etiam internam gratiam (2, 2, q. 6, a. 1). Ergo Deus praedetermi- 
natione physica determinat homines ad credendum. 

Resp.: Conc. antec. Nego consequens et consequentiam. Illam tri- 
plicem causam fidei omnes catholici admittunt (cf. supra n. 97 sqq; 
De virt. theol. VIII, n. 162 sqq). Omnes etiam admittunt Deum per 
gratiam esse causam principalem fidei, praesertim quia fides est actus 
supernaturalis. Nihilominus plerique negant praedeterminationem phy- 
sicam. Nam neque ad hoc, ut homo in agendo supernaturaliter ele- 
vetur, neque ad hoc, ut eius spiritualis infirmitas sanetur, requiritur 
praedeterminatio physica, sed sufficit gratia, quae intactam relinquit 
libertatem hominis. De qua re ait S. Thomas: ,Credere est actus 
intellectus assentientis veritati divinae ex imperio voluntatis a Deo 
motae per gratiam, et sic subiacet libero arbitrio in ordine ad Deum* 
(2, 2, q. 2, a. 9). Fides ,subiacet voluntati non solum quantum ad 
usum sed etiam quantum ad assensum" (ib. a. 10). Ergo excluditur 
praedeterminatio physica, quia per eam tollitur libertas tum quoad 
usum tum quoad assensum. Potius supposita interna motione Dei, 
qua homines inclinantur ad credendum, ratio fidei actualis est con- 
sensus voluntatis, cum ,tangente Deo cor hominis per Spiritus Sancti 
illuminationem neque homo ipse nihil omnino agat, inspirationem illam 
recipiens, quippe qui illam et abicere potest, neque tamen sine gratia 
Dei movere se ad iustitiam coram illo libera sua voluntate possit". 
Haec est doctrina concilii tridentini (sess. 6, c. 5; Denz. n. 7977 ; cf. 1791). 


297. Arg. 2. Ex traditione. 


SS. Patres, concilia, theologi provocant ad gratiam sufficientem, 
ut explicent, quomodo homines non excusentur, si praecepta Dei non 

observent (cf. Prop. praeced.) Atqui ad hoc explicandum gratia suf- 
ficiens allegari non posset, nisi ipsa sufficeret ad praecepta actu ser- 
vanda; nemo enim inexcusabilis est, quia actu non fecit, quod actu 
facere non potuit; neque Deus iubet nos posse, sed iubet nos agere. 
Vis huius argumenti patet ex c. 11 sess. 6 conc. trid.: ,Deus 
impossibilia non iubet, sed iubendo monet et facere quod possis, et 
petere quod non possis, et adiuvat, ut possis^ (Denz. n. 804). Ergo 
homo, qui mandata non observat, imprimis ideo non excusatur, quia 
non fecit quod facere potuit. Ergo habuit gratiam sufficientem ad 
aliquid actu agendum. Dein quantum ad ea, quae actu non potuit, 
ideo non excusatur, quia non oravit. Ergo habuit gratiam sufficientem 
ad actu orandum, qua si pro libero arbitrio usus esset, accepisset 
gratiam, ut alia quoque posset. Haec autem explicatio plane nulla 
esset, si homo cum gratia, quam habet, neque quicquam actu agere 
neque actu orare posset. Certe homini, qui non habuit gratiam ad 
actu agendum, non potuisset S. Augustinus dicere: ,Homo in eo, 
quod audieras et tenueras, in eo perseverares, si velles* (De corr. et 
grat. c. 7, n. 11; M 44, 923). 

Addit conc. írid. l. c.: ,Servi facti Deo sobrie, iuste et pie vi- 
ventes proficere possunt per Christum lesum, per quem accessum 
habuerunt in gratiam istam. Deus namque sua gratia semel iusti- 
fieatos non deserit, nisi ab iis prius deseratur. Haec intellegi ne- 
queunt, nisi gratia sufficiens sufficit ad actu agendum; esse enim ser- 
monem de gratia actuali patet ex contextu. Nam nisi homo habet 
quod sufficit ad actu pie vivendum, iam desertus est a Deo, et quidem, 
ubi hoec primum accidit, sine sua culpa, si secundum adversariorum 
suppositionem antea semper habebat gratiam per se efficacem, nunc 
autem primo accipit gratiam, cum qua actu pie agere non potest, 
immo determinatur irresistibiliter ad materiale peccati (cogita de 
primo peccato Adami) Ergo haec prima carentia auxilii, quod re- 
quiritur ad actu pie vivendum, nullo modo voluntati hominis sed 
unice voluntati Dei imputari potest; id quod est contra mentem con- 
cilii (cf. Suarez l. 4, c. 2, n. 8sqq et De vera intelleg. aux. effic. c. 17). 


238. .AAnrg.3. Ex modo, quo adversarii gratiam sufficientem explicant. 


Secundum baíesianos gratia sufficiens eo sensu est sufficiens ad 
.bene agendum, quo panis est sufficiens ad conservationem vitae per 
se, i. e. abstrahendo a masticatione, digestione etc., quo oculus est 
sufficiens ad videndum per se sine lumine, quo ignis est sufficiens ad 
comburendam materiam sine applicatione materiae, quo architectus est 
sufficiens ad aedificandum sine lignis et lapidibus (A/varee disp. 19, 
n. 5. Graveson, Epist. class. 2, ep. 5, n. 2, p. 185. Billuart diss. 5, art. 4, 
obi. l. Gofti q. 2, dub. 4). Atqui haec ipsa exempla docent clarissime 
gratiam thomistice sufficientem non esse vere sufficientem. Nam 
a) oculus non est vere sufficiens ad videndum sine mee ignis non 

est sufficiens ad comburendum sine applicatione materiae, architectus 
non est sufficiens ad aedificandum sine lignis et lapidibus, similiter 
de aliis. Si enim haec omnia dicuntur esse sufficientia in suo genere, 
semper subintellegitur: positis debitis condicionibus. Ergo etiam sub- 
intellegi debet: Gratia sufficiens est vere sufficiens supposita gratia 
efficaci; hae autem non supposita non est vere sufficiens. b) Propter 
gratiam sufficientem homini imputatur, si tentationi succumbit. Atqui 
non potest imputari, quod quis sine lumine non videt, quod architectus 
sine lignis et lapidibus non aedificat, etiamsi a rege iussus est aedi- 
ficare. Immo rex merito intolerabilis tyrannidis accusaretur, si vellet 
architectum punire, quod denegata materia ad aedificandum necessaria 
non aedificasset; et tamen hanc ideam iustitiae divinae nobis bafiesiani 
exhibent, ut sua de efficacia gratiae placita tueantur. Ergo gratia suf- 
ficiens ab iis statuta non est vere sufficiens. c) In plurimis exemplis 
allatis ne ullum quidem verum inest tertium comparationis. Volunt 
enim baüesiani explicare, quomodo gratia sit vere sufficiens, quamvis 
per eam voluntas non sit principium eliciens, ex parte subiectiva in- 
structum omnibus, quae requiruntur ad actu agendum; et ad hoc ex- 
plieandum afferunt exempla agentium, quibus nihil deest ex parte 
principii elicientis, sed quae postulant solam materiam, circa quam 
agant. Iam vero Deus per praedeterminationem physicam non praebet 
materiam, circa quam causa efficiens operatur, sed addit ad principium 
eliciens complementum, sine quo principium eliciens non potest actu 
agere. Gratia thomistice sufficiente instructus homo se habet, ac si 
haberet pedes, quos non posset movere nisi ab altero adiutus. Nemo 
diceret talem hominem habere pedes sufficientes ad ambulandum, 
neque quisquam ei imputaret, quod ab altero non adiutus non ambu- 
laret. Neque magis quadrat exemplum, quod afferunt, passionis Christi. 
Haee quidem est vere sufficiens ex parte pretii, cuius valor non pendet 
ab aliqua salvandorum operatione, licet non sit efficax pro iis, qui nolunt 
hoe pretium apprehendere. Sed gratia thomistice sufficiens non est 
vere sufficiens, quia in genere principii elieientis debet compleri, suf- 
fieientia autem principii elicientis tota quanta pendet ex habitudine 
ad agendum. Secundum baüesianos Deus hominem ita constituit, ut 
hic non possit actu agere, praeterea quasi catenis eum alligat ad 
materiale peccati, dein panem spiritualem ei proponit (nam et hoc 
exemplo utuntur) et tandem homini imputat, quod non comedit. Hoc 
esse mysterium etiam bafiesiani concedunt (cf. tract. de Deo Uno II, 


n. 254), sed potius, ut videtur, est aperta contradictio et ludificatio 
sensus communis. 


499. Coroll. Ergo fieri potest, ut ex duobus hominibus habentibus 
aequalem gratiam «nus consentiat, aller vero dissentiat. Cum enim 
supposita gratia proxime sufficiente consensus aut dissensus pendeat 
unice ex hominis libero arbitrio gratia illa adiuto, unus libere eligere 

potest consensum, alter autem dissensum. Immo si duo habent in- 
aequales gratias, dummodo utraque sit proxime sufficiens ad agendum. 
ille, qui minorem gratiam habet, consentire potest, ille vero, qui 
maiorem habet, dissentire. 

lam audivimus S. Augustinum docentem, quomodo et boni et mali 
angeli ,utrique boni aequaliter creati, istis mala voluntate cadentibus, 
illi amplius adiuti [adiutorio patriae] ad beatitudinis plenitudinem 
pervenerint" (n. 107). S. doctor etiam proponit exemplum duorum 
hominum: ,Si enim duo aequaliter affecti animo et corpore videant 
unius corporis pulchritudinem, qua visa unus eorum ad illicite per- 
fruendum moveatur, alter in voluntate pudica stabilis perseveret, quid 
putamus esse causae, ut in illo fiat, in illo non fiat voluntas mala? ... 
Ambos enim et animo et corpore aequaliter affectos fuisse praedixi- 
mus.... Nam ut hoc quoque impedimentum ab ista quaestione 
tolatur, si eadem tentatione ambo tententur et unus ei cedat atque 
consentiat, alter idem qui fuerat perseveret, quid aliud apparet, nisi 
unum voluisse, alterum noluisse a castitate deficere? Unde, nisi pro- 
pria voluntate, ubi eadem fuerat in utroque corporum et animi affectio ?* 
(De civ. Dei 1l. 12, c. 6; M 41, 353) 

Student quidam mneothomistae se extricare ab hac difficultate di- 
centes, a S. Augustino doceri quidem illo loco hominem libero suo 
arbitrio deficere a bono virtutis, non vero doceri hominem libero suo 
arbitrio permanere in bono virtutis; immo non deest inter illos, qui 
videatur sibi facete loqui dicendo Molinistas confundere gratiam Dei 
cum gratia corporis pulchri. Certe peiore loco vix potest esse res, 
quam si habet defensores, qui ad tales ineptias descendunt. Verum 
quidem est S. Augustinum in verbis citatis inquirere in originem mali; 
at non minus verum est eum occasione huius quaestionis statuere hoc 
principium: 8i ex duobus hominibus prorsus aequaeliter affectis alter 
defiei& a bono virtutis, alter non deficit, tam defectionis quam non 
defectionis causa est propria eorum voluntas. Ergo secundum S. Augu- 
stinum positis omnibus ad bene agendum requisitis potest homo aut 
bene agere aut male pro sua voluntate. li autem, qui praeter re- 
quisità ad agendum in altero ponunt speciale auxilium, quod alter 
non habuit, pugnant cum suppositione Augustini illos duos homines 
esse animo et corpore aequaliter affectos. 

De hae re sie disputat Molina (Conord. q. 14, a. 13, disp. 12; 
ed. Paris. 51 sq): ,Licet nemo credere possit, ut ad salutem oportet, 
nisi praeveniatur gratia divina, nihilominus auxilium gratiae non est 
sola et integra causa, quod fidei assentiatur; quandoquidem de fide 
est eum, qui praevenitur gratia et vocatur ad fidem, posse per suum 
liberum arbitrium non consentire et non converti, ut in conc. trid. 
sess, 6, c. 5 et can. 4 definitum est. Quare fieri potest, ut duorum, 
qui aequali auxilio interius a Deo vocantur, unus pro libertate sui 
arbitrii convertatur et alter in infidelitate permaneat." Hoc probat 

variis dictis Scripturae, Hieronymi, Augustini, inter alia illo exemplo 
duorum hominum aequaliter affectorum, quorum alter in tentatione sua 
voluntate cadit, alter sua voluntate non cadit. Dein pergit: , Eademque 
est ratio de eodem modo affectis aequaliterque ad fidem vocatis; pro 
sola namque eorum libertate potest evenire, ut unus amplectatur fidem, 
alter vero eamdem contemnat. Quo fit, ut non soli gratiae prae- 
venienti tribuendum sit, quod ex audientibus evangelium quidam con- 
vertantur, quidam non convertantur, sed suus etiam locus relinquendus 
sit libero arbitrio cuiusque, a quo, praesto exsistente auxilio gratiae, 
pendet, quod peccator convertatur aut non convertatur." 

Addit S. Augustinum ne in ultimis quidem scriptis suis huic doc- 
irinae contradicere. Quod est verissimum. Nam cum quidam sim- 
pliees monachi conclusissent: Gratia facit omnia, ergo nihil valet 
liberum arbitrium, neque debemus pro defectibus corripi, Augustinus 
scripsit duo opuscula: ,De gratia et libero arbitrio*, ,De correptione 
et gratia^, quibus ostendit necessario cooperandum esse libero arbitrio 
cum gratia. ,Nempe ubi dicitur: Noli hoc et noli illud, et ubi ali- 
quid faciendum vel non faciendum in divinis monitis opus voluntatis 
exigitur, satis liberum demonstratur arbitrium. Nemo ergo Deum 
causetur in corde suo, sed sibi imputet quisque, cum peccat. Neque 
cum aliquid secundum Deum operatur, alienet hoc a propria voluntate. 
Quando enim volens facit, tunc dicendum est opus bonum, tunc 
speranda est boni operis merces ab eo, de quo dictum est (Mt 16, 27): 
Qui reddet unicuique secundum opera sua^ (De grat. et lib. arb. c. 2, 
n. 4; M 44, 884). Paulus apostolus exhortatur: ,Rogamus, ne in 
vacuum gratiam Dei suscipiatis (2 Cor 6, 1). Utquid enim eos rogat, 
si gratiam sic susceperunt, ut propriam perderent voluntatem? Tamen 
ne ipsa voluntas sine gratia Dei putetur boni aliquid posse, continuo 
cum dixisset: Gratia eius in me vacua non fuit, sed plus omnibus 
laboravi, subiunxit atque ait: Non ego autem sed gratia Dei mecum 
(1 Cor 15, 9 sq); id est, non solus sed gratia Dei mecum; ac per hoc 
nec gratia Dei sola nec ipse solus sed gratia Dei cum illo* (ib. c. 5, 
n. 12; M 44, 888 sq). Dicit Augustinus se haec scripsisse, ut fratres 
,in fide sana catholica perseverent, quae neque liberum arbitrium 
negat sive in vitam malam sive in bonam, neque tantum ei tribuit, 
ut sine gratia Dei valeat aliquid^ (Ep. 215, n. 4; M 44, 879). 

Itaque rationabiliter dubitari nequit, quin Molina hane partem 
doctrinae S. Augustini recte interpretatus sit, sicut. etiam cum Augu- 
stino prorsus consentit, quod gratia efficax effectu suo frustrari ne- 
quit, et quod omnis bona voluntas in Deum referenda est, ,ut nihil 
omnino habeat adultus ex iis, quae sunt ad iustificationem necessaria 
et quibus a non iustificato discernatur, de quo gloriari possit, ac si 
id a Deo non acceperit, tametsi ad multa ex iis, quae ad iustifica- 
tionem sunt necessaria, libere cooperetur ac influat^ (Concord. q. 14, 
&. 19, disp. 40, ed. Paris 230). 

Neothomistae numquam explicarunt, quomodo secundum suum 
systema ex duobus hominibus prorsus aequaliter affectis alter per 
suum liberum arbitrium bene agat, alter male. 


240. Secundum S. Thomam ,rationabile est, quod secundum gradum 
naturalium angelis data sint dona gratiarum* (1, q. 62, a. 6). Porro 
Lucifer probabilius fuit supremus inter angelos (q. 63, a. 7) et con- 
sequenter omnium maxima habuit dona gratiarum et maxime per 
gratiam inclinatus erat ad bene agendum. Nihilominus ipse cecidit, 
cum multi angeli cum minoribus donis gratiarum steterint; et ratio 
est, quod ,quantacumque inclinatio ad bonum fuerit in supremo angelo, 
lamen ei necessitatem non inducebat; unde potuit per liberum arbi- 
trium eam non sequi^ (q. 63, a. 7 ad 3). ,In quo [scl. quod superiores 
angeli ceciderunt et minores perseveraverunt] etiam magis comprobatur 
libertas liberi arbitrii quae secundum quemlibet gradum creaturae in 
malum flecti potest" (q. 69, a. 9 ad 3). 

Similiter de hominibus ait posse eos, qui gratiam acceperint, aut 
studiose in ea proficere aut ei per neglegentiam deesse. Verba enim 
apostoli; ,Exhortamur, ne in vacuum gratiam Dei recipiatis*, ita ex- 
plieat: ,Ne receptio gratiae vobis inutilis sit et vacua, quod tunc 
contigit, quando ex perceptione gratiae quis non sentit fructum. Qui 
quidem duplex est, scilicet. remissio peccatorum, et ut homo iuste 
vivendo veniat ad gloriam caelestem. . .. Quicumque ergo gratia per- 
cepta non utitur ad vitandum peccatum et ad consequendum vitam 
aeternam, hie gratiam Dei in vanum recipit. ... Et ne aliquis dubitet 
de perceptione huius gratiae a Deo, ideo consequenter apostolus probat 
eos iam recepisse gratiam hanc vel paratam habere ad recipiendum. ... 
Et haec duplex est gratia, praeveniens scilicet et cooperans vel sub- 
sequens....  Adiuti gratia cooperante possumus operari ad conse- 
quendum salutem aeternam^ (In 1 Cor. 6, lect. 1). Ex his et ceteris, 
quae ibidem dicit, consequens est posse hominem accepta gratia ad 
operandam salutem necessaria, aut operari salutem aut non operari 
pro libero usu vel abusu gratiae. 


241. Horum duorum doctorum auctoritate nixus eandem doctrinam 
proponit tertius ecclesiae doctor, S. Franciscus Salesius, qui in trac- 
tatu de amore Dei (Theofimus) l. 2, c. 6 allatis et expositis verbis 
Christi: ,Vae tibi, Corozain . . .^, ita pergit: ,Hoc igitur modo fiet 
iudicium comparationis, ut omnes doctores aiunt, cuius iudiei hoc 
unicum fundamentum est, quod alii acceptis aequalibus vel etiam 
maioribus gratiis nihilominus rmnisericordiae consentire noluerunt, alii 
autem acceptis similibus vel etiam minoribus gratiis inspirationem 
secuti sunt et sanctissimae paenitentiae se dederunt. Quomodo enim 
impaenitentibus impaenitentia rationábiliter obici posset nisi per com- 
parationem aliorum, qui eonversi sunt? Certe Dominus noster clare 

ostendit, et omnes christiani simpliciter intellegunt, fore ut in illo 
iusto iudicio iudaei per comparationem ninivitarum damnentur, quia 
ili accepta magna gratia nullum amorem habuerunt et accepto magno 
adiutorio nullam paenitentiam; hi vero accepta minore gratia magnum 
amorem habuerunt et accepto minore adiutorio magnam paenitentiam. 
Magnus vir S. Augustinus huic argumento multum luminis affert iis, 
quae dicit in libro 12 de civ. Dei c. 6 7 8 9; quamvis enim proprie 
de angelis loquatur, in hac re homines iis aequales facit." Laudata 
dein doctrina S. Augustini et S. Thomae, quam modo proposuimus, 
ita alloquitur Luciferum: ,Quomodo cecidisti, o Lucifer maxime?... 
Gratia tibi non deerat, immo excellentiorem omnibus habuisti, sicut 
etiam naturam; sed tu defuisti gratiae. Deus tibi operationem cari- 
tatis suae non denegavit, sed tu caritati cooperationem denegasti; 
Deus te non reiecisset, nisi tu amorem eius reiecisses." Itaque doctri- 
nam, quam bafiesiani ad tuendum suum de efficacia gratiae systema 
negant, hi tres ecclesiae doctores disertis verbis proponunt (cf. Suarez, 
Opusc. 1 de aux. l. 3, c. 20, n. 2 sqq; Maezella n. 596 sqq). 

Dices: Implicat contradictionem, quod Deus interius inclinet poten- 
tiam voluntatis, et voluntas non inclinetur. 


Hesp. Implicat, quod Deus voluntatem inclinet motu indeclinabili, 
et voluntas non inclinetur, conc. assertum; implicat Deum inclinare 
voluntatem motu declinabili, et voluntas non inclinetur, nego assertum. 
Deus utique dat voluntati inclinationem, qua proxime expedita fiat ad 
se convertendam, et haec inclinatio necessario adest eo ipso, quod 
Deus ita movet voluntatem. Neque tamen Deus dat praedetermina- 
tionem physicam, qua voluntas indeclinabiliter inclinaretur ad ponendum 
actum secundum. 

Dices: Ergo gratia habet efficaciam ex libero hominis arbitrio, non 
ex virtute motiva Spiritus Sancti. 

Hesp. Gratia habet efficaciam virtutis ex libero arbitrio, nego 
assertum ; nam haec efficacia est unica ex motione Spiritus Sancti. 
Habet efficaciam conexionis cum actu secundo ex libero arbitrio, conc. 
assertum ; nam nemo convertitur nisi libere volens. 


Dices: Ergo qui convertitur habet aliquid, quod a Deo non ac- 
cepit. 

Hesp. Nego assertum. Nam a Deo accepit et potentiam volendi et 
auxilium supernaturale, sine quo nihil potest, et gratiam cooperantem 
eum ipso actu secundo. Ergo omnia a Deo accepit, qui misericorditer 
iuvat hominem eo modo, quo scit eum conversum iri. Ergo omnia 
Deo tribuuntur in negotio conversionis, non tamen Deo determinanti 
ad unum determinatione physica sed Deo moventi gratia, quam scit 
et vult esse congruam, etsi in se sit declinabilis. 

ART. II. 
DE GRATIA EFFICACI. 


Prop. XX.  Effeacia gratiae non potest explicari per prae- 
determinationem physicam. 


249. Nota. a) Gratia efficax est, quacum voluntas humana consentit. 
Esse gratias efficaces de fide est, quia de fide est multos homines 
consequi salutem. Attamen si solum consideratur gratia ut efficax, 
in quantum effectum reapse obtinet, haec est efficacia consequens. 
Praeter quam admittenda est etiam efficacia antecedens, quae inest 
gratiae, antequam actus secundus ponitur. Haec efficacia antecedens 
distingui potest tripliciter: a) Est efficacia (infallibilitas) obiectiva, 
quatenus obiective verum est per talem gratiam talem effectum pro- 
ductum iri. 5) Est efficacia cognoscitiva, quatenus Deus infallibiliter 
cognoscit, quae gratia habitura sit effectum. 7) Est efficacia affectiva, 
quatenus Deus vult eam gratiam dare, quae effectum habebit. 

b) Quaeritur hic de efficacia antecedente, seu quaeritur, unde sit 
ille infallibilis nexus inter. gratiam spectatam in actu primo et consen- 
sum voluntatis in actu secundo. Non quaeritur, unde sit efficacia vir- 
tutis seu efficacia, quae inest gratiae per se spectatae in actu primo 
sine respectu actus secundi realiter secuturi; nam haec efficacia vir- 
tutis est ex ipsa interna indole talis gratiae; et hoc sensu gratiam 
esse intrinsecus efficacem ab omnibus conceditur. 

De hoe statu quaestionis convenit inter theologos. Ita Alvarez: 
,.In omnium sententia gratia efficax est congrua, qua ita moveatur 
voluntas, ut sit infallibiliter praestitura consensum. ...  Difficultas 
ergo est, unde proveniat talis congruitas gratiae^ (disp. 83, n. 7). 
Suarez: ,Dicitur efficax auxilium, quia in ordine suo tale est, ut in- 
fallibiliter consequatur effectum. ... Aggredimur iam exponere, in 
quo consistat eius efficacia, vel quomodo fiat, quidve addat com- 
muni vocationi* (1. 5, c. 5, n. 18; c. 6, n. 1; cf. Opusc. I, 1. 3, c. 14). 

c) Exsistere gratias antecedenter efficaces plerique theologi non 
solent probare. Ratio est, quia a priori constat divinam providentiam 
antecedenter ad actualem consensum hominis scire, quibus gratiae 
auxiliis possit effectum a se intentum obtinere; constat etiam divinam 
omnipotentiam posse ita hominem movere, ut homo libere et infalli- 
biliter operetur quod Deus vult; constat denique Deum velle uti mediis, 
quibus certi homines adiuti bene operentur, in bono perseverent, salutem 
consequantur. 

Hoc ita esse S. Scriptura saepe testatur, dicens Deum posse mo- 
vere voluntatem hominis, quocumque velit. ,Inclina cor meum in testi- 
monia tua (Ps 118, 36). ,A Domino gressus hominis diriguntur, et 
viam eius volet^ (Ps 36, 23). Dominus ,inclinet corda nostra ad se, ut 
ambulemus in universis viis eius^ (3 Reg 8, 58). ,Dabo iis cor, et 

intellegent; aures, et audient^ (Bar 2, 31). ,Et dabo iis cor unum 
et spiritum novum tribuam in visceribus eorum; et auferam cor lapi- 
deum de carne eorum et dabo iis cor carneum, ut in praeceptis meis 
ambulent et iudicia mea custodiant faciantque ea et sint mihi in 
populum, et ego sim iis in Deum* (Ez 11, 19 sq)  ,Crediderunt 
quotquot erant praeordinati ad vitam aeternam" (Act 13, 48). Cf. supra 
n::93497: 

His et aliis textibus citatis S. Augustinus concludit: ,Audiant haec 
et alia, quaecumque non dixi, quibus ostenditur Deus ad regnum etiam 
caelorum et ad vitam aeternam parare et convertere hominum volun- 
tates* (De praed. Sanct. c. 20, n. 42; M 44, 991). S. Augustinus 
saepe probat contra pelagianos et semipelagianos, Deum eos, quos ad 
vitam praedestinavit, infallibiliter auxilio suo ad eam perducere. ,Qui- 
cumque in Dei providentissima dispositione praesciti, praedestinati, 
vocati, iustificati, glorificati sunt . . . omnino perire non possunt.* 
,Fit quippe in nobis per hanc Dei gratiam in bono recipiendo et per- 
severanter tenendo non solum posse quod volumus, sed etiam velle 
quod possumus.^ ,Ut quoniam non perseverabunt, nisi et possint et 
velint, perseverandi iis et possibilitas et voluntas divinae gratiae largi- 
tate donetur. "Tantum quippe Spiritu Sancto accenditur voluntas 
eorum, ut ideo possint, quia sic volunt; ideo sic velint, quia Deus 
operatur, ut velint.... gSubventum est igitur infirmitati humanae, 
ut divina gratia indeclinabiliter et insuperabiliter ageretur, et ideo, 
quamvis infirma, non tamen deficeret (De corrept. et grat. c. 9, 
n. 23; c. 1l, n. 32; c. 12, n. 38; M 44, 930 936 939 sq). Hic et 
mültis alis locis (cf. supra n. 219) describitur gratia iam in actu 
primo cum effectu infallibiliter nexa seu gratia antecedenter efficax, 
quae ,a nullo duro corde respuitur^ (De praed. Sanct. c. 8, n. 18; 
M 44, 971). 

S. Thomas ait: ,Impossibile est haec duo simul esse vera, quod 
Spiritus Sanctus velit aliquem movere ad actum caritatis, et quod 
[simul cum hac motione seu gratia actuali| ipse caritatem amittat 
peccando. Nam donum perseverantiae computatur inter beneficia Dei, 
quibus certissime liberantur, quicümque liberantur, ut S. Augustinus 
(De dono persev. c. 14,n. 35; M 45, 1014) dicit* (2, 2, q. 24, a. 11). 
Ecclesia Deum orat: ,Ad te nostras etiam rebelles compelle pro- 
pitius voluntates" (Secreta Dom. IV post Pentec.). Cf. G. Lahousse, 
De grat. n. 201 sqq. 

d) Itaque cum inter theologos conveniat esse gratias antecedenter 
efficaces, dissentiant autem de quaestione, unde efficacia gratiae ante- 
cedens derivanda sit, eorum sententiae, de quibus ecclesia nihil um- 
quam definivit, exponendae et discutiendae sunt. 

Proponemus imprimis explicationem baüesianorum; sed quia Baiies 
ipse non scripsit tractatum de gratia, Alvarez ducem praecipuum 
eligemus, ,quem scriptorem sequuntur omnes recentiores thomistae . . . 

unde manifesto sequitur eam [Alvaresii doctrinam] pro doctrina totius 
scholae thomisticae in ecclesia receptae habendam esse* (Graveson, 
Epist. class. 2, ep. 5, n. 3, p. 184). 


448. Itaque secundum Alvarez ,efficacia auxilii praevenientis gratiae 
et conexio eius infallibilis cum libera cooperatione arbitrii tota fundatur 
et. desumitur, tamquam ex prima radice, ex omnipotentia Dei atque ex 
absoluto et efficaci decreto voluntatis eius volentis, ut homo, quem 
movet, convertatur et pie operetur; nec huiusmodi efficacia ullo modo 
dependet etiam, tamquam a condicione sine qua non, ex futura coope- 
ratione arbitrii creati, licet actus liber, quo perseverat homo, ab eius 
arbitrio moto a Deo effective dependeat (disp. 122, n. 16). ,Duplex 
est praedeterminatio nostrae voluntatis, altera extrinseca per effi- 
caciam divinae voluntatis... altera intrinseca, quae fit per motionem 
praeviam 4n voluntate receptam, cuius virtus et efficacia ab efficacia 
divinae voluntatis dependet^ (disp. 21, n. 13). ,Posita gratia efficaci 
in libero arbitrio infallibiliter sequitur, quod ipsum liberum arbitrium 
consentiat et pie operetur, ita ut haec duo simul sint incompossibilia, 
quod scl. gratia efficax ponatur in homine et homo actu dissentiat" 
(disp. 122, n. 17). Hoc ,auxilium Dei proprio vocabulo dicitur motio 
virtuosa, qua primum agens universalissimum efficit, ut causae se- 
cundae actualiter operentur^ (disp. 19, n. 7). Haec motio praevia 
sive auxilium actuale realiter distinguitur ab operatione causae se- 
cundae; nam omnis causa efficiens realiter distinguitur a suo ef- 
fectu^ (l. c. n. 7. ,Deus per eumdem concursum ipsas causas se- 
cundas efficaeiter applicat et determinat ad operandum" (disp. 21, 
n. 9). Ideo ,dicitur praedeterminatio, quia ordine dumtaxat causali- 
iatis praecedit determinationem potentiae in actu secundo^ (disp. 22, 
n. 37). 

Est praedeterminatio physica, qua ex parte potentiae efficienter 
proprie movetur a Deo voluntas ad aliquid volendum, quae quidem 
praedeterminatio dicitur physica, sive ad modum causae physicae, ut 
condistinguatur contra illam, quae est solum moralis, non autem ut 
condistinguatur contra liberam praedeterminationem. ... Et in hac 
acceptione illa dieitur causa physica alicuius effectus, quae per veram 
et realem efficientiam illum efficit, et a qua effectus in suo esse de- 
pendet^ (disp. 22, n. 1 2). ,Quod ergo asserimus in conclusione, 
est: Deum motione praevia, qua determinat voluntatem ad operandum, 
esse causam non solum moralem per modum allicientis, consiliantis, 
suadentis, seu quomodolibet etiam interius moraliter moventis, sed 
etiam per modum perficientis, seu per modum causae vere et proprie 
efficientis voluntatem velle hoc vel illud bonum in perticulari* (disp. 23, 
n. 17). ,Haec motione, applicatione et mutatione Deus determinat 
voluntatem ad determinatum actum, salva ipsius libertate* (l. c. n. 15). 
,Deus actuali motione efficaci ad modum causae physicae, i. e. vere 

efficienter, praedeterminat hominis voluntatem ad liberos actus bonos,. 
ut voluntas mota a Deo per huiusmodi auxilium se infallibiliter de- 
terminet ad actum secundum libere producendum^ (l. c. n. 19 et 
disp. 83, n. 12). Ergo praedeterminatio physica non est determinatio 
obiectiva, sicut dicimus facultatem determinari obiecto formali, sed 
est determinatio subiectiva et complementum potentiae (similiter ut 
species in intellectu); neque est determinatio subiectiva, qua voluntas 
se ipsam determinat, quando actu agit, sed est determinatio a Deo 
voluntati indita, quae est ante actum secundum. 


244. Patet igitur, quomodo in hac sententia explicetur infallibilis 
efficacia gratiae, cum gratia efficax sit talis, ut. ex interna efficacia 
sua voluntatem determinet ad unum tum quoad exercitium tum quoad 
specificationem actus.. , Praedictum auxilium actuale determinat liberum 
arbitrium ad unam numero actionem [et] non subditur libero arbitrio, 
quantum ad usum^ (Alvarez disp. 19, n. 7). ,Movendo liberum arbi- 
irium Deus illud ad unum determinat (Dummermuth, S. Thom. et 
doctr. praem. physic. p. 154). ,Dicitur physica praedeterminatio, quia 
determinat voluntatem ad unum, non tantum quoad specificationem 
sed etiam quoad exercitium, licet non ad modum naturae* (Naearius, 
In 1, q. 22, a. 4). ,Motio divina est ab intrinseco et ex natura sua 
effieax, quamvis causas liberas ad unum per modum liberi et non per 
modum naturae determinet^ (Gonet, De praedest. disp. 6, n. 214). 


245. Sed hic oritur difficultas, quomodo cum hac determinatione ad 
unum seu, quod. idem est, cum hac necessitate concilietur libertas. Ad 
hoe respondent esse aliquam necessitatem, quae non pugnet cum liber- 
tate, quam variis nominibus vocant, ,nunc necessitatem in sensu com- 
posito, nunc necessitatem modalis de dicto, nune necessitatem infalli- 
bilitatis, nunc necessitatem immutabilitatis, nune necessitatem con- 
dicionatam, nunc denique necessitatem consequentiae* (Alvarez disp. 25, 
n. 2. Quae quidem nomina communiter a theologis et philosophis 
admittuntur, sed quaeritur, quomodo ad hane materiam applicentur. 
,Dieunt thomistae facta semel hypothesi, quod Deus decernat vocare 
aliquem ethnicum ad fidem per gratiam se ipsa efficacem, necesse est 
necessitate consequentiae et infallibilitatis seu necessitate hypothetica 
et condicionata, ut gratia per se efficax convertat infidelem ; sed negant 
thomistae gratiam per se efficacem necessario conversuram infidelem 
necessitate consequentis seu necessitate physica et absoluta* (Graveson, 
Epist. class. 1, ep. 5, n. 1, p. 143). Aliis verbis: ex praedetermi- 
natione physica actus quidem necessario evenit; sed actus, qui evenit, 
non est necessarius. Esset quidem necessarius, si nulla posita con- 
dicione absolute eveniret, sicut ignis necessario calefacit; sed quia 
solum evenit posita gratia efficaci, quam Deus libere dat, actus manet 
liber (Alvarez disp. 92, n. 9). Cur autem haec suppositio antecedens 

actum secundum non tollit libertatem, cum communiter suppositiones 
antecedentes, etiam libere positae, si determinant voluntatem, destruant 
libertatem actus? Concedunt baiesiani, si auxilium efficax secundum 
suam entitatem creatam ut talem determinaret voluntatem, tolli liber- 
tatem (Alvarez disp. 22, n. 39), non vero tolli, si moveat, ut est in- 
strumentum omnipotentiae divinae. ,Ad cuius evidentiam observandum 
est, quod auxilium efficax potest dupliciter considerari. Primo se- 
cundum suam entitatem, praecise quatenus videlicet est quaedam realis 
motio seu entitas creata in intellectu et voluntate recepta. Et se- 
cundum istam rationem nulla est controversia inter auctores utriusque 
sententiae, cum omnes fateantur liberum arbitrium resistere posse 
auxilio efficaci, si secundum suam entitatem praecise consideretur. 
Alio modo potest considerari secundum omnem realem virtutem, quam 
habet, ut venit a Deo et ut est instrumentum voluntatis Dei volentis 
efficaciter hominem, cuius cor movet, ad se convertere. Et secundum 
istam rationem dicendum est liberum arbitrium creatum resistere non 
posse auxilio efficaci, proprie loquendo de resistentia, sicut non potest 
resistere Deo aut eius voluntati^ (Alvarez disp. 93, n. 2; cf. Gaeeaniga, 
De grat. n. 169, not.) Itaque efficacia infallibilis dicitur quidem gra- 
liae interna, quatenus nullo modo est a consensu voluntatis, non 
vero quasi ei insit ex sola creata entitate, cum sit potius a motione 
Dei. Quae est autem differentia, cur auxilium efficax, si ex sua 
natura et entitate determinaret voluntatem, necessitaret, Deus autem 
per idem auxilium determinans non necessitet?  ,Ratio discriminis 
est: Solus Deus propter suam infinitatem et omnipotentiam, quia est 
auctor voluntatis creatae, potest illam immutare conformiter ad suam 
naturam et movere efficaciter atque applicare ad producendum actum 
in particulari, non solum secundum substantiam, sed etiam secundum 
modum libertatis, quod tamen non potest alia causa creata, quia 
est limitata et finita atque inferior ad ipsam voluntatem* (Alvarez 
disp. 22, n. 39). 


246. Sed quia, ut idem auctor statim addit, Deus potest praemotione 
physiea etiam necessitare voluntatem, si vult, hoc responsum nondum 
sufficit, sed explicandum est, cur talis praemotio non necessitet. Ad 
hoc respondet: Tamdiu manet libertas in voluntate, quamdiu intellectus 
illi repraesentat. obiectum cum indifferentia, iudicans illud non esse 
omnimode bonum neque coniunctum necessario cum bono in communi, 
ad quod est determinata naturaliter voluntas. Sed extrinseca Dei 
praedeterminatio non facit, quod intellectus repraesentet voluntati 
obiectum praedefinitum tamquam omnimode bonum aut necessario 
coniunctum eum bono, ad quod amandum est naturaliter determinata 
voluntas; ergo non immutat modum operandi conaturalem voluntatis* 
(Alvarez disp. 22, n. 19; cf. Graveson, Epist. class. 1, ep. 8, n. 4, 
p. 253). Attamen quia libertas non est formaliter in intellectu sed 

in voluntate, et postulat, ,quod positis omnibus antecedenter se- 
cundum ordinem rationis vel temporis praerequisitis, possit operari 
vel non operari, ita videlicet, ut cum iisdem praerequisitis stet, simul 
in libero arbitrio facultas et potentia, qua possit operari, si velit, vel 
non operari, si velit^ (Alvarez disp. 115, n. 4), adhuc explicandum est, 
quomodo voluntas sub praemotione physica possit non operari, si velit. 


247. Hie igitur utuntur celebri distinctione sensus compositi el divisi, 
quae quidem distinctio utrum quid valeat necne ad quaestionem sol- 
vendam, pendet e modo, quo applicatur. Evidens quidem est hominem, 
dum actu agit, non posse simul cum hoc actu componere non-actum; 
eb sic qui libere agit, potest solum in sensu diviso non agere, i. e., 
antequam ageret, potuit agere aut non agere. Hoc enim habet actus 
liber commune cum actu necessario, quod non adest potentia simul- 
ianeitatis, ut quae sit contradictio in terminis, Potest igitur solum 
esse quaestio de simultaneitate potentiae (Alvarez disp. 94, n. 2). Unde 
inter omnes convenit ad libertatem requiri, ut potentia non agendi 
componi possib cum iis, quae actum secundum praecedunt. Ergo ut 
libertas servetur, debet homo a gratia efficaci dissentire posse. Hoc 
quoque omnes concedunt. Sed quo sensu?  ,Advertimus quosdam 
theologos in dialecticis principiis deficere, dum arbitrantur hane pro- 
positionem: Homo motus a Deo auxilio efficaci non potest dissentire 
vocationi divinae in sensu composito — nihil aliud significare, quam 
quod tempore, quo illa motio est in homine, ille non potest dissentire, 
sed necessario convertitur; ablata vero motione efficaci tunc possit 
dissentire et non converti. Sed isti auctores non attingunt verum 
sensum compositum, sed solum faciunt compositionem auxilii efficacis 
cum voluntate creata, non autem componunt auxilium efficax et 
actualem resistentiam in eodem subiecto pro eodem tempore, quam 
compositionem significat ista propositio: Liberum arbitrium motum a 
Deo auxilio efficaci ad consensum, potest dissentire in sensu composito* 
(Alvarez disp. 25, n. 19; cf. 94, n. 1). ,Unde in praesenti contro- 
versia, quando dicitur hominem motum auxilio efficaci non posse dis- 
sentire in sensu composito, nihil aliud significatur, nisi quod motio 
ila efficax et actualis dissensus non sint simul compossibiles in eodem 
homine, non autem est sensus, quod motio efficax et potentia ad dis- 
sentiendum sint incompossibiles in eodem" (l. c. disp. 92, n. 5). Ergo 
» etiam. posito auxilio efficaci in voluntate componitur cum illo potentia 
ad. dissentiendum, quamvis nulla sit potentia ad coniungendum actualem 
dissensum cum auxilio efficaci" (l. c. n. 11). Consequenter sub gratia 
efficaci, quae praecedit actum secundum, homo eatenus manet liber, 
quatenus habet potentiam dissentiendi, licet metaphysice repugnet 
hanc potentiam transire in actum; nam ,praedeterminatio atque effi- 
cacia auxilii praeoperantis gratiae ita certo et infallibiliter facit volun- 
tatem consentire Deo excitanti et vocanti, ut etiam metaphysice lo- 

quendo sib impossibile in sensu composito voluntatem non consentire 
aut dissentire" (Alvarez disp. 88, n. 15). 


948. Ergo sub motione gratiae adest quidem potentia ad oppositum, 
sed potentia, cui repügnat actu agere. Iamvero potentia, cui agere 
repugnat, non sufficit ad libertatem. "Talis enim potentia etiam tunc 
maneret, si voluntas necessitaretur, quia haec potentia est proprietas 
voluntatis, qua voluntas manens voluntas non potest privari. Ita ipsi 
beati in caelo retinent potentiam ad non amandum Deum, quia naturam 
defectibilem retinent, sed metaphysice repugnat hanc potentiam in 
actum transire, et ideo sunt necessitati. Ergo si bafiesiani nihil aliud 
habent nisi hane explicationem sensus compositi et divisi, fateantur 
secundum suum systema concordiam libertatis cum gratia efficaci 
intellegi non posse. Et revera vi evidentiae adacti hoc fatentur. 
,hepones: Non satis explicatur modus, quo haec concordia a nobis 
intellegi possit. Respondeo: mysterium esse^ (Billuart, De Deo diss. 8, 
8. 4, 8 2 ad 5), et ideo ,rationem huius concordiae credendam esse 
et captivandum intellectum in obsequium fidei^ (Alvarez disp. 118, 
n. 5). Idem docent Bafíies (In 1, q. 23, a. 5), Ledesma (De aux. 
art. 10 11), ali. Hoc est ultimum responsum, quod dant in hac 
quaestione. Sed hoc responsum iam satis ostendit hanc doctrinam 
non posse admitti, tum quia nihil fide divina credendum est, quod 
Deus non revelavit; baiüesianorum autem doctrinam de gratia Deus 
non revelavit; tum quia revera hic nobis proponitur non mysterium 
sed contradictio, quia docent hominem esse liberum ad agendum id, 
quod actu fieri metaphysice repugnet (cf. dissertationes Patris Lóim- 
bourg, Zeitschrift für katholische Theologie, Innsbruck 1877; Palmieri 
thes. 49). 


249. Ut autem disputatio recte procedat, valde diligenter notandus 
est status quaestionis. Neque enim quaeritur, num gratia, quae prae- 
cedit liberum consensum voluntatis, sit praemotio physica, a Deo 
voluntati indita, quae de se efficax sit. efficacia virtutis ad producendum 
actum secundum. Hanc esse ipsam nostram doctrinam constat ex 
iis, quae de natura gratiae actualis et de physico eius influxu diximus. 
Hoc idem saepe Molina inculeat: ,Auxilium gratiae praevenientis 
est influxus Dei in liberum arbitrium, quo ilud movet et excitat 
potensque reddit, ut eo pacto motum tamquam habens iam ip se ipso 
principium efficiens actuum supernaturalium, simul influendo ulterius 
eos producat... gratia vero praeveniens, qua praeveniens gratia est, 
tempore vel natura antecedere solet influxum liberi arbitrii ad actum 
supernaturalem* (Concord. q. 14, a. 18, disp. 41, ed. Paris., 239). 
Haec utique est praemotio physica. Porro haec praemotio etiam de- 
terminat voluntatem hoc sensu, quod eam ex indifferentia passiva 
transfert in indifferentiam aclivam, quia ei dat potentiam proxime 

expeditam et inclinationem ad actum salutarem!, Ergo poterit etiam 
aliquo vero sensu vocari praedeterminatio physica. Sed vocabulum 
praedeterminationis physicae ex usu habet omnino alium sensum et signi- 
ficat motionem indeclinabilem et irresistibilem, quae infallibiliter deter- 
minat actum secundum tum quoad exercitium tum quoad specificationem 
(cf. Suarez l. 3, c. 41, n. 6 et 1. 5, c. 14, n. 5; opusc. 1, 1. 8, c. 18, n. 2). 


250. Itaque si bafiesiani dicunt: Requiritur praemotio physica ad. salu- 
tariter agendum, distinguimus: Requiritur vera motio, qua Deus volun- 
latem physice elevat et adiuvat, ut salutariter agat, concedo assertum ; 
requiritur motio, qua Deus antecedenter ad liberum consensum volun- 
tatis irresistibiliter et indeclinabiliter voluntatem determinat ad agen- 
dum, eego assertum. Et si instant et dicunt gratiam efficacem habere 
infallibilitatem nexus cum actu secundo, iterum distinguimus: habet 
infallibilitatem, prout subest scientiae mediae, concedo assertum; sine 
scientia media et ex sola interna vi sua, nego assertum. Hac di- 
stinctione nullo negotio solvuntur omnia argumenta, quae pro banesia- 
norum sententia et contra nostram afferuntur. 

Cum de conexionis infallibilitate cognoscitiva dictum sit in tractatu 
de Deo Uno (II, Prop. XXXVIII sqq), cumque de infallibilitate affectiva 
eatenus conveniat inter theologos, quatenus omnes concedunt Deum 
velle per gratiam efficacem infallibiliter efficere consensum hominis, 
hie solum dicendum restat de infallibilitate obiectiva. 


251. Arg. 1. Ex repugnantia praedeterminationis physieae cum 
definitionibus ecelesiastieis. 

Conc. trid. sess. 6, c. 5 docet: ,Tangente Deo cor hominis per 
Spiritus Sancti illuminationem neque homo ipse nihil omnino agit in- 


! Est principium philosophicum: Agere sequitur esse. Nullum autem ens crea- 
tum est suum esse, seu non vi solius essentiae suae exsistit sicut Deus, sed habet 
esse participatum. Ergo neque est sua actio, sed habet actionem participatam ab 
actione divina, a qua omnis actio creata initium suum habet, mediate per crea- 
tionem et conservationem, immediate per concursum divinum (cf. III, n. 64 sqq). 
Ergo in omnibus actionibus creaturae Deus est primus motor; nisi ipse prius mo- 
veret creaturam, creatur& non moveret seipsam, quia secus esset aliquis motus 
creatus independens a motione creatoris, quod est impossibile. Consequenter si 
haec motio consideratur ut a Deo procedens in creaturam, sic creatura est mota, 
non movens. Inquantum vero eadem motio consideratur ut motus receptus in crea- 
tura, sic creatura etiam movet seipsam. Ergo si Deus movet hominem ad intel- 
legendum et volendum, non ab homine hic motus incipit sed a Deo; neque homo 
quidquam conferre potest, ut sic a Deo moveatur; nam si per actum aliquem ad 
hoc conferret, ad hunc ipsum actum prius movendus esset a Deo; et sic semper 
Deus est primus movens, non motus, homo vero est movens motus (cf. S. Thomas 
l, 2, q. 9, a. 4 et 6; q. 109, a. 1). Nihilominus ad hoc non requiritur, ut Deus 
hominem ad intellegendum et volendum moveat per aliquam entitatulam non vitalem, 
sed omnino sufficit, ut cum homine concurrat ad actus vitales intellegendi et volendi. 
Nam etsi in his actibus vitalitas est ab homine, tamen a solo Deo est ratio entis 
et in actibus supernaturalibus etiam ratio supernaturalitatis. Dicta S. Thomae 
eorumque explicationem vide in tomo III, ed. 4, n. 72 sq. 

spirationem illam recipiens, quippe qui illam et abicere potest^ (Den, 
n. 797). Can. 4: ,S. q. d., liberum hominis arbitrium, a Deo motum 
et excitatum, nihil cooperari assentiendo Deo excitanti atque vocanti, 
quo ad obtinendam iustificationis gratiam se disponat ac praeparet, 
neque posse dissentire, si velit, sed velut inanime quoddam nihil 
omnino agere mereque passive se habere, A. S." (Denz. n. 814). 
Conc. vatic. sess. 3, c. 3: ,Fides ipsa in se, etiamsi per caritatem 
non operetur, donum Dei est, et actus eius est opus ad salutem per- 
tinens, quo homo liberam praestat ipsi Deo oboedientiam, gratiae 
eius, cui resistere posset, consentiendo et cooperando* (Denz. n. 1791). 


292. Studuerunt quidem bafüesiani verbis concilii tridentini bonum 
sensum subicere etiam secundum suum systema, sed ea ipsa, quae in 
hunc finem proferunt, ostendunt, quam arduus hic labor sit. 

Itaque nonnulli dixerunt conc. trid. loqui de gratia sufficiente 
tantum, et huic utique hominem resistere posse. Ita testantur Suarez 
(1. 5, c. 33, n. 4) et Alvarez (disp. 92, n. 8), qui nomina illorum theo- 
logorum non referunt. Sed Suarez (l. c.) ostendit, quantam vim haec 
explicatio verbis concilii inferat, id quod per se satis patet. Unde etiam 
Alearez (l. c.) ait: ,Mihi videtur dicendum cum aliis, quod [concilium] 
loquitur etiam de efficaci [gratia].* 


253. Alii igitur dixerunt secundum conc. trid. hominem posse quidem 
dissentire, non vero resistere gratiae, quia resistere gratiae facit sensum 
compositum, dissentire autem gratiae facit sensum divisum, ut ait 
Lemos (Panopl. grat., ed. leod. 1676, t. II, n. 23, p. 25; t. III, P. 1, 
n. 226, p. 258; cf. Schneemann, Controv. de div. grat. 14, nota). 
Unde Alvarez contendit non solum in sensu composito, sed ne in sensu 
quidem diviso gratiae efficaci umquam resisti posse (disp. 32, n. 26). 
Revera resisti non potest gratiae, nisi quando adest; ergo si prae- 
sente gratia resistentia excluditur, omnis resistentia est impossibilis. 
Iam vero Vaticanum definivit nos gratiae, cui consentimus, resistere 
posse. Ergo ut verbis concilii satisfiat, actualis resistentia cum gratia 
praesenti debet coniungi posse. Idem valet de verbo abiciendi; nam 
gratiam, quam non habemus, certe actu abicere non possumus; ergo 
dicendum est nos posse eam actu abicere, quando adest; secus nullum 
sensum habent verba concilii tridentini. 


254. Unde patet nullius in hac re utilitatis esse distinctionem. sensus 
compositi et divisi, ut a baiesianis applicatur (supra n. 247). Dicunt 
enim cum praedeterminatione non posse coniungi actum dissentiendi, 
sed potentiam dissentiendi. Atqui aut debet cum gratia posse con- 
iungi actualis dissensus aut nulla adest potentia dissentiendi. Ergo 
nihil valet applicatio huius distinctionis. Prob. min.: Nulla est po- 
tentia rei absolute impossibilis. Atqui secundum bafiesianos actualis 
Pesch, Praelectiones dogmaticae. V. Ed. 4. 11 

dissensus a gratia efficaci est impossibilis. Ergo aut nulla est po- 
tentia dissentiendi, aut actualis dissensus a gratia debet esse possibilis. 
Baüesiani hic afferunt multa exempla, quae plane non quadrant, 
album non posse esse nigrum in sensu composito, caecum non posse 
videre in sensu composito, similia, in quibus actus et privatio eius 
simul coniunguntur. At in nostra re non quaeritur, num possint 
simul adesse assensus et dissensus; neque enim quisquam tam insipide 
locutus est. Sed quaeritur, num cum gratia efficaci, quae praecedit 
actum secundum, possit simul coniungi dissensus. Adversarii utique 
supponunt, cum praedeterminatione ex natura rei infallibiliter adesse 
actum secundum assensus, et consequenter non posse simul adesse 
dissensum actualem. Sed num hoc verum sit, est praecise in quae- 
stione. Nobis videtur non posse doctrina baüesiana componi cum doc- 
lrina conc. trid. sed aut una aut altera esse falsa; et quia doctrina 
concilii falsa esse nequit, falsa nobis videtur doctrina bafiesianorum. 
Sine dubio adversarii sunt catholici, quia admittunt definitiones con- 
ciliorum, sed ut simul suum systema statuant, contra principia logicae 
peccant (cf. Suarez l. 5, c. 34). 


290. Ergo distinctio sensus compositi et divisi ita applicari non debet 
ad doctrinam concilii: Quando homo gratiae actu consentit, potest 
simul actu dissentire; hic enim sensus compositus est absurdus. Sed 
quando gratia adest, potest homo ei non consentire, et a consensu 
iam dato potest cessare et dissensum ponere, et tunc cessat efficacia 
gratiae in actu secundo. Nam, ut recte ait Dominicus Soto, ,quam- 
vis concursus [tum naturalis tum supernaturalis] sit praerequisitus, 
nihilo secius illo posito, tunc etiam est in facultate voluntatis agere 
ei cessare. Alias nullus dabitur requisitorum numerus, quibus positis 
voluntas possit agere et non agere, adeoque neque erit libera. Nam 
ante divinum concursum non potest agere, et quando ille adest, ut 
isti [haeretici] aiunt, non potest non agere. Solutio ergo dubitationis 
est, quod illo tunc temporis momento, quo Deus mecum concurrit, 
sum liber, ut tunc agere renuam. Etenim dum liber moveor, possum 
in sensu diviso non agere, et tunc cessabit concursus Dei^ (De nat. 
et grat. l. l, c. 16). Ergo distinctio sensus divisi et compositi ,ad 
motionem praeviam, ex qua sequitur necessitas antecedens, male ap- 
plicatur; ad motionem autem concomitantem, ex qua solum sequitur 
necessitas consequens, optime accommodatur" (Suarez l. 5, c. 35, n. 7). 


200. .Arg. 2. Ex eo, quod praedeterminatio physica libertatem 
destruit. 

Posita praedeterminatione physica voluntas necessario (necessitate 
consequentiae) agit; ablata praedeterminatione physica voluntas neces- 
sario non agit; et sicut cum praesentia praedeterminationis non-actus 
metaphysice repugnat, ita cum absentia praedeterminationis actus meta- 

physice repugnat. Neque quicquam potest voluntas agere ad acci- 
piendam physicam praedeterminationem; nam ad hune actum rursum 
indigeret praedeterminatione physica. Ergo voluntati nulla relinquitur 
libera electio inter actum et non-àctum sed ad actum vel non-actum 
per praesentiam vel absentiam physicae praedeterminationis sine sua 
electione determinatur. In libera autem electione consistit exercitium 
libertatis. Ergo praedeterminatio physica metaphysice impossibile 
reddit exercitium libertatis, et consequenter libertatem potentiae, quia 
potentia ad id, quod metaphysice repugnat, nulla exsistit. 


207. Etiam in hac difficultate bafesiani hue illuc se vertunt et in 
vanum quaerunt exitum.  Graveson quidem vult totum argumentum 
niti calumnia. ,Calumnia in hoc sistit, quod affirmet praemotionem 
physieam iuxta thomistarum mentem tenere se ex parte actus primi 
et conferre homini potentiam bene agendi... . In hac confutanda 
calumnia non est quod diutius immoremur, cum satis superque constet 
praemolionem physicam non se tenere ex parte actus primi seu non 
conferre potentiam bene agendi" (Epist. class. 1, ep. 5, n. 2, p. 161). 
Adeo autem Graveson insistit in hac doctrina, quia ita vult removere 
necessitatem antecedentem, qua fatetur destrui libertatem. Sed hic 
iterum pervertitur logica, ut servetur systema; nam principium effi- 
cliens actus secundi sine dubio praecedit actum secundum, in qua re 
vetustiores baüinesiani melius viderunt, ut Lemos: ,Est praedetermi- 
natio physica, qua Deus hominis voluntatem praedeterminat in actu 
primo, ut ipsa voluntas cum omni sua libertate se infallibiliter et 
libere determinet in actu secundo" (Acta 1063). Similiter Alearee 
dicit praedeterminationem esse ultimum complementum actus primi 
el praecedere actum secundum (disp. 19, n. 8 et disp. 23, n. 27). 
Ergo quia praedeterminatio saltem natura praecedit actum secundum, 
et quia ex ea necessario sequitur actus secundus, habetur necessitas 
antecedens, quae destruit libertatem. 


258. Neque quicquam iuvat illud effugium, quod Deus est, qui mos 
praedeterminat (supra n. 245; cf. Suarez l. 8, c. 44, n. 11 sqq). Cum 
enim Deus possit nos etiam necessitare, ex hoc solo principio nihil 
explicatur, sed consideranda est natura medii, de quo agitur, et si 
medium est tale, ut necessitatem inferat, concludendum est Deum tali 
medio non uti, quia non vult nos necessitare, ut recte argumentatur 
card. Bellarminus, ad quem interdum adversarii provocant, quasi suae 
doctrinae faveat: ,Si Deus esset agens necessarium et determinaret 
humanam voluntatem, illa non libere sed ex necessitate ageret, ut 
adversarii admittunt. At perinde est voluntati; utrum Deus eam 
necessario an libere moveat; nam actus voluntatis non ideo libere 
procedet a voluntate, quia libere procedit a Deo, quemadmodum si 
Deus libere moveat pecudem ad herbam depascendam, non propterea 
TIS 

peeus libere herbas depascet.... Itaque sive Deus libere sive ex 
necessitate determinet voluntatem, voluntas a Deo determinata non 
libere sed necessario agit. Nam Deus quidem libere determinat, quia 
est in potestate eius non determinare; at voluntas a Deo praeventa 
eb determinata non habuit in potestate id efficere, ne praeveniretur 
et determinaretur. Proinde actus eius liber quidem est, ut exit a 
Deo, non tamen est liber, ut exit ab ipsa, et ideo ipsa non est causa 
libera sed necessaria^ (De grat. et lib. arb. 1. 4, c. 14)1. 


259. Simili modo iudicandum est de ratione, quam afferunt, prae- 
determinationem non mnecessitare, cum iudicium | intellectus. maneat. àn- 
differens (supra n. 246). Ex hac enim ratione recte concluditur 
Deum non uti praedeterminatione physica, cum secus non obstante 
iudicio indifferente Deus voluntatem determinaret et ita voluntatem 
contra eius naturam moveret, id quod non est admittendum. Ergo 
verum non est praedeterminationem stante iudicio indifferente non 
necessitare, sed potius, ubi iudicium est indifferens, praedeterminatio 
admitti nequit. ,lItaque verum est ibi esse liberum arbitrium, ubi 
est radix libertatis, i. e. cognitio contingentiae mediorum; non quia 
non requiratur dominium actionum, sed quia Deus nemini dedit illam 
cognitionem contingentiae mediorum, cui etiam non dederit dominium 
actionum. Frustra enim dedisset illam cognitionem, nisi dedisset vim 
consultivam, et frustra dedisset vim consultivam, nisi dedisset do- 
minium actionum et indeterminationem, in qua consistit vera libertas" 
(Bellarm. |l. c. Cf. Suarez, Proleg. 1, c. 4; opusc. I, l. 1, c. 2). 
Eodem modo ratiocinatur S. Thomas (1, 2, q. 10, a. 4); cf. tract. de 
act. hum. III, n. 614. 


260. Sed ut inutiles disputationes vitentur, ut supra allata sunt verba 
Molinae, ita hic placet apponere verba alicuius molinistae, qui breviter 
sed clare indicat, quid molinistae concedant, quid negent. ltaque An- 
toine ita loquitur: ,Deus in omnibus actibus creaturae est causa 
prima et primus motor, quia non solum creaturae virtutem agendi 
tribuit et conservat, sed etiam hane virtutem physice praemovet, com- 
plet et adiuvat, quoties agit creatura, ita ut creatura quaelibet non 
agat nisi dependenter a Deo non solum ipsi virtutem agendi dante et 
conservante sed etiam eandem virtutem complente et adiuvante, quam- 
vis Deus creaturas liberas non determinat ad unum, sicut determinat 
necessarias. Igitur Deus prius movet et agit prioritate causalitatis 
quam ereatura libera, quia per praemotionem physicam, non deter- 
minantem ad unum, influit in creaturam agentem, ipsam complendo 
et sic applicando ad agendum, licet ipsa possit non agere, etiam in 
sensu composito talis motionis.... Equidem ut Deus habeat rationem 


'! In. hae re etiam erravit Schell] (Dogm. II 164 sq),. de quo cf. Stufler, Die 
Heiligkeit Gottes, Innsbruck 1908, 348 sqq. 

causae primae in agendo, eius actio debet esse prior causalitate quam 
actio creaturae. At sic est prior sine determinatione physica. Nam 
actio Dei seu praemotio physica, non determinans ad unum, qua Deus 
complet virtutem agendi creaturae liberae, est causalitate prior actione 
hominis. ... Neque per praedeterminationem physicam maior habetur 
creaturae liberae a Deo dependentia vera et possibilis sed tantum 
chimaerica. Nam cum praedeterminatio physica repugnet libertati crea- 
tae, dependentia ex illa proveniens repugnat quoque, proindeque nulla 
est. Porro admitti debet etiam pro actibus naturalibus praemotio 
physica, quae sit influxus Dei in virtutem agendi creaturae liberae, 
quo virtus illa completur, roboratur et fit proxime capax agendi, sic 
tamen, ut possit non agere cum hoc influxu praevio.... In quo dif- 
fert praemotio ila physica a praedeterminatione physica, quae ita 
applicat et complet creaturam, et eam ad unum determinet et ea 
posita repugnet creaturam mon ponere hunc actum* (De grat. c. 3, 
a. 9, 8 1). Similiter Lessius: ,Auxilium praeveniens, quod Deus 
confert, duo praestat ante consensum et unum in consensu: Primo 
allicit et trahit voluntatem, ut consentiat, ita tamen, ut huic tractui 
possit non obsequi; secundo vires tribuit, ita ut voluntas tunc in 
potestate habeat consentire, si velit. Denique si voluntas consentiat, 
simul iuvat et concurrit ad illum consensum eliciendum, idque vel 
physico influxu in consensum, quod mihi semper visum verius cum 
Molina, vel morali, ut quidam non improbabiliter existimant* (De 
gratia efficaci c. 2, n. 10). Merito queritur Lessius, quod adversarii 
multa nobis demonstrando imponere volunt, quae numquam in dubium 
vocavimus, contra quem agendi modum etiam Aópalda protestatur: 
,Nos namque non negamus Deum esse primum causam physice et 
proprie efficientem consensus et etiam physice praemoventem volun- 
tatis; admittimus enim gratiam praevenientem physice a Deo produci 
et physica sua entitate movere antecedenter, atque adeo etiam prae- 
movere voluntatem ad consensum; id quod etiam auxilio sufficienti 
concedimus, praesertim qui virtutem physice efficientem consensus 
gratiae praevenienti tribuimus. Eo igitur solum dissentiunt a nobis 
adversarii, quod auxilium efficax physice praemovens voluntatem 
constituunt intrinsece conexum cum consensu ab eoque actu inse- 
parabile^ (disp. 113, sect. 2, n. 10). Ex recentioribus cf. Schneemann 
p. 14, nota 2, p. 15, nota 2; Maezella n. 734; Palmieri thes. 55; 
Frins, De act. hum. I, n. 162sqq. Hine vides, quo iure Dummermuth 
dicat: ,Coneursum praevium, quem Molina, Suarez aliique principa- 
liores Societatis theologi reiciunt, pauci doctores eiusdem Societatis 
defendunt" (S. Thom. et doctrina praemotionis physicae p. 17). 
Cf. infra n. 576. 


261. Praemotie physica minus recte vocatur concursus praevius ad 
actum liberum, quia concursus est ipse determinatus actus secundus, 

prout a Deo procedit. Unde hoc sensu negandus est concursus prae- 
vius. Ceterum patet voluntatem non posse in actum secundum trans- 
ire, priusquam exsistat in intellectu cognitio et in voluntate affectio 
indeliberata ad aliquod obiectum. Haec autem cognitio et affectio a 
Deo (simul eum obiecto) producitur, et hoc sensu voluntatem physice 
praemoveri a Deo ad libere agendum negari nequit, sed neganda est 
praemotio in sensu praedeterministarum.  ,Ex hac ergo declaratione 
constat in praesenti puncto Deum, prout concursum necessarium 
praebet ad actus vitales intellectus et voluntatis, praevios ad con- 
sensum liberum eiusdem voluntatis, per talem concursum facere in 
nobis aliquid praevium, ratione cuius potest etiam diei Deus prae- 
movere voluntatem nostram ad liberum consensum, et hanc prae- 
motionem, saltem ex parte intellectus, esse ex natura rei necessa- 
riam ad usum liberum voluntatis* (Suarez l. 3, c. 41, n. 6). Cf. Frins 
Lex nul: 


260. Alia argumenta contra doctrinam  bafíesianorum inde sumun- 
tur, quod destruitur gratia sufficiens, ut ostensum est thesi prae- 
cedenti, quod intellegi nequit cognitio, quam Deus habet de actibus 
liberis condicionate futuris, quod Deus fit auctor peccati, quae 
explicata sunt in tract. de Deo Uno II, n. 244 sqq (cf. Maezella 
n. 618 sqq). 


2083. Sehol. 1. De doctrina S. Thomae. 


Bafiesianorum doctrina pugnat cum doctrina S. Thomae, quamvis 
ipsi nihil nisi puram doctrinam doctoris angelici se tradere glorientur. 
Quae quidem disputatio non potest hoc loco plene absolvi, cum per- 
multi textus exponendi sint, et textus quidem, qui inter se pugnare 
videntur et de quorum sensu et concordantia doctissimi viri per tria 
saecula disputarunt. Unde hoc loco possumus solum aliquos textus 
referre, quibus S. Thomas nostram doctrinam proponit, et indicare 
principia, quae ad solvenda adversariorum argumenta valeant. 


264. 1. S. Thomas docet voluntatem, ut libera maneat, non debere ab 
alio sed a se ipsa ad unum determinari, Deus ,in libero arbitrio hoc 
modo agit, ut virtutem agendi sibi ministret et ipso operante liberum 
arbitrium agat; sed tamen determinatio actionis et finis in potestate 
liberi arbitrii constituitur; unde remanet sibi dominium sui actus* 
(In 2, dist. 25, q. 1, a. 1 ad 3). ,Voluntas dicitur habere dominium 
sui actus, non per exclusionem causae primae, sed quia causa prima 
non ita agit in voluntate, ut eam de necessitate ad unum determinet, 
sicut determinat naturam, sed determinatio actus relinquitur in po- 
tentia rationis et voluntatis" (De pot. q. 3, a. 7 ad 13). Nam ,ad 
providentiam divinam non pertinet naturam rerum corrumpere sed 
servare. Unde omnia movet secundum eorum condicionem, ita quod 

ex causis necessariis per motionem divinam sequuntur effectus ex 
necessitate; ex causis autem contingentibus sequuntur effectus contin- 
gentes. Quia igitur voluntas est activum principium non determinatum 
ad unum, sed indifferenter se habens ad multa, sic Deus ipsam movet, 
quod non ex necessitate ad unum determinat, sed remanet motus eius 
contingens et non necessarius, nisi in his, ad quae naturaliter mo- 
vetur^ (1, 2, q. 10, a. 4). ,Non enim esset homo liberi arbitrii, nisi 
ad eum determinatio sui operis pertineret, ut ex proprio iudicio eli- 
geret hoc aut illud^ (In 2, dist. 28, q. 1, a. 1). ,Nam necessarium 
dicitur, quod immutabiliter ad unum determinatum est^ (De verit. 
q. 22, a. 6). Cum igitur libertas sit potentia ad opposita, ,dicendum, 
quod potentia rationalis se habet ad opposita in his, quae ei subsunt, 
ei haec sunt illa, quae per ipsam determinantur; non autem potest 
in opposita illorum, quae sunt ei ab alio determinata; et ideo voluntas 
non potest in oppositum eius, ad quod ex divina impressione determi- 
natur, scl. in oppositum finis ultimi. Potest autem in oppositum 
eorum, quae ipsa sibi determinat, sicut sunt ea, quae ordinantur in 
finem ultimum, quorum electio ad iudicium pertinet (In 4, dist. 49, 
q. l, a. 3 ad 1). ,Voluntas [ut] potentia, cum a nobis non sit sed 
a Deo, in nobis non potest esse peccatum sed actus eius, qui a nobis 
est.... Sed quod determinate exeat in hunc actum vel in illum, 
non est ab alio determinante sed ab ipsa voluntate ... et ideo pro- 
priüssime actus voluntatis a voluntate esse dicitur^ (In 2, dist. 39, 
q. l, &. l) ,Esse animae non est determinatum a se ipsa sed ab 
alio [a Deo], sed ipsa determinat sibi suum velle. Et ideo quamvis 
esse sit immutabile, tamen velle indeterminatum est ac per hoc in 
diversa flexibile^ (De verit. q. 22, a. 6 ad 1). ,Quanto aliqua natura 
est Deo vicinior, tanto minus ab eo inclinatur et magis nata est se 
ipsam inclinare. .... Sed natura rationalis, quae est Deo vicinissima, 
non solum habet inclinationem in aliquid, sicut habent inanimata, 
nec solum movens hanc inclinationem, quasi aliunde ei determinatam, 
sicut natura sensibilis, sed ultra hoc habet in potestate ipsam inclina- 
tionem, ut non sit ei necessarium inclinari [inclinatione deliberata] 
ad appetibile apprehensum, sed possit inclinari vel non inclinari, 
et sic ipsa inclinatio non determinatur ei ab alio sed a se ipsa* (De 
verit. q. 22, a. 4). 


260. 2. Docet quidem saepe S. Thomas Deum non solum dare et con- 
servare facultates, sed etiam movere et applicare voluntatem ad agendum. 
Sed quo sensu? a) Quia Deus indidit voluntati appetitum naturalem 
finis seu boni in communi: ,Deus movet voluntatem hominis sicut 
universalis motor ad universale obiectum voluntatis, quod est bonum; 
et sine hac universali motione homo non potest aliquid velle, sed homo 
per rationem determinat se ad volendum hoc vel illud, quod est vere 
bonum vel apparens bonum* (1, 2, q. 9, a. 6 ad 93; cf. q. 18, a. 2; 

De malo q. 6, a. 1). b) Deus movet et applicat ad agendum, qua- 
tenus ad praesentiam obiecti producit cognitionem et indeliberatam 
inclinationem, qua voluntas fit proxime expedita ad agendum, id quod 
est evidens; nam istud complementum ultimum virtutis activae non 
potest fieri sine Deo. Haec proprie est applicatio effectiva, nam ap- 
plicamus instrumentum ad agendum, si adducimus omnes condiciones 
necessarias ad hoc, ut agens instrumentale possit suam vim exercere, 
e. g. si removemus distantiam inter ignem et rem calefaciendam. 
c) Etiam ipse actus secundus voluntatis non fit a sola voluntate, sed 
simul et prineipalius ab ipso Deo. Et hic concursus simultaneus est 
formalis applicatio agentis ad agendum, quia dat formam, qua agens 
agit. Unde Deus ,non solum dat formas [principium actionis] rebus, 
sed etiam conservat eas in esse et applicat eas ad agendum et est 
finis omnium actionum* (1, q. 105, a. 5 ad 3). d) ,Interdum specia- 
liter Deus movet aliquos ad aliquid determinate volendum, quod est 
bonum, sicut in his, quos movet per gratiam^ (1, 2, q. 9, a. 6 ad 3). 
Cf. supra n. 249. 


260. Ergo quinque modis actus liber creaturae ad. Deum referendus 
es: a) ratione creationis et conservationis, b) ratione appetitus natu- 
ralis, c) ratione indeliberatae affectionis elicitae, d) ratione concursus 
generalis, e) ratione motionis specialis per gratiam. Neque ullum 
hactenus afferre potuerunt textum S. Thomae, cui per hos quinque 
modos non satisfiat. ,Movet enim Deus et praemovet voluntatem 
efficiendo physice et immediate in ipsam, non per concursum praevium, 
sed per bonum aliquem affectum indeliberatum, non praedeterminantem 
illam ad consensum sed inclinantem et allicientem [et complentem 
physicam potentiam]. Deinde movet Deus voluntatem ad agendum 
physice, proprie et immediate cooperando cum illa se movente sine 
praevia determinatione^ (Suarez l. 8, c. 44, n. 17). Nihil igitur ne- 
gamus nisi illam praeviam determinationem indeclinabilem ad unum, 
et hanc etiam S. Thomas negat. 


2607. 39. ,llla causa, quae facit voluntatem aliquid velle, non oportet, 
quod ex necessitate hoc faciat, quia potest per ipsam voluntatem im- 
pedimentum praestari^ (De malo q. 6, a. 1 ad 15). ,Deus movet 
omnia secundum modum eorum, et ideo divina motio a quibusdam 
participatur cum necessitate, a natura autem rationali cum libertate 
propter hoec, quod virtus rationalis se habet ad opposita, et ideo sic 
Deus movet mentem humanam ad. bonum, quod tamen potest huic mo- 
tioni resistere; et sic ex Deo est, ut homo se ad gratiam praeparet; 
sed quod gratia careat, non habet causam a Deo, sed ab homine 
secundum illud Oseae 13: Perditio tua ex te, Israel, tantummodo ex 
me auxilium tuum* (Quodl. 1l, a. 7 ad 2). Obiectiones vide apud 
Lahousse n. 256. 

468. Schol. 2. De qua re hie non disputetur. 


Non est oblivioni dandum disputationem nobis cum bafiesianis esse 
de efficacia gratiae, non de concursu naturali. Potest enim aliquis 
praemotionem physicam in ordine naturali negare et nihilominus in 
ordine gratiae statuere. Quare nihil agunt ii, qui omnibus viribus 
conantur ostendere plurimos theologos Societatis Iesu negasse prae- 
motionem naturalem, ut inde concludant horum doctrinam non posse 
conciliari cum doctrina aliorum doctorum in quaestione de praemotione 
physica supernaturali. Servetur igitur status quaestionis, quem etiam 
ipsi baiiesiani saepe ad quaestionem de gratia restrinxerunt. Ita e. g. 
Contenson ait: ,lllud diligenter observari aveo, quod, licet sententia 
de praedeterminatione ad actus naturales atque etiam ad materiale 
peceati tamquam probabilior a thomistis eligatur, non ita tamen ab 
ills traditur, ut ex praemotione ad actus naturales vel ad materiale 
peccati pendeat veritas illa cardinalis de gratia per se efficaci ad actus 
supernaturales et meritorios salutis necessaria. Generalem quippe 
praedeterminationem admittunt dumtaxat thomistae ut probabilem se- 
cundum rationem naturalem, et non ut necessario eum fide catholica 
conexam. Gratiam vero per se efficacem tenent ut conclusionem theo- 
logicam ab Augustino et Aquinate clarissime traditam et post articulos 
: fidei omni exceptione maiorem, in proxima et veluti ultima dispositione 
definibilem^ (Theolog. ment. et cord. l. 8, diss. 1, c. 2, specul. 3). 
Gaezzaniga autem haec scribit (De grat. P. 1, diss. 5, c. 6, n. 287, 
nota): ,Quamquam omnes ad unum thomistae gratiam per se et ab 
intrinseco efficacem seu physicam praemotionem ad actus bonos ad- 
mittunt, observante tamen Alvaresio (l. 3, de aux. disp. 24), non de- 
sunt aliqui, qui nullam ad actus malos praemotionem agnoscunt. Nam 
ut P. de Lemos in Congreg. d. 10 ian. 1606 coram Paulo V demon- 
stravit, doctrina theologica de gratia efficaci vel sufficiente a quae- 
stione philosophica de praemotione ad actus naturales vel ad actus 
peecaminosos minime pendet, quia respectu actuum supernaturalium est 
ratio peculiaris, ducta tum ex eorum elevatione supra vires naturae, 
ium ex vulnere nobis per peccatum originale inflicto, quo a Deo aversi 
facti sumus.^ Vide Serry, Hist. de aux. l. 5, sect. 9, c. 9. 


269. Cum igitur Dummermuth (S. Thomas et doctrina praemot. phys.") 
inde studeat ostendere nostram de gratia doctrinam non cohaerere 
eum doctrina S. Thomae, quod P. Suarez non admittat praemotionem 
physicam naturalem, aperte nihil efficit. Nam theologi Societatis Iesu 
omnes admittunt praemotionem physicam (non praedeterminantem) 
supernaturalem et negant solam irresistibilitatem eius; neque desunt, 
qui etiam admittant praemotionem naturalem. Neque igitur Dummer- 
muth, etiamsi quid probasset contra particularem doctrinam Patris 
Suarez de concursu naturali, quicquam ideo probasset contra nostram 
doctrinam de efficacia gratiae, quam omnes communiter tenemus. Ne- 

que maioris utilitatis est longa disputatio (c. 2), qua studet contra 
Suarez (opusc. I, l. 1, c. 11) probare S. Thomam numquam retractasse 
sententiam, quam proposuit De pot. q. 9, a. 7. Suarez enim ipse in 
posteriore opere de gratia (l. 8, c. 38, n. 20) concedit non esse ad- 
mittendam talem retractationem. Cur igitur multis argumentis pro- 
bare quod adversarius concedit, nisi ut aliquid dixisse videaris? 


970. Immo vero ne ipse quidem Suarez aut alius ex theologis Socie- 
tatis Iesu negavit. voluntatem in ordine naturali proxime disponi ad 
agendum per influxum divinum. Quando enim ad puram potentiam 
agendi accedit cognitio et affectio indeliberata in determinatum ob- 
iectum, hoc quidem proxime fit ab ipso obiecto, non tamen sine con- 
eursu Dei, quia ,causa secunda non habet virtutem per se et, ut ita 
dicam, solitarie agendi, sed in omni actione sua debet niti in virtute 
causae primae, sine cuius influxu cooperativo nihil agere potest, [et 
ita] in omnibus Deus immediatius et intimius et principalius operatur* 
(Suarez 1. 8, c. 40, n. 1; cf. c. 41, n. 38 sqq). Id quod negant Suarez 
(l. c.) et alii, e& recte negant, est virtus illa fluens et praedeterminans, 
quam Deus secundum baiüesianos hic et nunc addit tum obiecto, ut 
in voluntatem agat, tum voluntati iam plane expeditae ad agendum 
in actu primo, ut in actum secundum transeat, cum praeter virtutem : 
plane expeditam in actu primo nihil requiratur nisi concursus in actu 
secundo (l. c. n. 9 16 sqq). Quod vero quibusdam theologis adeo ob- 
iciunt adhiberi ab iis similitudinem duorum trahentium unam navim, 
quam S. Thomas reiciat, est eo magis mirum, quia Suarez diserte 
dicit hac similitudine solam simultaneitatem concursus explicari, nullc 
vero modo ordinem dependentiae creaturae a Deo (l. c. n. 19; cf. Mo- 
lina, Conc. q. 14, a. 18, disp. 26; ed. Paris. 158). Itaque ex ils, quae 
dicta sunt, constat in nostra sententia perfecte servari essentialem 
dependentiam creaturae a Deo, et ideo multa verba adversariorum, 
quibus hane dependentiam nobis inculeare student, non sunt ad rem. 


Prop. XXI. Effieacia gratiae explieari nequit ser praedeter- 
minationem moralem. 


441. 1. Sicut baüiesiani S. Thomam, ita ,augustinenses^ S. Augustinum 
ducem se habere in quaestione de efficacia gratiae gloriantur. Facile 
princeps inter hos theologos est Berti, qui docet gratiam omnem con- 
sistere in caelesti quadam delectatione, quae aut tam infirma est, ut 
oppositam concupiscentiam carnalem non vincat, et dicitur gratia suf- 
ficiens, aut tam fortis, ut omnem repugnantiam carnis superet, et 
dicitur efficax, ,Est ergo gratia sufficiens sensu thomistico ac nostro 
illa, quae dat posse, non velle; aut si dat velle, istud adeo est in- 
validum atque imperfectum, ut desideria carnis contraria concupiscentis 

non vincat nisi superveniente flagrantissima et potentissima caritate. . . . 
Igitur gratia efficax est illa, quae semper cum effectu coniuncta est, 
Sive caritas, quae dat posse et velle et tantum velle, ut voluntatem 
carnis contraria coneupiscentem facile vincat, nec solum dat posse 
bene agere, sed dat ipsam actionem" (De theolog. discipl. l. 14, c. 8, 
n. 5). ,Verum etsi thomistis in confessione gratiae sufficientis et 
efficacis concordissime coniuncti sumus et consentimus nihil boni liberum 
arbitrium perficere, nisi vietrice gratia flectatur et determinetur ad 
actum, dissentimus tamen ab illis non solum in explicanda gratiae 
natura, verum etiam in eo, quod nolint in eadem gratia gradualitatem 
admittere, et gratiam, quae in uno sufficiens et inefficax est, non 
posse efficacem esse in altero constantissime teneant, propterea quod 
auxilium sufficiens et efficax inter se specie differant et natura. At 
nos eandem numero delectationem, quae in aliquibus minus obcaecatis 
et obduratis, e. g. in tyriis sidoniisque, foret efficax et ad paeniten- 
tiam, in aliis maiore caecitate et obduratione affectis inefficacem esse 
contendimus* (l. c. n. 6). ,Atque hic obiter nota nos frequentissime 
interiori gratiae resistere, quoniam, etsi efficiatur in nobis bona voluntas 
et sanctum desiderium conversionis, hanc tamen non exsequimur ob 
pugnantem carnis cupiditatem, cui indifferentia arbitrii magis obsequi 
volumus, quoniam nondum voluntas spiritus vincit voluntatem carnis 
contraria concupiscentem* (l. c. n. 23). ,Quantum vero attinet ad 
gratiam efficacem, dicimus hanc utique aliquando esse absolutam, ita 
ut omnem penitus duritiem frangat cuiusque cordis, qualis fuit gratia 
collata Paulo. At saepenumero est efficar tantum comparative, i. e. 
in uno, non in altero, quoniam in illo minorem, in isto maiorem in- 
venit obdurationem* (l. c. n. 27). ,Quamvis sit haec efficax gratia 
antecedens, et Deus sine nobis faciat, ut velimus, nihilo tamen minus 
per illam non proponitur nobis bonum sub ratione omnis boni, quem- 
admodum proponitur beatis per lumen gloriae, ideoque remanet in- 
differentia iudicii et vera libertas" (l. c. n. 18). ,Sententia est tho- 
mistarum et augustinensium omnium affirmantium gratiam efficacem 
esse se ipsa, non talem reddi aut cooperatione liberi arbitrii aut ex 
circumstantiis congruis, atque certissime et infallibiliter cum effectu 
coniunctam esse^ (l. c. c. 9, n. 6). 


972. 9. At nulla sententia, quae recurrit ad moralem praedetermina- 
tionem, apta est ad explicandam efficaciam gratiae. Nam aut sup- 
ponitur vim moralem gratiae tantam esse, ut metaphysice repugnet 
dissensus voluntatis, et sic habetur necessitas antecedens, quae destruit 
libertatem ; aut supponitur gratiam cum sola morali certitudine, quae 
non destruat libertatem, inferre consensum voluntatis, et sic non ex- 
plicatur metaphysica infallibilitas, qua gratia efficax iungitur cum 
consensu (cf. traet. de Deo Uno II, n. 191). In hae altera supposi- 
tione ita tantum explicatur infallibilitas gratiae, si admittitur scientia 

media, quam augustinenses reiciunt (Berti l. 14, c. 8, n. 25; cf. Maz- 
zella n. 653). 

Praeterea homo, si vere libere agit, resistere potest delectationi super- 
naturali, non utique absenti sed praesenti. Si vero praesenti gratiae 
resisti potest, unde est infallibilitas effectus? — Hoc non explicatur 
in hoe systemate, et eo minus explicatur, quod concedunt gratiam 
eandem, quae in uno sit efficax, in altero posse esse inefficacem. 
Ergo nisi aliunde Deus sciat, quo gradu velit homo resistere gratiae, 
non potest cum perfecta infallibilitate scire hanc vel illam gratiam 
in hoe vel illo homine fore efficacem. 


273. 3. Falsum est hominem in omni actione bona moveri formali 
delectatione vel caritate, Potest enim aeque bene timor gehennae vel 
aliud motivum imperfectum inducere ad agendum, ut docet conc. rid. 
sess. 6, c. 6, et iam antea SS. Patres (cf. de paenit. VII, n. 147; De 
virt. theol. VIIT, n. 516) et S. Scriptura (Eccli 1, 27 28. Mt 10, 28). 
Si adversarii volunt solum dicere omnem motum voluntatis includere 
quendam amorem boni, hoc quidem verum est, sed nihil iuvat ad ex- 
plieandam efficaciam gratiae. 


274. Falsum est mos infallibiliter sequi maiorem delectationem | àn- 
deliberatam. Testis enim est conscientia nos posse agere contra id, 
quod multo vehementius allicit, ut S. Augustinus de se ipso ait: 
,Non faciebam, quod incomparabili affectu amplius mihi placebat 
(Conf. l. 8, c. 8, n. 20; M 32, 758). Quia debemus contra vehe- 
mentiores inclinationes pro iustitia pugnare, inde est, quod regnum 
eaelorum vim patitur (Mt 11, 12), ut hie textus a multis exponitur. 
Propterea S. Augustinus in sermonibus suis saepe hortatur, ut ,inter 
omnia, quae delectant, plus delectet ipsa iustitia^ (Serm. 159, n. 2; 
M 38, 868), quia, licet indeliberata delectatio nos magis trahat in 
unam partem, tamen per deliberatam delectationem vel amorem pos- 
sumus praeferre alteram partem. 


$15. 4. Si maior delectatio indeliberata necessaria est ad agendum, 
is, qui non. experitur talem delectationem ad bene agendum, caret gratia 
sufficiente et necessitatur opposita delectatione terrena. Ceterum ap- 
paret, quantum hoe systema accedat ad doctrinam Iansenii, licet 
augustinenses haereticas consequentias omnino reiciant et ita maneant 
catholiei (cf. Suarez, opusc. I, 1. 3, c. 10; Maezella n. 629 sqq). 

Hoc igitur systema praeter difficultates, quas habet communes 
eum doctrina baáesianorum, multa alia incommoda annexa habet, ob 
quae vix non ab omnibus theologis extra scholam augustinensium 
semper reiectum est. 


270. Schol. De doctrina S. Augustini. 


Quia et baiesiani et augustinenses pro sua sententia ad Augu- 
stinum provocant, pauca hie de doctrina S. Augustini dicenda sunt. 


Sectio 4. De efficacia gratiao actualis. Prop. XXI. Schol. 173 


Est autem notandum s. doctorem nequaquam cum pelagianis et semi- 
pelagianis de efficacia gratiae disputasse sed de necessitate gratiae. 
Studuerunt quidem nonnulli theologi ostendere semipelagianos ad- 
misisse interiorem gratiam et solum negasse eius absolutam effica- 
ciam; sed damnata quarta propositione lansenii etiam ipsi baiesiani 
concesserunt semipelagianos necessitatem gratiae ad initium fidei ne- 
gasse (DBilluart diss. 1, art. 2, 8 2). Hodie convenit inter omnes fuisse 
Augustino propositum inculeandi pelagianis et semipelagianis necessi- 
tatem gratiae, non ex professo explicandi distinctionem gratiae suf- 
ficlentis et efficacis. 


277. His suppositis imprimis »egamus S. Augustinum agnovisse ab- 
solutam necessitatem gratiae ex se efficacis ad bonam actionem. Nam 
Adamum et angelos docet habuisse gratiam, cum qua possent per- 
severare, si vellent, et cum qua alii angeli reapse perseveraverunt, 
alii angeli et Adam «ceciderunt (supra n. 103 sqq). In hae parte 
augustinenses nobiscum consentiunt (Berti l. 14, c. 9, n. 24). lidem 
nobiseum docent secundum S. Augustinum eandem gratiam posse 
esse in uno efficacem, in altero inefficacem (supra n. 239), ex qua 
doctrina concludendum est gratiam non esse ex interna sua natura 
efficacem. Item S. Augustinus docet gratiam in nobis ita operari, 
ut a nobis pendeat eam recipere aut abicere, coniungere cum effectu 
aut frustrare effectu (supra n. 219 224); reponit efficaciam gratiae 
in quadam congruitate vocationis, cui vocatus oboedit (cf. supra 
n. 29 33). 


278. Hoc manifestum est ex iis, quae s. doctor de efficacia gratiae 
tradit in l. 1 ad Simplicianum q. 2, ad quod opus ipse remittit in dis- 
putatione cum semipelagianis (De praedest. sanct. c. 4, n. 8; M 44, 966); 
et inl 9 Retract. c. 1 (M 32, 629) doctrinam de gratia in epistula ad 
Simplicianum traditam sine restrictione approbat (cf. De dono persev. 
c. 21, n. 55; M 45, 1027). Illo igitur loco explicans Rom 9, 10 sq 
inter alia ait: ,Nemo credit non vocatus, sed non omnis credit vocatus. 
Multi enim sunt vocati, pauci vero electi; utique ii, qui vocantem 
non contempserunt, sed credendo secuti sunt, volentes autem sine 
dubio crediderunt. Quid est igitur, quod sequitur: Igitur non volentis 
neque currentis sed miserentis est Dei? An quia nec velle possumus 
nisi vocati, e& nihil valet velle nostrum, nisi, ut. perficiamus, adiuvet 
Deus? Opus est ergo velle et currere. Non enim frustra diceretur: 
Et in terra pax hominibus bonae voluntatis, et: Sic currite, ut. com- 
prehendatis. Non tamen volentis neque currentis sed miserentis est 
Dei, ut quod volumus, adipiseamur, et quo volumus, perveniamus. 
Noluit ergo Esau et non concurrit; sed et si voluisset et concurrisset, 
Dei adiutorio pervenisset, qui etiam velle et currere vocando prae- 
staret, nisi vocatione contempta reprobus fieret. Aliter enim Deus 

praestat, ut velimus, aliter praestat, quod voluerimus. Ut velimus enim 
et suum esse voluit et nostrum, suum vocando, nostrum sequendo. 
Quod autem voluerimus, solus praestat, i. e. posse bene agere et 
semper beate vivere" (Ad Simplic. l. 1, q. 2, n. 10; M 40, 114): 
Satis ostendit [apostolus] etiam ipsam bonam voluntatem in nobis 
operante Deo fieri. Nam si propterea solum dictum est: Non vo- 
lentis neque currentis sed miserentis est Dei, quia voluntas hominis 
sola non sufficit, ut. iuste recteque vivamus, nisi adiuvemur miseri- 
cordia Dei, potest et hoc modo dici: Igitur non miserentis est Dei, 
sed volentis est hominis, quia misericordia Dei sola non sufficit, nisi 
consensus nostrae voluntatis addatur. At illud manifestum est, frustra 
nos velle, nisi Deus misereatur; illud autem nescio, quomodo dicatur 
frustra Deum misereri, nisi nos velimus. Si enim Deus miseretur, etiam 
volumus; ad eandem quippe misericordiam pertinet, ut velimus. Deus 
enim est, qui operatur in nobis et velle et operari pro bona voluntate. 
Nam si quaeramus, vtrum Dei donum sit voluntas bona, mirum, si ne- 
gare quisquam audeat. At enim quia non praecedit voluntas bonam 
vocationem, sed vocatio bonam voluntatem, propterea vocanti Deo 
recte tribuitur quod bene volumus, nobis vero tribui non potest quod 
vocamur. Non ideo igitur dictum putandum est: Non volentis neque 
currentis sed miserentis est Dei, quia nisi eius adiutorio non pos- 
sumus, sed ideo potius, quia nisi eius vocatione non volumus* (l. c. 
n. 12). ,Sed si vocatio ista ita est effectrix bonae voluntatis, ut 
omnis eam vocatus sequatur, quomodo verum erit: Multi vocati, pauci 
electi? Quod si verum est, et non consequenter vocationi vocatus 
obtemperat, atque ut non obtemperet, in eius est positum voluntate, 
recte etiam dici potest: Igitur non miserentis Dei sed volentis atque 
currentis est hominis, quia misericordia vocantis non sufficit, nisi vo- 
cati oboedientia consequatur. An forte illi, qui hoc modo vocati non 
consentiunt, possent alio modo vocati accommodare fidei voluntatem, 
ut et illud verum sit: Multi vocati, pauci electi, ut, quamvis multi 
uno modo vocati sint, tamen, quia non omnes uno modo affecti sunt, 
illi soli sequantur vocationem, qui ei capiendae reperiuntur idonei; et 
illud non minus verum sit: Igitur non volentis neque currentis sed 
miserentis est Dei, qui hoc modo vocavit, quomodo aptum erit iis, 
qui secuti sunt vocationem? Ad alios autem vocatio quidem pervenit, 
sed quia talis fuit, qua moveri non possent, nec eam capere apti 
essent, vocati quidem dici potuerunt sed non electi; et non iam 
similiter verum est: Igitur non miserentis Dei sed volentis atque 
eurrentis est hominis, quoniam non potest effectus misericordiae Dei 
esse in hominis potestate, ut frustra ille misereatur, si homo nolit, 
quia si vellet etiam ipsorum misereri, posset ita vocare, quomodo illis 
aptum esset, ut et moverentur et intellegerent et sequerentur. Verum 
est ergo: Multi vocati, pauci electi, Illi enim electi, qui congruenter 
vocati (al.: qui congruebant vocationi); illi autem, qui non congruebant 

neque contemperabantur vocationi, non electi, quia mon secuti, quamvis 
vocati. ltem verum est: Non volentis neque currentis sed miserentis 
est Dei, quia, etiamsi multos vocet, eorum tamen miseretur, quos ita 
vocat, quomodo iis vocari aptum est, ut sequantur* (l.c. n. 18). . .. 
,Cum ergo alius sie, alius autem sic moveatur ad fidem eademque 
res saepe alio modo dicta moveat, alio modo dicta non moveat, 
aliumque moveat, alium non moveat, quis audeat dicere defuisse Deo 
modum vocandi, quo etiam Esau ad eam fidem mentem applicaret 
voluntatemque coniungeret, in qua lacob iustificatus est?" (l c. 
n. 14)!, Deinde docet Augustinus esse occultum mysterium divinae 
iustitiae, cur Deus alterum vocet modo congruo, alterum vero modo 
non congruo. 


979. Intellegitur, quantum haec doctrina sit opposita theoriae prae- 
determinationis physicae, et quam aperte S. Augustinus derivet effica- 
ciam gratiae in actu primo ex congruitate eius; ex qua congruitate 
nos quoque efficaciam gratiae in actu primo deducimus. Si vero 
quaeratur, cur voluntas congruenter vocata numquam resistat, cum 
libera sit, responsum est: ,Quod faecturae sunt [voluntates], ipsae 
omnino facturae, quia facturas ille praescivit, cuius praescientia falli 
non potest^ (De civ. Dei l. 5, c. 9, n. 4; M 41, 152). Ergo totus cu- 
mulus gratiarum efficacium, in quo consistit praedestinatio, includit 
duo: ,praescientiam scl. et praeparationem beneficiorum, quibus cer- 
tissime liberantur, quicumque liberantur^ (De dono persev. c. 14, 
n. 35; M 45, 1014). Unde si praedestinatorum ,quispiam perit, fallitur 
Deus; sed nemo eorum perit, quia non fallitur Deus" (De corr. et 
grat. c. 7, n. 14; M44, 924). S. Augustinus numquam efficaciam 
gratiae explicat ex sola omnipotentia divina sed ex omnipotentia et 
praescientia simul. Superfluum autem est provocare ad praescientiam, 
si Deus adhibet gratias ex natura sua irresistibiles (cf. E. Portalié 
loco infra citato 2390 sqq) Haec sunt delineamenta illius doctrinae 
de efficacia gratiae, quae iam latius exponenda est (cf. Schneemann 
| p. 38sqq; Palmieri thes. 50; Lahousse n. 242 sqq)?. 


! Tacob et Esau S. Augustinus typice sumit: ,Esau omnes carnales, Iacob autem 
significat omnes spirituales" (In Ps. 137, n. 18; M 87, 1772; cf. In Ps. 46, n, 6; 
M 36, 5277; Serm. 4, n. 19; M 88, 39). 

? Quidam dicunt nihil iuvare provocationem ad priora scripta, cum Augustinus 
in fine vitae plane aliam doctrinam de relatione inter libertatem et gratiam tradi- 
derit. Sed E. Portalié in eximia dissertatione, quam de $8. Augustino scripsit in 
,Dictionnaire de Théologie* I 2268— 2472, declarat: ,C'est une erreur.... La ré- 
ponse De div. quaest. ad Simplicianum constitue par sa précision, sa plénitude, 
sa clarté, et surtout par l'explication rationelle qu'il ajoute au dogme la véritable 
clef du systéme augustinien* (2379), quod dein multis argumentis probat. I. Maus- 
bach ait: ,Bei Entwicklungen in der Lehre eines Schriftstellers ist es im allgemeinen 
selbstverstüándlicher Grundsatz, da& die letzte Ansicht als die entscheidende zu be- 
trachten ist. Absolute Geltung aber kann dieser Satz nicht haben, speziell nicht 

Prop. XXII. Efficacia gratiae eo explicatur, quod Deus dat 
homini talem gratiam, qualem scit esse congruam, ut homo libere 
consentiat. 


280. 1. Efficaciam gratiae im actu primo seu efficaciam virtutis esse 
ex ipsa natura gratiae et nulla ratione pendere a libero consensu 
hominis, iam supra dictum est (n. 232). Etiam dictum est gratiam 
praevenientem physice influere in liberum arbitrium illudque elevare 
et vero quodam sensu praemovere ad salutariter operandum (supra 
n. 249 260). ,Nec asserere volumus arbitrium nostrum suo consensu 
et cooperatione vim aliquam, robur aut efficientiam tribuere auxilio 
gratiae praevenientis, a quo potius arbitrium ipsum adiuvatur et vim 
roburque accipit, sed solum significare volumus auxilium illud liberum 
nobis relinquere consensum nostrum ad conversionem, nec tale esse 
in se, ut ullam necessitatem, etiam consequentiae, arbitrio ad talem 
consensum aut conversionem ponat^ (Molina, Append., ad obi. 3, 
ed. Paris, 595). Of. Lessius, De perfect. div. l.'14, c? 2;n- 54. 


9801. 2. Haec igitur efficacia virtutis non ex natura sua annexum 
habet consensum voluntatis, sed posita gratia potest voluntas con- 
sentire et dissentire. Nihilominus reapse neque cum omnibus gratiis 
voluntas consentiet neque a quibuslibet dissentiet, sed sunt aliae 
gratiae, quae hanc voluntatem hic et nune moveant, aliae, quae non 
moveant, ut modo S. Augustinum exponentem audivimus. Quia igitur 
infinitus est thesaurus gratiarum, omni voluntati quaedam gratiae sunt 
congruae, quibuscum cooperabitur. 

Sieut supra (n. 164 sqq) de tentationibus diximus, ita hic simili 
modo de gratia loquendum est. Si enim gratia in se sumitur, et ut 
est pure in actu primo et antecedens omnem liberum motum volun- 
tatis, gratia congrua nihil aliud est nisi gratia vere sufficiens, i. e. 
talis, qualis sufficit, ut homo bene agere possit (cf. Suarez 1. 5, c. 21 
et opusc. 1, 1. 8, c. 14, n. 8). Sed praeterea iam in actu primo con- 
sideranda est habitudo talis gratiae ad. talem voluntatem. Omnis enim 
homo in se habet certam dispositionem et inclinationem ad bene 
agendum, quae dispositio et inclinatio varia esse solet variis tempo- 
ribus et in variis cireumstantiis. Unde fit, ut homo, si tali modo et 


bei der Würdigung Augustins, Es gibt bestimmte Umstünde, die ein zeitweiliges 
Schwanken in schwierigen Fragen, ein nachtrügliches Verlassen wohlbegründeter 
Anschauungen im Gedrünge der Kontroverse begreiflich machen. Was der Schrift- 
steller auf dem Hóhepunkt seines Schaffens und in ruhiger Denkarbeit gefunden 
hat, kann für uns, wenn er es nicht ausdrücklich zurücknimmt, bedeutsamer sein, 
als was er in spüterer Zeit auf peinliche Einwünde und Schwierigkeiten erwidert 
hat (in nota: Das gilt von wichtigen Einzelheiten der Gnadenlehre Augustins). 
Sicher darf man nicht sofort aus dem Stillschweigen über einen Gedanken schliefen, 
daB er ihn fallen gelassen habe" (Die Ethik des hl. Augustinus I 19 sq). 

tali tempore moveatur, dissensurus sit, quamvis consentire possit. 
Cum enim voluntas humana non possit agere nisi ex appetitu alicuius 
boni, homo, qui sequitur unam vocationem et reicit alteram, in una 
appetit aliquam rationem boni, quam non apprehendit in altera; nam 
ex duabus gratiis, ut revera sint duae, in una necesse est aliquam 
esse rationem boni, quae in altera deest; aliter non essent duae gra- 
tiae sed una. Gratia autem congrua prae incongrua habet specialem 
vim movendi, licet non absolute, saltem respectu talis voluntatis. Sic 
gratia, quae fuisset congrua pro tyriis et sidoniis, in quibus minorem 
debebat superare obstinationem, erat incongrua pro iudaeis, in quibus 
debebat superare maiorem obstinationem. . Itaque cum homo accipit 
gratiam congruam, liber quidem manet ad consentiendum vel dissen- 
tiendum, sed reapse consentiet; eb supposito futuro consensu, gratia 
est efficax efficacia non solius virtutis sed etiam operationis. 


982. Consequenter infallibilitas gratiae proxime denotat habitudinem 
gratiae ad. effectum futurum, qui quidem effectus non ideo futurus est, 
quia per se aliter esse nequit, sed simpliciter, quia taliter et non 
aliter futurus est, et ideo non simul potest esse non futurus (infalli- 
bilitas obiectiva conexionis; cf. Wirceburgenses, De grat. n. 378 sq). 
Haee futura operatio supponit congruitatem gratiae; haec vero con- 
gruitas non inest gratiae per se sumptae, sed includit aliquem re- 
spectum ad dispositionem et inclinationem hominis agentis, quia, quan- 
tumvis libere agat, non tamen reapse ageret homo, nisi tali modo 
vocaretur. Ergo congruitas gratiae, quae ratio est, ut homo agat, 
non pertinet ad actum secundum, quippe qui non possit esse effective 
ratio sui ipsius; neque vero ex altera parte est sola natura gratiae 
in se spectata, sed est gratia comparata ad modum, quo hic homo 
duci se sinit. Alius enim homo aliter affectus non sequeretur hunc 
modum vocationis, sed hic homo taliter affectus sequitur. Intellegitur 
autem affectio non exclusive involuntaria, sed etiam affectio volun- 
taria seu modus agendi, quem homo libere servare solet, quia quilibet 
homo suas vias ac rationes habet, quas sequitur in agendo. Haec 
igitur habitudo vocationis ad cuiuslibet liberam inclinationem ratio est, 
eur homo tali vocationi consensurus sit; si autem de facto consensurus 
est, eo ipso absolute excluditur futurus dissensus, Ergo in signo 
priore ad futurum consensum vocatio oongrua prae incongrua hoc 
habet, quod non solum tribuit homini potentiam bene agendi, sed 
quod eius rationi ac studio sit accommodata; in signo vero posteriore 
ad futurum consensum vocatio congrua ea est, quae infallibiliter an- 
nexum habet consensum. 

Haec altera congruitas secundum Swafez ,in hoc consistit, quod 
vocatio tune datur, quando operatura est, et maxime congrua dici 
potest, quia maxime congruit homini, cui melius est vocari, quando 
responsurus est, etiamsi remisse vocetur, quam fortiter vocari, cum 

Pesch, Praelectiones dogmaticae. V. Ed. 4. 12 

consensurus non est^ (1. 8, c. 14, n. 9). Priorem congruitatem Molina 
similitudine illustrat: ,Quemadmodum, quando homo rebus huius sae- 
culi est deditus, quo maius bonum temporale ei proponitur et minore 
cum difficultate obtinendum, eo solet facilius et frequentius elicere 
sine ulla mora volitionem circa illud, adeo ut nullus prudens dubitet, 
si ei multa milia aureorum gratis acciplenda proponantur aut regnum 
vel monarchia orbis, eum continuo eliciturum volitionem, et nihilo- 
minus libere quoad exercitium eam eliciet, ita ut, si cum peccato 
salem veniali id appetat, vere peccet, quod non esset, si actum non 
posset continere: ita tanta luce potest peccator intus a Deo illustrari 
ad cognoscendum tum sua propria scelera tum damna quae ei at- 
tulerunt, tum denique bonitatem Dei atque ingratitudinem erga Deum 
commissam, tantoque affectu et suavitate perfundi ac excitari ad con- 
tritionem et dilectionem potest ipsius voluntas una cum parte sen- 
tiente, ut credendum omnino sit illum sine mora consensum eliciturum, 
semper tamen cum libertate ad illum continendum, si ita velit, quam- 
vis raro aut numquam in tanta luce tam potentique adiutorio illam 
continebit^ (Concord. q. 14, a. 13, disp. 58, membr. 3, p. 373). Vides 
& Molina non neglegi congruitatem gratiae in actu primo, sed sub- 
iungit tam fortia auxilia, quae iam ex natura sua cum quadam morali 
certitudine inferant consensum, nequaquam esse communia sed extra- 
ordinaria. Immo etiamsi adsunt, haec certitudo non sufficit ad fun- 
dandam infallibilem efficaciam gratiae. Haec igitur infallibilis certi- 
tudo non aliunde derivatur nisi ex ipsa futuritione consensus; sed 
consensus futurus est, quia homo vocatur, quando et ubi congruum 
est, ut libere consentiat. 


283. 3. His suppositis, dicendum est Deum per scientiam mediam 
intellegere, quae gratia ea sit, cui homo libere consensurus sit, si ei 
detur (infallibilitas cognoscitiva conexionis). Dein Deus decernit hanc 
gratiam dare homini (vvfallibilitas affectiva conexionis), et consequenter 
tantopere repugnat gratiam hane non fore in actu secundo efficacem, 
quantopere repugnat scientiam divinam falli. Itaque énfallibilitas 
gratiae efficacis seu conexio gratiae cum consensu inde est, quod. Deus 
eam gratiam dat, quacum scit hominem cooperaturum esse. Neque igitur 
inter gratiam pure sufficientem et gratiam efficacem necessario inter- 
cedit diserimen internum physicum et absolutum sed differentia tan- 
tum externa, quatenus una infallibiliter nexa est cum futuro con- 
sensu ex libera determinatione hominis, altera vero etiam ex libera 
determinatione hominis manet sine libero consensu. Et revera, ut 
homo accepta gratia libere agat et non necessitetur, determinatio ad 
unum debet manere penes liberum arbitrium gratia adiutum. Ergo 
ipsa ratio liberae actionis postulat, ne infallibilis conexio cum actu 
secundo aliunde sit quam a libero arbitrio. Efficaciam ad ponendum 
actum secundum supernaturalem habet voluntas a gratia, actualem 

autem positionem consensus habet ab exercitio libertatis. Sed posito 
futuro actu determinato adest determinatio ad unum seu necessitas, 
necessitas quidem consequens futuritionem liberi actus. Et quia haec 
ipsa futuritio actus a Deo cognoscitur, non minus repugnat actum 
non esse libere futurum, quam hominem actu agentem simul non 
agere. Itaque si Deus decernit dare gratiam, quacum hominem coope- 
raturum vidit, adest metaphysica infallibilitas effectus, non obstante 
perfecta libertate hominis. Hic est modus conciliandi efficaciam gra- 
tiae cum libertate, quem proponunt Molina (Concord. q. 14, a. 13; 
disp. 53. membr. 3), Suarez (1l. 9, e. 24 et opusc. I, 1. 3, c. 14), Societatis 
Iesu theologi omnes cum multis aliis. ,Itaque gratia efficax est simul 
repudiabilis et absolute infallibilis; habet repudiabilitatem intrinsecam 
et summam infallibilitatem extrinsecam, petitam scl. a scientia Dei 
infallibili. Et per haec duo recte conciliatur gratiae efficacia cum 
libertate humana^ (Antoine, De grat. c. 3, a. 4, 8 1). 


284. Hine desumitur argumentum, quo probatur haec sententia, quia 
nullus alius modus praesto est, quo simul explicentur efficacia infal- 
libilis gratiae, libertas hominis supernaturaliter agentis, vera suffi- 
cientia gratiae pure sufficientis, plenum dominium Dei cirea actus 
liberos, specialis ratio beneficii, quae inest gratiae efficaci prae pure 
sufficiente. Quia reliqua nullam difficultatem offerunt, duo tantum 
ultima explicanda sunt. 


285. 4. Quod perfectum dominium Dei attinet, admittimus cum ad- 
versariis Deum posse, si velit, hominem physice vel moraliter prae- 
determinare ad consensum, sed negamus tunc servari libertatem. 
Praeter hunc autem modum aliud dominium Deo adscribimus, quod 
adversarii negant, quia dicimus Deum posse ope scientiae mediae ho- 
minem infallibiliter movere ad consensum ita, ut tota determinatio 
actus maneat in potestate hominis. Ergo nihil potestatis Deo negamus, 
quod adversarii statuunt, sed etiam plus tribuimus. Deo enim adsunt 
infinitae viae et rationes, inter quas non desunt eae, quibus possit 
cuiuslibet hominis voluntatem ad quemlibet liberum actum supernatu- 
ralem movere, ita ut etiam salva libertate nemo possit eius omni- 
potentiae resistere. 

Servatur igitur perfecte supremum Dei dominium, quia homo a 
solo Deo accepit liberum arbitrium, quia a Deo concurrente pendet in 
eius usu, quia a sola gratia habet, ut supernaturaliter agere possit, 
quia etiam ipse consensus fieri nequit nisi ope gratiae, quia Deus per 
scientiam et potentiam suam potest hominem flectere in bonum, quo- 
modocumque vult. Quodsi dicunt in hac sententia Deum debere ex- 
spectare determinationem liberi arbitrii, hoe falso dicitur, nisi voca- 
bulum exspectandi valde improprie sumitur Nam Deus ab ommi 
aeternitate sine ulla exspectatione scit, quid quaevis libera voluntas 

actura esset, si Deus has vel illas condiciones poneret; condiciones 
autem a Deo, non ab homine pendent, et condiciones includunt auxilia 
divina, sine quibus homo plane nihil potest. Etiam ipsi adversarii 
docent Deum decrevisse dare gratiam efficacem, prout homo gratiae 
sufficienti resistit aut non resistit (cf. supra n. 231); ergo etiam ipsi 
Deum exspectantem faciunt, si omnino talis locutio admittenda est 
(cf. Suarez l. 5, c. 10, n. 29). Decretum autem verificandi condi- 
ciones nullam continet exspectationem, sed est libera dispositio bene- 
placiti divini. Posito autem hoc decreto homo ope gratiae libere et 
infallibilber se determinabit, et consequenter nulla est exspectatio Dei, 
qualem adversarii supponunt. 


286. .A Deo quoque ut a primo et principali causa est omnis discretio 
iustoium ab iniustis, Nam si quis putet ex nostra sententia ,sequi 
dari in iustificatis aliquid, hoc est actionem aliquam aut rem vel 
rationem formalem supernaturalem, quae ita sit ab iis, ut simul ac prae- 
cipue non sit a Deo, per quam discernantur a non iustificatis eosque 
superent, neganda est consecutio; nihil enim tale sequitur esse in iis, 
fatemurque, quidquid eiusmodi in iis cernitur, totum esse supernatu- 
rale Dei donum* (Molina, Concord. q. 23, a. 4; disp. 1l, membr. 6, 
p. 463). ,Advertendum est, quatenus ille bonus usus emanat ab ar- 
bitrio creato, in Deum etiam referri, tum ut in auctorem ipsius ar- 
bitrii, qui in similes usus bonos vim illam hominibus contulit, tum ut 
in eum, ex cuius generali concursu quicumque arbitrii influxus pendet, 
tum etiam tamquam in eum, qui suis supernaturalibus donis auxiliisve 
praevenientis gratiae arbitrium ipsum invitat et allicit, ut consensum 
praebeat ad eiusmodi usus supernaturales, tum denique tamquam in 
eum, qui cooperando per eadem gratiae dona in actus, ad quos ar- 
bitrium ipsum cooperatur, efficit, ut usus ille cooperatione arbitrii in 
re sit supernaturalis (l. c. q. 23, a. 4; disp. 1, membr. 9, p. 499). 


287. 5. Tandem collatio gratiae efficacis prae mere sufficiente est opus 
misericordiae divinae et ita iam in actu primo habet rationem spe- 
cialis beneficii, quia, ut Molina explicat, gratia efficax habet ratio- 
nem specialis donationis, qua homo a Patre Christo donatur (Io 6, 37): 
,Quod adultus aliquis rationem dati Christo a Patre habeat, positum 
quidem est in auxiliis gratiae, quae, praevidendo illum pro sua liber- 
tate iis aecessurum per fidem ad Christum, misericorditer ipsi dare 
statuit, in aeternaque voluntate ea misericorditer conferendi* (Concord. 
q. 14, a. 13, disp. 12, p. 55; cf. Suarez, Opusc. 1, 1. 3, c. 20, n. 10). 
Hine dicitur Deus velle aliquem actum liberum hominis ,ea ratione 
absolute, quod, cum praevideat per arbitrium ipsum libere futurum ex 
hypothesi, quod eum ordinem rerum velit creare, quem re ipsa creare 
constituit, ei placet absolutaque iam voluntate vult, ut sit quod libére 
futurum est potestque non esse. Hac ratione Deus Optimus Maximus 

vult omnia bona, quae per arbitrium nostrum sunt futura, non solum 
voluntate condicionali, si nos quoque ea velimus, sed etiam voluntate 
absoluta, quatenus ipsi praevidenti ea futura placent eademque divina 
eius ac singularis bonitas per arbitrium nostrum intendit ac vult. 
Quod autem haec etiam absoluta Dei voluntas semper impleatur, ex 
eo est manifestum, quia nititur certitudine praescientiae divinae, quod 
ita res futura sit per nostrum arbitrium* (l. c. q. 19, a. 6, disp. 2, 
p.993). ,Non ergo auxilia et effectus praedestinationis confert Deus 
pro ratione usus liberi arbitrii futuri, sed pro suo beneplacito ex sua 
misericordia et liberalitate spirat ubi vult, aliis parcius, aliis abun- 
dantius, omnibus tamen sufficienter ad salutem, aliis dona, quibus prae- 
videt pro libertate sui arbitrii perventuros in vitam aeternam, aliis 
ea, quibus pro eadem libertate vitam aeternam non adepturos prae- 
cognoscit, quam tamen, si vellent, consequi possunt" (l. c. q. 23, a. 4, 
disp. 1, membr. 5, p. 450). ,Omnia namque opera, quibus vel ad 
gratiam disponimur vel comparata iam gratia in vitam aeternam pro- 
fieimus, praeparavit nobis Deus in Christo, cuius meritis supernaturalia 
auxilia ac dona nobis confert, quibus illa exercere valeamus, ipseque 
est auctor ac praecipuus effector eorum operum in nobis* (l. c. membr. 6, 
p. 460). ,Quoniam quod Deus elegerit eum rerum ordinem, circum- 
stantiarum et auxiliorum sive maiorum sive minorum, in quo prae- 
videbat eos pro sua libertate salvandos, qui electione eius ordinis eo 
ipso praedestinati sunt vitamque aeternam pro sua libertate conse- 
quuntur, potius quam alium ex infinitis, in quo res aliter pro eadem 
ipsorum libertate habuisset, non fuit ex nobis aut pro meritorum et 
cooperationis nostrae qualitate sed ex sola misericordia Dei* (l. c. 
disp. 3, p. 560). Hoc autem est mysterium inexplicabile electionis et 
praedilectionis, quod Deus ex solo beneplacito suo uni prae altero dat 
gratiam efficacem et cumulum gratiarum efficacium, quibus homo sa- 
lutem consequitur. Alterum autem mysterium, quod bainesiani statuunt, 
gratiae praedeterminantis ad unum et tamen non laedentis libertatem, 
ab ipsis inventum est et tuto reici potest. 


988. Manifestum est in hac doctrina gratiam mequaquam eo sensu 
posse dici versatilem, quo adversarii non raro ad invidiam doctrinae 
creandam obiciunt. Nam versatilis esset gratia, si homo posset ea 
uti et ad bonum et ad malum. At non ita est; sed dum gratiam 
habet, potest per naturales facultates eius motibus resistere et male 
agere, sed gratia ipsa non potest uti nisi ad bene agendum. Porro 
gratiae efficaci ut efficaci non potest homo actu resistere, non propter 
defectum potentiae expeditae ad resistendum, sed quia Deus praevidit 
eum restiturum non esse, quae scientia divina falli non potest, licet 
omnino integram relinquat homini libertatem, immo in eam omnino 
non influat. Non igitur voluntas determinat et sibi subicit gratiam, 
sed gratia infallibiliter movet voluntatem ad consensum et ita eam 

sibi subicit. Immo gratia potest dici de se efficax, non absolute sed 
per respectum ad praescientiam et electionem divinam, sicut bafiesiani 
eam vocant effieacem per respectum ad solam potentiam divinam 1. 


289. Schol. De differentia inter molinismum et congruismum. 


Non pauci theologi valde efferunt differentiam, quae intercedat 
inter doctrinam Molinae et doctrinam Suaresil, et dicunt Societatem 
illa derelicta hane, quam congruismum vocant, amplexatam esse (ita 
Graveson, Epist. class. 1, ep. 1, n. 1, p. 5 sq; Billuart, De grat. 
diss. 5, à. 2, 8 3, n. 4; Gaezaniga, De grat, P. 1, diss. 5, 6. 2, 
n. 110). Si vero quaesieris, in qua re maxime sit differentia, id ob- 
ieiunt, ,quod congruistae dicunt Deum ex speciali benevolentia atque 
intentione boni operis in nobis efficiendi nos constituere in iis circum- 
stantiis, in quibus per scientiam mediam praevidit nos concursui in- 
differenti oblato ex innata libertate consensuros, quam specialem bene- 
volentiam non requirunt nec agnoscunt puri molinistae, sed dicunt 
Deum aequali et generali voluntate gratiam omnibus offerre, quam 
quilibet pro innata libertate reddit efficacem vel inefficacem* (Billuart 
l. e. n. 8. Sed hane differentiam esse imaginariam et ex sola igno- 
rantia proficisci; ea, quae modo allata sunt, abunde probant. Ipse 
Suarez nullam videtur habere suspicionem se recedere a Molina, cum 
numquam in quaestione de gratia eius sententiam aggrediatur, sed 
saepius eam diserte defendat (cf. De grat. l. 5, c. 23, n. 9; De vera 
intelleg. aux. effic. c. 11) et protestetur se sequi communem senten- 
tiam theologorum Societatis (ib. c. 2; c. 21, n. 4 et opusc. I, 1. 8, 
c. 18 in fine) Hine Gazeaniga fatetur ,congruismum a molinismo 
nonnissi verbis differre (l. c. n. 127, nota), id quod etiam secundum 
Ripalda totum est, quod in hac quaestione concedi potest (disp. 113, 
sect. 5, n. 27). Alia res est circa quaestionem de praedefinitione 


! Quidam praedeterministae utuntur contra molinistas hoc argumento, quod non- 
nulli, qui prius fuerant molinistae, postea a molinismo defecerint. Sed a tali argu- 
mento melius abstinetur, quia est gladius ex utraque parte acutus, qui aeque bene 
contra praedeterministas verti potest. lta anno 1902 Beneventi editum est opuscu- 
lum, quod inscribitur: La mente di S. Tommaso intorno alla mozione divina nelle 
creature et le quistioni che vi hanno rapporto, per il P. T'ommaso Papagni, dei 
Predicatori, maestro in S. Theologia. Papagni, qui per multos annos docuerat theo- 
logiam, declarat theoriam praedeterminationis physicae ,intrinsecus falsam*, quia 
destruat libertatem indifferentiae et imputabilitatem moralem (p. 16 sqq).  Neo- 
thomistae quidem respondent multis subtilibus distinctionibus, sed ,tutto quello, che 
dicono in contrario per distrigarsi, sono parole che non hanno senso nella loro 
dottrina, o incoerenze e contradizioni^ (p. 44). Doctrina praedeterminationis phy- 
sicae ,corrumpit sensum S. Thomae et exercet influxum perniciosum in principales 
materias philosophiae et theologiae; nam ubique deformat et depravat mentem 
sancti doctoris, immiscens doctrinae eius difficultates et onera ipsi aliena" (p. 83 sq). 
Similia exempla multiplicari possunt; sed cui bono? Cf. Etudes CII, Paris 1905, 
p. 704 sqq. 

actuum humanorum et de praedestinatione ante aut post praevisa me- 
rita; sed haec quaestio non pertinet huc. 


290.  Provocat Billuart ad decretum, quo vult a Patre Aquaviva reiectam 
esse. doctrinam Molinae: ,Societas, quae Molinae defensionem iis in 
congregationibus [de auxiliis] susceperat, re maturius inspecta, huius 
auctoris systema temperavit et secundum quid deseruit^ (1. c. n. 4). 
Sed quid praescribitur in hoe decreto? ,Statuimus et mandamus, ut in 
tractanda divinae gratiae efficacitate theologi Societatis eam opinionem 
sequantur sive in lectionibus sive in publicis disputationibus, quae a 
plerisque Societatis scriptoribus tradita atque in controversia de au- 
xilis divinae gratiae coram summis pontificibus piae memoriae Cle- 
mente VIII et S. D. N. Paulo V tamquam magis consentanea SS. Augu- 
stino et Thomae, gravissimorum Patrum iudicio explicata et defensa 
est.^ En hoc vocat Billuart secundum quid deserere sententiam in 
istis congregationibus defensam. 

Videbatur quidem in illo decreto doceri praedefinitio formalis omnium 
actuum salutarium, quia dicitur gratia efficax iam in actu primo dif- 
ferre a gratia sufficlenti, ,quod posita scientia condicionalium, ex ef- 
ficaci Dei proposito atque intentione efficiendi certissime in nobis boni, 
de industria ipse ea media seligit atque eo tempore et modo confert, 
quo videt effectum infallibiliter habitura, alis usurus, si'haec inef- 
ficacia praevidisset.^ Si Deus antecedenter ad praevisionem actus 
humani libere futuri absolute decernit, ut talis actus futurus sit, haec 
est praedefinitio formalis. Si vero Deus solum decernit dare tale au- 
xilium, ex quo videt actum secturum esse, haec est praedefinitio vir- 
tualis. (Cf. Lahousse, De grat. p. 463 sqq). lamvero quia verbis 
P. Aquaviva videtur statui praedefinitio formalis, de hac re oriebantur 
dubitationes, quae delatae sunt ad congregationem generalem septi- 
mam, quae a. 1616 respondit: ,Non intendisse R. P. Claudium hoe 
suo decreto decernere Deum sua voluntate praedeterminasse vel prae- 
definivisse aliquod nostrum opus independenter a cooperatione libera 
voluntatis . . . sed hoc tantum, quod fuerit speciale beneficium. Dei 
dedisse uni, v. g. Petro, ex proposito boni in eo faciendi, gratiam eo 
tempore et loco, quo per praescientiam condicionalium praescivit illum 
ea gratia bene usurum.^ (Cf. Schneemann, Controv. de div. grat. etc. 
302 sqq.) 

Utrum admittendae sint praedefinitiones formales omnium actuum 
salutarium an virtuales tantum, diversimode opinantur theologi. Et 
molinistae quidem communissime reiectis praedefinitionibus formalibus 
solas virtuales admittunt, quia ex altera parte tum perfecta depen- 
dentia hominis a Deo, tum ratio providentiae divinae, tum specialis 
Dei benevolentia in conferendis gratiis efficacibus servatur, si Deus 
dicitur eligere ea auxilia, quibuscum videt hominem libere coopera- 
turum esse; et ex altera parte difficulter intellegitur, quomodo ser- 

vetur libertas hominis, si Deus antecedenter ad eius consensum con- 
dicionate praevisum omnes .eius actus salutares absolute praedefinit. 
Plura de hac quaestione vide, si placet, apud Schiffii (De gratia 
n. 270 sqq) et apud Piccirelli (De Deo uno et trino p. 817 sqq). 

Praedefinitiones virtuales Molina perspicue docuit, ut iam vidimus 
supra n. 287. ,Apertissime asserui praedefinitionem seu praedeter- 
minationem liberam voluntatis divinae ad singulas actiones causarum 
secundarum, non modo supernaturales sed etiam naturales, necessariam 
esse... . Deus praevidens per suam naturalem ac mediam scientiam 
me [e. g.] ad honestam recreationem hic et nunc pro mea libertate 
locuturum esse ex hypothesi, quod me creare velit in eo rerum ordine, 
quo reipsa creavit, ex sua aeternitate statuit ac definivit et praedictum 
ordinem condere^ et alia necessaria dare. ,Sane dum Deus praedicto 
modo praevidit me hic et nunc locuturum, statuitque mihi quae dixi- 
mus praestare, simul etiam voluit voluntate beneplaciti me ita loqui 
et in hune ipsum bonum finem mihi praedicta omnia conferre." (Con- 
cord. Appendix ad obi. II, ed. Paris. 583 sq.) 

Schneemann (1. c. 308 sqq) etiam ostendit Bellarminum non reicere 
Molinae doctrinam de efficacia gratiae, quod non pauci adversarii af- 
firmant, quae quidem affirmatio eo magis mira est, quod Bellarminus 
in congregationibus de auxiliis acerrimus Molinae defensor exstitit. 
In hac quaestione de efficacia gratiae Bellarminus a Molina eo tantum 
differt, quod magis effert congruitatem gratiae in actu primo (cf. Maz- 
zella n. 541 nota 717 722). 


! Bellarminus quaestionem de efficacia gratiae tangit in ,Recognitione" librorum 
suorum, quam scripsit, ut ipse ait, ,iam senex et morti proximus". In libros ,De 
gratia et libero arbitrio^ inter alia notat haec: ,Diximus gratiam Dei determinare 
voluntatem non physice sed moraliter per modum persuasionis. Quo loco per vocem 
determinare non intelleximus determinationem proprie dictam, quae tollit indifferen- 
liam, sed persuasionem, quae moralis motio quaedam est voluntatis. ... neque illa 
delectatio a Deo infusa, sive complacentia sive suavitas, ut eam S. Augustinus 
vocat, necessitat voluntatem sed inclinat solum." 

,Ad idem c. 12, ubi ex Augustini sententia demonstrare conati sumus gratiam 
efficacem non consistere in gratia, adiuvante et. praedeterminante physice, sed in. gratia 
congruae vocationis sive excitationis, visum est addere alia testimonia eiusdem Au- 
gustini, quoniam res gravissima est.^  Recitatis testimoniis concludit: ,Haec ille, 
qui non meminit ullius physicae praedeterminationis.* 

»L. 4, c. 11, 8 Secundo efficienter, ubi diximus a S. Thoma notari in q. 22, de 
verit, a. 8 duos modos, quibus potest Deus inclinare voluntatem ad operandum, unum, 
efficienter et physice, immediate illam movendo et determinando ad unum; alterum, 
efficienter quidem, sed mediante aliqua forma, quam imprimit in voluntate. Non 
voluimus significare Deum ex mente S. Thomae re ipsa uti illo primo modo, cum 
movet homines per gratiam efficacem, Existimamus enim Deum posse quidem uti 
illo primo modo, si velit, sed tunc tolli omnem libertatem arbitrii, ac per hoc non 
putamus Deum uti de facto illo primo modo, neque absolute neque ex mente S. Thomae." 

»C. 14, 8 Sanctus Thomas, attulimus aliqua loca S. Thomae, in quibus videtur 
nobis satis aperte indicasse sententiam suam in concursu Dei cum libero arbitrio, 
Sed possumus addere sequentia loca, adhuc fortasse clariora... Accedunt ad haec 

Valde erudite et accurate relationem inter Molinae et Bellarmini 
doctrinam de efficacia gratiae exponit X. M. Le Bachelet (Auctarium 
Bellarminianum, Paris 1913, 1—200). 

De accusatione novitatis cf. Maezella n. 711 sqq, alias difficul- 
tates, vel potius maxima ex parte cavillationes, quas adversarii ex- 
cogitarunt, habes apud Antoine, De grat. c. 8, a. 4, $ 2 sqq. 


SECTIO V. 
DE DISTRIBUTIONE GRATIAE ACTUALIS. 


Prop. XXIII. Nemo, dum in hac vita degit, est tam obdura- 
tus in malo, ut Deus ei deneget gratiam, saltem remote sufficientem, 
ad salutem assequendam. 


291. Vota. a) Postquam naturam et proprietates gratiae actualis 
consideravimus, remanet quaestio, num omnes homines habeant suf- 
ficientem gratiam, qua possint ad salutem pervenire, si velint. Quaestio 
est de solis adultis, quia ad hos solos spectat gratia actualis. Gratia 
requiritur, ut homo a peccatis convertatur et in accepta iustitia 
permaneat. 

De iis, qui iam sunt iustificati, supra (n. 183) egimus, et diximus 
iustificatis non deesse gratiam ad praecepta salutariter servanda. Idem 
patet ex Prop. XVIIL Immo tam abundantes debent esse gratiae, 
quas Deus iustificatis concedit, ut vera maneant dicta Scripturae: 
,Iugum enim meum suave est et onus meum leve* (Mt 11, 30). 
Haee est enim caritas Dei, ut mandata eius custodiamus, et mandata 
eius gravia non sunt" (11Io 5, 3). Of. Palmieri thes. 58 59; Maeeella 
Prop. 25. 


292. b) Argumenta, quae locis citatis allata sunt, etiam ostendunt 
Deum non denegare peccatoribus gratias sufficientes, kum ut à peccatis 
resurgant, tum ut praecepta, quae hic et nunc urgent, observare possint 
(cf. n. 223 sqq). Eo igitur minus opus est speciali thesi ad hanc 
rem probandam, quia quae dicemus de peccatoribus obstinatis, etiam 
magis valent de peccatoribus communibus. 


principia quaedam, quasi propria S. Thomae, cum quibus doctrina de praedetermi- 
natione non videtur posse consistere." 

Dissentit quidem Bellarminus, sicut et alii theologi Societatis lesu, a Molina 
quoad varias propositiones e& modos loquendi, non tamen quoad modum conciliandi 
efficaciam gratiae cum libertate humana (cf. X. M. Le Bachelet, Bellarmin avant 
son cardinalat, Paris 1911, p. 291 sqq nota 3 465; A. Astrain, Historia de la Comp. 
de Jesás en la Assist. de Espafia III, Madrid 1918, 162 sqq). 

293. Obstinatio est dispositio voluntatis, qua quis ita inhaeret malo, 
ut nolit redire ad bonum. Alia est obstinatio perfecta, quacum omnino 
pugnat conversio ad bonum, et talis est obstinatio damnatorum; alia 
est obstinatio imperfecta, quae conversionem valde difficilem reddit. 
Loquimur de obstinatione imperfecta, qua sola ,aliquis potest esse 
obstinatus in statu viae, dum scl. habet aliquis ita firmatam volun- 
tatem in peccato, quod non surgunt motus ad bonum misi debiles. 
Quia tamen aliqui surgunt, ex iis datur via, ut praeparetur ad gratiam" 
(S. Thom., De verit. q. 24, a. 11). Haec obstinatio e diametro opposita 
est gratiae actuali; sicut enim gratia consistit in recto iudicio intel- 
lectus cirea bonum honestum et in inclinatione voluntatis ad bonum 
faciendum, ita obstinatio complectitur perversionem iudicii et incli- 
nationem voluntatis ad malum.  ,Consistit obduratio in firma et ob- 
stinata affectus ad aliquod malum propter speciem boni adhaesione, 
qua fit, ut [obduratus] neque externis monitis neque internis in- 
spirationibus neque flagellis neque promissis dimoveri possit, sed velut 
saxum se ad omnia obduret et impenetrabilem praestet, nisi maiore 
quadam vi divinitus impellatur" (Lessius, De div. perf. l. 13, c. 14, 
n. 81). Descriptionem peccatorum obstinatorum habes in libro Sap 2 
et apud Is 5, 8 sqq. 


294. Causa obdurationis positiva interna est ipse homo, qui ex con- 
suetudine peccandi malos habitus contrahit in intellectu et in voluntate; 
causa positiva externa est diabolus eiusque adiutores per malas sug- 
gestiones et instigationes; causa negativa et permissiva externa est 
Deus per subtractionem abundantioris gratiae actualis. Cum igitur 
gratiae sint tenuiores, homo vero minus aptus ad eas sequendas, patet 
magnam difficultatem oriri cooperandi cum gratia. Haec vero dif- 
ficultas non est ex necessitate sed ex voluntate libera, tum quia 
homo libere peccando se coniecit in tam miserum statum, tum quia, 
si vult, potest consuetudinem consuetudine vincere. 

Potest Deus hominem peccantem vita vel usu rationis in per- 
petuum privare; quod si fit, utique conversio est impossibilis. Sed 
in thesi quaerimus de peccatore, quamdiu in hac vita degit et usum 
rationis habet, et dicimus tali homini non deesse gratiam sufficientem 
ad conversionem. Licet enim non semper habeat gratiam, qua hic et 
nune iustificationem consequi possit, habet tamen gratiam, ut possit 
orare et se ad iustificationem disponere. Porro cum persaepe accidat, 
ut homo nullatenus cogitet de rebus supernaturalibus, evidens est eum 
non omni tempore excitari per gratiam ad conversionem. Sensus 
igitur thesis est: Deum omni peccatori in hac vita degenti non de- 
negare omnem gratiam, sed suo tempore dare ei illustrationem intel- 
lectus et inspirationem voluntatis, quae sufficiant, ut convertatur, si 
velit (cf. Suarez l. 4, c. 10, n. 3sqq). Tempus vero opportunum, 
quo Deus dare solet gratias internas, imprimis tum est, cum adsunt 

gratiae externae, ut praedicatio etc., quibus peccator excitatur ad 
paenitentiam. 


$90. c) Certum est nullum esse crimen neque multitudinem criminum, 
quae ex natura sua non possint remitti in hac terra; id enim efficitur 
ex potestate ecclesiae remittendi omnia peccata. Quaestio igitur potest 
esse sola haec: num Deus interdum particularibus personis in poenam 
peccatorum subtrahat omnem gratiam sufficientem. Ad quam quidem 
quaestionem pauci theologi (ut Bas, Ledesma, Gonet) affirmative 
responderunt, sed longe communissime theologi sequuntur negativam 
sententiam eamque ut certam. 


296. Arg. 1. Ex S. Scriptura. 


Vivo ego, dicit Dominus, nolo mortem impii, sed ut convertatur 
impius a via sua et vivat. Convertimini, convertimini a viis vestris 
pessimis, et quare moriemini, domus Israel?... Si autem dixero impio: 
Morte morieris! et egerit paenitentiam & peccato suo . .. omnia peccata 
eius, quae peccaverit, non imputabuntur ei^ (Ez 33, 11 14 16). ,Con- 
verlimini et agite paenitentiam ab omnibus iniquitatibus vestris, et 
non erit vobis in ruinam iniquitas^ (Ez 18, 30). ,Si fuerint peccata 
vestra ub coccinum, quasi nix dealbabuntur, et si fuerint rubra quasi 
vermiculus, velut lana alba erunt* (Is 1, 18). Nulla exceptio sta- 
tuitur; ergo nulla statuenda est.  ,Misereris omnium, quia omnia 
potes, et dissimulas peccata hominum propter paenitentiam.  Diligis 
enim omnia, quae sunt, et nihil odisti eorum, quae fecisti.... Parcis 
autem omnibus, quia tua sunt, Domine, qui amas animas* (Sap 11, 
24 sqq). ,Patienter agit propter vos, nolens aliquos perire, sed omnes 
ad paenitentiam reverti^ (2 Petr 3, 9. Cf. Lc 5, 31 sq; 15, 4 sqq; 
1 Tim 2, 4 sqq). 

Immo peccatores obdurati diserte invitantur ad paenitentiam: ,Con- 
vertimini ad correptionem meam. ... Quia vocavi, et renuistis, ex- 
tendi manum meam, et non fuit qui aspiceret, despexistis omne con- 
silium meum et increpationes meas neglexistis^ (Prv 1, 23 sqq). 
,AÀn divitias bonitatis eius et patientiae et longanimitatis contemnis? 
Ignoras, quoniam benignitas Dei ad paenitentiam te adducit? Se- 
cundum autem duritiam tuam et impaenitens cor thesaurizas tibi iram 
in die irae et revelationis iusti iudicii Dei^ (Rom 2, 4 sq. Cf. Sap 12, 
20 sq: Act? 7,251). 


297. Arg. 2. Ex auctoritate SS. Patrum et theologorum. 

De obduratione agit S. Augustinus in tract. 53 in Io., ubi explicat 
illa verba: ,Propterea non poterant credere, quia iterum dixit Isaias: 
Excaecavit oculos eorum et induravit cor eorum. ...^ (Io 12, 39 sq), 
et facit sibi hane obiectionem: ,Si non potuerunt credere, quod pec- 

catum est hominis non facientis quod non potest facere?" (n. 5; 
M 85, 1776), ad quam obiectionem respondet: ,Non poterant credere, 
quia hoc Isaias propheta praedixit; hoc autem propheta praedixit, 
quia Deus hoc futurum esse praescivit. Quare autem non poterant, 
si a me quaeratur, respondeo, quia nolebant" (n. 6). ,Non itaque 
mirum est, quia non poterant credere, quorum voluntas sic superba 
erat, ut ignorantes Dei iustitiam, suam vellent constituere. ... Sic 
autem dictum est: non poterant, ubi intellegendum est: quod nolebant, 
quemadmodum dictum est de Domino Deo nostro: negare se ipsum 
non potest (2 Tim 2, 13).... Sicut ergo quod Dominus se ipsum 
negare non potest, laus est voluntatis divinae, ita quod illi non 
poterant, culpa est voluntatis humanae* (n. 9). ,Hinc et illi non 
poterant credere, non quia mutari in melius homines non possunt, 
sed quamdiu talia sapiunt, non possunt credere* (n. 10). Si quis 
autem quaerat, cur Deus non det gratiam efficacem, qua adiuventur 
ad credendum, ,etiam hoc (inquit) eorum voluntatem meruisse re- 
spondeo^ (n. 6). Ergo causa, eur obstinati non possint converti, non 
est defectus gratiae sufficientis sed eorum mala voluntas, quae gratiae 
resistit. Idem s. doctor in Ps. 6, n. 8 (M 36, 94) explicans verba 
apostoli ad romanos (1, 28) ait: ,Ea est caecitas mentis; in eam 
quisquis datus fuerit, ab interiore Dei luce secluditur, sed nondum 
penitus, cum in hac vita est. Sunt enim tenebrae exteriores, quae 
magis ad diem iudicii pertinere intelleguntur, ut penitus extra Deum 
sit, quisquis, dum tempus est corrigi, noluerit.^ Hine ,de quocum- 
que pessimo in hac vita constituto non est utique desperandum; nec 
pro illo imprudenter oratur, de quo non desperatur^ (Retract. l. 1l, 
c. 19, n. 7; M 32, 616). S. Prosper: ,Nemini Deus correctionis 
adimit viam nec quemquam boni possibilitate dispoliat^ (Resp. 15 
ad obi Vinc.; M 51, 185). Auctor de vocat. gent.: ,Credimus nullis 
hominibus opem gratiae in totum fuisse subtractam^ (l. 1, c. 21; 
M 41, 674). ,Quae beneficia, licet obduratis nihil remedii et emen- 
dationis attulerint, probant tamen aversionem illorum non divinae 
fuisse constitutionis sed propriae voluntatis^ (l. 2, c. 23; M 51, 698). 
Cf. supra n. 224. Alia vide apud JMaeeella n. 823; Bellarm., De 
grat. et lib. arb. l. 2, c. 5; Ateberger, Kath. Dogm. von Scheeben 
1,76, n; 792:8qq. 


498. Ex theologis sufficit audire S. Thomam: ,Dicere, quod aliquod 
peccatum sit in haec vita, de quo quis paenitere non possit, erroneum 
esb, primo quidem quia per hoc tolleretur libertas arbitrii; secundo 
quia per hoe derogatur virtuti gratiae, per quam moveri potest cor 
cuiuscumque peccatoris ad paenitendum* (3, q. 86, a. 1). ,Quod ali- 
quis homo non possit esse ita obstinatus in malo, quin ad suam libera- 
lionem cooperari possit, patet ex dictis, quia et passio solvitur et 
reprimitur, et habitus non totaliter animam corrumpit, et ratio non 

ita pertinaciter adhaeret falso, quin per contrariam rationem possit 
abduci (De verit. q. 24, a. 11). Licet igitur ,non surgant motus ad 
bonum nisi debiles", potest tamen homo iis consentire, si vult. 

Quodsi interdum audis SS. Patres dicentes aliquem hominem ce- 
cidisse propter defectum gratiae, intellege de gratia efficaci et ab- 
undanti, quam scriptor librorum de vocatione gentium vocat ,miseri- 
cordiam specialem* in oppositione ad ,benignitatem generalem^, 
i. e. gratiam sufficientem, quam Deus nulli negat (l. 2, c. 25 31; 
M 51, 710 sqq). 


299. Arg. 3. Ex ratione. 


a) Si Deus aliquos homines, quamdiu sunt viatores, ab omni 
gratia excluderet, non iam verum esset eum velle omnes homines 
salvos fieri (1 Tim 2, 4 sqq). Quia autem vult omnes salvos fieri, 
ideo vult nos pro ommibus orare et omni homini saltem concedit gra- 
tiam orandi, ut ait S. Augustinus: ,Quando peccatum tale est, ut 
idem sit et poena peccati [ut est in obdurato] quantum est, quod 
valet voluntas, nisi forte, si pia sit, ut oret auxilium ?* (Retract. 1l. 1, 
c. 15, n. 4; M 32, 609.) 

b) Omni peccatori incumbit obligatio conversionis. Atqui si careret 
omni gratia, non posset habere hanc obligationem. Ergo non caret 
omni gratia. 

c) Praeterea ecclesia obligat peccatores, ut singulis annis recipiant 
sacramenta paenitentiae et eucharistiae. Atqui non potest hominem 
obligare ad sacrilegium. Ergo supponit omnem hominem posse con- 
verti, si velit. 

Obiectiones apud Maeeella n. 828 sqq; Antoine, De grat. c. 4, 
419, 5:2. 


Prop. XXIV. Infidelibus Deus non denegat gratiam suf- 
ficientem ad salutem. 


300. Sermo est de iis infidelibus, ad quos praedicatio revelationis 
numquam pervenit, quique ideo dieuntur infideles negativi, quia sim- 
pliciter non habent fidem, et opponuntur infidelibus positivis, qui aut 
gratiae excitanti ad fidem semper restiterunt aut fidem acceptam 
abiecerunt. De his ideo non loquimur, quia constat iis gratiam non 
deesse, qui gratiae resistant. In quantum vero sunt peccatores et 
obstinati, de iis sufficienter dictum est in praecedenti thesi. 


301. Arg. 1. Ex S. Scriptura. 

S. Scriptura docet Deum velle eos omnes homines salvos fieri, 
quos ex caritate e nihilo produxit (Sap 11, 24 sqq), quorum ipse est 
Deus, et quorum naturam Christus ut mediator assumpsit (1 Tim 2, 

5sq; cf. 4, 10). Christus enim ,est propitiatio pro peccatis nostris, 
non pro nostris autem tantum sed etiam pro totius mundi* (1 Io 2, 2); 
et Verbum caro factum est ,lux vera, quae illuminat omnem hominem 
venientem in hunc msn (Io 1, 9), quare de se ipso dicit: ,Ego 
sum lux mundi^ (Io 8, 12; cf. Rom 11, 32). Haec autem dicta tam 
universalia sunt, ut non possit tanta pars humani Esucn. quanta 
sunt infideles, ab omni gratia excludi. 


302. Arg. 2. Ex SS. Patribus. 


S. Io. Chrysost.: ,Si illuminat omnem hominem venientem in hune 
mundum, quonam pacto tot homines sine lumine manent? Neque 
enim omnes Christum cognoscunt. Quomodo ergo illuminat omnem 
hominem? lluminat profecto, quantum in ipso est. Si qui autem 
sponte sua mentis oculos claudentes ad huius lucis radios aciem di- 
rigere noluerint, non ex luminis natura in tenebris perstiterunt, sed 
malitia sua, qui sponte tanto se dono indignos reddiderunt. Nam 
gratia in omnes diffusa est, non iudaeum, non graecum, non barbarum, 
non scytham, non liberum, non servum, non virum, non mulierem, 
non senem, non iuvenem effugit aut dedignatur; omnibus eadem est, 
omnibus se facilem exhibet, omnes pari honore advocat. Qui autem 
eius munere frui neglegunt, hanc suam caecitatem sibi ipsis imputent* 
(In Io. hom. 8, n. 1; M 59, 65). S. Augustinus: , Cum Verbum caro 
factum est et habitavit in nobis, mortalitatem nostram suscipiens non 
permisit ullum mortalium excusare se de umbra mortis, et ipsam 
enim penetravit Verbi calor^ (Enarr. 1 in Ps. 18, n. 7; M 36, 155). 
Auctor libror. de vocat. gent.: ,Universitati hominum ita multiplex 
atque ineffabilis bonitas Dei consuluit semper et consulit, ut neque 
ulli pereuntium excusatio suppetat de abnegato sibi lumine veritatis 
neque cuiquam sit liberum de sua iustitia gloriari^ (l. 2, c. 29; 
M 51, 715). Alia apud Maezeella n. 861 et apud L. Capéran, Le 
probléme du salut des infidéles. Essai historique, Paris 1912. De 
doctrina S. Augustini cf. Suarez l. 4, c. 18 et Capéran 1. c. 196 sqq. 


3908. Arg. 3. Ex declarationibus auctoritatis ecclesiasticae. 


Alexander VIII damnavit hanc prop. (5): ,Pagani, iudaei, hae- 
retici aliique huius generis nullum omnino accipiunt a Iesu Christo 
influxum; adeoque hine recte inferes in illis esse voluntatem nudam 
et inermem sine omni gratia sufficienti^ (Denz. n. 1295). Ergo in- 
fideles saltem gratiam sufficientem habent ad incohandam viam salutis. 
Clemens XI damnavit propositiones Quesnelli: (26) ,Nullae dantur 
gratiae nisi per fidem*; (27) ,Fides est prima gratia et fons omnium 
aliarum^; (29) ,Extra ecclesiam nulla conceditur gratia^ (Denz. 
n. 1876 sqq). Iam vero si fides non est prima gratia, ante fidem 
dantur gratiae, et consequenter infidelibus. 

904. Arg. 4. Ex ratione. 


Rationes theologicae eaedem fere sunt quae in praecedenti thesi. 
Cum enim fides ad salutem sit absolute necesaria, si infideles nullam 
gratiam haberent, qua ad fidem pervenire possent, Deus non haberet 
circa eos voluntatem salvificam neque posset iis imponere praeceptum 
credendi. 


Sed hie oritur difficultas, quia fides praesupponit praedicationem 
evangelii (Rom 10, 14); multi autem sunt infideles, quibus evangelium 
numquam praedieatum est; unde ecclesia admittit esse infideles, quorum 
infidelitas non sit peccatum (Denz. n. 1068). Potest quidem sine ullo 
periculo errandi in fide admitti Deum omni infideli aliquando ante 
mortem parare ea, quae necessaria sunt ad habendam fidem eorum 
articulorum, quorum professio est de necessitate medii. Sed haec est 
pura suppositio, quae nullo modo probari potest (cf. Suarez, De praedest. 
l. 4, c. 18, n. 6). Probaretur utique, si ostendi posset hanc esse 
unicam rationem, qua voluntati infidelium propria praeparatio et dis- 
positio ad salutem possibilis fieret. Nam admitti nequit, quod quidam 
voluerunt, sufficere, ut Deus infidelibus adultis media salutis in causis 
universalibus (ecclesia, sacramentis) providerit, quamvis haec media 
propter impedimenta naturalia numquam ad hos vel illos infideles 
perveniant (cf. Suarez l. 4, c. 11, n. 10). Haec enim est differentia 
inter infahtes et adultos, quod infantes propriae praeparationis in- 
capaces sunt et ideo non possunt sanctificari nisi per opus operatum. 
Unde si Deus hoc opus praeparavit et adultis praeceptum dedit, hoc 
medium applicandi infantibus, voluntas Dei salvifica (licet non absoluta) 
subsistit. Sed si adulti, qui sua cooperatione salutem consequi possunt, 
sine propria culpa privantur auxilio ad salutem necessario, non apparet, 
quomodo Deus vere dici possit eos salvare velle, vel quomodo iis 
imputari possit, quod salutem non consequantur (nam etiam haec est 
maxima differentia inter adultos et infantes) Ergo adeptio salutis 
debet aliquo modo pendere e voluntate infidelium 'adultorum. Haec 
est ratio, eur S. Thomas (supra n. 211 sqq) recurrat ad internam 
inspirationem, ubi alia media desunt. Sed quia, ut dictum est, talem 
inspirationem in omni infideli admittere esset gratuita suppositio, 
proxime recurrendum est ad illa auxilia, quibus Deus iuvat infideles, 
ut legem naturalem servent et Deum colant, quantum ratio naturalis 
postulat. Huie auxilio si infidelss non defuerint per suam malitiam, 
Deus providebit de aliis mediis ad salutem necessariis. Pius IX in 
encycl. ,Quanto conficimur maerore*^ die 10 aug. 1863 docet: ,eos, 
qui invincibili circa sanctissimam nostram religionem ignorantia labo- 
rant, quique naturalem legem eiusque praecepta in omnium cordibus 
a Deo insculpta sedulo servantes ac Deo oboedire parati, honestam 
rectamque vitam agunt posse divinae lucis et gratiae operante virtute 
aeternam consequi vitam, cum Deus, qui omnium mentes, animos, 

cogitationes habitusque plane intuetur, scrutatur et noscit, pro summa 
sua bonitate et clementia minime patiatur quempiam aeternis puniri 
suppliciis, qui voluntariae culpae reatum non habeat" (Dene. n. 1677). 
Itaque non admittenda est miraculosa illustratio omnium infidelium, 
quibus evangelium praedicatum non est, sed admittenda est ea provi- 
dentia divina, qua possint infideles saltem negative, vel fortasse etiam 
(cum auxilio gratiae supernaturalis) positive se praeparare ad fidem; 
et ita, si ipsi gratiae impedimenta non posuerint, Deus quoque non 
deerit, sed, si opus sit, etiam ad miracula recurret. Ita cum S. Thoma 
plurimi theologi hanc quaestionem explicant (cf. supra n. 210 sqq; De 
fide VIII, n. 439 sq; Mazeella n. 832 sqq). 


305. Schol. De inaequalitate gratiarum. 


Deus quamquam omnibus dat gratias sufficientes, nihilominus non 
dat omnibus gratias aequales, ut maiores dedit iudaeis quam tyriis et 
sidoniis (Mt 11, 21), et etiam fidelibus dividit ,singulis, prout vult* 
(1 Cor 12, 11. Rom 12, 3 sqq). 

Evidens est externas gratias valde diversas esse; multo enim 
maiores gratias accipiunt christiani quam infideles et barbari, qui in 
silvis et desertis viventes nihil umquam audierunt de evangelio; aliis 
peccatoribus ante mortem adest copia confessarii, alis non adest; 
similiter de aliis gratiis externis. Sed etiam de gratiis internis idem 
valet; multi enim, qui in aetate infantili moriuntur, accipiunt baptis- 
mum et iustificationem, cum multi alii sine baptismo decedant. B. Vir- 
gini, S. Paulo, omnibus apostolis multisque eximiis sanctis Deus dona 
gratiae concessib, quae communem ordinem longe excedunt. Aliis dat 
gratias, quibus videt eos cooperaturos esse, aliis vero dat gratias, 
quibus videt eos dissensuros esse. Prout autem Deus singulis hominibus 
gratias valde diversas concedit, ita potest idem facere variis aetatibus, 
nationibus, hominum communitatibus etc. 


9060. Hadix huius differentiae, in quantum agitur de prima gratia, 
non potest esse nisi solum beneplacitum divinum, quia ante primam 
gratiam non potest esse quiequam, quo homines ullo modo mereantur 
collationem gratiae, sed Deus, qui ex pura benignitate gratiam con- 
fert, potest alteri minorem, alteri maiorem conferre, prout vult, et 
hoe quidem sine ulla iniustitia, cum sit supremus Dominus donorum 
suorum. Potest igitur Deus etiam illi, qui magis peccavit, maiora 
gratiae dona dare quam illi, qui minus peccavit, vel illi, qui omnino 
non peccavit. Si quis vero cooperatur cum gratia accepta, non est 
dubitandum, quin Deus hanc fidelitatem remuneraturus sit novis gratiis. 
Sed potest easdem gratias etiam ei dare, qui se non praeparavit; et 
ei, qui minus se praeparavit, potest maiores gratias concedere quam 
ei, qui magis se praeparavit (cf. Mt 20, 14). Debemus etiam ad- 
mittere seeundum communem ordinem providentiae Deum eo plures 

gratias actuales dare ecclesiae, quo plus in ecclesia oretur et quo 
plura bona opera fiant. Sed potest etiam Deus, si vult, subito 
honestare pauperem^ (Eccli 11, 23) et pessimis temporibus magnos 
sanctos et singularia dona concedere. In nulla autem condicione prima 
ratio diversae distributionis gratiarum ex hominum merito derivari 
potest, ut semipelagiani voluerunt; nisi enim Deus inceperit, hominum 
conatus irriti sunt (cf. Suarez l. 4, c. 19). ,Sicut in Osee dicit: 
Voeabo non plebem meam plebem meam, et non dilectam dilectam, 
et non misericordiam consecutam misericordiam consecutam. Et erit 
in loco, ubi dictum est eis: Non plebs mea vos, ibi vocabuntur filii 
Dei vivi^ (Rom 9, 25 sqq). ; 

Distributio igitur gratiarum, in qua consistit electio et praedilectio 
Dei, est mysterium, quod in hac vita nobis absconditum manet et in 
altera tantum vita nobis manifestabitur (cf. De vocat. gent. l. 1, c. 25; 
l. 2, e. 3 9; M 51, 685 sqq). 

PARS II. 
DE GRATIA HABITUALI. 


SECTIO I. 
DE NATURA GRATIAE HABITUALIS. 


Prop. XXV. Praeter gratias aetuales Deus homini in iusti- 
fieatione infundit principium permanens vitae supernaturalis, quod, 
quia non est per modum actus transeuntis sed per modum habitus, 
voeari solet gratia habitualis. 


307. Quid sit gratia habitualis. Sicut in ordine naturali Deus non 
solum auxilio suo movet agentia ad agendum, sed etiam iis indidit 
quasdam formas permanentes, quibus actus eorum primus proportio- 
natur actibus secundis, ita in ordine supernaturali Deus non solum vult 
hominem auxilio suo movere ad appetendum finem ultimum, sed ab 
initio creationis homini etiam indidit formas quasdam permanentes, 
quibus homo in actu primo esset elevatus ad ordinem supernaturalem 
et proportionatus eliciendis actibus supernaturalibus. Porro sicut in 
ordine naturali distinguimus naturam et facultates naturae (e. g. intel- 
lectum et voluntatem), ita in ordine supernaturali possumus distinguere 
participationem naturae superioris, quam homo accipit, et facultates, 
quibus instruitur ad supernaturaliter agendum (S. Thom. 1, 2, q. 110, 
a. 23). Facultates supernaturales dicuntur virtutes; donum vero, quo 
homo particeps fit altioris naturae, dicitur gratiae sanctificans!, Quia 
virtutes alibi tractantur (t. VIII et IX), hie loquimur de sola gratia 
sanctificante. Natura superior, cuius per gratiam aliquo modo parti- 
cipes fimus, est natura divina; Dei enim participatio est finis omnis 
gratiae. Unde gratia sanctificans definitur: Gratia sanctificans est 
donum Dei permanens, quo homo in ordinem supernaturalem elevatur 


'* De gratia sanctificante nostris temporibus duo utilissima opera in lucem prodie- 
runt, alterum germanice scriptum: MM. J. Scheeben, Die Herrlichkeiten der góttlichen 
Gnade; cuius operis optimam editionem paravit 4. M. Weiss, ed. 7, Freiburg i. Br. 
1908, et sequentes editiones; alterum gallice scriptum: J. B. T'errien, La gráce 
et la gloire, 2 tomi, Paris 1897. 

et naturae divinae alioquo modo particeps fit. Hoc igitur donum 
Adam statim ab instanti creationis sibi et omnibus posteris suis ac- 
ceperat, sed per peccatum sibi et nobis omnibus perdidit (cf. tract. 
de Deo creante III, n. 169 sqq 228 sqq). In iustificatione vero hoc 
donum homini a Deo restituitur. 


308. Esse gratiam sanctificantem seu donum Dei permanens, quo homo 
superioris naturae particeps fiat, sacrae litterae diserte testantur; nam 
docent nos in iustificatione regenerari (Io 3, 5. 1 Petr 1,3. Tit 3, 5). 
Atqui generatio tendit ad communicandam naturam. Ideo dicimur 
effici consortes naturae divinae (2 Petr 1, 4), nova creatura in Christo 
Iesu (Gal 6, 15. Eph 2, 10), vocamur et sumus filii Dei (1 Io 3, 1), 
quia semen Dei in nobis manet (1 Io 3, 9). Signati sumus signaculo 
Spiritus Sancti (Eph 1, 13; 4, 30). Haec et multa alia similia nullo 
modo explicari possunt per solos actus transeuntes, sed significant 
aliquod principium permanens nobis inditum. Id in specie valere de 
inhabitatione Spiritus Sancti ostensum est in tract. de Deo Trino 
(II, n. 662 sqq). Idem efficitur ex baptismo infantium, qui non iusti- 
ficantur per infusionem actuum, ergo per infusionem rei permanentis, 
quae non consistit in operatione. De qua re S. Augustinus: ,Christum 
imitantur sancti eius ad sequendam iustitiam. ... Sed praeter hanc 
imitationem gratia eius illuminationem iustificationemque nostram etiam 
instrinsecus operatur.... Hac enim gratia baptizatos quoque par- 
vulos suo inserit corpori, qui certe imitari aliquem nondum valent. 
Ergo ille, in quo omnes vivificantur, praeter quod se ad iustitiam 
exemplum imitantibus praebuit, dat etiam sui spiritus occultissimam 
fidelibus gratiam, quam latenter infundit et parvulis" (De pecc. mer. 
et remiss, l. 1, c. 9, n. 10; M 44, 114 sq). 

Secundum conc. trid. sess. 6, c. 7 in iustificatione ,per Spiritum 
Sanctum caritas Dei diffunditur in cordibus eorum, qui iustificantur, 
atque ipsis inhaeret; unde in ipsa iustificatione cum remissione pec- 
catorum haec omnia simul infusa accipit homo per lesum Christum, 
cui inseritur: fidem, spem et caritatem.... Itaque veram et christianam 
iustitiam accipientes, eam ceu primam stolam pro illa, quam Adam 
sua inoboedientia sibi et nobis perdidit, per Christum lesum illis 
donatam, candidam et immaculatam iubentur statim renati conservare, 
ut eam perferant ante tribunal Domini nostri Iesu Christi et habeant 
vitam aeternam" (Denz. n. 800). Can. 11: ,Si quis dixerit homines 
iustificari vel sola imputatione iustitiae Christi, vel sola peccatorum 
remissione, exclusa gratia et caritate, quae in cordibus eorum per 
Spiritum Sanctum diffundatur atque illis inhaereat, aut etiam gratiam, 
qua iustificamur, esse tantum favorem Dei, A. S.^ (Denz. n. 821). 
De qua definitione narrat Pallavicinus: ,Postulantibus quibusdam, ut 
expressius declaretur fieri iustitiam per habitum infusum, delecti Patres 
ad id responderunt id satis explicari per vocem: inhaeret, quae stabili- 

tatem significat et habitibus congruit, non actibus" (Hist. conc. trid. 
1. 8, e. 14, n. 8). Catechismus Romanus ait: ,Est autem gratia, quem- 
admodum tridentina synodus ab omnibus credendum poena anathe- 
matis proposita decrevit, non solum per quam peccatorum fit remissio, 
sed divina qualitas in anima inhaerens ac veluti splendor quidam et 
lux, quae animarum nostrarum maculas omnes delet ipsasque animas 
pulehriores et splendidiores reddit" (P. 2, c. 2, n. 50). 

Non convenit inter theologos, quam censuram mereatur opinio 
negans gratiam sanctificantem esse rem permanentem. Suarez (l. 6, 
c. 9, n. 6) cum Bellarmino, Valentia, Vega, alis censet ,veritatem 
hane esse definitam de fide a conc. trid.*; alii autem negant esse de 
fide, eum cone. trid. non tam diserte rem permanentem signicaverit ; 
sed omnes docent contrariam opinionem esse valde temerariam et 
censura dignam (cf. Maezella n. 928). Notanda est etiam prop. 42 
damnata DBaii: ,lustitia, qua 1ustificatur per fidem impius, consistit 
formaliter in oboedientia mandatorum, quae est operum iustitia; non 
autem in gratia aliqua animae infusa, qua adoptatur homo in filium 
Dei et secundum interiorem hominem renovatur ac divinae naturae 
consors efficitur, ut sic per Spiritum Sanctum renovatus, deinceps 
bene vivere et Dei mandatis oboedire possit^ (Denz. n. 1042). 8i 
quis vero diceret nullam rem creatam neque permanentem neque 
iranseuntem in iustificatione infundi, sed solum Spiritum Sanctum 
communicari, is tam aperte loqueretur contra mentem concilii trid., 
ut a gravi errore excusari non posset. Cf. de virt. theol. VIII, 
n. 19 sqq 27 sqq. 

Inculeant quidem multi Patres graeci iustificationem fieri non per 
donum tantum creatum sed per communicationem ipsius Spiritus Sancti 
(cf. De Deo Trino II, n. 664 sqq). Sed abuteretur hac doctrina, qui 
ex eà colligeret excludi donum creatum !. Constat enim illam mis- 
sionem Spiritus Sancti non posse esse neque concipi sine dono creato 
(ut exponitur l. c.. Omnis enim nova relatio creaturae ad Deum, 
quae neque est unio hypostatica neque mera denominatio externa sed 
interna, realis, accidentalis, postulat novum fundamentum aecidentale, 
quod fundamentum, cum non possit esse in Deo, necessario est aeci- 
dens in homine productum, et quidem, si agitur de relatione per- 
manente, est accidens permanens. 

Saepe SS. Patres docent Spiritum Sanctum efficere in animis iusto- 
rum supernaturalem pulchritudinem, calorem, artem. S. Basilius: 
Quemadmodum corpora nitida pellucidaque, contacta radio, fiunt et 


! ]ta concludit M. I. Farine in libello ,Der sakramentale Charakter*, Freiburg 
1904, praecipue p. 45 sqq. Ceterum refutatio huius libelli, quod attinet ad doc- 
trinam biblicam, habetur in alio opusculo eiusdem collectionis (Stra&burger Theo- 
logische Studien VI, 1 2, Freiburg 1904) : 4. Rademacher, Die übernatürliche Lebens- 
ordnung nach der Paulinischen und Johanneischen Theologie, maxime p. 66 sqq. 


Sectio 1. De natura gratiae habitualis. Prop. XXV. 197 


ipsa supra modum splendida, et alium fulgorem ex se proferunt, ita 
animae Spiritum ferentes fiunt et ipsae spirituales etin alios gratiam 
emittunt.^ ,Sicut cernendi vis est in oculo sano, sic operatio Spiritus 
Saneti est in anima purgata ... et quemadmodum ars est in eo, qui 
illam adeptus est, ita gratia Spiritus in eo, qui recepit eam, semper 
quidem est praesens at non perpetuo operans* (De Spiritu Sancto 
c. 9, n. 23; e. 26, n. 61; M 32, 110 179). Et iterum dicit omnem 
gratiam in nobis effici a Spiritu Sancto, sicut apostolus ait (1 Cor 
12, 11): ,Haec autem omnia operatur unus atque idem Spiritus", ita 
tamen, ,ut largitionis bonorum, quae Spiritus Sanctus in nobis efficit, 
auctorem et causam Unigenitum Deum esse credamus", et similiter 
Deum Patrem (Ep. 38, n. 4; M 32, 330 sqq). S. Cyrillus Hieros.: 
Spiritus Sanctus intus animam baptizat indeficienter. Et quid mi- 
raris? ... Si ignis, per crassitudinem ferri transiens, intus totum 
efficit igneum, et frigidum fit fervidum et nigrum fit collucens . 
quid miraris, si Spiritus Sanctus in intima animae ingreditur?" 
(Catech. 17, n. 14; M 383, 985). $8. Cyrillus Alex.: ,Formatur in 
nobis Christus, inferente nobis Spiritu Sancto divinam aliquam formam 
per sanctificationem et iustitiam. Ita enim, ita in animabus nostris 
lucet character substantiae Dei et Patris, reformante nos, ut dixi, 
Spiritu Sancto per sanctificationem in ipsum^ (In Is. l. 4, c. 2; M 70, 
936). S. Ambrosius: Utrum secundum corpus an secundum animam 
iustificatio tibi conferri videatur, quaeso, respondeas. Sed dubitare 
non potes, cum iustitia, unde iustificatio derivata est, mentis utique, 
non corporis sit. Pictus es ergo, o homo, pietus a Domino Deo tuo. 
Bonum habes artificem atque pictorem. Noli bonam delere picturam, 
non fuco sed veritate fulgentem, non cera expressam sed gratia^ (In 
Hexaem. l. 6, c. 8, n. 46 sq; M 14, 260). Alia vide apud Suarez 
(De grat. l. 6, c. 1, n. 6 sqq). 


309. Quaeritur autem, cuius generis sit haec res permanens. In qua 
quaestione fuit singularis opinio Magistri (1, dist. 17, 8 18), qui putavit 
nos iustificari per caritatem, caritatem autem esse ipsum Spiritum 
Sanctum. Contra quam opinionem sufficit notasse caritatem esse aug- 
menti capacem (conc. trid. sess. 6, can. 24), id quod nullo modo dici 
potest de Spiritu Sancto, cuius praesentia in nobis, si fieret sine 
fundamento creato per immediatam communicationem divinitatis, non 
posset esse augmenti capax. Praeterea secundum idem concilium can. 0, 
c. 7 unica causa formalis iustificationis est iustitia Dei, ,non qua ipse 
iustus est, sed qua nos iustos facit", et quam ,Spiritus Sanctus par- 
titur singulis, prout vult, et secundum propriam cuiusque disposi- 
tionem et cooperationem" (Denz. n. 799). Ergo forma iustificationis 
non est Deus ipse sed effectus a Deo in homine productus. Quare 
opinio Magistri iam diu a theologis reiecta est, praeeunte S. Thoma 
(2, 2, q. 23, a. 2; cf. Mazzella n. 911 sqq). 

910. Iam vero ens permanens animae nostrae infusum eique inhaerens 
non potest esse nisi de genere qualitatis. Multi quidem male ex mala 
philosophia opinati sunt gratiam sanctificantem non esse ullum ens 
absolutum sed ordinem quendam seu habitudinem sive ad bene agen- 
dum sive ad inhabitantem Spiritum Sanctum. lta Berti (De disc. 
theol l. 19, c. 1, n. 4), Morinus, partim etiam Eusebius Amort (De 
grat. disp. 3, q. 7). Alii censebant esse continuam quandam motionem 
Spiritus Sancti. Quae opiniones, licet non directe pugnent cum doc- 
trina ecclesiae, admitti nequeunt, quia pugnant cum sana ratione. 
Nam nos non continuo moveri a Spiritu Sancto experientia constat, 
a fortiori in infantibus talis motus non adest. In nobis vero esse 
habitudinem infusam et inhaerentem sine reali fundamento in nobis 
producto, plane intellegi nequit. Neque admitti potest gratiam esse 
actum conversionis ad Deum moraliter seu habitualiter permanentem, 
tum quia hoc applicari nequit ad infantes, tum quia hoc non sufficit 
conceptui supernaturalis generationis et novae naturae. Ergo nihil 
remanet, nisi ut cum communi theologorum dicamus gratiam esse 
qualitatem absolutam (i. e. non pure relativam), animae a Deo in- 
fusam eamque informantem, et etiam sine operatione permanentem 
(cf. Suarez l. 6, c. 1 2). 


911. Sed difficultas oritur ex quaestione, ad quam speciem qualitatis 
gratia pertineat. ^ Omissis enim qualitatibus, quae pertinent ad entia 
corporea, ut sunt ,passibiles qualitates^ (e. g. pallor ex metu vel in- 
firmitate)!, forma et figura, patet gratiam non posse pertinere ad se- 
cundam speciem qualitatum, quae complectitur potentiam et impoten- 
tiam; nam entia supernaturalia non dant potentias (i. e. intellectum 
et voluntatem), sed eas supponunt atque perficiunt. Ergo gratiam 
ad primam speciem qualitatum pertinere oportet et aut dispositionem 
esse aut habitum. Cum vero dispositio sit qualitas natura sua cito 
transiens, gratia referri debet ad speciem habitus; et revera a theo- 
logis numeratur inter habitus, unde gratia habitualis vocatur. 


310. Attamen gratia vocari nequit habitus presse eo sensu, quo theo- 
logi communiter loqui solent de habitibus. Est enim habitus qualitas 
perse primo ordinata ad operationem (cf. S. Thom. 1, 2, q. 49, a. 2 8, 
et in 2, dist. 24, q. 1, a. 1; Suarez, Metaph. disp. 44, sect. 1), unde 
subiectum habitus proprie dicti non potest esse nisi potentia. lam vero 
plurimi theologi docent non potentiam sed essentiam animae esse sub- 
lectum gratiae sanctificantis, e£ primarium munus gratiae esse animam 
bene disponere in essendo, non in agendo. S. Thomas ait: ,Gratia 


! Possunt etiam admitti qualitates passibiles spirituales, e. g. character sacra- 
mentalis (cf. de sacramentis I, n. 197 199), sed talibus qualitatibus homo potest abuti, 
gratia vero non potest abuti, sed solum non uti vel ei resistere; ergo differunt. 

est in prima specie qualitatis [habitus vel dispositionis], quamvis non 
proprie possit diei habitus, quia non immediate ordinatur ad actum* 
(De verit. q. 27, a. 2ad 7). Suarez vero notat latiore sensu gratiam 
esse habitum: ,Abstinuimus ab hac voce, quia per habitum solet 
intellegi principium actus; quamvis, si vox illa latius sumatur pro 
quacumque qualitate perficiente animam, quae non sit actus secundus, 
eadem certitudine, qua ostendimus dari gratiam permanentem, con- 
cluditur esse qualitatem habitualem* (1. 6, c. 4, n. 1). Alii vero theo- 
logi dicunt gratiam esse qualitatem ,per modum habitus^, ut Bellar- 
minus (De grat. et lib. arb. l. 1, c. 3). Neque enim, si quattuor 
usitatae divisiones qualitatum retinentur, ad aliam qualitatem reduci 
potest gratia quam ad habitum. Si vero habitus exclusive intelleguntur 
qualitates operativae, qualitas dispositionis in duas dividi debet, in 
dispositiones transeuntes et in dispositiones permanentes seu habituales. 
Nam etiam in ordine naturali e. g. sanitas pertinet ad primam speciem 
qualitatis, neque tamen est per se primo operativa neque ex natura 
sua cito transiens; ergo aut vocanda est habitus entitativus (non opera- 
tivus) aut dispositio habitualis; et idem valet de gratia (cf. S. Thom. 
1, 2, q. 50, a. 1). Unde patet, cur gratia sanctificans à theologis 
communiter dicatur habitus. 


313. Praeterea gratia sanctificans non est principium pure quiescens, 
sed est etiam principium | operativum (sicut ipsa natura in ordine 
naturali), quia dat animae virtutem eliciendi actus supernaturales, 
et quia ad hos actus sive per se sive mediantibus virtutibus infusis 
concurrit. Et mediatum quidem influxum in operationes S. Thomas 
gratiae adscribit (1, 2, q. 110, a. 4 ad 2); ideo gratiam habitualem 
dividit in operantem et cooperantem: ,Habitualis gratia, in quantum 
animam sanat vel iustificat sive gratam Deo facit, dicitur gratia 
operans; in quantum vero est principium operis meritori dieitur 
cooperans* (1, 2, q. 111, a. 2). Suarez vero addit gratiam esse 
radicale et principale principium operationum supernaturalium et 
ita habere activum influxum in omnes actus supernaturales (1. 6, 
c. 19, n. 14), quam opinionem sequuntur Ripalda (disp. 30, n. 5 17) 
et alii; Ergo etiam sub hoe respectu gratia merito vocatur habitus. 
(Cf. dissertàt. Patris Limbourg in Zeitscltrift für kath. Theol, Inns- 
bruck 1888, 644 sqq). 


314. Porro quaeritur, uirum habitualis gratia sit realiter. distincta 
ab anima, an realiter cum anima identificetur et distinguatur sola 
distinctione rationis cum fundamento in re. Hane alteram senten- 
tiam pauci theologi sequuntur, longe plurimi vero illam priorem am- 
plectuntur. 

Ioannes Vincentius in Relect. de gratia Christi q. 1, post concl. 6 
(apud Suarez Ll. 6, c. 15, n. 2), dicit non esse de fide iustificationem 

fieri per proprios habitus infusos realiter distinctos ab anima et po- 
tentiis eius, etiamsi de fide sit fieri per realem et habitualem ac 
spiritualem supernaturalemque animae immutationem in ea manentem, 
eliam dum ab actibus cessat. Hanc immutationem aut effective facit 
actus dilectionis, quo homo ad Deum convertitur, aut eam Deus in 
anima producit. Omnes fatentur ante conc. trid. realem distinctionem 
gratiae ab anima non fuisse de fide definitam (cf. Suarez l. 6, c. 8, 
n. 8), porro conc. trid. disertis verbis hanc doctrinam non definivit, 
neque ex iis, quae definivit, haec doctrina cum certitudine deduci 
potest. Nam concilium docet gratiam non esse externum tantum 
favorem Dei, sed a Deo infundi nobis, animae nostrae inhaerere, per 
eam nos intrinsecus mutari et fieri iustos et Dei amicos. lam vero 
haec omnia vera sunt, etsi gratia est modus tantum realis animae, 
in ipsa a Deo effectus sine ulla forma accidentali, quae realiter ab 
anima distinguatur. Ob has rationes nonnulli theologi non admittunt 
realem distinctionem. Alii autem eam omnino defendunt. Quare 
breviter aspiciamus eorum disputationem. 


915.  Censet Suarez gratiam esse rem aliquam habentem proprium 
esse supernaturalis ordinis propriamque entitatem ab anima realiter 
distinctam. Hanc quidem assertionem dicit non esse de fide, quia 
metaphysicae subtilitates non directe pertinent ad fidem, esse tamen 
certam, quia definitiones ecclesiae accipiendae sunt secundum illam 
significationem, quam verba habent ex communi usu doctorum. Nemo 
autem per vocem gratiae umquam intellexit modum  identificatum 
eum anima, sed formam realiter distinctam (l. 6, c. 15, n. 8). Re- 
spondent alii omnes quidem theologos gratiam concepisse ut perfec- 
tionem realem, qua anima vero informetur, sed de distinctione reali 
adaequata ne verbulum quidem dixisse, antequam certa aliqua schola 
introduxerit distinctiones multas reales plane non necessarias. Hane 
doctrinam ecclesia neque approbavit neque improbavit; at neque ex 
Patribus neque ex concilis neque ex veteribus theologis ille qui affir- 
matur communis loquendi usus probari potest, sed omnibus fontibus 
theologicis satisfit£, si admittimus gratiam, quae consistit in modo reali 
animam realiter immutante et cum ea identificato. 


916. At, inquit Suarez (l. 6, c. 15, n. 7), realis immutatio concipi 
nequit sine nova forma addita; neque igitur anima potest fieri naturae 
divinae particeps nisi per formam ab anima realiter distinctam.  Re- 
spondent ali: Secundum Suaresium illa forma realiter distincta cum 
anima coniungitur modo unionis ab anima modaliter tantum distincto ; 
et revera gratia non extrinsecus tantum animae appenditur, sed per 
gratiam ipse homo debet esse intrinsecus iustus, unde iustitia debet 
animam intrinsecus modificare. Estne igitur haec modificatio iterum 
realitas distincta? Tunc eadem quaestio recurrit, quomodo haec realitas 

animam intrinsecus iustificet, donec tandem veniamus ad modum, qui 
8 substantia animae non ut res a re distinguatur. Unde etiam ad- 
versarii concedere debent ab illa qualitate realiter distincta gigni in 
anima modum non realiter distinctum, qui sit formaliter ipsa interna 
animae iustitia. Itaque si in ómni sententia necessarius est talis modus 
ab anima non realiter distinctus, quo anima intrinsecus iustificatur, 
debemus contenti esse hoc modo, qui animam per realem identifica- 
lionem iustifieat, neque multiplicare entia sine ratione. Hic autem 
modus vocatur forma, quia secundum rationem ab anima distinguitur 
eamque perficere concipitur, sicut calor et color possunt vocari formae 
corporum. Sicut igitur modus unionis, quo anima unitur cum illa 
qualitate realiter distincta, habet in anima effectum internum supe- 
rantem animae exigentiam, ita, aiunt, in nostra sententia ipsa gratia 
sanctificans habet talem effectum, quamvis cum anima realiter iden- 
tifieetur. Pessima autem est philosophia, quae supponit subiectum 
habere semper et necessario eam perfectionem, quae ab ipso subiecto 
sola ratione distinguatur. Nam si hoc verum esset, anima semper 
et necessario esset simul modus ille, quo intrinsecus iustificatur, id 
quod ipsi adversarii non concedunt. — Haec sufficiant, ut aliqua 
saltem idea huius disputationis habeatur. 


917. Quid autem de hac disputatione sentiendum est? Respondeo: 
Si quis admittit accidentia a subiecto realiter distincta unienda esse 
cum subiecto per modum unionis, hic non videtur respondere posse 
ad illas obiectiones; nam si anima realiter mutari potest per modum 
non realiter adaequate distinctum, possumus tuto admittere per talem 
modum sine alia qualitate distincta animam sanctificari.  Reiectis 
autem illis modis tota controversia in nihilum abit. Tunc enim dicen- 
dum est accidentia absoluta esse quidem realiter a substantia distincta, 
quatenus anima potest esse sine ipsis, non vero ipsa sine anima, 
sed ita uniri cum substantia intrinsecus, ut non maneant duae res 
separatae, sed sint vere et proprie unum. Intellectus e. g. est 
distinetus ab aliqua particulari cogitatione, quam habet, quia intel- 
lectus manet, etiamsi cogitatio abit; neque vero quando in intellectu 
est cogitatio, duae ibi res separatae manent, ut hine sit intellectus, 
illinc cogitatio, quae modulo unionis tamquam tenuissimo filo col- 
ligentur, sed ipse intellectus intrinsecus est cogitans neque cogitatio 
quiequam est nisi intellectus in actu. Actus cogitandi producitur in 
anima e& ex potentia eius naturali; anima vero et actus eius inter 
se communicant realitatem suam, ut fiat ens unum, quod ab utroque 
componente sit inadaequate distinctum, et constituunt unum com- 
positum, cui utrumque componens est internum.  Similier gratia 
sanctificans est aliquid realiter distinctum a substantia animae, quia 
anima in statu gratiae et extra statum gratiae non est alterius et 
alterius substantiae, sed alterius et alterius perfectionis accidentalis. 

Producitur gratia a Deo in anima et ex potentia oboedientiali animae, 
ita ut gratia cum anima unum ens constituat, quod est esse lustum; 
neque enim ex una parte est anima et ex altera parte gratia sancti- 
ficans, quae tertio aliquo (modo unionis) coniungantur, sed ipsa 
anima intrinsecus fit iusta per gratiam sanctificantem. Unde etiam 
minus recte dicitur gratia sanctificans fieri, quam anima fieri aliquid 
per gratiam sanctificantem. ^ ,Omne accidens non dieitur ens, quasi 
ipsum esse habeat, sed quia eo aliquid est, unde et magis dicitur 
entis quam ens. Et quia eius est fieri vel corrumpi, cuius est esse, 
ideo proprie loquendo nullum accidens neque fit neque corrumpitur, 
sed dicitur fieri vel corrumpi, secundum quod subiectum incipit vel 
desinit esse in actu secundum illud accidens. Et secundum hoc etiam 
gratia dicitur creari ex eo, quod homines secundum ipsam creantur, 
i. e. in novo esse constituuntur ex nihilo, i. e. non ex meritis, secun- 
dum illud ad Eph 2, 10: Creati in Christo Iesu in operibus bonis* 
(S. Thom. 1, 2, q. 110, a. 2 ad 3). 


Prop. XXVI. Gratia sanctificans probabilius est habitus re- 
aliter distinetus a virtute infusa caritatis. 


918. Est doctrina catholica: in iustificatione homini infundi tres vir- 
tutes fidei, spei, caritatis (Denz. n. 800). Unde oritur quaestio, utrum 
gratia sanctificans sit habitus realiter distinctus ab habitibus harum 
virtutum, an idem sit cum habitu caritatis; de fide enim et spe non 
est dubium, quia haec possunt etiam in peccatoribus esse. lam vero 
de haec quaestione duae sunt inter theologos sententiae, quarum utraque 
multos habet et magni nominis defensores, et utraque sine ulla teme- 
ritate defendi potest. 

Negant realem distinctionem gratiae a caritate et docent solam 
distinctionem rationis vel ,formalem* Scotus (2, dist. 27) et scotistae 
(ef. Mastrius, De iustif. disp. 7, q. 6), item Bellarminus (De grat. et 
lib. arb. 1. 1, e. 6), qui pro hac sententia allegat Alexandrum Halens., 
Albertum M., S. Bonaventuram, alios. Lessius quoque hanc sententiam 
sequitur in explicanda iustificatione, sed oppositam cum Bellarmino 
probabilem vocat (De div. perf. l. 12, c. 11, n. 76). Praeterea Sar- 
dagna (De grat. n. 371) et alii. 

Statuunt. realem. distinctionem gratiae a caritate S. Thomas (1, 9, 
q. 110, a. 3 et a. 4) et thomistae, Suarez (l. 6, c. 12) et alii com- 
muniter, inter quos JAipalda ait: ,Haee controversia olim celebris 
fuit; nunc facile dirimitur, cum iam constiterit nullius partis argu- 
menta plane convincere, . .. Sententiae [affirmanti realem distinc- 
tionem] libenter subscribo, etiamsi opposita probabilis sit, tum quia 
his temporibus communior est et expressa S. Thomae, tum quia pro- 
babilioribus nititur fundamentis^ (disp. 132, n. 53 67). Audiamus 
breviter argumenta utriusque partis. 

I. Argumenta pro reali identitate gratiae et caritatis. 


919. Arg. 1. Iustifiatio tribuitur caritati. Atqui certum est nos 
formaliter iustificari per gratiam sanctificantem. Ergo gratia sancti- 
ficans et caritas sunt realiter idem. Prob. mai.: ,Qui diligit me, 
diligetur a Patre meo* (Io 14, 21; cf. Lc 7, 47; 11o 4, 7). 8. Augu- 
Sinus ait: ,Nullum est isto Dei dono [caritate] excellentius; solum 
est, quod dividit inter filios regni aeterni et filios perditionis aeternae* 
(De Trin. l. 15, c. 18; M 42, 1082), Secundum conc. trid. iustificatio 
fit, ,dum caritas Dei diffunditur in cordibus eorum, qui iustificantur, 
alque ipsis inhaeret (sess. 6, c. 7; cf. can. 11. JDenez. n. 800 821). 

At non videtur hoc argumentum esse magni momenti. Nam varii 
textus, qui afferuntur ex S. Scriptura, loquuntur de caritate actuali, 
quae sit dispositio ad iustificationem; idem valet de quibusdam dictis 
SS. Patrum. Ceterum etiam in opposita sententia verum est iusti- 
ficationem posse adscribi caritati. Nam cum iustificatio sit quaedam 
amicitia inter Deum et hominem, requiritur et gratia, qua Deus nos 
effective amet, et caritas, qua nos Deum amemus. Ergo uterque 
habitus suo modo nos amicos Dei et iustos constituit, unde utrique 
adscribi potest iustificatio. Immo quia etiam fides suo modo concurrit 
ad iustificationem, ideo etiam fidei adscribitur iustificatio (cf. bom 3, 28; 
1l Io 5, 1 ete). In omni igitur sententia verum est nos iustificari, 
dum caritas Dei diffunditur in cordibus nostris; hinc etiam conc. trid., 
quod in capite solam caritatem nominat, in canone correspondente (11) 
loquitur de gratia et caritate. Praeterea gratia, quia est donum, quo 
nos a Deo diligimur et Deo cari sumus, potest etiam (sensu obiectivo) 
caritas vocari, et huic caritati utique effectus formales gratiae iusti- 
ficantis adscribi debent. 


320. Arg. 2. Gratia est supernaturalis vita animae, sicut privatio 
gratiae est mors animae. Atqui vita animae est caritas (1 Io 3, 14). 
Similiter gratia est vinculum, quo cum Deo unimur. Atqui vinculum 
unionis cum Deo est caritas (1 Io 4, 16). Gratia est radix virtutum, 
summum Dei donum, alia, quae omnia valent de caritate. 

Resp. caritatis esse dare potestatem diligendi Deum ut amicum, 
sed gratiae esse constituere Dei amicum. Unde gratia est vita animae, 
radix virtutum, maximum donum etc. ut natura, caritas vero ut po- 
tentia. Gratia igitur non est quid superfluum praeter caritatem, sed 
conaturale eius suppositum, sicut in ordine naturali natura praesup- 
ponitur facultatibus. 


391. Arg. 3. Si gratia esset realitas distincta a caritate, posset 
sine ea manere, et consequenter posset homo sine caritate salvari 
contra doctrinam apostoli (1 Cor 183, 3). Ergo gratia non potest esse 
realiter distincta a caritate. 

Resp.: Eatenus quidem non repugnat gratiam et caritatem inter 
se separari, quatenus sunt duae realitates distinctae; sed non minus 
repugnat sapientiae Dei homini dare gratiam sine caritate, quam 
repugnat dare homini naturam sine facultatibus, etsi hae a natura 
realiter distinguantur (cf. Suarez l. 6, c. 13). 


II. Argumenta pro reali distinetione gratiae et caritatis. 


322. Ang. 1. Conc. vienmmense docet in iustificatione infundi ,in- 
formantem gratiam et virtutes^ (Denez. n. 488). Conc. trid. (sess. 6, 
c. 6) docet iustificationem fieri ,per voluntariam susceptionem gratiae 
eb donorum", et infundi ,gratiam et caritatem"^ (ib. can. 11; JDene. 
n. 799 sq 821). Ergo magis conforme est cum modo loquendi ecclesiae, 
si gratiam dicimus distingui a virtutibus. 

Sed hoc argumentum infirmum est, quia hae locutiones bonum 
sensum retinent, etiamsi gratia et caritas sola ratione distinguantur. 
Praeterea etiamsi caritas sit idem ac gratia, sunt praeterea alia dona 
et virtutes, quae infunduntur 1, 


923. Arg. 2. Etiam S. Scriptura videtur loqui de gratia et cari- 
tate ut de diversis donis. ,Gratia Domini nostri Iesu Christi et caritas 
Dei... sit cum omnibus vobis^ (2 Cor 18, 18; cf. 1 Tim 1, 14; 
Eph. 6, 23 24). Ex verbis S. Pauli: ,Caritas diffusa est in cordibus 
nostris per Spiritum Sanctum, qui datus est nobis^ (Rom 5, 5), 
S. Thomas ita argumentatur (De verit. q. 27, a. 2): ,Ergo datio 
Spiritus Saneti praecedit caritatem, sicut causa effectum; sed Spiritus 
Sanctus datur secundum aliquod donum suum; ergo aliquod donum est 
in nobis, quod praecedit caritatem, et hoc non videtur esse aliud quam 
gratia; ergo gratia est aliud quam caritas.^ Et confirmat hoc ex 
verbo $. Augustini (De dono persev. c. 16, n. 41; M 45, 1018): 
Gratia praevenit caritatem." ? 

Sed. adversarii hanc argumentationem non concedunt, quia de tem- 
porali prioritate non potest esse sermo; sin sermo est de sola priori- 
tate rationis, recte dici potest Spiritus Sanctus nobis dari, quatenus 
efficit in nobis caritatem et per eam nos sibi coniungit; quatenus vero 
caritas, ut nobis a Spiritu Sancto datur, seu caritas in fieri, praecedit 
ratione caritatem in facto esse, et quatenus caritas, ut a Spiritu Sancto 
nobis datur, praecise esi gratia, rocte dicitur gratia praecedere cari- 
latem, qua nos Deum diligimus. Reapse prout aut haec aut illa dicta 
Scripturae et Patrum afferuntur, aut una aut altera sententia facilius 


! In concilio tridentino plures episcopi et theologi sententiae scotisticae favebant. 
Cf. A. Prumbs, Die Stellung des Trienter Konzils zu der Frage nach dem Wesen 
der heiligmachenden Gnade, Paderborn 1909. 

? S. Augustinus l. c. loquitur de gratia actuali: ,Gratia praevenit fidem . 
praevenit voluntatem ... praevenit omnem oboedientiam, praevenit etiam caritatem, 
qua una Deo veraciter et suaviter oboeditur.* 

eorum modo loquendi accommodatur, unde, si solae illae auctoritates 
in quaestionem veniunt, vix dici possit, utra sententia sit praeferenda; 
sed ratio utique favet magis reali distinctioni. 


324. Arg. 3. Prius est natura quam habitus naturam perficientes; 
prius est principium, quo quis in esse constituitur, quam quo quis 
proxime disponitur ad agendum. Atqui caritas est habitus operativus 
disponens hominem ad Deum supernaturaliter amandum. Ergo ipsa 
supponit iam naturam altiorem, quae datur per gratiam sanctifican- 
tem. Non est quidem oblivioni dandum nomina habituum et naturae 
ad ordinem naturalem et supernaturalem non univoce sed analogice 
applicanda esse; nam et gratia, quae dat naturam altiorem, est ac- 
cidens perficiens naturalem essentiam, et habitus supernaturales sunt 
alia accidentia, quae non dant facilitatem sed potentiam supernatura- 
liter agendi; unde etiam fieri potest, ut accidentia operativa sint in 
subiecto, in quo deest gratia, ut constat de fide et spe, quia non 
sunt in gratia sanctificante ut in subiecto sed in potentiis naturalibus. 
Neque igitur argumentum ita concipiendum est, quasi ex physica 
rerum natura non minus habitus supernaturales praerequirant gratiam, 
quam potentiae et habitus naturales praerequirunt naturam. Vis argu- 
menti potius moralis est, quia non decet sapientiam divinam infundere 
accidentia operativa supernaturalia, priusquam homini dederit naturam 
supernaturalem, si ita loqui licet. Prius enim homo debet esse amicus 
Dei, quam agat ut amicus Dei. Hinc apparet convenientius nos dicere 
prius ratione infundi gratiam et dein addi facultates operativas super- 
naturales. Ob hanc igitur rationem et ob maiorem auctoritatem theo- 
logorum, qua haec sententia fuleitur, probabilius est gratiam realiter 
distingui a caritate. Consequenter dicendum est gratiae subiectum 
non esse voluntatem sed essentiam animae (S. Thom. 1, 2, q. 110, 
a. 4). Est igitur gratia in anima ,velut splendor quidam et lux, quae 
animarum nostrarum maculas omnes delet ipsasque animas pulchriores 
reddit. . . . Huie autem additur nobilissimus omnium virtutum co- 
mitatus, quae in animam cum gratia divinitus infunduntur* (Catech. 
Rom. P. 2, c. 2, n. 50 sq). 


SECTIO II. 
DE EFFECTIBUS GRATIAE HABITUALIS. 


Prop. XXVII. Gratia sanetificans delet peccata et hominem 
interne renovat. 


395. 1. Secundum haereticos saeculi XVI homo per peccatum originale 
adeo corruptus est, ut necessario sit et maneat peccator, neque aliter 
iustificari potest nisi per externam et forensem quandam imputationem 

meritorum Christi. ,Vocabulum iustificationis in hoc negotio signi- 
ficat iustum pronuntiare, a peccatis et aeternis peccatorum suppliciis 
absolvere propter iustitiam Christi, quae a Deo fidei imputatur" (For- 
mula Concordiae, P. II Solid. declar. 3, de iustitia fidei 8 11. Müller 
p. 613, n. 17). ,Per fidem propter oboedientiam Christi iusti pro- 
nuntiantur et reputantur, etiamsi ratione corruptae naturae suae adhuc 
sint maneantque peccatores, dum mortale hoc corpus circumferunt* 
(l. e. 8 15, p. 614, n. 22). Similiter Calvinus: ,lIta nos iustificationem 
simpliciter interpretamur aecceptionem, qua nos Deus in receptos pro 
iustis habet. Eam in peccatorum remissione ac iustitiae Christi im- 
putatione positam esse dicimus. . .. Ut pro iustis in Christo censeamur, 
qui in nobis non sumus* (Instit. l. 3, c. 11, 8 2 3). Itaque etiam 
iustificati sunt intrinsecus peccatores et actus eorum sunt peccata 
(cf. alia apud Móhler, Symbolik 1l. 1, c. 3, 8 14; Bellarm., De iustif. 
1l 2,c.1) Renovationem quandam internam admittunt, quae iustifi- 
cationem sequatur, quatenus homo iustificatus sub motione Spiritus 
Saneti paulatim melior fiat. 


326. 2. Contra hos errores catholica doctrina ita definita est & conc. 
trid. (sess. 5, car. 5): ,Si quis per lesu Christi Domini nostri gratiam, 
quae in baptismate confertur, reatum originalis peccati remitti negat 
aut etiam asserit non tolli totum id, quod veram et propriam peccati 
rationem habet, sed illud dicit tantum radi aut non imputari, A. S.* 
(Denz. n. 792). Iustificatione ,non modo reputamur, sed vere iusti 
nominamur et sumus^ (sess. 6, c. 7. Dene. n. 799). 

Revera S. Scriptura diserte docet in iustificatione peccata non 
solum tegi aut non imputari sed deleri, ,Ego sum, ego sum ipse, 
qui deleo iniquitates tuas^ (Is 43, 25). ,Convertimini, ut deleantur 
peccata vestra^ (Act 3, 19; cf. Ps 50, 3). Dicuntur peccata auferri 
(1 Par 21, 8), transferri (2 Rg 12, 13), longe fieri (Ps 102, 12), 
purgari (Hebr 1, 3), exhauriri (Hebr 9, 28), ablui (1 Cor 6, 11). 
Sicut enim per inoboedientiam unius hominis peccatores constituti 
sunt multi, ita et per unius oboeditionem iusti constituentur multi . . . 
ut, sicut peccatum regnavit in mortem, ita et gratia regnet per iusti- 
tiam in vitam aeternam per lesum Christum Dominum nostrum* (Rom 
5, 19 21). ,Nihil ergo nunc damnationis est iis, qui sunt in Christo 
Iesu^ (Rom 8, 1). ,Consepulti enim sumus cum illo per baptismum 
in mortem. ... Qui enim mortuus est, iustificatus est a peccato.... 
Sceientes, quod Christus resurgens ex mortuis iam non moritur, mors 
ili ultra non dominabitur. Quod enim mortuus est peccato, mortuus 
est semel; quod autem vivit, vivit Deo. Ita et vos existimate vos 
mortuos quidem esse peccato, viventes autem Deo in Christo Iesu 
Domino nostro* (Rom 6, 4 7 9 sqq). ,Eratis enim aliquando tenebrae, 
nunc autem lux in Domino*. Nam ,Christus dilexit ecclesiam, et 
seipsum tradidit pro ea, ut illam sanctificaret, mundans lavacro aquae 

in verbo vitae, ut exhiberet sibi gloriosam ecclesiam, non habentem 
maculam aut rugam aut aliquid huiusmodi, sed ut sit sancta et im- 
maculata^ (Eph 5, 8 25 sqq). Haec utique veram remissionem pecca- 
torum et internam renovationem significant (cf. De baptismo VI, 
n. 398 sqq; Ateberger, Kath. Dogm. von Scheeben l. 6, n. 639 sqq). 


327. Inter SS. Patres iam S. Iustinus M. errorem haereticorum diserte 
reicit : ,Si paenitentiam agant, licet omnibus, quicumque voluerint, 
misericordiam a Deo consequi, eosque beatos Scriptura praedicat his 
verbis: Beatus, eui non imputavit Dominus peccatum. d autem 
hane vim habet, ut peccatorum & Deo remissionem accipiat, nequa- 
quam autem, quemadmodum vosmet ipsos et decipitis et alii quidam 
vobis similes, qui dicunt, etiamsi peccatores sint, Deum tamen, 
modo illum cognoscant, non imputaturum illis peccatum» (Dial. cum 
Tryph. n. 141; M 6, 798). S. loan. Chrysost.: Sacerdotibus ,non 
corporis lepram sed animae sordes, non dico purgatas probare, sed 
purgare prorsus concessum est» (De sacerd. l. 3, n. 6; M 48, 644). 
S. Augustinus: ,Dicimus baptisma omnium dare indulgentiam pec- 
catorum et auferre crimina, non radere* (Contra duas epist. pelag. 
l 1, c. 183; M 44, 562; cf, Enchir. c. 52; M 40, 256; In Ps. 81 
enarr. 2; M 36, 257; In Ps. 113 enarr. 1; M 37, 1475). S. Grego- 
rius M.: ,Qui dicit peccata in baptismate non funditus dimitti, dicat 
in Mari Rubro aegyptios non veraciter mortuos* (l. 11, ep. 45; M 77, 
1162). Alia apud Gregor. de Val. (disp. 8, q. 5, punct. 5), Bellarm. 
(De iustif. l. 2, c. 8), Ateberger (l. c. n. 646 sqq.). 


328. Idem constat ratione theologica, quia mors Christi non est mi- 
noris efficaciae quam peccatum Adami. Atqui per peccatum Adami 
homines constituti sunt intrinsecus peccatores. Ergo per applicationem 
mortis Christi intrinsecus constituuntur iusti (Rom 5, 15 sqq). Neque 
decet Dei iustitiam, sanctitatem, sapientiam reputare hominem iustum, 
qui re iustus non est sed peccator. 


329. 3. Peccata vere delere et hominem interne renovare non idem 
est atque efficere, u£ homo numquam peccaverit, ut per se patet. 
Nihil igitur aliud est remissio peccati nisi restitutio amoris divini; 
quia autem amor divinus non, ut amor humanus, obiectum amatum 
per se bonum supponit, sed bonum reddit, ideo Deus ita remittit pec- 
catum, ut infundat homini supernaturalem qualitatem, qua anima in- 
trinsecus regeneratur et renovatur et bonitatem et pulehritudinem super- 
naturalem accipit et ex tenebris transit in statum lucis (Eph. 5, 8), 
id quod fit per gratiam sanctificantem, ut probatum est thesi XXV. 

Quare conc. rid. (sess. 6, c. 7) ait: Iustificatio ,non est sola pec- 
catorum remissio sed et sanctificatio et renovatio interioris hominis 
per voluntariam susceptionem gratiae et donorum^ (Dene. n. 799; 

cf. 821). Ex qua definitione duo videntur effici: tum iustificationem 
fieri per infusionem gratiae, tum remissionem peccatorum esse aliquid 
distinetum ab infusione gratiae, quia secundum concilium iustificatio 
non est sola remissio peccatorum sed etiam infusio gratiae. Hoc 
alterum videtur satis evidens; nam in alia providentia potuit Deus 
ita peccatum remittere, ut simpliciter cessaret homini irasci eumque 
velle punire, etsi eum non restitueret in ordinem gratiae, sed eum 
relinqueret in statu naturali, vel ei in hac vita non redderet habitum 
gratiae, sed in altera vita eum admitteret ad visionem beatificam. 
In quantum enim de sola possibilitate conceptus seu de potentia ab- 
soluta quaestio est, facile intellegitur posse Deum absolute delere 
habitum gratiae in homine, qui nullum peccatum commisit. Ergo ex 
opposito remissio peccati est remotio inordinationis, in qua peccator 
est relate ad Deum, infusio vero gratiae est inductio formae contrariae; 
habentur igitur duae mutationes distinctae, sicut si res ex nigra fit 
alba. ,Hae duae mutationes, quae includuntur in motu iustificationis, 
secundum moralem considerationem non solum conceptu, sed etiam 
reipsa distinguuntur.... Scilicet peccatum praeter maculam, quam 
inducit privatio gratiae, includit offensam divinam, ex qua proxime 
macula illa consequitur. Quamobrem remissio culpae non unam ab- 
lationem absentiae gratiae significat, sed praeterea et principaliter 
ipsam condonationem offensae divinae; ita enim efficitur, ut actus 
peccati praeteritus gratiae influxum non impediat" (Schiffini n. 174). 


330. Nihilominus in hae providentia seu secundum potentiam ordi- 
natam repugnat perfecta remissio peccati sine restitutione gratiae. Quia 
enim Deus vult hominem in hoc ordine habere illam perfectionem 
spiritualem, cuius formalis causa est gratia, eumque solum in poenam 
peccati hae perfectione privat, tamdiu non adest perfecta remissio pec- 
cati, quamdiu non adest restitutio huius perfectionis. Unde recte affir- 
matur Deum nune non posse peccatum remittere sine infusione gratiae 
(cf. Suarez l. 7, c. 11, n. 6 sqq; c. 22, n. 8 17 sqq; c. 29, n. 8 aqq). 


331. Sicut autem nunc remissio peccati postulat infusionem gratiae, 
ita ex altera parte infusio gratiae infallibiliter annexam habet. re- 
missionem peccati, ut patet ex doctrina conc. trid. Et est quidem re- 
missio peccatorum et iustificatio effectus formalis gratiae sanctificantis 
secundum communem doctrinam theologorum (Suarez l. 7, c. 12, n. 3), 
quam derivant e conc. trid. docente per gratiam reatum peccati re- 
mitti (sess. 5, can. 5; Denz. n. 792) et causam formalem iustifica- 
tionis esse iustitiam a Deo nobis infusam, i. e. gratiam (sess. 6, c. 7; 
Denez. n. 799). Ratio est, quia illa forma, quae reddit hominem Deo 
amabilem, Dei filium, templum Spiritus Sancti etc., necessario forma- 
liter peccatum expellit; nam esse amicum Dei et esse inimicum Dei 
et alia eiusmodi sunt contradictoria, quae se invicem formaliter ex- 

cludunt. Quia igitur peccatum hominem constituit inimicum Dei, gratia 
vero amicum Dei, gratia formaliter expellit peccatum. 


332. 4. Sed hie oritur disputatio inter theologos, uirum haec vis ex- 
pellendi peccatum gratiae insit ex natura sua am ex sola Dei ordina- 
tione, ltaque prima sententia docet gratiam non esse ex sola natura 
sua formam sanetificantem sed ex externo Dei favore, seu prout 
gratia subest ordinationi divinae, qua Deus decrevit peccatum delere, 
ubieumque hane formam infundit. Ita scotistae cum magistro suo 
Scoto (Mastrius, De iustif. q. 1, n. 4; q. 2, n. 38), qui dicunt iusti- 
ficationem esse effectum gratiae ex ordinatione Dei tantum, et ideo per 
absolutam Dei potentiam gratiam sanctificantem et peccatum mortale 
posse esse simul in eadem anima. Idem sentiunt Occam, Bie, ali 
nominales. Probant suam sententiam eo, quod gratia est quaedam 
accidentalis qualitas, quae secundum entitatem physicam non habet 
ullam proportionem et conexionem cum Deo, praesertim cum Deus 
ad nullius creaturae amorem sit necessitatus. Ergo sine addita libera 
Dei ordinatione gratia non potest constituere hominem amicum Dei, 
et consequenter gratia non est causa formalis adaequata iustificationis. 


333. Haec sententia a theologis communissime reicitur et hodie de- 
relicta censeri potest. S. Thomas docet gratiam sanare animam per 
modum causae formalis (1, 2, q. 111, a. 2), ,et ideo non posset in- 
tellegi remissio culpae, si non adesset infusio gratiae^ (1, 2, q. 113, 
a. 2). ,Et sine dubio conc. trid. attente consideratum ita huic favet 
sententiae, u& jam sine magna temeritate negari non posse videatur* 
(Suarez l. 7, c. 12, n. 8); nam concilium dicit gratiam. esse unicam 
causam formalem, per quam peccatum tollatur et homines Deo dilecti 
efficiantur (sess. 6, c. 5 et 7). 


334. Respondent adversarii se non negare gratiam esse causam for- 
malem iustificationis, sed se solum negare gratiam secundum physicam 
entitatem sine ordinatione Dei esse adaequatam causam formalem; 
gratiam enim complecti hoc duplex elementum: et physicam qualitatem 
et favorem Dei, et hoc totum esse causam formalem iustificationis, 
,adeo quod de facto sola extrinseca Dei acceptatio sine tali adiuncta 
qualitate non valeat ad nos formaliter iustificandos^ (Mastrius, De 
iustif. q. 1, a. 1, n. 6). Sed dicendum est hoe modo perverti con- 
ceptum causae formalis; quod enim, dum adest, postulat tantum mo- 
raliter, ut ab alio agente certus quidam effectus producatur, non potest 
recte vocari causa formalis huius effectus; ergo gratia, si vere meretur 
nomen causae formalis, debet ex natura sua delere peccatum et reddere 
hominem Deo amabilem. Neque vero ideo, quia hominem gratia in- 
structum necessario amat, Deus necessitatur ab aliqua creatura; nam 
Deus libere producit gratiam eique totam vim tribuit ad iustificandum 
Pesch, Praelectiones dogmatieae, V. Ed, 4. 14 

et cum ea ad hunc effectum cooperatur. Sed si talem formam libere 
producit, non a creatura, sed a sua sapientia necessitatur, ut gratiam 
producendo eius effectum formalem velit, sicut in omnibus aliis agen- 
tibus et formis creatis accidit; si enim Deus vult aliquam rem, con- 
sequenter necessitatur ad volendum huius rei effectum formalem. 


335. Sunt autem theologi, qui docent gratiam quidem physica sua 
natura expellere peccatum et iustificare hominem, nihilominus hunc 
effectum gratiae mon esse essentialem sed conaturalem tantum. Ita 
Suarez cum multis aliis: ,Respectu divinae omnipotentiae nude con- 
sideratae non est physica repugnantia, quod gratia in anima actu 
peccante mortaliter conservetur (Suarez l. 7, c. 19, n. 19). ,Quia 
non obstante illa oppositione et repugnantia conaturali potest Deus 
de sua absoluta potentia eam vincere et conservare gratiam in eo, 
qui peccavit, non remittendo illi peccatum^ (c. 20, n. 7). Quam sen- 
sentiam late propugnat Paulus de Villada (De effectibus formalibus 
gratiae habitualis, Vallisoleti 1899, 61 sqq). 

Sed Aic philosophandi modus non placet. Licet enim conceptus 
peccati formalissime non sit idem atque privatio gratiae, cum pec- 
catum committi et remitti posset in alio ordine providentiae, in quo 
nulla esset gratia, inde non efficitur Deum non posse creare quali- 
tatem, quae ex essentia sua faciat hominem Deo gratum et expellat 
peccatum. Sed talis qualitas est gratia, quae nos intime unit cum 
Deo et constituit heredes vitae aeternae. Porro omne accidens ali- 
quem formalem effectum habet, qui ab eo plane separari nequit. Sed 
fontes revelationis constanter docent hunc esse effectum gratiae, ut 
transferat hominem ex statu mortis in statum vitae, ex statu iniustitiae 
in statum iustitiae, ex tenebris in lucem. Tam vero ,quae participatio 
iustitiae cum iniquitate? quae societas luci ad tenebras?* (2 Cor 6, 14.) 
Neque ullus alius effectus formalis gratiae assignari potest nisi iusti- 
ficatio. Nam quod dicunt, gratia hominem in actu primo fieri Deo ama- 
bilem, non vero necessario in actu secundo amari a Deo, non videtur 
admittendum. Deus enim sibi contradiceret, si gratiam in homine ad 
hoc produceret, ut homo fieret Deo amabilis, et tamen nollet eum 
actu amare. Peccatum quidem formalissime non est privatio gratiae, 
sed absoluta necessitate est negatio gratiae, ita ut, ubi gratia pro- 
ducitur, peccatum pereat. Praeterea quia in hoc ordine homo non 
potest esse recte ordinatus ad Deum sine gratia, in hoc ordine pecca- 
tum et gratia inter se etiam privative opponuntur. Possumus in gratia 
distinguere physicam eius naturam et moralem dignitatem et dicere 
peccatum formaliter pugnare cum hae dignitate, non cum illa natura; 
sed natura et dignitas gratiae non sunt duae res inter se separabiles; 
ergo quidquid cum dignitate gratiae formaliter pugnat, simpliciter cum 
gratia pugnat. Unde si homo in gratia constitutus peccat mortaliter, 
potest quidem Deus gratiam in homine conservare, sed eo ipso pecca- 

tum remittit; sin peccatum non remittit, ne per omnipotentiam quidem 
suam gratiam conservare potest (cf. Vazquez, In 1, 2, disp. 204, c. 2 sqq; 
Antoine, De grat. c. 4, a. 7; Billuart diss. 7, 'a. 3). 


336. Schol. 1. De multiplici sensu vocis iustificationis. 


Iustificare, e& quae cum hoc vocabulo cohaerent (sicut in hebraico 
quae cohaerent cum radice p*x et in graeco cum verbo O:xatobo0a:), 
multipliciter dicuntur in S. Seriptura. Quia enim iustitia secundum 
latissimum sensum significat rectum ordinem moralem, multa, quae 
cum hoe ordine nectuntur, vocantur iustitia, ut leges, quae sunt 
norma rectitudinis (Ps 18, 9); opera, quae respondent huic normae 
(Rom 9, 31); consuetudo recte operandi, unde homo dicitur iustus 
(saepe in Psalmis, Proverbiis etc.); interna rectitudo, qua homo recte 
ordinatur ad Deum, quae vocatur iustitia fidei, quia fides est fun- 
damentum eius, et iustitia Dei, quia a. Deo donatur (Phil 3, 9). 
Similiter iustificatio significat vel legem, quae iustitiam docet, ut saepe 
in Ps 118, vel aequisitionem iustitiae internae (1 Cor 6, 11) vel 
incrementum iustitiae (Ap 22, 11), quae solet a theologis vocari 
iustificatio secunda, vel forensem declarationem iustitiae (Prv 17, 15. 
Cf. Bellarm., De iustif. l. 1, c. 1). 

Hane ultimam significationem protestantes tamquam unicam vel 
unice propriam in Seriptura occurrere pertinaciter contendunt. Ad 
hoc ostendendum inepte recurrunt ad usum veterum scriptorum pro- 
fanorum, quibus interna iustificatio, quae per Deum fit, prorsus ignota 
erat. In Sacra vero Scriptura verbum iustificationis saepe adhibetur 
de interna iustificatione, ut Rom 5, 15 sqq, Gal 3, 8 sqq, multis aliis 
loeis, ubi ex contextu significatio iustificationis forensis excluditur. 
De qua re, ut et de divisionibus iustificationis internae, cf. Suarez 
l. 7, c. 6. Ateberger, Kath. Dogmat. von Scheeben l. 6, n. 629 sqq. 


337. Schol. 2. Quomodo iustitia Christi nobis imputetur. 


Non negamus aliquo vero sensu dici posse iustitiam Christi nobis 
imputari et e contra iustificatis peccata non imputari sed tegi; at 
quaestio est, quomodo hoc fiat. Iam vero constat ex iis, quae docentur 
in tractatu de incarnatione (IV, n. 411 sqq), Christum pro nostris 
peccatis satisfecisse et restitutionem gratiae nobis meruisse. Unde 
imputatur nobis iustitia Christi per modum causae meritoriae nostrae 
iustificationis. Propter meritum autem Christi interne nos iustificari 
et renovari docet Scriptura, ut ostensum est, et sic Christus factus 
est nobis iustitia (1 Cor 1, 30), et nos in Christo facti sumus iustitia 
Dei (2 Cor 5, 21). S. Augustinus in Rom 3, 21 sq haec annotat: 
,lustitia^, inquit, ,Dei manifestata est. Non dixit: iustitia hominis, 
vel iustitia propriae voluntatis, sed iustitia Dei, non qua Deus iustus 
est, sed qua induit hominem, cum iustificat impium. . .. Sequitur et 
adiungit dicens: ,lustitia autem Dei per fidem Iesu Christi', hoc est 

per fidem, qua creditur in Christum. Sicut autem ista fides Christi 
dieta est, non qua credidit Christus, sic et illa iustitia Dei, non qua 
iustus est Deus. Utrumque enim nostrum est; sed ideo Dei et Christi 
dicitur, quod eius nobis largitate donatur (De spir. et lit. c. 9, n. 15; 
M 44, 209). Sic etiam dicimur Christum induere (Gal 3, 37), quia 
per Christi merita et ad Christi exemplar intrinsecus creamur novi 
homines in iustitia et sanctitate veritatis (Eph 4, 24). S. Cyrillus 
Hieros.: ,Christum induti, eiusdem formae cum Filio Dei facti estis... . 
Participes igitur effecti Christi, alteri Christi iure et merito appella- 
mini^ (Catech. 21, n. 1; M 33, 1087). Nam, ut ait S. Methodius: 
,li, qui illuminantur [baptizantur], Christi lineamenta eífigiemque ae 
virilem vere animum aspectumque assumunt, Verbi forma, quae per 
similitudinem est, iis impressa ... ita ut in unoquoque spiritualiter 
nascatur Christus^ (Conviv. decem virg. orat. 8, n. 8; M 18, 150). 

Peccata vero dicuntur tegi et non imputari (Ps 31, 1 2), quatenus 
efficaciter remittuntur et ita oblivioni traduntur, quasi numquam 
fuerint. Hoc autem non excludit sed potius includit internam reno- 
vationem, quia sine haec peccata semper imputantur neque vere re- 
mittuntur; immo peccata, quamdiu adsunt, coram omniscientia Dei 
tegi non possunt (cf. Bellarm., De iustif. l. 2, c. 7). 


Prop. XXVIII. Gratia hominem sensu vero, licet analogo, 
consortem efficit divinae naturae et filium Dei adoptivum constituit. 


Pars I. Gratia homo fit consors naturae divinae. 


998. 1. S. Petrus de donis a Deo per Christum nobis collatis ait: 
Per quem [Christum; graece: per quae Deus] maxima et pretiosa 
promissa nobis donavit, ut per haec efficiamini dlvinae consortes naturae" 
(2 Petr 1, 4). Ex quibus verbis immediate patet iustificatos recte 
vocari consortes divinae naturae, quamvis apostolus hoc loco non dicat, 
in quo hoc consortium consistat. Sed alibi S. Seriptura docet nos per 
gratiam regenerari et renasci (Io 3, 5. 1Io 3, 9; 4, 7. Tit 3, 5) et 
filios Dei fieri (1 Io 3, 3. Rom 8, 15 16). Ergo gratia sanctificans 
est quaedam communieatio naturae divinae, quia omnis generatio 
consistit in naturae communicatione. Ideo iusti dicuntur in imaginem 
Dei transformari (2 Cor 3, 18), quia gloria Dei iustos in sui simili- 
tudinem transformat et in iis tamquam in imagine resplendet. 


399. Hune lequendi modum secuti SS. Patres dicunt nos per gratiam 
sanctificantem deificari. S. Cyrill. Alex.: ,Formatur in nobis Christus, 
Sancto Spiritu nobis divinam quandam formam inserente per sancti- 
fieationem et iustitiam. Sie enim in animis nostris elucet character 
Dei et Patris, reformante nos Spiritu Sancto per sanctificationem in 
ipsum" (In Is. 1. 4, orat. 2; M 70,935). 5S. Ioan. Damasc.: ,Opifex 

generis humani pauperem nostram et imbecillem assumpsit naturam, 
ut nos purgaret et incorruptibiles faceret. rursusque deitatis suae parti- 
cipes restitueret^ (De fide l. 4, c. 13; M 94, 1138). S. Ambros.: ,Quid 
illa attexam, quod hominem Deus divinae fecit consortem naturae, sicut 
in epistula Petri legimus? "Unde non immerito quidam ait: Ipsius et 
genus sumus; dedit enim nobis de cognatione sua, ut quaeramus illud 
divinum, quod non longe est ab unoquoque nostrum* (Ep. 43, n. 10; 
M 16, 1132). S. Leo M.: ,Agnosce, 0o christiane, dignitatem tuam, 
et divinae consors factus naturae noli in veterem vilitatem degeneri 
conversatione redire* (Sermo 21, in nativ. Domini 1, c. 8; M 54, 192). 
Alia vide infra n. 348 et apud Ripalda disp. 132, sect. 7 9. 


340. Ecclesia quoque in liturgia saepe hanc veritatem enuntiat, ut in 
illa oratione: ,Deus, qui humanae substantiae dignitatem mirabiliter 
condidisti e& mirabilius reformasti, da nobis per huius aquae et vini 
mysterium eius divinitatis esse consortes, qui humanitatis nostrae fieri 
dignatus est particeps, lesus Christus. .. .* ]tem in Praefat. Ascens. 
et in Secreta Dom. IV post Pascha. 


341. 2. Iam oritur quaestio, quomodo gratia sanctificans sit participatio 
naturae divinae, Ad quam quaestionem non unum est theologorum 
responsum. Supponendum est rem creatam non posse esse parti- 
cipationem divinitatis nisl per analogiam, quia nulla ratio entis potest 
univoce de Deo et creatura praedicari. Ergo gratia, quae est ac- 
cidend, est quaedam similitudo divinitatis, partieipata in homine" 
(S. Thom. 3, q. 2, a. 10 ad 1), et participatio quidem divinae naturae 
consistit formaliter in hac similitudine. Omnis creatura aliquo modo 
per similitudinem particeps est divinae perfectionis, saltem in ratione 
entis; prae ceteris autem creaturis huius mundi visibilis homo est .Deo 
mazime similis secundum. gradum  intellegentis. e volentis ; nam per- 
feckiones materiales non possunt esse in Deo nisi eminenter, intellectus 
autem et voluntas et generatim perfectio spiritualis sunt in Deo forma- 
liter. Sicut igitur Deus per hanc perfectionem se ipsum perfecte 
possidet cognoscendo et amando, ita etiam homo Deum cognitione et 
amore possidere potest; et ob hane similitudinem, quae soli creaturae 
rationali convenit, prae ceteris rebus est Dei similis (cf. tract. de Deo 
creante III, Prop. XVI) et in S. Scriptura singulariter dicitur imago 
et similitudo Dei (Gn 1, 26 27). 

Sed quantacumque est haec naturalis similitudo, qua homo parti- 
ceps est naturae et perfectionis divinae, numquam per eam propius 
ad possidenda bona divina accedit, quam ut ea in speculo creaturarum 
contempletur et cognitione analoga et amore correspondente pos- 
sideat; neque vero naturaliter Deum immediate, et prout est in se, 
pro obiecto intellectus et voluntatis habere potest. Itaque si per 
omnipotentiam divinam fieri potest, ut Aomo elevetur ad. habendam 

immediatam Dei cognitionem et amorem. proportionatum, hoc est con- 
sortium naturae divinae, quo altius cogitari nequit, haec est vita 
vere divina, licet semper maneat in gradu analogo, cum homini non 
possit haec perfectio inesse per modum entis a se neque modo in- 
finito. Ignorat quidem naturalis ratio possibilitatem talis elevationis; 
at eam possibilem et futuram esse fides testatur (1 Cor 18, 12. 
Cf. tract. de Deo Uno II, Prop. X). lam vero per gratiam sancti- 
ficantem homo tali modo elevatur, non quia per eam immediate 
accipit actualem cognitionem intuitivam et amorem beatificum, nam 
,nune filii sumus, et nondum apparuit, quid erimus* (1 Io 3, 2); sed 
quia gratia est supernaturalis perfectio, cui illa cognitio et ille amor 
conaturaliter debentur. Sicut enim in ordine naturali homo est imago 
Dei, non solum quatenus Deum actu cognoscit, sed etiam quatenus 
habet naturalem aptitudinem ad Deum cognoscendum, ita in ordine 
supernaturali perfectum consortium vitae divinae aderit per visionem 
beatificam, sed aptitudo ad vitam divinam datur per gratiam sancti- 
fieantem. Cum igitur id, per quod aliquid in determinata specie entis 
primum constituitur, dicatur natura eius, gratia sanctificans, qua 
primum homo in hac specie intellectualitatis, si ita loqui licet, con- 
stituitur, recte vocatur consortium naturae divinae. 


349. Porro haec natura altior, quae homini datur, non solum se habet 
per modum formae absolutae, quae homini inhaerentem splendorem 
et perfectionem confert, sed etiam per modum formae relativae, qua 
homo ineffabili modo coniungitur cum Spiritu Sancto et cum tota 
SS. Trinitate, Deumque ut proprium suum bonum in se habet; quae 
quidem inhabitatio Spiritus Sancti est quodammodo fastigium et nobi- 
lissimum elementum huius deificationis (cf. tract. de Deo Trino II, 
Prop. LXXXIX). 


943. Ut autem homo actus huic altiori naturae congruos elicere possit, 
accipit etiam altiores facultates, i. e. virtutes infusas, ad exercendos 
actus imperfectos in hac vita, lumen autem gloriae et alia dona ad 
actus perfectos in altera vita (cf. S. Thom. 1, q. 98, a. 4 et 1, 2, 
q. 110, a. 3). Habitus igitur operativi ,sunt participationes propriae 
divinae naturae, non ut sub ratione naturae consideratur, sed ut habet 
rationem intellectus aut voluntatis vel iustitiae vel alterius similis 
virtutis, et ideo praeter hos habitus immediate operativos datur alius, 
in quo illi, tamquam in natura et essentia, conectuntur, quem gratiam 
sanctificantem per antonomasiam appellamus. Hinc ergo illa est propria 
participatio divinae naturae, ut talis natura est, quia participat 
gradum illum divinae intellectualitatis, non ut proxima virtus in ordine 
ad unum specialem actum, sed ut radicale principium omnium vir- 
tutum et actuum illorum, quia proprie spectat ad naturam, ut natura 
est^ (Suarez l. 7, c. 1, n. 81). 

344. 3. Supposito hoc consortio naturae divinae consequens est, ut 
homo recte disponatur in ordine moralitatis et. sanctitatis; nam suos 
quaeque arbor fructus fert, unde, cum natura est divina, actiones quo- 
que vitales, quae ex hac natura procedunt, imitari necesse est vitam 
divinam. Ideo S. Petrus, postquam dixit nos consortes fieri divinae 
naturae, statim addit: ,fugientes eius, quae in mundo est, concupi- 
scentiae corruptionem^ (2 Petr 1, 4). Et S. Ioannes ait: ,Omnis, 
qui natus est ex Deo, peccatum non facit, quoniam semen ipsius in 
eo manet; et non potest peccare [secundum hane altiorem naturam], 
quoniam: ex Deo natus est^ (1 Io 3, 9). 


345. Ex altera parte per hanc vitam supernaturalem imago Dei 
magis magisque in homine perficitur (2 Cor 4, 16), quia homo per 
bonas actiones assimilatur Deo, qui est essentialis sanctitas et recti- 
tudo moralis. Nihilominus inde non recte concludit Ripalda consortium 
naturae divinae ultimatim reponendum esse in ,bonitate morali habi- 
tuali e& universali naturae propria, cui debita est virtus ad omnes et 
solas operationes moraliter bonas et repugnat operatio moraliter mala, 
qua scl iustus absolute et simpliciter bonus et sanctus moraliter 
constituitur^ (disp. 132, sect. 9, n. 105). Nam neque operatio ipsa 
neque principium proxime operativum constituunt naturam, sed eam 
supponunt et perficiunt; ergo etiam illa moralis bonitas seu habitualis 
dispositio ad bene agendum supponit naturam elevatam, quae sit 
radicale principium operationum. Sicut moralis bonitas in ordine 
naturali non constituit naturam humanam, sed est qualitas quaedam 
naturae intellectualis, ita in ordine supernaturali id, quod reddit ho- 
minem participem naturae divinae, concipi debet ub ens physieum, 
cuius qualitas quaedam est moralis bonitas. Ergo bonitas moralis est 
quidem etiam participatio quaedam naturae divinae, sed non primaria 
nec maxime radicalis. Quare mirum non est, quod Ripalda concedere 
debet non suam sed Suaresii sententiam esse communiter receptam 
a recentioribus theologis (sect. 8, n. 96), id quod etiam magis valet 
de nostris temporibus. 


346. Multo minus admitti potest quod quidam thomistae, ut Gonet 
(IV, disp. 2, 8 10), dixerunt, gratiam esse participationem naturae 
divinae formaliter ut est ens infinitum et. actus purus. Hoé intellegi 
nequit, ,quia conceptus ipsius esse per essentiam abstrahi non potest 
ab ente creato et inereato; ergo non potest participari formali parti- 
cipatione a qualitate creata. ... Certe non minus id repugnat quam 
intellegere conceptum animalis irrationalis abstrahentem ab homine et à 
bruto, quia sicut, animal irrationale opponitur homini, ita ens impartici- 
patum repugnat enti creato; ergo impossibile est, ut qualitas creata 
participet naturam divinam, ut est esse imparticipat 1m, secundum for- 
malem participationem. ... Nam eo ipso, quod divinum esse participa- 
tur, non participatur, ut imparticipatum est* (Suarez l. 7, c. 1, n. 27). 

Pars II. Gratia homo fit filius Dei adoptivus. 


347. Est adoptio personae extraneae in filium cum ure hereditatis 
gratuita assumptio. Persona extranea intellegitur, quae non est filius 
per nativitatem. Talis igitur persona assumitur ab alio, quasi ab eo 
naturam generatione acceperit. Similitudo naturae in adoptione hu- 
mana praesupponitur; sicut enim aliquis ideo est filius proprius, quia 
a patre in similitudinem naturae est generatus, ita aliquis fit filius 
adoptivus, quia natura simili supposita ab adoptante quodammodo 
cáritate regeneratur, ita ut coniunctio, quae generatione est in filio 
naturali eum patre, hic suppleatur per caritatis affectum. Sed in hoc 
differt adoptio divina ab adoptione humana, ,quia Deus hominem, 
quem adoptat, idoneum facit per gratiae munus ad hereditatem cae- 
lestem percipiendam, homo autem non facit idoneum eum, quem ad- 
optat, sed potius eum iam idoneum eligit adoptando* (S. Thom. 3, 
q::23,:8.. 1: 80:2), 

Deus igitur non moraliter tantum sed physice supplet principium 
generationis e£ novum esse accidentale homini communicat, ut iusti- 
ficatus etiam dicatur ,natus ex Deo (1 Io 3, 9; cf. Iac 1, 18), cum 
inter homines numquam dicatur adoptatus natus ex adoptante. Non 
est tamen gratia principium filiationis naturalis, quia non fit per gene- 
rationem sed per quandam creationem seu effectionem. — Est, autem 
adoptio supernaturalis relatio realis hominis ad Deum, cum adoptio 
humana sit relatio rationis tantum. Notare etiam iuvat in hac super- 
naturali adoptione filium nor acquirere ius, ut succedat in bona Patris 
adoptantis, sicut inter homines fit, sed simpliciter, ut particeps fiat 
bonorum Patris, quae quidem bona per multorum participationem nulla- 
lenus minuuntur. Maxime essentiale horum bonorum est fruitio Dei 
per visionem beatificam, qua ipse Deus beatus est. Unde haec filiatio 
adoptiva est longe excellentius quid, quam illa, quae omnibus homini- 
bus, etiam peccatoribus, titulo creationis et providentiae divinae con- 
venit, vi cuius omnes dicere possunt: Pater noster, qui es in caelis. 


948. His suppositis patet, quomodo intellegenda sint dicta S. Scripturae: 
Gratias agentes Deo, qui dignos nos fecit in partem sortis sanctorum 
in lumine, qui eripuit nos de potestate tenebrarum et transtulit in 
regnum filii dilectionis suae" (Col 1, 12 13). Quibus verbis utitur 
conc. trid. (sess. 6, c. 3) ad describendam iustificationem. — , Videte, 
qualem caritatem dedit nobis Pater, ut fili Dei nominemur et simus* 
(1 Io 3, 1). Apostolus docet nos non iam esse servos, non quia 
essentialem dependentiam a Deo exuimus, sed quia non iam sumus in 
condicione alienorum et a bonis paternis exclusorum. ,Non accepistis 
spiritum servitutis iterum in timore, sed accepistis spiritum adoptionis 
filirum, in quo clamamus: Abba, Pater! Ipse enim Spiritus testi- 
monium reddit spiritui nostro, quod sumus filii Dei^ (Rom 8, 15 16; 
cf. Gal 4, 4 sqq). Vi huius adoptionis sumus heredes eorum bonorum, 

quae Christus, Filius Dei naturalis, possidet: ,Si autem filii et heredes, 
heredes quidem Dei, coheredes autem Christi^ (Rom 8, 17), ita ut 
Christus ,sit ipse primogenitus in multis fratribus" (Rom 8, 29). 
Evidens igitur est adoptionem supernaturalem non esse titulum sine 
re, sed esse adoptionem multo magis veram et propriam, quam inter 
homines esse possit. Quomodo autem cum hac adoptione simul con- 
iuncta sit vera amicitia inter Deum et hominem, ostenditur in trac- 
tatu de caritate (VIII, n. 586 sqq). 

SS. Patres saepe gratiam adoptionis praedicant. 4$. Atíhanasius: 
Idcirco Filius Dei filius hominis factus est, ut filii hominis, hoc est 
Adae, fili Dei effieiantur ... ut qui inferius antea geniti fuerant, 
desuper secundo gignerentur, i. e. ex Deo.... Quocirca filium ho- 
minis seipsum appellat, ut homines Deum vocarent Patrem in caelis: 
Pater noster, inquit, qui es in caelis. ... Ipse igitur secundum na- 
turam est Filius Dei, nos autem per gratiam^ (De incarn. Dei Verbi 
n. 8; M 26, 996). S. Basilius: ,Per Spiritum Sanctum datur... in 
adoptionem filiorum reditus, datur fiducia Deum appellandi Patrem 
suum, consortem fieri gratiae Christi, filium lucis appellari, aeternae 
gloriae participem esse* (De Spiritu Sancto c. 16, n. 36; M 32, 132). 
S. loannes Chrysost.: ,Filius Dei sine principio exsistentis se filium 
Davidis audire passus est, ut te faceret Dei filium; passus est se 
patrem habere servum, ut tibi servo Patrem faceret Dominum. ... 
Natus est enim secundum carnem, ut tu nascereris secundum spiri- 
tum^* (In Matth. hom. 2, n. 2; M 57, 25). S. Augustinus: ,Manr- 
festum est, quia homines dixit deos, ex gratia sua deificatos, non de 
substantia sua natos. Ille enim iustifieat, qui per seipsum, non alte- 
rius participatione Deus est. Qui autem iustificat, ipse deificat, quia 
iustificando filios Dei facit. Dedit enim iis potestatem filios Dei fieri 
(Io 1, 12). Si filii Dei facti sumus, et dii facti sumus; sed hoc gratiae 
est adoptantis, non naturae generantis (In Ps. 49, 2; M 36, 565). 
Alia vide III, n. 178. 

De theologorum doctrina cf. Suarez l. 7, c. 2; Ripalda disp. 132, 
sect. 10. Ecclesia in Officium festi Corporis Christi lect. IV recepit 
haec verba S. Thomae: ,Unigenitus Dei Filius, suae divinitatis volens 
nos esse participes, naturam nostram assumpsit, ut homines deos 
faceret factus homo.* 


349. Schol. De causa formali iustificationis et filiationis adoptivae. 

Conc. trid. definivit: lustificationis ,unica causa formalis est iustitia 
Dei, non qua ipse iustus est, sed qua nos iustos facit [ef. S. August., 
De spir. et litt. c. 9; supra n. 337]!, qua videlicet ab eo donati 


1 Absurdum Lutheri dictum doctrinam S. Pauli de ,iustitia Dei*, quae reveletur 
in evangelio (Rom 1, 17) ab omnibus doctoribus catholicis exponi de iustitia Dei 
vindicativa, examinatur ab H. Denifle, qui ostendit omnes catholicos doctores illum 

renovamur spiritu mentis nostrae et non modo reputamur, sed vere 
iusti nominamur et sumus* (sess. 6, c. 7; Denz. n. 799), et can. 11 
damnavit dicentes sola imputatione meritorum Christi aut sola pecca- 
torum remissione aut solo favore Dei externo nos iustificari sine gratia 
inhaerente (Denz. n. 821). Haec definitio facta est contra falsum 
conceptum iustificationis, quem haeretici statuerant, quasi iustificatio 
formaliter sumpta esset aliquid homini externum, sive merita Christi 
sive Dei iustitia vel favor. Hic igitur error est, quem directe et ex 
proposito concilium percellere voluit. 


350. Erant autem tum inter protestantes (cf. Bellarm., De iustif. 
l. 2, c. 1) tum inter catholicos (Pighius, Gropper, Contarini), qui cen- 
serent iustitiam nobis inhaerentem non sufficere, ut in iudicio Dei 
subsisteremus, nisi Deus respectu meritorum Christi misericordiam 
nobis impertiret. De qua quaestione multum disputatum est in con- 
gregationibus praeparatoriis ante sess. 6 conc. tridentini. Ita d. 8 oct. 
1546 Hieronymus Seripandus, Generalis eremitarum S. Augustini, dis- 
putans de schemate sess. 6, in quo illa verba occurrebant: ,lta non 
sunt duae iustitiae, quae nobis dantur, Dei et Christi, sed una iustitia 
Dei per lesum Christum, hoc est caritas ipsa vel gratia, qua iusti- 
fieati non modo reputamur, sed vere iusti nominamur et sumus* 
(Theiner, Acta conc. trid. I 222. Steph. Ehses, Conc. trid. Àcta V, 
Friburgi 1911, 423, 34 sqq), monuit, ne damnatione haereticorum 
macula affigeretur catholicis quoque doctoribus: ,Ne noceat", inquit, 
haereticorum nomen invidiosum catholicorum doctrinae et sanctitati : 
ne noceant Lutheri, Buceri, Calvini cum tota illa schismaticorum co- 
horte Contarenis, Caietanis, Pighiis, Iuliis, Gropperis, quorum alii 
eminus scriptis monimentis, alii cominus etiamnunc cum hoste pugnant* 
(Theiner p. 235.  Ehses l. c. 487, 31 sqq). Diebus octobris 15 sqq 
rursum de hac re disputatum est. Die 16 A/phonsus Salmeron haec 
dixit: ,Nos inhaerente iustitia formaliter iusti sumus; sed cum nobis 
datur, gratis à Deo datur per meritum Christi, qui huius iustitiae 
meritoria causa est. Quare haec iustitia nobis inhaerens non est pro- 
prie nostra sed Dei et Christi. Quando igitur comparemus [in iudicio], 
cum iustitia Christi comparemus; non ergo alia imputativa egemus. 
Praeterea si nos iustitia imputativa iustificaremur, non essemus vere 
iusti, sed reputaremur, quod falsum est* (Theiner p. 9256. Ehses l. c. 
546 sq). Die vero 26 octobris Jacobus Lainez longam orationem 
habuit, qua impugnavit sententiam de duplici iustitia, altera inhae- 
rente, altera imputata: quod per hanc sententiam destrueretur vera 
iustificatio, et quod videretur haec sententia varia inconvenientia et 


textum semper exposuisse de iustitia, qua Deus nos iustos facit (Luther und 
Luthertum?, Mainz 1906, 423 sqq; Die abendlündischeu Schriftausleger bis Luther 
über lustitia Dei [Rom 1, 17] und Iustificatio, Mainz 1905). 

repugnantia continere (Theiner p. 265 sqq. Pallavicini, Histor. conc. 
trid. l. 8, c. 11, n. 12. Grisar, lacobi Lainez disputationes trid. II 
153, Ehses l. c. 612 sqq). Postea Seripandus iterum sententiam 
suam defendere conatus est (Theiner p. 300; Ehses l. c. 666 sqq), 
sed decisione concilii tandem definitum est unicam causam formalem 
iustificationis esse iustitiam inhaerentem. Cf. J. Hefner, Die Ent- 
stehungsgeschichte des 'Trienter Rechtfertigungsdekretes, Paderborn 
1909, 165 sqq. 


951. Patet igitur hac definitione concilii ita gratiae sanctificanti ad- 
scribi iustificationem, ut contra sensum concilii peccaret qui diceret 
gratiam sanctificantem ad iustificationem non sufficere, sed iustitiam 
nobis inhaerentem suppleri et perfici debere imputatione meritorum 
Christi vel favore Dei externo. Sed ex dictis etiam efficitur de- 
finitionem conc. trid. non posse invocari contra eos theologos, qui 
docent iustitiam inhaerentem plane quidem sufficere tum ad iustifi- 
cationem tum ad adoptionem supernaturalem, sed hanc iustitiam in- 
haerentem non esse accidens tantum absolutum sed etiam accidens 
relativum, quo quasi vinculo quodam coniungamur cum Spiritu Sancto, 
et Spiritum Sanctum per gratiam in nobis inhabitantem esse prae- 
cipuam rationem, qua consortes simus naturae divinae et filii Dei. 
Concilium enim docuit quidem gratiam inhaerentem esse unicam causam 
formalem iustificationis, sed non omnes functiones, quas haec forma 
habet, enumeravit neque id convenienter potuit eo loco, quo contra 
haereticos necessitas et sufficientia gratiae inhaerentis definienda erat. 
Immo non plane omittit concilium illam specialem rationem inhabi- 
tationis; nam in illo ipso c. 7 dicit Deum esse causam efficientem 
iustificationis, quia ungat nos Spiritu Sancto, qui est pignus heredi- 
tatis nostrae (Denz. n. 799); ubi distinguitur inter ungentem et un- 
guentum, inter pignus et dantem. Si Spiritus est, unguentum, quo 
in iustificatione ungitur anima, suo modo pertinet etiam ad causam 
formalem iustificationis. Ceterum non tam de re ipsa quam de modo 
loquendi posse esse differentiam opinionum ostensum est in tractatu 
de Deo Trino (II, n. 662 sqq), ubi etiam exposita est sententia Lessii 
et Petavii et rationes allatae sunt, ob quas eorum loquendi modus 
non placeat. Est igitur notandum filiationem esse aliquid relativum; 
et terminum relationis, quamvis non intrinsecus constituat relationem, 
tamen essentialiter pertinere ad relationem eique per modum formae 
analogae dare ultimam perfectionem. taque filiatio supernaturalis 
non potest concipi sine illa relatione, quae dicitur inhabitatio Spiritus 
Sancti, et ideo Spiritus Sanctus inhabitans sensu analogo causa for- 
malis huius filiationis recte dici potest et dictus est et a SS. Patribus 
et a summis theologis (cf. tract. de Deo Trino II, n. 667 sqq). 

SECTIO III. 


DE DISPOSITIONIBUS AD IUSTIFICATIONEM 
REQUISITIS. 


Prop. XXIX. Ad gratiam iustificantem recipiendam. homo 
adultus debet se eum auxilio gratiae aetualis praeparare, non per 
solam fidem sed etiam per actus aliarum virtutum. 


952. JNota. Secundum haeresiarchas saeculi XVI homo post peccatum 
originale est adeo corruptus, ut non iam possit ullum opus bonum 
facere. Ergo nihil conferre potest ad iustificationem suam nisi fidem 
fiducialem seu firmam fiduciam, qua non solum credit Christum pro 
peccatis hominum satisfecisse, sed etiam sibi persuadet merita Christi 
sibi in particulari esse imputata et per hanc imputationem se a Deo 
considerari ut iustum. Quae fides non est consideranda ut bonum 
opus sed simpliciter ut instrumentum, quo homo meritum Christi 
apprehendat. Hane doctrinam Lutherus saepe exponit, maxime in 
commentario in epist. ad galatas. Conf. August. art. IV: ,Docent, 
quod homines non possint iustificari coram Deo propriis viribus, meritis 
aut operibus, sed gratis iustificentur propter Christum per fidem, cum 
credunt se in gratiam recipi et peccata remitti propter Christum, qui 
sua morte pro nostris peccatis satisfecit^ (Müller p. 39). -Et in Apolog. 
de iustif. a. 4: ,Sola fide in Christum, non per dilectionem, non propter 
dilectionem aut opera, consequimur remissionem peccatorum, etsi dilectio 
sequitur fidem^ (Müller p. 100). Item Calvinus: ,Fides, etiamsi nullius 
per se dignitatis sit vel pretii, nos iustificat Christum afferendo, sicut 
ollà pecuniis referta hominem locupletat.... Dicimus hominem sola 
fide iustificari^ (Inst. 1. 3, c. 11, S8 7 19). ,Iusta fidei definitio nobis 
constabit, si dicamus esse divinae erga nos benevolentiae firmam 
cerbamque cognitionem, quae gratuitae in Christo promissionis veri- 
tate fundata per Spiritum Sanctum et revelatur mentibus nostris et 
cordibus obsignatur" (l. c. c. 2, 8 7). Posteriores protestantes saepe 
ab hac doctrina non mediocriter recesserunt. Alia vide apud Bellarm., 
De iustif. l. 1, c. 4 12; 1. 4, c. 1; Móhler, Symbolik $ 16; Maezella 
n. 1078 sqq. Contra hos errores imprimis dicimus adultum ad iusti- 
ficationem debere positive disponi per varia opera bona. 


Pars I. Ad gratiam iustificantem recipiendam homo adultus 
debet se cum auxilio gratiae actualis praeparare. 


953. Conc. trid. sess. 6, c. 6 docet disponi homines ad iustificationem 
eum adiutorio gratiae per fidem, timorem, spem, dilectionem, paeni- 
tentiam, propositum novae vitae, voluntatem suscipiendi sacramenta 
(Denz. n. 798). Praevias dispositiones etiam S. Scriptura exigit: ,Si 
impius egerit paenitentiam ab omnibus peccatis suis, quae operatus 

est, et, custodierit omnia praecepta mea et fecerit iudicium et iustitiam, 
vita vivet et non morietur (Ez 18, 21). ,Nisi paenitentiam habue- 
ritis, omnes similiter peribitis^ (Lc 13, 3. Cf. 1 Rg 7, 3; Zach 1, 3; 
Eccli 2, 20; Io 14, 28; Act 2, 38). Unde imprimis patet aliquem 
bonum motum ex parte hominis requiri, ut iustificetur. Deus enim, 
inquit S. Thomas, ,movet omnia secundum modum uniuscuiusque. . . . 
Unde et hominem ad iustitiam movet secundum condicionem naturae 
humanae. Homo autem secundum propriam natur&m habet, quod sit 
liberi arbitrii. Et ideo in eo, qui habet usum liberi arbitrii, non fit 
motio a Deo ad iustitiam absque motu liberi arbitrii^ (1, 2, q. 113, 
a. 9). Seu, ut S. Augustinus ait: ,Qui fecit te sine te, non te iusti- 
fieat sine te.... Fecit nescientem, iustificat volentem" (Serm. 169, 
c. ll, n. 13; M 38, 923). ,Duleius siquidem munera gratiae divinae 
proveniunt, quoties non sine magnis sudoribus acquiruntur.* Hoc 
verbum S. Leonis M. (Epist. 120, c. 1; M 54, 1048) optime ad nostram 
quaestionem applicatur. 


Pars II. Sola fides non sufficit ut praeparatio ad iustificationem. 


354. S. Scriptura diserte docet fidem solam mon esse dispositionem 
sufficientem ad iustificationem. ,Ex operibus iustificatur homo et non 
ex fide tantum* (Iac 2, 24). Nam ,si habuero omnem fidem, ita ut 
montes transferam, caritatem autem non habuero, nihil sum* (1 Cor 
13, 2). Ideo ,in Christo lesu neque circumcisio aliquid valet neque 
praeputium, sed fides, quae per caritatem operatur (Gal 5, 6). Hoc 
ultimo loco zíecc Óv àyázxc évepyoupévg apte sensu passivo intel- 
legitur: fides, quae per caritatem animatur, vivificatur; unde theologi 
hane fidem vocant fidem formatam, quatenus scl. fides per caritatem 
accipit ultimam suam perfectionem seu formam (sensu anaJogo), ut 
S. Iacobus ait: ,Sicut corpus sine spiritu mortuum est, ita et fides sine 
operibus mortua est^ (Iac 2, 26). Unde S. Seriptura praeter fidem 
tamquam bonas dispositiones ad accipiendam iustificationem indicat 
timorem Dei (Eccli 1, 28. Prv 14, 27), opera misericordiae (Dn 4, 24; 
cf. Tob 12, 9), spem (Prv 28, 25. Mt 9, 2), dilectionem (Le ?, 47. 
1 Io 3, 14). Notandum autem est haec varia opera bona non pure 
concomitanter se habere in negotio iustificationis, ita ut, quamvis et 
ipsa adsint, tamen soli fidei insit ratio dispositionis ad iustificationem, 
ut Calvinus voluit. Nam Christus diserte dicit Magdalenae multa pec- 
cata remissa esse, ,quoniam dilexit multum* (Le 7, 47), et similiter 
aliis locis, ut patebit textus citatos inspicienti (cf. VIII, 633 et Suarez 
1:8, 636221» 

Inter doctrinam S. Pauli docentis: ,Arbitramur iustificari hominem 
per fidem sine operibus legis (Rom 3, 28), et doctrinam S. Iacobi 
docentis: ,Ex operibus iustificatur homo et non ex fide tantum* (Iac 
2, 24), nulla est contradictio. Sensus enim verborum Pauli est: Dis- 
positio ad iustificationem requisita est fides viva, qua homo se totum 

tradit servitio Dei; opera vero pure humana, quae non ex fide pro- 
cedunt, ad iustificationem non conferunt. Sensus autem verborum 
Iacobi est: Sola fides mortua, qua homo intellectualiter tantum assen- 
titur iis, quae Deus revelavit, sine voluntate conformandi vitam suam 
legi divinae, non sufficit ad iustificationem, sed requiritur omnino seria 
voluntas servandi mandata divina. Itaque Paulus inculcat quidem 
necessitatem fidei, sed fidei perfectae, qua homo se a peccato avertit 
et ad Deum convertit. lacobus autem inculcat necessitatem operum, 
sed operum, quae sunt ,probatio fidei^ (1, 4; cf. 2, 16 sqq). Paulus 
pugnat contra infidelitatem, quae solis suis operibus confidit; Iacobus 
pugnat contra ignaviam, quae sola cognitione fidei contenta operari 
renuit. Cf. B. Bartmann, St Paulus und St Iacobus über die Recht- 
fertigung, Biblische Studien II 1, Freiburg i. Br. 1897. 


955. Potest igitur fidei et etiam soli fidei adscribi iustificatio ; ab non 
fidei, ut opponitur reliquis actibus supernaturalibus, sed ut eas in- 
cludit et ut opponitur actibus naturalibus. Videlicet possunt imprimis 
fidei opponi ea, quae non sunt ex fide, ut erant opera legalia veteris 
testamenti, praecise ut legalia, et opera infidelium non ea tantum, 
quae fiunt ex animo infideli, sed etiam ea, quae fiunt ex solo dicta- 
mine naturalis rationis. De his omnibus verum est illa nihil positive 
valere ad iustificationem; et hoc sensu dici potest sola fides iustificare, 
quia nihil quomodocumque iustificat, quod non est ex fide. Unde in- 
tellegitur illud: ,Gratia estis salvati per fidem, et hoc non ex vobis, 
Dei enim donum est; non ex operibus, ut ne quis glorietur^ (Eph 
2, 8 9). Ubi aperte fidei opponuntur opera, quae non procedunt a 
fide; per haec autem opera homo nullatenus iustificatur, sed per solam 
fidem (cf. Suarez l. 8, c. 22). 

Si fides comparatur cum iis operibus, quae ex fide procedunt, etiam 
tum quidem fides potest dici iustificare, si intellegitur fides viva, quae - 
,eX operibus consummata est^ (Iac 2, 22). 

Si vero fides formaliter intellegitur, ut distincta a reliquis virtu- 
tibus, ita fides non iustificat, sed ,est humanae salutis initium, funda- 
mentum et radix omnis iustificationis, sine qua impossibile est placere 
Deo et ad filiorum eius consortium pervenire* (conc. trid. sess. 60, c. 8; 
Denz. n. 801). ,Homines autem non intellegentes, quod ait ipse 
apostolus: Arbitramur iustificari hominem per fidem sine operibus legis 
(Rom 3, 28), putaverunt eum dicere sufficere homini fidem, etiamsi 
male vivat et bona opera non habeat. Quod absit ut sentiret vas 
electionis, qui, cum dixisset quodam loco: In Christo enim Iesu neque 
circumcisio aliquid valet neque praeputium, mox addit: sed fides, quae 
per dilectionem operatur (Gal 5, 6). Ipsa est fides, quae fideles separat 
ab immundis daemonibus; nam et ipsi, sicut dicit apostolus Iacobus: 
credunt et contremiscunt (Iac 2, 19), sed non bene operantur. Non 
ergo habent istam fidem, ex qua iustus vivit, i. e. quae per dilectionem 

operatur, ut reddat ei Deus vitam aeternam secundum opera eius. 
Sed quia et ipsa bona opera nobis ex Deo sunt, a quo nobis et fides 
est et dilectio, propterea idem ipse Doctor gentium etiam ipsam vitam 
aeternam gratiam nuncupavit^ (S. August, De grat. et lib. arb. c. 7, 
n. 18; M 44, 892; cf. De praedest. sanctor. c. 7, n. 12; M 44, 939). 
Etiam illis, qui tantam fidem habent, ut prophetent, daemonia eiciant, 
miracula patrent, si male vixerint, in iudicio Christus dicet: ,Num- 
quam novi vos, discedite a me, qui operamini iniquitatem (Mt 7, 23; 
cf. Mt 25, 41 sqq). Merito igitur conc. trid. sess. 6, can. 9 ait: ,S. q. 
d. sola fide impium iustificari, ita ut intellegat nihil aliud requiri, 
quod ad iustificationis gratiam consequendam cooperetur, et nulla ex 
parte necesse esse eum suae voluntatis motu praeparari atque disponi, 
A. S.* (Denz. n. 819). 

Potest etiam fides obiective intellegi, quatenus est summa eorum, 
quae Deus ad salutem nostram disposuit; quo sensu sine dubio sola 
fides iustifieat secundum illud S. Pauli: Evangelium ,virtus Dei est 
in salutem omni credenti^ (Rom 1, 16). Sed haec acceptio verbi 
zíocecoc in Scriptura non videtur occurrere!, Apud Patres autem inter- 
dum ita dicitur sola vera fides iustificare, 1. e. vera doctrina catholica, 
ut opponitur haeresi. Obiectiones vide apud ScAiffini n. 300. 


Pars III. Opera, quibus homo se praeparat ad gratiam sancti- 
fleantem, sunt actus dispositivi. 
356. Ex testimoniis allatis efficitur opera supernaturalia esse disposi- 
tionem quandam moralem, qua homo cum auxilio Dei se aptum reddit 
ad gratiam sanctificantem recipiendam, non quia opera sunt meritum 
de condigno; nam gratis iustificamur (Eph 2, 8); sed quia homo per 
haec opera ita Deo placere incipit, ut Deus ex bonitate sua decreverit 
homini taliter disposito gratiam infundere. Unde operibus illis inest 
aliqua ratio meriti de congruo et impetrationis. Hoc tenendum est 
contra haereticos, qui volebant fidem ex se nullius dignitatis esse ad 
movendum Deum, sed esse instrumentum tantum, quo arripiamus merita 
Christi. Sed hoe falsum est; nam ratione harum dispositionum homo 
in S. Seriptura dicitur se ipsum sanctificare vel iustificare: , Omnis, 
qui habet hanc spem in eo, sanctificat se, sicut et ille sanctus est" 
(1 Io 3, 8; cf. Eccli 2, 20; Ez 18, 27 etc.). Dicuntur homines iustificari 
per fidem, ex fide, vel quoniam diligunt Deum, similia, quae omnia 
significant nexum causalem inter iustificationem et actus praecedentes. 
Sufficit c. 11 epistulae ad hebraeos ad hoc ostendendum. Saepe quo- 
que Deus hominibus promittit remissionem peccatorum, si paenitentiam 
egerint. Iam vero id, ob quod aliud promittitur, habet rationem causae 
moralis respectu rei promissae. (Cf. Suarez l. 8, c. 9, n. 15 sqq.) 


1 Quidam de fide obiectiva interpretantur Rom 3, 30; 4, 14; Gal 1, 23; 38, 12 25; 
Eph 4, 4. Sed ubique potest intellegi fides subiectiva; et melius sic intellegitur 
propter tot alios locos earundem epistularum. 

857. Fuerunt qui censerent hanc dispositionem esse non solum moralem 
sed etiam phusicam, quatenus per eam essentia animae apta fieret 
ad gratiam recipiendam. Sed influxus Dei supernaturalis in animam 
nullam talem dispositionem supponit, quia omnis effectus supernaturalis 
primario a gratia incohari debet. Unde si gratia supponit disposi- 
tionem physicam supernaturalem, supponit aliam gratiam, et haec 
rursus aliam, et sic in infinitum, quod repugnat. Dicendum igitur 
est gratiam educi a Deo e potentia animae, sicut omnis forma per 
causam efficientem educitur e potentia causae materialis; potentia 
autem hie intellegitur oboedientialis, e qua per solum Deum ut causam 
efficientem principalem forma educi potest. Quare reicienda est op- 
posita sententia Medinae (In 1, 2, q. 118, a. 8), Salmanticensium 
(t. VI, tract. 15, disp. 3, dub. 5) aliorumque (cf. Suarez 1. 8, c. 2, 
n. 4 sqq; c. 8; c. 4, n. 15 sqq; c. 5, n. 4 sqq). 


958. Neque magis probari potest sententia Patris Vazquez (In 1, 2, 
disp. 203, c. 3) aliorumque, qui censent actum caritatis vel con- 
tritionis perfectae non esse puram dispositionem ad gratiam sancti- 
fieantem, sed esse etiam formam ex se iustificantem; ideoque ab 
ecclesia nondum definitum esse hominem extra sacramentum solo habitu 
iustificari, quamvis haec opinio probabilior sit. Hoc admitti nequit, 
quia conc. trid. sess. 6, c. 6 caritatem perfectam enumerat inter dis- 
positiones, quibus homo se praeparat ad iustificationem recipiendam. 
Atqui forma ipsa sanctificans non potest conumerari inter dispositiones 
praevias. Praeterea secundum idem concilium nihil eorum, quae iusti- 
ficationem praecedunt, eam de condigno meretur (l. c. c. 8): ergo ne 
ipsa quidem caritas. Praeterea si actus caritatis esset forma per se 
sanctificans, per eum homo pro peccato mortali de condigno satis- 
faceret, id quod admitti nequit. Hinc patet, cur Vazquesii sententia 
& theologis communiter reiciatur (cf. Suarez l. 7, c. 8, n. 11 sqq; 
c. 13 14; de Lugo, De paenit. disp. 8, sect. à sq). 


359. Schol. 1. De variis dispositionibus, quae concurrere possunt 
ad iustificationem. 


Conc. trid. enumerans varias dispositiones, quae iustificationem 
praecedant (sess. 6, c. 6), censendum non est velle hos omnes actus 
proponere ut in omni iustificatione hominis adulti necessarios neque 
velle alios actus excludere; sed vult enumerare eos actus, qui in 
progressu conversionis communiter adesse solent. Semper, si quis 
personalia peccata habet, necessarius est dolor de peccatis commissis 
cum proposito non peccandi de cetero: caritas vero perfecta ad iusti- 
ficationem, quae fit per sacramentum, non requiritur; porro timor 
servilis non requiritur, sed plerumque valde utilis est; tandem fides, 
spes, votum suscipiendi sacramentum semper requiruntur, saltem im- 
plicite. Sed de his omnibus agitur partim in tractatu de paenitentia 

(VIL, n. 159 sqq), partim in tractatu de virtutibus theologicis (VIII, 
n. 430 sqq; 524 sqq; 652; cf, Suarez l. 8, c. 15 sqq). 


360. Schol. 2. Num homo eliciat actus immediate disponentes ad 
iustificationem ope gratiae sanctificantis. 


a) Est duplex praeparatio hominis adulti et sui conscii ad iustifica- 
tionem recipiendam: altera imperfecta et remota, quae tempore prae- 
cedit; altera perfecta et proxima, qua posita statim gratia sanctificans 
infunditur. Utraque consistit in actibus supernaturalibus. Actus autem 
immediate praeparans ad iustificationem impii est caritas et contritio 
perfecta seu fides formata (S. Thomas 1, 2, q. 112, a. 2; q. 113, a. 3—5). 

Addit S. Thomas actus imperfectos non esse de substantia iusti- 
fieationis, sed esse viam ad iustificationem; solus igitur actus caritatis 
eb contritionis pertinet ad substantiam iustificationis; et quia hic actus 
est simplex actus voluntatis, fit in instanti sicut ipsa iustificatio (1, 2, 
q. 118, a. 7). ,De substantia iustificationis^ hic non sie intellegitur, 
quasi essentialiter requiratur, ut in ipsa iustificatione adsit actualis 
caritas; nam potest iustificari aliquis dormiens vel alio modo incapax 
ullius actus, ut si quis nondum baptizatus sed volens baptizari e cum 
attritione sufficiente detestatus peccata sua, nunc sensibus destitutus 
baptizatur (1, 2, q. 118, a. 3 ad 1). Itaque ad substantiam iustifica- 
tionis pertinet actus caritatis, quia in homine, qui per caritatem 
actualem iustificatur, immediate ad iustificationem confert, neque solum 
remota via est. 

His suppositis S. Thomas inter ea, quae ad iustificationem im- 
mediate conferunt, hune ordinem (non temporis sed naturae) statuit: 
,Primum est gratiae infusio, secundum motus liberi arbitrii in Deum, 
tertium est motus liberi arbitrii in peccatum, quartum vero est re- 
missio eulpae^ (1, 2, q. 113, a. 8). Quoad tria ultima patet ratio 
ordinis, quia peccatum remittitur, postquam homo illud retractavit, 
retractat vero, quia diligit Deum, qui peccato offenditur. Sed quoad 
ordinem inter primum et secundum oritur difficultas: Motus liberi 
arbitrii, qui ad iustificationem impii concurrit, est meritorius, et ita 
oportet, quod procedat a gratia, sine qua nullum est meritum. Sed 
prius est aliquid consequi formam quam secundum formam operari. 
Ergo prius infunditur gratia, et postea liberum arbitrium movetur in 
Deum et in detestationem peccati. Respondetur: , Motus liberi arbitrii, 
qui est velle, non est successivus sed instantaneus. Et ideo non oportet, 
quod iustificatio impii sit successiva" (l.c. a. 7 ad 4). Ergo hic con- 
cedit S. Thomas actum caritatis in iustificatione procedere a gratia 
eodem instanti, quo gralia santificans infunditur. Ex altera parte 
actus caritatis est dispositio immediate praecedens iustificationis gratiam. 
Quomodo ergo potest esse ex gratia? Respondetur: ,Dispositio sub- 
iecti praecedit susceptionem formae ordine naturae, sequitur tamen 
actionem agentis, per quam etiam subiectum disponitur; et ideo motus 

liberi arbitrii naturae ordine praecedit consecutionem gratiae, sequitur 
autem gratiae infusionem» (l. c. a. 8 ad 2). 

Quia sensus huius doctrinae non est statim perspicuus, variae factae 
sunt explicationes. S. Thomas nomine gratiae complectitur tum auxi- 
lium actuale tum habitum infusum (1, 2, q. 111, a. 2). Ergo possunt 
verba eius sic intellegi: In iustificatione Deus auxilio actuali movet 
hominem ad actum caritatis, quo homo disponitur ad gratiam sancti- 
ficantem; et eodem instanti, quo actus fit, infundit gratiam habitualem, 
quo actus caritatis fi& meritorius. Si res sic explicatur, non est magna 
difficultas. Sed plerique thomistae ita explicant, ut dicatur actus 
caritatis, qui est dispositio ad gratiam, simul effective ab hac ipsa 
gratia procedere. Haec autem doctrina est difficilis intellectu. Audia- 
mus unum vel alterum thomistam saeculi XVI. 

b) Bartholomaeus Medina: ,Notandum est esse certissimum, quod 
haec quattuor enumerata a divo Thoma [infusio gratiae, dilectio Dei, 
detestatio peccati, remissio culpae] concurrant ad impii iustificationem. 
Quod vero illorum praecedat ordine naturae, non tempore, subtilius 
quaeritur quam utilius. Secundo notandum est, quod Aaec quaestio 
obscura est, et quae multa indiget philosophia, ut explicetur. Huius- 
modi sunt quaestiones magis subtiles quam utiles. "Tertio notandum 
est, quod in omni transmutatione duo sunt consideranda: tum actio 
agentis tum vero actus mobilis. Et sic duplex est ordo naturae: tum 
ex parte agentis tum ex parte mobilis. Si consideretur iustificatio 
impii ex parte Dei agentis, prius est infusio gratiae, per quam movet 
liberum arbitrium ad dilectionem Dei et detestationem peccati, et tan- 
dem sequitur peccatorum remissio. Ex parte vero mobilis prius est 
expulsio peccati quam infusio gratiae. ... Causae sunt sibi invicem 
causae, et una est prior altera et e diverso et in diverso genere 
causarum.^ Ita sanitas ut causa finalis producit ambulationem infirmi, 
et deambulatio ut causa efficiens producit sanitatem. Aer ingrediens 
est prior apertione fenestrae in genere causae efficientis, apertio 
autem fenestrae est prior ingressu aeris in genere causae materialis 
et dispositivae. Forma substantialis secum affert dispositionem ultimam 
in genere causae efficientis, et sic prior est ultima dispositione; sed 
dispositio ultima prior est in genere causae materialis. ,Sic certe in 
nostro proposito Deus prius in genere causae efficientis infundit gratiam, 
per quam movet liberum arbitrium ad dilectionem Dei et detestationem 
peecati, et. tandem sequitur peccatorum remissio; sed in genere causae 
materialis prius est expulsio peccati, et prius sunt actus nostri, quibus 
ad gratiam praeparamur.* 

His positis pergit Medina: ,Sed quamvis exempla rerum sint per- 
spicua, adhuc non videtur mens quiescere in sententia divi Thomae. 
Nam motus liberi arbitrii, sive in Deum sive in peccatum, qui est 
ultima dispositio ad gratiam, vel procedit ex libero arbitrio cum solo 
auxilio speciali, vel a libero arbitrio cum auxilio speciali et gratia 

sanctificante simul. Si primum, sequitur falsum dixisse divum Thomam, 
quod infusio gratiae est prima ordine naturae in nostra iustificatione. .. . 
Si vero secundum, sequitur, quod non sit necessarium aliud auxilium 
speciale; nam gratia sanctificans est auxilium speciale et supernaturale, 
ergo aliud non requiritur." . .. 

,Ad primum respondetur, quod non erraret, qui diceret, quod motus 
liberi arbitrii, quo praeparamur ad gratiam, est ex libero arbitrio cum 
auxilio speciali tantum, et cum divus Thomas dicit, quod infusio gratiae 
est prima ordine naturae, vocat gratiam gratuitam Dei motionem. Sic 
insinuat solutione ad primum et secundum et in corpore.... Dicat 
ergo theologus hoc esse peculiare in habitibus divinitus infusis, quod 
in instanti, quo infunduntur a Deo, actus, qui in. infusione exigitur, 
non solum est ab habitu sed etiam a Deo movente. Quapropter ille 
actus, qua ratione procedit a Deo movente, est dispositio ad habitus 
susceptionem. Sed praestat dicere, quod gratiae infusio secum ducit 
consensum nostrae voluntatis tamquam pedissequam, et habitus paeni- 
tentiae, a Deo infusus, secum etiam trahit actum paenitentiae tam- 
quam pedissequam, per quem ipsa voluntas ad susceptionem doni dis- 
ponitur, quemadmodum forma ignis trahit secum calorem, et forma 
aquae secum trahit frigiditatem (In 1, 2, q. 113, a. 8). 

c) Dominicus Soto eadem fere argumenta et explicationes iam antea 
proposuerat atque Medina. Attamen quaedam addit. ,Scholasticorum 
coetus ... putant actum paenitentiae praecedere et caritatem et gratiam, 
eo quod per paenitentiam homo convertitur in Deum, et conversio 
est motus ad suscipiendam gratiam, cum qua infunditur caritas." Sed 
cum hoc menti S Thomae adversetur, Sotus docet actum paenitentiae 
esse a caritate et gratia, et affert eadem argumenta et exempla, quae 
iam audivimus a Medina. 

Dein inter alia movet hanc difficultatem: ,Sequeretur, quod actus 
paenitentiae esset prior suo ipsius habitu, quod neque in genere causae 
materialis est satis intellegibile. Et quod sequatur, patet: nam est 
dispositio ad infusionem gratiae et caritatis atque adeo ad infusionem 
sui ipsius habitus. Et est intellectu quam difficillimum, ut, cum nulla 
praecesserit dispositio, per solum actum elicitum ab habitu disponatur 
subiectum ad eundem habitum suscipiendum. . .. Quod actus eliciatur 
ab habitu et disponat ad eundem habitum suscipiendum, mihil mirum, 
si multi mon intellegant, quoniam fateor et me non hactenus satis in- 
tellexisse." Dat autem illud responsum, quod Medina primo loco per 
modum optionis proponit. 

,Dicendum ergo, quod, licet eodem puncto temporis Deus per 
auxilium speciale moveat liberum arbitrium et infundat gratiam, nihilo- 
minus motio illa est dispositio et via ad infusionem gratiae. Etenim 
quia convertimur in Deum, efficimur ei grati, et non quia efficimur 
ei grati, convertimur. Quare in genere causae materialis prius natura 
fit motio in Deum. Igitur licet idem omnino actus eliciatur a libero 

arbitrio et simul a gratia et habitu paenitentiae, nihilominus, qua ratione 
procedit a libero arbitrio, est prior quam gratia et quam habitus 
paenitentiae et dispositio ad utrumque. Sed qua ratione elicitur à 
gratia et ab habitu paenitentiae, est Deo gratus.... Atque idem 
prorsus dicendum de actu et habitu caritatis, quod scilicet actus, qua- 
tenus procedit a libero arbitrio, est in genere causae materialis prior 
quam ipse habitus; sed quatenus procedit a gratia, est posterior* (In 4, 
dist. 14, q. 2, a. 6). 

d) Haec ideo meminisse iuverit, quia quidam recentes thomistae 
affirmant hane quaestionem esse maximi momenti, et auxilio tantum 
doctrinae de praedeterminatione solvi posse, hanc solutionem esse 
valde intellegibilem, quicumque eam non admittat, recedere a S. Thoma 
contra praeceptum ecclesiae, alia eiusdem generis. Vides, quanto 
magis cordati fuerint illi veteres theologi, secundum quos haec res 
est subtilior quam utilior, variae quoque dari possunt explicationes 
rationabiles, recedere in hac re obscura ab iis, quae S. Thomas docere 
videtur, nullo modo est prohibitum. Lege optimam expositionem 
Molinae (Concord. q. 14, a. 3, disp. 46), contra quam nonnulli quidem 
vehementer declamarunt, sed nihil probarunt. 

Itaque si placet, dicamus cum Dominico Soto: Deus eodem instanti, 
quo movet hominem auxilio gratiae actualis ad actum caritatis, in- 
fundit gratiam sanctificantem. In quantum actus caritatis procedit 
ex voluntate cum auxilio gratiae actualis, est prior (natura) gratia 
sanctificante et dispositio proxima ad eam recipiendam; in quantum 
vero in eodem temporis puncto dignificatur per gratiam habitualem, 
ut sit meritorius vitae aeternae, est posterior (natura) gratia sancti- 
ficante (cf. infra n. 422). 

Exempla autem, quae veteres sumunt ex ordine physico, non sunt 
repetenda, quia falsis conceptibus rerum physicarum nituntur. Etiam 
alia quaedam exempla minus apta videntur. lta sanitas ut causa 
finalis, quae movet hominem aegrotum ad ambulandum, est sanitas 
idealis in mente exsistens; sed sanitas, quam aegrotus ambulando 
acquirit, est sanitas realis in corpore exsistens. In quaestione autem 
de gratia agitur de eodem ente reali, quod dicitur movere ad actum, 
qui est dispositio ad illud ipsum ens recipiendum.  Omissis his, quia 
incidit quaestio de motibus, qui in iustificatione fiunt, utile erit, quae- 
dam notare de modo, quo hi motus oriuntur in homine secundum 
doctrinam S. Thomae, Molinae et aliorum communiter theologorum. 
Res quidem est corollarium eorum, quae de natura et de necessitate 
gratiae dicta sunt, sed hic breviter in memoriam revocatur. 

e) S. Thomas ait: Tam in ordine naturali quam in ordine super- 
naturali primus motus voluntatis humanae a solo Deo est, non ab 
homine. In ordine naturali hie primus motus est inclinatio ad finem 
ultimum generaliter sumptum seu ad bonum in communi. In ordine 
supernaturali primus motus peccatoris ad iustificationem est inclinatio 

ad Deum ut finem specialem et supernaturalem. taque sicut homo 
in actu naturali bonum in communi appetit, non quia hunc motum 
sibi indidit, sed quia eum a Deo recepit, ita in actu supernaturali, 
quo se ad iustificationem praeparat, appetit Deum finem supernatu- 
ralem, non quia ipse sibi hunc primum motum indidit, sed quia eum 
a Deo recepit et ei non resistit, sed moveri se sinit. 

Hoe omnes theologi eum S. Thoma docent. Quodsi bafesiani 
ulterius concludunt: ergo motio prima supernaturalis non est actus 
vitalis, aliquid addunt, quod S. Thomas non docet. Immo ipso loco, 
quo exponit hanc doctrinam, motum ilum explicat exemplo, quo 
ostenditur motum intellegi actum vitalem. Sicut animus militis con- 
vertitur ad quaerendam victoriam ex motione ducis exercitus, ad se- 
quendum autem vexillum alicuius aciei ex motione tribuni* (1, 2, 
q. 109, a. 6). 

Itaque in ordine naturali adest appetitus innatus boni communis, 
quem homo a Deo accepit; hic autem appetitus fit actualis, quoties 
homo agit, quia agendo semper prosequitur bonum. Praeterea Deus 
concursu suo hominem actu movet ad agendum (cf. supra n. 249). 

In ordine supernaturali Deus, quando vult convertere peccatorem, 
incipit ei (praesupposita notitia obiecti) infundere complacentiam boni 
divini et displicentiam peccati. Et prima talis motio complacentiae 
vel displicentiae elicitur quidem ab homine vitaliter, non tamen delibe- 
rate; neque libera est, nisi in quantum est obiectum consensus vel 
dissensus liberi ex parte voluntatis humanae. In quantum motio est 
indeliberata, est gratia operans; si vero homo consentit, eadem gratia 
fit cooperans. Quo in processu quia gratia est principalis causa actus 
salutaris, ipsa sola dicitur talem actum operari, etsi eum non operatur 
sine consensu liberi arbitrii Supposita autem debita praeparatione 
ex parte hominis infunduntur gratia habitualis et virtutes, quae a solo 
Deo producuntur, sed ab homine libere acceptantur (S. Thomas 1, 2, 
q. 118, a. 3; cf. q. 55, 8. 4 ad 6; Molina, Concord. q. 14, a. 18, 
disp. 45; ed. Paris., 253 sqq). 

Primus motus, quo homo movetur ad ultimum finem, est actus 
elieitus (seu, ut S. Thomas loquitur, actus interior) voluntatis; et in 
hoc actu homo solum est motus, non deliberate se movens. Supposita 
autem intentione finis homo se movet versus finem volendo media; 
et haec volitio est actus imperatus à voluntate priore seu actus ex- 
terior voluntatis (cf. S. Thomas 1, 2, q. 9, a. 9 eb 4). Non tamen 
est putandum voluntatem non posse cum auxilio gratiae se movere ad 
amandum Deum ut summum bonum, quia manifestum est voluntatem 
posse libere eligere positionem vel omissionem actus caritatis theo- 
logicae. Sed etiam hie actus necessario praesupponit tandem aliquando 
inclinationem non libere elicitam in Deum summum bonum et finem 
ultimum. 

Prop. XXX. Dispositio ad iustificationem necessaria est 
fides dogmatica; fides vero fiducialis protestantium prorsus re- 
ieienda est. 


361. Fides dogmatica est assensus supernaturalis, quo dogmata a Deo 
revelata firmiter tenemus; fides fiducialis protestantium est actus, 
quo peccator se committit Deo remissionem peccatorum promittenti, 
nixus firma persuasione, qua credit sibi propter merita Christi ex 
misericordia Dei peccata esse condonata. Dicimus igitur fidem dog- 
maticam esse necessariam ad iustificationem, abstrahentes hic a quae- 
stione, num et circa quae obiecta debeat esse explicita; fidem vero 
fiducialem protestantium non solum non esse necessariam, sed prorsus 
reiciendam (cf. De virt. theol. VIII, n. 124 sqq 430 sqq). 


Pars I. Fides dogmatica ad iustificationem est necessaria. 
362. Arg. 1. Ex S. Scriptura. 


Ad ostendendum fidem ad salutem esse necessariam S. Paulus 
integram epistulam ad romanos scripsit. Thema enim epistulae pro- 
ponitur his verbis: ,Non enim erubesco evangelium; virtus enim Dei 
est in salutem omni credenti: iudaeo primum et graeco. Iustitia enim 
Dei in eo revelatur ex fide in fidem, sicut scriptum est: lustus autem 
ex fide vivit^ (Rom 1, 16 17). Iam vero his ipsis verbis indicatur 
evangelium esse obiectum huius fidei iustificantis (cf. Mt 28, 19 sqq; 
Me 16, 15 sqq). Porro exemplar huius fidei apostolus proponit 
Abraham, cui ,reputata est fides ad iustitiam (4, 9). Quid vero 
credidit Abraham? Illud: ,Patrem multarum gentium posui te* 
(4, 17), quae non est fides illa fiducialis protestantium sed fides 
dogmatica. Similiter et nobis in iustitiam ,reputabitur credentibus 
in eum, qui resuscitavit lesum Christum, Dominum nostrum, a mor- 
tuis^ (4, 24). Unde ,si confitearis in ore tuo Dominum lesum et 
in corde tuo credideris, quod Deus illum suscitavit a mortuis, salvus 
eris^ (10, 9). 

Similiter in epistula ad hebraeos (10, 38 sqq) explicatur illud: 
lustus autem meus ex fide vivit.^ Ex qua fide? Quae est ,argu- 
mentum non apparentium^ (11, 1), qua j,intellegimus aptata esse 
saecula verbo Dei, ut ex invisibilibus visibilia fierent^ (11, 3), qua 
credere oportet accedentem ad Deum, quia est, et inquirentibus se 
remunerator sit^ (11, 6). Idem fidei obiectum proponitur multis aliis 
Scripturae locis, ut Io 20, 31: ,Haec autem scripta sunt, ut credatis, 
quia lesus est Christus, Filius Dei, et ut credentes vitam habeatis in 
nomine eius" (cf. Io 3, 16; Act 8, 37; Gal 2, 16 eto.). 


903. .Arg. 2. Ex praxi eeclesiae, quae inde a primis saeculis a 
baptizandis fidem symboli postulavit, quod continet compendium fidei 
dogmaticae. 

Pars II. Fides fiducialis protestantium est reicienda. 


364. Arg. 1. Ex S. Scriptura. 


S. Scriptura, quamvis saepissime ad fiduciam Dei habendam ex- 
hortetur, nihilominus monet non esse absoluta certitudine de iusti- 
ficatione praesumendum sed potius studendum, ut per bona opera 
nostram salutenr magis magisque certam reddamus (2 Petr 1, 10). 
Sunt iusti et sapientes, et opera eorum in manu Dei, et tamen 
nescit homo, utrum amore an odio dignus sit, sed omnia in futurum 
servantur incerta, eo quod universa aeque eveniant iusto et impio* 
(Eccle 9, 1 2), i. e. quod homines nesciant, utrum mala, quae iis 
contingunt, sint poena peccatorum an exercitium virtutum; quia enim 
Deus noluit dare hominibus absolutam certitudinem iustificationis, 
rerum eventus ita distribuit, ut eadem cunctis eveniant. Textus he- 
braicus habet: ,Opera eorum in manu Dei sunt; utrum amor sit an 
odium, nescit homo*, id quod enarratores iudaei explicant de amore 
vel odio, quae iis futura sunt ab hominibus. Ceterum in ecclesia 
semper textus intellegebatur de amore vel odio divino; unde, licet 
verba in textu originali sensum magis indeterminatum prae se ferant, 
saltem habetur argumentum traditionis. ,De propitiato peccato noli 
esse sine metu^ (Eecli 5, 5), quia scl ignoramus, num vere bonam 
et sufficientem paenitentiam egerimus. ,Quis potest dicere: mundum 
est cor meum, purus sum a peccato?" (Prv 20, 9) Si admittenda 
esset fides illa fiducialis, omnes obligarentur ad hoc dicendum, quia 
fides illa tegeret omnia peccata, magna et parva, praeterita, prae- 
sentia, futura. At nulli ita loqui licet; nam ,nihil mihi conscius sum, 
sed non in hoc iustificatus sum* (1 Cor 4, 4), cum secundum pro- 
testantes in conscientia fidei fiducialis homo iustificetur. ,Cum metu 
et tromore vestram salutem operamini* (Phil 2, 12); fides autem 
fiducialis ex natura sua metum et tremorem excludit (cf. Bellarm., 
De iustif. l. 8, c. 4 sqq).  Pharisaeus habuit fiduciam se esse iusti- 
ficatum, publicanus eandem fiduciam non habuit; nihilominus ,de- 
scendit hic iustificatus in domum suam ab illo, quia omnis, qui se 
exaltat, humiliabitur, et qui se humiliat, exaltabitur^ (Lc 18, 14). 


365. Arg. 2. Ex SS. Patribus. 

S. Hieronymus explicans ilud Eccle 9, 1 2 ait: ,Porro hic sensus 
est: Etiam in hoc dedi cor meum et scire volui, quos Deus diligeret, 
quos odisset, et inveni iustorum quidem opera in manu Dei esse, et 
tamen utrum amentur a Deo an non, nunc eos scire non posse et 
ambiguos fluctuare, u&rum ad probationem sustineant an ad supplicium. 
In futuro igitur scient omnia et in vultu eorum sunt omnia, i. e. 
antecedet eos, cum de hac vita decesserint, notitia istius rei, quia 
tune est iudicium et nunc certamen. Et quicumque adversa sustinent, 
utrum per amorem Dei sustineant, ut Iob, an per odium, ut plurimi 

peccatores, nunc habetur incertum" (M 23, 1080). S. Gregorius M., 
cum a Gregoria, nobili matrona, rogatus esset, ut sibi diceret, num 
peccata sibi certe essent remissa, scripsit ad eam: ,Rem et difficilem 
et inutilem postulasti. Difficilem quidem, quia ego indignus sum, 
eui revelatio fieri debeat; inutilem vero, quia secura de tuis peccatis 
fieri non debes, nisi cum iam in die vitae tuae ultimo plangere 
eadem peccata minime valebis. Quae dies quousque veniat, semper 
suspecta, semper trepida metuere culpas debes atque eas cotidianis 
fletibus lavare* (l. 7, ep. 25; M 77, 878). Alia apud Bellarm., De 
iustif. l. 3, c. 7. 


9660. Arg. 3. Ex ratione. 

Nihil fide divina credere possumus, nisi quod est a Deo revela- 
tum. Atqui nullo modo est a Deo revelatum singulis hominibus pec- 
cata esse remissa. hRevelavit quidem Deus se paratum esse ad omnia 
peccata remittenda; sed condicionem adiecit: si dignam paenitentiam 
egissemus. Hane autem condicionem esse impletam nequaquam sin- 
gulis revelat; quamvis paucis revelaverit, ut Mariae Magdalenae et 
aliis. Ergo dicendum est sine speciali revelatione nullum hominem 
posse fide divina credere se esse iustificatum. — Haec est ratio, cur 
conc. trid. (sess. 6, c. 9) contrariam doctrinam damnet: ,Nam sicut 
nemo pius de Dei misericordia, de Christi merito, deque sacramen- 
torum efficacia dubitare debet, sic quilibet, dum se ipsum suamque 
propriam infirmitatem et indispositionem respicit, de sua gratia for- 
midare et timere potest, cum nullus scire valeat certitudine fidei, cui 
non potest subesse falsum, se gratiam Dei esse consecutum* (Dens. 
n. 802). Canonibus vero 13 et 14 contrarium docentes anathemate 
percellit (Denz. n. 823 sq): ,Si quis dixerit omni homini ad remis- 
sionem peccatorum assequendam necessarium esse, ut credat certo et 
absque ulla haesitatione propriae infirmitatis et indispositionis, peccata 
sibi esse remissa, A. S.^ ,8Si quis dixerit hominem a peccatis ab- 
solvi ac iustificari eo, quod se absolvi ac iustificari credat, aut, nemi- 
nem esse iustificatum, nisi qui credat se esse iustificatum, et hac sola 
fide absolutionem et iustificationem perfici, A. S.* 


367. Potest quidem homo ex bonis operibus, quae facere solet, et 
ex horrore peccati, quem habet, cum morali quadam certitudine con- 
eludere se esse in statu gratiae, quia fructus boni ostendunt arborem 
bonam; at haec non est certitudo, quae revelatione divina nititur, 
sed quae ex coniectura humana procedit et ideo non ab omni periculo 
erroris libera est (cf. S. Thom. 1, 2, q. 112, a. 5). Neque maior 
certitudo plerisque hominibus utilis est, ne scl. de sua salute nimis 
praesumant. Quae praesumptio in isto tentationum loco non ex- 
pedit, ubi tanta est infirmitas, ut superbiam possit generare securitas* 
(S. August, De corr. et grat. c. 19, n. 40; M 44, 941). Sic phari- 

saeus ille in evangelio (Le 18) ex bonis suis operibus se tuto de 
iustificatione sua praesumere posse putabat, at vehementer fallebatur, 
cum sine caritate nullum opus supernaturaliter bonum ait (1 Cor 13); 
utrum autem veram caritatem habeamus, non est certum certitudine 
fidei; ergo de nobis ipsis quam maxime diffidere, in Deo vero fir- 
mam spem ponere convenit. Ita diffdentia de nobis ipsis servat 
humilitatem, fiducia vero in Deum confert verum gaudium et animi 
tranquillitatem. 


368. Denique protestantes ipsi ostenderunt se doctrinam suam non 
credere, cum eos sectarios, qui alia dogmata tenebant, ut sacramen- 
tarios et anabaptistas, damnationis reos esse dicerent, quamvis hi 
quoque eandem fidem fiducialem profiterentur; ergo confessi sunt fidem 
fiducialem illam non esse signum certum iustificationis et salutis. 
Obiectiones vide apud Bellarminum, De iustif. l. 3, c. 9 sqq. 


369. Schol. Nonnulli quoque theologi catholici docuerunt hominem 
posse habere certitudinem fidei de iustificatione sua. Hi nihilominus 
valde dissentiunt ab haereticis, cum doceant neque hanc fidem per se 
solam iustificare hominem, sed potius supponere iustificationem iam 
factam, neque homines obligari ad hane fidem habendam.  Distinguunt 
enim inter fidem catholicam, quae omnibus hominibus ab ecclesia pro- 
ponitur, et fidem divinam privatam, qua singuli homines sine speciali 
revelatione credere possunt se esse iustificatos, quia omnibus con- 
dicionibus satisfecerunt, quibus positis Deus iustificationem promisit. 
De hac re multum disputabatur in iisdem congregationibus theologo- 
rum concilii tridentini, in quibus etiam quaestio erat de duplici iustitia 
(cf. supra Prop. XXVIII, Schol), ubi alii illam fidem defendebant, alii 
impugnabant. Speciale opusculum ad defendendam hanc sententiam 
scripsit Ambros. Catharinus, qui censet conc. trid. solum docuisse nulli 
homini constare fide catholica de sua iustificatione, non vero negasse 
posse haberi sime speciali revelatione fidem divinam privatam de iusti- 
ficatione propria. Attamen hanc fidem ita explicat, ut reapse non sit 
fides sed ad summum certitudo theologica, cum vel concedat posse 
huie fidei falsum subesse. Sed quidquid est de nomine, theologi 
unanimiter fere docent ne certitudinem quidem theologicam, nedum 
certitudinem fidei de hac re ab ullo homine sine speciali revelatione 
acquiri posse (cf. Suarez l. 9, c. 9, n. 18 sqq; c. 10, n. 6 sqq). Nam 
ipsa quoque certitudo theologica excludi videtur per modum loquendi 
conc. trid.; docet enim propter dubitationem de propria dispositione: 
homines non debere ,absque ulla dubitatione apud semet ipsos statuere 
se esse iustificatos^ neque appetere hae in rei certitudinem, ,cui non 
potest subesse falsum* (sess. 6, c. 9). Ubieumque enim actus hu- 
manus internus et maxime actus supernaturalis ad effectum aliquem 
absolute requiritur, non potest haberi ea evidentia, quae ad absolutam 

certitudinem necessaria est, et consequenter semper plus minusve in- 
certa manet minor huius argumenti theologici: Deus promisit gratiam 
omni homini rite disposito ; atqui ego rite me disposui ; ergo habeo 
gratiam. Semper enim dubitari potest, utrum quis se disposuerit, 
,sicut oportet^. Debemus igitur contenti esse certitudine morali latiore, 
qualis generatim sufficit ad usum vitae, etiam in rebus gravioribus 
(cf. Suarez l. 9, c. 11). 


SECTIO IV. 


DE STABILITATE ET DE AUGMENTO GRATIAE 
SANCTIFICANTIS. 


Prop. XXXI. Gratia habitualis omni et solo peceato mor- 
tali amittitur. 


970. Quidam Aaeretici, ut lovinianus et postea Calvinus, putaverunt 
gratiam semel acceptam non posse amitti, eos autem, qui pereant, 
ad summum specietenus fuisse in statu gratiae, non vero re ipsa. 
Contra hos docet ecclesia catholica, posse aliquem vere iustificari et 
postea a gratia deficere, amitti autem gratiam per omne et solum 
peccatum mortale; et posse gratiam ita amitti, u& numquam postea 
recuperetur, id quod Wiclif et alii haeretici negabant. Dicebant enim, 
si quis gratiam semel habuerit et dein amiserit, eum certo ante mortem 
gratiam recuperaturum esse. 


371. Supponimus hoc loco esse ef peccata mortalia et peccata venialia, 
id quod ab haereticis saec. XVI et aliis negabatur. Peccatum igitur 
mortale est, quo homo se cum plena deliberatione a Deo avertit et 
beatitudinem suam in creatura collocat; peccatum autem veniale est, 
quo homo non vult se deliberate a Deo avertere, sed servata habitu- 
dine ad Deum finem ultimum deficit a debito ordine in usu creatura- 
rum. Negarunt haeretici, ut Lutherus et alii, quolibet peccato mortali 
amitti iustificationem, sed hunc effectum soli peccato infidelitatis ad- 
seripserunt. Probamus igitur primo, omni peccato mortali amitti gra- 
tiam; dein solo peccato mortali gratiam amitti. Cf. IX, n. 495 sqq. 


Pars I. Omni peccato mortali amittitur gratia. 


972. Arg. 1. Ex'S. Scriptura. 


Si averterit se iustus a iustitia sua et fecerit iniquitatem secun- 
dum omnes abominationes, quas operari solet impius, numquid vivet? 
Omnes iustitiae eius, quas fecerat, non recordabuntur; in praevari- 
catione, qua praevaricatus est, et in peccato suo, quod peccavit, in 

ipsis morietur^ (Ez 18, 24). S. Paulus monet corinthios, ut peccata 
fugiant, quia ,neque fornicarii neque idolis servientes . . . regnum 
Dei possidebunt^ (1 Cor 6, 9; cf. 10, 12 sqq); ergo per peccata, quae 
ibi enumerantur, gratia amittitur. S. Ioannes docet semen Dei et 
vitam aeternam non posse manere in eo, qui peccatum committat; 
nam ,qui facit peccatum, ex diabolo est^ (1Io 3, 8 sqq). ,Pecca- 
tum, cum consummatum fuerit, generat mortem" (Iac 1, 15). ,Vide 
ergo bonitatem et severitatem Dei; in eos quidem, qui ceciderunt, 
severitatem, in te autem bonitatem Dei, si permánseris in bonitate; 
alioquin et tu excideris^ (Rom 11, 22). ,Tene quod habes, ut nemo 
accipiat coronam tuam* (Ape 3, 11). Quare vel ipse S. Paulus de 
se ait: ,Castigo corpus meum et in servitutem redigo, ne forte, cum 
alii praedicaverim, ipse reprobus efficiar^ (1 Cor 9, 27). 


973. Avg. 2. Ex traditione. 


S. Athanasius: ,llle, qui cecidit in grave aliquod vitium, non 
amplius in Deo est, eo quod Sanctus et Paracletus Spiritus, qui in 
Deo est, ab eo recesserit; sed huiusmodi peccator in illo [diabolo] 
erit, cui se subiecit^ (Orat. contra arian. 3, n. 25: M 20, 375). 
S. Augustinus: ,Si iam regeneratus et iustificatus in malam vitam 
sua voluntate relabitur, certe iste non potest dicere: Non accepi! 
quia acceptam gratiam Dei suo in malum libero amisit arbitrio* 
(De corr. et grat. c. 6, n. 9; M 44, 921). S. Bernardus: ,Eecce sanus 
factus es, iam amplius noli peccare, ne deterius tibi aliquid con- 
tingat (Io 3, 11). Audis recidere quam incidere esse deterius? Pro- 
inde invalescente periculo invalescat et metus. Beatus es, si cor 
tuum triplici isto timore repleveris, ut timeas pro accepta gratia, 
amplius pro amissa, longe plus pro recuperata" (Sermo 54 in Cant., 
n. 11; M 183, 1043). 

Conc. trid. (sess. 6, c. 15) definivit: ,Adversus etiam hominum 
quorundam callida ingenia, qui per dulces sermones et benedictiones 
sedueunt corda innocentium, asserendum est: non modo infidelitate, 
per quam et ipsa fides amittitur, sed etiam quocumque alio mortali 
peccato, quamvis non amittatur fides, acceptam iustificationis gratiam 
amitti, divinae legis doctrinam defendendo, quae a regno Dei non 
solum infideles excludit, sed et fideles quoque fornicarios, adulteros . . . 
ceterosque omnes, qui letalia committunt peccata, a quibus cum di- 
vinae gratiae adiumento abstinere possunt, et pro quibus a Christi 
gratia separantur^ (Denz.n. 808). Damnavitque contrarium docentes 
can. 27 (Denz. n. 837). Cf. Suarez l. 11, c. 2, n. 6 sqq; Lessius, De 
div. perf. l. 13, c. 28, n. 198 sqq. 


974. Arg. 3. Ex ratione. 
Quodlibet peccatum mortale constituit hominem Dei inimicum, 
gratia autem facit hominem Dei amicum; ergo peccatum et gratia 

sunt formae contrariae. Atqui quando altera forma contraria in- 
ducitur, altera forma contraria expellitur. Ergo posito peccato gratia 
destruitur. Non destruit quidem peccatum physica sua entitate ha- 
bitum gratiae, quia non potest ullum ens naturale directe et physice 
destruere ens supernaturale, quod per solam omnipotentiam divinam 
producitur et conservatur; sed peccatum est talis naturae, ut ex se 
Dei odium et inimicitias mereatur; et quia homo per peccatum se 
plane a Deo avertit, Deus avertit se ab homine et destruit in eo 
ilam qualitatem, Qua homo formaliter iustus et Dei amicus con- 
stituitur (cf. Suarez l. 11, c. 4, n. 7 sqq). 


Pars II. Solo peccato mortali amittitur gratia. 


970. Arg. 1. Ex S. Seriptura. 


Eodem modo argumentum fit, quo supra (n. 176) probavimus 
omnes iustos, nisi speciale privilegium acceperint, incidere in peccata 
venialia, per quae non amittatur iustitia. 


970. Arg. 2. Ex iraditione. 


S. Augustinus: ,Non impediunt a vita aeterna iustum quaedam 
peccata venialia, sine quibus haec vita non ducitur^ (De spir. et litt. 
c. 28, n. 48; cf. c. 36, n. 65; M 44, 230 244). ,Baptismus abluit 
quidem peccata omnia ... sed non aufert infirmitatem, cui regeneratus 
resistit, quando bonum agonem luctatur, consentit autem, quando sicut 
homo in aliquo delicto praeoccupatur; propter illud gaudens in actione 
gratiarum, propter hoc autem gemens in allegatione orationum; ibi 
dicens: Quid retribuam Domino pro omnibus, quae retribuit mihi? 
(Ps 115, 3), hie dicens: Dimitte nobis debita nostra (Mt 6, 12).... 
Et innumerabilia, quibus divinae litterae plenae sunt, quae alternis 
vieibus vel exsultando de Dei bonis vel maerendo de nostris malis & 
filiis Dei dicuntur ex fide, quamdiu adhue filii sunt etiam saeculi huius 
pro vitae huius infirmitate, quos tamen Deus a filiis diaboli non solum 
lavacro regenerationis sed ipsius etiam, quae per dilectionem operatur, 
fidei probitate discernit, quia iustus ex fide vivit (Rom 1, 17). Haec 
autem infirmitas, cum qua usque ad corporis mortem defectu et pro- 
fectu alternante contendimus, magnique interest, quid vincat in nobis, 
regeneratione alia [caelesti] consumetur* (Contra duas epist. pelag. 
l1. 8, c. 8, n. 5; M 44, 590). S. Hieronymus pelagiano obicienti esse 
multos sine peccato, cum multi sint iusti, respondet: ,lustos esse 
concedo, sine omni autem omnino peccato, non assentior. Etenim 
absque vitio, quod graece dicitur xaxía, hominem posse esse aio; 
dvapptrtov, l. e. sine peccato, esse nego" (Dialog. 2 contra Pelag., 
M 45, 1705). 

Conc. trid. (sess. 6, c. 11): ,Licet in hac mortali vita, quantumvis 
sancti et iusti, in levia saltem et cotidiana, quae etiam venialia di- 

euntur, peccata quandoque cadant, non propterea desinunt esse iusti* 
(Denz. n. 804). Alia supra n. 179 sqq. 


3977. Arg. 3. Ex ratione. 


Homo, qui committit peccatum veniale, habitualiter Deum amat 
et paratus est ad non faciendum illud peccatum, si per hoc amitteret 
amicitiam divinam. Ergo in natura peccati venialis nihil est, quod 
cum gratia sanctificante pugnet, et consequenter Deus propter tale 
peccatum hominem gratia non privabit, et hoc eo minus, quia homo 
propter infirmitatem suam non potest omnia peccata venialia vitare. 
Deus enim non agit cum homine bonae voluntatis ut saevus tyrannus 
sed ut pater benignus. 

Unde porro dicendum est peccato veniali non minui gratiam sancti- 
ficantem. Nam si minueretur, posset homo per sola peccata venialia 
paulatim totam gratiam amittere et in mortem animae incidere, quod 
falsum est. Revera per solam multitudinem qua talem species rerum 
non mutatur; unde si unum peccatum veniale non continet aversionem 
a Deo fine ultimo neque pugnat cum gratia sanctificante, idem valet 
de multis peccatis venialibus. Immo Patres et concilia vocando peccata 
iustorum peccata cotidiana, satis innuunt ne per frequentem quidem 
horum peccatorum repetitionem destrui gratiam (ef. De virt. theolog. 
VIII, n. 93 sqq; Suarez l. 11, c. 3, n. 12 sqq; c. 8, n. 7 sqq). 


Prop. XXXIl. Gratia sanetificans est graduum et aug- 
menti eapax. 


378. 1. lovinianus docuit gratiam et virtutes in omnibus esse aequales. 
Lutherus vero et alii haeretici, qui censebant nos sola imputatione 
meritorum Christi iustificari, consequenter docebant omnes iustificatos 
habere eundem gradum iustitiae. Hoc esse falsum iam inde efficitur, 
quod diversi sunt gradus gloriae caelestis, quae datur unicuique se- 
cundunf mensuram iustitiae suae, ut ostensum est in tractatu de Deo 
fine ultimo (III, n. 517 sqq). ltaque iam in prima iustificatione ad- 
ultorum (nam de infantibus idem affirmari nequit) singulis infunditur 
gratia. secundum mensuram dispositionis et cooperationis, ut definivit 
conc. trid. sess. 6, c. 7. Ad hoc 88. Patres applicant illud apostoli: 
,Unieuique nostrum data est gratia secundum mensuram donationis 
Christi^ (Eph 4, 7). ,Non quod mensura Christi diversa sit, sed tantum 
gratiae eius infunditur, quantum valemus haurire* (S. Hieron., Contra 
Iovin. l. 2, n. 22; M 23, 320). Cf. S. Thom. 1, 2, q. 112, a. 4. 


379. 2. Gratia accepta augeri potest. Nam iustorum semita quasi 
lux splendens procedit et crescit usque ad perfectum diem* (Prv 4, 18). 
,Crescite in gratia et in cognitione Domini nostri et Salvatoris lesu 

Christi^ (2 Petr 3, 18). Hoc autem fit per bona opera, quae Deo 
offerimus; nam Deus retribuet ,et augebit incrementa frugum iustitiae 
vestrae (2 Cor 9, 10). Unde ,qui iustus est, iustificetur adhuc, et 
sanctus sanctificetur adhuc^ (Ape 22, 11). ,S. q. d. iustitiam ac- 
ceptam non conservari atque etiam augeri coram Deo per bona 
opera; sed opera ipsa fructus solummodo et signa esse iustificationis 
adeptae, non autem ipsius augendae causam, A. S." (conc. trid. sess. 6, 
can. 24; Dene. n. 884; cf. 808). Fit autem formaliter hoc augmen- 
tum per intentionem physicam gratiae infusae. Causa efficiens ut 
infusionis ita augmenti gratiae est Deus. Causa vero moralis est 
vel susceptio sacramentorum vel alia bona opera, quibus homo me- 
retur augmentum gratiae. Quia vero illae quaestiones, quomodo et 
per quos actus augeantur habitus infusi, alibi tractantur (De virt. 
theol. VIIT, n. 59 sqq), solum hic restat quaestio, quid sit meritum; 
de qua quaestione statim agemus. 


880. 3. Potest quaeri, num gratia sanctificans sine ullo limite augeri 
possit. Difficultas nulla est quantum ad omnipotentiam Dei neque 
quantum ad capacitatem subiecti, quia haec capacitas est potentia 
oboedientialis, quae ex natura sua ad omnia extenditur, quae non in- 
volvunt contradictionem. Nullus igitur alius terminus statui debet, 
nisi qui inde oritur, quod Deus vult has tantum determinatas gra- 
tias dare, cum quibus praevidit hominem perventurum esse ad talem 
gradum gratiae sanctificantis. Cum enim haec scientia et hoc pro- 
positum divinum falli nequeant, ultra hunc gradum homo progredi 
nequit. Porro quia Deus voluit diversos esse gradus gloriae in regno 
suo, ideo decrevit etiam ea diversitate gratias actuales distribuere, 
ut ali ad aliam gloriam perventuri sint. Unde non potest quilibet 
homo eam assequi gratiam sanctificantem, quam quicumque sanctus 
habet, neque ullus homo potest pervenire ad gratiam B. Virginis, 
nedum ipsius Christi (cf. Suarez l 9, c. 6, n. 8 sqq). Hoc tamen 
non impedit, quominus quivis iustus possit semper in gratia crescere. 
Nam qui dixit: ,Ne verearis usque ad mortem iustificari, quoniam 
merces Dei manet in aeternum" (Eccli 18, 22), dabit quoque gratias, 
ut hoc monitum sequi possimus. Ex eo enim, quod Deus daturus 
non est gratias in indefinitum maiores, non efficitur eum umquam 
velle desistere nobis dare gratiam. Contra, quia usque ad mortem 
mandata eius observare et tentationibus resistere debemus, semper 
divina gratia praesto est, sine qua neque tentationes superare neque 
mandata servare possumus. Sed fieri nequit, ut mandata servemus 
et tentationes superemus, quin in gratia crescamus. Ergo non solum 
semper possumus in gratia crescere, sed etiam debemus. Unde 
SS. Patres monent numquam a studio perfectionis esse cessandum, 
ne ab itineris nondum finiti intentione cessantes ibi incidant in de- 
ficiendi perieulum, ubi proficiendi deposuerint appetitum^ (S. Leo M., 

Sermo 40, in Quadrag. 2, c. 1; M 54, 268). Immo homines com- 
muniter ope auxiliorum divinorum multo maiorem gratiam assequi 
possunt quam reapse assequuntur; ,nam secundum ordinariam legem 
nullus est iustus, qui aliquando vel saepe non deficiat aliquantulum 
in respondendo divinae vocationi sufficienti et in consentiendo illi seu 
cooperando eum illa, vel nullum conatum ex parte sua adhibendo et 
consequenter resistendo, ne sufficiens gratia effectum habeat, vel minus 
conando, quam cum eadem gratia posset, et consequenter faciendo, 
ut gratia illa, ad plus sufficiens, minus efficax sit^ (Suarez l. 9, c. 6, 
n. 11) Consequenter omnis iustus usque ad finem vitae potest pro- 
ficere in gradu cooperationis cum gratia actuali; et quo perfectius 
cum gratiis iam acceptis cooperatus fuerit, eo maiores sine dubio in 
futurum accipiet, quia Deus generositate superari nequit. 


PARS III. 
DE FRUCTU GRATIAE SEU DE MERITO. 


SECTIO I. 
DE NATURA MERITI SUPERNATURALIS. 


Prop. XXXIII. Meritum est bonum opus, dignum retribu- 
tione apud Deum. 


381. 1. Christus Dominus homines per gratiam sibi insertos comparat 
cum palmitibus virtute vitis fructus ferentibus: ,Ego sum vitis, vos 
palmites; qui manet in me et ego in eo, hic fert fructum multum* 
(Io 15, 5). Hi autem fructus, in quantum per eos ,fructificamus Deo* 
(Rom 7, 4), sunt obiectum retributionis divinae (2 Thess 1, 3 sqq), 
et sic vocantur merita. ,Cum enim ille ipse Christus Iesus, tamquam 
caput in membra et tamquam vitis in palmites, in ipsos sanctificatos 
iugiter virtutem influat, quae virtus bona eorum opera semper ante- 
cedit et comitatur et subsequitur, et sine qua nullo pacto Deo grata 
el meritoria esse possent, nihil ipsis iustificatis amplius deesse cre- 
dendum est, quominus plene illis quidem operibus, quae in Deo sunt 
facta, divinae legi pro huius vitae statu satisfecisse et vitam aeternam 
suo etiam tempore, si tamen in gratia decesserint, consequendam vere 
promeruisse censeantur^ (cone. irid. sess. 6, c. 16; .Denz. n. 809). 


902. 2. Meritum est opus, cui merces debetur, et ideo supra (n. 201 sqq) 
diximus primam gratiam non esse obiectum meriti; nam ,ei, qui 
operatur, merces non imputatur secundum gratiam, sed secundum de- 
bitum*^ (Rom 4, 4). Est igitur meritum in abstracto qualitas operis 
humani postulans retributionem ; in concreto vero est ipsum opus tali 
qualitate affectum. Meritum autem theologicum est opus dignum, quod 
& Deo retributionem habeat. Unde fit, ut nomen meriti de se in- 
differens sib ad bonum et malum opus, quia utrumque aliqua retribu- 
lione dignum est apud Deum, de quo propterea scriptum est, quod 
reddit unicuique secundum opera sua (Mt 16, 27). ... Iam vero usu 
theologico receptum est, ut meritum simpliciter dictum in bonam 

partem sumatur pro merito praemii; nam meritum supplicii vocari 
solet demeritum, vel cum addito malum meritum, ut appellat A4ugu- 
stinus (De grat. et lib. arb. c. 5 et 6), vel meritum supplieii ex eodem 
in l. 83 quaest. q. 68* (Suarez l. 12, ante c. 1, n. 4; cf. S. Thom. 1, 2, 
q. 21, a. 8 4). Quamvis autem opera quoque natüraliter honesta a Deo 
aliquod praemium mereantur (quod meritum interdum a SS. Patribus 
solet humanum vocari, quia fit solis humanis viribus, cf. arausic. Il 
can. 6), tamen inter christianos meritum simpliciter dictum intellegi- 
tur opus supernaturaliter bonum ; et hoc est meritum, quod est fructus 
gratiae, de quo hic agimus. 


383. 3. Est igitur in merito imprimis considerandum ipsum opus, 
quod est praemio dignum, et hoc est meritum aptitudinale seu in 
actu primo. Debet in opere inesse aliqua proportio ad praemium, 
quae proportio solet exprimi illis: do, ut des; facio, ut facias; vel: 
do, quia dedisti; facio, quia fecisti. Retributio enim ad hoc fit, ut 
aequalitas servetur et operanti reddatur, quod ipse in retribuentis 
favorem praestitit. 

Potest autem inter id, quod praestatur, et id, quod pro retributione 
accipitur, diversa proportio intercedere. Interdum enim accidit, ut 
unus alteri obsequium praestet, quod liberalitatem alterius respiciat 
eb dignitatem quidem aliqualem contineat, attamen talem, qualis 
praemio conferendo nulla ratione sit aequalis, ut si quis studet et 
conatur in utilitatem vel honorem alterius aliquid facere, sed viribus 
deficit; tunc enim alterum bonam voluntatem pro ipso opere praemio 
ornare decet. Hoc meritum vocatur meritum de congruo; quod etiam 
vocatur meritum late, improprie, analogice dictum, quia scl. ad digni- 
tatem meriti simpliciter dicti non ascendit. 


384. Meritum enim proprie dictum seu meritum de condigno habet 
quandam aequalitatem cum praemio, ut praemium tantum valeat 
quantum opus praestitum. Potest sub hoc respectu comparari cum 
emptione, in qua aequalitas inter merces et pretium servari debet. 
Nihilominus in merito aequalitas non requiritur tam perfecta quam 
in emptione. In emptione enim semper agitur de sola iustitia com- 
mutativa, et ideo semper adest summum quoddam et fixum pretium, 
ultra quod mihil postulari potest intra limites iustitiae, quaecumque 
sunt condiciones ementis. Contra vero in merito exspectatur eo maius 
praemium, quo nobilior et ditior est persona, in cuius obsequium fit. 
Unde etiamsi rex aliquod servitium sibi praestitum multo melius re- 
muneratur quam communis civis, potest tamen proportio esse servata 
inter opus et praemium. ltem in certaminibus solent praemia proponi, 
quae fortasse multum excedunt opus, quod praestatur, secundum se 
consideratum ; et tamen victor in certamine potest ex iustitia prae- 
mium postulare. Pendet igitur haec aequalitas multum ex morali 
Pesch, Praelectiones dogmatieae, V. Ed. 4. 16 

aestimatione hominum ideoque satis magnam latitudinem admittit, quia 
in merito non immediate res pro re datur, ut in emptione, sed is, qui 
meretur, opere suo alterum sibi obligat et ab eius gratitudine et 
magnanimitate praemium condignum exspectat. 


385. Quae si ad Deum applicamus, facile patet Dewm ab homine 
nihil accipere, quo ipse indigeat, vel unde utilitatem habeat, vel quod 
prius ipse homini non dederit; neque umquam aequalitas personarum 
exsistit inter Deum et creaturam, ut posito opere et soluto pretio 
sint personae inter se independentes et aequales. ,Unde non potest 
hominis ad Deum esse iustitia secundum absolutam aequalitatem, sed 
secundum modum suum. Modus autem et mensura humanae virtutis 
homini est à Deo. E ideo meritum hominis apud Deum esse non 
potest nisi secundum praesuppositionem divinae ordinationis, ita scl. ut 
id homo consequatur a Deo per suam operationem quasi mercedem, 
ad quod Deus ei virtutem operandi deputavit. ... Quià actio nostra 
non habet rationem meriti nisi ex praesuppositione divinae ordina- 
tionis, non sequitur, quod Deus efficiatur simpliciter debitor nobis 
sed sibi ipsi, in quantum debitum est, ut sua ordinatio impleatur* 
(S. Thom. 1, 2, q. 114, a. 1). Supposita autem hae ordinatione divina 
homo habet vires ad ponenda opera, quae habent proportionem ad 
determinata praemia a Deo recipienda. 


386. 4. Praeter valorem operis in actu primo, «4 habeatur meritum 
formale in actu secundo, requiritur acceptatio eius, qui praemium red- 
dere debet, Sicut enim in emptione nemo tenetur solvere pretium 
pro re oblata sed solum pro re accepta, ita is tantum debet opus 
aliquod sibi praestitum remunerari, qui ex pacto vel quasi pacto ad 
hoe se obligavit. Hoc eo magis de Deo verum est, quia Deus non 
ex natura rei aut lege superiore alicuius creaturae debitor est, sed 
potius per liberam voluntatem se debitorem constituit, ita ut solutionem 
debiti non tam creaturae quam suae fidelitati debeat (cf. S. Thom. 
1, 2, q. 21, a. 4). Quare S. Augustinus ait: ,Debitor factus est 
Deus, non aliquid à nobis accipiendo, sed quod ei placuit promittendo. 
Aliter enim dicimus homini: Debes mihi, quia dedi tibi; et aliter 
dicimus: Debes mihi, quia promisisti mihi. Deo autem numquam 
dicimus: Redde mihi, quia dedi tibi. Quid dedimus Deo, quando 
totum, quod sumus et quod habemus boni, ab illo habemus? Nihil 
ergo ei dedimus. . . . Illo ergo modo possumus exigere Dominum 
nostrum, ut dicamus: Redde, quod promisisti, quia fecimus, quod 
iussisti, et hoc tu fecisti, quia laborantes iuvisti^ (Sermo 158, c. 9, 
n. 2; M 38, 863). Et conc. trid. sess. 6, c. 16 iubet nos vitam aeternam 
sperare ,tamquam mercedem ex ipsius Dei promissione ... redden- 
dam". Haec igitur acceptatio Dei non confert operi dignitatem neque 
eam auget, sed efficit, ut relatio aptitudinalis, quae operi per se 

inest, transeat in relationem actualem. Potest autem haec acceptatio 
ex parte Dei adesse aut per legem naturalem aut per legem posi- 
livam; ubi autem agitur de merito supernaturali, necessario requiritur 
revelatio supernaturalis. Itaque cum haec duo concurrunt: valor pro- 
portionatus operis in actu primo et acceptatio Dei promittentis prae- 
mium, oritur meritum stricte dictum, ad quod reddendum Deus ex 
iustitia se obligat. Ubi vero aut, unum aut alterum deest, non habetur 
meritum de condigno, sed ad summum meritum de congruo. Unde 
quoties Deus promittit aliquod praemium, quod proportionem operis 
simpliciter excedit, impletio huius promissionis non est ex iustitia sed 
ex pura fidelitate. Haec simul cum iis, quae supra (Prop. XVIIT) 
iam dicta sunt, sufficiant de ipso conceptu meriti (cf. de Verbo incarn. 
n. 440 sqq et Suarez l. 12, c. 17, n. 6 sqq; c. 18, n. 5 sqq). 


Prop. XXXIV. Homo iustus bonis operibus vere meretur 
apud Deum. 


387. Cum secundum Aaereticos saec. XVI peccatum originale naturam 
humanam totaliter corruperit, iustificatio vero fiat per solam imputa- 
tionem externam meritorum Christi, consequens erat, ut dicerent ne 
iustificatum quidem posse bene agere. lta Lutherus ait: ,ln omni 
opere bono iustus peccat", et: ,Opus bonum optime factum est veniale 
peccatum* (art. 3132; Denz.n. 771 sq) Cum vero hi articuli essent 
dammati, in assertione eorum eo processit, ut diceret: ,Omne opus 
iusti damnabile est et peccatum mortale, si iudicio Dei iudicetur" 
(ef. Móhler, Symbolik $ 22). Secundum Calvinum bona opera iusto- 
rum coram Deo sunt ,inquinamenta et sordes" (Inst. 1. 3, c. 2, n. 4). 
Concedunt tamen Deum etiam foeditatem operum nostrorum per merita 
Christi tegere et propter fidem nostram ea reputare, ac si bona essent, 
et pro iis etiam dare mercedem bonorum temporalium, non vero vitam 
aeternam. Ergo neque bona opera necessaria sunt ad vitam aeternam 
merendam, sed ad summum necessaria sunt naturali quadam con- 
sequentia, quatenus fides ex natura sua bona opera profert. Sed de 
hac re semper maxima exstitit differentia opinionum inter protestantes, 
ut videre est apud Móhler l. c. 


388. Arg. 1. Ex S. Scriptura. 

S. Scriptura saepe docet vitam aeternam esse mercedem bonorum 
operum; merces autem respondet merito. Ergo bona opera sunt meri- 
toria vitae aeternae. ,Gaudete et exsultate, quoniam merces vestra 
copiosa est in caelis (Mt 5, 12). Idem docet parabola de operariis 
in vinea, quorum unusquisque pro operibus suis mercedem accipit, 
prout dominus promiserat (Mt 20). ,Unusquisque propriam mercedem 
accipiet^ (1 Cor 3, 8). Ad idem recurrit, quod vita aeterna dicitur 


bravium: ,AÀd destinatum prosequor, ad bravium supernae vocationis 
16* 

Dei in Christo Iesu* (Phil 3, 14; cf. 1 Cor 9, 24); vel corona: ,Bonum 
certamen certavi, cursum consummavi, fidem servavi; in reliquo 
reposita est mihi corona iustitiae, quam reddet mihi Dominus in illa 
die iustus iudex; non solum autem mihi, sed et iis, qui diligunt ad- 
ventum eius* (2 Tim 4, 7 8; cf. Iac 1, 12); vel remuneratio et retributio: 
,Quodeumque facitis, ex animo operamini, sicut Domino et non ho- 
minibus, scientes, quod a Domino accipietis retributionem hereditatis" 
(Col 3, 23 24; cf. Hebr 10, 35; 11, 6). 


389. Vita aeterna dicitur dari pro bonis operibus: ,Venite, benedicti 
Patris mei; possidete paratum vobis regnum ab origine mundi; esurivi 
enim, et dedistis mihi manducare* . . . (Mt 25, 34); et secundum 
mensuram bonorum operum: ,Reddet unicuique secundum opera sua* 
(Mt 16, 27; cf. 1 Cor 3, 8). ,Qui parce seminat, parce et metet" ; 
et qui seminat in benedictionibus, de benedictionibus et metet^ (2 Cor 
9, 6). Unde sicut mali per peccata merentur poenam aeternam, ita 
boni per bona opera merentur vitam aeternam (cf. Mt 25, 34 sqq; 
Rom 2, 7sqq; 2 Cor 5, 10). Ergo ratio meriti, quae inest bonis 
operibus iustorum, in Scriptura effertur omnibus modis et verbis, qui- 
bus apte significari potest. 


890. Avg. 2. Ex SS. Patribus. 


SS. Patres scriptis eb sermonibus suis christianos ad bona opera 
exhortantur propositis praemiis vitae aeternae. Horum dicta Bellar- 
minus multa collegit (De iustif. 1. 5, c. 4), ex quibus pauca excerpsisse 
iuvat. S. Ignatius M.: ,Placete illi [Christo], cui militatis, a quo 
et stipendia fertis ... deposita vestra sint opera vestra, ut accepta 
vestra digne reportetis^ (Ad Polycarp. 6, 2). S. lustinus M.: ,Edocti 
a prophetis poenas et supplicia ac bonas remunerationes pro meritis 
actionum cuiusque irrogari, verum esse confirmamus" (Apol. I n. 43; 
M 6, 391). S. Irenaeus: ,Pretiosam arbitremur coronam, videlicet 
quae per agonem nobis acquiritur, sed non ultro coalitam, et quanto 
per agonem nobis advenit, tanto est pretiosior^ (Adv. haer. l. 4, 
c. 97; M 7, 1104). S. Cyprianus: ,Pervenire ad videndum Deum 
potes, dum Deum et moribus et operibus promereris^ (De op. et 
eleemos. 14; H 1, 384). S. Ambrosius: ,Nonne evidens est meri- 
torum aut praemia aut supplicia post mortem manere?* (De offic. 1. 1, 
c. 15, n. 57; M 16, 40). Multa alia habes in homiliis SS. Patrum, 
quae sunt in breviario in communi sanctorum, et apud Ateberger, Ge- 
schichte der christl. Eschatologie, Freiburg 1896, 67 sqq 129 sq 
236 sq 299 sq 351 527. 


189. Arg. 3. Ex conciliis. 


Conc. arausic. I1 can. 18: ,Debetur merces bonis operibus, si fiant; 
sed gratia, quae non debetur, praecedit, ut fiant* (Denz. n. 191). 

Conc. lateran. IV c. ,Firmiter*: ,Non solum virgines et continentes; 
verum etiam coniugati per rectam fidem et operationem bonam pla- 
centes Deo ad aeternam merentur beatitudinem pervenire" (Denz. 
n. 480). Conc. trid. (sess. 6, c. 16): ,Bene operantibus usque in 
finem et in Deo sperantibus proponenda est vita aeterna, et tamquam 
gratia... et tamquam merces ex ipsius Dei promissione bonis ipsorum 
operibus et meritis fideliter reddenda* (Dene. n. 809). 


392. Arg. 4. Ex ratione. 


a) In nullo regno bene instituto princeps indifferens est, utrum 
subditi bene an male agant, multum conferant ad decorem et gloriam 
regni an parum vel nihil, sed praemiis e& poenis propositis subditos 
a malo avertere et ad bonum inducere conatur. Hic igitur agendi 
modus naturae hominis valde accommodatus est ; unde Deus censendus 
est tali modo eum hominibus agere velle. Revera in ordine naturali 
et ex lege naturali hane fuisse condicionem hominum concors est 
philosophorum optimorum sententia; gratia autem naturam non de- 
struit sed perficit. 

Tum in ordine naturali tum in ordine supernaturali homo habet 
plenum. dominium actuum suorum; ergo potest liberum Deo obsequium 
praestare. Quamvis autem hoc obsequium Deo debeatur, tamen, in 
quantum ex bona voluntate praestatur, laude et praemio dignum 
est, quia is, qui ita operatur, aliquid de suo libere ad glorificandum 
Deum confert. Immo si Deus vult, ub vitam aeternam mereamur, 
ipsum meritum est obsequium, quod ei debemus (cf. S. Thom. 1, 2, 
q. 21, a. 4; q. 114, a. by 


393. b) Est quidem verum in ordine supernaturali hominem per 
ipsam infusionem gratiae sanctificantis fieri heredem regni caelestis 
et vi solius gratiae adepturum esse regnum caeleste, etiamsi gratia 
nullos fructus bonorum operum ferre potuerit, ut videre est in in- 
fantibus, qui baptizati ante usum rationis moriuntur. Sed hoc non 
impedit, quominus homo iustus per bona opera augmentum gloriae 
mereatur. Immo eadem gloria, quae iam titulo hereditatis debetur, 
alio titulo acquiri potest; unde multi theologi censent in iustificatione 
adulti etiam primam gloriam esse obiectum meriti, de qua quaestione 
infra dicemus (n. 420 sqq). 


394. c) Neque quicquam obstat, quominus dicantur bona opera mereri 
gloriam. caelestem. de condigno, ita ut Deus ex iustitia det hane re- 
tributionem. Cum de promissione Dei non possit esse dubium, unica 
quaestio est de dignitate bonorum operum in actu primo. Dignitas 
operum supernaturalium procedit ex gratia sanctificante. Ergo si gratia 
sanctificans habet proportionem ad vitam aeternam, eadem proportio 


inest in operibus, cuius principium dignificativum est gratia. lam vero 

gratia ex natura sua facit nos filios Dei et heredes vitae aeternae; 
ergo habet proportionem ad vitam aeternam eamque cum bonis operi- 
bus communicat. Remote autem merita nostra fundantur in meritis 
Christi, quae per opera nostra nobis applicantur. Atqui merita Christi 
habent proportionem ad vitam aeternam nobis comparandam. Ergo 
etiam opera nostra, quorum dignitas moralis derivatur ex dignitate 
meritorum Christi, quae per gratiam in nos influunt. Sine dubio 
Christus potuit nobis mereri, ut nostra opera sint meritoria vitae 
aeternae et quidem de condigno; nam dignitas operum eius longe 
excedit omnia praemia, quae Deus nobis potest dare. Quia autem 
merita nostra dignitatem suam habent ex meritis Christi et. ultimatim 
ex caritate Dei, ideo, quamvis ex iustitia iis debeatur merces, eadem 
merces nihilominus est vera gratia. ,lta neque propria nostra iustitia 
tamquam ex nobis propria statuitur, neque ignoratur aut repudiatur 
iustitia Dei. Quae enim iustitia nostra dicitur, quia per eam nobis 
inhaerentem iustificamur, illa eadem Dei est, quia a Deo nobis in- 
funditur per Christi meritum. ... Absit, ut christianus homo in se 
ipso vel confidat vel glorietur et non in Domino, cuius tanta est erga 
omnes homines bonitas, ut eorum velit esse merita, quae sunt ipsius 
dona^ (comc. trid. sess. 6, c. 16; Denz. n. 809). ,Nam qui ex nobis 
tamquam ex nobis nihil possumus, eo cooperante, qui nos confortat, 
omnia possumus. lta non habet homo, unde glorietur, sed omnis 
gloriatio nostra in Christo est, in quo vivimus, in quo meremur, in 
quo satisfacimus facientes fructus dignos paenitentiae, qui ex illo vim 
habent, ab illo offeruntur Patri et per ilum acceptantur a Patre* 
(l. c. sess. 14, c. 8; Denz. n. 904). Gratia quidem etiam in alio 
ordine, in quo non esset ex meritis Christi, haberet hanc dignitatem, 
qua redderet opera hominum meritoria vitae; sed dignitas, quae 
gratiae inest, optime apparet ex eo, quod gratia est dignus fructus 
meriti Christi. —— 


995. d) Unde mirum non est, quod in S. Scriptura gratia dicitur 
fons aquae salientis in vitam aeternam^ (Io 4, 14) et ,semen Dei* 
(LIo 3, 9). Ad haec verba S. Thomas notat: ,Gratia Spiritus Sancti, 
quam in praesenti habemus, etsi non sit aequalis gloriae in actu, est 
lamen aequalis in virtute, sicut semen arboris, in quo est virtus ad 
totam arborem. Et similiter per gratiam inhabitat hominem Spiritus 
Sanctus, qui est sufficiens causa vitae aeternae; unde et dicitur esse 
pignus hereditatis nostrae* (1, 2, q. 114, a. 3 ad 3). Si enim Spiritus 
Sanetus sua praesentia et motione dignificat bona nostra opera, haec 
opera necessario sunt in eodem ordine, in quo est terminus huius 
motionis et ultima perfectio huius unionis, i. e. visio beatifica. Quare 
damnata est haee (18) prop. Baii: ,Opera bona, a filiis adoptionis 
facta, non accipiunt rationem meriti ex eo, quod fiant per Spiritum 
adoptionis inhabitantem corda filiorum Dei* (Denz. n. 1013). 

396. e) Licet igitur opera nostra, in quantum procedunt ex humano 
arbitrio, non habeant proportionem ad vitam aeternam, el sic ex 
nobis simus servi inutiles, tamen opera nostra, prout a gratia pro- 
cedunt, sunt condigna praemio vitae aeternae. Quia autem gratia 
est gratuitum Dei donum, patet, etiamsi Deus ex iustitia det. coronam 
beatitudinis, nihilominus infer opera humana et retributionem divinam 
non servari rigorem iustitiae; quia, ubi gratia concurrit, ibi deest 
rigor iustitiae. Excluso igitur rigore iustitiae manet nihilominus pro- 
prie dicta iustitia, et ita nulla est ratio intellegendi verba S. Scripturae 
sensu improprio, quando Deus dicitur reddere coronam iustitiae ut 
iudex iustus (2 Tim 4, 8), reddere mercedem propriam secundum 
euiusque laborem (1 Cor 3, 8), alia multa, quae omnia significant 
iustitiam proprie dictam. Similiter si conc. trid. (sess. 60, can. 32) 
definit iustos vere mereri vitam, illud ,vere^ nihil aliud potest signi- 
ficare nisi meritum de condigno, seu cui ex iustitia merces debetur; 
nam meritum de congruo non potest cum emphasi dici verum meritum. 
Hine, quamvis actus fidei, spei, contritionis, qui ante iustificationem 
fiunt, eam de congruo mereantur, tamen concilium simpliciter negat 
(sess. 6, c. 8) haec opera iustificationem mereri. Secundum .Palla- 
vicinum (Hist. conc. trid. 1. 8, c. 4) de hac re inter theologos concilii 
nulla erat dissensio, sed operibus iustificatorum ,omnes concedebant 
rationem meriti condigni ad conservandam augendamque gratiam aeter- 
namque felicitatem consequendam" (cf. Suarez 1. 12, c. 1, n. 10 sqq). 


SECTIO II. 
DE CONDICIONIBUS MERITI SUPERNATURALIS. 


Prop. XXXV. Ad meritum supernaturale ex parte actus 
requiritur, ut actus sit moraliter liber et moraliter bonus, et ut ex 
gratia actuali procedat. 


Pavs I. Actus, ut sit meritorius, debet esse moraliter liber. 


397. Libertatem indifferentiae ad. meritum. requiri constat ex dam- 
natione prop. 3 lansenii: ,Ad merendum et demerendum in statu 
naturae lapsae non requiritur libertas a necessitate, sed sufficit libertas 
a coactione* (Denz. n. 1094). S. Scriptura laudabilitatem actionis, 
quae realiter coincidit cum ratione meriti, inde repetit, quod homo 
potuit transgredi et non est transgressus, facere mala et non fecit" 
(Eccli 31, 10). ,Si volens hoe ago, mercedem habebo* (1 Cor 9, 17). 
,Si volueris mandata servare, conservabunt te* (Eccli 15, 16). 5i 
vis ad vitam ingredi, serva mandata. . . . Si vis perfectus esse, vade, 
vende quae habes, et da pauperibus, et habebis thesaurum in caelo* 
(Mt 19, 17 21). Ergo Deus ,revelavit nobis per Scripturas suas 

sanctas esse in homine liberum arbitrium. ... Quia ipsa divina prae- 
cepta homini non prodessent, nisi haberet liberum voluntatis arbitrium, 
quo ea faciens ad promissa praemia perveniret" (S. 4uwgust., De grat. 
et lib arb. c. 2, n. 2; M 44, 882). ,Liberi arbitrii nos condidit 
Deus, nec ad vitia nec ad virtutes necessitate trahimur; alioquin ubi 
necessitas est, nec corona nec damnatio est (S. Hieron., Contra lovin. 
1.2, n. 3; M 23, 286). ,Ubi non est libertas, nec meritum. Propterea 
quae sunt carentia ratione animalia, nihil merentur, quia, sicut ratione, 
ita et libertate carent* (S. Bernard., Sermo 81 in Cantic. n. 6; 
M 183, 1174). Alia vide apud Bellarm., De grat. et lib. arb. l, 5, 
e. 25 sqq. Idem ratio suadet, quia meritum est retributio quaedam, 
unde supponit aliquid a merente de suo tributum esse. Atqui homo 
eatenus tantum de suo potest aliquid Deo tribuere, quatenus est do- 
minus suorum actuum, seu quatenus est liber. Cf. supra n. 65. 


398. Unde statim patet, quae libertas requiratur et sufficiat. Sine 
dubio sufficit libertas exercitii, quia, qui agit quod potest non agere, 
est dominus actus sui. Quare etiamsi quis esset ita confirmatus in 
bono, ut non posset peccare (cf. supra n. 191), hoc non impediret 
meritum; neque enim is, qui ita esset confirmatus, semper necessi- 
taretur ad agendum, cum aliud sit non peccare, aliud bene agere; 
quando igitur aliquod bonum faceret, libere faceret, quia posset non 
facere (cf. Suarez l. 12, c. 3, n. 9). Sufficit etiam libertas specifica- 
tionis, qua quis moraliter melius agit, cum possit minus bene agere, 
quia tunc liber est saltem quoad excessum bonitatis moralis. 


399. Sed difficultas oritur, quando adest sola libertas specificationis 
inter actus aequaliter bonos; ,verbi gratia an Petrus necessitatus ad 
eliciendum unum e duobus actibus caritatis omnino aequalibus, in- 
differens tamen ad eligendum, quem maluerit ex illis, mereatur prae- 
mium ex eo, quod eligat hunc individuum actum prae illo? Sunt 
complures recentiores, qui, cum tueantur libertatem Christi in adim- 
plendo praecepto per ordinem ad circumstantias non praeceptas, ad- 
iungunt quamcumque circumstantiam liberam relictam Christo suf- 
fecisse ad libertatem et meritum adimpletionis praecepti.... Sententia 
praecedens vel ex sola apprehensione terminorum impugnatur nullis- 
que argumentis efficacius impeditur quam iis, quae prima apprehensione 
cuivis occurrent. Quare primum sit: Nullius aestimationis moralis 
est opus, quod fit a voluntate moraliter determinata ad ilud. Opus 
autem, quod fit à voluntate physice determinata ad illud vel aliud 
eiusdem speciei omnino aequale, fit a voluntate moraliter determinata 
ad unum ... quia opus per omnia aequale alteri est unum cum illo 
in aestimatione morali.... Ergo iustus non merebitur apud Deum 
per opus, ad quod vel aliud omnino simile est determinatus.... Si 
quis esset determinatus ad unum ex duobus actibus odii Dei, immerito 

lueret poenas, quod eligeret unum prae alio. Ergo cum quis est de- 
lerminatus ad unum ex duobus actibus caritatis, immerito exigit 
praemium, quod eligat unum prae alio.^ Ita Ripalda (disp. 74, sect. 3). 
Idem docet card. de Lugo, ,quia, licet in eo casu adesset libertas 
physiea (ut ita dicam) seu in genere physico ... non tamen apparet 
ibi libertas in genere moris, quae fundat laudem, gratitudinem et 
meritum; haec enim libertas exigit, quod operans non sit antecedenter 
necessitatus ad hune actum vel alium similem et aequalem; si enim 
praecedit necessitas ad unum e duobus aequalibus, non tribuitur ad 
laudem, quod hune eligat prae illo, cum uterque sit aequalis; sicut 
si deberes mihi quattuor nummos nec posses etiam physice illos non 
dare, non esset materia laudis, quod hos potius quam illos omnino 
aequales dederis.... Pone hominem ex ignorantia invincibili habentem 
perplexitatem conscientiae, qua putat peccatum esse, si non audiat 
sacrum, quia est dies festiva; item peccatum aequale esse, si adsit 
sacro, quia est excommunicatus: quis credat hunc hominem re ipsa 
peceatnrum, si eligat unum ex his, quae existimat esse aequalia pec- 
cata? ... Sane ego facilius profitebor me ignorare prorsus omnia 
principia huius controversiae, quam concipiam illum hominem habere 
libertatem sufficientem ad peccatum et demeritum in eo casu; ergo 
similiter dicendum est de bonitate morali, non dari, quoties operans 
supponitur determinatus et necessitatus ad unum e duobus bonis om- 
nino aequalibus" (De incarn. disp. 26, sect. 10, n. 136 sq). ,Nexuere 
trieas nonnulli moderni post Granado et Herice, contendentes liber- 
tatem ad solos actus omnino aequales sufficere ad moralitatem et 
meritum.... Dicendum est autem cum communi theologorum con- 
sensu praedictam libertatem non sufficere ad moralitatem sumptam 
pro dignitate laudis aut vituperii, praemii aut supplicii* (Esparza, 
De actibus hum. q. 19, art. 1; cf. tract. de act. hum. III, n. 626 sq; 
Thom. Sanchez, De praeceptis decal. l. 1l, c. 11, n. 14; Coninck, De 
bonit. e& mal. actuum supern. disp. 9, n. 20, qui dicunt non sufficere 
,libertatem in genere entis*, sed requiri ,libertatem in genere moris* 
ad meritum). 


Pars II. Actus, ut meritorius sit, debet esse moraliter bonus. 


400. ,Omnes enim nos manifestari oportet ante tribunal Christi, ut 
referat unusquisque propria corporis, prout gessit, sive bonum sive 
malum* (2 Cor 5, 10). Iustificatis ,proponenda sunt apostoli verba: 
Abundate in omni opere bono, scientes, quod labor vester non est 
inanis in Domino (1 Cor 15, 58).... Atque ideo bene operantibus 
usque in finem et in Deo sperantibus proponenda est vita aeterna, et 
tamquam gratia filiis Dei per Christum Iesum misericorditer promissa 
eb tamquam merces ex ipsius Dei promissione bonis ipsorum operibus 
et meritis fideliter reddenda^ (conc. trid. sess. 6, c. 16; Denz. n. 809). 
Bona opera consistunt in observatione, mala vero opera in trans- 

gressione mandatorum Dei. Atqui sana ratio postulat, ut princeps 
solam legis observationem praemiis, transgressionem vero poenis af- 
ficiat. Ergo idem de Deo dicendum est. Opera vero indifferentia in 
individuo non exsistunt, et si exsisterent, sicut propter absentiam 
malitiae non essent digna poena, ita propter defectum bonitatis non 
essent digna praemio. Quomodo autem actus esse possit simpliciter 
bonus et secundum quid malus, dictum est in tractatu de actibus hu- 
manis III, n. 637 sqq (cf. Suarez l. 10, c. 4, n. 6 sqq). Quaerunt 
eliam, num pura omissio possit esse meritoria, id quod negandum 
videtur. Quamvis enim pura omissio possit sufficere ad voluntarium 
et liberum (cf. tract. de act. hum. III, n. 544 sqq) et etiam ad de- 
meritum, quando homo cum reflexione non facit quod potest et debet 
facere, tamen non videtur sufficere ad meritum, quia per actum meri- 
torium homo tendit ad finem supernaturalem, id quod fieri nequit per 
puram omissionem (cf. Suarez l. c. c. 2, n. 5 sqq). Similiter solus 
actus voluntatis per se et ratione sui est meritorius, quia ipse solus 
per se est actus liber et moralis, alii vero actus sunt morales, in 
quantum ab actu voluntatis pendent, et ideo per se actus externi non 
augent meritum sed solum per accidens, quatenus augent intensionem 
et diuturnitatem actus interni. De hac controversia cf. de act. hum. 
III, n. 629 sqq; Suarez l. 19, c. 6; de Lugo, De paenit. disp. 24, 
sect. 6;. Ripalda disp. 68 et append. ad disp. 74. 


Pars III. Actus, ut sit meritorius, debet ab actuali gratia 
procedere. 
401. Ratio est, quia actus debet esse supernaturalis, ut habeat pro- 
portionem ad finem supernaturalem. Iam vero ad eliciendum actum 
supernaturalem requiritur gratia actualis (Prop. IX). Ergo opus, ut 
sit meritorium, debet ab actuali gratia procedere. Nonnulli quidem 
eo processerunt, ut dicerent nullum actum posse esse meritorium, nisi 
& caritate imperatus esset. Sed haec opinio alibi refutatur (De virt. 
theolog. VIIT, n. 639) et sufficienter ostenditur falsa inde, quod conc. 
trid. sess. 6, c. 16 enumerans omnes condiciones meriti supernaturalis, 
nullam huius condicionis mentionem facit. Item S. Seriptura omni 
operi bono hominis iusti mercedem promittit (Mt 25, 34 sqq. 1 Cor 
15, 58). Unde Suarez de illa opinione ait: ,Opinionem hanc nullo 
modo probandam aut tolerandam censeo, quia parum consentanea 
videtur Seripturis et communi sensui ecclesiae et Patrum, nimiumque 
coartat merita sanctorum praeter Dei magnificentiam et largitatem 
et convenientem providentiam* (l. 12, c. 8, n. 9; cf. 29, n. 11). 


402. Ex altera vero parte actus, ut sit supernaturali praemio dignus, 
debet aliquo modo ex motivo fidei procedere. Nam actus, ut sit sicut 
oportet, ex gratia procedat necesse est. Gratia autem est potentia, 
quae refertur ad obiectum formale supernaturale (supra n. 69 sqq). 

Neque vero vuli Deus, ut homo per gratiam caeco impetu versus 
finem supernaturalem agatur, sed ut. gratia adiutus humano modo 
eum prosequatur. Ergo actus supernaturaliter meritorius aliquo modo 
ex motivo supernaturali seu ex motivo fidei procedat necesse est. 


403. Ideireo S. Scriptura, quoties loquitur de actibus meritoriis, aut 
loquitur de actibus, qui ex natura sua versantur circa obiectum reve- 
latione propositum, ut sunt actus fidei, spei, caritatis; aut si loquitur 
de actibus, qui possunt etiam ad naturalem honestatem pertinere, 
semper addit hanc condicionem: si ex motivo fidei fiant. ,Qui recipit 
prophetam in nomine prophetae, mercedem prophetae accipiet; et qui 
recipit iustum in nomine iusti, mercedem iusti accipiet; et quicumque 
potum dederit uni ex minimis istis calicem aquae frigidae tantum in 
nomine discipuli, amen, dico vobis, non perdet mercedem suam*^ (Mt 
10, 41 42). Quae verba Knabenbauer in hunc modum explicat: , ic 
có Üvopa, ratione habita muneris et dignitatis prophetalis, ergo quia 
propheta est, qui Dei impulsu loquitur et nuntium Dei ad homines 
perfert; similiter explicatur à» óvópact pov, Me 9, 41 órt XptacoD. &ace; 
si itaque propheta recipitur ,non propter saeculare patrocinium vel 
caducarum rerum causa, sed quia propheta est' (S. Chrysot.; Hieron. 
op. imperf.; Dion.; Cai. etc.), recipiens mercedem prophetae accipiet, 
quia scl. evadit cooperator prophetae, dum eum sustentat et iuvat, 
ut officio fungi possit (S. Pasch.; Thom.; Fab.; lIans.; Bar.); unde 
particeps fit meriti prophetae ideoque mercedis quoque (Cai). . .. 
Explicite autem monetur opus esse bona quam vocant Zntentione, cum 
apponatur i» nomine discipuli, i. e. quia ille est discipulus Christi, 
itaque Christi causa, propter reverentiam eius; cuius intentionis ne- 
cessitatem etiam declarat S. Paulus ad Rom 2 7 enumerans operis 
boni condieiones et adiuncta^ (Comment. in Matth. I, ed. 2, 423 sqq). 
Unde actus, etsi per se est, naturaliter honestus, dummodo ex motivo 
fidei fiat, est supernaturaliter meritorius. Si vero ex motivo natu- 
ralis tantum honestatis fi£, non est supernaturaliter meritorius. lta 
diligere diligentem est naturaliter honestum. Nihilominus ,si dili- 
gitis eos, qui vos diligunt [i. e. ex hoc solo motivo], quam mer- 
cedem habebitis?" (Mt 5, 46.) 


404. Unde apostolus docet Abraham nullam mercedem habiturum 
fuisse, si opera naturaliter tantum honesta fecisset (Rom 4, 2); me- 
ruit autem per opera sua, ,quoniam fides cooperabatur operibus illius 
et ex operibus fides consummata est^ (Iac 2, 22). Quare S. Paulus 
hane statuit regulam: Deus ,reddet unicuique secundum opera eius, 
iis quidem, qui secundum patientiam boni operis gloriam et honorem 
et incorruptionem quaerunt, vitam aeternam (Rom 2, 6 7). Ad quae 
verba Cornely notat: ,Bonum opus, in quo homo perseverare debeat, 
a Paulo intellegi opus supernaturaliter bonum, quod ex fide et caritate 

procedat atque ex seminatione spiritualis gratiae velut fructus spiritus 
exoriatur (cf, ad Gal 5, 22), clarum est, quia de fine supernaturali 
quaerendo agit, quem solis naturae viribus homo ne cognoscere qui- 
dem, multo minus ergo persequi et attingere potest^ (Comment. in 
Rom. 2, 6 sq). Itaque omnis vita supernaturalis iusti ex fide procedit:. 
Iustus ex fide vivit^ (Gal 3, 11). 


405. Quare conc. trid. docet: ,Fides est humanae salutis initium, 
fundamentum et radix omnis iustificationis^ (sess. 6, c. 8; Denz. n. 801), 
ita ut nulla prorsus iustificatio exsistat, quae non ex fidei influxu 
procedat, sieut fructus procedit ex influxu radicis. Hoc valet non de 
prima tantum iustitia sed etiam de progressu iustitiae: ,In ipsa iu- 
stitia, per Christi gratiam accepta, cooperante fide bonis operibus 
crescunt atque magis iustificantur^ (sess. 6, c. 10; .Denz. n. 803). 


406. SS. Patres saepe necessitatem fidei ad opera salutaria inculcant. 
S. Augustinus: ,Bonum opus intentio facit, intentionem fides dirigit. 
Non valde attendas, quid homo faciat, sed quid, cum facit, aspiciat, 
quo lacertos optimae gubernationis dirigat. Fac enim hominem op- 
lime gubernare navim et perdidisse quo tendit: quid valet, quia 
artemonem optime movet, dat proram fluctibus, cavet ne latera in- 
fligantur, tantis est viribus, ut detorqueat navim, quo velit atque 
unde velit, et dicatur ei: Usquequo is? et dicat: Nescio; aut non 
dicat: Nescio, sed dicat: Ad illum portum eo, nec in portum sed in 
saxa festinet? Nonne iste, quanto sibi videtur in navi gubernanda 
agilior et efficacior, tanto perniciosius eam sic gubernat, ut ad nau- 
fragium properando perducat? "Talis est et qui optime currit praeter 
viam. Nonne ergo erat melius et tolerabilius, ut esset gubernator 
ile aliquanto invalidior, ut cum labore et aliqua difficultate guberna- 
cula regeret eb tamen rectum debitumque cursum teneret; rursumque 
ile pigrius etiam et imbecillius, tamen in via ambularet, quam praeter 
viam fortiter curreret? . E bonis operibus sperasti terrenam quan- 
dam felicitatem: impius. es Non est ita merces fidei. Cara res est 
fides, vili illam addixisti. Impius ergo es, et nulla sunt ista opera 
tua. Moveas licet in bonis operibus lacertos et videaris navim optime 
gubernare, in saxa festinas.... Corrige fidem, dirige fidem, dirige viam; 
et si habes bonos pedes, ambula iam securus, curre, viam tenes; 
quanto melius cucurreris, tanto facilius pervenies. Sed forte claudicas 
aliquantum. Saltem a via noli recedere; etsi tardius, perventurus es; 
noli remanere, noli retro converti, noli deviare* (Enarr. 2 in Ps. 31, 
n. 4 sqq; .M 36, 259 sqq). Huc revocari potest doctrina toties à 
S. Augustino repetita: ,Neminem recte vivere nisi ex fide", seu qua- 
tenus ,fideliter vivit^ (Contra Iul. l. 4, c. 8, n. 14 19; M 44, 743 
748; cf. Contra duas epist. pelag. l. 8, c. 5, an. 14; M 44, 597 sq). 
Idem S. Prosper sic exprimit: 

,Omne etenim probitatis opus, nisi semine verae 
Exoritur fidei, peccatum est inque reatum 
Vertitur et sterilis cumulat sibi gloria poenam." 


(Carm. de ingratis v. 406 sqq; M 51, 117.) 


Secundum hanc igitur doctrinam opera, ut sint salutaria, non solum 
post fidem, sed ez fide procedere debent. Ceterum de sensu et ambitu 
huius doctrinae cf. Ernst (Die Werke und Tugenden der Unglüubigen 
nach St. Augustin, Freiburg 1871) et Scheeben (Dogm. III, 8 297, 
n. 524 sqq). 

S. Leo M. de operibus misericordiae ait: ,Quid hac humanitate 
felicius? quae utique laude su& fraudanda non esset, si propter ipsam 
naturae communionem iuvando homini ab homine praestaretur. Sed 
quia, quod non ex fidei procedit fonte, ad praemia aeterna non per- 
venit, alia est condicio operum caelestium, alia terrenorum. Mundana 
benevolentia in iis, quos adiuvat, habet finem, christiana pietas in 
suum transit auctorem* (Sermo 45, de Quadrag. 7, c. 3; M 54, 290). 

S. Gregor. M.: ,Duo sunt, quae iubentur, et lumbos restringere 
et lucernas tenere, ut et munditia sit castitatis in corpore et ]umen 
veritatis in operatione.... Sed, et si utrumque agitur, restat, ut, 
quisquis ille est, spe ad supernam patriam tendat et nequaquam se 
a vitiis pro mundi huius honestate contineat" (Hom. 13 in evang. 
mar 2: A 76,1124). 

Similia testimonia permulta exstant, quae docent fidem ideo esse 
necessariam ad opera salutaria, quod sine fide homo ignoret verum 
finem et gressus faciat extra viam (cf. J. Ernst, Der Katholik 19138 
1I 258 sqq). 


407. Eadem est doctrina S. Thomae, secundum quem principium 
totius ordinis in moralibus est finis ultimüs^ (1, 2, q. 72, a. 5). Unde 
homo non potest moraliter bene agere, priusquam ad hunc finem se 
converterit (1, 2, q. 89, a. 6). Iam vero ,fides dirigit intentionem 
respectu finis ultimi supernaturalis (2, 2, q. 10, a. 4 ad 2). Et ideo 
fides requiritur, ut dirigat actus hominis ad rectum finem (1, 2, q. 2, 
a. 9). Omnis enim motus supernaturalis ad hoc tendit, ut homines 
sint ,cives sanctorum et domestici Dei^; et quia hic finis est altior 
quam finis naturalis, etiam ob hoc fides requiritur, quia postulat 
altiora opera virtutis quam ratio naturalis (1, 2, q. 63, a. 4). Cf. De 
virt. moral. IX, n. 122 sq. 


408. Ex dictis manifestum est, quomodo ad singula opera salutaria 
fides necessaria sit, quomodo mon sit, Fides enim ad hoc imprimis 
requiritur, ut homo possit habere intentionem finis supernaturalis et 
versus eum moveatur (cf. III, n. 615 sqq). Ergo in singulis operibus 
eatenus fides efficaciam habeat necesse est, ut homo gradiatur intra 
viam et non faciat gressus extra viam. Ad hoc autem opus non est 

in singulis operibus eliei actum fidei aut renovari intentionem finis 
supernaturalis. Sed sicut is, qui peregrinationem instituens in longin- 
quam civitatem, ab initio firmum propositum elicit illuc eundi et vi 
huius propositi tamdiu procedit in itinere, quamdiu acetum contrarium 
vel explicite vel implicite non posuerit (cf. de act. hum. III, n. 663), 
ita christianus, qui semel elicuit firmum propositum actibus suis ac- 
quirendi vitam aeternam, tamdiu ex hoc proposito agit, quamdiu illud 
non revocat neque negative neque positive, neque explicite neque im- 
plicite, qualis revocatio adest in omni gravi peccato. Si vero revocavit, 
nova conversio ad finem requiritur (cf. De car. VIII, n. 637 sqq). 


409. Neque necessaria est in quolibet bono opere cogitatio hunc 
actum in specie a Deo revelatum esse ut salutarem, cum christiani 
sciant a Deo etiam observationem legis naturalis nobis propositam 
esse ut viam ad finem supernaturalem, ut e. g. in sermone in monte. 
Ideo christiani sequuntur illud S. Pauli: ,Quaecumque sunt vera, quae- 
cumque pudica, quaecumque iusta, quaecumque sancta, quaecumque 
amabilia, quaecumque bonae famae, si qua virtus, si qua laus disci- 
plinae, haee cogitate. Quae et didicistis . .. et Deus pacis erit vobis- 
cum^ (Phil 4, 8 9), et sciunt se hac ratione mereri regnum caelorum. 
Propterea ipsa quoque prudentia supernaturalis ex lumine fidei pro- 
cedit in agendo (cf. IX, n. 24 sq). Si vero christianus opera natu- 
raliter honesta solummodo faceret ob mundi huius honestatem, ita ut 
per ea nullo modo tenderet ad finem supernaturalem, non solum non 
bene ageret sed peccaret, quia nollet se conformare divinae ordina- 
lioni, ,Fieri enim non potest, ut steriliter boni simus, sed boni non 
sumus, quidquid steriliter sumus. . .. Nullo modo igitur homines sunt 
steriliter boni; sed qui boni non sunt, possunt esse alii minus alii 
magis mali (S. August., Contra Iul. l. 4, c. 83, n. 22; M 44, 749). 


410.  Vehemens illa disputatio, quae de hae re inter posteriores 
theologos agitatur, inde orta esse videtur, quod alii non semper satis 
attendebant, quid requireretur, ut intentio finis in electionem medio- 
rum influeret eamque dignificaret, et ideo nimium postulabant; alii 
vero hune exaggeratum conceptum in malam partem interpretabantur 
et ita chimaeram impugnabant. Sane quivis bonus christianus inter- 
rogatus, cur bona opera faciat, respondebit: Quia volo in caelum 
venire. Haec habitualis intentio plane sufficit, ut quis ex motivo fidei 
agat. Quare tales homines non sunt inquietandi circa motiva bono- 
rum operum suorum sed simpliciter exhortandi, ut bonam intentionem 
saepius renovent. Haec intentio in communibus hominibus vix um- 
quam procedet ex philosophica consideratione naturalis honestatis, sed 
potius ex doctrina fidei de regno caelesti meritis adipiscendo. (Op- 
positas sententias vide apud Müllendorf, Zeitschr. für kathol. Theol., 
Innsbruck 1893, 496 sqq, et apud Wilmers, Lehrbuch der Religion IV, 

ed. 5, 190 sqq 216 sqq!. Sententiam Patris Müllendorf à mente 
S. Thomae plane alienam esse affirmat E. Martin, De necessitate cre- 
dendi et credendorum, Lovanii 1906, 80 sqq). 


Al. Aliae condiciones immerito requiruntur à quibusdam ad meritum. 
Ita nonnulli postulant, ut opus meritorium non sit ullo titulo debitum; 
et quia bona opera hominis Deo sunt debita, ideo negant per bona 
opera posse hominem mereri. Sed dicendum est Deum reliquisse nobis 
liberum usum arbitrii e& de recto usu huius arbitrii nobiscum pactum 
fecisse; hoc autem sufficit ad meritum, ut explicatum est in tractatu 
de Verbo incarn. IV, n. 449 sqq. 


418. Falsa quoque est doctrina, quae statuit sola opera supererogatoria 
esse meritoria, non vero opera praecepta. Haec sententia est contra 
S. Scripturam, quae multis operibus praeceptis promittit mercedem, 
ut persecutionibus patienter ferendis (Mt 5, 12), dilectioni inimicorum 


! Gutberlet (Dogm. Theol. von Heinrich VIII 672 sqq) contra nostram doctrinam 
has difficultates movet: 

a) Praecipua ratio pro illa doctrina est haec, quod actus obiecto motivo speci- 
ficantur. Atqui haec ratio non valet, quia etiam alio modo actus possunt specificari. 

Resp. Nego mai., quia praecipua ratio sumitur ex fontibus positivis, Quae vero 
Gutberlet affert ad explicandam negationem minoris, non valent. Nam facultas 
cognoscitiva hominis et facultus cognoscitiva bruti possunt quidem e. g. versari 
circa eundem colorem; at homo percipit intellegibile in sensibilibus, brutum vero 
percipit solum sensibile, quae sunt duo obiecta formalia specifice diversa. 

b) Supernaturalitas, quae est ex gratia, est interna et quoad substantiam actus, 
supernaturalitas vero obiecti est externa et accidentalis. 

Resp. Per gratiam datur facultas, qua aliquid possimus, quod sine ea non 
possumus; non autem datur facultas ad nihilum, sed ad aliquid. Ergo non est 
accidentale, ut adsit aliquod obiectum, circa quod haec facultas, ut supernaturalis 
est, versari possit, sed prorsus essentiale. 

c) Iam iudicium credibilitatis et pius credulitatis affectus sunt actus supernatu- 
rales. Atqui haec non procedunt ex motivo fidei. Ergo non omnis actus salutaris 
ex motivo fidei procedere debet. 

Resp. llli omnes theologi, qui ad opus meritorium postulant motivum fidei, 
nomine fidei non intellegunt solum formalissimum assensum fidei, sed totalem 
actum fidei cum omnibus quae ad fidem pertinent, et diserte docent illis actibus 
convenire supernaturalitatem, quia per illos incipit homo tendere in finem super- 
naturalem sibi iam explicite propositum (cf. Wirceburgenses, De gratia n. 359). Ergo 
obiectio procedit ex falsa suppositione. Alia, quae obiciuntur, supponunt theoriam 
cardinalis de Lugo de analysi fidei, quam admittendam non esse censeo. 

Quod dicitur, praxim fidelium esse nostrae doctrinae oppositam, négandum 
videtur. Nam pauci sane sunt fideles, qui in vita sua morali philosophos agunt 
et a doctrina revelata abstrahunt, pauci, qui in operibus suis respiciunt Deum 
argumentis philosophicis probatum et non potius Deum revelatione supernaturali 
manifestatum. Communiter sine dubio fideles iis motivis agi se sinunt, quae ex 
doctrina christiana, non quae ex ethica naturali hauserunt. 

Ceterum multae disputationes indé oriuntur, quod alii aliter rationem obiecti 
formalis concipiunt. (Cf. ea, quae Gutberlet scribit p. 675 sq, cum iis, quae in 
tractatu de virt. theol. VIII, n. 11 sq exposuimus.) 

(Le 6, 35), perseverantiae in fide (2 Tim 4, 7), immo simpliciter 
observationi mandatorum (Mt 19, 17). Similiter conc. írid. sess. 6, 
c. 16 docet nihil iustis deesse, ,quominus plene illis quidem operibus, 
quae in Deo sunt facta, divinae legi pro huius vitae statu satisfecisse 
et vitam aeternam ... vere promeruisse censeantur* (Dene. n. 809). 
Immo praeceptum ne minuit quidem rationem meriti, sed ceteris pari- 
bus auget, quia addit meritum oboedientiae (cf. Suarez l. 12, c. 5). 


Prop. XXXVI. Ad meritum ex parte status requiritur status 
viae et status gratiae. 


Pars I. Ad meritum requiritur status viatoris. 


4183. Arg. Intellegitur status viatoris tempus, quod finitur morte. 
Morte finiri tempus merendi et demerendi ostendit Christus exemplo 
Lazari et divitis. ,Factum est, ut moreretur mendicus et portaretur 
ab angelis in sinum Abrahae. Mortuus est autem et dives et sepul- 
tus est in inferno^ (Lc 16, 22). Unde Christus monet: ,Facite vobis 
amicos de mammona iniquitatis, ut, cum defeceritis, recipiant vos in 
aeterna tabernacula^ (Le 16, 9). ,Venit nox, quando nemo potest 
operari^ (Io 9, 4; cf. Eccle 11, 3; Eccli 14, 17). Status viatoris 
requiritur ad meritum partim ex libera Dei dispositione, partim ex 
rerum natura (cf. De Novissimis IX, n. 572 sqq; Suarez, De gratia 
l. 12, c. 15; De angelis 1l. 6, c. 4, n. 9 sqq; Ripalda disp. 77). 


Pars 14. Ad meritum requiritur status gratiae. 


414. Arg. 1. Ex S. Scriptura. 


Christus ait: ,Sicut palmes non potest ferre fructum, nisi man- 
serit in vite, sic nec vos, nisi in me manseritis^ (Io 15, 4). Atqui 
manemus in Christo per gratiam sanctificantem. Ergo sine gratia 
sanctificante non possumus fructus salutares ferre. Praeterea non 
sumus digni vita aeterna, nisi in quantum sumus heredes et in quan- 
ium ut heredes simul meremur (Rom 8, 16 sqq) Atqui sumus 
heredes et filii adoptivi per gratiam. Ergo nisi gratiam habemus, 
per nulla opera possumus digni esse vita aeterna. 


415. Arg. 2. Ex traditione. 


SS. Patres in disputatione cum pelagianis diserte docent ante 
gratiam nullum esse supernaturale meritum (Prop. XVII); sed ple- 
rumque non distinguunt inter gratiam actualem et gratiam habitualem. 
Nihilominus sufficienter indicant gratiam habitualem, ubi dicunt ad 
vitam supernaturaliter bonam requiri, ut caritas Dei per Spiritum 
Sanctum diffundatur in cordibus nostris (v. g. S. August, De spir. 
et lit. c. 3, n. 5; M 44, 203). Praeterea interdum hoc expressis 
verbis efferunt, ut S. Prosper (Contra obiect. Gal. obi. 6): ,Iustificatus 

homo, i. e. ex impio pius facetus, nullo praecedente bono merito ac- 
cipit donum, quo dono acquirat et meritum, ut, quod in illo incohatum 
est per gratiam Christi, etiam per industriam liberi augeatur arbitrii; 
numquam remoto adiutorio Dei, sine quo nec proficere nec permanere 
in bono quisquam potest^ (M 45, 1836). Conc. trid. sess. 6, c. 16 
docet iustificatis nihil deesse ad merendum; ergo supponit non iusti- 
ficatis aliquid deesse (cf. infra n. 419). Cum vero Baius contrarium 
docuisset, eius doctrina damnata est (prop. 15): ,RHatio meriti non 
consistit in eo, quod qui bene operantur, habeant gratiam et inhabi- 
tantem Spiritum Sanctum, sed in eo solum, quod oboediunt divinae 
legi^ (Dene. n. 1015). Et (prop. 17): ,Sentiunt cum Pelagio, qui 
dicunt esse necessarium ad rationem meriti, ut homo per gratiam 
adoptionis sublimetur ad statum deificum* (Dene. n. 1017). 


416. Arg. 3. Ex ratione. 


Status gratiae ad meritum dupliciter concurrit: a) negative, re- 
movendo impedimentum meriti; b) positive, dignificando opus meri- 
torium. 

a) Gratia requiritur ad effectum negativum.  Meritum enim est 
opus, quod reddit hominem dignum vita aeternà; peccatum autem 
reddit hominem indignum vita aeterna. Atqui haee duo non possunt 
esse simul; ergo ut meritum sit possibile, peccatum removeri debet; 
atqui non potest removeri nisi per gratiam; ergo gratia ad meritum 
est necessaria. 

b) Gratia requiritur ad. effectum positivum. Ut enim meritum sit 
condignum, debet esse quaedam aequalitas inter opus et praemium 
operis. Praemium autem est intra ordinem seu statum filiationis 
supernaturalis; opus vero factum sine gratia habituali manet extra 
ordinem filiationis et intra statum servitutis. Atqui nemo operando 
intrà suum statum potest mereri de condigno aliquid, quod est intra 
statum essentialiter altiorem. ^ Ita servus exhibendo opera servilia 
non potest de condigno mereri, ut a nobili domino accipiat ea, quae 
ad ius filii pertinent. Ergo a fortiori creatura faciendo ea, quae potest 
et; debet facere in statu servitutis, numquam potest mereri bona, quae 
pertinent ad statum filiationis et quae sunt participatio ipsius naturae 
divinae.' Ut igitur quis condigne mereatur bonum, quod est intra 
ordinem filiationis supernaturalis, debet ipse in hoc ordine esse. Quae 
enim condignitas inter opera servi et iura fili ' Dei? Etiam inter 
homines ubicumque agitur de intimis illis necessitudinibus filiationis 
et verae amicitiae, non tam persona placet ex munere quam munus 
ex "persona, et magis placet minimum munus personae carissimae 
quam magnum munus personae alienae, et a fortiori inimicae. Sine 
gratia autem homo est a Deo alienus eiusque inimicus, per gratiam 
véro est carissimus eius filius. Quia status gratiae est status cari- 
tatis, etiam caritas habitualis requiritur ad meritum. Quis autem sit 

Pesch, Praelectiones dogmatieae. V. Ed. 4. 17 

influxus caritatis in bona opera, explicatur in tractatu de virtutibus 
theologicis VIII, n. 632 sqq. 


417. Hine solvitur quaestio, num maior gratia habitualis augeat me- 
ritum actus, ita ut, si duo iusti eundem actum ponant, in quo praeter 
gratiam habitualem omnia sunt prorsus aequalia, ille plus mereatur, 
qui maiorem habeat gratiam sanctificantem. Nonnulli quidem theo- 
logi negative respondent, ut Vazquez (In 9, disp. 6, c. 4), Medina, 
Zumel. Sed plurimi sequuntur sententiam affirmativam, ut Suarez 
(l. 12, e. 22), de Lugo (De incarn. disp. 6, sect. 2, n. 37), Ripalda 
(disp. 81), qui ultra viginti theologos pro hac sententia citat. S. Thomas 
eam docet in 2, dist. 29, q. 1, a. 4. 

Ratio huius doctrinae patet ex dictis, quia, quo gratior persona 
operans est Deo, eo magis acceptum est opus, quia dignitas operantis 
positive influit in moralem dignitatem operis. Si enim gratia opus, 
quod de se non est dignum praemio supernaturali, facit dignum, maior 
gratia facit dignum maiore praemio; nam quo magis crescit ratio 
obsequii in opere, eo magis crescit ratio meritorii. Sic etiam inter 
homines maiore laude et praemio dignum censetur obsequium prae- 
stitum ab homine nobili quam a plebeio. Neque ideo violatur illa 
regula, quod Deus reddit unicuique secundum opera sua; nam opera 
hie intelleguntur secundum dignitatem moralem, haec autem ceteris 
paribus maior est in homine sanctiore. Hoc confirmatur exemplo 
Christi, cuius opera quaelibet sunt infiniti valoris propter infinitam 
dignitatem personae (De Verbo incarn. IV, n. 434 sqq). Niholominus 
in hoe exemplo differentia est notanda, quia, cum actus necessario 
procedat a persona, dignitas personae necessario influit in actum ; sed 
habitus non necessario influit in omnem actum, unde in nostra quae- 
stione hoc supponitur, gratiam ita tantum dignificare actum, si in eum 
influat; influit autem in omnem actum supernaturalem. Omnis enim 
actus supernaturalis pertinet ad hominem deificatum et respicit Deum 
ut Patrem, qui summa caritate vul& cum omnibus filiis suis bona sua 
propria communicare; ergo quo carior est filius, eo nobiliora sunt 
opera et eo maiore retributione digna. Unde etiam videmus Deum 
facilius moveri ad concedendas gratias intuitu personarum sibi gra- 
tarum (ef. Iob 42, 8; Dn 8, 35); quare ecclesia Deum orat per me- 
rita sanctorum. 


418.  Sehol. Quaerunt, wm merita mostra specialem dignitatem 
habeant ex meritis Christi, ta ut opus, quod nunc fit ex gratia Christi, 
dignius si& quam idem opus factum in alio ordine ex gratia, quae 
non niteretur meritis Christi. Hoc affirmandum videtur; nam a) ex 
unione cum Christo ut capite redundat in fideles peculiaris dignitas, 
vi cuius Deo non solum placent, ut sunt filii sui, sed magis etiam 
ut sunt fratres Christi prae omnibus dilecti; ideoque in fidelibus 

eorumque operibus Deus Christum ipsum amat (cf. 1 Cor 12, 27; 
Eph 4, 15; Hebr 2, 14). Hoc illustratur exemplo mulieris nobilis, 
euius nobilitas multum augetur, si nubit regi. 

b) Ex unione eum Christo meritis nostris maior ratio iustitiae 
inest, quia promissio Dei non omnino gratis nobis facta est sed propter 
merita Christi, quae ex rigore iustitiae talem mercedem merentur. 
Ergo operibus nostris, in quantum nituntur meritis Christi, perfectiore 
titulo iustitiae merces debetur. 

c) Quia opera nostra a Christo Patri offeruntur, Pater libentius 
et maiore quadam obligatione ea acceptat (cf. Suarez l. 12, c. 19). 

Alii tamen hoc negant, ut Vazquez (In 1, 2, disp. 214, c. 7, n. 44 sq) 
et Schiffini (De grat. n. 389). 


SECTIO III. 
DE OBIECTO MERITI SUPERNATURALIS. 


Prop. XXXVII. Homo non potest sibi de condigno mereri 
primam gratiam, potest vero mereri gloriam et augmentum gloriae 
et gratiae. 


419. 1. Hominem non posse sibi de condigno mereri primam gratiam 
actualem iam supra (Prop. XVII) probatum est; ipsum enim primum 
principium omnis meriti non potest cadere sub meritum. Idem valet 
de gratia sanctificante ex thesi praecedente. Doctrina haec est de- 
finita a conc. trid. sess, 6, c. 8: ,Gratis iustificari ideo dicimur, quia 
nihil eorum, quae iustificationem praecedunt, sive fides sive opera, 
ipsam iustificationis gratiam promeretur" (Denz. n. 801). 

In S. Scriptura iustificatio semper describitur ut. donum, quod. non 
redditur operibus, sed prorsus gratuito conceditur. ,Ei qui non ope- 
ratur, credenti autem in eum, qui iustificat impium, reputatur fides 
eius ad iustitiam secundum propositum gratiae Dei^ (Rom 4, 5). His 
verbis fides, quae gratuito reputatur ad iustitiam, opponitur operibus, 
quibus ,merces non imputatur secundum gratiam sed secundum de- 
bitum* (v. 4). Quare Israel, i. e. increduli iudaei, non pervenit ad 
iustitiam, quia noluit ex fide gratis iustificari, sed voluit operibus suis 
iustitiam ut mercedem dari; gentes autem, quae non sectabantur iu- 
stitiam operum, crediderunt et ex fide iustificati sunt (Rom 9, 30 sqq). 
Gratia enim estis salvati per fidem, et hoc non ex vobis; Dei enim 
donum est, non ex operibus, ut ne quis glorietur" (Eph 2, 8 sq). 
Deus est, ,qui praedestinavit nos in adoptionem filiorum per lesum 
Christum in ipsum secundum propositum voluntatis in laudem gloriae 
gratiae suae, in dilecto Filio suo* (Eph 1, 5 sq). ,Si autem gratia, 
iam.non ex operibus, alioquin gratia iam non est gratia^ (Rom 11, 6). 

17x 

A fortiori in hoc ordine idem valet, quia homo nondum iustifica- 
tus non est innocens, sed est peccator, irae Dei et aeternae damna- 
tioni obnoxius. Talis autem homo non potest pro operibus suis 
postulare amicitiam divinam sed solum confidere Deo iustificationem 
promittenti. Ideo iustificatio peccatoris semper exhibetur ut magna 
misericordia, quam Deus homini paenitenti exhibet. ,Derelinquat im- 
pius viam suam et vir iniquus cogitationes suas, et revertatur ad 
Dominum, et miserebitur eius, e£ ad Deum nostrum, quoniam multus 
esb ad ignoscendum* (Is 55, 7; cf. Sap 11, 24; Eccli 17, 28). ,Haec 
Christi gratia, sine qua nec infantes nec aetate grandes salvi fieri 
possunt, non meritis redditur, sed gratis datur, propter quod et gratia 
nominatur, lustificati, inquit (Rom 3, 24; 5, 9), gratis per sangui- 
nem ipsius^ (S. August., De nat. et grat. c. 4, n. 4; M 44, 249). 

Ratio idem suadet, quia, si gratia habitualis praerequiritur ad 
meritum supernaturale de condigno, non potest prima gratia habi- 
iualis esse obiectum huius meriti. Absolute quidem praemium dari 
potest pro merito futuro, sicut gratiae veteris testamenti datae 
sunt propter meritum Christi; sed tunc praemium, quod datur, non 
debet praerequiri ad 3psum meritum constituendum. Secus enim vo- 
luntas dandi praemium praecedit meritum praevisum, et consequenter 
non movetur ad dandum praemium, quia meritum est, sed ad sum- 
mum, ut meritum sit. Quod autem movet, ut sit, sub illo respectu 
habet rationem causae finalis, non vero rationem meriti. (Vide quae 
de hac se scripsit Muniessa in tract. de grat. disp. 23, sect. 4, et 
disp. 28, sect. 3, et eius refutationem apud Ripalda disp. 86, n. 60 sqq.) 


420. 2. Homo iustus per bona opera meretur gloriam caelestem ; id 
quod efficitur iis, quae dicta sunt in Prop. XXXIV. Conc. trid. docet 
(sess. 6, can. 32) hominem iustum bonis operibus mereri ,augmen- 
tum gratiae, vitam aeternam et ipsius vitae aeternae, si tamen in 
gralia decesserit, consecutionem atque etiam gloriae augmentum* 
(Dene. n. 842). Hie notandus est diversus modus, quo concilium 
loquitur de gloria et de gratia. De gratia enim solum dicit nos 
posse mereri eius augmentum, quia prima gratia non est obiectum 
meriti; contra vero docet nos posse mereri gloriam, consecutionem 
gloriae, augmentum gloriae. Primum membrum significat acquisitio- 
nem iuris ad gloriam, secundum actualem adeptionem gloriae. Cum 
vero tertium membrum ut distinctum proponatur, concilium videtur 
aperte docere mos mon solum gloriae augmentum sed ipsam primam 
gloriam posse mereri. 


421. Hoc nonnulli theologi negant, ut de Lugo (De incarn. disp. 6, 
sect. 3) et Rüpalda (disp. 89), quia prima gloria debetur primae 
gratiae sanctificanti ut haereditas, et danda est, etiamsi homo moriatur, 
antequam ullum opus bonum fecerit; neque potest esse obiectum 


Sectio 3. De obiecto meriti supernaturalis. Prop. XXXVII. 961 


meritorum praecedentium, quia nihil, quod praecedit primam iusti- 
ficationem, est meritorium vitae aeternae. Nihilominus magis con- 
sonum est fontibus theologicis dicere etiam primam gloriam esse ob- 
iectum meriti, Nam S. Scriptura, Patres, concilia simpliciter docent 
gloriam adultis dari propter merita, non solum augmentum gloriae; 
immo conc. trid. haec duo distinguit et docet et gloriam et augmentum 
gloriae esse obiectum meriti. Ubi nimis artificiosum est quod dicunt 
ili theologi, concilium prius loqui de gloria, ut abstrahat a gloris 
prima aut secunda, et dein expressius nominare gloriam secundam; 
neque enim solent concilia tales distinctiones pure metaphysicas in 
canones inferre. Hinc longe communius theologi affirmativam sen- 
tentiam sequuntur, ut Suarez (l. 12, c. 28), Vazquez (1, 2, disp. 219, 
c. 2), Valentia, Tanner, thomistae communiter. 


492. Quomodo prima gloria possit esse obiectum meriti, explicatur ita: 
Gloria prima est quidem debita gratiae sanctificanti, sed hoc non 
obstat, quominus etiam sit debita alio titulo, sicut Christo erat debita 
gloria corporis ratione unionis hypostaticae, et nihilominus eam me- 
ruit. Similiter gloria est quidem homini iustificato simpliciter ex Dei 
misericordia promissa, et tamen potest etiam esse merces bene ope- 
rantibus proposita, ut diserte docet conc. trid. sess. O, c. 16. Nihilo- 
minus Suarez concedit hoc non posse applicari ad opera bona, quae 
sequantur iustificationem, quia horum operum adaequatum praemium 
es& augmentum gloriae; hine non habent simul vim ad merendam 
primam gloriam (l. c. n. 14). Ergo debemus recurrere ad eos actus, 
qui adsunt eo instanti, quo gratia iustificans infunditur. llli enim 
ipsi actus, quibus homo se proxime disponit ad iustificationem, eo 
instanti, quo gratia infunditur, statim dignificantur per hane gratiam 
et fiunt meritorii vitae aeternae. [aec igitur est differentia inter 
primam gratiam et primam gloriam, quod prima gratia actu habita 
est principium praerequisitum ad meritum et ideo non potest esse 
obiectum meriti, gloria vero non praerequiritur tali modo, sed spera- 
tur in futuro, et ideo potest esse obiectum meriti (cf. Suarez, De 
angelis l. 5, c. 9). ,Praeparatio hominis ad gratiam habendam quae- 
dam est simul cum ipsa infusione gratiae, et talis operatio est qui- 
dem meritoria, sed non gratiae, quae iam habetur, sed gloriae, quae 
nondum habetur* (S. Thom. 1, 2, q. 112, a. 2 ad 1). Potest quidem 
aliquis iustificari, qui hic et nunc nullum actum habet, ut homo 
sensibus destitutus, qui rite dispositus baptizatur; et si talis moritur, 
habebit vitam aeternam sine merito. Sed quaestio nostra non est, 
num prima gloria necessario sit obiectum meriti, sed num possit 
esse obiectum meriti. 


493. 3. Augmenium gratiae et gloriae esse obiectum meriti constat ex 
definitione conc. trid. sess. 6, can. 82. 8. Scriptura saepe exhortatur 

fideles, ut per bona opera magis sanctificentur: ,Liberati a peccato, 
servi facti estis iustitiae.... Exhibete membra vestra servire iustitiae 
in sanctificationem* (Rom 6, 18 19). ,Non sunt condignae passiones 
huius temporis ad futuram gloriam, quae revelabitur in nobis* 
(Rom 8, 18). ^ , Veritatem facientes in caritate crescamus in illo per 
omnia, qui est caput, Christus^ (Eph 4, 15). Hominem per bona 
opera mereri augmentum gloriae efficitur iis, quibus in tractatu de 
Deo fine ultimo (III, n. 517 sqq) probavimus gloriam beatorum 
esse inaequalem (cf. Mt 16, 27; 1 Cor 8, 8; Le 19, 16 sqq). Con- 
sequenter bona opera merentur etiam augmentum gratiae. Cum enim 
aeceptatio ad perfectiorem beatitudinem sit perfectior adoptio super- 
naturalis, supernaturalis vero adoptio consistat in gratia, ergo quo 
perfectior est adoptio, eo perfectior est gratia (Suarez l. 12, c. 25, 
n. 3). ,lllud cadit sub merito condigni, ad quod motio gratiae se 
extendit. Motio autem alicuius moventis non solum se extendit ad 
ultimum terminum motus, sed etiam ad totum progressum in motu. 
Terminus autem motus gratiae est vita aeterna.  Progressus autem 
in hoc motu est secundum augmentum caritatis vel gratiae secun- 
dum illud Prv 4, 18: Iustorum semita quasi lux splendens procedit 
et crescit usque ad perfectum diem, qui est dies gloriae. Sic igitur 
augmentum gratiae cadit sub merito condigni^ (S. Thomas 1, 2, 
q. 114, a. 8). 


494. Quia autem conc. trid. simpliciter docet hominem iustum bene 
operando mereri augmentum gratiae, sine ratione quidam theologi 
hanc universalem | doctrinam  restrinzxerunt et dixerunt hoc solum ita 
fieri, si actus boni procederent ex caritate maiore vel saltem non 
minore quam ea, quam homo hactenus habuit. Ita Bafes et non- 
nulli alii thomistae. Ali putaverunt per actus remissos acquiri qui- 
dem ius ad augmentum gratiae, sed hoc augmentum actu non dari, 
nisi postquam homo ferventiores actus elicuisset, aut dari in altera 
tantum vita. De his opinionibus solet agi in tractatu de paenitentia, 
ubi sermo est de reviviscentia meritorum (VII, n. 316 sqq). Unde 
hic sufficit in memoriam revocare quae docet conc. frid. sess. 6, 
e. 10: ,Sie ergo iustificati et amici Deli ac domestici facti, euntes de 
virtute in virtutem, renovantur, ut apostolus inquit, de die in diem 
(2 Cor 4, 16), hoc est mortifieando membra carnis suae (Col 3, 5) 
et exhibendo ea arma iustitiae in sanctificationem (Rom 6, 13) per 
observationem mandatorum Dei et ecclesiae, in ipsa iustitia per Christi 
gratiam accepta, crescunt atque magis iustificantur. . .. Hoc vero 
iustitiae incrementum petit sancta ecclesia, cum orat (Dom. 13 post 
Pentec.): Da nobis, Domine, fidei, spei et caritatis augmentum* (Dena. 
n. 803). Ergo concilium admittit gratiam augeri quolibet bono opere 
facto ab homine iusto, nullamque aliam condicionem apponit, nisi 
eam, quae spectat ipsam gloriae consecutionem: ,si tamen in gratia 


Sectio 3. De obiecto meriti supernaturalis. Prop. XXXVII. 263 


decesserint^ (c. 16; Denz. n. 809). Proinde aliae condiciones ab illis 
theologis exeogitatae reiciendae sunt (ef. Suarez l. 9, c. 3; 12, c. 25; 
Schiffini, De gratia n. 369 II; 390). 


Prop. XXXVIII. Homo iustus non potest de condigno me- 
reri perseyerantiae donum neque collationem gratiae effieacis prae 
mere sufficiente, sed potest haee suppliciter impetrare. 


495. 1. Hominem non posse de condigno mereri omnes gratias efficaces, 
in quarum serie consistit perseverantia finalis, facile intellegitur. Nam 
nemo potest de condigno mereri primam gratiam efficacem, quia hoc 
meritum iam supponit gratiam efficacem. Qui vero primum membrum 
seriei non potest mereri, simpliciter totam seriem mereri nequit. 
Praeterea si quodlibet bonum opus iusti meretur de condigno gratiam 
efficacem, homo accepta prima gratia efficaci producit bonum opus; 
hoc vero opus rursum meretur gratiam efficacem, et ita porro, ut 
homo iustus accepta prima gratia efficaci eo ipso sib in gratia con- 
firmatus et amplius mortaliter peccare non possit. Hoc autem est 
falsum, cum S. Scriptura iustos moneat: ,Qui se existimat stare, 
videat, ne cadat* (1 Cor 10, 12). ,Cum metu et tremore vestram 
salutem operamini* (Phil 2, 12). ,Tene quod habes, ut nemo accipiat 
coronam tuam* (Ape 3, 11) Multorum quoque exemplis constat 
posse hominem iustum post multa bona opera cadere in peccatum. 
Si dixeris non omnia opera iustorum mereri gratiam efficacem sed 
certa quaedam opera, forte insignia et heroica, unde hoc scis? et ubi 
hoc est revelatum? Cum enim nuspiam Deus tale quid promiserit, 
non licet nobis tale promissum statuere. lmmo conc. trid. sess. 6, 
can. 39 enumerans singula, quae possumus bonis operibus mereri, 
non enumerat gratias efficaces neque perseverantiam. Deus quidem 
nulli iusto denegat gratiam, quae sufficiat ad servanda mandata, sed 
nullibi promisit se pro certo quodam merito daturum esse gratiam, 
quam efficacem futuram esse praevidisset. Praeterea cum bonis ope- 
ribus iustorum respondeat ut praemium augmentum gratiae eb gloriae 
(eum correspondente gratia actuali suffieiente), non inest iis con- 
dignitas ad aliud praemium. Similiter nulla verisimilitudine affirmari 
potest hominem de condigno mereri, uí mors ei contingat, quando 
est in statu gratiae; iam vero etiam hoc necessarium est ad donum 
perseverantiae. Haec veritas ex professo exponitur a 5. Augustino 
libro de dono perseverantiae. ,Asserimus ergo donum Dei esse per- 
severantiam, qua usque in finem perseveratur in Christo^ (c. 1, n. 1; 
M 45, 993). Donum autem Dei intellegit, quod non propter merita 
datur. ,Cur, inquit, gratia Dei non seeundum merita hominum datur? 
Respondeo: Quoniam Deus misericors est. Cur ergo, inquit, non om- 
nibus? Et hic respondeo: Quoniam Deus iudex est^ (c. 8, n. 16; 
l c. 1002). Dicit autem perseverantiam non dari secundum merita, 

quia. neque. initium .bonae;vitae datur secundum merita (c. 2, n. 2), 
neque ut non recedamus ab accepta iustitia, datur secundum merita 
(c. 7, n. 15), neque mors in statu gratiae datur secundum merita 
(c. 13, n. 32). ,Unde satis dilucide ostenditur, et incohandi et usque 
in finem perseverandi gratiam Dei non secundum merita nostra dari, 
sed dari seeundum ipsius secretissimam, eandemque iustissimam, sa- 
pientissimam, beneficentissimam voluntatem^ (c. 13, n. 33; 1. c. 1012). 
Cum S. Thoma (1, 2, q. 114, a. 9) hane sententiam unanimiter theo- 
logi docent, ex quibus nonnulli censent eam esse dogma fidei, ut 
Medina..et. ali; sed communiter docent esse theologice certam, ut 
Suarez. (1. .12,.c, 26), Ripalda (disp. 24, sect. 1), alii. Huic alteri 
sententiae standum est, quia haec doctrina neque in Scriptura neque 
à conciliis disertis verbis traditur, sed ex aliis veritatibus revelatis 
argumentando, deducitur. 


426....2. Donum perseverantiae et gratia efficam suppliciter impetrari 
possunt. .Hoc ipso, quod perseverantia oratione impetrari debet, 
ostendit. S. Augustinus l. c. perseverantiam de condigno mereri non 
posse. ,Cur autem perseverantia ista poscitur a Deo, si non datur a 
Deo? An et ista irrisoria petitio est, cum id ab eo petitur, quod 
scitur non ipsum dare, sed ipso non dante esse in hominis potestate. . . . 
An,ab illo perseverantia ista forte non petitur? Iam hoc qui dicit, 
non meis disputationibus refellendus sed sanctorum orationibus one- 
randus est. Àn vero quisquam eorum est, qui non sibi poscat a Deo, 
ui perseveret in eo, cum ipsa oratione, quae dominica nuncupatur, 
quia eam Dominus docuit, quando oratur a sanctis, nihil paene aliud 
quam perseverantia posci intellegatur?* (De dono persev. c. 2, n. 3; 
l. e. 996). Hoc dein ostendit ex opusculo S. Cypriani de oratione 
dominiea. ,Sed nolunt, ut scribitis, isti fratres [massilienses] ita 
hane perseverantiam praedicari, ut non suppliciter emereri vel amitti 
contumaciter possit." Respondet: ,Hoc Dei donum suppliciter eme- 
reri potest, sed cum datum fuerit, amitti contumaciter non potest^ 
(c. 6, n. 10; l. c. 999). Docet autem hoc donum cotidie poscendum 
esse a Deo (c. 7, n. 15). ,Constat alia Deum danda etiam non 
orantibus, sicut initium fidei, alia nonnisi orantibus praeparasse, sicut 
usque in finem perseverantiam" (c. 16, n. 39; l. e. 1017). ,Hane 
enim cotidie poscit qui dicit: Ne nos inferas in tentationem; et si 
exauditur, hanc accipit, ac per hoe cotidie ut perseveret petens, pro- 
fecto perseverantiae suae spem non in se ipso, sed in Deo ponit* 
(c7 ma 40.215621021). 


497.  Nititur haec doctrina promissione illa Christi: ,Ommia, quae- 
cumque petieritis in oratione credentes, accipietis^ (Mt 21, 22; cf. 7, 7; 
Mc 11, 24; Le 11, 9; Io 14, 13 etc). Hac universali promissione 
certe includitur donum perseverantiae, quia in oratione dominiea hoc 

in specie iubemur petere. Ita docet S. Thomas (1, 2, q. 114, a. 9 
ad 1), ,estque res certissima* (Suarez. 12, c. 38, n. 12). Est autem 
haec vis impetratoria orationis infallibilis, dummodo homo recte oret; 
ad recte autem orandum requiritur etiam perseverantia in oratione. 
,Oportet semper orare et non deficere* (Lc 18, 1). , Vigilate omni 
tempore orantes* (Le 21, 36). ,Atque ita dicimus iustum perseverando 
debito modo in orationis instantia et frequentia posse successive in- 
fallibiliter obtinere perseverantiam usque ad mortem^ (Suarez l. c. 
n. 16). Potest etiam iustus bonis operibus de congruo mereri per- 
severantiam, quia congruum est, ut Deus misericors intuitu bonorum 
operum det perseverantiam; sed quia hoe non promisit, infallibilitas 
soli impetrationi adscribi potest. Ceterum patet hominem ne de con- 
gruo quidem mereri aut impetrare posse primam gratiam efficacem, 
quae est initium perseverantiae activae, quia ante primam gratiam 
nihil in homine est, quod ullam positivam proportionem habeat ad 
bona supernaturalia. Hine non potest mereri, ne de congruo quidem, 
integrum perseverantiae donum. 

Cf. Bellarm., De grat. et lib. arb. 1l. 2, c. 19, et De iustif. l. 5, 
c. 22, et HRipalda disp. 94. 


498. Schol. Nonnulli theologi negarunt esse ullum meritum de con- 
gruo, quia, ubi nullum ius acquiritur, ibi nullum est meritum; quod 
autem est solum congruum, non pertinet ad iustitiam; ergo ratio con- 
grui pugnat cum ratione meriti. Ita Dom. Sotus (De nat. et grat. 
1l. 2, e. 4). Sed communis theologorum sententia omnino tenet esse 
meritum de congruo. Nam SS. Patres contra pelagianos hoc urgent, 
quod fides sit aliquo modo meritoria iustificationis; unde negant fidem 
posse solis naturae viribus elici (cf. S. August., De praedest. sanctor. 
e. 2, n. 4; M 44, 962). Sed certum est hoc non esse meritum de 
condigno; ergo est de congruo. Et revera fides est bonum opus, cui 
aliquo modo debetur iustificatio, non quidem ex iustitia, quia deest 
proportio operis et promissio Dei, sed ex decentia, quia, si Deus semel 
iuvit hominem ad bonum opus, quod ex natura sua tendit ad aliud 
bonum supernaturale, decet Deum hoc alterum bonum supernaturale 
non denegare, in quantum ab ipso pendet. 

Quod condiciones huius meriti attinet, debet esse opus liberum, 
bonum, supernaturale; hoc ultimum requiritur, quia secus nulla relatio 
adest ad aliud bonum supernaturale. Duae vero priores condiciones 
per se intelleguntur. Aliae autem condiciones, quas nonnulli statue- 
runt, non sunt necessariae (cf. Suarez l. 12, c. 22 23). 


Prop. XXXIX. Potest praeterea alia quaedam bona homo 
iustus sibi et aliis de congruo mereri. 


429. 1. Probabiliter dici potest homo per opera bona, quae facit in 
statu iustitiae, mereri de congruo reparationem posi lapsum. Sanctus 

quidem Thomas (1, 2, q. 114, a. 7) hoc diserte negat, quia omnis 
efficacia meriti impeditur per subsequens peccatum. Sed in hac doc- 
trina sibi constans non est; nam in Hebr 6 lect. 8 explicans illa 
verba: ,Non enim iniustus Deus, ut obliviscatur operis vestri*, dicit 
Deum propter peccatum subsequens oblivisci priorum operum quoad 
meritum de condigno, non quoad meritum de congruo. Alii autem 
gravissimi theologi omnino docent hoc meritum de congruo, ut S. Bona- 
ventura, In 2, dist. 28, dub. 2; Scotus, In 4, dist. 2, q. 1, a. 2 in fine; 
Bellarminus, De iustif. l. 5, c. 2; Suarez l. 12, c. 38, n. 6; Eipalda 
disp. 95, sect. 3, multi alii. Provocant ad illud 2 Par 19, 2 3, ubi 
regi Iosaphat, qui foedus inierat cum impiis, dicitur: ,lIram quidem 
Domini merebaris, sed bona opera inventa sunt in Le", propter quae 
Dominus parcet tibi. Quamvis enim propter peccatum subsequens 
homo non iam possit quicquam titulo iustitiae postulare a Deo, tamen 
apparet valde congruum Deum potius misereri eius, qui antea bona 
opera fecit, quam qui nihil umquam boni fecit. Debet tamen hic 
etiam quaedam proportio respici, quia possunt praeterita merita esse 
paucissima, subsequentia vero peccata maxima. Quod si fit, multo 
minor congruitas adest, quam si merita fuerunt multa et magna, 
peccata vero pauca et magis ex infirmitate commissa. Aliud argu- 
mentum potest colligi ex oratione, cum iustus recte oret Deum, ut 
velit se à casu erigere, si forte in peccatum labatur; ergo similiter 
bona opera possunt habere aliquam vim idem a Deo impetrandi. Me- 
ritum autem de condigno excludi est evidens, quia per peccatum homo 
reus fit aeternae damnationis. 


430. 32. lustus potest sibi de congruo mereri bona temporalia, in 
quantum haec conducunt ad vitam aeternam. Sub hoc enim respectu 
habent rationem gratiae actualis. Si bona temporalia in se con- 
siderantur, non videntur esse obiectum meriti; sed in quantum ne- 
cessaria sunt, Deus promisit se velle haec omnia gratis adicere 
(Mt 6, 33). Haec igitur bona numquam deerunt iustis, nisi quatenus 
eorum defectus potest hominem iuvare ad finem ultimum (cf. Suarez 
1412.6. 95, n. 20). 


491. lustus aliis mereri potest de congruo ea bona, quae sibi ipsi 
mereri potest, et praeterea primam gratiam. Ecclesia enim orat et 
iubet nos orare pro omnibus hominibus. Si vero possumus aliis orando 
aliquid impetrare, nulla est ratio, cur Deus non velit nostra bona 
opera etiam pro aliis accipere. Non potest quidem hoc esse meritum 
de condigno, quia hoc genus meriti exhauritur augmento gratiae et 
gloriae; sed hoc non obstante ratio amicitiae postulat, ut amicus 
faciat quod amico scit esse rationabiliter gratum; et in familia me- 
rita bonorum filiorum etiam malis filiis prosunt, saltem in quantum 
haec merita in hunc finem offeruntur. S. Scriptura varia exempla 

narrat, quibus haec doctrina confirmatur (cf. Gn 18, 23 sqq; Ex 32, 10; 
Ps 105, 23; Mt 9, 2). S. Augustinus dicit illud Exodi 32, 10 scrip- 
tum esse, ,ut eo modo admoneremur, cum merita nostra nos gravas- 
sent, ne diligamur à Deo, relevari nos apud illum illorum meritis 
posse, quos Deus diligit^ (In Heptateuchum 1. 2, q. 149; M 34, 646; 
cf. De civ. Dei l. 21, c. 27, n. 5; M 41, 749). Primam vero gra- 
tiam potest iustus alteri mereri, quia contra hoc non pugnat ea 
ratio, ob quam sibi ipsi non potest eam mereri (cf. S. Thom. 1, 2, 
q. 114, a. 6; Suarez ]. 12, c. 38, n. 21). 


Prop. XL.  Peecator per opera supernaturalia de congruo 
mereri potest gratiam iustificationis. 


482. 1. Peccator potest de congruo mereri gratiam sanctificantem, quia 
Deus, qui iuvat eum ad facienda opera supernaturalia, sibi debet, ut, 
quantum de se est, haec opera suo effectu, ad quem ex natura sua 
diriguntur, non careant. ,Cor contritum et humiliatum non despicies* 
(Ps 50, 19). ,Peecata tua eleemosynis redime et iniquitates tuas 
miceriecordiis pauperum; forsitan ignoscet delictis tuis^ (Dn 4, 24). 
,Eleemosyna a morte liberat, et ipsa est, quae purgat peccata et 
facit invenire misericordiam et vitam aeternam* (Tob 12, 9). ,8$i 
dimiseritis hominibus peccata eorum, dimittet et vobis Pater vester 
caelestis delicta vestra^ (Mt 6, 14). Haec verba universalia sunt, 
ergo non ad sola peccata venialia iustorum restringenda. Idem do- 
cent SS. Patres. S. Augustinus: ,Possunt quidem [semipelagiani] 
dicere remissionem peccatorum esse gratiam, quae nullis praeceden- 
tibus meritis datur; quid enim habere boni meriti possunt peccatores? 
Sed nec ipsa remissio peccatorum sine aliquo merito est, si fides 
hane impetrat; neque enim nullum est meritum fidei, qua fide ille 
dicebat: Deus propitius esto mihi peccatori, et descendit iustificatus 
merito fidelis humilitatis (Epist. 194 ad Sixt. c. 3, n. 9; M 338, 
877). S. Prosper: ,Non enim nullius meriti haberi potest petentis 
fides, quaerentis pietas, pulsantis instantia" (Contra collat. c. 3, n. 1; 
M 51, 222). Conc. trid. sess. 6, c. 6, can. 8, et, sess. 14, c. 4, docet 
fide, contritione aliarumque virtutum actibus homines praeparari et 
disponi ad iustificationem eamque impetrare; ergo his actibus inest 
aliqua moralis causalitas ad iustificationem obtinendam; hoc autem 
suffieit ad meritum de congruo. Haec est communis doctrina theo- 
logorum (Suarez 1. 12, c. 37). 


433. 2. Peccator potest de congruo mereri gratias actuales ad iusti- 
ficationem conducentes. ustificationem enim ipsam immediate non 
potest mereri nisi per actus, quibus proxime disponitur ad iusti- 
ficationem recipiendam, i. e. per caritatem vel contritionem, quia alii 

actus non postulant ulla ratione immediatam infusionem gratiae. Quia 
nihilominus alii quoque actus, ut fides, spes, attritio, etiam ad hoc 
destinati sunt, ut hominem ad iustificationem ducant, congruum est 
ilis positis dari gratias ad actus, quibus homo immediate disponatur 
ad iustificationem ; et sic intellegenda sunt dicta SS. Patrum de fide, 
qua peccator iustificationem mereatur (cf. Prop. XI). Peccator potest 
et debet Deum rogare, ut sibi det gratias ad iustificationem  ne- 
cessarias; hae autem preces non fiunt frustra; ergo in operibus pec- 
catoris potest esse aliqua proportio ad gratias actuales impetrandas. 
Idem valet, si agitur de tentationibus superandis et praeceptis im- 
plendis (cf. Suarez l. c. n. 15 sqq). 


In laudem gloriae gratiae. 
(Eph 1, 6.) 


APPENDIX. 


DE GRATIIS GRATIS DATIS. 


494. Supra (n. 7) indicata est divisio gratiae im gratiam gratis datam 
et gratiam sanctificantem. In qua divisione, ut ibidem monuimus, nomen 
gratiae sanctificantis non sumitur sensu maxime presso, sed gratia 
sanctificans intellegitur omne donum supernaturale, quod homini datur 
ad ipsum sanctifieandum. Hoc notandum est, quia nonnulli theologi 
appellant gratiam gratis datam omne donum gratuitum, quod potest 
esse in peccatore (cf. Suarez, De grat. proleg. 9, c. 4, n. 4). Nos 
vero cum S. Thoma (1, 2, q. lll, a. 1) hie intellegimus gratiam 
gratis datam eam omnem et solam gratiam supernaturaliter collatam, 
quae non datur ad iustificandum hominem, qui eam recipit, sed. ad 
utilitatem aliorum. ,Secundum hoc igitur duplex est gratia, una qui- 
dem, per quam ipse homo Deo coniungitur, quae vocatur gratia gratum 
faciens, alia vero, per quam unus homo cooperatur alteri ad hoe, 
quod ad Deum reducatur; huiusmodi autem donum vocatur gratia 
gratis data, quia supra facultatem naturae et supra meritum personae 
homini conceditur. Sed quia non datur ad hoc, ut homo ipse per eam 
iustificetur, sed potius ut ad iustificationem alterius [ad utilitatem 
ecclesiae] cooperetur, ideo non vocatur gratum faciens* (l. c.). Itaque 
haec appellatio sensu exclusivo intellegitur: gratia, quae quidem est 
vera gratia, quia est donum supernaturale gratuito datum, sed quae 
non iustificat recipientem, no incohative quidem. 


435.  Exsistere gratias gratis datas hoc sensu intellectas S. Scriptura 
identidem docet. ,Convocatis duodecim discipulis suis dedit illis po- 
testatem spirituum immundorum, ut eicerent eos et curarent omnem 
languorem et omnem infirmitatem.... Infirmos curate, mortuos sus- 
citate, leprosos mundate, daemones eicite; gratis accepistis, gratis 
date* (Mt 10, 1 8). ,Signa autem eos, qui crediderint, haec se- 
quentur: in nomine meo daemonia eicient, linguis loquentur novis, 
eb si mortiferum quid biberint, non iis nocebit, super aegros manus 
imponent, et bene habebunt" (Mc 16,217 18). ,Hoe est, quod 

dictum est per prophetam Ioel (2, 28): Et erit in novissimis diebus, 
dicit Dominus, effundam de spiritu meo super omnem carnem, et pro- 
phetabunt filii vestri et filiae vestrae, et iuvenes vestri visiones vide- 
bunt, et seniores vestri somnia somniabunt. Et quidem super servos 
meos et super ancillas meas in diebus illis effundam de spiritu meo, 
et prophetabunt^ (Act 2, 16 sqq). S. Paulus ad corinthios scribit: 
Alii quidem per Spiritum datur sermo sapientiae, alii vero sermo 
scientiae secundum eundem Spiritum, alteri fides in eodem Spiritu, 
ali gratia sanitatum in uno Spiritu, alii operatio virtutum, alii pro- 
phetia, alii discretio spirituum, alii genera linguarum, alii interpretatio 
sermonum^ (1 Cor 12, 8 sqq). Docet non omnes accipere omnia 
charismata (y4owsua — donum), sed Deum dare singulis unum aut 
plura, prout vult; et exhortatur, ut magis affectent non ea, quae 
maiorem admirationem excitent, sed quae meliora sint, et ante omnia 
caritatem. Cf. Kleutgen, Theologie der Vorzeit II, ed. 2, n. 228 sqq. 


486. S. Thomas ingeniose ostendit, quomodo omnis gratia gratis data 
contineatur iis, quae apostolus enumerat (1, 2, q. 111, a. 4; cf. Contra 
gent. l. 3, c. 154). Ceterum Suarez recte annotat: ,Licet illa con- 
gruentia, quam adducit, optime declaret, quam convenienter et apposite 
potuerit apostolus gratias illas distinguere et tamquam sufficientes 
numerare, nihilominus non cogit dicere aut illas necessario esse 
distinguendas, aut non posse vel easdem in plures distingui vel illis 
alias adiungi^ (De grat. proleg. 3, c. 5, n. 63). Ipse apostolus alibi 
aliter loquitur (cf. 1 Cor 12, 28; 14, 26; Rom 12, 6 sqq). Immo 
inter gratias gratis datas recte conumerari possunt iurisdictio eccle- 
siastica, potestas ordinis, ut est potestas sanctificandi alios homines, 
infallibillitas summi pontificis, alia similia, de quibus eo loco non agit 
apostolus, cum ei de extraordinariis tantum donis sermo sit, non de 
ordinariis muneribus. 

Ceterum non sola munera et dona ordinaria, quae gratiis gratis 
datis accenseri possint, sed ipsa charismata extraordinaria semper 
in ecclesia manere alibi iam expositum est (Instit. propaed. I, n. 409 
410 425). Id sufficienter probatur ex causis beatificationis et canoni- 
zationis sanctorum. 


497. Quamquam autem. gratiae gratis datae communiter non dantur 
nisi iustis, immo nonnisi eximie sanctis, potest tamen Deus eas etiam 
peccatoribus concedere. lta non legimus Christum exemisse Iudam, 
quando apostolis suis haec dona conferebat. Christus ipse ait: ,Multi 
dicent mihi in illa die [iudicii]: Domine, Domine, nonne in nomine 
iuo prophetavimus et in nomine tuo daemonia eiecimus et in nomine 
tuo virtutes multas fecimus? Et tune confitebor illis, quia numquam 
novi vos; discedite à me, qui operamini iniquitatem^ (Mt 7, 22 sq). 
Ideo autem haec dona non omnibus iustis conceduntur et interdum 

peccatoribus conferuntur, ne homines decipiantur putantes in his sancti- 
tatem consistere, et quia interdum utile est talia dona peccatoribus 
dari ad aliorum fidem confirmandam, cum eadem ratio non adsit in 
omnibus iustis. Si vero miraculum fit ad probandam alicuius hominis 
sanctitatem, necessario sanctitas praesupponitur, sicut, quando verum 
miraculum fit ad probandam aliquam doctrinam, haec doctrina non 
potest non esse vera, cum Deus non possit concurrere ad confirman- 
dum errorem (cf. Suarez, De grat. proleg. 3, c. 4, n. 7 sqq). Gratiae 
autem gratis datae hominibus subiectae sunt non eo sensu, quod pos- 
sunt eas pro sua voluntate habere, sed quod, etsi eas habent, non 
necessitantur ad iis utendum (1 Cor 12, 4 sqq; 14, 13 27 sqq). 


438. Gratias gratis datas saltem mon omnes esse habitus infusos pro- 
babilius videtur. Neque enim apparet, quomodo e. g. concipiendus 
sit habitus, qui valeat ad patranda diversissima miracula; neque in 
vitis sanctorum legimus eos potuisse pro libitu miracula patrare, sed 
tum solum, cum Spiritus Sanctus eos ad hoc impellebat. De dono 
prophetiae ait S. Paulus: ,Prophetae [in ecclesia] duo aut tres dicant, 
et ceteri diiudicent. Quod si alii revelatum fuerit sedenti, prior taceat" 
(1 Cor 14, 29 30). Ergo non semper haec gratia aderat, sed subito 
dabatur. (Cf. Suarez, De grat. proleg. 9, c. 5, n. 30). 

Nihilominus supponere licet nomnullos fuisse ita charismatis in- 
siructos, uL eorum munus esset quasi habituale et reliquis notum. Hoc 
quoque ex verbis S. Pauli conicere licet, quia statuit glossolalo in 
ecclesia loquendum non esse, nisi adsit qui habeat donum interpre- 
tationis. ,Si autem non fuerit interpres, taceat in ecclesia^ (1 Cor 
14, 28). Ergo fidelibus noti erant ii, qui habebant donum interpre- 
tationis. Similiter donum scientiae concipiendum videtur ad modum 
habitus. Ceterum tota haec res est obscura et fortasse plane diversis 
modis fiebat aliis et aliis occasionibus. 


439. Neque convenit inter SS. Patres et. theologos de natura singulorum 
charismatum. Ideo pauca tantum, quae probabiliora videntur, pro- 
ponemus ad explicanda ea, quae in S. Scriptura occurrunt. 


A40. Itaque primo loco veniunt sermo sapientiae et sermo scientiae. 
Sapientia et scientia sunt in intellectu. Sed quia apostolus loquitur 
de sermone sapientiae et scientiae, patet hic intellegi charisma aliis 
exponendi doctrinas.revelatas. luxta proprietatem verborum non 
sapientiam vel scientiam, quae in cognitione consistunt, sed sermonem 
earum vocat gratiam, quando fit ex speciali dono Spiritus Sancti; et 
cum de utraque eodem modo loquatur, non est eur una ad loquelam, 
alia ad cognitionem referatur" (Suarez l. c. n. 4). Sermo vero sa- 
pientiae à sermone scientiae eo distinguitur, quod ,sermo sapientiae 
dieitur specialis favor Spiritus Sancti, quo dirigit linguam hominis 

ad explicanda altiora seu diviniora mysteria fidei; scientiae autem 
sermo, quo lingua dirigitur ad explicanda inferiora et temporalia 
mysteria^ (ib. n. 6). Haec explicatio ab ipso apostolo indicatur, qui 
ad corinthios scribit: ,Non iudicavi me scire aliquid inter vos nisi 
lesum Christum, et hune crucifixum. ... Sapientiam autem loquimur 
inter perfectos.... Et ego, fratres, non potui vobis loqui quasi spi- 
ritualibus sed quasi carnalibus; tamquam parvulis in Christo lac vobis 
potum dedi, non escam; nondum enim poteratis* (1 Cor 2, 2 6; 3, 1). 
Ideo ,nosse mysteria^ distinguit a scientia (1 Cor 18, 2). Consequenter 
sermo scientiae est facultas efficaciter exponendi doctrinas omnibus 
magis necessarias. Hoc donum videtur esse idem atque donum doc- 
irinae, sapientia vero ad potiores doctores pertinet, qui dicuntur 
habere gratiam apostolatus, non sensu maxime presso sed latiore 
quadam signifieatione (cf. 1 Cor 12, 28; Rom 12, 6). 


441. Secundum multos interpretes intime inter se cohaerent tria 
charismata, quae sequuntur: fides, gratia sanationis, operatio virtutum. 
Censent enim fidem esse fidem miraculorum effectricem. ,In hac quae- 
stione est prima opinio fidem gratiam gratis datam esse ipsam fidem 
miraculorum." ta Suarez, qui dicit hanc expositionem esse pro- 
babilem propter auctoritatem SS. Patrum (De fide disp. 8, sect. 2, 
n. l) Citat Hieronymum, Theophylactum, Theodorum, Augustinum, 
quibus addi possunt Chrysostomus et Cyrilus Alex. Immo quia circa 
hoc donum magis consentiunt SS. Patres quan: circa pleraque alia, 
ab hac explicatione non videtur recedendum. Hoc donum addit ad 
fidem theologicam, quam necessario supponit, firmam fiduciam et certi- 
tudinem Deum hice et nunc miraculose cooperaturum esse (cf. Mc 11, 
22 sq). Quo sensu dici potest hoc donum consistere in certitudine 
fidei, et magis esse in actu quam in habitu. Hoc donum non solum 
valet ad effectus miraculosos producendos sed etiam ad eos in se 
reciplendos (Mt 8, 10; 9, 2 29). 


442. Porro Deus apostolis et etiam posterioribus sanctis non raro con- 
cessit gratiam, ut ad. eorum auctoritatem confirmandam patraret. mira- 
cula, quorum ipsi ne conscii quidem erant, quae proinde ab eorum 
fiducia non procedebant. lta legimus: ,Magis autem augebatur cre- 
dentium in Domino multitudo virorum ac mulierum, ita ut in plateas 
eicerent infirmos et, ponerent in lectulis ac grabatis, ut veniente Petro 
saltem umbra illius obumbraret quemquam illorum, et liberarentur ab 
infirmitatibus suis* (Act 5, 14 15). ,Virtutesque non quaslibet fa- 
ciebat Deus per manum Pauli, ita ut etiam super languidos deferrentur 
à corpore eius sudaria et semicinctia, et recedebant ab iis languores, 
et spiritus nequam egrediebantur* (Act 19, 11 12; cf. Lc 6, 19; 
8, 46). Ad has igitur species referri possunt doma sanationum et 
miraculorum. Ceterum possunt haec miracula fieri et. propter fidem 

eorum, qui sanantur, et propter auctoritatem et sanctitatem eorum, 
qui invocantur; et ita potest idem miraculosus effectus sub vario 
respectu pertinere ad varia dona. Alii tamen aliter haec explicant, 
ut Suarez, De grat. proleg. 3, c. 5, n. 15 sqq. 


443. Donum linguarum (glossolalia) triplici modo concipi potest. 
Legimus in vitis quorundam sanctorum eos praedicantes evangelium 
loeutos esse linguis, quas non didicerant. Hoc iterum duplici modo 
intellegi potest: aut evangeli praeco sua lingua utens ab aliis in- 
tellegitur, quo in casu Deus permutat sonos verborum, ut alii soni 
ab ore loquentis procedant, ali ad aures audientium perveniant 
(ef. Suarez, De grat. proleg. 3, c. 5, n. 48 50 53); aut Deus confert 
alicui notitiam linguae, quam non noverat. Hoc donum (quod est 
species scientiae infusae) ab apostolo vocatur interpretatio sermonum 
(1€Cor 12, 10; 14, 5 27 28) Donum vero linguarum, de quo apo- 
stolus loquitur 1 Cor 14, 2 sqq, in eo consistit, quod quis ex in- 
stinctu Spiritus Saneti Deum orat lingua, quam neque ipse orans vi 
huius doni intellegit neque circumstantes intellegunt. Circumstantes 
non intellegunt; nam ,qui loquitur lingua, non hominibus loquitur sed 
Deo; nemo enim audit [intellegit], spiritu autem [i. e. ex impulsu 
supernaturali] loquitur mysteria^ (1 Cor 14, 2). Ideo comparatur 
eum instrumento musico, quo producuntur indistincti sonitus, qui ad 
quid valeant, nemo percipit. ,lIta et vos per linguam nisi manifestum 
sermonem dederitis, quomodo scietur id, quod dicitur? eritis enim in 
aéra loquentes.... Et ideo qui loquitur lingua, oret, ut interpretetur. .. . 
Si autem non fuerit interpres, taceat in ecclesia^ (1 Cor 14, 7 sqq 
13 28). Neque igitur ipse glossolalus vi huius doni intellegit signifi 
cationem verborum, quae profert. Secus non deberet orare, ut donum 
interpretationis acciperet. Si vero sine hoc dono lingua orat, spiritus 
quidem orat, sed mens manet sine fructu (1 Cor 14, 14), i. e. pio 
quidem affectu fertur in Deum, sed intellectus non penetrat sensum 
verborum. Est simile quid ac si e. g. ignarus linguae hebraeae ex 
impulsu divino recitaret psalmum hebraice conscriptum. 


444. Permulti docent apostolos infusam accepisse peritiam variarum 
linguarum, id quod concedi potest; et volunt hoc effici evidenter ex 
Act c. 2 (Suarez, De fide disp. 8, sect. 2, n. 8), id quod non est 
verum. Nam ibi non dieuntur apostoli praedicautes evangelium loqui 
variis linguis, sed omnes illi, qui repleti erant Spiritu Sancto, coepe- 
runt variis linguis loqui magnalia Dei (Act 2, 4 11), ita ut homines 
variarum nationum audirent aliquem vel aliquos ex illis sua lingua 
Deum laudantes. Accidit igitur, quod apostolus ait: ,Qui lingua 
loquitur, non hominibus loquitur sed Deo* (1 Cor 14, 2). Neque 
audientes, qui linguam glossolali non callebant, intellegebant quid 
diceret, sed solos sonos vocum audiebant. Quare dicebant: ,Musto 
Pesch, Praelectiones dogmaticae, V. Ed. 4. 18 

pleni sunt isti^ (Act 2, 13). ,Si conveniat universa ecclesia in unum, 
et omnes linguis loquantur, intrent autem idiotae [i. e. qui illas 
linguas nou intellegunt] aut infideles, nonne dicent, quod insanitis?" 
(1Cor 14, 23.) Itaque S. Scriptura ne dicit quidem die Pentecostes 
glossolalos ipsos intellexisse significationes verborum, quibus laudabant 
Deum, neque dicit S. Petrum sua nativa lingua loquentem intellectum 
esse ab omnibus. Ergo si apostoli habuerunt donum linguarum hoe 
sensu, quod miraculose alienas linguas intellegebant, hoe non ex 
S. Scriptura sed ex traditione! constat. 


445. Itaque quia donum linguarum est donum imperfectum, quod 
magis datur in signum infidelibus (cf. Is 28, 7 sqq) quam in utilitatem 
fidelium, apostolus docet praeferendum esse donum prophetiae (1 Cor 
14, 1); ,nam maior est qui prophetat, quam qui loquitur linguis* 
(1Cor 14, 5). Propheta est qui ex impulsu Dei loquitur ad aliorum 
aedifieationem, exhortationem, consolationem, et qui ad hune finem 
accipit apocalypsim, i. e. rerum occultarum et maxime secretorum 
cordis cognitionem (1 Cor 14,,3 24 25 26). Praecipue igitur pro- 
phetae fideles ad bonam vitam agendam exhortabantur. 


446. Ut interpretatio ad glossolaliam, ita déseretio spirituum ad 
prophetiam se habet. Nam quando prophetae loquuntur, munus est 
aliorum charismaticorum, qui adsunt, diiudicare ea quae dicuntur 
(1 Cor 14, 29). Poterat enim propheta divinis inspirationibus etiam 
sententias humanas admiscere. Humana autem et divina elementa 
discernere posse erat discretio spirituum.  Poterant etiam pseudo- 
prophetae surgere et fingere se esse motos a Spiritu Sancto. Ergo 
distinguere, quis sit spiritualis, quis non spiritualis, quis impostor, 
quid veniat a bono, quid a malo spiritu, tum est doni discretionis 
spirituum, cum non fit secundum communem christianam prudentiam 
sed ex peculiari instinctu Spiritus Sancti. Hoc donum, quod dicit 
S. Paulus valere ad discernendas prophetias, non minus valet ad 
discernendas generatim motiones et inspirationes, quae sub specie 
pietatis incitant ad certas actiones, quarum bonitas hic et nunc se- 
cundum regulas fidei et morum non est indubitata neque tam facile 
diiudieari potest. Et haec discretio quidem fieri videtur per solum 
instinctum divinum sine expressa revelatione; aliter enim potius per- 
tineret ad donum prophetiae (cf. Card. Bona, De discretione spirituum ; 
Suarez, De grat. proleg. 3, c. 5, n. 36 sqq). 


! Suarez citat hos Patres, quibus appono magis accuratas allegationes: S. Ambros. 
(citat serm. 61, fortasse est sermo 48, n. 9; M 17, 723; sed non est ad rem, 
quia ibi alio modo donum ling. exponitur), S. Gregor. M. (In evang. hom. 20, 
n. 4; M 76, 1222), S. Io. Chrysost. (In Act. hom. 4 24 40; M 60, 43 sqq 188 
284 sqq; sed alio modo explicat, cf. tamen .M 48, 822), S. August. (In lo. tract. 39, 
n. 5; cf. In epist. lo. tract. 6, n. 8 10; M 35, 1683 1991 2025), S. Leo M. 
(Serm. 75; M 54, 401), S. Hieron. (Epist. 41; M 20, 474). 


De gratiis gratis datis. 975 
447. Patet gratias graiis datas esse minus excellentes quam | gratias 
gratum facientes. Nam, ut ait S. Thomas, ,semper finis potior est 
his, quae sunt ad finem. (Gratia autem gratum faciens ordinat ho- 
minem immediate ad coniunctionem ultimi finis; gratiae autem gratis 
datae ordinant hominem ad quaedam praeparatoria finis ultimi, sicut 
per prophetiam et miracula et alia huiusmodi homines inducuntur ad 
hoe, quod ultimo fini coniungantur. ... Sed per gratiam gratis datam 
homo non potest causare in alio coniunctionem ad Deum, quam ipse 
habet per gratiam gratum facientem, sed causat quasdam dispositiones 
ad hoc* (1, 2, q. 111, a. 5). Ideo S. Paulus ait: ,Adhuc excellen- 
tiorem viam vobis demonstro. . .. Sectamini caritatem" (1 Cor 12, 31; 
14, 1). Et Christus Dominus monet apostolos: ,In hoc nolite gaudere, 
quia spiritus vobis subiciuntur; gaudete autem, quod nomina vestra 
scripta sunt in caelis^ (Lc 10, 20. Cf. Suarez l. c. c. 4, n. 18 sqq). 
Copiose de gratiis gratis datis agunt Benedict. XIV, De servor. Dei 
beatific. 1l. 89, c. 42 sqq, et Cornely, In 1 Cor 12 et 14. 

TRACTATUS II. 


DE LEGE DIVINA ET POSITIVA. 


PRAENOTANDA DE NOTIONE ET DIVISIONE 
LEGIS DIVINAE POSITIVAE. 


448. Deus non solum interna gratia homines iuvat ad prosequen- 
dum finem suum ultimum, sed etiam externa doctrina eos instruit, 
quid facere debeant, ut ad finem perveniant. Haec doctrina, quatenus 
hominibus proponit normam, secundum quam inducuntur ad recte 
agendum, dicitur lex. 

Est enim lex regula actuum & superiore communitatis ad bonum 
commune praescripta. De natura legis in genere et de divisione 
legis iam dietum est in ethica naturali et in theologia morali. 
Ibidem etiam actum est de lege naturali et de lege positiva civili, 
in quantum haec pertinet ad philosophiam vel theologiam; de lege 
vero positiva ecclesiastica sermo est partim in tractatu de ecclesia, 
partim in iure canónico. Ergo nihil remanet nisi lex positiva divina, 
cuius inquiaitio coniungitur cum tractatu de gratia, quia haec ipsa 
quoque lex est gratia quaedam externa, et quia occasione disputa- 
tionum de gratia saepissime legis quoque divinae positivae a SS. Pa- 
tribus mentio et expositio facta est, maxime contra manichaeos et 
pelagianos. 

Itaque hic eatenus tantum de lege agimus, quatenus eius habitudo 
ad gratiam explicanda est, non vero de lege in se considerata, multo 
minus de omnibus et singulis praeceptis legis divinae positivae. 


449. Lex dicitur divina, quia Deus est auctor eius immediatus, sive 
ipse per se eam promulgavit (Christus Dominus), sive per angelos, 
prophetas, apostolos; nam angeli, prophetae, apostoli legem divinam 
promulgantes non suo nomine loquuntur sed Dei nomine. Lex dicitur 
positiva, ut distinguatur a lege naturali Quamvis enim utraque lex 
contineat praecepta divina, tamen lex positiva a lege naturali aut 
secundum materiam aut saltem secundum formam differt: secundum 

formam quidem seu modum promulgationis, quia lex positiva non 
ex natura rerum creatarum adest, sed per liberum et immediatum 
actum Dei posita est; secundum materiam autem, quia lege natu- 
rali ideo et eatenus actus prohibentur aut praescribuntur vel per- 
mittuntur, quia et quatenus in se mali aut boni sunt; quae vero 
lege tantum positiva ordinantur, ideo mala aut bona sunt, quia 
interdieuntur aut praescribuntur vel permittuntur. Potest igitur lex 
divina positiva secundum materiam coincidere cum lege naturali et 
ab ea per solam formam differre, ut e. g. accidit in plurimis prae- 
ceptis decalogi (cf. Suarez, De legibus l 9, c. 4, n. 19). Potest 
autem Deus etiam alia praeter legem naturalem praescribere, ut caeri- 
monias veteris legis. Supposito fine supernaturali eiusque revelatione, 
ea quoque lex naturalis vocari solet, quae ex hoe fine conaturaliter 
et necessario sequitur neque novo Dei actu ordini supernaturali addi 
debet. Ita lex credendi ea, quae revelata sunt, non est lex positiva 
tantum, quia natura rerum postulat, ut Deo loquenti credamus. 
Quare lex positiva supernaturalis respectu finis ultimi non est ab- 
solute necessaria sed ad melius esse, ut aiunt. 


450. Utilitatem legis positivae divinae S. Thomas quattuor rationibus 
ostendit (1, 2, q. 91, &. 4). Prima ratio est, ut haec lex dirigat 
hominem ad finem supernaturalem; secunda, ut hominem iuvet, ne 
erret in naturalibus; tertia, ut hominem dirigat etiam in actibus 
internis, de quibus humani superiores non possunt iudicare; quarta, 
ut ea quoque mala auferantur, ad quae lex humana non potest per- 
tingere (Suarez l. c. l. 1, c. 9, n. 16). 


451. Ler divina positiva dividitur im veterem et novam seu legem 
mosaicam et legem Christi, quarum illa hanc praeparabat, et hac 
instituta illa abrogata est. Harum duarum legum tres differentiae 
assignari possunt. Vetus enim lex ordinabat homines proxime ad 
bonum temporale, in quantum hoc erat figura boni spiritualis; lex 
vero nova ordinat hominem directe ad bonum spirituale. Secundo, 
vetus lex magis respiciebat actus externos, nova vero magis ver- 
satur circa actus internos. Tertio, vetus lex inducebat h^mines ad 
observantiam mandatorum potius per timorem poenarum; nova vero 
lex potius per amorem, qui in cordibus diffunditur per gratiam, quae 
figurabatur per veterem legem. Vetus lex dicitur lex mosaica, quia 
promulgata est per Moysen nomine Dei; nova lex dicitur lex Christi, 
quia per Christum promulgata est nomine suo. 


452. Ante Moysis tempora mulla lex positiva data erat a Deo homi- 
nibus; et ideo ille prior status appellatur status legis naturae, quia 
homines tune non obligabantur ulla lege, nisi quae aut ex naturali 
ratione aut ex fine supernaturali conaturaliter fluit. Quae lex, ,licet 

supernaturalis sit respectu hominis, nihilominus naturalis diei potest 
respectu gratiae, quia etiam gratia habet suam propriam essentiam 
et naturam, cui conaturale est lumen infusum, cui etiam conaturale 
est non solum dirigere homines ad rectam et honestam ac debitam 
operationem supernaturalem sed etiam depellere tenebras et errores 
cirea ipsammet legem pure naturalem, et sub altiore ratione prae- 
cipere ipsiusmet legis naturalis observationem^ (Suarez l. c. l. 1, c. 3, 
n. 12). Vocatur igitur haec lex naturalis non simpliciter, sed respective, 
i.e. supposito ordine gratiae (cf. Denz. n. 1518). Unde S. Scriptura 
loquens de lege positiva divina semper duplicem tantum legem distin- 
guit: legem mosaicam et legem Christi, quarum illa, quia nihil est 
nisi lex, solet etiam vocari lex (7377) simpliciter, Christi vero lex 
vocatur lex fidei, lex gratiae vel simpliciter fides et gratia, et similia 
(cf. Io 1, 17; Rom 3, 27; 9, 31; 1 Cor 9, 20 21; Gal 6, 2 etc.; De 
Verbo inearn. IV, n. 560 sqq). Similiter SS. Patres et theologi du- 
plicem tantum legem positivam divinam distinguunt (Suarez 1l. c. l. 9, 
c. 1, n. 8. Kleutgen, Theol. d. Vorz. V, n. 539). 


453. Dedit quidem Deus iam ante tempora Moysis nonnulla particu- 
laria praecepta, quae tamen non constituunt legem proprie dictam, 
quia lex aut alicui communitati iam constitutae datur, aut ipsa 
eam constituit. Non fuerunt autem ante Moysen homines per legem 
divinam positivam collecti in societatem religiosam, quae haberet 
determinata sacrificia et sacramenta, sed vigebat sola lex naturae. 
Abstrahimus hic a praecepto, quod Deus Adamo dederat in para- 
diso, et quod probabiliter in statu innocentiae servatae valebat pro 
omnibus eius posteris (Suarez l. c. n. 5); loquimur enim de homine 
lapso. Praeceptum de non comedendo sanguine (Gn 9, 4) est parti- 
culare neque sufficit ad constituendam proprie dictam legem divinam. 
Num distinctio illa animalium mundorum et immundorum (Gn 7, 2) 
nitatur lege positiva Dei, dubium est, cum possit facile explicari de 
distinctione, quam homines naturaliter faciunt inter varia animalia. 
Magis ad naturam legis accedit illud pactum Dei cum Abraham: 
,Hoc est pactum meum, quod observabitis inter me et vos et semen 
tuum post te: Cireumeidetur ex vobis omne masculinum . . .^ (Gn 17, 
10 sqq) Hoc praeceptum merito consideratur incohatio quaedam 
legis veteris, quia per cireumcisionem Deus coeperat sibi eligere spe- 
cialem populum, cui congregando in unitatem hoc unicum praeceptum 
poterat sufficere usque ad debitam multiplicationem. — Hac autem 
multiplicatione facta Deus idem praeceptum renovavit et illud ut 
ianuam instituit, qua hominibus intrandum erat in ecclesiam veterem. 
Cum igitur haec pauca praecepta, si comparantur cum posteriore 
legislatione mosaica, non possint vocari lex, S. Scriptura simpliciter 
ait: ,Lex per Moysen data est^ (Io 1, 17). Itaque agemus prius 
de lege vetere, dein de lege nova. 

De lege vetere eiusque habitudine ad legem novam inter SS. Pa- 
tres prae ceteris copiose scripsit S. Augustinus tum in libris contra 
Faustum manichaeum et alios manichaeos (Migne t. 42), tum in 
libris contra pelagianos (Migne t. 44), tum in variis epistulis, ma- 
xime epistulis 28 et 82 ad Hieronymum datis; alii SS. Patres de 
hae quaestione agunt praecipue in enarrationibus epistulae 5. Pauli 
ad galatas. Ex scholasticis imprimis nominandi sunt j$. Thomas 
(1, 2, q. 98 sqq) et Suarez (l. c. l. 9 et 10); praeterea commenta- 
tores 1* 2* S. Thomae et Petavius (De lege et gratia) E posterio- 
ribus theologis mentione digni sunt Wirceburgenses (III de leg. c. 2) 
et Offermann (De statu hominis diss. 3, c. 2 et 3). Nostris tem- 
poribus de hac re soli fere exegetae loquuntur in commentariis 
epistularum S. Pauli ad romanos et galatas. 


PARS I 
DE LEGE VETERE. 


SECTIO I. 
DE AUCTORE ET SUBIECTIS VETERIS LEGIS. 


Prop. XLLI.  Unicus auctor veteris legis est Deus. 


454. Gnostici, marcionitae, valentiniani, manichaei, alii haeretici ne- 
gabant Deum verum instituisse veterem legem, sed eam referendam 
esse docebant ad idem malum principium, quod mundum corporeum 
produxisset (cf. S. Iren., Contra haer. l. 1, c. 24, n. 4; c. 27, n. 2; 
c. 30, n. 10; M 7, 676 688 700; S. August., De haer. 18 21 22 46; 
M 42, 29 sqq; S. Epiphan., Haer. 21, n. 4; 66, n. 42 738 sqq; 
M 41, 291; 42, 91 143). Alii vero putabant saltem partem legis 
veteris datam esse a Moyse (S. Epiphan., Haer. 33, n. 3 sqq; M 41, 
558 sqq). 

Dicimus totam veterem legem auctorem habere Deum ipsum ideo- 
que esse vere divinam legem. "Totam autem legem intellegimus eam 
tantum, quae Pentateucho continetur; nam postea quasdam leges 
humana auctoritate additas esse constat (Est 9, 17 sq. 1 Mach 4, 59. 
Mt 15, 2). Praeterea in thesi unice quaeritur, utrum leges, quas 
Moyses dedit, fuerint divinae an humanae; non quaeritur, num postea 
ab hominibus additae fuerint ,novellae*; de quibus cf. Hummelauer 
(In Levit. p. 355 sqq et In Deuteron. p. 147 sqq). 

Ad vitandas difficultates haec in specie notasse iuverit: Ante sa- 
cerdotes aaroniticos, de quorum institutione refertur Ex 28, 1; 29, 
1lsqq, erant iam alii sacerdotes (Ex 19, 22 24), qui postea munere 
privati sunt. Similiter varia erant ,tabernacula^, vetus tabernaculum 
(Ex 16, 34), ,tabernaculum foederis^ (Ex 33, 7), novum ,taberna- 
culum testimonii^ (Ex 40, 2). Item varia altaria; illa, quae in sin- 
gulis stationibus per desertum aedificanda erant (Ex 20, 24 sqq), 
altare aureum et altare holocausti in novo tabernaculo (Ex 40, 3 6) 
et altaria templi Salomonici (3 Rg 6, 20; 7, 48; 8, 64). Leges 
autem de primis altaribus datae non pertinebant ad posteriora al- 

taria, sed durante peregrinatione valebant. Idem dicendum quoad 
legem, qua praecipiebatur animalia non occidenda, nisi prius ad 
ostium tabernaculi oblata essent (Lv 17, 1 sqq), quae lex postea ab- 
rogata est, quando populus ingrediebatur in terram promissam (Dt 
12, 15). Tune quoque promisit Deus se electurum esse locum unum, 
quo solo sacrificia offerenda essent (Dt 12, 13 sq), quod in omne 
futurum tempus factum non est nisi aedificato templo. Itaque hae 
et aliae mutationes legum oblivioni dandae non sunt!. Postea inter- 
pretationes quoque legis factae sunt (Dt 17, 8 sqq). Cf. e. g. Nm 
4, 30; 8, 24; 1 Par 23, 24; Nm 9, 10 sq; 2 Par 30, 2. Etiam per 
consuetudinem videntur introductae quaedam mutationes, ita quoad 
legem ter in anno eundi in urbem Ierusalem (Ex 23, 17), cui inter- 
dum insuperabiles difficultates obstabant (cf. Io 7, 1). Tandem in 
textum nunc exstantem irrepserunt quaedam glossae. 


455. Arg. 1. Ex S. Scriptura. 


S. Scriptura diserte docet Moysen accepisse totam legem a Deo 
ipso. Antequam enim legem daret, iussit Deus Moysen loqui ad po- 
pulum: ,Si audieritis vocem meam et custodieritis pactum meum, 
eritis mihi in peculium de cunctis populis. ... Respondit populus: 
Cuncta, quae locutus est Dominus, faciemus. Cumque rettulisset Moyses 
verba populi ad Dominum, ait ei Dominus: Iam nunc veniam ad te 
in caligine nubis.... Locutusque est Dominus cunctos sermones hos: 
Ego sum Dominus tuus...^ (sequuntur leges morales, caerimoniales, 
iudieiales; Ex 19, 5 8 9; 20, 1 sqq). Postea ,dedit Dominus Moysi ... 
duas tabulas testimonii lapideas, scriptas digito Dei* (Ex 31, 18), easque 
íractas restituit (Ex 34). Omnes quoque posteriores leges Dominus 
ipse refertur dedisse (cf. Ex 40, 1; Lv 1, 1; 4, 1; 6, 1, 8, 1 etoc.), 
neque umquam Moyses suo nomine legem fert, sed semper auctori- 
iatem ipsius Dei legislatoris appellat (cf. Ex 35, 1; Lv 9, 6; Nm 30, 2); 
immo ipse Moyses monet populum: ,Non addetis ad verbum, quod 
vobis loquor, nec auferetis ab eo; custodite mandatá Domini Dei 
vestri, quae ego praecipio vobis.... Mihi mandavit in illo tempore, 
ut docerem vos caerimonias et iudicia, quae facere deberetis in terra, 
quam possessuri estis^ (Dt 4, 2 14). Etiam psalmistae (Ps 18 118 etc.) 
et prophetae ad legem mosaicam provocant ut ad legem Domini 
(cf. Dn 9, 4 sqq; Mal 2 etc.). 

Similiter in novo testamento lex Deo auctori tribuitur. Ita Christus 
Dominus ait ad pharisaeos: ,Quare et vos iransgredimini mandatum 
Dei propter traditionem vestram? nam Deus dixit: Honora patrem 
et matrem ...* (Mt 15, 3 sq). ,Relinquentes enim mandatum Dei 


1! Varias explicationes de unitate loci sacrificiorum vide in Dictionnaire de la 
Bible I s. v. Autel, III s. v. Haut-lieux et apud W. Engelkemper, Heiligtum und 
Opferstütten in den Gesetzen des Pentateuch, Paderborn 1908, maxime 78 sqq 87 sqq. 

tenetis traditionem hominum* (Me 7, 8). Praeterea lex mosaica erat 
typus seu figura novi testamenti, id quod saepe docet S. Paulus: ,Haec 
omnia [quae narrantur in libro Exodi] in figura contingebant illis; 
scripta sunt autem ad correptionem nostram, in quos fines saeculorum 
devenerunt^ (1 Cor 10, 11) Latius hoc exsequitur in epistula ad 
hebraeos c. 7 sqq, ubi legem mosaicam vocat ,exemplar et umbram 
caelestium* (8, 5; 9, 23), , parabolam temporis instantis" (9, 9), ,um- 
bram futurorum bonorum^ (10, 1). Cf. Gal 4; Io 19, 36 37. Iam 
vero typus est prophetia realis (cf. S. Thom. 1, q. 1l, a. 10). Solus 
autem Deus potest res ita instituere, ut infallibiliter praesignent 
libere futura. Ergo solus Deus potuit instituere legem mosaicam. 
Praeterea lex mosaica ordinabatur ad Christum Dominum, ut ipse 
ait: ,Necesse est impleri omnia, quae scripta sunt in lege Moysi et 
prophetis et psalmis de me* (Lc 24, 44; cf. Io 5, 46). Atqui nemo 
poterat ordinare legem ad Christum nisi ipse Deus, qui Christum mis- 
surus erat (ef. S. Thom. 1, 2, q. 98, a. 2). 


4560. Arg. 2. Ex SS. Patribus. 


SS. Patres hanc veritatem contra haereticos defendunt. S. Irenaeus: 
,Ea quae est secundum Moysen lex, et gratia novi testamenti, utra- 
que apta temporibus, ad utilitatem humani generis ab uno eodemque 
praestita Deo*^ (Contra haer. l. 3, c. 12, n. 11; M 7, 905). ,Nam 
Deus primo quidem per naturalia praecepta, quae ab initio infixa 
dedit hominibus, admonens eos, i. e. per decalogum, nihil plus ab iis 
exquisivit. ... At ubi conversi sunt in vituli factionem et reversi sunt 
animis suls in Aegyptum, servi pro liberis concupiscentes esse, aptam 
concupiscentiae suae acceperunt reliquam servitutem, a Deo quidem 
non abscindentem, in servitutis autem iugo dominantem iis.... Non 
ab altero Deo talis illis data lex est, sed ab eodem ipso, apta illorum 
servituti^ (l. c. 1. 4, c. 15, n. 1; M 7, 1012). S. Epiphanius: ,Quae 
& Moyse sancita sunt, a Deo minime sunt aliena, a quo, Moyse 
sequestre atque interprete, tradita sunt.... Quod Moyses scripsit, 
non citra Dei voluntatem scripsit, sed Sancto Spiritu impellente con- 
stituit. ... Similiter e& Moyses legem dedit, quam dictante Domino 
didicerat.... Etenim illam a Deo profectam esse legem nemini ob- 
securum arbitror. Deus enim ubique decernere solet, partim quae tem- 
poribus eongruunt, partim quae certis rebus adumbrandis serviunt, 
partim quibus futura bona declarantur; quae in evangelio demum ad- 
ventu suo Christus lesus Dominus noster implevit^ (Adv. haer. l. 1, 
haer. 399, n. 9; M 41, 571). S. Augustinus: ,Sicut Deus unus et 
verus creator bonorum est et temporalium et aeternorum, ita idem 
ipse auctor est amborum testamentorum, quia et novum in vetere est 
figuratum et vetus in novo est revelatum" (Contra adversar. legis et 
prophet. l. l, c. 17, n. 35; M 42, 623). ,Deus legis et prophetarum 
unus et verus est Deus^* (ib. l. 1, c. 16, n. 30; 1. 2, c. 10, n. 37; 

M 42, 618 660 sq). Cf. Contra Faust. l. 4; l. 15, c. 4; M 492, 
217 sqq 305 sqq. 

Intellegit autem Augustinus legem veterem tam moralem quam caeri- 
monialem et utramque contra manichaeos ut vere divinam et bonam 
defendit. lllam dicit continere ,praecepta vitae agendae", hanc vero 
praecepta vitae significandae*, quam distinctionem ait manichaeos 
ignorare. ,Exempli gratia: Non concupisces (Ex 20, 17), praeceptum 
est agendae vitae. Circumcides omnem masculum octavo die (Gn 17, 
10 sqq), praeceptum est significandae vitae. Ex hac quippe imperitia 
manichaei et omnes, quibus displicent litterae veteris testamenti, quid- 
quid Deus mandavit priori populo ad celebrandum, umbram futurorum 
non intellegentes et ea modo non observari animadvertentes, ex more 
praesentis temporis illa reprehendunt, quae utique illi tempori con- 
gruebant, quo ista, quae nunc manifesta sunt, ventura significarentur* 
(Contra Faust. l. 6, c. 2; M 42, 228). ,Nec intellegit Faustus, aut 
forte se fingit non intellegere, quid sit implere legem. . .. Impletur 
ergo lex, vel cum fiunt quae ibi praecepta sunt, vel cum exhibentur quae 
ibi prophetata sunt" (l. c. l. 17, c. 6; M 42, 344). ,Interim adversus 
calumniosam imperitiam Fausti demonstrare suffecerit, quanto errore 
delirent, qui putant signis sacramentisque mutatis etiam res ipsas 
esse diversas, quas ritus propheticus praenuntiavit promissas, et quas 
ritus evangelieus annuntiavit impletas; aut qui censent, cum res 
eaedem sint, non eas aliis sacramentis annuntiari debuisse completas 
quam iis, quibus adhuc complendae praenuntiabantur. Si enim soni 
verborum, quibus loquimur, pro tempore commutantur, eademque res 
aliter enuntiatur facienda, aliter facta, sicut ista ipsa duo verba, quae 
dixi: facienda et facta, nec paribus morarum intervallis nec iisdem 
vel totidem litteris syllabisve sonuerunt; quid mirum, si aliis myste- 
riorum signaculis passio et resurrectio Christi futura promissa est, 
alis iam facta annuntiatur, quandoquidem ipsa verba: futurum et 
factum, passurus et passus, resurrecturus et resurrexit, nec tendi aequa- 
liter nec similiter sonare potuerunt? ... Qui ergo dicit: Si Christus 
legem et prophetas non solvisset, illa sacramenta legis et propheta- 
rum in christianorum congregationibus et celebrationibus permanerent, 
potest dicere: Si Christus legem et prophetas non solvisset, adhuc 
promitteretur nasciturus, passurus, resurrecturus, .. . quod illa sacra- 
menta quondam personabant; sed annuntiatur, quod natus sit, passus 
sit, resurrexerit, quod haec sacramenta, quae a christianis aguntur, 
iam personant. Qui ergo venit legem et prophetas non solvere sed 
adimplere, ipsa adimpletione abstulit ea, per quae adhuc promitte- 
batur implendum, quod iam constat impletum" (l. c. 1. 19, c. 16; M 42, 
356). ,Quidquid enim futuram ecclesiam significavit, prophetia est. 
Habes autem eundem apostolum dicentem: Spiritum nolite spernere, 
prophetiam nolite exstinguere; omnia legite, quae bona sunt tenete 
(1 Thess 5, 19 sqq). Legenda est ergo Scriptura divina, et Spiritus 

Sancti dispensatio cognoscenda, et intuenda prophetia, et reicienda 
carnalis servitus, et libéralis intellegentia retinenda^ (Contra Adimant. 
c. 15, n. 3; M 42, 154). Haec de observationibus caerimonialibus dicit, 
,Quid enim [manichaei] libris obiciunt veteris quod dicitur testa- 
menti?... An illud dicent: Quamvis bene a vobis accipiantur, mali 
sunt tamen? Quid est aliud, vivos, cum quibus res agitur, adversarios 
absolvere atque olim mortuos, cum quibus nulla contentio est, ac- 
cusare? Ego quidem illos viros et omnia utiliter memoriae mandasse 
et magnos ac divinos fuisse, et illam legem Dei iussu ac voluntate 
promulgatam esse et conditam credo* (De utilitate credendi c. 5, n. 12; 
M 42, 73; cf. Contra adversar. leg. et prophet. 1l. 2, c. 11, n. 87; M 42, 
660 sq). ,Ille igitur haeretica impietate Scripturae veteris testamenti 
facit iniuriam, qui eam ex Deo bono, summo et vero, fronte sacri- 
legae impietatis negant, sicut Marcion, sicut manichaeus, et si quae 
alia pestis hoc sentit^ (De gestis Pelag. c. 5, n. 15; M 44, 329). 


457. Arg. 3. Ex conciliis. 

Canones saeculi V, can. 8: ,Si quis dixerit vel crediderit alterum 
Deum esse priscae legis, alterum evangeliorum, A. S.* (Denz. n. 28). 
Conc. florent. in decreto pro iacobitis: ,Unum atque eundem Deum 
veteris et novi testamenti, hoc est, legis et prophetarum atque evan- 
gelii profitetur auctorem* (Denz. n. 706; cf. 707 348 421 464 783). 


458. Coroll. Ergo Moyses est promulgator tantum veteris legis, et ideo 
lex dicitur ordinata a Deo ,in manu mediatoris^ (Gal 3, 19), Moyses 
vero de se ipso ait: ,Ego sequester et medius fui inter Dominum et 
vos in tempore illo [quando lex dabatur], ut annuntiarem vobis verba 
eius^ (Dt 5, 5). ,Mementote legis Moysi, servi mei, quam mandavi 
ei in Horeb ad omnem Israel, praecepta et iudicia^ (Mal 4, 4). Erraret 
igitur qui diceret Deum solummodo in genere Moysi mandasse, ut 
daret legem, Moysen vero ipsum legem et singula eius praecepta de- 
disse, ita ut lex mosaica esset mediate tantum divina, Qui vero diceret 
Moysen humano arbitrio, licet. auctoritate a Deo accepta, unum alte- 
rumve praeceptum dedisse, sine ratione hoc affirmaret. Quamvis enim 
Christus dicat: ,Quoniam Moyses ad duritiam cordis vestri permisit 
vobis dimittere uxores vestras^ (Mt 19, 8), per hoc non excluditur 
praeceptum divinum. Eodem enim modo dicit: ,Moyses enim dixit: 
Honora patrem tuum et matrem tuam* (Me 7, 10), et tamen immediate 
ante hoc vocat ,praeceptum Dei* (cf. Suarez l. 9, c. 2, n. 13 sqq). 


459. Neque admittendum est, quod docet Salmeron (In Act. apost. 
tract. 61 et 62)!, solum decalogum esse immediate a Deo immedia- 


! Potius Laynez (Disputationes Tridentinae I, ed. Grisar, Oeniponti 1886, 21 sqq); 
nam ille tractatus, qui invenitur in operibus Salmeronis, nihil est nisi deformata 
disputatio Laynesii, ab editore operibus Salmeronis addita (cf. Grisaz l.c. 58* sqq). 

iione suppositi, praecepta vero iudicialia et caerimonialia esse im- 
mediate a Moyse immediatione suppositi, a Deo autem immediatione 
virtutis. Sine dubio etiam praecepta iudicialia et caerimonialia a Deo 
habent vim obligandi independenter a voluntate Moysis. Quamvis 
enim Deus verba decalogi immediate ad populum locutus sit (Ex 20, 
18 sqq. Dt 4, 12), alia vero immediate ad Moysen tantum, mihilo- 
minus omnia praecepta legis eodem sensu sunt praecepta divina; 
neque ullum praeceptum ostendi potest, quod non immediate a vo- 
luntate Dei, sed a voluntate Moysis suam vim obligandi habeat. 
Quare S. Seriptura omnia praecepta aeque immediate ad Deum re- 
fert et praeceptis quoque caerimonialibus et iudicialibus semper prae- 
mittit haee verba: ,Locutusque est Dominus ad Moysen dicens." 
S. Thomas hanc differentiam assignat inter testamenta vetus et no- 
vum, quod in vetere testamento omnia praecepta caerimonialia erant 
iuris divini, in novo vero sunt iuris ecclesiastici (Quodl. 4, a. 19), 
quare in vetere testamento ab hominibus mutari non poterant, in 
novo vero possunt (cf. Tract. de sacram. in gen. VI, n. 103 sq et 
Suarez l. 9, c. 2, n. 11 sqq). 


Prop. XLILI. Deus veterem legem Moysi annuntiavit per 
angelos. 


460. In S. Scriptura Dominus dicitur sub variis signis Moysi ap- 
paruisse eique legem dedisse (cf. Ex 19, 16 sqq; 20, 18 sqq; 34, 
5 sqq etc.). Cum nihilominus ille, qui apparuit Moysi, vocetur angelus, 
quaestio oritur, utrum ille, qui illa signa et voces formavit, fuerit 
Deus ipse, an potius angelus creatus, qui nomine Dei egerit. Ad 
quam quaestionem nonnulli recentes theologi respondent fuisse Deum 
ipsum, et quidem secundam personam, quae ratione missionis angelus 
vocetur; sed concors sententia veterum theologorum docet fuisse 
angelum creatum. Haec altera sententia sine dubio vera est. 


461. Arg. 1. Ex S. Scriptura. 


S. Paulus ex eo, quod vetus lex data est per angelos, nova per 
Christum, ostendit excellentiam novi testamenti prae vetere, quod 
argumentum nullum esset, si Deus etiam legem veterem per se ipsum 
immediate Moysi dedisset. ,Si enim qui per angelos dictus est sermo, 
factus est firmus, et omnis praevaricatio et inoboedientia accepit 
iustam mercedis retributionem, quomodo nos effugiemus, si tantam 
neglexerimus salutem? quae cum initium accepisset enarrari per Do- 
minum ...^ (Hebr 2, 2 3). Lex ,ordinata per angelos (Gal 3, 19). 
,Accepistis legem in dispositione angelorum* (Act 7, $3). Moyses 
fuit in solitudine cum angelo, qui loquebatur ei in monte Sina* 
(Act 7, 38. Cf. Iud 2, 1 sqq). 

462. Arg. 2. Ex SS. Patribus. 

SS. Patres unanimiter docent Moysen accepisse legem immediate 
ab angelis. Eusebius: ,Moysi supremus et omnia sub se habens Deus 
per eum qui apparet angelum ea, quae proposita sunt, canit" (De- 
monstr. evang. l. 5, c. 18; M 22, 390). S. lo. Chrysost. explicans 
Hebr 1, 1: ,Quam ob rem", inquit, ,non in hoc solum est prae- 
cellentia [novae legis prae vetere], quod ad illos quidem missi sunt 
prophetae, ad nos autem Filius, sed etiam quod illorum quidem nullus 
vidit Deum, vidit autem Filius unigenitus. ... Quod si illis etiam 
per angelos; nam angeli quoque collocuti sunt iudaeis; at in hoc 
quoque illos in tantum superamus, quod nobiscum quidem Dominus, 
cum illis autem servi; nam angeli et prophetae conservi* (In Hebr. 
hom. 1, n. 1; M 63, 14). S. Cyrill. Alex.: ,Propositum erat Paulo 
(Hebr 1) ostendere, quae per Christum praedicabantur, legalibus prae- 
ceptis longe praestantiora esse. Unde igitur hoe demonstrat? Ad 
administratores se convertit, et ex eorum differentia ea, quae per ipsos 
administrata sunt, aestimat. Angeli ergo administrant legem, et per 
eos annuntiata est. Filius vero notitiam eorum, quae per evangelium 
annuntiantur, praedicat... . Magnus autem est Filus, quatenus est 
splendor et character, et quatenus ei dicitur: Sede a dextris meis, 
quatenus primogenitus, et ab ipsis angelis adoratur. Angeli vero nihil 
eorum habent, sed ut ministri circumstant, ut servi adorant mini- 
steriumque suum praestant propter eos, qui salutem sunt consecuturi* 
(Thesaur. assert. 20; M 75, 347). S. Augustinus: ,Verbum Dei non 
solum novissimis temporibus, cum in carne apparere dignatus est, sed 
etiam prius a constitutione mundi cui voluit de Patre annuntiavit sive 
loquendo sive apparendo vel per angelicam aliquam potestatem vel 
per quamlibet creaturam.... Et ideo quibusdam locis etiam Scriptura 
ipsa testatur angelum visum, ubi dicit Deum visum (Gn 18, 1 2). 
Sieub in illa luctatione Iacob et angelus dictus est ille, qui apparuit 
(Gn 32, 24 30). Et cum apparuit in rubo Moysi (Ex 3, 2) et item 
in eremo, cum iam eduxisset populum de terra Aegypti, quando legem 
accepit, Deus ei locutus est. Sed sive in rubo, cum eum misit, sive 
postea, cum ei legem dedit, angelum dicit Stephanus in Actibus apo- 
stolorum ei apparuisse (Act 7, 30 35)... , Sicut enim Verbum Dei 
est in propheta, et recte dicitur: dixit Dominus, quia Verbum Dei, 
quod est Christus, in propheta loquitur veritatem, sic et in angelo 
ipse loquitur, quando veritatem angelus annuntiat, et recte dicitur: 
Deus dixit, et: Deus apparuit, et item recte dicitur: angelus dixit, 
ei: angelus apparuit, cum illud dicatur ex persona inhabitantis Dei, 
illud ex persona servientis creaturae" (Contra Adimant c. 9, n. 1; 
M 42, 140). ,Exstat enim auctoritas divinarum Scripturarum, unde 
mens nostra deviare non debet.... Apertissime quippe scriptum est 
in epistula ad hebraeos, cum dispensatio novi testamenti a dispensa- 
tione veteris testamenti secundum congruentiam saeculorum ac tem- 

porum distingueretur, non tantum illa visibilia, sed ipsum etiam ser- 
monem per angelos factum. ... Sed, ait aliquis, cur ergo scriptum 
est: dixit Dominus ad Moysen, et non potius: dixit angelus ad Moysen? 
Quia, cum verba iudicis praeco pronuntiat, non scribitur in gestis: 
ille praeco dixit, sed: ille iudex; sic etiam loquente propheta sancto, 
etsi dicamus: propheta dixit, nihil aliud quam Dominum dixisse in- 
tellegi volumus.... Sed propter eos, qui, cum Scriptura illic angelum 
nominat, ipsum per se ipsum Filium Dei volunt intellegi, quia propter 
annuntiationem paternae ac suae voluntatis a propheta dictus est 
angelus, propterea volui ex hac epistula manifestius testimonium dare, 
ubi non dictum est: per angelum, sed: per angelos* (De Trin. l. 3, 
c. 11, n. 22 283; M 42, 882). 


468. Arg. 3. Ex auctoritate theologorum. 


S. Thomas ait: ,Conveniens fuit, ut lex perfecta novi testamenti 
daretur immediate per ipsum Deum hominem factum; lex autem vetus 
per ministros Dei, scl. per angelos, daretur hominibus. Et per hunc 
modum apostolus Hebr 1, 2 probat eminentiam novae legis ad veterem, 
quia in novo testamento locutus est nobis Deus in Filio suo, in vetere 
autem testamento est sermo factus per angelos* (1, 2, q. 98, a. 3). 
S. Thomam sequuntur omnes thomistae. Item alii, ut Suarez, qui 
hane sententiam vocat communem scholasticorum et verissimam (De 
angel. l 6, c. 20, n. 28) Lex vetus a Deo data est ministerio 
angelorum.... Dicendum est semper haec ministeria [signa, voces] 
facta fuisse per veros angelos.... Scholastici dicere solent personam 
ministerialiter loquentem et immediate efficientem verba sermonis 
fuisse angelum; personam autem immediate repraesentatam, et cuius 
nomine minister loquebatur, fuisse Deum*^ (De leg. l. 9, c. 2, n. 4 6 9). 
Idem docent Benedictus lustiniani in Hebr. 2, 2; Sanctius in Iob 2; 
alii communiter (cf. Tract. de Deo Trino II, n. 474 sqq). 


Prop. XLIII. Lex mosaica obligabat solum populum israe- 
liticum. 


464. Populus israeliticus intellegitur ille populus, quem Deus ex Aegypto 
eduxit, eiusque posteri. His proxime datam esse legem evidens est. 
ex iis, quae in libris Moysis narrantur. Sed quaestio est, num Deus 
voluerit, u£ haec lex etiam gentibus annuntiaretur et ab ils observa- 
retur, sicut lex christiana primo quidem populo iudaico annuntiata 
est, sed ab iis debuit transire ad omnes alios populos. 


465. S. Scriptura. saepe diserte effert Deum cum solo populo israelitico 
inisse foedus et hune populum sibi elegisse et legibus mosaicis ab 
aliis populis separasse, ,Eritis mihi in peculium de cunctis populis* 

(Ex 19, 5). ,Audi, Israel . . . Dominus Deus noster pepigit nobiscum 
foedus in Horeb. Non cum patribus nostris iniit pactum, sed nobis- 
eum, qui in praesentiarum sumus et vivimus" (Dt 5, 1 sqq). ,Non 
inibis cum iis [gentibus] foedus ... quia populus sanctus es Domino 
Deo tuo. Te elegit Dominus Deus tuus, ut sis ei populus peculiaris 
de cunctis populis, qui sunt super terram* (Dt 7, 2 6). ,Dixitque 
Dominus ad Moysen: Haec est religio Phase; omnis alienigena non 
comedet ex eo [agno paschali]. Omnis autem servus empticius circum- 
cidetur et sic comedet. Advena et mercennarius non edent ex eo* 
(Ex 12, 49 sqq). ,Haec est enim vestra sapientia et intellectus coram 
populis, ut audientes universa praecepta haec dicant: En populus 
sapiens et intellegens, gens magna. Nec est alia natio tam grandis, 
quae habeat deos appropinquantes sibi, sicut Deus noster adest cunctis 
obsecrationibus nostris. Quae est enim alia gens sic inclyta, ut habeat 
caerimonias iustaque iudicia et universam legem, quam ego proponam 
hodie ante oculos vestros?" (Dt 4, 6 sqq. Eodem modo loquitur 
S. Paulus. ,Quid ergo amplius iudaeo est [quam gentibus]? Multum 
per omnem modum; primum quidem, quia credita sunt illis eloquia 
Dei^ (Rom 3, 1 2). Lex enim mandatorum est ,medius paries ma- 
ceriae^ (Eph 2, 14 15), quo iudaei separabantur a gentilibus, qui 
erant ,alienati a conversatione Israel" (Eph 2, 12). Gentes autem 


legem non habent", sed ,eiusmodi legem non habentes ipsi sibi sunt 
lex^ (Rom 2, 14). 


466. Patrum et theologorum de hac re unanimis est sententia (Suarez 
1.9,0. 5, n. 7; c. 10, n. 4. S. Cyrill. Alex : ,Lex solis dabatur 
israelitis, Mose administro. .. . Nam Moses ille divinus allocutus est 
israelitas in hunc modum: Audi, Israel^ (In Is. 28, 22; M 70, 639). 
S. Thomas ita rem explicat: ,Lex vetus data est populo iudaeorum, 
ut quandam praerogativam sanctitatis obtineret propter reverentiam 
Christi, qui ex illo populo nasciturus erat. Quaecumque autem sta- 
tuuntur ad specialem aliquorum sanctificationem, non obligant nisi 
illos; sicut ad quaedam obligantur clerici, qui mancipantur divino 
ministerio, ad quae laici non obligantur ... et similiter ad quaedam 
specialia obligabatur populus ille, ad quae alii populi non obliga- 
bantur" (1, 2, q. 98, a. 5). 


4607. Lex mosaica quaedam praecepta habet communia cum lege na- 
turali; alia autem addit ad legem naturalem. Iam ad illa, quae sunt 
legis naturalis, etiam gentiles obligabantur, non ob legem mosaicam 
sed ob legem naturalem. Iudaei vero ad ea, quae addita erant ad 
legem naturalem, obligabantur sola legislatione mosaica; ad ea autem, 
quae etiam sunt legis naturalis, obligabantur dupliciter: tum per 
legem naturalem tum per legem mosaicam (cf. Ex 19, 7 sqq; 24, 7). 
Itaque iudaeus, qui e. g. committebat furtum, non solum contra 

naturalem iustitiam peecabat, sed etiam contra positivum Dei prae- 
ceptum, populo iudaico specialiter datum, ideoque gravius peccabat 
gentili idem faciente. Consequenter iudaeus obligabatur ad servanda 
praecepta legis mosaicae, etiamsi invincibiliter ignorasset aliquod 
praeceptum pertinere ad legem naturalem; neque enim repugnat obli- 
gatio positiva ad servanda ea, quae sunt legis naturalis. Obliga- 
bantur autem ad omnia praecepta legis in conscientia; neque enim 
erant purae tantum directiones sine ulla obligatione neque prae- 
cepta pure poenalia; id quod patet ex modo, quo Deus legem pro- 
mulgavit et iram suam minatus est iis, qui eam transgrederentur 
(cf. Dt 4, 23 sqq; 28, 15 sqq; Ez 20, 10 sqq). Poenae autem tem- 
porales erant sanctio legis, quae addebatur propter populi iudaici 
imperfectionem et ad malum proclivitatem (cf. Suarez l. 9, oc. 6, 
n. 1l sqq 14 sq). 


468.  Poterant etiam di, qui mon erant israelitae nativitate, se hebraeis 
adiungere et inter eos vivere, quibusdam exceptis (Dt 23, 1—8). Hi 
voeabantur 2745, i. e. peregrini, iique aut poterant circumcidi et ita 
fieri ,sicut indigenae terrae^ (Ex 12, 48. Nm 9, 14); aut poterant 
sine circumeisione colere nomen lIahve, abstinere ab idololatria, sab- 
batum et quaedam alia servare (Ex 12, 19. Lv 16, 29; 17, 10 sqq; 
18, 26; 20, 2), pro qua re certorum privilegiorum participes erant 
(Lv 17, 8; 19, 10; 22, 18 25; 25, 6. Nm 5, 14 sqq). Peregrini 
vocantur etiam zpooefjAoro: (Mt 23, 15. Act 2, 10), eefoópsvo vel 
eofloóusvot cüv deóv (Act 10, 2; 18, 50; 16, 14; 17, 4), oefoUnevot 
azposílurot (Act 13, 43). Posteriores iudaei peregrinos non circumcisos 
vocabant proselytos portae (Az: ^23) peregrinos aulem circumcisos 
vocabant proselytos iustitiae (pzx3 ^23) vel foederis (r»23::) Post 
tempora exsilii babyloniei ad circumcisionem addebatur etiam baptis- 
mus proselytorum, quem lex mosaica non novit. 


469. Schol. De circumstantiis legislationis mosaicae. 


Notant theologi circa tempus legem tum datam esse, cum ex- 
perientia satis longa homines cognovissent se suae naturali rationi 
relictos incidere in idololatriam et turpissima vitia. Hominibus qui- 
dem numquam deerat gratia sufficiens ad cognoscendum et faciendum 
bonum. Sed per longam peccandi consuetudinem obscuraverant in- 
tellectum, ut ex culpabili ignorantia peccata non iam peccata. existi- 
marent; et voluntatem firmaverant in malo, ut non iam ullum gratiae 
desiderium haberent. Itaque lex dabatur in remedium humanae igno- 
rantiae, Lege autem accepta homines rursum per experientiam satis 
longam debuerunt discere cognitionem solam non sufficere, quamdiu 
voluntas in sua infirmitate maneret. Hoc igitur modo homines lege 
inducebantur ad desiderandam gratiam internam, qua confortarentur 
ad faciendum bonum, et sic destructa superbia intellectus et voluntatis 

Pesch, Praeleetiones dogmaticae, V. Ed. 4. 19 

homines praeparabantur ad Christum. Itaque lex erat auxilium verum 
sed imperfectum, quo homines iuvabantur ad bene vivendum, donec 
perfectum auxilium legis gratiae veniret (S. Thom. 1, 2, q. 98, a. 6). 


470. Circa locum promulgationis legis notant modo dici legem datam 
in monte Sinai (Ex 19, 11), modo in monte Horeb (3 Rg 8, 9). Solutio 
est, quod Sinai significat montes continuos (et desertum), quorum iugum 
unum vel fastigium vocatur Horeb (Suarez l. 9, c. 5, n. 10 11). 


471. Modus promulgationis fuit tum per verba tum per scriptionem, 
quia et Deus dicitur ad Moysen locutus esse et digito suo scripsisse 
verba legis in duabus tabulis (Ex 20, 1; 24, 12; 31, 18), quae tabulae 
ponendae erant in arca foederis (Dt 10, 5). Ceterum in his tabulis 
scripta non erant nisi ,verba decem^ (Ex 34, 28. Dt 4, 13; 10, 4), 
i.e. decalogus. Cetera vero praecepta Moyses ipse scripsit inspirante 
Deo (Ex 24, 4), volumenque legit coram omni populo (Ex 24, 7. Hebr 
9, 19) et tradidit sacerdotibus, ut imposterum rursum populo legeretur 
(Dt 31, 9 sqq). 


472. Quaestio agebatur iam inter SS. Patres, quomodo praecepta deca- 
logi distributa essent in duas tabulas. Ali enim censent in qualibet 
tabula fuisse quinque praecepta; alii uni tabulae sex praecepta attri- 
buunt, alteri vero quattuor; communiter doctores dicunt in altera 
tabula fuisse tria praecepta in ordine ad Deum, in altera septem 
praecepta in ordine ad hominem (S. Thom. 1, 2, q. 100, a. 4). ,Inter 
quas sententias difficile est ferre iudicium, quia auctores harum opi- 
nionum non viderunt tabulas scriptas, ut possint de illis ferre testi- 
monium. Et Scriptura non explicat modum partitionis, nec firma 
ratione aut traditione certa ostendi potest. Si tamen coniectura utendum 
est, posterior est praeferenda, quia decuit, ut praecepta ad Deum 
pertinentia separatim et in prima tabula traderentur, et ita usus 
obtinuit, ut illa dicantur praecepta primae tabulae et alia secundae* 
(Suarez l. 9, c. 5, n. 5; cf. c. 4, n. 22 sqq). Cf. Fr. de Hummelauer, 
In Exod. 197 sq. 


473.  Decalogus autem, quamvis per se contineat moralia praecepta, in 
tertio tamen habet. admixtum aliquid de praecepto caerimoniali, qua- 
tenus determinatus dies assignatur ad Deum colendum; et haec pars 
praecepti in novo testamento cessavit. Similiter illud: ,Non facies 
sculptile^, inquantum ad imaginem veri Dei refertur, est caerimoniale 
(ef. S. Thom. 1, 2, q. 100, a. 3 ad 2 et a. 4; Suarez 1. 9, c. 4, n. 24). 

SECTIO II. 
DE FINE ET MATERIA VETERIS LEGIS. 


Prop. XLIV. Finis ultimus veteris legis erat bonum spiri- 
tuale populi israelitici. 


474. Secundum Jlansenium tota lex vetus non est nisi malae cupidi- 
tatis fomentum, et status legis ut legis non est status iustitiae sed 
peccati. ,Ostendere volens Deus terrenam temporalemque felicitatem 
donum suum esse nec aliunde nisi ab ipso, non a daemonibus, falsis 
diis, sperari oportere, prioribus praesentis saeculi temporibus dispen- 
sandum iudicavit testamentum vetus, quod pertineret ad hominem 
veterem, hoc est carnalem, carnalibus voluptatibus inhaerentem. ... 
Nimirum ut anima etiam infirma ista bona, quibus desiderandis in- 
firmitas eius implicata est, non nisi ab uno Deo, omnium creatore, 
desiderare et, si capacitas eius ferat, ad intellegibilia desideranda 
surgere doceretur.... Hoc autem testamentum, in quo sola terrena 
promitterentur, congruis hominibus dedit, hoc est carnalibus, sola 
terrena diligentibus, qui spiritualium rerum incapaces, nondum possent 
ad ea magnipendenda ac diligenda traduci, idque non ea de causa, 
ut per huius testamenti promissiones et observationem eorum salus 
aeterna in tuto locaretur, vel etiam de propinquo curaretur, sed ne 
res illas, quas carnali vitiosoque amore diligebant, a daemonibus quae- 
rerent.... Nimirum et dilectio Dei carnalis erat. "Talis est enim 
amor, quo quempiam diligis, qualis causa, propter quam diligis. Si 
enim diligis propter Deum, purus amor est, vera dilectio Dei, sincera 
caritas; si propter carnalia, non gratuitus sed mercennarius est, 
ideoque impurus, carnalis, vitiosus, quem verius amorem creaturarum 
dixeris quam cereatoris.... Nec vero ista omnia, quae de carnalibus 
istis animis filiorum veteris testamenti diximus, de improbis intelle- 
genda sunt sed potius de illis, qui probiores esse viderentur ... qui 
propter eadem illa promissa bona adipiscenda constanter inhaerebant 
uni Deo et legem sibi datam carnaliter, hoc est, ex illa carnalium 
bonorum dilectione, servabant.... Ex hoc fiebat, ut synagoga con- 
siderata ut synagoga non esset aliud atque terreni populi turba homi- 
numque carnalium congregatio solis terrenis et carnalibus incubantium 
ei propter illa sola colentium unum Deum. Cum igitur testamentum 
vetus proprie in illis praeceptis vitae, quatenus in tabulis scribebantur, 
et in illis externis ritibus divini cultus rerumque terrenarum praemiis, 
earum observationi promissis, constitutum sit, quae omnium rerum 
futurarum essent praefigurativa documenta, profecto nihil aliud fuisse 
vetus testamentum illud perspicuum est nisi magnam quasi comoediam, 
quae non tam propter se ipsam quam propter id, cui praefigurando 


serviebat, hoc est propter testamentum novum eiusque principem et 
T0 

heredem ecclesiam, ab illa gente tamquam ad hoc idonea ageretur. 
Quandoquidem enim carnalibus implicata studiis et amoribus terre- 
naeque felicitati venandae dedita caelestium atque spiritualium in- 
capax esset cogitationum, quid congruentius, quam ut illa, quae inutilis 
esset saluti suae, saltem alienae figurandae procurandaeque serviret ?* 
(De grat. Christi l. 3, c. 6.) ,Quamvis testamentum istud, hoc ipso 
quo bona temporalia velut minima a Deo exspectanda proponebat, 
tacite quoque docere videretur aeterna bona ab eodem illo Deo petenda, 
hoe ipsum tamen, quod insinuabat docendo, non praestabat largiendo 
nec ullam omnino ad hoc.praestandum gratiam dabat, sed animos in 
eadem terreni amoris glacie fixos obduratosque relinquebat." Iudaeus 
igitur, etiamsi legem servat, quia hoc ex sola cupiditate terrenae 
felicitatis facit, ,necessario illud invitus facit ideoque potius ex trans- 
gressa lege reus est quam ex observata laudandus, quamvis ex- 
ierius eam observasse videatur^ (l. c. c. 7). Status veteris legis 
,non afferebat iudaeis gratiam sufficientem sed potius impedientem* 
(c. 8). ,ltaque lex etiam cum tali gratia auget peccandi deside- 
rium, peiores doctrinae efficit inimicos, nihil ex ea bene fit, tantum- 
modo legis auditorem facit, ostendit peccata, non sanat, non prodest, 
sed obest^ (e. 9). 

Itaque in hoc consentit Iansenius cum manichaeis, quod cum. iis 
docet veterem legem esse malam, sed hane malam legem, quam 
manichaei malo principio tribuebant, ipse bono Deo adscribit. (De aliis 
calummniatoribus recentibus veteris legis cf. Theolog. Quartalschrift, 
Tübingen 1873, 286 sqq.) 

Hanc doctrinam refutat Petavius (De Deo Deique proprietatibus 
l. 10, c. 21 sqq, et De lege et gratia c. 1 sqq), qui Iansenium vocat 
Armacanum, quo pseudonymo ipse lansenius usus erat in quodam 
libello. Ceterum etiam nostris diebus non desunt, qui censeant se 
non posse meliore modo christianam religionem praedicare quam vitu- 
perando veterem legem. 


475. Arg. 1. Ex S. Scriptura. 


a) Deus ipse exhortatur iudaeos ad legem quam exactissime ob- 
servandam, si sibi placere velint, ut patet ex textibus iam citatis 
(n. 455 464. Cf. Db 6, 3 sqq 17; 26, 16). Atqui Deus non exhortatur 
ad prosequenda bona carnalia, sed ad appetenda bona spiritualia. 
Ergo finis veteris legis est bonum spirituale. Deus enim ,non est 
volens iniquitatem* (Ps 5, 5). 

b) Lex diserte praedicatur ut bonum spirituale. Ita observare 
mandata vocatur ,cireumcidere praeputium cordis et cervicem non 
indurare^ (Dt 10, 16). ,Lex Domini immaculata, convertens animas; 
testimonium Domini fidele, sapientiam praestans parvulis...^ (Ps 18, 
85sqq) Totus psalmus 118 praedicat spiritualem excellentiam legis. 
Item in novo testamento praecepta legis vocantur ,verba vitae* (Act 

7, 898). Lex sancta et mandatum sanctum et iustum et bonum. 
lex spiritualis est^ (Rom 7, 12 14). 

c) Illa lex habet finem spiritualem, cuius principale praeceptum est: 
Diliges Dominum Deum tuum ex toto corde tuo et ex tota anima tua 
et ex tota fortitudine tua^ (Dt 6, 5). Ideo Christus pharisaeo inter- 
roganti: , Magister, quid faciendo vitam aeternam possidebo?" respondet: 
,In lege quid scriptum est?... Hoc fae, et vives^ (Lc 10, 25 sqq). 


476. Avg. 2. Ex SS. Patribus et theologis. 


S. Irenaeus: ,In lege et in evangelio cum sit primum et maxi- 
mum praeceptum diligere Dominum Deum ex toto corde, dehinc 
simile illi diligere proximum sicut se ipsum, unus et idem ostenditur 
legis et evangelii conditor. Consummatae enim vitae praecepta in 
utroque testamento cum sint eadem, eundem ostenderunt Deum, qui 
particularia quidem praecepta apta utrisque praecepit, sed eminentiora 
et summa, sine quibus salvari non est, in utroque eadem suasit^ 
(Contra haer. l. 4, c. 12, n. 3; M 7, 1005). S. Augustinus contra 
manichaeos ait: ,Nonne animadvertunt haec ipsa duo, quae laudare 
coguntur, quam importunissime a Domino in evangelio de vetere testa- 
mento esse prolata negent, ubi scriptum est: Diliges Dominum Deum 
tuum ex toto corde tuo et ex tota anima tua, vel illud alterum: 
Diliges proximum tuum tamquam te ipsum? Aut si haec negare non 
audent, premuntur enim luce veritatis, illud negare audeant: salubria 
esse ista praecepta, his mores optimos contineri; negent, si possunt, 
et dieant non oportere Deum diligi, non oportere proximum diligi, 
neque diligentibus Deum omnia procedere in bonum, neque dilectionem 
proximi malum non operari, quibus duobus saluberrime atque optime 
humana vita disponitur. Quae si dicunt, non solum illis cum christianis, 
sed ne cum hominibus quidem ratio est. Sin haec dicere non audent 
cogunturque confiteri esse divina, quid eos libros, unde ista prolata 
sunt, impietate nefaria lacessere atque improbare non desinunt ?* 
(De moribus ecclesiae l. 1l, c. 28, n. 57; M 32, 1334.) ,lpsa est 
enim lex, quae per Moysen data, gratia et veritas per Iesum Christum 
facta est^ (Contra Faustum l. 19, e. 7; M 42, 351). Illa quidem, 
quae Christum futurum praenuntiabant, non iam observantur, quia 
impleta sunt (ib. c. 11; M 42, 354 sq); sed praecepta moralia omnino 
observantur. ,Numquid enim non observant christiani, quod .in illa 
Scriptura est: Audi, Israel, Dominus Deus tuus Deus unus est; non 
facies tibi idolum, et cetera huiusmodi?" (Ib. c. 18; M 42,.359.) 
Itaque vel omnia vel paene omnia, quae [Christus] monuit seu prae- 
cepit, ubi adiungebat: Ego autem dico vobis, inveniuntur et in illis 
veteribus libris (ib. c. 28; .M 42, 366). ,Quapropter, cum omnia 
illa excellentia praecepta Domini, quae veteribus hebraeorum libris 
contraria Faustus volebat ostendere, iniisdem: quoque libris inveniantur, 
unde venit Dominus legem non solvere sed adimplere, nisi ut, ex- 

ceptis promissorum figuris, quae reddita veritate adimpletae atque 
sublatae sunt, ipsa quoque praecepta, per quae lex illa saneta et iusta 
et bona est ... implerentur in nobis? Quia revera, sicut omnia ista 
praecepta sublimia nec in illis libris veteribus desunt, ita illie finis, 
quo referantur, occultus est, quamvis secundum eum viverent sancti, 
qui futuram eius revelationem videbant et pro temporum proprietate 
vel prophetice tegebant vel prophetice tectum sapienter intellegebant* 
(ib. e. 30; M 42, 368). Alia vide apud Petavium, De Deo l. 10, c. 24, 
n. 8sqq. S. Thomas ait: ,Lex vetus rationi consonabat, quia con- 
eupiscentiam reprimebat, quae rationi adversatur, ut patet in illo 
mandato: Non concupisces rem proximi tui, quod ponitur Ex 20, 17. 
Ipsa etiam omnia peccata prohibebat, quae sunt contra rationem. Unde 
manifestum est, quod bona erat. Et haec est ratio apostoli ad rom. 
7, 29: Condelector, inquit, legi Dei secundum interiorem hominem; 
et iterum ibid. 16: Consentio legi, quoniam bona est^ (1, 2, q. 98, 
a. l1). Sequuntur S. Thomam thomistae, Suarez (l. 9, c. 3, n. 2), 
theologi communiter. 


477. Arg. 3. Ex auctoritate ecclesiae. 


Summi pontifices pluries doctrinam iansenistarum de vetere lege 
damnarunt. lta prop. 64 Quesnelh: ,Sub maledicto legis numquam 
fit bonum, quia peccatur sive faciendo malum sive illud nonnisi ob 
timorem evitando* (Denez. n. 1414). Et prop. 65: ,Moyses, prophe- 
iae, sacerdotes et doctores legis mortui sunt absque eo, quod ullum 
Deo dederint filium, cum non effecerint nisi mancipia per timorem" 
(Denz. n. 1415). 


478. Avg. 4. Ex solutione difficultatum. 


a) S. Scriptura videtur docere finem legis fuisse, ut occasione eius 
peccata. multiplicarentur.  ,Lex subintravit, ut abundaret delictum*^ 
(Rom 5, 20). ,Quid igitur lex? Propter transgressiones posita est* 
(Gal3, 19). Unde lex vocatur ,ministratio mortis, litteris deformata 
in lapidibus" (2 Cor 3, 7). 

Resp. lllud ,ut abundaret delictum" non significat ultimam causam 
finalem, per se a Deo intentam, sed consecutionem realem, a Deo 
praevisam et ad alium bonum finem permissam. lta ipse S. Paulus 
dictum suum explicat.  ,Quid ergo dicemus? Lex peccatum est? 
Absit. ... Inventum est mihi mandatum, quod erat ad vitam, hoc 
esse ad mortem.... ltaque lex quidem sancta et mandatum sanctum 
et iustum et bonum. Quod ergo bonum est, mihi factum est mors? 
Absit. Sed peccatum, ut appareat peccatum, per bonum operatum est 
mihi mortem, ut fiat supra modum peccans peccatum per mandatum.... 
Condelector enim legi Dei secundum interiorem hominem; video autem 
aliam legem in membris meis, repugnantem legi mentis meae et cap- 
tivantem me in lege peccati, quae est in membris meis. Infelix ego 

homo! quis me liberabit de corpore mortis huius? Gratia Del per 
lesum Christum, Dominum nostrum^ (Rom 7, 7 sqq). Haec igitur 
erat intentio Dei, ut lex instrueret homines ad bene vivendum; sed 
quia praevidebat futurum esse, ut multae fierent legis transgressiones, 
eliam volebat, ut hoe modo homines infirmitatem suam agnoscerent 
et ad gratiam Dei confugerent. Secundum hanc expositionem alii 
textus facile intelleguntur, quamvis illud: ,Lex propter transgres- 
siones posita est^, ab aliis enarretur ita: ,ad vitandas transgres- 
siones, ab aliis ita: ,propter transgressiones praecedentes, quibus 
omnis fere cognitio peccati perierat* (cf. Suarez l. 9, c. 3, n. 6). Has 
varias expositiones, quae inter se non excludunt, sed quarum prima 
est principalis, iam tradiderunt SS. Patres, quos vide apud Petavium 
(De Deo 1. 10, c. 25, n. 3 sqq; cf. c. 24, n. 7 sqq). Itaque per se lex 
est bona, quia, ut ait S. Augustinus, ,iubenda iubet et prohibenda 
prohibet^ (Ad Simplician. l. 1, q. 1, n. 6; M 40, 104), sed ex mala 
iudaeorum voluntate facta est iis occasio mali, quod quidem malum 
Deus permisit, ut inde faceret bonum. ,Quare intellegendum est legem 
ad hoc datam esse, non ut peccatum insereretur, neque ut exstir- 
paretur, sed tantum ut demonstraretur, quo animam humanam quasi 
de innocentia securam ipsa peccati demonstratione ream faceret, ut, 
quia peccatum sine gratia Dei vinci non posset, ipsa reatus sol- 
licitudine ad percipiendam gratiam converteretur. ltaque non dicit: 
Peccatum non feci nisi per legem, sed: Peccatum non cognovi nisi 
per legem.... Sed mortuum fuerat, i. e. occultatum, cum mortales 
nati sine mandato legis homines viverent sequentes concupiscentias 
carnis sine ulla cognitione, quia sine ulla prohibitione. . .. Itaque ad 
nihil aliud accipit legem, qui ea non legitime utitur, nisi ut peccatum 
eius, quod latebat ante prohibitionem, apparere incipiat per praevari- 
cationem. ... Non enim ait (Rom 7, 13): ut sit peccatum, sed: ut 
appareat peccatum" (S. August. l. c. l. 1, q. 1, n. 24 6; M 40, 103 sqq). 


479. b) S. Scriptura videtur diserte dicere legem fuisse malam. — ,, Dedi 
iis praecepta non bona; et iudicia, in quibus non vivent* (Ez 20, 25). 
Quae verba nonnulli ita interpretantur: praecepta non bona, i. e. minus 
bona quam praecepta novae legis, quae et perfectiora sunt et an- 
nexam habent gratiam vivificantem. Ita S. Gregorius M. (Moral. 
]. 28, c. 18, n. 41; M 76, 472), S. Thomas (1, 2, q. 98, a. 1 ad 1), alii. 
Attamen ex contextu sensus est alius. Deus enim non vocat prae- 
cepta Moysi data praecepta non bona, sed potius haec praecepta non 
bona opponit legi mosaicae. Increpat enim iudaeos, quod praecepta 
bona non servaverint. ,Dedi iis praecepta mea et iudicia mea ostendi 
iis, quae faciens homo vivet in iis.... Et exacerbaverunt me filii; 
in praeceptis meis non ambulaverunt, et iudicia mea non custodierunt, 
ut facerent ea, quae cum fecerit homo, vivet in iis^ (Ez 20, 11 sqq). 
Hoc igitur erat crimen Israel, quod praecepta bona non servaverunt. 

Iam sequitur poena:. ,Iterum levavi manum meam in eos in solitudine, 
ut dispergerem illos in nationes et ventilarem in terras, eo quod iu- 
dicia mea non fecissent et praecepta mea reprobassent... . Ergo et 
ego dedi iis praecepta non bona et iudicia, in quibus non vivent. Et 
pollui eos in muneribus suis, cum offerrent omne, quod aperit vulvam, 
propter delicta sua^ (Ez 20, 23 sqq). Ergo praecepta non bona data 
sunt iis in poenam transgressionis praeceptorum bonorum. Quae autem 
sunt haec praecepta non bona? Duo indicat Dominus: dispersionem 
inter gentes et sacrificia immunda. Sacrificia immunda sunt sacrificia 
idolis oblata, oblatio ipsorum filiorum suorum Moloch facta. ,Haec dicit 
Dominus Deus: Certe in via patrum vestrorum vos polluimini, et post 
offendieula eorum vos fornicamini, et in oblatione donorum vestrorum, 
cum traducitis filios vestros per ignem, vos polluimini in omnibus 
idolis vestris usque hodie. . . . Et vos, domus Israel, haec dicit 
Dominus Deus: Singuli post idola vestra ambulate et servite iis" 
(Ez 20, 30 sqq). Itaque praecepta non bona sunt poena illa, quam 
psalmista exprimit his verbis: ,Non audivit populus meus vocem 
meam, ei Israel non intendit mihi. Et dimisi eos seeundum desideria 
cordis eorum, ibunt in adinventionibus suis^ (Ps 80, 12 13). 

Hae ergo expositione supposita, quae mihi maxime litteralis 
videtur, concedo illa praecepta vocari non bona, quia revera erant 
mala et turpia; neque inde sequitur praecepta legis talia esse, sed 
potius oppositum infertur; nam haec opponuntur illis tamquam non 
bona bonis, sicut iudicia, in quibus non vivitur, opponuntur iudiciis 
legis, quae qui fecerit, vivit in illis, et munera ac oblationes, quae 
polluunt offerentem, opponuntur caerimoniis legis. .. . Propter trans- 
gressionem legis dabat Deus populum in captivitatem, et inde per 
occasionem populus ille imitabatur gentes in pravis moribus contrariis 
etiam legi naturae, ut de idololatria et similibus. Cogebatur etiam 
iniquorum regum leges sustinere, quae possunt dici iudicia, in quibus 
nee vitam nec consolationem haberent, et tune etiam impias obla- 
tiones filiorum faciebant, et similibus muneribus amplius polluebantur. 
Iuxta illud Ps 105, 35 sqq: ,Commisti sunt inter gentes et didicerunt 
opera eorum et servierunt sculptilibus eorum, et factum est illis in 
scandalum, et immolaverunt filios suos et filias suas daemoniis' etc., 
usque ad illud: ,Et tradidit eos in manus gentium et dominati sunt 
eorum, qui oderunt eos. Igitur sicut eos Deus tradidit, ita iis dedit 
praecepta non bona et polluit eos iuste id permittendo^ (Suarez l. 9, 
c. 4, n. 6). Of. Knabenbauer, In Ez. 20, 25. 


480. c) Vetus lex inducit homines ad. colendum Deum ex solo amore 
praemiorum et timore poenarum temporalium. Hoc autem videtur esse 
malum et impedire bonum spirituale. 

Resp. Verum est in Pentateucho numquam promitti bona spiri- 
tualia pro observantia mandatorum neque interminari poenas spiri- 

tuales pro transgressione (cf. Lv 26; Dt 4, 23 sqq; 7, 12 sqq 28 eto.). 
Sed falsum est non licere bona facere et mala vitare ob spem prae- 
miorum aut metum poenarum temporalium. Male quidem ageret, 
qui iià animo comparatus esset, ut vellet peccare, nisi sanctionibus 
istis terreretur; sed is, qui vere et simpliciter vult bonum facere et 
malum vitare respectu talium sanctionum, imperfecte quidem agit, 
non tamen male. Haec doctrina latius exponitur in tractatu de paeni- 
tentia, ubi agitur de sufficientia attritionis ex metu gehennae ad sus- 
eipliendum sacramentum paenitentiae, ibique ostenditur animum ser- 
viliter servilem esse malum, non vero animum simpliciter servilem 
(De paenit. VII, n. 145 sqq). 


481. Itaque distinguendum est inter praecepta, quae lex proponebat, 
et sanctiones, quibus haec praecepta muniebat. Praecepta spectabant 
bonum spirituale, sed quia carnalis ille populus solo amore rerum 
spiritualium non ducebatur, additae sunt sanctiones temporales. Prop- 
: terea praecepta spiritualia ne in novo quidem testamento abrogata 
sunt sed solae sanctiones temporales. In sánctionibus autem prae- 
cipue sita est indoles veteris legis, in quantum etiam praecepta mo- 
ralia veteris legis novae legi opponuntur. Unde ipse decalogus eatenus 
maxime ad legem mosaicam ut talem pertinet, quatenus sub poenarum 
temporalium interminatione a Moyse israelitis impositus est; et sub 
hae ipsa ratione lex imprimis consideratur ab apostolo, qui toties 
inculeat lege augeri concupiscentiam. Nam, ut ait S. Augustinus: 
,Usitatius vocatur lex, quando minatur et terret et vindicat. Itaque 
idem praeceptum timentibus lex est, amantibus gratia est^ (Ad Simpl. 
]l.1, q. 1, n. 17; M 40, 110). Hoc sensu ,lex iram operatur^ (Rom 
4, 15), quia lex statuit sanctiones in transgressores, quibus sanctio- 
nibus homo non subiacebat, quamdiu lex non erat; nam ,peccatum 
nón imputabatur, cum lex non esset^ (Rom 5, 13). 


482. Convenienter autem in lege vetere proposita fuisse poenas et praemia 
temporalia sic ostendit S. Thomas: ,Lex vetus disponebat ad Christum, 
sicut imperfectum ad perfectum; unde dabatur populo adhue impei- 
fecto in comparatione ad perfectionem, quae erat futura per Christum ; 
et ideo populus ille comparatur puero sub paedagogo exsistenti, ut 
patet Gal 3. Perfectio autem hominis est, ut contemptis temporalibus 
spiritualibus inhaereat. ... Imperfectorum autem est, quod temporalia 
bona desiderent, in ordine tamen ad Deum; perversorum autem est, 
quod in temporalibus bonis finem constituant. Unde legi veteri con- 
veniebat, ut per temporalia, quae erant in affectu hominum imperfec- 
torum, manuduceret homines àád Deum* (1, 2, q. 99, a. 6). 


483. Ceterum bene distinguendum est inter legem et homines sub lege 
constitutos. lam enim ante legem institutus erat ordo supernaturalis 

cum fide et spe bonorum spiritualium et omnibus, quae ad illum qui 
vocatur statum legis naturae pertinet (supra n. 452). Hune igitur 
statum legis naturae lex supponit et ad eum praecepta et sanctiones 
positivas addit. Quare etiamsi haec addita nullas promissiones spiri- 
tuales continent, manebant tamen iudaeis promissiones, quae datae 
erant patriarchis , Abraham et semini eius in saecula* (cf. S. August., 
Contra duas epist. Pelag. 1. 3, c. 4; M 44, 591 sqq). Hae spirituales 
promissiones, quarum fides apparet in libro Iob (19, 25 sqq), in psalmis 
(44 45 49 61 etc.) , in libris sapientialibus (e. g. Sap. 3), in prophetis 
saepissime, in libris Machabaeorum (2, 7), manebant sub lege, quamvis 
non essent ex lege. Itaque illi, qui sub lege vivebant, habebant pro- 
missiones spirituales, multique iudaeorum excellebant fide rerum spiri- 
tualium, quorum longam seriem texit S. Paulus in c. 11 epistulae ad 
hebraeos: ,Iuxta fidem defuncti sunt omnes isti, non acceptis repro- 
missionibus, sed a longe eas aspicientes et salutantes et confitentes, 
quia peregrini et hospites sunt super terram. Qui enim haec dicunt, 
significant se patriam inquirere. Et si quidem ipsius meminissent, 
de qua exierunt, habebant utique tempus revertendi. Nune autem 
meliorem appetunt, i. e. caelestem. Ideo non confunditur Deus vocari 
Deus eorum; paravit enim illis civitatem^ (Hebr 11, 18 sqq). Ergo 
quamvis ,grave [legis] iugum et vile praemium; nam terra est in 
promissione^, ut ait S. Bernardus (In Cantic. sermo 30, n. 5; M 183, 
936), hoe tantum valet de lege ut lege, non de ordine gratiae, qui 
iam ante legem erat institutus, et cui lex addita est (cf. Suarez 1. 9, 
€. 6, n. 21). Per opera legis ut talia, si recte erant facta, iudaei 
merebantur res temporales, sed per opera supernaturalia ut talia 
merebantur bona spiritualia. Praeterea notandum est promissiones 
temporales potius spectasse populum integrum, cui lex erat data 
(cf. Dt 28), gratias vero internas non pertinuisse ad coetum populi, 
sed ad singulas personas (cf. S. Thom. 1, 2, q. 99, a. 6 ad 3). De 
tota hae quaestione cf. ea, quae habent KJeutgen, Theol. d. Vorz. V, 
n. 561 sqq, et Petavius, De Deo 1. 10, c. 22, n. 7? sqq; c. 25. 


Prop. XLV. Finis proximus legis mosaieae erat constituere 
populum Dei in eoque conservare fidem Messiae venturi et adventum 
Messiae praeparare. 


484. Finis legis erat constituere populum Dei electum. Sic enim Deus 
loquitur ad israelitas: ,Si audieritis vocem meam et custodieritis 
pactum meum, eritis mihi in peculium de cunctis populis; mea est enim 
omnis terra. Et vos eritis mihi in regnum sacerdotale et gens sancta* 
(Ex 19, 5 6). Ex quibus verbis apparet Deum separasse populum 
israeliticum a ceteris gentibus ex eoque constituisse rempublicam divino 
cultui specialiter dicatam. Ad constituendum autem talem populum 
oportet tria praecepta legis veteris ponere: scl. moralia, quae sunt 

de dictamine legis naturae; caerimonialia, quae sunt determinationes 
cultus divini; et iudicialia, quae sunt determinationes iustitiae inter 
homines observandae* (S. Thom. 1, 2, q. 99, a. 4). Sine lege enim 
respubliea constitui non potest, et secundum varios fines reipublicae 
variae leges esse debent. Ideo israelitae acceperunt leges morales, 
ut essent boni homines; leges iudiciales, ut essent boni cives; leges 
caerimoniales, ut essent boni cultores Dei. Quamvis leges omnium 
civitatum ad Deum reduci possint, hoc tamen speciale habebat res- 
publiea israelitarum, quod omnes leges positiva auctoritate Dei im- 
mediate conditae erant, ut haec respublica esset vera theocratia, quia 
tota eius constitutio non erat a voluntate humana, sed a voluntate 
divina. Propterea hic populus dicitur peculiaris et electus populus 
Dei. ,Quia populus sanctus es Domino Deo tuo. Te elegit Dominus 
Deus tuus, ut sis ei populus peculiaris de cunctis populis, qui sunt 
super terram" (Dt 7, 6; cf. 9, 29; 26, 18 19). Deus ipse erat rex 
huius societatis civilis; unde cum postea populus regem humanum 
postulasset, Deus ait: ,Abiecerunt me, ne regnem super eos^ (1 hg 
8, 7; cf. 12, 17). Concessit quidem Deus votum populi, sed ita, ut 
punirentur hac ipsa re, quam postulassent (ib. 8, 9 sqq; cf. Os 13, 10). 


485.  Elegerat Deus populum iudaicum ad conservandam fidem futuri 
Messiae.  ,Finis enim legis Christus ad iustitiam omni credenti* 
(Rom 10, 4). ,Prius autem, quam veniret fides, sub lege custodie- 
bamur conclusi in eam fidem, quae revelanda erat. ltaque lex paeda- 
gogus noster fuit in Christo [Christum], ut ex fide iustificemur* 
(Gal 3, 23 24). Deus enim Abrahamo promiserat fore, ut ex. eius 
semine Christus nasceretur (Gn 22, 16 sqq; 28, 14; 49, 10. Gal 3, 16). 
Elegit itaque Deus populum iudaicum, ,ut compleret verbum suum, 
quod sub iuramento pollicitus est patribus, Abraham, Isaac et Iacob" 
(Dt 9, 5). ,Deus igitur et legem et alia beneficia specialia illi populo 
exhibuit propter promissionem eorum patribus factam, ut ex iis 
Christus nasceretur. Decebat enim, ut ille populus, ex quo Christus 
nasciturus erat, quaedam speciali sanctificatione polleret^ (S. Thom. 
IE2q98, 8,4): 


486. Haec autem sanctificatio non erat ritus aliquis, qui posset ho- 
mines a peccato mundare, sed erat potius confessio status peccati et 
consequenter professio fidei in futurum Messiam. Deus enim promiserat 
Abrahamo benedictionem spiritualem in fututo eius semine. Unde si 
postea legem statuisset, cuius observatione homines benedictionem 
illam acciperent, prior promissio evacuata esset. Sed non ita est. 
Testamentum confirmatum a Deo, quae post quadringentos et triginta 
annos facta est lex, non irritum facit ad evacuandam promissionem. 
Nam si ex lege hereditas, iam non ex promissione. Abrahae autem 
per promissionem donavit Deus.... Lex ergo adversus promissa Dei? 

Absit. Si enim data esset lex, quae posset vivificare, vere ex lege 
esset iustitia. Sed conclusit Scriptura omnia sub peccato, ut pro- 
missio ex fide Iesu Christi daretur credentibus^ (Gal 3, 17 18 21 22). 
Lex igitur ad hoc erat, ut ostenderet statum peccati et doceret 
homines in futurum Messiam sperare. ,Umbram enim habens lex 
futurorum bonorum, non ipsam imaginem rerum, per singulos annos 
iisdem ipsis hostiis, quas offerunt indesinenter, numquam potest ac- 
cedentes perfectos facere.... Sed in ipsis commemoratio peccatorum 
per singulos annos fit^ (Hebr 10, 1 3). Lex igitur per conscientiam 
peccatorum homines terrebat, qui sub praeceptis legis erant quasi 
sub ,tutoribus et actoribus*, donec veniret Christus et deleret con- 
scientiam peccatorum (Gal 4, 1 sqq). 


487. Praeterea in lege multa erant, quae erant figurae seu typi futuri 
Messiae, ut imprimis agnus paschalis et reliquae caerimoniae paschales 
(Io 10, 36. Hebr 8, 9). Si quaeritur, num iudaei intellexerint haec 
omnia in se nullius esse valoris, sed prophetias esse futurae salutis, 
dicendum est omnes iudaeos potuisse et debuisse intellegere sibi nullam 
esse salutem nisi per Messiam et legem esse praeparationem Messiae 
(Io 1, 17 sqq; 4, 19 sqq; 5, 39 45 sqq. Lc 24, 44). De particularibus 
autem typis merito dubitari potest, num iudael intellexerint, quid per 
eos significaretur. Praeterea ex iis, quae tempore Christi acciderunt, 
colligitur, quantopere multi iudaei soli litterae inhaeserint et tempo- 
ralium rerum studio dediti fuerint, ut omnem sensum rerum spiritualium 
amisisse viderentur. S. Augustinus ita hane rem exponit: ,In illis 
temporalibus [veteris testamenti] figuras fuisse futurorum, quae im- 
plerentur in nobis, in quos finis saeculorum obvenit, non suspicio mea 
sed apostolicus intellectus est, dicente Paulo, cum de talibus loqueretur: 
,Haee omnia figurae nostrae fuerunt' (1 Cor 10, 6).... Non ergo 
vetus testamentum ad consequendas illas promissiones, sed ad intel- 
legendas in iis novi testamenti praenuntiationes accipimus; veteris 
quippe testificatio fidem novo conciliat... . Non itaque spes nostra 
in temporalium rerum promissione defixa est, quandoquidem nec ipsos 
illius temporis sanctos et spirituales viros, patriarchas et prophetas, 
his terrenis rebus fuisse deditos credimus; intellegebant enim revelante 
sibi Spiritu Dei, quid tempori illi congrueret, et quibus modis Deus 
per illas omnes res gestas et dictas futura figuranda et praenuntianda 
decerneret, magisque desiderium eorum de novo testamento erat; sed 
praesens functio corporalis ad significanda nova ventura pollicitatio- 
nibus veteribus praebebatur. Ita illorum hominum non tantum lingua 
sed et vita prophetica fuit. Carnalis autem populus promissis vitae 
praesentis inhaerebat. De quo tamen etiam populo nihilominus signi- 
ficabantur futura^ (Contra Faust. 1. 4, c. 2; M 42, 218; cf. 1. 15, c. 2; 
M 42, 304). ,Sie enim iudaei noverant illos christos [sacerdotes] 
suos, ut tamen unum [Christum] sperarent, per quem demum libera- 

rentur (l 12, e. 44; M 42, 278). ,Lex, quae praevaricatores ab- 
.undanti reatu coneludebat in eam fidem, quae postea revelata est, 
gratia facta est per lesum Christum ... ac per hoc impleta est per 
gratiam liberantem, quae non implebatur per litteram iubentem. Item 
in ipsa lege universa prophetia, quae non tantum verbis sed etiam 
quarundam actionum figuris salvatoris promittebat adventum, veritas 
facta est per lesum Christum* (l. 19, c. 8; M 42, 353). ,Qua in re 
hoe dico: illorum hominum non tantum linguam verum etiam vitam 
fuisse propheticam, totumque illud regnum gentis hebraeorum magnum 
quendam, quia et magni cuiusdam fuisse prophetam" (l. 22, c. 24; 
M 42, 417). ,Proinde prima sacramenta, quae observabantur et 
celebrabantur ex lege, praenuntiativa erant Christi venturi.... Antiqui 
iusti sacramentis illis intellegebant venturam praenuntiari revelationem 
fidei, ex qua licet operta et abscondita, munere tamen pietatis intel- 
lecta, etiam tunc ipsi vivebant, quia in hae vita nemo esse potest 
iustus, nisi qui ex fide vivit (Rom 1, 17).... "Tune ergo et occulta 
erat fides; nam eadem credebant eademque sperabant omnes iusti et 
sancti etiam temporum illorum; et promissiva erant illa omnia sacra- 
menta omnisque ritus ille sacrorum* (l. 19, c. 13 14; M 42, 355 sq). 
Finis enim legis Christus ad iustitiam omni credenti (Rom 10, 4). 
Finis perficiens, non interficiens. Finis quippe dicitur, propter quem 
fiunt omnia, quaecumque aliquo fiunt officio. Nam inter offieium et 
finem hoe distat, quod offieium est in iis, quae facere debemus, finis, 
propter quem facimus. Quia itaque ila omnia propter Christum fie- 
bant, quem filii Ierael in iis, quae fiebant, non intellegebant, hoe 
significabat velamen, quod eos usque in finem non sinebat inten- 
dere, i. e. usque ad faciem Moysi, quae significabat Christum (2 Cor 
3, 18). ... Nee sane omnes in illo populo non intellegebant Christum, 
per illas umbras testamenti veteris figuratum; neque enim haec ipse 
Moyses et ceteri prophetae non intellegebant, qui eum posteris prae- 
nuntiabant. Nam et in ipsa epistula ad corinthios . . . cur dicit : 
Habentes autem eundem spiritum fidei .. .?* (Contra adversar. leg. et 
prophet. l. 2, n. 26 27; M 42, 269 sqq.) Pi 

Itaque ecclesia veteris testamenti erat figura ecclesiae novi testa- 
menti; sacrificia animalium erant figura sacrificii Christi; ritus, quibus 
legalis iustitia comparabatur, erant figura sacramentorum, quibus in- 
terna iustitia confertur. (De singulis typis vide S. 4ugust., Contra Faust. 
l.12, c. 29 sqq; M 42, 269 sqq. S. Thom. l, 2, q. 102, a. 3 sqq.) 


488. Cum igitur lex vetus habeat duplicem sensum, unum litteralem, 
alterum figurativum, hie sensus fijurativus solet a theologis triplex 
distingui: tropologicus, allegoricus, anagogicus. , "Tropologica seu mo- 
ralis dicitur [significatio], quando per actionem externam significatur 
interior sanctitas et honestas, quae vel in illo populo desiderabatur 
vel in christiano populo futura praedicebatur. Tale erat praeceptum 

circumcisionis carnis, quae circumcisionem cordis praefigurabat, quae 
a Paulo dicitur circumcisio cordis in spiritu, non in littera (Rom 2, 29). 
Allegorica ratio dicitur esse, quando legis opera Christi mysteria prae- 
figurabant, quae propterea a Paulo dieuntur umbra futurorum, corpus 
autem Christi (Col 2, 17).  Amagogica posita est in significatione 
futurae gloriae et bonorum eius, de qua intellegi potest illud Pauli 
ad Hebr. 10, 1: umbram habens lex futurorum . ..* (Suarez 1l. 9, c. 8, 
n. 10). Haee divisio maxime spectat praecepta caerimonialia, in quibus 
hi vel illi ritus ideo instituti sunt, quod prae ceteris apti erant ad 
repraesentanda futura mysteria. Moralia autem praecepta ratione 
materiae non sunt tali electioni subiecta sed ex natura rei determi- 
nata; et in iudicialibus praeceptis proxime semper debet respici bonum 
commune et secundario tantum iis addi potest significatio mystica 
(cf... "Thom. 1,- 25.4. 1015-85. 2:6t5925104, 92832); 


Prop. XLVI. Materia legis comprehendebat aetus tum in- 
ternos tum externos; et ratione materiae lex erat quidem imperfecta, 
at non mala. 


489. Materia legis! comprehendebat actus internos, et hac re distin- 
guebatur a lege humana, quae circa externa tantum versatur. Ad 
praecepta interna imprimis pertinet illud negativum: ,Non concupisces* 
(Ex 20, 3), unde constat lege non sola externa facta peccaminosa 
fuisse interdicta sed etiam interna desideria mala (cf. Rom 7, 7). 
Deinde praeceptum positivum: ,Diliges Dominum Deum tuum ex toto 
corde tuo^ (Dt 6, 5). Porro: ,Non oderis fratrem tuum in corde 
tuo.... Non quaeras ultionem, nec memor eris iniuriae civium tuorum. 
Diliges amicum tuum sicut te ipsum (Lv 19, 17 18). Quare cum 
populus saepe contentus esset observatione legis pure externa nec 
quicquam curaret de cultu Dei interno, Deus testatus est se nolle caeri- 
moniis sed corde honorari. ,Appropinquat populus iste ore suo, et 
labiis suis glorificat me, cor autem eius longe est a me* (Is 29, 13). 
Quo mihi multitudinem victimarum vestrarum? dicit Dominus.... 
Quis quaesivit haec de manibus vestris?* (Is 1, 11 12). In quae 
verba S. Hieronymus notat: ,Audiant ebionaei, qui post passionem 
Christi abolitain legem putant esse servandam.  Audiant ebionitarum 
socii, qui iudaeis tantum et de stirpe israelitici generis haee custo- 
dienda decernunt. Hostiae ergo et immolatio victimarum non prin- 
cipaliter a Deo quaesita sunt, sed ne idolis fierent, et ut de carnalibus 
victimis quasi per typum et imaginem ad spirituales hostias trans- 
iremus. Dicendo autem se hostias non quaesisse, ostendit, quia lex 


! Totam materiam legis explicat S. Thomas 1l, 2, q. 100 sqq. Item exegetae 
in exponendo Pentateucho. Hic ea sola respicimus, ex quibus manifestatur relatio 
legis ad gratiam. 

spiritualis est, et omnia, quae iudaei carnaliter faciunt, a nobis impleri 
spiritualiter^ (In Is. 1, 12; M 24, 34). ,Scindite corda vestra et 
non vestimenta vestra^ (Ioel 2, 13). ,Numquid manducabo carnes 
taurorum? aut sanguinem hircorum potabo? Immola Deo sacrificium 
laudis, et redde Altissimo vota tua^ (Ps 49, 13 14). Rationem huius 
rei reddit S. Thomas: ,Intentio legis divinae est, ut constituat prin- 
cipaliter amicitiam hominis ad Deum. Cum autem similitudo sit ratio 
amoris ... impossibile est esse amicitiam hominis ad Deum, qui est 
optimus, nisi homines boni effieiantur. Unde dicitur Lv 19, 2: ,Sancti 
eritis, quoniam ego sanctus sum. Bonitas autem hominis est virtus, 
quae facit bonum habentem. Et ideo oportuit praecepta legis veteris 
etiam de actibus virtutum dari* (1, 2, q. 99, a. 2). Quia nihilominus 
lex ut talis praecipit tantum, quid homo facere debeat, non vero 
facultatem dat, ut faciat, propterea vocatur lex factorum et opponitur 
legi fidei (Rom 3, 27), quatenus lex factorum spectat ea, quae homo 
propria potentia facit, lex vero fidei spectat facultatem, quam gratia 
confert. Iudaei multi putabant se posse suis viribus facere omnia, 
quae lex iubebat; et contra hanc falsam opinionem loquitur apostolus 
in epistula ad romanos, ubi docet ex operibus legis (sine fide et 
gratia) non iustificari hominem (Rom 3, 20). Patet igitur, quo sensu 
lex factorum ut aliquid imperfectum et littera occidens opponatur 
legi fidei et perfectae et vivificanti, non quia praecepta moralia sunt 
alia, sed quia illa dat sola praecepta sine adiutorio interno, haec dat 
&diutorium cum praeceptis. Quia igitur praecepta virtutum eadem 
sunt in vetere lege atque in nova (S. Thom. 1, 2, q. 100, a. 218); 
virtutes vero earumque actus alibi explicantur (cf. t. VIII et IX), de 
his nihil dicendum restat hoc loco. 


490. Quod ad actus externos attinet, lex, sicut iam dictum est, prae- 
scribebat actus necessarios ad honestatem privatam, ad vitam politicam, 
ad cultum divinum. Actus externi necessarii ad honestatem privatam 
sunt obiectum tractatus moralis. Praecepta vero iudicialia satis per 
se intelleguntur; quaestio vero, num bona fuerint praecepta iudicialia 
veteris legis, explicatur a S. Thoma 1, 2, q. 105. Possunt redigi 
haec praecepta iudicialia ad quattuor classes. Alia enim constituebant 
ordinem servandum inter principem et populum; alia statuebant de 
convietu subiectorum, ut de contractibus, litibus etc.; alia spectabant 
res servandas in singulis familiis, ut inter coniuges, inter parentes 
et filios etc.; alia statuebant modum agendi cum extraneis, hospitibus 
et peregrinis, ut de bellis, de coniugiis et aliis contractibus cum 
hominibus aliarum nationum. 


491. Leges caerimoniales quattuor capita complectuntur: sacramenta, 
sacrificia, res sacras (templum, altare, vasa), observantias sacras, ut 
ciborum prohibitiones et ieiunia, sabbatum etc. Vel possunt dividi in 

leges de personis cultus divini, de locis cultus, de temporibus cultus, 
de actibus cultus. Haec omnia praebent amplam materiam inquisi- 
tionum et disputationum, quae tractatur in archaeologia sacra seu in 
antiquitatibus sacris iudaeorum. Ex sacramentis veteris legis prin- 
cipale erat circumcisio, qua quis fiebat iudaeus. De hac solet agi 
in tractatu de sacramentis (VI, n. 59 169 sqq). Ratio eorum, quae 
pertinent ad esum agni paschalis (Ex 12), tum litteralis tum figuralis 
(1 Cor 5, 7), facile intellegitur. Maxime numerosa erant praecepta 
immunditiarum et purificationum leviticarum (cf. Lv 11 sqq), quarum 
ratio erat, ut populus continuo memor esset sanctitatis Dei (cf. Tertull., 
Adv. Marc. 2, 19) e£ maxima reverentia tractaret res divinas (Lv 11, 45; 
20, 26. Nm 5, 3. Dt 23, 15), et ut populus hoc modo arceretur a 
consortio gentilium (Eph 2, 14). Significabant autem immunditiae 
externae peccata interna, et purificationes leviticae emundationem 
conscientiae (Hebr 9, 13 14). Student nonnulli singula illa praecepta 
ad diversa peccata applicare (S. Thom. 1, 2, q. 102, a. 5 ad 4), sed 
hae sunt potius piae considerationes quam theologicae demonstrationes. 
Sacrifieia dividuntur in cruenta et incruenta; cruenta vero in holo- 
causta (Lv 1, 3 sqq) in recognitionem divinae maiestatis, hostias 
pacificas (Lv 3) ad agendas gratias et ad petenda beneficia, hostias 
pro peccato (Lv 4, 3 sqq) in expiationem peccatorum. 


492. Haec mwmerosa praecepta legis veteris circa actus externos con- 
stituunt magnam eius imperfectionem. Erat enim grave ,iugum, quod 
neque patres nostri neque nos portare potuimus^, ut ait S. Petrus 
(Act 15, 10), consistens in iis, ,quae non possunt iuxta conscientiam 
perfectum facere servientem solummodo in cibis et in potibus et variis 
baptismatibus et iustitiis carnis^ (Hebr 9, 9 10). Indigebant autem 
tune homines tam gravi iugo, ut arcerentur ab idolorum cultu et in 
officio continerentur. Quare etiam gravissimae comminationes poenarum 
temporalium addebantur, ut homines sub his tamquam tutoribus et 
actoribus (Gal 4, 2) custodirentur saltem spiritu servitutis et timoris, 
quia nondum habebant spiritum filiorum (Rom 8, 15). Ideo lex est 
,in servitutem generans... et servit cum filiis suis^ (Gal 4, 24 25). 


498. Ceterum Aaec imperfectio non est ita exaggeranda, ut lex quo- 
dammodo dicatur aliquid in se contemptibile. Nonnulli ex veteribus 
scriptoribus pugnantes contra iudaizantes christianos valde deprimebant 
leges caerimoniales. Inter hos eminet Orígenes, qui e. g. loquens de 
pràecepto non tangendi cadavera ait: ,Haec quidem apud iudaeos 
indecenter satis eb inutiliter observantur. Ut quid enim immundus 
habeatur, qui contigerit, verbi causa, animal mortuum aut corpus 
hominis defuncti? Quid si prophetae corpus sit? quid si patriarchae 
vel etiam ipsius Abrahae corpus? ... Iudaiceae istae sunt et inutiles 
fabulae, speciem quidem pietatis habentes, virtutem vero ipsius de- 

negantes* (In Lev. hom. 3, n. 3; M 12, 425). Similia leguntur in 
epistula Barnabae et in epistula ad Diognetum. Etiam de sacrificiis 
iudaeorum Patres non raro eum quodam contemptu loquuntur, quasi 
Deus ea tantum tamquam minus malum permiserit, ne iudaei in idolo- 
latriam delaberentur (cf. Iren., Adv. haer. l. 4, c. 15, n. 1; M 7, 1012; 
Tertull.,. Adv. Marcion. l. 2, c. 18; M 2, 306; Hieron., In Ier. 7, 21; 
M 24, 738). Quod hi Patres vituperabant usum horum sacrificiorum 
post institutam religionem christianam vel illam opinionem, qua iudai- 
zantes putabant his sacrificiis per se consideratis aliquam dignitatem 
inesse, sine dubio iusta est vituperatio. Certum etiam est Deum 
voluisse per multitudinem caerimoniarum maceriam exstruere inter 
iudaeos et gentiles (Eph 2, 14). Quocirca illa Patrum dicta ,non sic 
intellegenda sunt, tamquam Dominus sacrificia illa ritusque iudaicos 
ac religiones exosas habuerit ac solummodo permiserit, non autem 
praeceperit. Nam haec omnia mandavit et observari serio iussit. 
Quod et leges ac cautiones innumerae, ab illo editae, et frequens 
iterataque commendatio legum istarum et earum studiosis promissa 
praemia, contemptoribus graves decretae inflictaeque poenae perspicue 
testantur./ Sed Deus haec omnia voluit non ,per se ac primaria 
voluntate, sed consequenti et alterius gratia, quemadmodum medica- 
menta et alia tuendae vitae ac morbo propulsando necessaria vere ac 
serio expetunt quidem et adhibent homines, non tamen suapte causa, 
cum, si res ita ferret, carere talibus mallent. Quae autem hoc modo 
requiruntur et usurpantur, sic de iis solere Seripturam loqui, tamquam 
odio sint et invitis ac nolentibus fiant, est notissimum. Ex quo factum 
est, ut iudaica sacrificia eorumque victimas ac totum adeo caeri- 
moniarum istarum sacrorumque cultum molle et odisse se Deus nec 
umquam expetivisse ac detestari quoque per prophetas suos (Ps 49. 
Is 1, 11 sqq; 66, 1sqq. Ir 7, 22. Os 6, 6. Am 5, 21) non semel 
affirmet; quod de minori dumtaxat et consequenti voluntate neutiquam 
per se gratae ac iucundae nec haud suapte gratia quaesitae rei debet 
accipi* (Petav., De Deo 1. 10, c. 26, n. 4). 


494. Sed notandum est sacrificia iam fuisse ante idololatriam populi 
(Gn 4, 4; 8, 20 21; 12, 8 etc.), et quidem ab ipso Deo praescripta 
(Ex 8, 18; 12, 6; 20, 24 sqq; 23, 14 sqq). Neque enim potest societas 
religiosa esse sine cultu externo, ut ait S. Augustinus: ,In nullum 
nomen religionis seu verum seu falsum coagulari homines possunt, 
nisi aliquo signaculorum vel sacramentorum visibilium consortio col- 
ligentur^ (Contra Faust. ]. 19, c. 11; M 42, 355). Haec res osten- 
ditur in tractatibus de sacramentis et de sacrificio. Licet igitur dicere 
Deum per se voluisse aliquem cultum externum eb sacrificia, sed in- 
gentem multitudinem caerimoniarium impositam esse iudaeis ut iugum 
durissimum, ut hoc modo redigerentur in statum servitutis et arcerentur 
ab idolis. Nihilominus etiam hae institutiones omnes praefigurabant 
Pesch, Praelectiones dogmaticae. V. Ed, 4. 90 

Christum. De sacrifieis animalium quis nostrum nesciat magis ea 
perverso populo congruenter imposita quam Deo desideranti oblata? 
Sed tamen etiam in his figurae nostrae fuerunt, quia nostra mundatio 
et Dei propitiatio nobis sine sanguine nulla est. Sed illarum figurarum 
veritas Christus est, cuius sanguine redempti et mundati sumus" 
(S. August., Contra Faust. l. 18, c. 6; .M 42, 346). At fatendum est 
interdum Patres in inculeanda contra iudaeos inanitate interna rituum 
iudaicorum ultra limites veri progressos esse et ea dixisse, quae pie 
explicari sed ad litteram defendi non possunt. Breviter 5$. Thomas, 
quid valeant illa sacrificia iudaeorum, ita explicat: ,Deus non volebat 
huiusmodi sacrificia sibi offerri propter ipsas res, quae offerebantur, 
quasi iis indigeret ... sed volebat ea sibi offerri tum ad excludendam 
idololatriam tum ad significandum debitum ordinem mentis humanae 
in Deum tum etiam ad figurandum mysterium redemptionis humanae 
factae per Christum*^ (1, 2, q. 102, a. 3 ad 1). 


495. Schol. Lex etiam quaedam consilia continebat. ta hostiae 
pacificae non erant praescriptae, sed libere offerebantur erantque ob- 
iecta votorum (Lv 27). Vota iam facta fuerant a piis hominibus ante 
legem (cf. Gn 28, 20 sqq), lex autem ea commendabat, non vero prae- 
scribebat (Dt 23, 21 sqq). Inter vota praecipuum erat nazaraeatus 
seu votum consecrationis, quo homo vel ad certum tempus vel in 
perpetuum se Deo specialiter consecrabat.  Nazaraeus debebat abs- 
linere ab omni potu inebriante, a tonsura capitis, a contactu mortui 
(Nm 6, 1 sqq). Capillos non tondebat ad significandum se totum esse 
Deo sacrum, et cavendum ei erat a rebus immundis et ab ebrietate, 
quae personam Deo sacram quam maxime dedecet. Ergo lex vetus 
habebat aliqua consilia, non tamen consilium status perfectionis per 
vota paupertatis, castitatis, oboedientiae; haec enim pertinent ad novum 
lestamentum (Suarez l. 9, c. 4, n. 29 sq). 


496. Praeterea lex continebat aliquas dispensationes a praeceptis se- 
eundariis legis naturae; nam praeceptorum primariorum nulla potest 
fieri dispensatio (S. Thom. 1, 2, q. 100, a. 8). Ad has dispensationes 
pertinet permissio pluralitatis uxorum, quae quidem iam antea fuerat 
facta, ut constat exemplis patriarcharum, sed lege confirmata est 
(Dt 21, 15). Ratio huius permissionis erat facilior multiplicatio populi 
Dei (S. Thom., Suppl. q. 65, a. 2). Alia permissio erat libelli repudii 
(Dt 24, 1 sqq). Haec permissio non propter se et ratione alicuius 
effectus boni data est, sed propter duritiam cordis iudaeorum (Mt 19, 8) 
ad vitandum maius malum. Immo per adiectas condiciones lex voluit 
hanc rem satis difficilem reddere; ne iudaei, si nulla lex daretur, pro 
arbitrio uxores eicerent aut etiam occiderent. Sed de hac quaestione 
solet esse sermo in tractatu de matrimonio (VII, n. 771qq; cf. S. Thom., 
Suppl. q. 607; Suarez 1. 9, c. 6, n. 11); 

SECTIO III. 
DE GRATIA VETERIS LEGIS. 


Pr Op. XLVII. vetus lex nullam conferebat gratiam internam. 


497. Arg. 1. Ex S. Scriptura. 

Secundum S. Paulum ,ex operibus legis non iustificabitur omnis 
caro coram illo [Deo]", et ratio est, quia ,per legem [sola] cognitio 
peecati^ (Rom 3, 20. Gal 2, 16). Lex enim docebat tantum quid 
esset faciendum aut non faciendum, et hoc ipso, quod nudum man- 
datum dabat, concupiscentiam augebat. Peccatum non cognovi nisi 
per legem; nam concupiscentiam nesciebam, nisi lex diceret: Non 
concupisces. Occasione autem accepta peccatum per mandatum ope- 
ratum est in me omnem concupiscentiam" (Rom 7, 7 8). Propterea 
lex vocatur ,littera^ quae occidit, in oppositione ad ,spiritum* qui 
vivificat. Illa est ,ministratio mortis litteris deformata in lapidibus 
[decalogus]^, ,ministratio damnátionis* (2 Cor 3, 6 sqq). Itaque ,quon- 
iam in lege nemo iustificatur apud Deum, manifestum est, quia 
iustus ex fide vivit; lex autem non est ex fide, sed: qui fecerit ea, 
vivet in ilis^ (Gal 3, 11 12). ,Lex ergo adversus promissa Dei? 
Absit. Si enim data esset lex, quae posset vivificare, vere ex lege 
esset iustitia^ (Gal 3, 21). Si vero ex lege esset iustitia, hoc esset 
eontra promissa Dei, quia Deus promisit iustitiam sine lege. 5i 
enim per legem iustitia, ergo gratis Christus mortuus est* (Gal 2, 21). 
Consequenter omnia praecepta legis tam moralia quam caerimonialia 
sunt ,elementa mundi^ (üuBerliche Anfangsgründe), ,infirma et egena 
elementa (Gal 4, 3 9), quia sunt externae tantum observantiae sine 
interna gratia. Gratia enim estis salvati per fidem .. . non ex 
operibus (Eph 2, 8 9). ,Et inveniar in illo [Christo], non habens 
meam iustitiam, quae ex lege est, sed illam, quae ex fide est Christi 
lesu (Phil 3, 9). ,Nemo vos iudicet in cibo aut in potu aut in 
parte diei festi aut neomeniae aut sabbatorum, quae sunt umbra 
futurorum, corpus autem Christi. ... Si ergo mortui estis cum Christo 
ab elementis huius mundi, quid adhuc tamquam viventes in mundo 
decernitis? [secundum illam regulam iudaeorum:] Ne tetigeritis neque 
gustaveritis neque contrectaveritis* (Col 2, 16212749021) Nam 
omnia munda mundis^ (Tit 1, 15). Inutilis igitur in se est omnis 
talis distinctio. ,Nihil enim ad perfectum adduxit lex^ (Hebr 7, 19), 
,iuxta quam munera et hostiae offeruntur, quae non possunt iuxta 
conscientiam perfectum facere servientem solunimodo in cibis et potibus 
et variis baptismatihus et iustitiis carnis usque ad tempus correc- 
tionis impositis^, quae legaliter inquinatos sanctificant ,ad emunda- 
tionem carnis tantum (Hebr 9, 9 10 13), sed numquam possunt 


,accedentes perfectos facere ... impossibile enim est sanguine tau- 
20* 

rorum et hircorum auferri peccata^ (Hebr 10, 1 4). Ideo ,repro- 
batio fit praecedentis mandati propter infirmitatem eius et inutilitatem* 
(Hebr 7, 18); nam ,si illud prius culpa vacasset [servos suos a culpa 
liberasset], non utique secundi [novi testamenti] locus inquireretur* 
(Hebr 8, 7). Ergo secundum S. Paulum lex per omnia sua prae- 
cepta tam moralia quam caerimonialia neque iustificabat neque ullam 
omnino gratiam conferebat (cf. Act 15). 


498. Avg. 2. Ex traditione. 


Inter errores Pelagii, qui iam a conc?lio carthag. (a. 412) dam- 
nati sunt, etiam hie erat: ,Lex sic mittit ad regnum [caelorum], 
quemadmodum evangelium* (S. August., De gest. Pelag. c. 11, n. 23); 
M 44, 333). In synodo diospolit. (a. 414) de hae re interrogatus est 
Pelagius: ,Recitatum est aliud, quod in suo libello scripsit: Regnum 
caelorum etiam in vetere testamento promissum." Respondit Pelagius 
se utique hoc dixisse, sicut ipse Daniel propheta dixisset: ,Et ac- 
cipient sancti regnum Altissimi^ (Dn 7, 18). Sed aperte huie re- 
sponso subest fallacia haeretica. Potest enim intellegi ita: Etiam 
sanctis, qui vivebant temporibus veteris testamenti, promissum et 
datum est regnum caelorum; qui sensus est manifeste catholicus. Aut 
potest ita intellegi: sanctis veteris testamenti vi legis mosaicae pro- 
missum et datum est regnum caelorum; qui sensus est indubitanter 
haereticus. Unde S. Augustinus: ,Numquidnam fratres nostros, ut 
etiam hoc inter cetera obicerent, sine causa verba ista moverunt? 
Non utique; sed veteris testamenti nomen modis duobus dici solet, 
uno modo secundum divinarum Scripturarum auctoritatem, alio se- 
cundum loquendi vulgatissimam consuetudinem. Paulus namque apo- 
stolus dicit ad galatas ... (Gal 4, 21—30). Cum ergo vetus testa- 
mentum ad servitutem pertineat, . .. regnum autem caelorum ad 
libertatem, quomodo etiam regnum caelorum ad vetus pertinet testa- 
mentum? Sed quoniam, ut dixi, etiam sic solemus loqui, ut Scripturas 
omnes legis et prophetarum, quae ante incarnationem Domini mini- 
stratae auctoritate canonica continentur, nomine testamenti veteris 
nuncupemus, quis ecclesiasticis litteris vel mediocriter eruditus ignorat 
ita Scripturis illis promitti potuisse regnum caelorum, sicut etiam 
illud testamentum novum, ad quod pertinet regnum caelorum? ... 
In illo vero testamento, quod proprie vetus dicitur et datum est in 
monte Sina, non invenitur promitti apertissime nisi terrena felicitas, ... 
Quae autem illie ad novum testamentum pertinentia figurantur, novos 
homines quaerunt.... Qui etiam illo tempore per Dei gratiam filii 
promissionis effecti sunt, novi testamenti heredes in occulto Dei con- 
silio deputati sunt, etiamsi vetus testamentum per temporum distri- 
butionem divinitus datum populo veteri congruenter ministraverunt^ 
(De gest. Pelag. c. 5, n. 13 14; M 44, 327 sq). Ideo contra pela- 
gianos hoc semper diligenter inculeatur: legem non dare gratiam, 

sed mittere ad gratiam. ,Usque adeo aliud est lex, aliud est gratia, 
ut lex non solum nihil prosit, verum etiam plurimum obsit, nisi ad- 
iuvet gratia; et haec ostendatur legis utilitas, quoniam quos facit 
praevaricationis reos, cogit confugere ad gratiam liberandos, et ut 
concupiscentias malas superent adiuvandos. lubet enim magis quam 
iuvat, docet morbum esse, non sanat; immo ab ea potius, quod non 
sanatur, augetur, ut attentius et sollicitius gratiae medicina quaeratur" 
(De grat. Christi c. 8; .M 44, 364). Docet porro Augustinus legem 
veterem neque per caerimonialia neque per moralia praecepta homi- 
nibus gratiam contulisse (De spir. et litt. c. 19 sqq; M 44, 213 sqq), 
sed homines etiam in vetere testamento iustifieatos esse ,non ex 
lege sed ex promissione* (Contra duas epist. Pelag. ]. 3, c. 4, n. 8; 
M44, 593). ,Sie ergo, cum lex non iustificat impium de praevarica- 
tione convictum, mittit ad iustificantem Deum atque ita iustitiae Dei 
perhibet testimonium" (ib. n. 13; M 44, 596). ,Quid est ergo, quod 
vanissimi homines et perversissimi pelagiani legem dicunt esse Dei 
gratiam, qua iuvamur ad non peccandum? Quid est, miseri quod 
dicunt, qui sine ulla dubitatione tanto apostolo contradicunt? llle 
dieit peccatum vires adversus hominem accepisse per legem et eum 
per mandatum, quamvis sanctum et iustum et bonum, tamen occidere 
et per bonum operari ei mortem, de qua non liberaretur, nisi vivi- 
ficare spiritus eum, quem littera oeciderat, sicut alio loco dicit: 
Littera oecidit, spiritus autem vivificat (2 Cor 8, 6); et isti indociles 
contra lucem Dei caeci et contra vocem Dei surdi occidentem litteram 
vivifieare dicunt et vivificanti spiritui contradicunt" (De grat. et lib. 
arb. c. 11; .M 44, 895). Quare conc. arausic. lI can. 21 ait: ,lam 
hie erat lex, et non iustificabat; iam hie erat et natura, et non 
iustificabat; ideo Christus non gratis mortuus est, ut et lex per illum 
impleretur, qui dixit: Non veni legem solvere sed adimplere; et ut 
natura per Adam perdita per illum repararetur, qui dixit venisse se 
quaerere et salvare quod perierat" (Dene. n. 194; cf. 189). Conc. 
trid. sess. 6, c. 1 docet homines omnes usque adeo fuisse servos 
peccati, ,ut non modo gentes per vim naturae, sed ne iudael quidem 
per ipsam etiam litteram legis Moysi inde liberari aut surgere possent^ 
(Denz. n. 793). Recte igitur Petavius ait: ,Hoe catholiei omnes 
fatentur, legem nihil omnino gratiae tribuisse per sese interioris et 
proprie dictae" (De lege et grabs Dira? 27 0771). 


499. Arg. 3. Ex ratione theologica. 

Lex non potest iustificare nisi per opera, quae praecipit. lam 
vero si opera lege praescripta iustificassent, aut ex opere operato 
aut ex opere operantis iustificassent. Atqui neutrum dici potest. Nam 
a) opera legis non iustificare ex opere operato ostenditur in tractatu 
de sacramentis, ubi hoc genus operationis solis sacramentis novae 
legis proprium esse docetur et sacramentis veteris legis. virtus lega- 

liter tantum mundandi adscribitur (cf. VI, n. 169 sqq; S. Thom. 1, 2, 
q. 103, a. 2). b) Neque opera legis iustificabant ex opere operantis. 
Ut enim lex per haec opera possit dici iustificare, non simpliciter 
debet opera praescribere, quae ex natura sua conferunt ad iustifica- 
tionem, sed debet etiam addere adiutorium, ut homo haec opera facere 
possit, prout oportet. Atqui lex praescribit quidem etiam opera, quae 
conducunt ad iustificationem, ut actus fidei et caritatis; sed imprimis 
haee opera iam erant praecepta independenter a lege mosaica, et con- 
sequenter haec non sunt praecepta legi ut legi propria; praeterea 
lex nullam dabat virtutem implendi haec praecepta. Hoc enim com- 
mune habet haec lex cum omni lege, quod ratione sui nihil est nisi 
mere externa ordinatio, qua praescribitur, quid faciendum, quid omit- 
tendum sit; nulla autem talis ordinatio confert vires internas. Vetus 
igitur lex, quia nihil est nisi lex, non iustificat; cum nova lex praeter 
litteram praescribentem contineat gratiam adiuvantem, et ideo quam- 
vis et ipsa occisura esset per litteram solam, vivificat tamen, quia 
cum littera spiritum coniungit. /,Lex autem vetus, etsi praecepta 
caritatis daret, non tamen per eam dabatur Spiritus Sanctus, per quem 
diffunditur caritas in cordibus nostris, ut dicitur Rom 5* (S. Thom. 
1229907 T0777 aO Tad" 220 eSwarezo Roc 


Prop. XLVIII. Hominibus sub lege viventibus non deerat 
gratia ad legem salutariter servandam. 


500. Ex eo, quod lex per se nullam dabat gratiam, Jansenius con- 
clusit iudaeis in statu veteris testamenti viventibus nullam adfuisse 
internam gratiam, sed homines tunc sola cupiditate rerum terrenarum 
inductos esse ad mere externam legis observantiam, et hoc ita fuisse 
ex intentione Dei legem dantis (cf. supra n. 471 et Petav., De lege 
et grat. l. 1, c. 2). At iam in tractatu de gratia probatum est Deum 
nulli homini denegare gratiam sufficientem. Hoc a fortiori verum est 
de iudaeis, quibus Deus positivo praecepto imposuerat obligationem 
amandi Deum super omnia, id quod sine gratia fieri nequit. Immo 
etiam reliquorum praeceptorum mere externam observantiam Deus 
nequaquam volebat, sed saepe inculeabat necessitatem externa ita 
observandi, ut sint verum signum spiritus interni; ergo debuit etiam 
gratiam dare ad salutarem legis observantiam. Gratiam autem reapse 
fwisse datam docet S. Paulus, qui ,nubem testium* ex vetere testa- 
mento producit, ,qui per fidem vicerunt regna, operati sunt iustitiam, 
adepti sunt repromissiones ... alii autem distenti sunt, non susci- 
pientes redemptionem, ut meliorem invenirent resurrectionem* (Hebr 
11, 33 35). Iam ante mortem Christi multi sancti dormierant (Mt 27, 52), 
quibus in ,carcere^ exsistentibus Christus annuntiavit evangelium red- 
emptionis (1 Petr 3, 19) et quos secum duxit in caelum (Eph 4, 8 9). 

501. Quare eum pelagiani dixissent secundum catholicos in vetere 
testamento nullam collatam esse gratiam nullosque homines tunc ,per 
emendationem a criminibus fuisse liberos, sed in reatu a morte fuisse 
deprehensos*, respondit S. Augustinus: ,Immo dicimus vel ante legem 
vel tempore veteris testamenti a peccatis fuisse liberatos, non virtute 
propria ... nec ipsa lege sancta et iusta et bona ... sed liberatos 
esse per sanguinem ipsius redemptoris, qui est unus mediator Dei et 
hominum homo Christus Iesus (1 Tim 2, 5). Isti autem inimici gratiae 
Dei, quae data est pusillis et magnis per lesum Christum Dominum 
nostrum, ideo dicunt antiquos homines Dei perfectae fuisse iustitiae, 
ne Christi incarnatione, passione, resurrectione, cuius fide salvi facti 
sunt, credantur eguisse* (Contra duas epist. pelag. l. 1, c. 7, m. 12* 
M 44, 555 sq). ,Sive igitur Abraham sive ante illum iusti sive post 
eum usque ad ipsum Moysen, per quem datum est testamentum, à 
monte Sina in servitutem generans, sive ceteri prophetae post eum 
et sancti homines Dei usque ad Ioannem Baptistam filii sunt pro- 
missionis et gratiae, secundum Isaac filium liberae, non ex lege, sed 
ex promissione heredes Dei, coheredes autem Christi. Absit enim, ut 
Noe iustum et prioris temporis iustos, et quicumque ab illo usque 
ad Abraham iusti esse potuerunt, vel conspicui vel occulti, negemus 
ad supernam lerusalem, quae mater nostra est, pertinere, quamvis 
anteriores tempore inveniantur esse quam Sara, quae ipsius liberae 
matris prophetiam figuramque gestabat. Quanto evidentius ergo post 
Abraham, cui sic declarata est ipsa promissio, ut pater multarum 
gentium diceretur (Gn 17, 4 5), quicumque Deo placuerunt, filii pro- 
missionis habendi sunt? Non enim ex Abraham et deinceps iustorum 
generatio verior sed prophetia manifestior reperitur^ (Contra duas 
epist. pelag. l. 3, c. 4, n. 8; M 44, 593). ,Eadem igitur fides est 
et in illis, qui nondum nomine sed re ipsa fuerunt antea christiani, 
et in istis, qui non solum sunt, verum etiam vocantur, et in utrisque 
eadem gratia per Spiritum Sanctum^ (ib. c. 4, n. 11; .M 44, 595; 
cf, Enchir. c. 118 119; M 40, 287 sq). 


502. Haec est doctrina, quam sancti Patres defendebant contra pela- 
gianos, et quam postea theologi unanimiter ut catholicam docuerunt. 
Ita e. g. Suarez docet: ,Non defuisse illis hominibus, quibus lex illa 
dabatur, auxilia gratiae necessaria ad ilos actus [supernaturales] 
praestandos; illa vero auxilia non fuisse ex vi legis neque ex vi 
alicuius principii pertinentis ad illum statum obtineri potuisse. Men- 
dicabantur enim, ut sic dicam, ex lege gratiae eb auctoris eius; nam 
per merita Christi venturi et in fide et propter fidem eius confere- 
bantur* (l. 9, c. 7, n. 14). Cum vero iansenistae contrariam doctri- 
nam proposuissent, hanc saepius auctoritas ecclesiastica damnavit. lta 
Alexander V1II die 7 dec. 1690 proscripsit hane propositionem (5): 
Pagani, iudaei, haeretici aliique huius generis nullum omnino accl- 

piunt a lesu Christo influxum; adeoque hinc recte inferes in illis esse 
voluntatem nudam et inermen sine omni gratia sufficienti^ (Den. 
n. 1295). Item similes propositiones Quesnelli (Dene. n. 1414 sqq). 


503. Consequenter éudaei legem observantes per bonos actus, qui fide 
et caritate informabantur, merebantur eodem modo, quo nunc merentur 
christiani, quia gratia non minus tunc dignificabat opera quam nunc; 
et promissiones Dei de dando praemio vitae aeternae valent pro omni 
tempore. Nihilominus meritum non adscribendum est legi, quia principia 
meriti per legem non dabantur (cf. tract. de Deo trino IL, n. 690). 


504. Itaque alia est habitudo inter gratiam et veterem legem atque inter 
gratiam el novam legem. Potest quidem lex considerari, ut ordinat 
actus humanos; et sic ne nova quidem lex iustificat, quia omne prae- 
ceptum extrinsecus propositum est littera tantum sine spiritu (S. Thom. 
1, 2, q. 106, a. 2). Potest vero lex etiam considerari, in quantum 
inducit certum statum seu in quantum homines unit in societatem; et 
hoe modo lex pro variis statibus, quos fundat, varios effectus habet 
(ef. Petuv., De lege et grat. l. l, c. 7, n. 4). Ita lex civilis facit 
subditos suos cives huius civitatis iisque certa iura tribuit et certa 
officia imponit. Lex igitur vetus, in quantum erat constitutiva veteris 
ecclesiae seu synagogae, homines in eo statu ponebat, in quo per 
actus externos Christum futurum figurabant; et hic erat finis proxi- 
mus veteris legis, quae pro hac sua indole ad externas observantias 
homines movebat bonorum temporalium promissione et poenarum in- 
tentatione. Quod autem homines synagogam constituentes recipiebant 
gratias internas, hoc erat aliquid praeter legem et prioribus promis- 
sionibus divinis et futuris Christi meritis debitum. Contra vero per 
novam legem homines constituuntur ecclesia Christi et Christo sub- 
duntur ut membra capiti, ita ut vi huius constitutionis vita capitis 
conaturaliter descendat in membra. Non iam figuratur Christus futurus, 
sed unio realis fit cum Christo iam exsistenti. Lege igitur nova 
Christus ecclesiam constituit, quae continet omnem gratiam et omnia 
media gratiae. Itaque vi legis Christi sacramenta habent vim sancti- 
fieandi. Ergo lex Christi iustificat ex opere operato; et per modum 
legis permanentis Christus iis, qui certa opera ponunt, gratiam inter- 
nam et bona spiritualia promisit, ut patet ex tractatu de merito. 
Dabatur quidem haec gratia etiam in vetere testamento, non tamen 
ob merita Christi quae iam aderant, sed ob merita Christi quae in 
novo testamento exspectabantur. Itaque merita Christi, quae sunt 
fundamentum et principium ommis gratiae, pertinent ad novam legem 
et in ea sola realiter exsistunt. Propterea lex nova, quae prae- 
scribit actus supernaturales, de suo quoque thesauro promittit vires, 
sine quibus tales actus fieri nequeunt. Neque singuli tantum ho- 
mines gratias accipiunt ex nova lege, sed etiam tota societas habet 

potestates ordinis et iurisdictionis, quae et ipsae sunt gratiae et 
causae gratiarum (Suarez l. 10, c. 5). Horum autem omnium nihil 
fuib in synagoga. 


505. Schol. De abundantia gratiae in nova lege. 

Gratia interna, quia ad novum testamentum tamquam el proprium 
pertinet, quamvis etiam priorum temporum hominibus non plane dene- 
gata sit, tamen mirum non est, quod im «ovo testamento abundantius 
datur (cf. Io 1, 14 16 17; 7, 38 39). Hoc saepe SS. Patres docent, 
ut e. g. S. Leo: ,Gratia Dei, qua semper est universitas iustificata 
sanctorum, aucta est Christo nascente, non coepta^ (Sermo 23, de 
nativ. Dom. 3, e. 4; M 54, 202). Multa dieta SS. Patrum collegit 
Petavius (De Trin. l1. 8, c. 4 sqq). Hane affluentem gratiae uber- 
tatem novi testamenti tempore testantur virtutum exempla multo 
communiora et splendidiora, quam quae in vetere testamento fuerunt, 
testantur multa milia martyrum, confessorum, virginum, testatur im- 
primis status evangelicae perfectionis, antea plane ignotus, nunc autem 
ab innumerabilibus hominibus expetitus. Ergo ,licet Deus non nega- 
verit illi populo [iudaeorum] sufficientem gratiam, ut per fidem sus- 
eiperet illam legem et per voluntatem ad illam afficeretur et eam 
posset implere, nihilominus non communicavit ili populo illam ab- 
undantiam lucis et gratiae, quam ecclesiae Christi reservavit, ratione 
cuius dicitur lex aliqua specialiter cordibus imprimi. Et ideo lex 
nova data est cum effusione Spiritus Sancti et signis visibilibus eius, 
vetus autem solum cum externis signis timoris et maiestatis, ut sancti 
frequenter declarant" (Swarez l. 10, c. 3, n. 9). 

Ceterum concedendum est iudaeos in vetere lege plures gratias 
accepisse quam gentiles, licet, non vi legis, quia gratiis externis solent 
eorrespondere gratiae internae, et ubi maiora officia imponuntur, ibi 
etiam maiores gratiae dantur. Certe Deus per prophetas multo saepius 
iudaeos ad paenitentiam hortatus est quam gentiles; ergo etiam cen- 
sendus est saepius iis internas gratias ad paenitentiam necessarias 
contulisse. Facile etiam intellegitur ea, quae dicta sunt de abundan- 
tiore gratia novi testamenti, valere de statu, non de singulis hominibus, 
quorum sine dubio nonnulli in vetere testamento fuerunt singularis 
sanctitatis. 


SECTIO IV. 
DE CESSATIONE VETERIS LEGIS. 


Prop. XLIX. Lex vetus per oeconomiam christianam ab- 
rogata est. 


506. Lex vetus, cum a Deo immediate esset instituta, abrogari non 
potuit misi ab ipso Deo. Putabant autem iudaei legem mosaicam ne 

a Deo quidem umquam abrogatum iri, ut videre est ex iis, quae nar- 
rantur Act 15. Fundamentum huius opinionis erat, quod Deus saepe 
promiserat pactum suum cum iudaeis futurum sempiternum (Gn 17, 7. 
Ex 12, 14. Ps 104, 10 etc.) Sed quia illud prius pactum erat 
figurativum et promissivum melioris testamenti, eo sensu in perpetuum 
duraturum erat, quod suo tempore huic figurae et promissioni veritas 
successura erat. "Tune igitur promissio manebat, non formaliter ut 
promissio sed ut impletio promissionis; littera vero promittens ces- 
savit, ubi spiritus per litteram promissus datus est. Neque igitur 
formali revocatione lex vetus abrogata est sed cessatione eius status, 
pro quo solo data erat!. 


507. Legem veterem esse abrogatam docuit illud quod vocant concilium 
apostolicum. Quidam enim ex iudaismo conversi Ántiochiam ,descen- 
dentes de Iudaea, docebant fratres: Quia nisi cireumcidamini secundum 
morem Moysi, non potestis salvari". Apostolis igitur lerosolymam 
congregatis surrexit Petrus et dixit: ,Viri fratres, vos scitis, quon- 
iam ab antiquis diebus Deus in nobis elegit per os meum audire 
gentes verbum evangelii et credere (cf. Act 10, 20 sqq). Et qui novit 
eorda Deus testimonium perhibuit, dans illis Spiritum Sanctum, sicut et 
nobis. Et nihil discrevit inter nos et illos, fide purificans corda eorum. 
Nune ergo quid tentatis Deum imponere iugum super cervices disci- 
pulorum, quod neque patres nostri neque nos portare potuimus? Sed 
per gratiam Domini Iesu Christi credimus salvari, quemadmodum et 
illi.^ Dein apostoli miserunt epistulam Antiochiam, qua definiebant: 
,Visum est Spiritui Sancto et nobis nihil ultra imponere vobis oneris 
[de lege mosaica]^ (Act 15, 1 7 sqq 28). 

Nihilominus fuerunt postea haeretici, qui legem necessariam esse 
ad salutem docerent, ut ebionitae, qui ,circumciduntur ac perseverant 
in his consuetudinibus, quae sunt secundum legem, et iudaico charactere 
vitae, uti et Hierosolymam adorant, quasi sit domus Dei^ (S. Irenaeus, 
Adv. haer. L 1, e. 26, n. 2; M 7, 687; "cf."supra&- n. 486). Idem 
narrat Epiphanius de nazaraeis (Haer. 18; M 41, 258), de cerinthianis 
(Haer. 28; M 41, 378) aliisque, quorum omnium doctrina semper ab 
ecclesia ut haeretica reiecta est, ut ex dicendis patebit. 


508. Tota lex mosaica abrogata est, i. e. quoad praecepta caerimo- 
nialia, iudicialia, moralia. Maxime diserte hoc docet S. Scriptura 
de praeceptis caerimonialibus. ,Nemo vos iudicet in cibo aut in potu 
aut in parte diei festi aut neomeniae aut sabbatorum. Quae sunt 
umbra futurorum, corpus autem Christi^ (Col 2, 16 17). ,Prius quam 
veniret fides, sub lege custodiebamur conclusi. ... Itaque lex paeda- 


! Cf. Karl Benz, Die Stellung Jesu zum alttestamentlichen Gesetz, Frei- 
burg i. Br. 1914. 

gogus noster fuit in Christo. ... At ubi venit fides, iam non sumus 


sub paedagogo. ... Non est iudaeus neque graecus... . State et nolite 
iterum iugo servitutis contineri^ (Gal 3, 23 sqq; 5, 1). ,Translato 
enim sacerdotio necesse est, ut et legis translatio fiat. .. . Reprobatio 


quidem fit praecedentis mandati propter infirmitatem eius et inutili- 
tatem; nihil enim ad perfectum adduxit lex; introductio vero melioris 
spel, per quam proximamus ad Deum.... Ecce dies venient, dicit 
Dominus, et consummabo super domum Israel et super domum luda 
testamentum novum. ... Dicendo autem novum veteravit prius. Quod 
autem antiquatur et senescit, prope interitum est* (Hebr 7, 12 18 
I9 o BIO) 


509. Ex eo, quod christiani caerimonias veteris legis non observa- 
bant, manichaei concludebant has caerimonias esse malas. Hinc toties 
Faustus manichaeus obicit Augustino: Accipis vetus testamentum? 
Nisi enim accipis, fateris illud non esse bonum. Ad quod inde a 
libro quarto eontra Faustum S. Augustinus iterum iterumque repetit : 
caerimonias veteris legis fuisse bonas et a bono Deo institutas ad 
figuranda futura; sed cum haec figurata iam facta sint, non iam debere 
ea per illas caerimonias tamquam futura figurari. ,lam toties explosa 
atque convicta quia repetis, nos quoque quibus ea convicimus, repetere 
non pigebit. Ea christiani ex lege et prophetis non faciunt, quibus 
significata sunt ista, quae faciunt. lllae quippe erant figurae futuro- 
rum, quas rebus ipsis per Christum revelatis et praesentatis auferri 
oportebat, ut eo quoque ipso, quod haec ablata sunt, lex et prophetae 
implerentur. Ibi quippe et hoc scriptum est, daturum Deum testa- 
mentum novum: Non quale dedi, inquit, patribus eorum (Ir 31, 32). 
Populus enim ille pro suo corde lapideo multa praecepta magis sibi 
congrua quam bona acceperat, quibus tamen figurarentur et propheta- 
rentur futura; sed tunc a non intellegentibus celebrabantur. Cum 
autem venerunt et patefacta sunt quae illis significabantur, non iam 
illa iubentur facienda, sed leguntur intellegenda^ (Contra Faust. l. 18, 
c4; M' 42, 8945. Cf. S. Thom. 1, 2, q. 108, a. 3). 


510.  ludicialia praecepta abrogata esse non quidem .diserte docet 
Seriptura sed implicite, quia simpliciter docet totam legem cessasse, 
ut ostendunt textus supra citati. Christus enim totum istum medium 
parietem maceriae solvit et legem mandatorum evacuavit (Eph 2, 
14 15), et in Christo totum humanum genus mortuum est legi et per 
mortem solutum a lege (Rom 7, 4 sqq) Eo ipso, quod cessavit 
circumcisio, etiam cessavit lex, quia per solam circumcisionem homo 
fiebat debitor universae legis faciendae (Gal 5, 3). Unanimis de hac 
re est theologorum consensus (cf. S. Thom. 1l, 2, q. 104, a. 3). Et 
ratio est valde evidens, quia illa praecepta pertinebant ad ordinandum 
statum reipublicae iudaicae; ergo cessante hoc statu politico cessant 

etiam leges ad eum pertinentes. Cessasse autem illum statum patet, 
quia iudaei non iam sunt peculiaris populus Dei, sed regnum Christi 
complectitur totum mundum et omnes nationes. Status enim politicus 
iudaeorum non erat ratione sui intentus sed ad conservandum illum 
populum, cuius finis erat praefigurare Messiam. Quare cessante prin- 
cipali cessat etiam accessorium (Suarez l. 9, c. 11, c. 5). Haec res 
maximi momenti est quoad leges matrimoniales, quia hae omnes leges 
cum omnibus suis impedimentis et permissionibus cessarunt pro populo 
christiano. Unde e. g. impedimentum aliquod, nisi est aut de lege 
naturae aut de lege ecclesiastica, non obligat christianos. Conc. trid. 
sess. 24, can. 3 damnat eos, qui dicunt ecclesiam teneri ad servanda 
omnia impedimenta statuta in Levitico nec posse alia statuere (Denz. 
n. 973). Si ecclesia interdum provocat ad leges iudiciales mosaicas, 
ut e. g. conc. lateran. I can. 5 (Denez. n. 362), hoc solum fit ad 
ostendendum, quam rationabiliter huiusmodi leges statuantur, non ad 
obligationem e lege mosaica derivandam. 


511. Maior videtur esse difficultas circa praecepta moralia, quia et 
S. Scriptura (Mt 19, 17) et SS. Patres videntur indicare haec prae- 
cepta mansisse etiam in novo testamento (cf. supra n. 472 sq 486); 
unde reapse nonnulli theologi concluserunt praecepta moralia obligare 
christianos etiam vi legislationis mosaicae. Ita Vazquez (1, 2, disp. 180, 
c. 9. Hane sententiam Dom. Sotus (De iust. l. 2, c. 5, a. 4, concl. 2) 
vocat falsissimam ; Medina docet contrariam esse certam et indubi- 
tatam (In 1, 2, q. 103, a. 3); Suarez censet eam esse probabiliorem 
(1. 9, c. 11, n. 22). Omnes concedunt haec praecepta permanere, qua- 
tenus sint legis naturalis et a Christo Domino etiam pro suo regno 
stabilita. Quaestio igitur unica est, utrum positiva obligatio orta ex 
legislatione mosaica spectet etiam ad christianos. Negativa sententia, 
quae est longe communior, videtur omnino certa. Hoc efficitur ex 
illo ipso argumento, quod Vazquez pro sua opinione adducit. Dicit 
enim Deum praecepta moralia legis sinaiticae pro omnibus, etiam gen- 
tilibus, dedisse. Unde cum haec praecepta non revocaverit, etiam 
nunc valent pro omnibus hominibus. Sed contrarium docet S. Paulus; 
loquens enim de praeceptis moralibus ait: ,Quicumque sine lege pec- 
caverunt, sine lege peribunt. ... Cum enim gentes, quae legem non 
habent [utique positivam], naturaliter ea, quae legis sunt, faciunt, 
eiusmodi legem non habentes, ipsi sibi sunt lex* (Rom 2, 12 14). 
Ergo lex ab initio non data est nisi pro populo et regno iudaico 
(supra n. 464 sqq); unde cessante hoc regno cessavit etiam lex pro 
hoc regno data. ,Quantum igitur ad illa, quae lex vetus continebat 
de lege naturae, omnes tenebantur ad observantiam veteris legis, non 
quia erant de vetere lege, sed quia erant de lege naturae* (S. Thom. 
1, 2, q. 98, a. 5), et consequenter etiam nunc omnes tenentur ad 
servanda ea, non quia fuerunt legis mosaicae, sed quia sunt legis 

naturalis et legis Christi. Hoc docet Catechismus .Kom.: Praeter 
legem sabbati ,reliqua decalogi praecepta naturalia sunt et perpetua 
neque mutari ulla ratione possunt; quo factum est, ut, quamvis lex 
Moysis abrogata sit, omnia tamen praecepta, quae duabus tabulis con- 
tinentur, populus christianus servet. Quod ideo fit, non quia Moyses 
ita iusserit, sed quod naturae conveniunt, cuius vi homines ad illa 
servanda impelluntur*. (P. 3, c. 4, n. 4). Immo illi, qui volunt verba 
illa apostoli esse intellegenda de gentibus ad Christum conversis, 
debent necessario concludere secundum disertam doctrinam apostoli 
christianos non habere legem mosaicam (cf. S. Awgust., De spir. et 
litt. c. 26, n. 46; M 44, 228). Patet etiam Deum non debuisse revo- 
care hanc legem, quia lex cessabat eo ipso, quod cessabat communi- 
tas, pro qua data erat. Provocant adversarii ad verba Iacobi: ,Si 
tamen legem perficitis regalem secundum Scripturas: Diliges proximum 
tuum sieut te ipsum, bene facitis" (Iac 2, 8). At non dicit apostolus 
christianos obligari ad servandum hoc praeceptum vi legis mosaicae ; 
contra addit: ,Sic loquimini et sic facite, sicut per legem libertatis 
incipientes iudicari^ (Iac 2, 12). Lex autem libertatis est lex Christi, 
ut formaliter opponitur legi servitutis mosaicae (Gal 4, 24 sqq). Ergo 
christiani non iudieantur secundum legem mosaicam sed secundum 
legem Christi. 


512. De hae re S. Irenaeus ait: ,Dominus naturalia legis, per quae 
homo iustificatur, quae etiam ante legislationem [mosaicam] custodie- 
bant, qui fide iustificabantur et placebant Deo, non dissolvit sed ex- 
tendit et implevit.... Lex quippe servis posita per ea, quae foris 
erant, corporalia animam erudiebat, velut per vinculum attrahens eam 
ad oboedientiam praeceptorum, uti disceret homo servire Deo. Ver- 
bum autem liberans animam, et per ipsam corpus voluntarie emun- 
dari docuit. Quo facto necesse fuit auferri quidem vincula servitutis, 
quibus iam homo assueverat, et sine vinculis sequi Deum, superex- 
tendi vero decreta libertatis et augeri subiectionem, quae est ad 
regem.... Non enim propter hoc liberavit nos, ut ab eo absceda- 
mus, ... sed ut plus gratiam eius adepti plus eum diligamus" (Adv. 
haer. l. 4, c. 18; M 7, 1006 sqq). 


513. Cum lege etiam cessarunt comminationes et promissiones tempo- 
rales, quia cum lege naturaliter cessant sanctiones ad legem perti- 
nentes. Unde si interdum provocat Scriptura ad tales promissiones, 
hoc ita accipiendum est, ut temporales promissiones in spirituales 
mutatae intellegantur, ut in illis verbis apostoli: ,Honora patrem 
tuum et matrem tuam, quod est mandatum primum in promissione, 
ub bene sit tibi et sis longaevus super terram*^ (Eph 6, 2 3). Hic 
apostolus addit illa verba ,ut bene sit tibi^ et omittit illum additum 
ad terram ,quam Dominus Deus dabit tibi (Ex 20, 12). Unde satis 

significat se intellegere non id, quod in vetere testamento proxime 
promittebatur, sed illud, quod tunc praefigurabatur, i. e. benedictionem 
spiritualem. Sane experientia non testatur in novo testamento bonos 
filios semper esse longaevos. "Temporalium rerum promissiones non 
pertinere ad novum testamentum jS. Augustinus Honorato catechu- 
meno per totam epistulam 140 (120) exponit, ut: ,Volens Deus osten- 
dere etiam terrenam temporalemque felicitatem suum donum esse nec 
aliunde nisi ab ipso sperari oportere, prioribus saeculi temporibus dis- 
pensandum iudicavit testamentum vetus, quod pertineret ad hominem 
veterem^ (c. 2, n. 5; M 33, 539 sq). ,ltaque Christus homo, ut per 
eum revelaretur novi gratia testamenti, quae non ad temporalem sed 
ad aeternam vitam pertinet, non utique terrena felicitate commen- 
dandus fuit^ (c. 5, n. 13; M 33, 543). Quo sensu etiam nunc Deus 
iustis conferat bona temporalia, iam dictum est (n. 430). 


514. Exemplum praecepti, quod est simul et morale et caerimoniale 
et iudiciale cum comminatione poenae, est illud de sabbato servando: 
,Custodite sabbatum meum. .. . Sex diebus facietis opus; in die 
septimo sabbatum est, requies sancta Domino; omnis, qui fecerit opus 
in hac die, morietur^ (Ex 31, 14 15). Hoc praeceptum est morale, 
in quantum generatim praecipit cultum divinum; et praeceptum colendi 
Deum, quia est naturale, mansit etiam in nova lege. Praeceptum 
occidendi hominem, qui sabbatum violavit, est iudiciale; ideo non valet 
pro novo testamento. Praeceptum servandi diem septimum est caeri- 
moniale et signifieat aeternum sabbatismum Dei et populi eius, qui 
incepit per resurrectionem Christi (Hebr4, 3 sqq). Hoc quoque prae- 
ceptum caerimoniale abrogatum est (Col 2, 16). Ideo secundum Epi- 
phanium Christus Dominus plurima miracula die, sabbati fecit et iussit 
sanatum tollere grabatum suum, ut ,apostoli ex eius convictu dis- 
ciplinaque abrogatam esse sabbati legem haud ignorarent^ (Haer. 30, 
n. 92; M 41, 463). ,Praeceptum illud tertium decalogi, quantum ad 
totam illam determinationem, quam addit ultra moralem ac naturalem 
obligationem cessasse et in lege gratiae non obligare, de fide certum 
est^ (Suarez, De relig. l. 2, c. 1, n. 11). Hoc patet ex praxi ecclesiae, 
quia observentia sabbati ubique abrogata est. 


515. Putaverit forte quis diei dominicae observantiam ex iure divino 
successisse sabbato. Sed imprimis haee esset nova lex a Christo 
Domino pro novo testamento data. Praeterea secundum regulam com- 
muniter receptam: Deum in novo testamento nulla praecepta pure 
eaerimonialia dedisse, illa opinio reicienda est et communiter reicitur 
a theologis. ,Observantia diei dominicae in nova lege succedit obser- 
vantiae sabbati, non ex vi praecepti legis sed ex constitutione ecclesiae 
et consuetudine populi christiani. Nec enim huiusmodi observatio est 
figuralis, sicut fuit observatio sabbati in vetere lege. Et ideo non 

est ità arta prohibitio operandi in die dominica sicut in die sabbati* 
(S. Thom. 2, 2, q. 122, a. 4 ad 4). Multos alios doctores pro hac 
sententia citat Suarez (De relig. l. 2, c. 4, n. 5), contraria vero opinio 
paucissimos habet defensores. Catechismus Rom. ait: ,Placuit ecclesiae 
Dei, ut diei sabbati cultus et celebritas in dominicum transferretur 
diem* (P. 3, c. 4, n. 18). Rationes, ob quas ecclesia coeperit ser- 
vare diem dominieum, exponit S. Augustinus in epist. 55, c. 10 sqq 
(M 33, 212 sqq), ubi inter alia ait: ,Sabbatum commendatum est 
priori populo in otio corporaliter celebrandum, ut figura esset sancti- 
ficationis in requie Spiritus Sancti^ (n. 18). ,Quam figuram nos in- 
tellegendam, non etiam per otium corporale celebrandam suscepimus* 
(n. 22). ,Dies tamen dominieus non iudaeis sed christianis resur- 
rectione Domini declaratus est et ex illo habere coepit festivitatem 
suam^ (n. 23). $S. lustinus M. ait: ,Die Solis omnes simul conveni- 
mus, tum quia prima haec dies est, qua Deus, cum tenebras et ma- 
teriam vertisse, mundum creavit, tum quia lesus Christus salvator 
noster eadem die ex mortuis resurrexit^ (Apol. I n. 67; M 6, 430). 
Multo plura de hac re vide apud Suarez (l. c. n. 8 sqq), qui ostendit 
celebrationem huius diei reducendam esse ad apostolica tempora. Con- 
cedit etiam eeclesiam non posse licite abrogare huius diei observan- 
tiam, non quod absolutam potestatem non habeat, sed quod nulla 
adsit rationabilis causa cum scandalo et perturbatione populi chri- 
stiani talem innovationem faciendi. Sed dispensandi in particula- 
ribus casibus plenissima potestas penes ecclesiam est, praecise quia 
haec res non est iuris divini (Suarez l. c. n. 6. S. Thom. 2, 2, 
q. 122, a. 4 ad 4). Unde nullus scrupulus movendus est, ubi est 
vera necessitas; neque tamen ex altera parte lex tam longa consue- 
tudine venerabilis et ob tot causas rationabilis leviter tractanda est 
(cf. De virt. mor. IX, n. 364). 


510. Lex mosaica pro omnibus hominibus abrogata est, seu potius 
nullum iam hominem obligat; nam pro iis proprie non abrogata est, 
quos numquam obligavit, qui sunt omnes non descendentes ab Abraham 
(Prop. LXIII), sive sunt conversi ad christianam religionem sive non 
sunt conversi. De non conversis hoc docet S. Paulus in c. 2 epistulae 
ad romanos, de conversis vero in epistula ad galatas. Sed ne illi 
quidem, qui carnaliter sunt filii Abraham, hac lege etiamnum obligantur. 
Hoc S. Paulus ostendit ex verbis Ir 31, 31: ,Ecce dies venient, dicit 
Dominus, et feriam domui Israel et domui luda foedus novum." 
,Dicendo autem novum veteravit prius" (Hebr 8, 13). Ideo in novo 
testamento ,non est iudaeus neque graecus* (Gal 3, 28). ,Nam in 
Christo lesu neque circumcisio aliquid valet neque praeputium sed 
fides, quae per caritatem operatur" (Gal 5, 6). Neque enim nunc, 
ubi Christus media efficacia salutis instituit, ullus usus rationabilis 
esse potest rituum veterum ineffücacium, et ea, quae futuram iustitiam 

significabant, cessare debent, ubi ipsa iustitia advenit; quando adolevit 
puer, non iam est sub paedagogo. Quia enim finis legis erat Christus, 
lex manere debuit, donec venerit semen (Gal 3, 19); Christus autem 
suo adventu legem mandatorum evacuavit (Eph 2, 15). 


517. Schol. Quo tempore lex mosaiea abrogata sit. 


Non eonvenit inter theologos de accurato tempore, quo obligatio 
legis cessaverit. Est communis sententia theologorum contra Scotum 
(Suarez l. 9, c. 12, n. 4) obligationem legis mosaicae non cessasse ante 
mortem Christi. Hoc enim satis diserte docet S. Paulus, secundum 
quem vetus testamentum tum cessavit, cum novum valere coepit 
(Hebr 8, 8 sqq); hoc autem factum non est ante mortem Christi. 
,Ubi enim testamentum est, mors necesse est intercedat testatoris; 
testamentum enim in mortuis confirmatum est, alioquin nondum valet, 
dum vivit qui testatus est^ (Hebr 9, 16 17). Ideo usque ad mortem 
Christi durabant vetera sacrificia, ,hoc significante Spiritu Sancto, 
nondum propalatam esse sanctorum viam* (Hebr 9, 8), sed per mortem 
suam Christus ,initiavit nobis viam novam et viventem per velamen, 
i. e. carnem suam^ (Hebr 10, 20). Hoc significabatur eo, quod in 
morte Christi ,velum templi scissum est in duas partes a summo 
usque deorsum* (Mt 27, 51). Ergo ante mortem Christi leges obli- 
gabant iudaeos; unde videmus non solum Christum ipsum caerimonias 
observasse (Mt 26, 17 sqq), sed etiam aliis commendasse, ut eas ser- 
varent (Mt 8, 4; 23, 2 3). ,Et ideo ante passionem Christi, Christo 
praedicante et miracula faciente, currebant simul lex et evangelium, 
quia iam mysterium Christi erat incohatum sed nondum consummatum* 
(S. Thom. 1, 2, q. 108, a. 3 ad 2). Neque contrarium concludi potest 
ex verbis Christi: ,Lex et prophetae usque ad loannem; ex eo 
regnum Dei evangelizatur, et omnis in illud vim facit^ (Lc 16, 16; 
cf. Mt 11, 12). Sensus enim horum verborum est: usque ad loannem 
regnum Dei ut futurum fuisse praedictum, sed a loannis tempore 
tamquam praesens fuisse praedicatum, eoque iam rem devenisse, ut 
omnia naturali quodam impetu illud postulare videantur, vel: et nunc, 
cum venerit, quod tamdiu fuerit exspectatum, omnes vi ei resistunt. 
Non loquitur Christus de cessatione veteris legis sed de novo spiritu, 
qui coeperit valere. 


518. Porro ex doctrina Scripturae videtur etiam effici obligationem 
legis non. ultra mortem Christi durasse; nam apostolus comparat obli- 
gationem legis cum vinculo matrimoniali et ait: Sicut morte coniugis 
vineulum matrimoniale solvitur, ita morte cessat obligatio servandi 
legem. lam vero nos omnes in Christo et per Christum mortui sumus; 
ergo lex nos non iam obligat (Rom 7, 1 sqq). Haec autem argu- 
mentatio supponit ipsa morte Christi obligationem legis cessasse. Simi- 
liter ubieumque de hac re loquitur, apostolus semper mortem Christi 

eausam et terminum abrogationis legis indicat (Gal 2, 19 20; 3, 13. 
Eph 2, 15 16. Col 2, 14 sqq. Hebr 9, 15) neque umquam alium 
terminum assignat. Quare mirum est, quod Suarez adeo pugnat pro 
opinione: legem veterem non cessasse nisi die Pentecostes (1. 9, c. 13). 
Sed quia res non est magni momenti, non libet diu immorari, sed 
sufficiat dicere contrariam sententiam esse communem inter theologos 
in 1, 2, q. 103, a. 3, ubi e. g. Medina (concl. 4): ,Lex antiqua in 
morte Christi penitus exstincta fuit et mortua, tum quantum ad ob- 
ligationem tum quantum ad utilitatem et efficaciam." Vazquez: ,De 
legalium obligatione certum est apud omnes in ipsa Christi morte 
cessasse nec ullum hactenus legi, qui oppositum doceret (disp. 181, 
c. 1l, n. 1. Gregorius de Valentia: ,Convenit inter omnes . .. legem 
veterem in morte Christi cessavisse^ (II, disp. 7, q. 7, punct. 7). Apud 
hos igitur doctores plura videat qui cupit. Catechismus Rom. ait: 
Tempus, quo sabbati cultus tollendus erat, illud idem est, quo ceteri 
hebraici eultus eaerimoniaeque antiquandae erant, morte scl. Christi* 
(Pa9s624.n..5) 

Ceterum per se intellegitur potuisse aliquem ex ignorantia ab- 
rogationis subiective esse obligatum ad legem servandam, quamvis 
lex obiective non obligaret. 


Prop. L. Lex caerimonialis non solum mortua, sed etiam 
mortifera faeta est. 


519. Lex dicitur mortua, quatenus obligationem et utilitatem amisit, 
mortifera vero, quatenus eius observantia est peccatum mortale. 
Sensus igitur thesis est: Legem caerimonialem etiamnum observare esse 
peccatum mortale. Ratio est, quia haec observantia est cultus super- 
stitiosus et falsus; nam per caerimonias veteris legis salus messianica 
praefigurabatur futura; unde qui adhuc eas observaret, significaret 
nondum Messiam venisse, sed futurum esse (S. Thom. 1l, 2, q. 107, 
a.2 ad 1). Patet autem hoc tum solum locum habere, si quis caeri- 
monias observat eo sensu, quo in vetere testamento praescriptae 
erant, scl. ad colendum Deum per fidem venturi Messiae. Si quis 
enim ex rationabili causa materialiter tantum idem faceret, quod illae 
caerimoniae praescribebant, manifestum est eum non peccare. lta die 
sabbati vacare a labore ad vires reficiendas vel fortasse etiam circum- 
cidi ad morbum repellendum non est malum. Velle autem colere 
Deum per tales caerimonias, non ut sunt a Moyse praescriptae et 
figurativae futuri Messiae, sed ut sunt actus, qui eliam per se servire 
possunt ad cultum divinum, eatenus non potest tolerari, quatenus 
hoc non congruit cum cultu, quem Deus per se vel per ecclesiam in 
novo testamento praescripsit (Suarez l. 9, c. 14, n. 7 sqq. Franzelin, 
De eccl. 37 sqq). 


Pesch, Praelectiones dogmatieae. V. Ed. 4.. 21 

520. Unde etiam apparet, cur ita loquendum. sit de solis praeceptis 
caerimonialibus, mon vero de iudicialibus. —,Praecepta iudicialia sunt 
quidem mortua, quia non habent vim obligandi, non tamen sunt 
mortifera, quia, si quis princeps ordinaret in regno suo illa iudicialia 
observari, non peccaret, nisi forte hoc modo observarentur vel ob- 
servari mandarentur tamquam habentia vim obligandi ex veteris legis 
institutione; talis enim intentio esset mortifera. Et huius differentiae 
ratio potest accipi ex praemissis. Dictum est enim, quod praecepta 
caerimonialia sunt figuralia primo et per se, tamquam instituta prin- 
eipaliter ad figuranda Christi mysteria ut futura, et ideo ipsa obser- 
vatio eorum praeiudicat fidei veritati, secundum quam confitemur illa 
mysteria iam esse completa. Praecepta autem iudicialiaa non sunt 
instituta ad figurandum sed ad disponendum statum illius populi, qui 
ordinabatur ad Christum; et ideo mutato statu illius populi, Christo 
iam veniente, iudicialia praecepta obligationem amiserunt; lex enim 
fuit paedagogus ducens ad Christum, ut dicitur ad galatas 3. Quia 
tamen huiusmodi iudicialia praecepta non ordinantur ad figurandum 
sed ad aliquid faciendum, ipsa eorum observatio non praeiudicat fidei 
veritati, sed intentio observandi tamquam ex obligatione legis prae- 
judicat veritati fidei, quia per hoc haberetur, quod status prioris 
populi adhuc duraret^ (S. Thom. 1l, 2, q. 104, a. 3). Eodem modo 
ratiocinandum est de praeceptis moralibus. Ergo restat, ut loquamur 
de praeceptis caerimonialibus. 


591. Caerimonias veteris testamenti in novo testamento esse mortiferas 
docet S. Paulus: ,Ecce ego Paulus dico vobis, quoniam si circum- 
cidamini, Christus vobis nihil proderit. ... Evacuati estis a Christo, 
qui in lege iustificamini, a gratia excidistis^ (Gal 5, 2 4). Quare 
ebionitae, nazaraei, cerinthiani, alii, qui contrarium docebant, semper 
ab ecclesia ut haeretici reiecti sunt (supra n. 504). De qua re Inno- 
centius I1I in capite ,Maiores" de baptismo ait: ,Absit, ut in illam 
damnatam haeresim incidamus, quae perperam affirmabat legem cum 
evangelio et cireumcisionem cum baptismo servandam, quoniam se- 
cundum apostolum dicentem ad galatas: si cirecumceidimini, Christus 
vobis nihil prodest" (Decr. l. 3, tit. 42, c. 3). Eugenius IV in decreto 
pro iacobitis: ,Firmiter credit, profitetur et docet legalia veteris 
testamenti seu mosaicae legis, quae dividuntur in caerimonias, sacra, 
sacrificia, sacramenta, quia significandi alicuius futuri gratia fuerant 
instituta, licet divino cultui illa aetate congruerent, significato per illa 
Domino nostro lesu Christo adveniente cessasse et novi testamenti 
sacramenta coepisse.... Omnes ergo post illud tempus [promulgati 
evangelii ] cireumcisionis et sabbati reliquorumque legalium observatores 
alienos a Christi fide denuntiat et salutis aeternae minime posse esse 
participes, nisi aliquando ab iis erroribus resipiscant. Ommibus igitur, 
qui christiano nomine gloriantur, praecipit omnino quocumque tempore 

vel ante vel post baptismum a circumcisione cessandum; quoniam 
sive quis in ea spem ponat sive non, sine interitu salutis aeternae 
observari omnino non potest" (Denz. n. 712). ltem ab Urbano VIII 
praescripta est orientalibus professio fidei, in qua haee habentur: 
,Profiteor ... legalia veteris testamenti seu mosaicae legis caerimonias, 
sacra, sacrificia et sacramenta Domino Iesu Christo adveniente cessasse 
et post promulgatum evangelium sine peccato observari non posse* 
(Dene., ed. 9, n. 877). 


522. Ex dictis efficitur ne ecclesiam quidem posse permittere usum legis 
caerimonialis, quia non potest permittere cultum superstitiosum. Ubi 
distinguendum est inter caerimonias fundamentales veteris testamenti, 
quae per se institutae erant ad constituendum cultum divinum modo 
illi populo accommodato, ut sunt sacramenta, sacrificia, sacerdotium 
vetus, et inter caerimonias secundarias, quae prioribus additae sunt 
ad maiorem sollemnitatem, ut sunt vestes, instrumenta musica, et si 
quae sunt similia, quia hae res per se non habent specialem signi- 
ficationem, sed potius ex natura rei in omni cultu externo inveniuntur. 
Potuit igitur ecclesia talia ex cultu mosaico in suum cultum trans- 
sumere, licet non ex intentione servandi legem mosaicam; sed nihil 
tale ecclesia fecit (de diverso modo loquendi circa hane rem cf. Suarez 
l. 9, c. 18, n. 9; Franzelin, De eccl. 42 sqq). 


523. Lex vetus mon statim post mortem Christi mortifera, facta est, 
nam apostoli ipsi per aliquod tempus legem servarunt. lta Petrus 
testatur se servasse differentiam ciborum mundorum et immundorum 
(Act 10, 14); eum vero coepisset conversari cum gentibus, iudaei eum 
vituperabant (Act 11, 3); Paulus circumcidit Timotheum (Act 16, 3), 
consilio Iacobi et seniorum sanctificavit se et templum intravit, ut 
ibi sacrificium pro se offerretur (Act 21, 20 sqq): quare scribit ad 
corinthios: ,Factus sum iudaeis tamquam iudaeus, ut iudaeos lucrarer; 
iis, qui sub lege sunt, quasi sub lege essem, cum ipse non essem sub 
lege, ut eos, qui sub lege erant, lucrifacerem^ (1 Cor 9, 20.21). 


524. Quomodo haec apostolorum agendi ratio esset. explicanda, quaestio 
agitabatur inter SS. Augustinum et. Hieronymum. Censebat enim 
Hieronymus in nova lege semper fuisse mortiferum servare caeri- 
monias. ,Observare legis caerimonias non potest esse indifferens, 
sed aut malum est aut bonum est. Tu dicis bonum; ego assero 
malum, et malum non solum his, qui ex gentibus, sed et his, qui 
ex iudaico populo crediderunt^ (inter August. epist. 75, c. 4, n. 16; 
M 383, 260). Hane sententiam iam proposuerat in commentario in 
epistulam ad galatas (M 26, 340 sqq), difficultatem vero inde ortam, 
quod. apostoli ipsi has caerimonias servassent, secutus S. Chrysosto- 


mum (In illud ,In faciem ei restiti^ et in Gal. 2; M 51, 371 sqq 
ops 

et 61, 640 sqq) volebat ita solvere, ut diceret apostolos non serio 
legem observasse, sed agendi tantum rationem ita instituisse, ut 
iudaeis viderentur legem observare. Cum vero haec simulatio coe- 
pisset periculosa fieri gentilibus conversis, Paulum specietenus vitu- 
perasse Petrum, ,ut hypocrisis observandae legis correptionis hypocrisi 
emendaretur^ (In Gal 2, 11; M 26, 339). 


525. Qui commentarii cum in Augustini manus incidissent, hic ,non 
mediocriter dolere^ coepit. Mihi enim videtur exitiosissime credi 
aliquod in libris sanctis haberi mendacium, i. e. eos homines, per 
quos nobis illa Scriptura ministrata est atque conscripta, aliquid in 
libris suis fuisse mentitos.... Admisso enim semel in tantum auctori- 
tatis fastigium officioso aliquo mendacio nulla illorum librorum par- 
tieula remanebit, quae non, ut cuique videbitur vel ad mores difficilis 
vel ad fidem incredibilis, eadem perniciosissima regula ad mentientis 
auctoris consilium officiumque referatur^ (Epist. 28, c. 3, n. 3; 
M 33, 112). Idem repetit in alia epistula, ubi simul sententiam suam 
exponit, licitum fuisse iudaeis conversis servare consuetudines suas, 
dummodo in iis nullam spem salutis ponerent. Paulus ,utique iudaeus 
erat, christianus autem factus non iudaeorum sacramenta reliquerat, 
quae convenienter ille populus et legitimo tempore, quo oportebat, 
acceperat. Itaque suscepit ea celebranda, cum iam Christi esset 
apostolus; sed ut doceret non esse perniciosa iis, qui ea vellent, 
sicut à parentibus per legem acceperant, custodire, etiam cum Christo 
credidissent, non tamen in iis iam constituerent spem salitis, quoniam 
per Dominum lesum salus ipsa, quae illis sacramentis significabatur, . 
advenerat. Ideoque gentibus, quod insuetos a fide revocarent onere 
gravi et, non necessario, nullo modo imponenda esse censebat. Qua- 
propter non ideo Petrum emendavit, quod paternas traditiones obser- 
varet; quod si facere vellet, nec mendaciter nec incongrue faceret; 
quamvis enim superflua, tamen solita non nocerent; sed' quoniam 
gentes cogebat iudaizare (Gal 2, 14), quod nullo modo posset, nisi 
ea sic ageret, tamquam adhuc etiam post Domini adventum necessaria 
saluti forent, quod vehementer per apostolatum Pauli veritas dissuasit. 
Nec apostolus Petrus hoc ignorabat, sed id faciebat timens eos, qui 
ex circumcisione erant. lta et ipse vere correctus est, et Paulus 
vera narravit, ne Sancta Scriptura, quae ad fidem posteris edita est, 
admissa auctoritate mendacii, tota dubia nutet et fluctuet* (Epist. 40, 
c. 4, n. 4 5; M 33, 155 sq). Serioque monet Hieronymum, ut opi- 
nionem suam corrigat. 


996. At Hieronymus non statim sententiam mutavit, sed studuit 
ostendere se recte sensisse. Provocat primo ad auctoritatem Origenis, 
loannis Chrysostomi aliorumque (inter August. epist. 75, c. 9, n. 6; 
M 33, 253). Deinde ex Actibus ostendit Petrum apostolum iam diu 

scivisse ,legem post evangelium non esse servandam" (l. c. n. 8; 
M 33, 255). Cum igitur nihilominus legem postea servare videretur, 
dubium esse nequit, quin simulate egerit. Idem de Paulo dicendum 
est. ,Didicimus, quod propter metum iudaeorum et Petrus et Paulus 
aequaliter finxerint se legis praecepta servare. Qua igitur fronte, 
qua audacia Paulus in altero reprehendat quod ipse commisit? Ego, 
immo alii ante me exposuerunt causam, quam putaverant, non offi- 
eiosum mendacium defendentes, sicut tu scribis, sed docentes honestam 
dispensationem* (l. c. n. 11; M 33, 257). ,Sin autem haec nobis 
incumbit necessitas, u& iudaeos cum legitimis suis suscipiamus, et 
licebit iis observare in ecclesiis Christi quod exercuerunt in synagogis 
sat&nae, dicam, quod sentio: Non illi christiani fient, sed nos iudaeos 
facient^ (l.c. c. 4, n. 13; .M 83, 258). Citat Augustini verba: caeri- 
monias non esse periculosas his, qui eas vellent sicut a parentibus 
acceperant custodire. ,Ego e contrario loquar et reclamante mundo 
libera voce pronuntiem caerimonias iudaeorum et perniciosas esse et 
mortiferas christianis, et quicumque eas observaverit sive ex iudaeis 
sive ex gentibus, eum in barathrum diaboli devolutum* (l. c. n. 14; 
M 33, 258) Cum Augustinus dixisset caerimonias potuisse ob- 
servari ,sine ulla salutis necessitate", interrogat: ,Si salutem non 
afferunt, cur observantur? Si autem observanda sunt, utique sa- 
lutem afferunt; non enim observarentur, nisi salutem afferrent^ (l. c. 
n. 16; M 38, 260). 


527. Respondet Augustinus se numquam crediturum Paulum apostolum 
aliquid scripsisse, quod reapse non senserit. ,De quo enim certus 
sim, quod me scribendo vel loquendo non fallat, si fallebat apostolus 
filios suos? ... Quibus cum praemisisset dicens: Quae autem scribo 
vobis, ecce coram Deo, quia non mentior' (Gal 1, 20), non tamen 
veraciter scribebat, sed nescio qua dispensatoria simulatione fallebat" 
(Epist. 82, c. 2, n. 4; M 38, 277)  ,Dent veniam quilibet aliud 
opinantes; ego magis credo tanto apostolo in suis et pro suis litteris 
iuranti quam cuiquam doctissimo de alienis litteris disputanti* (l. c. 
c. 9, n. 25; M 33, 287). Petrum revera male egisse, quod exemplo 
suo gentiles cogeret iudaizare. ,Erat enim contra evangelii veritatem, 
ut putarent, qui credebant in Christum, sine illis veteribus sacramentis 
salvos se esse non posse. Paulum vero ipsum caerimonias inter 
iudaeos servasse, non ,ut putari videretur per ea sacramenta etiam 
christianam salutem dari, sed ne illa, quae prioribus, ut congruebat, 
temporibus in umbris rerum futurarum Deus fieri iusserat, tamquam 
idololatriam gentilium damnare crederetur* (l. c. c. 2, n. 8; M 38, 278). 
Petrum et Paulum in hac re eiusdem sententiae fuisse, sed Petrum, 
ne iudaeos offenderet, a gentilium christianorum societate abstinuisse 
et ita hos coegisse iudaizare, quia ob exemplum Petri verum esse 
putabant, quod iudaizantes dicebant, caerimonias legis ad salutem esse 

necessarias; et ideo, ut hic error auferretur, merito Petrum a Paulo 
fuisse reprehensum (l.c. n. 11; .M 33, 280). Ergo Paulus ,et Timo- 
theum cireumcidit propterea, ne iudaeis, et maxime cognationi eius 
maternae, sic viderentur, qui ex gentibus in Christum crediderant, 
detestari circumcisionem, sieut idololatria detestanda est, cum illam 
Deus fieri praeceperit, hane satanas persuaserit. Et Titum propterea 
non circumcidit, ne occasionem daret iis, qui sine illa circumcisione 
dieebant credentes salvos esse non posse, et ad deceptionem gentium 
hoe etiam Paulum sentire iactarent* (l. c. n. 12; M 33, 280). Caeri- 
monias igitur veteris legis non subito cum ignominia eiciendas sicut 
idoiolatriam, sed paulatim cum honore sepeliendas fuisse. ,Dico ergo 
cireumcisionem praeputii et cetera huiusmodi priori populo per testa- 
mentum, quod vetus dicitur, divinitus data ad significationem futurorum, 
quae per Christum oportebat impleri, quibus advenientibus remansisse 
ila christianis legenda tantum ad intellegentiam praemissae prophetiae, 
anon autem mecessario facienda, quasi adhuc exspectandum esset, ut 
veniret fidei revelatio, quae his significabatur esse ventura. Sed 
4uamvis gentibus imponenda non essent, non tamen sic debuisse 
auferri a consuetudine iudaeorum tamquam detestanda atque dam- 
nanda. Sensim proinde atque paulatim fervente sana praedicatione 
gratiae Christi, qua sola nossent credentes se iustificari salvosque 
fieri, non illis umbris rerum antea futurarum, tunc iam venientium 
atque praesentium, ut in illorum iudaeorum vocatione, quos praesentia 
carnis Domini et apostolica tempora sic invenerant, omnis illa actio 
consumeretur umbrarum; hoc iis suffecisse ad commendationem, ut 
non tamquam detestanda et similis idololatriae vitaretur; ultra vero 
non haberet progressum, ne putaretur necessaria, tamquam vel ab 
illa salus esset vel sine illa esse non posset^ (l. c. n. 15; M 33, 281). 
lam enim cum venisset fides, quae prius illis observationibus prae- 
nuntiata, post mortem et resurrectionem Domini revelata est, amiserant 
tamquam vitam officii sui. Verumtamen sicut defuncta corpora ne- 
cessariorum officiis deducenda erant quodammodo ad sepulturam, nec 
simulate sed religiose, non autem deserenda continuo vel inimicorum 
obtrectationibus tamquam canum morsibus proicienda. Proinde nunc 
4uisquis christianorum, quamvis sit ex iudaeis, similiter ea celebrare 
voluerit tamquam sopitos cineres eruens, non erit pius deductor vel 
»ainlus corporis, sed impius sepulturae violator* (l. c. n. 16; M 33, 282; 
cf. contra Faust. 1l. 19, c. 17; M 42, 857). 

Huie expositioni Augustini Hieronymus acquievit. De hae contro- 
versia inter Hieronymum et Augustinum cf. Suarez l. 9, c. 15 sqq. 


928. Sententia S. Augustini postea communiter recepta est. Eam de- 
fendit S. Thomas (1, 2, q. 103, a. 4 ad 1): ,Convenientius Augustinus 
Jstinxt tria tempora: unum quidem ante Christi passionem, in quo 
lega?a non erant neque mortifera neque mortua; aliud autem post 

tempus evangelii divulgaü, in quo legalia sunt mortua et mortifera; 
tertium autem est tempus medium, scl. a passione Christi usque ad 
divulgationem evangelii in quo legalia fuerunt quidem mortua, quia 
neque vim aliquam habebant, neque aliquis ea observare tenebatur; 
non tamen fuerunt mortifera, quia illi, qui conversi erant ad Christum 
ex iudaeis, poterant illa legalia licite observare, dummodo non sic 
ponerent spem in iis, quod ea reputarent sibi necessaria ad salutem, 
quasi sine legalibus fides Christi iustificare non posset. His autem, 
qui convertebantur ex gentilitate ad Christum, non inerat causa, ut 
ea observarent.... Ideo autem noluit Spiritus Sanctus, ut statim in- 
hiberetur his, qui ex iudaeis convertebantur, observatio legalium, sicut 
inhibebatur his, qui ex gentilibus convertebantur, gentilitatis ritus, ut 
quaedam differentia inter hos ritus ostenderetur. Nam gentilitatis 
ritus repudiabatur tamquam omnino ilicitus et a Deo semper pro- 
hibitus; ritus autem legis cessabat tamquam impletus per Christi 
passiconem, utpote a Deo in figuram Christ; institutus.^ Et eandem 
sententiam*, inquit Suarez, ,secuti sunt communiter scholastici anti- 
qui ... ac denique moderni fere omnes tam scholastici quam ex- 
ponentes c. 2 ad galatas et loca Actorum saepe citata hanc sententiam 
approbarunt^ (l. 9, c. 17, n. 18; de quaestione, num illo tempore 
medio numquam potuerit gentili converso permitti, ut servaret legalia 
iudaeorum, vide ib. n. 22 sqq). lpse quoque Eugenius IV in decreto 
pro iacobitis eandem sententiam sequitur: ,,Firmiter credit [sacro- 
sancta romana ecclesia] ... legalia veteris testamenti ... Domino 
nostro Iesu Christo adveniente cessasse. . .. Quemeumque etiam 
post passionem in legalibus spem ponentem et illis velut ad salutem 
necessariis se subdentem, quasi Christi fides sine illis salvare non 
posset, peccasse mortaliter. Non tamen negat a Christi passione usque 
ad promulgatum evangelium illa potuisse servari, dum tamen minime 
ad salutem necessaria crederentur, sed post promulgatum evangelium 
sine interitu salutis aeternae asserit non posse servari^ (Denz. n. 712). 


529. Ad quaestionem autem, quo tempore legalia. coeperint esse morti- 
fera, determinatum responsum vix dari potest, quia ille lerminus 
,promulgati evangelii est satis amplus. Patet quidem ex iis, quae 
antea dicta sunt, per mortem Christi legalia ita esse abrogata, ut 
virtutem significandi amiserint et ideo tamquam promissiones futurae 
salutis celebrari non iam potuerint. Hoc igitur sensu per mortem 
Christi legalia mortificata et mortifera facta sunt. Sed difficilior est 
quaestio, quo tempore hic mortuus cum honore sepultus fuisse censeri 
possit, quia solum ad honestam sepulturam aliqua prorogatio usus 
legalium concessa erat. 

S. lustinus ad Tryphonem ait: ,Quae ob duritiam cordis populi 
vestri instituta sunt, ea nihil ad iustitiae observationem et pietatem 


afferre novimus.^ 

Tum Trypho interrogat: ,Si quis haec ita se habere sciens, praeter- 
quam quod hune Christum esse agnoscat eique videlicet credat et 
oboediat, haee quoque instituta servare voluerit, utrum is salvabitur ?* 

Respondet lustinus: ,Ut mihi quidem videtur, o Trypho, hominem 
eiusmodi salvum dico futurum, si modo ceteris hominibus, i. e. iis qui 
ex gentibus per Christum ab errore circumcisi sunt, omnino persuadere 
non conetur, ut eadem ac ipse observent, salutem eos negans adepturos, 
nisi haec custodiant." 

Trypho: ,Cur igitur dixisti: ,Ut mihi quidem videtur, talis salvus 
erit, nisi quia sunt qui tales negent salvos futuros?" 

Iustinus: ,Sunt, inquam, o Trypho; quique cum iis nec sermonis 
nec hospitii communione coniungi audeant. Quibus ego non assentior. 
Sed si ob animi infirmitatem etiam quaecumque nunc possunt ex iis, 
quae a Moyse propter duritiam cordis populi iustituta novimus, cum 
spe in hunc Christum et aeternorum ac naturalium iustitiae ac pietatis 
praeceptorum observatione coniungere voluerint, modo cum christianis 
fidelibus vivere non recusent nec iis, ut iam dixi, suadeant, ut simi- 
liter ac ipsi cireumcidantur aut sabbata et alia huiusmodi custodiant, 
eos susciplendos esse et cum iis omnium rerum communionem, ut cum 
hominibus eodem modo affectis et fratribus, tenendam esse censeo. 
Si autem, Trypho, qui ex vestro genere in hunc Christum sese dicunt 
credere, eos qui ex gentibus in hunc Christum credunt, omnino secundum 
legem per Moysem institutam cogant vivere aut eiusmodi consuetudine 
cum iis coniungi nolint, non sane hos etiam similiter probaverim. Qui 
vero ab is ad legis observationem cum confessione in Christum Dei 
coniungendam adducti fuerint, eos forsitan etiam salutem adepturos 
suspicor^ (Dial. eum Tryph. n. 46 sq; M 6, 575 sq). 

Ergo medio saeculo secundo nondum omnibus persuasum erat illici- 
tam esse legalium observationem. Alii tamen censent iam saeculo 
primo legalia coepisse esse mortifera. Ita S. Augustinum audivimus 
dicentem illos potuisse legalia servare, quos Christus vel apostoli in- 
venerant in hac consuetudine; ergo censet in subole, quae sequebatur 
&equales apostolorum, usum legalium iam fuisse mortiferum, quia tune 
lex Christi erat sufficienter promulgata et horum posterorum sensus 
per abrogationem legalium non iam adeo offendebatur. Potest etiam 
dici destructa urbe et templo per Titum et Vespasianum iudaeos 
potuisse et debuisse intellegere finem veteris cultus advenisse. Quid 
apostoli ipsi censuerint de promulgatione evangelii, patet ex Rom 10, 18 
et Col 1, 6 23. Quamvis enim tunc in parva tantum parte orbis terrarum 
evangelium promulgatum esset, ad populum tamen iudaicum moraliter 
totum iam apostolorum temporibus pervenerat; haec autem quaestio 
solos iudaeos spectat (cf. Suarez l. 9, c. 18). Obligatio vero servandi 
eaerimonialia praecepta successive cessabat pro iudaeis, prout notitia 
legis evangelicae ad eos perveniebat (Suarez l. 9, c. 19, n. 5 sqq). 
Postquam igitur evangelium ubique sufficienter promulgatum est, lex 

facta est mortifera et cessavit etiam quoad solam institutionem et 
sollemnitatem, quae usque ad illud tempus duravit. 

Quod ad praecepta iudicialia attinet, videtur dicendum ea tamdiu 
durasse, quamdiu status politicus iudaeorum hoc postulabat, i. e. usque 
ad destructionem urbis (Suarez l. 9, c. 21). 


530. Schol. 1. De Cepha a Paulo reprehenso. 


Quidam docuerunt illum Cepham (Gal 2, 11 sq) non esse Petrum 
apostolum sed alium quendam discipulum. Ita inter alios Wirceburg., 
De leg. n. 60 sqq, et nostris temporibus Aloisius Vincenzi, De hebraeo- 
rum et christianorum sacra monarchia, ed. 2, Romae 1855, 305 sqq. 
Ratio eorum est, quod ille Cephas falsa docuerit et erroneae doctrinae 
convictus sit a S. Paulo. 


531. Sed constans traditio inde ab apostolicis temporibus est hunc 
Cepham fuisse Petrum. Inter nomina propria aramaica hoc nomen 
Cephas numquam occurrit, sed ex S. Scriptura scimus Christum de- 
disse hoc nomen Simoni, quem facturus erat fundamentum ecclesiae 
(Io 1, 41). Unde postea idem vir interdum vocatur Petrus, interdum 
Simon, interdum Cephas (e. g. Lc 24, 34 et 1 Cor 15, 5). De hoc 
Cepha Scriptura loquitur ut de bomine omnibus noto, neque umquam 
duos Cephas distinguit. Quia autem Petrus acceperat imprimis apo- 
stolatum inter iudaeos, iudaei de eo tamquam primario apostolo gloria- 
bantur et Corinthi dicebant: Nos sumus Cephae (1 Cor 1, 12). 


532. S. Clemens Romanus corinthiis (c. 47) obicit, quod iam ab 
initio religionis christianae apud eos fuerint factiones, cum alii ad- 
haererent praeclaris apostolis, Paulo et Cephae, alii autem viro ab 
illis probato, Apollo. Ergo in oppositione ad Apollo numerat Cepham 
inter primarios apostolos. Cepham fuisse apostolum Petrum diserte 
docent S. Irenaeus (Adv. haer. 1. 9, c. 12, n. 15; M 7, 910), Origenes 
(Contra Celsum 1. 2, n. 1; M 11, 795), Tertullianus (De praescript. 
c. 28; M 2, 35; Advers. Marcion. l. 5, c. 3; M 2, 474), S. Cypria- 
nus (Ep. 71, n. 3; H 2, 773), Theodoretus (In Gal. 2, 11; M 83, 
471), S. lo. Chrysostomus (M 51, 371 sqq; 61, 640 sqq), S. Hier- 
onymus (In Gal. 2, 11; M 26, 340), S. Gelasius papa (M 56, 619), 
S. Cyrillus Alex. (Contra Iulian. l. 9 in fine; M 76, 999), S. Augu- 
stinus (locis in thesi citatis),. Pelagius II (Epist. 5 seu 9 ad epi- 
scopos Istriae n. 8; M 72, 725), brevi, omnes Patres graeci usque ad 
S. Io. Damascenum (In ep. ad Gal.; M 95, 787) et omnes Patres latini 
usque ad Gregorium M. (In Ez. l. 2, hom. 6, n. 10; M 76, 1003). Con- 
sentiunt omnes veteres scholastici, ut S. Thomas (1, 2, q. 103, a. 4 
ad 2), Scotus (In 4, dist. 3, q. 4), Suarez, qui ait: ,Merito SS. Patres 
neque ad resistendum haereticis vel infidelibus neque ad expediendas 
alias illius loci difficultates illa frigida evasione usi sunt, sed pro certo 

semper supposuerunt Cepham illum fuisse apostolum Petrum. . 
Denique etiam omnes scholastici hane quaestionem tractantes in hoc 
consentiunt^ (l. 9, c. 15, n. 7; cf. c. 20, n. 16 sqq). 


533. Respondent Wirceburgenses, SS. Patres rem hanc non tam dili- 
genter explorasse aut mendosis codicibus fuisse seductos. Sed utrumque 
falsum est. Nam nonnulli SS. Patres ex professo hanc quaestionem 
tractarunt, utrum Cephas alius sit ac Petrus necne, ut SS. Io. Ohry- 
sostomus et Hieronymus, et respondent verba S. Scripturae hanc ex- 
positionem non admittere et totam traditionem esse contrariam. Neque 
omnes SS. Patres loco illo epistulae ad galatas legerunt Petrum pro 
Cepha, neque quicquam inde pendet, cum totus contextus clare ostendat 
ibi sermonem esse de Petro. Audiatur e. g. S. Hieronymus loco citato: 
Sunt qui Cepham, cui hic in faciem Paulus restitisse se scribit, non 
putant apostolum Petrum sed alium de septuaginta discipulis isto 
vocabulo nuncupatum.... Quibus primum respondendum alterius nescio 
cuius Cephae nescire nos nomen, nisi eius, qui et in evangelio et in 
alis Pauli epistulis e£ in hac quoque ipsa modo Cephas modo Petrus 
scribitur. ... Deinde totum argumentum epistulae, quod oblique de 
Petro, Iacobo et Ioanne dicitur, huic intellegentiae repugnare." 


534. Cepham esse alium ab apostolo Petro dicitur primus scripsisse 
Clemens Alexandrinus in libro quinto hypotyposeon, qui libri perierunt. 
Photius, qui eos legit, testatur eos fuisse plenos gravissimorum errorum, 
,plane ut octo ipsos libros hisce blasphemiarum portentis ... re- 
pleverit^ ,seu ipse [Clemens] sive quis alius eius personam indutus* 
(Biblioth. cod. 109; M 103, 383). Iam vero hune unieum testem 
veterem alicuius auctoritatis habent adversarii, sed sane testem nullius 
valoris; Nam catalogus discipulorum, qui saeculo VI a Pseudo- 
Dorotheo tyrio factus in Chronicon Paschale receptus est, se ipsum ut 
absurdam et fraudulentam compilationem manifestat (M P. G. 92, 519 
eum nota) Neque magni momenti sunt ,canones ecclesiastici^ forte 
e saeculo III, qui etiam Cepham distinguunt a Petro (cf. ed. Funk, 
Tübing. 1887, 57 67 71). Alia vero, quae adversarii ex traditione 
conantur eruere (Wrceburg. n. 65), sunt pura figmenta. Quae vero 
exegesi epistulae ad galatas volunt construere, ea sunt, ut ab omnibus 
exegetis veteribus et recentibus unanimiter ut inepta reiciantur, ut a 
Salmerone, Estio, Tirino, Corn. a Lapide, Calmeto, Cornely. 


995. "Tenendum est S. Petrum secundum epistulam ad galatas nequa- 
quam errorem docuisse, sed solum suo agendi modo gentiles conversos 
in angustias redegisse, quod ,subtrahebat et segregabat se, timens eos, 
qui ex circumcisione erant^ (Gal 2, 12), ne scl. scandalum iis daret, si 
iudaicos mores flocci facere videretur. Ne igitur gentiles conversi per- 
turbarentur et in errorem inducerentur, Paulus Petro restitit: , Quomodo 

gentes [tuo agendi modo] cogis iudaizare?* Ita omnia facile explicantur, 
neque admittendum est, quod adversarii volunt, nullum exegetam ante 
saec. XVI umquam recte intellexisse caput 9 epistulae ad galatas. 


536. Schol. 2. De lege apostolica Act 15, 19. 


Cum legalia veteris testamenti iure divino abrogata sint (Suarez 
l. 9, c. 18, n. 7), mirum videri potest, quomodo apostoli praescripserint 
gentilibus abstinentiam ab idolothytis, sanguine, suffocato (Act 15, 29), 
eum nihil horum sit per se illicitum (Rom 14, 1 sqq. 1 Cor 8 sqq). 
Sed dicendum est ibi datum esse praeceptum positivum apostolicum, 
non ob veterem legem sed ad vitandum scandalum.  Comedere enim 
ex iis, quae idolis sacrificata erant, tum ipsis gentilibus conversis 
perieulosum erat (1 Cor 10, 14 sqq), tum iudaeis conversis facile 
scandalum parabat iisque abominationi erat et conversationem cum 
gentilibus conversis diffieilem reddebat. ,Ista sunt prohibita, non ad 
observandum caerimonias legis, sed ad hoc, quod posset coalescere 
unio gentilium et iudaeorum simul habitantium. ludaeis enim propter 
antiquam consuetudinem sanguis et suffocatum erant abominabilia; 
comestio autem immolatorum simulacris poterat in iudaeis aggenerare 
circa gentiles suspicionem reditus ad idololatriam. Et ideo ista fuerunt 
prohibita pro tempore illoo in quo de novo oportebat convenire in 
unum gentiles et iudaeos. Procedente autem tempore, cessante causa 
cessavit et effectus, manifestata evangelicae doctrinae veritate, in qua 
Dominus docet, quod nihil, quod per os intrat, coinquinat hominem, 
ut dicitur Mt 15, 11* (S. Thom. 1, 2, q. 103, a. 4 ad 3). Idem docent 
conc. flor. in decreto pro iacobitis (Denz. n. 713) et Urbanus VIII in 
professione fidei orientalibus praescripta (Dene., ed. 9, n. 877). Ceterum 
supponendum non est legem illam datam fuisse pro universa ecclesia 
sed pro iis solis regionibus, in quibus illa causa vigeret (cf. Suaree 
L5990:20, n. 7 sqq). 


PARS II. 
DE LEGE NOVA. 


SECTIO I. 
DE AUCTORE ET SUBIECTIS NOVAE LEGIS. 


Prop. Ll. Auetor novae legis est Christus, qui dedit legem 
proprie dietam. 


587. Christum esse verum legislatorem, contra haereticos iam de- 
monstratum est in tractatu de Verbo incarnato IV, Prop. XLV tum ex 
S. Seriptura (Is 33, 22. Mt 28, 20. Io 14, 15; 15, 10 14. 1 Cor 
9, 20 21. Gal 6, 2 etc.) tum ex conc. trid. sess. 6, can. 21. Idem 
sequitur ex summa potestate regia, qua Christus potitur (Ps 2, 6. 
Is 9, 6 sq. Dn 7, 18 sqq. Lec 1, 32 33. Io 18, 37), item ex suprema 
eius potestate iudiciali (Io 5, 22. Act 10, 42; 17, 31). 


.588. | Legem suam annuntiavit Christus ab initio vitae publicae suae 
usque ad diem ascensionis. Plurima praecepta huius legis collecta 
inveniuntur in sermone in monte habito (Mt 5 sqq), ubi proponuntur 
praecepta moralia; alia vero praecepta Christi respiciunt constitutionem 
ecclesiae (e. g. Mt 16, 18 19) eiusque auctoritatem (Mt 18, 17 sqq), 
sacramenta (e. g. Mt 28, 19), sacrificium Missae (Lc 22, 19). Ante- 
quam e mundo exiret, Christus discipulis suis observantiam mandatorum 
suorum enixe commendavit (Io 14, 21 sqq). Unde conc. trid. sess. 6, 
can. 20 docet: ,S. q. hominem iustificatum et quantumlibet perfectum 
dixerit non teneri ad observantiam mandatorum Dei et ecclesiae sed 
tantum ad credendum, quasi vero evangelium sit nuda et absoluta 
promissio vitae aeternae sine condicione observatiopis mandatorum, 
A. S.* (Dene. n. 830). Huc pertinet doctrina SS. Patrum supra 
(n. 476) laudata, principalia praecepta moralia communia esse legi 
novae cum vetere. ,Homines autem non intellegentes quod ait ipse 
apostolus: Arbitramur iustificari hominem per fidem sine operibus 
legis (Rom 3, 28), putaverunt eum dieere sufficere homini fidem, 
etiamsi male vivat et bona opera non habeat. Quod absit ut sen- 

liret vas electionis^ (S. Augustinus, De grat. et lib. arb. c. 7, n. 18). 
Itaque, fratres, debetis per liberum arbitrium non facere mala, et 
facere bona; hoc enim nobis lex Dei praecipit in libris sanctis sive 
veteribus sive novis*^ (ib. c. 10, n. 22). ,Haec omnia praecepta 
dilectionis, quae tanta ac talia sunt ... per legem dantur et veterem 
et novam^ (ib. c. 18, n. 37; M 44, 892 894 903). 


539. Idem ratio confirmat. Nam Christus instituit regnum spirituale 
seu veram societatem religiosam. Atqui non potest societas humana 
constitui et conservari sine lege, quae est quasi forma, qua multitudo 
hominum in unum colligitur. Ergo Christus instituens hanc communi- 
tatem religiosam debuit ei convenientem legem dare (Suarez l. 10, 
CE n7). 


540. Dicuntur quidem christiani mon esse sub iugo sed im libertatem 
vocati (Gal 5, 1 13), non esse sub lege, sed sub gratia (Rom 6, 14), 
seu esse in lege libertatis (Iac 1, 25; 2, 12); ex quibus deduxerunt 
haeretici illum conceptum ,evangelicae libertatis", quae homini ve- 
niam tribuat patrandi quidquid placet, dummodo credat (Móhler, 
Symbolik 8 16). Sed sufficit aspicere ipsum contextum, in quo occur- 
runt illa dicta, ut statim elucescat, quam inepta sit talis deductio. 
Nam verba S. lacobi (1, 25) sunt haec: ,Qui autem perspexerit in 
legem perfectam libertatis et permanserit in ea, non auditor obliviosus 
factus, sed factor operis, hic beatus in facto suo erit." Dein ostendit, 
quomodo fides sine observantia ,regalis legis" nihil proficiat. Vocatur 
igitur lex Christi lex libertatis, quia per gratiam Christi sibi annexam 
liberat hominem a peccato, cui occasione veteris legis subiectus fuerat. 
Hine etiam S. Paulus docet: Estis quidem in libertatem vocati, i. e. 
non subiecti veteri legi litterae occidentis; ,tantum ne libertatem in 
occasionem detis carnis, sed per caritatem spiritus servite invicem. 
Omnis enim lex in uno sermone impletur: Diliges proximum tuum 
sicu& te ipsum* (Gal 5, 13 14). Liberati igitur sunt christiani ,aà 
lege mortis, in qua detinebamur, ita ut serviamus in novitate spiritus 
et non in vetustate litterae^ (Rom 7, 6). Quia igitur per gratiam 
legis novae homines liberantur a peccato, poenis violatae legis non 
subiacent, et sic non iam habent spiritum timoris et servitutis, sed 
spiritum caritatis et adoptionis (Rom 8, 15). Quare apostolus dicit 
se neque esse sub lege neque sine lege, sed in lege Christi (1 Cor 
9, 21). Quam distinctionem ita S. Augustinus explicat: Sine lege 
esse est sua desideria caeco modo sequi sicut gentiles; sub lege esse 
' est lege premi, ex timore illam implere, sine gratiae adiutorio vio- 
latae legis reum fieri eiusque poenis subiacere; in lege esse est gratiae 
auxilio et spiritu caritatis legem implere (Ad Simplic. 1l. 1, q. 1; 
M 40, 108 sqq. In Io. tract. 9, n. 11 sqq; M 35, 1401 sqq; In Ps. 1, 
n. 2; M 36, 67. Cf. Petav., De Deo 1l. 10, c. 22, n. 10; De lege et 

grat. l. 1l, c. 14, n. 9. sqq). ,Ex quo colligi potest ratio, ob quam 
dicatur lex Christi lex libertatis; vel quia legem veterem abstulit, 
vel quia est lex amoris et non timoris, sicut lex vetus, et ita non 
coacte sed spontanee et maxima voluntate ac libertate ad suam ob- 
servantiam inducit, vel quia liberat a servitute peccati, immo et a 
lege fomitis; nam licet fomitem non auferat, dat vires ad vincendum 
illum, ut sensit August.l. 1 De continentia c. 13, et De nat. et grat. 
e. 57* (Suarez l. 10, c. 1, n. 10). Itaque etiam in novo testamento 
iij qui non amant legem Christi, sed ex solo timore eam implent, non 
habent perfectum spiritum legis Christi sed manent sub servitute; 
plena autem libertas non erit nisi in caelo, ubi beati concupiscentiae 
motibus liberi perfecta caritate quaecumque bona sunt faciunt. 


541. Cur igitur lex Christi vocetur lex fidei, lex caritatis, lez. gratiae, 
facile intellegitur, quia per haec addita explicatur, quid sit illud, quo 
haec lex a praeceptis mere externis distinguatur. Habet enim annexa 
haec lex fidem, caritatem, gratiam, quibus praestat, ut homo possit 
facere ea, quae lex praecipit. Quia autem lex per se non est nisi 
externa ordinatio, ideo, ut indicetur legem Christi esse plus quam 
externam ordinationem, vocatur lex fidei, caritatis, gratiae. Neque 
igitur per haee vocabula negatur lex proprie dicta, sed effertur excel- 
lentia, quae est ultra naturam legis ut legis. 

Specialis dignitas huius legis est, quod Christus ipse eam annun- 
tiavit sine interventu angelorum vel alterius medijatoris, quam digni- 
tatem specialiter praedicat apostolus tribus primis capitulis epistulae 
ad hebraeos. 


Prop. LII. Lex nova obligat omnes homines omnium tem- 
porum ef locorum. 


549. Omnes homines obligantur ad. acceptandam et servandam legem 
Christi. Nam Christus ait ad apostolos suos: ,Data est mihi omnis 
potestas in caelo et in terra. Euntes ergo docete omnes gentes bap- 
Üizantes eos in nomine Patris et Filii et Spiritus Sancti, docentes eos 
servare omnia, quaecumque mandavi vobis" (Mt 28, 18 sqq). , Euntes 


in mundum universum praedicate evangelium omni creaturae.... Qui 
non erediderit, condemnabitur* (Me 16, 15 sq). Evangelium ,virtus 
Dei est in salutem omni credenti, iudaeo primum et graeco.... An 


iudaeorum Deus tantum? nonne et gentium? Immo et gentium, 
quoniam quidem unus est Deus, qui iustificat cireumcisionem ex fide - 
et praeputium per fidem" (Rom 1, 16; 3, 29 30). Christus iudaeos et 
gentiles condidit ,in semetipso in unum novum hominem*^ (Eph 2, 15). 
Deus enim ,omnes homines vult salvos fieri et ad agnitionem veri- 
tatis venire. Unus enim Deus, unus et mediator Dei et hominum 
homo Christus lesus^ (1 Tim 2, 4 5). Primo quidem loco Christus 

missus erat ad oves domus Israel (Mt 15, 24), sed etiam alias oves 
habet, quae non sunt ex illo ovili, quas oportet adduci, ,et fiet unum 
ovile et unus pastor* (Io 10, 16). Ceterum haec universalitas regni 
Christi iam praedicta erat in vetere testamento, ut in psalmo 2: 
Dabo tibi gentes hereditatem tuam, et possessionem tuam terminos 
lerrae* (cf. Ps 71, 7 sqq). ltem apud Isaiam 2, 1 sqq; 60, 1 sqq. 
Oppositum errorem iudaeorum, quasi evangelium praedicandum esset 
solis iudaeis, iam refutarunt apostoli, ut Act 11, et maxime 8. Paulus 
in epist. ad romanos. Doctrinam vero indifferentismi, quasi hominibus 
liberum esset amplecti religionem christianam, pluries damnavit ec- 
clesia (Denz. n. 1715 1716). 


543. De quaestione, quando coeperit lex Christi esse obligatoria, di- 
versae sunt opiniones. li enim, qui putant legem mosaicam abrogatam 
esse die Pentecostes, eundem terminum assignant, a quo lex Christi 
obligare coeperit. Concedunt quidem omnes praeceptum credendi Christo 
statim obligasse, quando doctrina Christi sufficienter cognita erat; sed 
hie quaestio est de obligatione sese adiungendi ecclesiae et leges posi- 
tivas, quas Christus pro ea statuerat, servandi. Ex iis autem, quae 
antea dicta sunt, constat legem veterem in morte Christi cessasse, 
quia tunc nova lex coeperat valere, et haec est communis doctrina 
theologorum contra paucos. Itaque dicendum est Christum ipsum tem- 
pore vitae suae legem novam sufficienter promulgasse, sed simul in- 
dieasse ipsam mortem suam esse initiationem novae legis, ut patet ex 
sermone cum Nicodemo (Io 3, 14 sqq). Secundum 8. Paulum ,trans- 
lato sacerdotio necesse est, ut et legis translatio fiat^ (Hebr 7, 12), 
sacerdotium autem translatum est in morte Christi (Hebr 9). 


544. Quamvis vero lex Christi obiective obligatoria esse coeperit inde 
a morte Christi, tamen per se intellegitur non fuisse subiective obli- 
gatos ad eam accipiendam misi eos, quibus sufficienter praedicata erat. 
Nam subiectiva obligatio oritur ex subiectiva notitia legis; unde lex 
Christi successive obligabat homines, prout in eorum notitiam veniebat. 
Postquam vero lex Christi sufficienter evulgata erat, ut censeri posset 
evulgata in toto mundo, eo ipso evadebat obligatoria pro omnibus, 
licet singuli per ignorantiam excusarentur. Consequens erat, ut tunc 
et cireumeisio pro iudaeis et sacramentum legis naturae pro gentilibus 
vim amitterent ad sanctificandos infantes et baptismus pro iis esset 
unieum remedium salutis. Quando autem hoc factum sit eb num 
eodem tempore et omnibus, est quaestio, cuius solutionem optime 
divinae providentiae relinquimus, cum diversissimae sint de hac re 
theologorum opiniones. 


545. Christus dixerat apostolis suis: ,Eritis mihi testes in Ierusalem 
et in omni Iudaea et Samaria et usque ad ultimum terrae" (Act 1, 8). 
Unde videmus apostolos primum annuntiantes evangelium iudaeis et 

deinde gentibus (Act 11), ut ait S. Paulus ad iudaeos: , Vobis oportebat 
primum loqui verbum Dei, sed quoniam repellitis illud et indignos vos 
iudicatis aeternae vitae, ecce convertimur ad gentes^ (Act 13, 46); ad 
gentiles autem: ,lllorum [iudaeorum] delicto salus est gentibus, ut 
illos aemulentur.... Delictum illorum divitiae sunt mundi et diminutio 
eorum divitiae gentium^ (Rom 11, 11 12). Ergo prius lex Christi 
annuntianda erat iudaeis; sed ab his repulsa eo citius pervenit ad 
gentes; gentium autem fide excitati aliquando etiam iudaei credent 
(Rom 11, 25 26). Hic igitur est ordo promulgationis legis christianae. 


546. Ad legem Christi obligantur omnes homines usque ad finem mundi, 
ita ut nulla alia lex neque alius status successura sint legi Christi 
nisi status consummationis in altera vita. lam enim in vetere testa- 
mento Deus promiserat novum testamentum, quod mansurum esset in 
aeternum: ,Ecce dies venient, dicit Dominus, et feriam domui Israel 
et domui Iacob foedus novum ... et non destruetur ultra in perpetuum* 
(Ir 31, 31 40). Hoc foedus novum est lex Christi (Hebr 8, 13). 
,Haee dicit Dominus exercituum: Adhuc unum modicum est, et ego 
commovebo caelum et terram et mare et aridam. Et movebo omnes 
gentes, et veniet desideratus cunctis gentibus* (Agg 2, 7 sq). ,Quod 
autem ,adhuc semel' dicit, declarat mobilium [veteris testamenti] 
translationem tamquam factorum, ut maneant ea, quae sunt immobilia. 
Itaque regnum immobile suscipientes habemus gratiam ...^ (Hebr 12, 
27 sq). Hanc immobilitatem regni sui Christus ipse praedixit: ,Aedi- 
fieabo ecclesiam meam, et portae inferi non praevalebunt adversus 
eam^ (Mt 16, 18). ,Euntes docete omnes gentes . . . et ecce ego 
vobiscum sum omnibus diebus usque ad consummationem saeculi* 
(Mt 28, 19 sq)  ,Praedicabitur hoc evangelium regni in universo 
orbe in testimonium omnibus gentibus; et tunc veniet consummatio* 
(Mt 24, 14). Propterea hie status legis christianae vocatur novis- 
simum tempus, novissimi dies, novissima hora (Act 2, 17. 1 Io 2, 18), 
quia post hune statum non veniet alius in hoc mundo. Idem ratione 
confirmatur, quia, si lex Christi esset abroganda, hoc ideo esset, ut 
perfectior lex introduceretur. Atqui non potest perfectior lex intro- 
duci; ,nam pro capacitate status viae nulla lex potest perfectius con- 
iungere hominem cum Deo vel per notitiam fidei vel per dilectionem 
gratiae et caritatis vel per religiosum cultum, per sacrificium infinitae 
dignitatis et per sacramenta sanctificationis efficacia^ (Swaree l. 10, 
c. 7, n. 5; cf. S. Thom. 1, 2, q. 106, a. 4). Unde concludendum est 
legem Christi non solum non abrogatum irij sed neque diminutum 
neque auctum neque quomodocumque mutatum (Gal 1, 6 sqq). 


947. Schol. De dispensatione in lege Christi. 


Quia lex Christi est lex divina, nullus homo in ea dispensare potest, 
sicut in vetere. quoque lege dispensatio humana locum non habebat. 

Ratio est evidens, quia quod Deus statuit, homo mutare non potest, 
ne in particulari quidem «casu, misi ad hoc ab ipso Deo facultatem 
accepit. Atqui nulla talis faeultas ulli homini data est. Nam si 
data esset, contineretur illis verbis ad Petrum eiusque successores 
dictis: ,Quodeumque solveris super terram, erit solutum et in caelis* 
(Mt 16, 19). Iam vero his verbis non continetur talis facultas, quia 
haee verba non possunt habere sensum omnino indefinitum: secus 
enim posset pontifex dispensare in omnibus praeceptis tam naturalibus 
quam positivis, id quod nemo dixerit. Verba igitur restringenda sunt 
ad ea, in quibus pontifex debet dispensare posse, ut munere suo rite 
fungatur, i. e. in iis, quae ad bonum ecclesiae et salutem animarum 
sunt necessaria. Atqui ad hoe non pertinet facultas dispensandi in 
praeceptis divinis, quia horum observantia semper est melior quam 
contrarium. Praeterea generalis concessio numquam extenditur ad 
ea, quae etiam considerata condicione personae et muneris censenda 
sunt exorbitantia, ut aiunt, qualis sine dubio esset potestas dispen- 
sandi in iis, quae Deus pro ommibus hominibus statuit. Quare num- 
quam ecclesia sibi auctoritatem tribuit dispensandi in iis, quae con- 
stat esse iuris divini. Idem patet ex enumeratione eorum, quae iure 
divino in ecclesia valent, quae praeter praecepta moralia legis natu- 
ralis sunt lex credendi revelata, hierarchica institutio ecclesiae cum 
potestate ordinis et iurisdictionis, sacramenta et sacrificium Missae. 
Ecclesia doctrina et praxi declaravit se non posse mutare substantialia 
sacrificii e£ sacramentorum, quae a Christo instituta sunt, ergo non 
potest dispensare in servandis materia et forma (cf. Denz. n. 931). 
Porro ecclesia non potest constitutionem suam a Christo acceptam 
mutare, quia non potest se ipsam destruere; neque apparet, quomodo 
in hae re dispensatio possit locum habere, quia, si quando non adesset 
hierarchica constitutio ecclesiae, eo ipso ecclesia Christi esset destructa. 
Neque potest ecclesia dispensare ab obligatione credendi ea, quae 
Deus revelavit et ab omnibus credi voluit. Idem valet de usu sacra- 
mentorum, in quantum sunt ad salutem necessaria. Tandem nemo 
dixerit ecclesiam posse alicui homini concedere, ut licite iransgredia- 
tur praecepta decalogi. Cum igitur de his omnibus non possit esse 
rationabilis dubitatio, non apparet, ubi sit praeceptum divinum, in 
quo ecclesia possit dispensare. Unde mirum non est, quod theologi 
communi sententia negent talem facultatem esse in eaclesia (Suarez 
110: 036. n6. 


548. Potest tamen ecclesia duo facere circa praecepta divina: primo, 
potest materiam eorum subtrahere, ut fit in invalidatione contractuum, 
votorum, iuramentorum; secundo, potest auctoritative interpretari 
legem divinam et declarare, utrum lex obliget necne, quae inter- 
pretatio non tollit obligationem sed dubitationem circa obligationem. 


Pesch, Praelectiones dogmaticae. V. Ed, 4. 22 

SECTIO II. 
DE FINE, MATERIA, FORMA NOVAE LEGIS. 


Prop. LII. Finis legis novae est constituere regnum spiri- 
tuale Christi; materia vero huius legis sunt praecepta tum moralia 
tum eaerimonialia, non tamen pure caerimonialia. 


549. Finis: legis novae est constituere regnum spirituale Christi. Nam 
quod regnum externum veteris legis praefigurabat, i. e. regnum spirituale 
gratiae et internae sanctitatis, hoc Christus nova lege praestitit. ,Non 
enim accessistis ad tractabilem montem et accensibilem ignem et tur- 
binem et caliginem et procellam et tubae sonum et vocem verborum, 
quam qui audierunt, excusaverunt se, ne iis fieret verbum ... sed 
accessistis ad Sion montem et civitatem Dei viventis, lerusalem cae- 
lestem et multorum milium angelorum frequentiam et ecclesiam pri- 
mitivorum, qui conscripti sunt in caelis, et iudicem omnium, Deum, 
et spiritus iustorum perfectorum et testamenti novi mediatorem, lesum, 
et sanguinis aspersionem melius loquentem quam Abel.... Itaque 
regnum immobile suscipientes habemus gratiam, per quam serviamus 
placentes Deo cum metu et reverentia^ (Hebr 12, 18 sqq). Hoc 
regnum caelorum^, ad quod constituendum lesus Christus se venisse 
toties testatur, est quidem Z» hoc mundo (1 Cor 5, 10), quia con- 
sisti& ex hominibus in hoc mundo degentibus; non tamen est de hoc 
mundo (Io 18, 36), quia forma seu anima eius est in cordibus homi- 
num (Eph 3, 17), est ,iustitia et pax et gaudium in Spiritu Sancto* 
(Rom 14, 17). Itaque lex, quam Christus dedit, eo spectat, ut con- 
stituatur ecclesia, in qua homines sanctificentur et ad ultimum finem 
immediate disponantur, ,ut exhiberet ipse sibi gloriosam ecclesiam, 
non habentem maculam aut rugam aut aliquid huiusmodi, sed ut sit 
sancta et immaculata (Eph 5, 27). 


550. Praecepta iudicialia non dedit Christus, si sensu stricto intelle- 
guntur, sicut fuerunt in vetere lege ad ordinandum statum politicum 
et temporalem iudaeorum, quia in novo testamento Christus non con- 
didit societatem civilem. Sensu latiore potest Christus dici dedisse 
praecepta iudicialia, quatenus hoc nomine intelleguntur leges, quibus 
societas ecclesiastica constituitur. Instituit enim Christus verum gu- 
bernium ecclesiasticum et rectoribus ecclesiae dedit potestatem legi- 
feram, iudicialem, exsecutivam, id quod in tractatu de ecclesia pro- 
batur. Alii autem referunt has leges ad documenta fidei, quia unum 
ex credendis est Christum fundasse ecclesiam tali potestate instructam; 
qua revelatione supposita praeceptum oboediendi conaturaliter sequitur 
(Suarez 1. 10, c. 2, n. 20). Particulares autem leges iudiciales Christus 
non dedit, sed hoc commisit vicariis suis, quia nova lex etiam hoe 
sensu est lex libertatis, quod homines non alligantur praeceptis divinis 

nisi iis, quae ex natura rei necessaria sunt. Ea autem instituere, quae 
ad bonum commune conveniunt, relictum est praepositis ecclesiae. 


551. Moralia praecepta dedit Christus, ut in illo sermone in monte, 
ubi toties repetit: ,Ego autem dico vobis. Praeceptum caritatis 
Christus vocat ,suum praeceptum^ per excellentiam (Io 18, 34; 15, 
12 17). Haec quidem et alia praecepta moralia pertinent ad legem 
Christi, quia Christus sua auctoritate ea denuo contirmavit et maiorem 
vim obligandi iis addidit, non quia sunt praecepta pure positiva; nam 
omnia praecepta moralia novae legis sunt etiam praecepta legis natu- 
ralis, neque Christus ad legem naturalem ullum aliud praeceptum 
morale pure positivum addidit. Ita praeceptum caritatis est. praecep- 
tum naturale, quia naturalis ratio dictat diligendum esse Deum ho- 
minesque omnes propter Deum. Dicitur autem hoe novum praeceptum 
Christi, quia Christus hoc praeceptum nimis oblivioni datum vel etiam 
falsa doctrina obscuratum innovavit, quam maxime inculcavit, novis 
rationibus munivit, imprimis illis, quae sumuntur ex incarnatione et 
singulari dilectione, quam Christus hominibus ostendit, quos speciali 
modo fecit fratres suos. 


552. Ex hoc exemplo efficitur materiam legis naturalis fuisse a. Christo 
ampliatam. Tta Christus multa revelavit et sic homines obligavit ad 
eredenda ea, ad quae credenda antea non obligabantur. Nihilominus 
obligatio credendi ea, quae Deus revelavit, est naturalis; sed quod 
nune ad hane vel illam materiam extenditur, hoc est ex revelatione 
Christi. Ita factum est, ut in lege Christi obligatio sit eredendi ex- 
plicite plura mysteria supernaturalia quam ante». Quod igitur posi- 
tive additum est, est revelatio et praedicatio horum mysteriorum, 
sed supposita revelatione et sufficiente praedicatione homo naturaliter 
obligatur ad ea credenda. Idem valet de praeceptis spei et caritatis, 
quae in lege Christi versantur circa novam materiam, sicut sperare 
debemus adeptionem et augmentum gratiae per sacramenta et diligere 
fideles speciali amore, quatenus sunt, membra corporis Christi. Porro 
facile intellegitur ex lege naturali ihcumbere iis, qui habent specialia 
munera in ecclesia, obligationem satisfaciendi his muneribus. 

Quod attinet ad praecepta virtutum moralium, nihil Christus prae- 
cepit, quod non praecipit lex naturalis, sed varias explicationes ad- 
didit ad legem melius intellegendam: dispensationes in vetere lege 
concessas abrogavit, ut de pluralitate uxorum et de libello repudii, 
ita ut in regno Christi lex moralis secundum totam puritatem suam 
valeat; plura quoque consilia dedit, ut ea, quae vocantur consilia 
evangelica, quae non sunt praecepta proprie dicta. 


553. Caerimonialia praecepta Christum dedisse evidens est ex tractatu 


de sacramentis; sacramenta enim et sacrificium pertinent ad eaeri- 
22* 

monias cultus divini. Neque solum Christus haec instituit, sed etiam 
eorum usum praecepit. Attamen haec praecepta caerimonialia non prae- 
cipiunt nuda signa, sed signa efficacia gratiae, quia non convenit esse 
nuda signa gratiae a Deo praecepta in ea lege, quae non iam gratiam 
futuram promittit, sed gratiam Christi sanguine acquisitam continet. 
Hine intellegitur communis doctrina theologorum nulla esse divina 
praecepta in nova lege nisi praecepta fidei, morum, sacramentorum. 
Ita S. Thomas docet: ,Principalitas novae legis est gratia Spiritus 
Sancti, quae manifestatur in fide per dilectionem operante. Hanc autem 
gratiam consequuntur homines per Dei Filium hominem factum, cuius 
humanitatem [Deus] primo replevit gratia, et exinde est ad nos deri- 
vata.... Et ideo convenit, ut per aliqua exteriora sensibilia gratia 
a Verbo inearnato profluens in nos deducatur et ex gratia interiore, 
per quam caro spiritui subditur, exteriora quaedam opera sensibilia 
producantur. Sic igitur exteriora opera dupliciter ad gratiam pertinere 
possunt; uno modo sicut inducentia aliqualiter ad gratiam, et talia 
sunt opera sacramentorum.... Alia vero sunt opera exteriora, quae 
ex instinctu gratiae producuntur, et in his est quaedam differentia 
attendenda. Quaedam enim habent necessariam convenientiam vel 
contrarietatem ad interiorem gratiam, quae in fide per dilectionem 
operante consistit, et huiusmodi exteriora opera sunt praecepta vel 
prohibita in lege nova, sicut praecepta est confessio fidei et prohibita 
negatio. ... Alia vero sunt opera, quae non habent necessariam con- 
irarietatem vel convenientiam ad fidem per dilectionem operantem, et 
talia opera non sunt in nova lege praecepta vel prohibita ex prima 
legis institutione, sed relicta sunt a legislatore, scl. Christo, unicuique, 
secundum quod aliquis alieuius curam gerere debet.... Unde etiam 
quantum ad hoc dicitur lex evangelii lex libertatis; nam lex vetus 
multa determinabat et pauca relinquebat hominum libertati determi- 
nanda^ (1, 2, q. 108, a. 1). ,Sic igitur lex nova nulla alia exteriora 
opera determinare debuit praecipiendo vel prohibendo nisi sacramenta 
et moralia praecepta, quae de se pertinent ad rationem virtutis* 
(ib. a. 2). ,Haec differentia est inter legem utramque, quia lex 
vetus determinabat multa tam in praeceptis caerimonialibus pertinen- 
tibus ad eultum Dei, quam etiam in praeceptis iudicialibus pertinen- 
tibus ad iustitiam inter homines conservandam. Sed lex nova, quae 
est lex libertatis, huiusmodi determinationes non habet, sed est con- 
tenta praeceptis moralibus naturalis legis et articulis fidei et sacra- 
mentis gratiae; unde et dicitur lex fidei et lex gratiae propter de- 
terminationem articulorum fidei et efficaciam sacramentorum. Cetera 
vero, quae pertinent ad determinationem humanorum iudiciorum vel 
ad determinationem divini cultus, libere permisit Christus, qui est 
novae legis lator, praelatis ecclesiae et principibus christiani populi 
determinanda; unde huiusmodi determinationes pertinent ad ius hu- 
manum, in quo Papa potest dispensare" (Quodl. 4, a. 18). Hane 

doctrinam, nulla esse in nova lege praecepta divina àddita legi natu- 
rali nisi fidei et sacramentorum, vocat Suarez ,axioma theologorum* 
(l. 10, e. 2, n. 20). Quod si verum axioma est, sequitur omnes caeri- 
monias, quas Christus instituerit et praeceperit, esse sacramenta gratiae 
efficacia, id quod utique etiam a S. Paulo supponitur, quando galatis 
obicit stultum esse velle in nova lege tamquam ex praecepto divino 
observare ,infirma. et egena elementa* (Gal 4, 9). 


554. Schol. Legem novam convenienti tempore datam esse. 


Ex natura legis novae concludit S. Thomas legem novam convenienti 
lempore datam esse. Postquam enim homines in statu legis naturae 
didieerant se sibi relictos in gravissimos errores incidere, et post- 
quam in statu veteris legis cognoverant se, quamvis bene instructos, 
impares esse ad bene vivendum, liberati a superbia intellectus et 
voluntatis conaturaliter ad Dei gratiam confugiebant, et sie ,ubi 
abundavit delictum, superabundavit gratia^ (Rom 5, 20). Neque enim 
statim post lapsum debebant omnia in integrum restitui, sed prius 
magnitudo ruinae patefieri debuit, quare homines paulatim per legem 
tamquam paedagogum ad perfectionem status gratiae educabantur 
(Gal3, 24) Numquam quidem iis, qui bonae voluntatis erant, gratia 
denegabatur, sed tota plenitudo gratiae danda non erat, nisi quando 
peccati vis morte Christi superata erat. 


Prop. LIV. Secundum formam lex nova non est perse primo 
lex seripta sed orali praedieatione tradita et a Spiritu Saneto eor. 
dibus impressa. 


555. S. Scriptura saepe hanc differentiam assignat. inter legem veterem 
et novam, quod illa fuit litteris conscripta, haec vero cordibus impressa. 
Ita iam propheta annuntiat: ,Eece dies venient, dieit Dominus, et 
feriam domui Israel et domui luda foedus novum, non secundum 
pactum, quod pepigi cum patribus eorum ... sed hoc erii pactum, 
quod feriam cum domo Israel post dies illos, dicit Dominus: Dabo 
legem meam in visceribus eorum et in corde eorum scribam eam, et 
ero iis in Deum, et ipsi erunt mihi in populum, et non docebit ultra 
vir proximum suum et vir fratrem suum dicens: Cognosce Dominum ; 
ommes enim cognoscent me a minimo eorum usque ad maximum, aib 
Dominus* (Ir 31, 31 sqq). Quem textum S. Paulus in epistula ad 
hebraeos bis explicat de lege Christi (Hebr 8, 8 sqq; 10, 15 sqq). 
Hac de causa christiani dicuntur epistula ,scripta non atramento, 
sed Spiritu Dei vivi; non in tabulis lapideis, sed in tabulis cordis 
carnalibus*. (2 Cor 3, 3). 


556. Hos textus S. Augustinus interpretatur in libro De spiritu et 
littera: ,Ibi in tabulis lapideis digitus Dei operatus est, hic in cordibus 

hominum. lbi ergo lex extrinsecus posita est, qua iniusti terrerentur; 
hic intrinsecus data est, qua iustificarentur. ... Haec [lex caritatis] 
non in tabulis conscripta lapideis, sed ,diffusa est in cordibus nostris 
per Spiritum Sanctum, qui datus est nobis! (Rom 5, 5). Lex ergo 
Dei est caritas. Huic ,prudentia carnis non est subiecta; neque enim 
potest (Rom 8, 7); sed ad hanc prudentiam carnis terrendam, cum 
in tabulis scribuntur opera caritatis, lex est operum et littera occidens 
praevarieatorem; cum autem ipsa caritas diffunditur in corde creden- 
tium, lex est fidei et spiritus vivificans dilectorem. . .. lllud extra 
hominem scribitur, ut eum forinsecus terrificet, hoc in ipso homine, 
ut eum intrinsecus iustificet^ (c. 17, n. 29 sqq; M 44, 213 sqq). Lex 
externa ,sine adiuvante spiritu procul dubio est littera occidens; cum 
vero adest vivificans spiritus, hoc ipsum intus conscriptum facit diligi, 
quod foris scriptum lex faciebat timeri" (c. 19, n. 32; M 44, 220). 
,Quid sunt ergo leges Dei ab ipso Deo scriptae in cordibus nisi ipsa 
praesentia Spiritus Sancti, qui est digitus Dei, quo praesente diffunditur 
caritas in cordibus nostris, quae plenitudo legis est et praecepti finis ?* 
(C. 21, n. 36; M 44, 222) 


557. ltaque lex nova secundwm differentiam suam specificam est ipsa 
gratia, qua sanctificamur et iuvamur atque impellimur ad amandum 
Deum. Lex ita intellecta utique non potest esse in tabulis lapideis 
sed in animis tantum hominum, non potest per modum doctrinae 
accipi ab hominibus, sed per modum creationis ab ipso Deo debet in 
mentibus produci; non affert cognitionem Dei pure theoreticam sed 
cognitionem caritatis, qua Deus apprehenditur ut ,abba, pater*. Ita- 
que lex vetus non potest dici imprimi mentibus, quia vi legis non 
adest gratia, ut adest vi legis Christi. 


558. Sin autem non tam lex formalissime intellegitur quam  síatus 
hominum, quibus lex est data, dicendum in statu veteris legis pro- 
minentiores fuisse observantias externas, magis vero absconditam 
gratiam internam, in novo vero testamento gratiam omni modo obtinere 
principalitatem. ,Quia licet Deus non negaverit illi populo [iudaeorum] 
sufficientem gratiam, ut per fidem susciperet ilam legem et per 
voluntatem ad illam afficeretur et eam posset implere, nihilominus 
non communicavit ilii populo illam abundantiam lucis et gratiae, quam 
ecclesiae Christi reservavit, ratione cuius dicitur lex aliqua specialiter 
cordibus imprimi. Et ideo lex nova data est cum effusione Spiritus 
Saneti et signis visibilibus eius, vetus autem solum cum externis 
signis timoris et maiestatis." Similiter ,in statu legis naturae, quia 
nondum redemptio erat impleta, non communicabatur abundantia 
spiritus nisi raro et quibusdam primariis et praeelectis viris, et ideo 
facile amittebatur gratia, et lex illa, prout erat infusa, facile de 
mentibus delebatur; in lege autem nova est longe perfectior illuminatio 

et inspiratio gratiae, et ideo perfectiore etiam modo lex Christi cordibus 
est impressa (Suarez l. 10, c. 3, n. 9 10. Cf. Knabenbauer, In 
Ier. 31, 33 34). 


559. Nihilominus sola caritas sine praeceptis valde improprie tan- 
tum lex diceretur; nam de conceptu legis est, ut aliquid praecipiat. 
Caritas igitur eatenus potest dici lex, quatenus adiuvat et impellit 
hominem ad implenda praecepta aliunde cognita. ^ Restat igitur 
quaestio, quae sit forma legis novae, in quantum praecise est. imperans. 
Cum enim praecepta novae legis dentur hominibus, per signa sen- 
sibilia dari debent. Legem quidem veterem partim Deus per angelos 
scripsit, partim a Moyse scribi iussit; novam vero legem neque Chri- 
stus ipse scripsit, sed orali tantum praedicatione proposuit, neque 
apostolos iussit quicquam scribere sed praedicare. Unde , videmus 
apostolos praedicantes et verbo oris legem Christi hominibus ex- 
ponentes; numquam vero ullo signo indicant se accepisse mandatum 
scribendi. Multi iam homines ad ecclesiam Christi conversi erant, 
antequam primum scriptum novi testamenti in lucem prodiret. Ec- 
clesia exsistebat ante libros novi testamenti et independenter ab iis. 
Tum tantum, eum aliqua specialis ratio postulare videbatur,. apostoli 
ex speciali instinctu Spiritus Sancti scribebant, non integram Christi 
doctrinam sed ea, quae pro occasione scribenda erant (cf. Mt 28, 19; 
Me 16, 15; Act 2; Rom 1, 11 sqq; 15,115 sqq; 1-Cor d, 1757; 1; 
9, 16; 11, 34, 2 Cor 18, 10). Immo plurimi apostoli nihil omnino 
scripserunt; quod signum est eos nullum habuisse mandatum scribendi. 


560. Hinc vero efficitur specialis necessitas scribendi etiam praecepta 
novae legis in mentibus hominum. ,Nam haec lex tradita fuit a 
Christo, ut in ecclesia sua perpetuo duraret; praecepta autem solo 
verbo tradita, nisi permanenti modo scribantur, cito transeunt; et si 
soli memoriae hominum committantur, facile vel traduntur oblivioni 
vel per imperitiam, neglegentiam aut malitiam pervertuntur vel mu- 
tantur. Ergo cum praecepta huius legis per se non fuerint exterius 
scripta, debuerunt interius scribi, u£ permanerent, et non debuerunt 
committi soli memoriae hominum, quia debebant incorrupta conser- 
vari; ergo oportuit, ut per specialem Spiritus Sancti gratiam et pro- 
videntiam interius scriberentur. Scripta autem sunt in mentibus et 
supersceripta in cordibus, ut explicuit Paulus ad Hebr 8, 10, i e. in 
intellectu per abundantiam luminis fidei et supernaturalis doctrinae, 
et in voluntate per abundantiam spiritus et amoris.... Nam sieut 
amans dicitur esse in amato, et e converso, ita qui amat legem, recte 
dieitur habere illam impressam in corde suo, sicut etiam Deus ipse 
dicitur esse in amante ipsum. Et haec inscriptio in affectu valde 
confirmat alteram, quae est in intellectu, quia quae diliguntur, mul- 
tum recogitantur et ita firmius menti adhaerent. Item, quia quae 

diliguntur, suaviter implentur et usu ipso magis firmantur. Coepit 
autem fieri haec interna legis novae inscriptio, primum quidem in 
apostolis, et mediante illorum ministerio facta est in ecclesia et 
in ea permanet per specialem Spiritus Sancti assistentiam et ab- 
undantem gratiam, et ita per se sufficeret ad perpetuitatem huius 
legis, etiamsi in charta scripta non esset, ut recte dixit Irenaeus 
l. 3, e. 4. Et fortasse hune modum internae inscriptionis indicare 
voluit leremias c. 31, quando post dictam promissionem subdit: ,Et 
non docebit ultra vir proximum suum . , .'; nam his verbis significatur 
abundantia luminis, doctrinae et gratiae, per quam Deus facturus 
erat, ut sua lex nova in mentibus et cordibus imprimeretur. . . . 
Addi denique hic potest hanc differentiam indicatam esse in signo 
distinetivo utriusque populi; nam iudaei ex cireumcisione externa 
agnoscebantur esse populus Dei; modo populus Dei peculiaris intus 
notam cireumcisionis cordi suo insculptam suscipit (Suarez l. 10, 
c. 9, n. 8; ef. Franeelin, De trad. 105 sqq). 


5601. Schol. De multipliei excellentia novae legis prae vetere. 


Ex is, quae dicta sunt, facile intellegitur multipler excellentia 
novae legis prae vetere. 

l. Gratia ad novam legem ut aliquid ei proprium pertinet, quia 
legislator eius Christus simul est redemptor, qui omnem gratiam nobis 
meruit et gratiae impedimentum, i. e. peccatum, removit. Vetus vero 
lex gratiam a nova lege mendicabatur. 

2. Ideo in nova lege gratia copiosiore modo datur quam in vetere 
lege, in quantum status cum statu, non particulares homines inter 
se comparantur. 

3. In nova lege sunt signa gratiae, quae hominem sanctificant 
ex opere operato, qualia nulla erant in vetere lege. Consequenter 
deerant in vetere lege gratiae et characteres sacramentales. 

i. Quamvis iusti veteris legis essent filii Dei, tractabantur tamen 
ut filii nondum adulti seu ut servi (Gal 4, 1 sqq). Debebant enim 
servare multas externas caerimonias ,infirmas et egenas* et multis 
poenis terrebantur, neque poterant statim post mortem ingredi in 
regnum caelorum, sed debebant exspectare usque ad mortem Christi 
(Hebr 9, 8). Nunc autem iusti tractantur a Deo ut filii adulti, libe- 
rati sunt ab illis caerimoniis, non aguntur spiritu timoris, statim 
post mortem in vitam ingredi possunt et ut heredes adulti accipere 
suam hereditatem. 

5. Praecepta novae legis sunt perfectiora, quia immediate ordinant 
ad bonum spirituale nec quicquam ordinant solius figurationis gratia. 
Causa efficiens praeceptorum novae legis est solus Deus, exclusis 
angelis et hominibus. Quia vero suam quoque partem in hac lege 
habet voluntas humana Christi, lex nova dignificatur unione hypo- 
statica et fructibus eius. Etiam materia novae legis est, excellentior, 

quia inter credenda multo plura mysteria revelata sunt, inter facienda 
autem alia clarius sunt exposita, alia ad maiorem perfectionem per 
modum consiliorum proposita. 

6. Promulgatio novae legis est excellentior, quia fiebat cum com- 
munieatione Spiritus Sancti et donis quam maxime extraordinariis, 
non per modum terroris, sed per modum amoris, non in lapidibus, 
sed in cordibus. 

7. Sanctiones novae legis sunt pure spirituales, nulla ratione fo- 
ventes desideria mundana et carnalia. 

8. Excellit nova lex duratione et universalitate, quia ad omnes 
homines omnium aetatum et locorum spectat. 

9. Lex vetus fuit iugum grave, lex Christi iugum suave est, tum 
quia multae onerosae observantiae abrogatae sunt, tum quia ad altio- 
rem perfectionem, quam postulat, e. g. in matrimonio, secum affert 
gratiam internam, quae omnia iucunda reddit. 

10. Lex nova est finis veteris legis, quia haec illam praefigurabat 
et praeparabat; haec erat umbra, illa veritas; haec promittebat, illa 
implevit (ef. S. Thom. 1, 2, q. 107; Suarez l. 16, c. 8). 


,Lex Domini immaculata, convertens animas.^ 
(ues JUS Io 


APPENDIX. 


BREVIS CONSPECTUS HISTORIAE DISPUTATIONUM 
DE AUXILIIS GRATIAE'. 


I. DISPUTATIONES HISPANICAE. 


562. Omissis quibusdam praeviis levioribus proeliis theologicis atrox 
pugna concitari coepta est inde ab anno fere 1590. Praecedente enim 
anno post multas diffieultates, quas quidam dominicani paraverant, 
in lucem prodierat liber Ludovici Molinae de ,Concordia liberi arbitrii 
cum gratiae donis*. De quo libro censor ecclesiasticus Bartholomaeus 
Fereira O. Pr. hane sententiam pronuntiaverat: ,In quo opere nihil a 
me est animadversum, quod nostrae religioni adversetur. Immo si quid 
est in sanctis conciliis, quod prima fronte videatur obscurum et 
scopulosum, idipsum dilucidatur, et quamplurimi loci Sacrae Scripturae 
tam veteris quam novi testamenti disertissimo stilo expenduntur et 
explanantur. Quapropter valde dignas arbitror has lucubrationes, 
quae in publieam totius ecclesiae utilitatem excudantur.^ Sed quia 
tot insidiae libro parabantur et aliae praevidebantur, opus subiectum 
erat quattuor tribunalibus publicis, quae illud approbarunt. Erant 
autem Inquisitiones Lusitaniae et Castellae et regii senatus Castellae 
et Aragoniae. 

,Concordia^ celerrime spargebatur, ut post sex annos iam quin- 
que editiones factae essent. Hoc cum summopere displiceret quibus- 
dam theologis, qui docebant praedeterminationem physicam omnium 
actuum humanorum, quam Molina impugnat ut inimicam libertati, 
Dominicus Bafíes O. Pr. studuit efficere, ut liber Molinae ab Inqui- 
sitione hispanica poneretur in Indice librorum prohibitorum, Sed 
Molina, tempestive monitus, mense ianuario anni 1594 Inquisitioni 
libellum tradidit, quo obiectiones sibi factas ita solvit, ut adversarii 
causam perderent. Non tamen quiescebant, sed tum in lectionibus 
ium in contionibus doctrinam iesuitarum (quam iam ante Molinam 


* Cf. Ant. Astrain, Historia de la Compaiiía de Jesás de la Asistencia de Espaíia 
IV, Madrid 1918, x sqq 147 sqq 799 sqq; Gerh. Schneemann, Coniroversiarum de 
divinae gratiae liberique arbitrii concordia initia et progressus, Friburgi Brisg. 1881, 
238 sqq; Raou! de Scorraille, Francois Suarez, Paris 1912, I 349 sqq; lI 488 sqq. 

theologi Societatis Iesu tenuerant) non solum impugnabant, sed om- 
nino haereticam esse declarabant. 


503. Huic infamationi ut occurrerent, superiores collegii vallisoletani 
Societatis lesu censuerunt opportunum disputationem theologicam 
instituere de quibusdam Molinae propositionibus irae adversariorum 
obnoxiis. Inscriptio disputationis indicatae erat haec: ,Ex libro de 
Concordia liberi arbitrii cum gratiae donis etc, Authore P. D. Ludovico 
Molina.... Quaestio theologica —— Utrum cum aequalibus auxiliis 
gratiae possit contingere, ut e duobus infidelibus ad fidem vocatis 
alter convertatur, manente altero in infidelitate.^ Sequuntur sex 
propositiones, quarum secunda haec verba continet: ,Ut infidelis ad 
fidem et peccator ad iustitiam convertatur, omnino indiget super- 
naturali auxilio gratiae praevenientis (quam omnibus, etiam obduratis, 
Deus gratuito conferre paratus est) sufficienti quidem, ut eo liberum 
arbitrium excitatum et per eiusdem gratiae, tamquam efficientis causae 
cooperationem adiutum, bonum supernaturale possit efficere; non tamen 
adeo efficaci, ut non possit eidem resistere. Quo fit, ut ex duobus 
infidelibus seu peccatoribus iisdem omnino auxiliis praevenientis gratiae 
vocatis alter saepe convertátur, manente alio in sua infidelitate vel 
peccato, ita tamen ut illius conversio virtuti gratiae praevenientis, 
iam tum in conversione cooperantis, adscribi debeat; resistentia autem 
huius in propriam voluntatem referenda est." 

Die 5 martii 1594 habebatur disputatio. Ad eam praeter alios 
etiam invitati erant Patres dominicani, ex quibus P. Didacus Alvarez 
modeste arguebat contra thesim, eius autem socius Didacus Nufio 
non solum gravissimis censuris doctrinam propositam afficiebat, sed 
eliam quando ei loquendum non erat, aliorum disputationem identidem 
interpellationibus disturbabat. Cum saepe rogatus, ut disputationem 
procedere sineret, non acquievisset, tandem defendens ei dixit: ,Paterni- 
tas vestra nos tractat ut barbaros; hoc negotium non clamoribus 
perficitur sed rationibus." Iratus Nufo clamando ex aula se prori- 
puit. Alius vero dominicanus Hieronymus de Vallejo ex libro Molinae 
legebat sententiam et dicebat: ,Hic est error"; dein nulla mora 
interposita legebat aliam sententiam et addebat: ,Hic est etiam maior 
error.^ lta procedebat legendo et censurando, non permittens, ut 
defendens quicquam responderet. Qua re indignati qui aderant, sur- 
rexerunt et exierunt. 


564. Quando animi iam ita commoti erant, P. Alphonsus de Aven- 
dafío O. Pr. die 7 martii habebat contionem, in qua vehementissime 
declamabat contra novos quosdam haereticos occultos, qui ut latrones 
non per portam introiissent. Peccatum mortale esse non sequi 
doctrinam S. Thomae; nunc autem esse, qui libuum quemdam edi- 
dissent in lucem et novam scholam formarent. — Non nominabat 

quidem. contionator neque Molinam neque iesuitas, sed ommes intel- 
legebant, quo dirigerentur isti ictus. Quod nisi intellexissent, ipse 
Avendaüo in colloquiis privatis aperte gloriabatur de fulmine, quod 
in caput iesuitarum misisset. Tota urbs commota erat, neque in 
domibus tantum et plateis sed in ipsis etiam claustris monialium 
disputabatur ,de auxiliis". Quare iesuitae Inquisitioni obtulerunt 
petitionem, qua rogabant, ut iuberentur illi dominieani abstinere a 
censuris iniuriosis doctrinae publice approbatae. Opponebant se huic 
petitioni dominicani, dicentes iesuitas velle impedire se, ne suam 
doctrinam proponerent et contrariam impugnarent. HRespondebant 
lesuitae se solum petere, ut ab iniuriosis censuris abstinerent et 
doctrinam iesuitarum, si videretur, eodem modo impugnarent, quo 
doctrinam aliorum doctorum catholicorum. His explieationibus datis 
nonnihil tranquillitatis successit. 


565. Sed mox referbuit pugna. Die enim 19 maii 1594 Patres 
dominicani Vallisoleti habebant disputationem publicam, cuius thema 
erat: ,Quaestio theologica. Utrum accidat, ut e duobus hominibus 
audientibus evangelium cum aequali omnino auxilio ex parte Dei 
pro sua libertate arbitrii unus convertatur ad fidem et alius non 
convertatur." Respondetur sex propositionibus, quarum ultima haec 
est: ,Licet ille, qui non convertitur, recipiat aliquando plura auxilia 
non solum externa sed etiam interna sufficientia, quam suscipiat ille, 
qui convertitur, ante instans suae conversionis, in lpso tamen con- 
versionis instanti suscipit iste auxilium efficax, quod maius est et 
multum excedens universa auxilia sufficientia ad eumdem effectum, at- 
que adeo simpliciter est asserendum, quod semper ille, qui convertitur, 
recipit maius auxilium quam ille, qui non convertitur. Unde asserere 
simpliciter, quod cum eodem auxilio omnino aequali ex parte Dei 
pro sua libera voluntate unus convertatur et alius non convertatur, 
est adeo falsum et improbabile, quod defendi non potest. . . ." 

P. Antonio de Padilla S. J., qui die 5 martii doctrinam Molinae 
defenderat, ad disputandum invitatus erat. Hic imprimis ostendere 
volebat numquam a Molina negatam esse gratiam efficacem ut 
distinctam a gratia sufficienti, sed solum riodum efficaciae aliter ex- 
plieari a Molina atque a dominicanis, alias quoque propositiones falso 
Molinae adseribi. Ad hune finem attulerat librum Molinae, ut eius 
propositiones legeret et cum propositionibus obiectis compararet. At 
non permittebant dominicani, sed, quemadmodum multi, qui disputationi 
intererant, postea testati sunt, quoties Padilla verba Molinae legere 
conabatur, dominicani tantum strepitum pedibus faciebant, ut nullum 
verbum intellegi posset. Dixit igitur Padilla: Propositionem quam vos 
dieitis improbabilem (scilice& ad conversionem non requiri gratiam 
efficacem), non solum iudico improbabilem sed plane erroneam; sed 
veniam ad punctum difficultatis, quod est hoc: Si auxilia praevenientia in 

se sunt aequalia, potestne alter converti et alter non? — Quando autem 

procedebat in argumentando, interposuit P. Joannes Fernandez O. Pr.: 
Quid dicit Reverentia vestra ad istam propositionem: Pro sola liber- 
tate unus convertitur, alius non?* Respondit Padilla: si propositio 
ita nude enuntiaretur, distinguendum esse ete. Post disputationem 
ostenderunt ei locum, ubi Molina diceret: ,pro sola libertate". Respondit 
sufficere legere contextum, ut statim appareret sermonem esse de 
libertate cum auxilio gratiae praevenientis. Ex hoc tempore incipie- 
bant quidam spargere rumorem, quasi Padilla agnovisset in disputatione 
doctrinam antea a se defensam esse erroneam. Sed relatione a 
multis testibus subscripta haec quoque calumnia refutabatur. Cum 
vero dominicani pergerent accusare iesuitas apud Inquisitionem hispani- 
cam de erroribus, iesuitae vero ab eadem Inquisitione petebant pro- 
tectionem contra iniustas calumnias, statuebant Inquisitores magis 
rem investigare; sed intercessit summus pontifex et totum negotium 
ad suum tribunal revocavit. 


II. DISPUTATIONUM ROMANARUM INITIUM. 


566. Clemens VIII certior factus a Nuntio Camillo Caietano de iis, 
quae Vallisoleti acciderant, vidensque agi de rebus dogmaticis satis 
diffücilibus, iussit Cardinalem A/dobrandini, qui erat secretarius status, 
scribere ad Nuntium Hispaniae in hunc modum: ,Sanctitas sua. iussit 
me hodie tibi significare resolutionem istius rei, cum sit res fidei neque 
parvi momenti, pertinere ad Sanctam Sedem, neque alium quemquam 
posse vel debere se ingerere. Vult, ut Dominatio Vestra indicet 
Domino Cardinali Toletano [supremo Inquisitori Hispaniae], ne ultra 
procedat in ista causa, si forte iam factum sit aliquod initium, sed 
ut relinquat determinationem Sanctitati suae, sicut haec facere decrevit. 
Item praecipit Beatitudo sua, ut Dominatio Vestra vocet ad se superiores 
ordinum duorum dictorum et curet, ut sibi tradant omnes rationes 
et motiva, quae pro se quisque allegat ad defendendas suas partes, 
et ut scripto committatur status controversiae, et Dominatio Vestra 
mandet ibi omnes istas res, ut formari possit iudicium, quod convenit. 
Et interea dum exspectatur resolutio huius negotii ne sequatur maior 
turbatio et scandalum, Dominatio Vestra ex expresso mandato Sancti- 
tatis suae et sub gravissimis poenis iniunget dictis superioribus, ut 
religiosos suos iubeant abstinere ab ommi specie contentionis in ista 
materia tam in publico quam in privato, sive per modum conclusionum 
sive sub quacumque alia forma, usquedum res definita sit per Sanctam 
Sedem. Et si quis non oboedierit, puniatur severissime. . .. Roma 
die 28 iunii 1594.* Nihil igitur in litteris dicitur neque de Molina 
neque de libro eius neque de accusato neque de accusatoribus, sed 
simpliciter summus pontifex quaestionem dogmaticam suo iudicio de- 
finiendam reservat. 

5607. Iniungebant superiores dominieanorum et iesuitarum subditis 
suis silentium, Patres vero Nuiio O. Pr. et Padilla S. J. removebantur 
e suis cathedris. Sed Patribus dominicanis videbatur iniustum, quod 
deberent ipsi non minus servare silentium quam adversari. Quare 
primum per regem Philippum II studebant liberari ab hoc praecepto; 
sed cum nihil profecissent, Dominicus Bafíes die 28 oct. anni 1597 
dedit libellum supplicem ad summum pontificem, quo sex rationes 
proponit, ob quas solis dominicanis, non vero iesuitis permittendum 
sit loqui de ,auxiliis: 1. Dominicani tradunt veterem doctrinam, quae 
inde a temporibus Augustini et concilii arausicani viguit in ecclesia. 
Ex hae possessione deturbandi non sunt propter auctores novae 
doctrinae, qui gloriantur se aequales haberi cum defensoribus veteris 
doctrinae. Et quia tot documenta Romam missa sunt, ut ad ea exa- 
minanda multi anni requirantur, et timendum est, ne nova doctrina 
interea aequalem probabilitatem aequirat cum vetere doctrina, nisi 
hane defendereliceat. 2. Thomistae sequuntur exemplum Pauli apostoli, 
qui contra S. Petrum veritatem defendebat etiam cum periculo scan- 
dali; ideo rogant, ne debeant veritatem tacere propter periculum 
scandali, cum hoc scandalum tribuendum sit iis, qui novas doctrinas in- 
troduxerunt. His igitur silentium imponendum est, non dominicanis, 
qui sequuntur veterem doctrinam. 3. Si silentium diutius servandum 
est, alumni theologiae, praecipue dominicani, ignorant veterem doctrinam 
S. Thomae et S. Augustini de praedestinatione et gratia, quae doctrina 
nisi populo e suggestu proponitur, timendum est, ne populus incidat in 
errores Pelagii. 4. Si de gratiae efficacia tacendum est, magna pars 
theologiae manca manebit. Idem valet de praedicatoribus. Quomodo 
enim persuadebunt necessitatem gratiae et orationis nisi Deo tribuitur 
efficacia in operando. Quare si auxilia gratiae non sunt ex se efficacia, 
in quantum a Deo procedunt, sicut volunt adversarii veteris doctrinae, 
recipiunt efficaciam ex libero arbitrio, et ita illud, quod est principale 
in iustificatione, nobis attribuetur. 5. Dominicani, utpote magistri in 
theologia, ex officio praesident actibus theologicis. Quid fiet, si disputans 
alterius ordinis religiosi (praeter dominicanos et iesuitas, quibus solis 
silentium indictum erat) incipiat introducere quaestiones de gratia? 
lesuitae e contra in Universitatibus non habent magistros graduatos; 
ideo non solent praesidere actibus theologicis. Ceteroquin gaudent, quod 
sua doctrina simul cum antiqua occultatur propter bonum pacis, et in 
disputationibus theologicis solent introducere novitates. 6. Istud si- 
lentium deberet imponi omnibus omnino theologis, quia secus in con- 
ferendis gradibus et similibus occasionibus oriuntur quaestiones, et 
quid tune faciant dominicani? Hoc incommodum non sentiunt iesuitae, 
sed gloriantur et gaudent, quod mediante isto mandato aequales ha- 
beantur nobiscum, qui portavimus pondus diei et aestus. 

Obtulerat Bates hune libellum nomine Ordinis Praedicatorum et 
Generalis sui, addit autem se ex mandato Ordinis et Generalis fecisse 

versionem latinam et quaedam suo nomine addidisse et mutasse, sicut 
convenientius sibi visum fuerit, ut proponeretur summo pontifici. 


568. Clemens VIII libellum sibi traditum dedit Bellarmino, ut hic 
illud examinaret et scripto exponeret, quid de illo notandum censeret. 
Fecit hoc Bellarminus. Ad primam rationem respondet dominicanos 
anticipare iudicium Sanctae Sedis et supponere illud ipsum, de quo sen- 
tentia ferenda sit. Ut concessum sumunt se docere antiquam doctri- 
nam S. Augustini et S. Thomae, iesuitas autem esse novatores, qui 
introducant doctrinas peregrinas et impertinentes. Sed haec est ipsa 
quaestio decidenda. Dominicani et iesuitae admittunt doctrinam S. Au- 
gustini, concilii arausicani, S. Thomae et omnium sanctorum. Quae- 
ritur solum, qua theoria melius explicetur dogma catholicum, quod 
a nullo negatur. Solius pontificis est de hac re sententiam ferre. 
,Quaestio igitur praecipua est, an praedeterminatio physica volun- 
iatis humanae, a Deo facta, sit consentanea Scripturis, Conciliis et 
Patribus, an dissentanea. Patres enim Societatis contendunt non esse 
consentaneam, et maxime concilio tridentino, et proinde esse novam. 
Quare cum lis adhuc pendeat, ut ipsi auctores memorialis fatentur, 
nimis audacter tum in hae prima ratione tum in ceteris omnibus, 
quasi res iudicata esset et Patres Societatis damnati essent ut nova- 
tores, passim eos vocant auctores et fautores novae doetrinae. Quid 
enim est hoc nisi praeripere iudicium Apostolicae Sedis et canere 
triumphum ante victoriam?" Similiter in aliis rationibus Bellarminus 
notat inanem iactantiam. 

Concedit tamen incommodum oriri in theologia, si de efficacia 
gratiae omnino non liceat loqui in lectionibus theologicis. Revera 
propter hane rationem summus pontifex permisit tum dominicanis tum 
iesuitis hane materiam tractare in theologia sine ,qualificationibus vel 
censura et nota alterius opinionis* usque ,ad novam ordinationem 
vel declarationem* summi pontificis, ita tamen ut de hac re ne lo- 
querentur ad populum. Haec permissio mediante Inquisitione hispa- 
nica communicabatur, et 5 maii 1598 Vallisoleti, 6 vero iunii Salman- 
ticae promulgabatur. Permissio ita enuntiabatur: Hisce declaratur 
Sanctitatem Suam moderando dictam prohibitionem concedere facul- 
tatem, ut utrique possint legere et disputare dictam materiam de 
auxiliis divinae gratiae et eorum efficacia, sicut, antea fiebat, dummodo 
semper doceant sanam et catholicam doctrinam et ommes et singuli 
eam tractent in solis scholis et disputationibus, non tamen in sermo- 
nibus neque e suggestu." Omissa erant illa verba: ,Usque ad novam 
ordinationem vel declarationem.* Qua de causa dominicani vehementer 
commovebantur, et dabant libellum ad Inquisitionem romanam, quo 
querebantur, quod omissione horum verborum tota Hispanta intellegeret 
hane esse ultimam definitionem in haec causa, et à Sanctissimo Patre 
aequales haberi dominicanos et iesuitas, et, utrorumque doctrinam ex- 

hiberi ut aequaliter probabilem. Ita factum esse, ut iesuitae statim 
rursus proposuissent in publica disputatione doctrinam Molinae de 
auxiliis ut probabilem, quasi haec non esset sub iudicio Inquisitionis. 
Ne igitur haec doctrina clam serpat ut cancer, ,supplicamus et Vestras 
ilustrissimas Dominationes obtestamur, ut de praesentaneo remedio 
dignentur providere*^. Huic igitur scripto non deerant verba fortia, 
sed deerat efficacia; nihil enim obtinuerunt. Et dominicanl et iesuitae 
pergebant defendere suam doctrinam, ceteri vero magistri theologiae 
se ad alterutram partem adiungebant. 


569. Initio anni 1598 Inquisitio hispanica Romam misit. magnam 
cistam refertam scriptis De Auxiliis, quae 28 martii apud Inquisitio- 
nem romanam advenit. Continebat cista a) scripta dominicanorum, 
b) seripta iesuitarum, c) iudicia et censuras trium Universitatum, 
quinque episcoporum, quattuor doctorum privatorum. 

Dominicani post epistulam dedicatoriam queruntur, quod iesuitae 
conati sint introducere novam theoriam de concordia liberi arbitrii cum 
providentia divina, cum donis gratiae, cum praedestinatione aeterna; 
quam theoriam omnes doctores salmanticenses iudicaverint condem- 
nandam esse. Dein ponunt octo assertiones: 1. de quaestione, num ex 
duobus hominibus aequaliter vocatis alter libero suo arbitrio possit con- 
verti, alter non converti; 2. num in iisdem condicionibus alter possit 
salvari, alter non salvari; 93. num auxilium gratiae sit efficax ex modo 
motionis; 4. num gratia efficax a sufficienti distinguatur solo effectu; 
5. quae sit definitio libertatis: 6. quid censendum sit de scientia media; 
7. num Deus influat in causam, antequam influat in effectum; 8. quo- 
modo explicanda sit doctrina de praedestinatione. — "Totus iste trac- 
tatus consistit in impugnatione doctrinae Molinae; praedeterminatio 
physica non expresse commemoratur. Dein verbis vehementibus im- 
pugnant argumenta pro doctrina Molimae prolata. Ex iis, qui sub- 
scripserant ilii apologiae, magis noti sunt Dominicus Dafies, Petrus de 
Ledesma, Didacus Alvarez. lnter scripta, quae addebantur, erat disser- 
tatio Francisci Zumel contra Molinam, cui etiam Baies subscripserat, 
summis laudibus praedicans Patrem Zumel, qui erat mercedarius. 


570. lesuitae ex singulis ordinis provinciis hispanicis miserant singula 
scripta. Ex provincia Castiliae proveniebat scriptum signatum a Pa- 
tribus Antonio de Padilla et Francisco Suarez. Est illud opusculum, 
quod inter opera Suaresii exstat sub titulo: ,Brevis resolutio quae- 
stionis de concursu et efficaci auxilio Dei ad actus liberi arbitrii neces- 
sario", quo impugnatur praedeterminatio physica, quod destruat gratiam 
sufficientem et libertatem indifferentiae, et defenditur gratia congrua. 
Sequitur breve iudicium aliorum Patrum, qui adhaerent sententiae 
Suaresii et reiciunt praedeterminationem physicam. 

Ex provincia toletana missum est scriptum, euius auctor est Gabriel 
Vazquez: ,AÀn necessaria sit talis gratia praeveniens, eui homo resistere 

non possit?^ Respondetur negative, quia secus destruitur libertas hu- 
mang. Explicatur, quomodo doctrina Societatis aeque absit a pelagia- 
nismo et a calvinismo. 

Apologia missa ex provincia Andalusiae complectitur duo scripta. 
Altero Ignatius Yafíez exponit extremos errores pelagianorum et cal- 
vinistarum, ostendit, quae sint inter hos errores viae mediae et ortho- 
doxae, reiecit praemotionem physicam, quam putat non differre a cal- 
vinismo, explicat et propugnat systema iesuitarum. Inscriptio alterius 
iractatus est: ,Summaria informatio ad Dominos Inquisitores de doc- 
trina, quae in scholis proponitur de concursu Dei cum libero arbitrio." 


571. Has apologias utriusque partis sequuntur tres censurae Univer- 
sitatum. 

Universitas salmanticensis neutram sententiam damnat, sed solum 
statuit novem propositiones, de quibus debeant consentire omnes ca- 
tholici: 1. Admittenda est divisio in gratiam excitantem et adiuvantem, 
in suffieientem et efficacem. 2. Differentia in eo est, quod gratia 
sufficiens dat posse operari, gratia autem efficax dat ipsum operari. 
3. Gratia efficax antecedit opus ordine naturae et causalitatis. 4. Sicut 
ad actus naturales concursus naturalis, ita ad actus supernaturales 
requiritur concursus supernaturalis. 5. Liberum arbitrium non dat 
vires gratiae efficaci, sed contra gratia efficax dat vires libero ar- 
bitrio, ut possit operari. 6. Ad opus supernaturale simul concurrunt 
Deus et liberum arbitrium, Deus ut causa principalis et liberum ar- 
bitrium ut elevatum et adiutum a Deo. 7. Non est possibile, ut cum 
auxiliis et gratiis omnino aequalibus alter se convertat, alter se non 
convertat. 8. Non requiritur maior gratia excitans in eo, qui se 
convertit, quam in altero, qui se non convertit. 9. Dato auxilio effi- 
caci Dei homo libere concurrit ad actum supernaturalem. 

Universitas complutensis (Alcala) de duabus oppositis sententiis, 
quae erant in quaestione, hoc fert iudicium: a) Theologi S. J. asse- 
runt auxilium efficax non praedeterminare nostrum consensum, sed 
concomitanter se habere, attamen auxilium habere, quod sit efficax, 
ex determinatione nostrae voluntatis, non ex propriis viribus operantis 
nec tamquam a prima radice, sed operantis per influxum eti super- 
naturalem motionem gratiae et auxilii efficacis mediante nostra determi- 
natione libera, prout haec ex ipsa Dei gratia pendet. Et hic modus 
dicendi probabilis est, dummodo auctores huius sententiae ne asserant 
taliter dependere efficaciam divini auxilii ex nostro consensu, ut so- 
lum ex maiore conatu nostri liberi arbitrii secundum naturales vires 
possit esse actus magis meritorius vel dispositio ad maiorem gratiam." 
b) De sententia theologorum O. Pr. ita iudicant: Est similiter opinio 
probabilis. ,Numquam tamen videtur nobis concedendum, quod posito 
auxilio efficaci solum ex parte Dei et sine ordine et respectu ad 
nostrum consensum voluntas nostra determinetur aut non maneat 

Pesch, Praelectiones dogmaticae. V. Ed. 4. 28 

libera adhuc in sensu composito ad consentiendum et non consentien- 
dum. Hoc enim esset tollere libertatem simpliciter in nostro consensu, 
si ille non potest non esse posito aliquo, quod. non sit in potestate 
nostrae voluntatis, nec dicat ordinem aut respectum ad illam. Unde 
auxilium efficax non potest esse sine ordine ad nostrum consensum.*" 

Universitas segontina. (Siguenza) dicit sibi traditas esse has pro- 
positiones tamquam Molinae cum censura alicuius ignoti censoris: 
1. Quivis peccator sine ullo auxilio generali àut speciali, naturali aut 
supernaturali potest vincere quamcumque tentationem, quantumvis 
magna et vehemens sit. 2. Quivis peccator potest sine ullo genere 
auxilii servare omne praeceptum legis naturalis et divinae, in quantum 
est negativum. 3. Ad vincendam qualemcumque tentationem et ad 
servandum quodcumque praeceptum negativum sufficit auxilium gene- 
rale, neque necessarium est auxilium speciale. — Respondet Univer- 
sitas hane non esse doctrinam Molinae, refutat animadversiones cen- 
soris, defendit doctrinam Molinae ab omni censura. 


572. Sequuntur iudicia quinque episcoporum.  ndreas Pacheco, 
episcopus segubiensis (Segovia), ferulam censoriam adhibet et Molinae 
et Baiüesio: Molina ultra modum exaggerat vires liberi arbitrii et 
minuit necessitatem gratiae; non differt eius doctrina a semipelagia- 
nismo. Bafíes e contra ita exaggerat gratiam, ut destruat libertatem 
indifferentiae; fundamentum huius doctrinae tam malae est, quia secus 
secundum Baíües non intellegitur, quomodo actus nostri liberi subsint 
providentiae divinae. Itaque tam Baües quam Molina debent corrigere 
doctrinam suam. 

Episcopus cartagenensis generatim defendit doctrinam Baiesii et 
Zumelii et reicit doctrinam Molinae ut audacem novitatem. 

Petrus Gonzalez de Acevedo, episcopus plasenciensis, favet doctrinae 
Molinae. Proponit centum circiter obiectiones factas contra Molinam, 
et ad singulas respondet; in fine declarat Molinam theologum ortho- 
doxum et respuit omnes censuras theologicas ei ab adversariis impactas. 

Episcopus coriensis declarat opinionem Molinae non esse haeresim 
Pelagii neque sapere pelagianismum neque esse omnino haereticam 
neque errorem in fide. Nihilominus, inquit, ista doctrina se separat 
ab exercitu et vexillo SS. Patrum et theologorum et omnium catho- 
licorum, est falsa, audax, temeraria et periculosa. 

Episcopus mindoniensis (Mondonedo) censet doctrinam Molinae esse 
partim falsam partim temerariam, doctrinam autem Bafesii et Zumelii 
esse véram et catholicam. 


573. Sequntur iudicia quattuor theologorum. Magister Sierra dicit 
Molinam non esse pelagianum, Bafiesium et Zumelium non esse luthe- 


ranos neque calvinistas, putat autem a Molina negari gratiam ef- 
ficacem. 

Magister Petrus de Castro condemnat doctrinam Molinae ut falsam, 
periculosam, erroneam, blasphemam; librum Molinae esse omni modo 
prohibendum et doctrinam eius e mentibus omnium exstirpandam. 

Michad Salon O. S. Aug. in multis quidem severe reprehendit 
Molinam, sed quando venit ad proprium obiectum disputationis, ait: 
,Quod attinet ad auxilia, quibus Deus concurrit ad conversionem pec- 
catoris, iudico tam bonam et veram doctrinam Patris Molinae, ut 
eontraria mihi videatur periculosa et erronea et pertinens ad errores 
lutheranos.* Doctrina Bafesii de praedeterminatione physica vocatur 
ab eo ,sapiens haeresim Calvini*, et iterum: ,Est evidenter doctrina 
Calvini./ In fine concludit: ,Quod attinet ad concursum liberi ar- 
bitrii e£ ad auxilia, quibus Deus illud praevenit et vocat, non censeo 
bonam et securam doctrinam magistri Baües, bene vero doctrinam 
Molinae.* 

Ludovicus Coloma O. S. Aug. declarat reprobandam esse theoriam 
praemotionis physicae, cum destruat libertatem hominis et Deum faciat 
eausam peccati. In alia non inquirit. 


574. Erant igitur hae censurae satis diversae et inter se oppositae, 
Omnia scripta simul sumpta tot et tanta erant (plus minusve duo 
milia paginarum in folio), ut Bafes declararet requiri ad ea legenda 
tantum saltem duos annos, ad ea autem diligenter examinanda multo 
plures annos. 

Ad hanc igitur amplissimam materiam investigandam Clemens VIII 
instituit ,Commissionem* octo membrorum, quorum nomina opus non 
esb recensere, quia, excepto fortasse Gregorio Nufiez Coronel, plane 
ignota sunt in historia theologiae. Haec igitur commissio imprimis 
examinabat duo opera Molinae: Concordiam et Commentarios in pri- 
mam partem Summae S. Thomae (hoc ultimum opus ut prohiberetur, 
Didacus Alvarez mense iunio 1597 enixe petierat a summo pontifice). 
Prima sessio commissionis fiebat die 2 ianuarii 1598, undecima et 
ultima die 19 martii Breve sane tempus, sed censura minime am- 
bigua: Cum Molina contumeliose reiciat doctrinam S. Augustini de 
praedestinatione gratuita, eb cum eius modus conciliandi libertatem 
cum gratiae donis sit contra S. Thomam, $. Augustinum aliosque 
Patres et sapiat semipelagianismum, ,censemus e re catholica esse, ut 
liber qui inscribitur ,Concordia liberi arbitrii cum gratiae donis' etc., 
compositus a Ludovico Molina, et eiusdem doctrina prohibeatur. 
Atque idem etiam censemus de Commentariis eius in primam partem 
D. Thomae..." 

Attamen summus pontifex censuram non acceptavit, sed mandavit, 
ut res maturius expenderetur, et ut scripta ex Hispania missa exa- 
minarentur. Post octo menses ,censuerunt persistendum in censura" ; 
unus contradixerat, probabiliter Joannes Antonius Bovio, carmelita. 


Ista secunda censura finita erat die 12 martii 1599. Iam post pri- 
23* 

mam censuram in Hispania rumor huius rei spargebatur, et pro certo 
affirmabatur mox a summo pontifice condemnatum iri doctrinam Mo- 
linae. Aliter autem visum est summo pontifici. 


III. DISPUTATIONES CORAM CARDINALIBUS. 


575. Die 1l ianuarii 1599 Clemens ,VIII vocavit ad se P. Hippolytum 
Mariam Beccaria, Generalem Ord. Praed., et P. Claudium Aquaviva, 
Generalem Soc. lesu, iisque mandavit, ut se praepararent ad com- 
parendum eum suis theologis coram cardinale Madruezo, Inquisitore 
generali, et ibi suam quisque doctrinam exponerent et indicarent, quas 
difficultates in opposita doctrina sentirent. Itaque die 22 februarii 
convenerunt ex altera parte P. Beccaria cum Procuratore Ordinis et 
eum Patribus Didaco Alvarez et Raphaele de Ripa; ex altera autem 
parte P. Aquaviva cum Patribus Petro Arrubal, Michaele Vazquez, 
Christophero de los Cobos. Post brevem exhortationem cardinalis Ma- 
druzzo, declaravit P. Generalis dominicanorum ordinem suum non fovere 
ullas inimicitias contra Societatem lesu, sed solum accusare librum 
Molinae. Isto libro condemnato totum negotium fore finitum. — Opti- 
mam viam servandi pacem inter ordines religiosos hanc esse, ut se- 
querentur doctrinam S. Thomae. Respondit P. Aquaviva duas quae- 
stiones in hoe negotio esse distinguendas, causam privatam Molinae 
et causam publicam Societatis lesu cum Ordine Praedicatorum. Socie- 
tatem lesu non suscepisse defendendum librum Molinae sed solam 
suam doctrinam de modo explicandi gratiam sufficientem et efficacem, 
quae iam ante Molinae librum communis fuisset in Societate.  ,Ex- 
peditissimam rationem fore, si pars utraque brevi scripto comprehen- 
deret dilucide et sine citationibus aut rationibus suam sententiam; 
deinde separatim contrariam sententiam, quam impugnabant; tertio 
rationes, ob quas contrariam minime probarent.^ Placuit hoe con- 
silium cardinali Madruzzo. 

Proxima sessio habita est die 28 februarii 1599.  Attulit Aqua- 
viva tres schedas, quas cardinalis postulaverat, Beccaria autem unum 
tantum scriptum tradidit, quo sex propositiones Molinae impugna- 
bantur, addens sibi visum non esse conficere cetera duo scripta, cum 
unice agendum esset de doctrina Molinae. Negabat Aquaviva hanc esse 
mentem summi pontificis, qui vellet restituere pacem inter illos duos 
ordines religiosos et ad hunc finem cognoscere differentias doctrinales, 
quae essent causa discordiae. Itaque in hac sessione nihil effectum 
est, nisi ut clare manifestaretur dominicanos velle condemnationem 
libri Molinae, iesuitas velle decisionem ipsius doctrinae. 


576. Die 5 martii 1599 cardinalis creatus erat Bellarminus, quem 
voluit summus pontifex cum cardinale De Ascoli assistere cardinali 
Madrueeo in dirigendis conferentiis de gratia. Die igitur 29 martii 


II. Disputationes coram cardinalibus. 357 


proposuit Bellarminus has sex quaestiones: 1. Estne praedeterminatio 
physiea necessaria ad omnem actum moraliter bonum? 2. Quando 
liberum arbitrium male agit, numquid a Deo physice praedeterminatur 
ad entitatem realem et specificam actus? 3. Utrum gratia prae- 
veniens, distincta a sufficiente, est efficax ex se sola, et eius effi- 
cacia consistit in praedeterminatione physica, a qua liberum arbitrium 
non potest dissentire in sensu composito, an consistit potius in in- 
terna vocatione congrua? 4. Estne gratia sufficiens auxilium complete 
suffieiens sine addita praedeterminatione physica? 9. Numquid Deus 
infallibiliter cognoscit non solos actus contingentes absolutos sed etiam 
condieionate futuros? 6. Numquid ad potentiam formaliter liberam 
requiritur talis indifferentia, ut positis omnibus ad agendum praere- 
quisitis ex parte principii antecedentis possit voluntas in sensu composito 
non operari? — Dominicani negarunt se responsuros esse ad istas 
quaestiones, quippe quae formatae essent a Patribus Societatis lesu, 
cum ad cardinales attineret proponere quae definienda essent. Quare 
cum cardinalis Madruzzo similiter octo quaestiones proposuisset iesuitis, 
hi responderunt se sequi exemplum dominieanorum et detrectare 
responsum, idque eo magis, quod in iis punctum capitale controversiae 
ne tangeretur quidem. Tandem Clemens VILI decrevit, ut primi respon- 
derent iesuitae; quod et fecerunt. Disputatum est dein per aliquod 
tempus de hoc responso. Tum Madruzzo ad diem 16 maii 1599 con- 
vocavit sessionem, in qua ad tres propositiones ab ipso indicatas 
responderent, ut constaret, in quibus rebus dominicani et iesuitae dis- 
sentirent aut consentirent. 

Itaque consenserunt de septem propositionibus, ex quibus quinque 
priores à iesuitis, ceterae duae à dominicanis erant formatae: ,1. Datur 
auxilium praeveniens gratiae efficacis, per quod Deus facit, ut 
homo convertatur et pie operetur. 2. Hoc auxilium praeveniens est 
donum peculiare Dei, distinctum à sufficienti. 9. Hoc auxilium est 
intrinsecum tam intellectui quam voluntati, consistens in utriusque 
excitatione atque inspiratione, in illuminatione intellectus atque pia 
motione voluntatis. 4. Id auxilium ést supernaturale et interius 
immissum a Deo. 5. Non solum se tenet ex parte obiecti sed etiam 
ex parte potentiae. 6. Auxilium gratiae efficax est motio realis et 
antecedens applicationem voluntatis ad actum determinatum. 7. Posito 
auxilio efficaci, de quo hactenus, homo infallibiliter convertitur aut 
elicit actum, ad quem movetur." Non consentiebant de hac octava 
propositione: ,Motio gratiae efficacis est effectrix bonae voluntatis 
ac proinde ab eadem voluntate realiter distincta." ^Consensu igitur 
eatenus statuto in eadem sessione secuta est alia disputatio, quia 
iesuitae interrogabant, utrum ratio auxilii efficacis consisteret in 
physica praedeterminatione voluntatis. Ad quam quaestionem domini- 
cani, lice&. per tres horas disputantes, noluerunt dare determinatum 


responsum. 

577. lesuitae igitur die 20 maii 1599 dederunt cardinali Madruzzo 
seripbum, quo declarabant, quomodo ipsi intellegerent praedeter- 
nationem physicam, et rogabant, ut dominieani ad hoc responderent. 
Fecerunt id dominicani die 22 maii. Evitant quidem terminum prae- 
determinationis physicae, dicunt tamen efficaciam auxili divinae 
gratiae consistere in motione intrinseca et reali, quae ab aliquibus 
appellatur motio physica vel per modum causae physicae. Hanc effi- 
caciam non respicere ullam congruitatem ex parte hominis, sed esse 
causam huius congruitatis cum omnibus suis circumstantiis. Hane 
efficaciam dependere ex decreto Dei aeterno et absoluto, quo Deus 
determinet in particulari ante omnem praevisum usum bonum liberi 
arbitrii illos actus, quibus homo convertitur ad Deum, iustificatur et 
venit ad vitam aeternam. Ex hoc decreto aeterno fieri in tempore 
influxum realem in voluntatem, qua Deus voluntatem ut causa prima 
ita determinet, ut ipsa ut causa secunda libere et infallibiliter se 
determinet ad agendum et agat. Voluntatem ita determinatam non 
manere indifferentem quantum ad actum, bene vero quantum ad po- 
tentiam. Ergo in sensu composito cum efficaci motione divina re- 
pugnare dissensum voluntatis, etsi semper posset, si vellet, dissentire. 

Dein postularunt dominicani, ut iesuitae exponerent, in quo secun- 
dum ipsos consisteret efficacia gratiae. Responderent iesuitae die 
28 maii 1599 quinque propositionibus, quibus inter alia haec statuun- 
tur: Efficacia auxilii gratiae non consistit in qualitate vel motione, 
quae physice praedeterminet voluntatem, ita ut cum ea dissensus 
voluntatis coniungi non possit; sed consistit in supernaturalibus ac 
congruis Dei excitationibus et inspirationibus, quibus Deus intellectum 
illuminat et voluntatem inclinando et persuadendo movet ea ratione, 
qua videt ei congruere, ut vocantem non respuat. Unde haec effi- 
cacia praeter internam suam vim supernaturalem necessario etiam re- 
quirit£, u& homini tribuatur in illis cireumstantiis, in quibus Deus videt 
eum infallibiliter cooperaturum esse. Praeter hane gratiam non 
requiritur alia motio physica praeveniens, quae sit complementum 
actus primi, sed solum requiritur gratia adiuvans et cooperans, quae 
ut causa principalis simul cum libero arbitrio determinationem efficiat. 
— Hisce igitur id saltem effectum erat, ut status quaestionis ab 
utraque parte clare esset expositus. Sed totus hic processus negotii 
dominicanis summopere displicuit. 


578. Quare die 10 iunii 1599 dominieani cardinalibus tradiderunt 
expostulationem, qua iesuitas vehementissime accusabant doli et 
astutiae; nam eum unice agendum esset de doctrina Molinae, iesuitas 
semper deflexisse ad alias quaestiones. ,Dicunt profecto se ex libris, 
seriptis ac thesibus in Hispania et Romae editis quinque illas collegisse 
propositiones, quibus cupiunt nos responsum dare. At professi forsan 
sumus nos tueri quae Fratrum quisque Pradicatorum legat, scribat, 

dictet et litterariis congressibus exponat?" Die 24 iunii responde- 
runt iesuitae negantes agendum esse de libro Molinae, cum ageretur 
potius de concordia inter utrumque ordinem restituenda. Cum summus 
pontifex disputationem in Hispania ortam ad suum tribunal revo- 
casset, utique consideranda esse ea, quae in Hispania acta essent. 
Cur dominicani iterum iterumque ad librum Molinae redirent? Sinerent 
Molinam et Baiesium inter se disputare, et potius cum iesuitis coopera- 
rentur ad pacem inter utrumque ordinem religiosum restaurandam. 
lesuitas exposuisse doctrinam Societatis lesu de efficacia gratiae, 
dominieanos autem rogatos, ut ipsi quoque exponerent doctrinam 
Ordinis Pradicatorum, dixisse ,non posse se explicare sententiam 
religionis, quia essent consulendi doctores variarum provinciarum. 
Ad quod dominicani responderunt: ,Verissime; neque enim Magister 
Generalis Praedicatorum arbitratu suo unam doctrinam determinatam 
toti suae religioni praescribit, neque eiusdem ordinis Universitates 
super his materiis consulendi occasio et tempus oblata fuere." Ergo 
illa aetate non constabat theoriam praedeterminationis physicae esse 
doctrinam Ordinis Praedicatorum. Reliqui menses anni 1599 con- 
sumpti sunt conscribendis propositionibus, obiectionibus, responsioni- 
bus, quibus nullus progressus in re ipsa fiebat. 


579. Die 20 aprilis 1600 mortuus est cardinalis Madruzzo, et paulo 
post cessarunt illa colloquia inter dominicanos et iesuitas. lterum 
renovata est quaestio de libro Molinae, iterumque prolata censura 
prius facta; sed propositiones damnandae contractae sunt ad viginti. 
lesuitae ostendebant Molinae imponi doctrinas, quas numquam docuisset. 
Habitae sunt coram ,Commissione" disputationes usque ad diem 
7 maii 1601. Die 5 decembris traditum est pontifici iudicium commis- 
sionis, quae censebat ,persistendum in censura^, et censores rogarunt, 
ut pontifex cito negotium fmiret. Sed pontifex negavit se causam 
decisurum esse re non diligentissime examinata. Conquesti sunt 
iesuitae, quod adversarii multa scripta occulte contra jesuitarum doctri- 
nam censoribus tradidissent et sibi facultatem respondendi impedivis- 
sent. Iussit igitur Clemens VIII haec scripla communicari cum 
iesuitis. Erant autem 138 paginae in folio sub titulo: ,Animad- 
versiones Patrum Praedicatorum circa responsiones Patrum Societatis." 
Scripserunt igitur iesuitae refutationem, in qua statim de prima animad- 
versione haec annotant: ,In hac animadversione Dominicani Patres 
tam multa sine fundamento veritatis dicunt, ut satis ostendant minime 
se putasse futurum, ut animadversiones istae, quas, nobis insciis, 
suggesserunt censoribus, venirent ad nostras manus, id quod postea 
Sanctissimi Domini nostri aequissimo mandato praeter illarum | ex- 
spectationem accidit." 

IV. DISPUTATIONES CORAM SUMMO PONTIFICE. 


580. Clemens VIII, cum intellexisset hac via ad finem controversiae 
veniri non posse, iussit praepositos utriusque ordinis eligere theo- 
logos, qui se praesente disputarent de re controversa. Hoc erat 
initium ,Congregationis de auxilis^. Prima sessio habita est die 
20 martii 1602. Secunda sessio facta est 8 iulii; omnino sub Cle- 
mente VIII habitae sunt sessiones 68, sub Paulo V 17. Sed quid in 
illis actum sit, cum certitudine non constat. ,Acta^ quidem ediderunt 
Penna, Lemos, Coronel; sed his ,Actis* declaravit Innocentius X 
nullam omnino fidem habendam esse^ (cf. Denzinger-Bannwart, En- 
chiridion n. 1097). Ceterum etiam difficillimum foret brevi compendio 
comprehendere quae in omnibus illis congregationibus disputata sunt. 
Cum vero nullus finis harum disputationum propinquus videretur, 
gubernium civile hispanicum urgere coepit Clementem VIII, ut tandem 
aliquando quaestionem decideret. Voluit quidem pontifex brevi rem 
definire; sed Bellarminus ei et aliis praedixit numquam id futurum 
esse. Veridicum vaticinium eventus probavit; mense enim martio 1605 
mortuus est summus pontifex re infecta, et post brevissimum ponti- 
ficatum Leonis XI mense maio electus est Paulus V, qui iam antea 
congregationibus de auxiliis interfuerat. 

Tam dominieani quam iesuitae novo pontifici tradebant vania 
scripta, quibus sententiam suam exponebant et obiectiones factas 
solvebant. Die 14 septembris denuo habita est sessio, cui intererant 
inter alios cardinales Bellarminus et Du Perron. Lectis aliis scriptis 
propositae sunt a Bellarmino 14 propositiones, quibus exponebatur 
doctrina S. Augustini de gratia. De qua re disputatum est die 
20 septembris. Sed cum pontifex perspexisset, quam prolixae forent 
disputationes, si tali modo procederetur, iussit ut aliis omissis in 
proxima sessione ageretur de praemotione physica. Disputatum est 
de hac re die 12 octobris, die 26 octobris, die 9 novembris, die 
15 decembris 1605, die 12 ianuarii, die 15 februarii, die 22 februarii 
1606. Hic erat finis disputationum inter dominicanos et iesuitas. 


981. Dein Paulus V mandavit, ut singuli consultores scriberent, quae 
propositiones essent definiendae et quae damnandae, quae esset dif- 
ferentia inter opiniones catholicorum et inter errores haereticorum 
recentium, numquid conveniret edere bullam et definire doctrinam, 
quibus terminis concipiendum esset hoc documentum. Sed cum loco 
brevis compendii recepisset ultra quingentas paginas in folio, summus 
pontifex iussit convenire ,Commissionem* et dicere, quid faciendum 
esset. Rursum institerunt condemnandas esse aliquas propositiones 
Molinae. Restitit, Joannes Antonius Bovio, episcopus melphictensis 
(Molfetta), qui tradidit speciale scriptum, quo exponebat sibi quidem 
videri falsam doctrinam praedeterminationis physieae, nihil tamen 

pro tempore esse definiendum, cum hoc non posset fieri sine damno 
alterutrius ordinis religiosi. Inde a temporibus S. Augustini multos 
Patres et theologos scripsisse de gratia efficaci, nullum ex iis effi- 
eaciam posuisse in praedeterminatione physica, usquedum Baies eam 
docuisset. S. Augustinum plus quam centum variis locutionibus uti 
ad explicandam gratiam contra Pelagium, nihilominus ne semel qui- 
dem dicere gratia praedeterminari voluntatem nostram. Suadet igitur 
Bovio, ut dicatur, quomodo opiniones catholicorum differant ab errori- 
bus haereticorum, ut in bulla, si quae fiat, sola principia inconcussa 
doctrinae catholicae proponantur, ut nulla mentio litium inter ordines 
religiosos fiat, ut disputationibus theologorum relinquantur ea, de 
quibus Deus nihil clare manifestaverit in ecclesia. 


589. Die 28 augusti 1607 Paulus V convocavit novem cardinales et 
eorum vota de re tamdiu agitata postulavit. Unus cardinalis De 
Ascoli censuit faciendam esse definitionem, damnandas esse 42 pro- 
positiones Molinae, in bulla ita loquendum esse de praedeterminatione 
physica, ut iesuitae non nominarentur. Duo cardinales Giuri et Bian- 
chetto fatebantur sibi placere sententiam dominicanorum, sed causam 
diligentius exarhinandam esse. Pinello dixit caput controversiae dili- 
gentius examinandum esse, interim Constitutione aliqua posse definiri 
aliquot propositiones, quae nec difficultatem nec periculum haberent. 
Arrigone: non suspendendum esse librum Molinae neque certas pro- 
positiones definiendas esse. Bellarmino: Opinionem praedeterminationis 
physicae esse Calvini et Lutheri, etsi Patres Praedicatores excusandi 
essent; bullam edi posse, qua certae propositiones, de quarum falsitate 
inter utrosque constaret, condemmarentur, difficiliores autem omitte- 
rentur. Perrone: Opinionem praedeterminationis physicae libentissime 
acceptatum iri ab haereticis; iesuitarum doctrinam longe abesse a pe- 
lagianismo; potius librum Bafüiesii quam Molinae esse condemnandum; 
ceterum optime negotium procrastinari et sopiri. Buffalo: Alterutram 
partem esse definiendam, aut certe declarandum utramque sententiam 
esse probabilem. S. Eusebio: Si haeretica esset alterutra opinio, 
id placere definiri; sin autem, rem sini et dimitti. — Itaque ex car- 
dinalibus unus stetit pro praedeterminatione physica, duo in eam in- 
clinabant, duo eam reiciebant, quattuor erant indifferentes. 

Paul V dixit sibi non videri adesse necessitatem quicquam de- 
finiendi; doctrinam dominicanorum differre a Calvino, et doctrinam 
iesuitarum a Pelagio; non placere edere Constitutionem de iis, quae 
extra controversiam essent, totum negotium differendum esse ad aliud 
tempus. Si ageretur de malis quibusdam propositionibus, posse Sanc- 
tum Offieium in earum auctores animadvertere, Censores et oratores 
posse discedere. 


583. Die 5 septembris 1607 ad praepositos Generales Ordinis Prae- 
dicatorum et Societatis Iesu missum est decretum, quod P. Aquaviva 

his verbis promulgavit: ,In negotio de auxiliis facta est potestas à 
summo pontifice cum disputantibus tum consultoribus redeundi in 
patrias aut.domos suas; additumque est fore, ut Sua Sanctitas de- 
clarationem et determinationem, quae exspectabatur, opportune pro- 
mulgaret. Verum ab eodem SS. Domino serio admodum vetitum est, 
in quaestione hac pertractanda, ne quis partem suae oppositam aut 
qualificaret aut censura quapiam notaret. Ad haec tam nostris quam 
dominicanis Patribus iniunctum, ut severa castigatione plecteretur, 
quicumque adversus hane legem deliquisset, quam vult modis omnibus 
servari. Quin optat etiam, ut verbis asperioribus amaritiam animi 
significantibus invicem abstineant." 

Studuerunt quidem dominieani per regem Hispaniae urgere sum- 
mum pontificem, ut illa promissa declaratio et determinatio mox fieret. 
Ad quod Paulus V inter alia respondit: ,Rem dilatam esse... quod 
utraque pars congruat cum veritatis catholicae capitibus, doceatque 
Deum gratiae suae efficacia nos ad agendum excitare et facere de 
nolentibus volentes et flectere et immutare hominum voluntates, de 
qua re in hac causa agitur; discrepent autem explicandi modo, cum 
Praedicatores dicant eum praedeterminare voluntatem nostram phy- 
sice, hoc est realiter et efficienter, contra Iesuitae teneant eum id 
facere congrue et moraliter; harum autem opinionum et unam et 
alteram posse defendi.^ Quia tamen in Hispania rursum acerrimae 
contentiones ortae erant, summus pontifex die 1 decembris 1611 de- 
creto S. Officii prohibuit libros in materia de auxiliis, etiam sub prae- 
textu commentandi S. Thomam aut alio modo, imprimi, quin prius 
S. Inquisitioni propositi fuissent. Quod decretum bis renovatum est 
sub Urbano VIII. Postea vero cum Thomae de Lemos O. Pr. opus, 
quod inscribitur ,Panoplia gratiae", sine permissu Inquisitionis Romae 
vendi coeptum esset et libere spargeretur, etiam alii theologi tractatus 
de auxiliis gratiae ediderunt non reclamante auctoritate ecclesiastica, 
et ita illae prohibitiones in desuetudinem abierunt. 


584. Itaque defendere licet vel praedeterminatianismum vel congruis- 
mum. in explicanda efficacia gratiae, modo fiat sine censura theologica 
oppositae doctrinae. Disputatum iam est de hac re per multa saecula, 
sed quam remoti simus a componenda lite, omnes norunt. Etiam inter 
eos, qui se studiosos S. Thomae discipulos prefitentur, opiniones di- 
versae circumferuntur. Ita e. g. N. del Prado O. Pr. in opere de gratia 
et libero arbitrio a. 1907 censet se tam clare demonstrasse prae- 
determinationem physicam. doceri à S. Thoma, ut nisi hac doctrina 
supposita, sit conatus desperatus intellegendi ,Summam theologicam". 
Nihilominus a. 1911 4. Wagner, qui non minus Molinae adversarius 
quam S. Thomae addictus est, in libro qui inscribitur ,De gratia suf- 
fieiente*, dictis S. Thomae diligenter examinatis, venit ad has con- 
clusiones: ,D. Thomas praedeterminantem motionem Dei saltem quoad 

peccata nobis negare videtur. Quod si conceditur, rationes statuendae 
lalis praedeterminationis etiam pro actibus bonis evanescunt, cum 
earum bonitas etiam alio modo sufficienter in primam causam reduci 
possit. Sed etiam quoad actus bonos D. Thomas hane motionem prae- 
determinantem non concedere nobis videtur^ (p. 284). Similiter alii 
theologi, qui ultimis annis de gratia scripserunt, plerique praedeter- 
minationem physicam reiciunt. 

His igitur rebus ostenditur, quam inanis esset labor, si quis theo- 
logus omnes quasi vires vellet. consumere in confirmanda aut im- 
pugnanda alterutra sententia. In cursu quidem theologiae haec quaestio 
suo loco tractanda est. Sed extra scholam hae nostra aetate sunt 
aliae doctrinae multo maioris momenti, ad quas defendendas omnes 
theologos catholicos conspirare convenit; et sunt errores periculosis- 
simi, in quibus evertendis milites ecclesiae omnes consociare foedus 
debent. Pro sancta Dei civitate in hac terra militante ibi maxime 
unitis viribus pugnandum est, ubi hostium impetus gravius urget. 
Pace obtenta &d amicabilia intra muros certamina redire licebit. 


INDEX ALPHABETICUS. 


(Indicantur numeri marginales.) 


A. 


Actus imperfecti et perfecti 98 55; — 
actus twm indeliberati twm deliberati 
inter gratias actuales numerandi sunt 
97 sqq. — Actus naturaliter honesti: 
errores varii circa necessitatem gratiae 
actualis ad actus honestos ordinis natu- 
ralis 113 sqq; — potest homo sine au- 
xilio gratiae actus naturaliter honestos 
ponere 120 sqq. — Actus salutares quid 
sint 11; — affectiones variae in volun- 
tate possunt salubriter movere 24 sqq; 
— gratia vires confert ad salutariter 
agendum 45 sqq; — quid sit principium 
proximum actus salutaris 63 sq; — ad 
omnem actum salutarem interna gratia 
est absolute necessaria 92 sqq; — etiam 
homo Mhabitibus supernaturalibus in- 
structus ad omnem actum salutarem 
indiget auxilio gratiae actualis 109 sqq. 
— Actus supernaturalis: num homo 
habens gratiam  excitantem indigeat 
novo auxilio supernaturali in actu primo 
ad eliciendum actum deliberatum super- 
naturalem 42 sq; — actus supernatu- 
rales ponuntur et a Deo et ab homine 
60 sqq; — actus supernaturales sunt 
supernaturales quoad substantiam 66; 
— pum actibus supernaturalibus re- 
spondeat obiectum supernaturale 69 sqq. 
— Actus, ut sit meritorius, debet esse 
moraliter bonus 400 — et ab actuali 
gratia et aliquo modo ex motivo fidei 
procedere 401 sqq. 

Adami gratia 104 sqq. 

Adiutorium sine quo mon et adiutorium 
quo apud S. August. 103 sqq. — Ad- 
jutorium ,sine quo non' non est gratia 
ex natura sua mere sufficiens 105 sq 
— ]ansenii doctrina de hac re 219. 

Adoptio divina in filium per gratiam 
sanctificantem 947 sq. — De causa 
formali filintionis adoptivae 949 sqq. 


Alexander VII damnat iansenistas et epi- 
scopis ac clericis Galliae praescribit 
iuramentum 118. 

Alexander VIII damnat propositiones quas- 
dam iansenistarum 135; — item de 
gratia sufficiente 226; paganis, 
judaeis, haereticis non deesse gratiam 
sufficientem 303. 

Alvarez, Didacus, inter gratias actuales 
enumerat actus indeliberatos voluntatis 
31; — gratiam praevenientem non esse 
actum formaliter vitalem 50; — de 
gratia sufficiente 2299 sq 235; — de 
conexione infallibili gratiae cum libero 
arbitrio 244 sqq; — de sensu com- 
posito et diviso 247. 

Ambrosius, S.: gratia sanctificans homi- 
nem divinae naturae efficit consortem 
308 389; — bonis operibus vere mere- 
mur apud Deum 390. 

Angelus: Deus veterem legem Moysi an- 
nuntjavit per angelos 460 sqq. 

Antoine: quid molinistae concedant, quid 
negent in quaestione de gratia efficaci 
260; — gratia efficax est simul repu- 
diabilis et absolute infallibilis 288. 

Aquaviva, Claudius, S. J : num reiecerit 
doctrinam P. Molinae de efficacia gra- 
tiae 290 5795. 

Arausicanum Il: de conceptu gratiae ac- 
tualis 11; —- de illuminatione mentis 
et inspiratione voluntatis 17 20; — 
numerat inter gratias actus quosdam 


deliberatos 33; — ordinem supernatu- 
ralem transcendere omnem potentiam 
naturalem 70; — de necessitate gratiae 


contra semipelagianos 100; — requiritur 
absolute et physice gratia interna 102; 
— de necessitate gratiae in homine 


habitibus  supernaturalibus — instructo 
110 sq; — de necessitate gratiae ad vi- 
tanda peccata 152; — posse hominem 


sine speciali privilegio permanere in 
statu gratiae 183; — gratia non debetur 
ulli exigentiae naturali 198; — neque 

meritis naturalibus 203; — non potest 
homo naturaliter precibus impetrare 
gratiam 205 — neque sine gratia se 
positive disponere ad gratiam 208; — 
datur gratia vere et pure sufficiens 
225; — debetur merces bonis operibus 
391; — vetus lex nullam conferebat 
gratiam internam 498. 

Athanasius, S.: omni peccato mortali amit- 
titur gratia sanctificans 378 ; — de gratia 
adoptionis 348. 

Augmentum gratiae: gratia non est in 
omnibus aequalis, sed semel accepta 
augeri potest 378 sqq; — num sine 
ullo limite augeri possit 380; — ho- 
mineg communiter longe maiorem gra- 
liam assequi possunt quam reapse as- 
sequuntur jb.; — num maior gratia 
habitualis augeat meritum actus 417. 
,Augustinensesí: de sensu verborum 
S. Paui ad Rom 2, 14 148; — de 
gratuitate gratiae actualis 195; —  effi- 
caciam gratiae explicant per praedeter- 
minationem moralem 271; — eiusmodi 


doctrina non est apta ad illam effica- | 


ciam explicandam 272 sqq. 


Augustinus, S.: Gratia actualis. Natura: | 


est donum gratis datum 4; — etiam 
naturalia dona possunt vocari gratia 5; 
— gratia exigentiam naturae superat 
et omne debitum excludit 6; — de 
illustratione intellectus 16; — de in- 
spiratione voluntatis 21; — Deus vocat 
etiam beneficiis naturae 25; — gratia 
praecedit deliberatum motum voluntatis 
29; —- actus gratiae actualis fiunt in 
nobis sine nobis 30: —- inter gratias 
numerat quosdam actus deliberatos 33; 
— omnem salutarem motum voluntatis 
solet vocare caritatem 34; — de gratia 
excitante et adiuvante 36; — de gratia 
operante et cooperante 37; — de gratia 
praeveniente et subsequente 38; — de 
causalitate gratiae morali 46; — actus 
gratiae est actus vitalis 53; — quo- 
modo gratia sit in nobis sine nobis 54; 
— actus supernaturales ponuntur a Deo 
simul et ab homine 62; — libertas per 
gratiam non tollitur 65. — Necessitas: 
de Pelagio eiusque doctrina 78 sqq; — 
de Coelestii haeresi 80 sqq; — contra 
Iulianum, eclanensem episcopum 85 sq; 
-— contra semipelagianos 88; — de 
necessitate gratiae ad opera salutaria 
92 sqq; — etiam ad initium fidei et 
desiderium salutis gratia necessaria 
est 97 sqq; — et quidem requiritur 
gratia interna 101; — quae necessi- 


tas est absoluta et physica 102; — | 


distinguit adiutorium quo et sine quo 
non 108 sqq; — Adamo opus non erat 
ad superandam imbecillitatem impetrare 


| 
l 

gratiam oratione 106; — admittit gra- 
tiam ,versatilem* bafiesianorum 107; — 
de necessitate gratiae in homine habi- 
tibus supernaturalibus instructo 109 
111; — potest homo sine auxilio gra- 
tiae actus naturaliter bonos ponere 122; 
— difficultas quaedam ex eius doctrina 
exsurgens 123 ; — reddit rationem huius 
potentiae naturalis 125; — non omnia 
opera peccatoris aut infidelium sunt pec- 
cata 196 sq; — de triplici caritate 25. ; 
— de sensu verborum Atom 2, 14 141; 
— quomodo peccatum sit, quidquid non 
est ex fide et caritate 145; — legem 
sive mosaicam sive naturalem sine ad- 
iutorio gratiae nihil producere posse 
nisi mortem 152; — hominem sine 
auxilio gratiae non posse vincere omnes 
ientationes graves 161 163 169; — ad 
superandas tentationes requiri gratias 
actuales 171; — de gratia habituali 
178 837; — de necessitate gratiae ad 
actus honestos ordinis naturalis 179 sq ; 
— de perseverantia finali 185 sqq; — 
qui accepit donum perseverantiae, im- 
peccabilis factus est 192; — nemo sine 
speciali revelatione scire potest se esse 
perseveraturum ib. — Gratwitas: gratia 
non debetur ulli exigentiae naturali 
198; — in natura non est nisi capa- 
citas quaedam recipiendi motum di- 
vinum 200; — homo non potest mereri 
gratiam merito naturali 208 sq; — 
neque naturaliter precibus impetrare 
205. — .Efficacia: de delectatione gra- 
tiae 219; — datur gratia sufficiens 
2294 sqq 297; — ex duobus homini- 
bus habentibus aequalem gratiam unus 
potest consentire, alter dissentire 239; 
-— de gratia efficaci 242c; — non 
semper sequimur maiorem delectationem 
indeliberatam 274; — eius doctrina de 
efficacia gratiae 276 sqq. — Distributio: 
nemo, dum in hac vita degit, est tam 
obduratus in malo, ut non habeat gra- 
liam, saltem remote sufficientem, ad 
salutem assequendam 297 ; — Deus omni 
homini saltem concedit gratiam orandi 
299; — infidelibus non denegat gratiam 
sufficientem ad salutem 302. 

Gratia sanclificans eb caritas sunt 
realiter idem 319; — delet peccata 
9827; — est adoptio 348; — de requi- 
sitis ad iustificationem 358; — non suf- 
ficit sola fides 3955; — certitudo omni- 
moda de statu gratiae non debet haberi 
3967; — omni peccato mortali amittitur 
gratia 973; — et quidem solo peccato 
mortali 376. 

Meritum hominis apud Deum repeti 
debet ex Dei ipsius fidelitate 386; — 
ad meritum requiritur liberum arbitrium 

9897 — et motivum fidei 406 409; — 
homo non potest sibi de condigno me- 


reri primam gratiam 419; — homo 
iustus non potest de condigno mereri 
perseverantiae donum 425; — sed tan- 


tum suppliciter impetrare 426; — iustus 
aliis mereri potest de congruo 431; — 
peccator de congruo mereri potest gra- 
tiam sanctificantem 432. 

Legis tum veteris tum novae auctor 
est Deus 456; — Deus veterem legem 
Moysi annuntiavit per angelos 462; — 
finis ultimus veteris legis erat bonum 
spirituale populi israelitici 476 478; 
— in lege vetere multae fuerunt figu- 
rae futurorum 487; — de sacrificiis 
iudaeorum 494; — vetus lex nullam 
conferebat gratiam internam 498; — 
attamen hominibus sub lege viventibus 
non deerat gratia ad legem salutariter 


servandam 501; — de cessatione legis 
veteris 509 518; — rationes, ob quas 
ecclesia coeperit servare diem domini- 
cam 515; — de apostolorum agendi 
ratione quoad observantiam legis caeti- 
monialis 525 sqq. — Novae legis prae- 
cepta vere obligant 538; — lex vetus 


fuit litteris conscripta, lex nova vero 
cordibus impressa 596. 
Auxilia: Disputationes de auxiliis gratiae 
562 sqq. 
B. 


Baius, Michael, quis fuerit, eiusque error 
fundamentalis circa ordinem supernatu- 
ralem 114 sq; — propositiones damnatae 
121 125 198 141; — de gratia sancti- 
ficante 308; — ad meritum non requiri 
statum gratiae 415. 

Baiües: sensus axiomatis: facienti quod 
est in se Deus non denegat gratiam 
219; — de gratia sufficiente 231; — 
de doctrina dominicanorum et iesuita- 
rum 567. 

Basilius, S., de gratia habituali 308. 

Bellarminus, card. Robertus: Deus non 
necessitat voluntatem 258 sq; — num- 
quam reiecit Molinae doctrinam de effi- 
cacia gratiae 290 nota 568 576. 

Bernardus, S. de gratia excitante et ad- 
iuvante 36; — gratia est in nobis sine 
nobis 54; — omni peccato mortali amit- 
titur gratia 973; — ad meritum re- 
quiritur liberum arbitrium 397. 

Berti: gratiam consistere in caelesti qua- 
dam delectatione 271. 

Billuart: gratias actuales consistere in 
actibus non vitalibus 50; -— de gratia 
sufficiente 229 sqq; — de sensu com- 
posito et diviso 248; —- in qua re sit 
differentia inter molinismum , et. con- 


gruismum (doctrinam Suaresii) 289 290. 

Bonaventura, S.: quo auxilio divino homo 
indigeat ad superandas tentationes 169. 


C. 


Caerimonialia praecepta veteris legis ha- 
bebant triplicem sensum figurativum 
488; — quae capita complectebantur 
491; — constituebant magnam imper- 
fectionem 492 sq; — finis horum prae- 
ceptorum 494; — abrogata sunt per 
oeconomiam christianam 508; — immo 
eorum observatio mortifera facta est 
519 sqq; — ne ecclesia quidem potest 
permittere eorum usum 522; — de apo- 
stolorum agendi ratione in observandis 
caerimonialibus praeceptis 528 sqq; — 
quo tempore legalia coeperint esse 
mortifera 599; — praecepta caerimo- 
nialia novae legis a Christo Domino in- 
stituta, non sunt nuda signa 5539. 

Caietanus de sensu axiomatis: facienti 
quod est in se Deus non denegat gra- 
tiam 212. 

Calvinus de effectibus gratiae sancti- 
ficantis 325; — hominem sola fide iusti- 
ficari 352; — erravit circa meritum 
bonorum operum 387. 

Caritas: triplex caritas distinguitur 136; 

virtus infusa caritatis probabilius 

est realiter distincta a gratia sancti- 
ficante 318 sq. 


|! Carthaginense plenarium vide Milevitan. II. 


Catechismus Romanus: esse gratiam sancti- 
ficantem 308; — quae describitur 324 ; 
— de abrogatione legis veteris 511; — 
diem dominicam loco sabbati ab ecclesia 


institutam esse 515; — de cessatione 
veteris legis 518. 
Causalitas gratiae: moralis 46; — phy- 


Sica 47 sqq. 

Cephas reprehensus a. Paulo, quia gentes 
cogebat iudaizare (Gal 2, 11 sqq) 530; 
— constans traditio inde ab apostolicis 
temporibus est hunc Cepham fuisse Pe- 
trum 531 sqq; — $. Petrus secundum 
epistulam ad galatas nequaquam erro- 
rem docuit 535. 

Certitudo de statw gratiae haberi non potest 
nisi moralis 3677 8qq. 

Charismata exéraordinaria num sint, quid 
sint, quibus communiter dentur, quae sit 
eorum natura 484 sqq. 

Chrysostomus, S. Joannes, de necessitate 
gratiae ad opera salutaria 95; — item 
ad initium fidei et desiderium salutis 
99; — datur gratia sufficiens 224; — 
de gratia adoptionis 348; — infidelibus 
Deus non denegat gratiam sufficientem 
ad salutem 302; — gratia sanctificans 
delet peccata 327 ; — Deus veterem legem 
Moysi annuntiavit per angelos 462. 

Clemens VIII et causa Molinae 566 sqq 580. 

Clemens XI damnat iansenistas 118 sq; 
— damnat propositiones Quesnelli de 
distributione gratiae 3083. 

Coelestinus I commendat doctrinam S. Au- 
gustini 10; — de inspiratione voluntatis 
20; — de causalitate physica gratiae 
47; — de necessitate gratiae ad opera 
salutaria 96; — neminem sine gratia 
posse diu servare totam legem natu- 
ralem 152; — ad superandas tentationes 
requiri gratias actuales 171. 

Coelestius, discipulus Pelagii et eiusdem 
haeresis assertor 74 ; — patria et studia 
80 sqq; — condemnatur 82 84. 

Complutensis Universitas de gratia efficaci 
570. 

Coneupiseentia vocatur peccatum 148; — 
est ratio, cur homo sine gratia non pos- 
sit diu servare integram legem 150 sqq. 

Confessio Augustana de effectibus gratiae 
habitualis 325; — de dispositionibus ad 
gratiam sanctificantem recipiendam re- 
quisitis 852. . 

Confirmatio i» gratia: perseverantia finalis 
dici potest quaedam voluntatis confir- 
matio in bono 191. 

Congruisinns (doctrina Suaresii) et molinis- 
mus: differentia inter utrumque 289 sq. 

Congruitas gratiae: efficacia gratiae eo 
explicatur, quod Deus dat homini talem 
gratiam, qualem scit esse congruam, ut 
homo libere consentiat 281 sqq. 

Consilia veteris legis quae et cuius generis 
fuerint 495. 

Consortium divinae naturae: gratia sancti- 
ficans hominem sensu vero divinae na- 
turae efficit consortem 338 sqq; — quo- 
modo gratia sanctificans sit participatio 
naturae divinae 341 sq; — cum gratia 
sanctificante homo accipit virtutes in- 
fusas 8498; — et per eam recte dispo- 
nitur in ordine moralitatis et sancti- 
tatis 944; — magisque in eo perficitur 
imago Dei 345. 

Contenson: disputatio de efficacia gratiae 
non necessario cohaeret cum quaestione 
de concursu naturali 268. 

Cornely, Eudolphus, S. J., exponit verba 
Rom 2, 6 7: ,reddet unicuique secun- 
dum opera eius" 404. 

Cyprianus, S., de gratia inspirationis 20. 

Cyrillus Alexandrinus, S., docet gratiam 
illuminationis 16; — gratia non debetur 
ulli exigentiae naturali 198; — gratia 
sanctificans hominem consortem efficit 
divinae naturae 808 339; — Deus ve- 
terem legem Moysi annuntiavit per an- 
gelos 462; — vetus lex solis israelitis 
data 466. 

Cyrillus Heros. S., de gratia habituali 
308 337. 

D. 


David, Emer., de obiecto formali actus 
supernaturalis 71. 

Decalogus: quomodo praecepta eius distri- 
buta fuerint in duas tabulas 472; — 
quamvis per se contineat moralia prae- 
cepta, habet tamen admixtum aliquid 
de praecepto caerimoniali 473; — quo- 
modo eius praecepta obligent in novo 
testamento 511. 

Deleetatio gratiae quid sit apud S. Augu- 
stinum 33 219; — delectatio suwper- 
naturalis (caelestis) augustinensium 271; 
— falsa esse probatur 272 sqq; — 
delectatio victrir quae dicatur 219; — 
doctrina Iansenii et aliorum de delecta- 
tione victrice et de necessitate gratiae 
220 sqq. 

Deus non deserit, nisi deseratur 226 237; 
— est primus motor 249 nota. 

Diospolitana synodus contra errores Pe- 
lagii 83. 

Discretio spirituum est charisma extra- 
ordinarium 446. 

Dispensatione8 a praeceptis secundariis 
legis naturae continebantur aliquae in 
vetere lege 496; — quas Christus ab- 
rogavit 552; -—- dispensatio 2m Jege 
Christi 547 sq. 

Distributio gratiarum 291 sqq. 

Dominicae diei ooservantia num ex iure 
divino successerit sabbato 515. 

Dominium Dei non postulat praedetermi- 
nationem physicam 285. 

Dona extraordinaria num sint, quid sint, 
quibus dentur etc. 434 sqq. — Vide: 
Gratia gratis data. — Dona naturalia 
possunt vocari gratia 5. — Dona super- 
naturalia nomen gratiae potiore iure 
merentur 6. 

Donum Zinguarum quot modis concipi possit 
448; — num et quo sensu apostoli lo- 
cuti sint variis linguis die Pentecostes 
444. 

Dummermuth de infallibili efficacia gra- 
liae 244. 

Duo habentes aequalem gratiam ea non 
aequaliter utuntur 239 sqq 563 565; — 
irahentes. unam navim quomodo cum 
concursu comparentur 270. 


E. 


Effieacia gratiae: de gratia sufficiente 
217 sqq. — Vide: Gratia sufficiens. — 
De gratia efficaci 242 sqq. — Vide: 
Gratia efficax. 

Eleetio unius prae alio 287. 

Epiphanius, S.: auctor veteris legis est 
Deus 456; — Christus Dominus abro- 
gavit legem sabbati 514. 

Esparza de libertate ad meritum requi- 
Sita 399. 

Eugenius lV: caerimonias veteris legis 
nunc factas esse mortiferas 521 598. 
Eusebius: Deus veterem legem Moysi 

annuntiavit per angelos 462. 
Excellentia multiplex novae legis prae 
vetere 561. ; 


F. 


Faeienti quod est in se Deus non denegat 
gratiam': quomodo sit intellegendum 
210 sqq 

Fereira, Barth., de libro Molinae 562. 

Fides: quod non est ex fide, peccatum 
est 144 sqq; — fides dogmatica quid 
intellegatur 361; — est ad iustificatio- 
nem necessaria 362 sq; — fides fidu- 
cialis lutheranorum 352 364 sqq; — 
quo sensu fides sufficiat ad iustificatio- 
nem 354 sq; — protestantes ipsi non 
credunt suam doctrinam 368. 

Filiatio adoptiva supernaturalis eiusque 
causa formalis 347 sqq. 

Florentinum: eundem Deum esse veteris 
et novae legis auctorem 457. 

Franeiseus Saesius, S.: facienti quod est 
in se Deus non denegat gratiam 214; 
— fieri potest, ut ex duobus hominibus 
habentibus aequalem gratiam, unus con- 
sentiat, alter dissentiat 941. 

Fulgentius, S., docet gratias illuminationis 
16; — potest homo sine auxilio gratiae 
actus naturaliter bonos ponere 122; — 
verba S. Pauli ad Eom 2, 14 non posse 
applicari ad gentiles 141. 


G. 


Gazzaniga de gratia sufficiente 229 sq; 
— disputatio de efficacia gratiae non 
supponit praemotionem physicam in 
ordine naturali 268. 

Gelasius, Papa: Adamo opus erat ad 
superandam imbecillitatem impetrare 
gratiam oratione 106. 

Gennadius de luliano eclanensi episcopo 
85. 

Gloria caelestis datur ut merces bonorum 
operum 338 sq 422; — bona opera 
gloriam caelestem merentur de con- 
digno 394; — ad hoc quid requiratur 
ex parte actus 397 sqq; — et ex parte 
status 413 sqq; — augmentum gloriae 
est obiectum meriti 423. 

Gonet de infallibili efficacia gratiae 244. 

Goundin de gratia sufficiente 230. 

Gratia actualis. Natura: cur dicatur 
actualis 11 sqq; -—- gratiae actuales 
consistunt in illustrationibus intellec- 
ius 14 sqq — et in inspirationibus 
Pesch, Praelectiones dogmaticae, V. Ed, 4. 

voluntatis 19 sq; — ergo sunt actus 
vitales 23; — num praeter ea alia 


mereantur nomen gratiae actualis 25; 
— inter gratias numerandi sunt tum 
actus indeliberati 28 sqq, — tum qui- 
dam actus liberi 32 sq; — cur S. Au- 
gustinus omnem motum salutarem vo- 
luntatis vocet caritatem 34 8Q0; — 
quid sit gratia excitans et adiuvans, 
operans et cooperans seu praeveniens 
et subsequens, antecedens et concomi- 
tans 36 sqq; — num gratia adiuvans 
si realiter distincta a gratia excitante 
4l sqq. — Gratia confert vires mo- 
rales ad salubriter agendum 46 ; — con- 
fert etiam vires physicas 47 sqq; — 
admittendum non est gratias actuales 
consistere in qualitatibus quibusdam in- 
fusis, non vitalibus, natura sua fluenti- 
bus 50 sqq; — quomodo ponantur ii 
actus vitales, in quibus gratia actualis 
consistit 59 sqq; — libertas per gra- 
liam non destruitur sed confortatur 65 8 
— actus supernaturales sunt superuatu- 
rales quoad substantiam 66 8Sqq; — 
num actibus supernaturalibus respondeat 
obiectum supernaturale 96 sq 402 sqq. 

Necessitas: de haeresi  pelagiana 
78 sqq; — de semipelagianismo 88 Bqq; 
— ad omne opus salutare interna 
gratia est absolute necessaria 92 sqq; 
— etiam ad initium fidei et desiderium 
salutis gratia necessaria est 97 sqq; — 
quae gratia sit necessaria et quomodo 
(de adiutorio quo et sine quo non) 
101 sqq; — etiam homo  habitibus 
supernaturalibus instructus ad omnem 
actum salutarem indiget auxilio gra- 
tiae actualis 109 sqq — Errores ,re- 
formatorum' 113, — Baii 114 Sqq, — 
lansenii 116 sqq, -—- iansenistarum 
118 sq; — potest homo sine auxilio 
gratiae actus naturaliter honestos po- 
nere 120 sqq; — de singulari quadam 
sententia Patris Vazquez 126 sq: — 
num homo solis viribus naturalibus pos- 
sit diligere Deum super omnia 128 sqq; 
— non omnia opera, quae facit homo 
in statu peccati aut infidelitatis, pec- 
cata sunt 132 sqq; — de doctrina ,au- 
gustinensium* 143; — quomodo pecca- 
tum dici possit quidquid non est ex fide 
et caritate 144 sqq. — 1n hoc statu 
homo sine auxilio gratiae non potest 
diw servare totam legem naturalem, ne 
quoad substantiam quidem 147 sqq; — 
— omni homini diu habenti usum ra- 
lionis occurrunt tentationes tam graves, 
ub sine auxilio gratiae eas non possit 
honeste superare 156 sqq; —- nullus 
homo, ne iustus quidem, sine speciali 
Dei privilegio potest diu vitare omnia 

peccata venialia 173 sqq; — quo auxilio 
indigeant iusti ad vitanda peccata mor- 
talia 188 sq. —  Perseverantia finalis 
est magnum Dei donum et singulare 
beneficium 185 sqq. i 

Gratuitas: Gratia non debetur ulli 
exigentiae naturali 193 sqq; — homo 
non potest mereri gratiam merito na- 
turali 201 sq; — neque naturaliter im- 
petrare precibus 205 sqq. — Non potest 
homo sine gratia se positive disponere 


ad gratiam 208 sq; — facienti quod 
est in se Deus non denegat gratiam 
210 sqq. 


Efficacia: quorundam haereticorum 
errores 218 sqq; — est gratia vere 
et pure sufficiens 222 sqq; — praeter 
gratiam proxime sufficientem ad ponen- 
dum actum salutarem non requiritur 
alia gratia entitative distincta, qua homo 
determinetur ad agendum 229 sqq; — 
quare fieri potest, ut ex duobus homi- 
nibus habentibus aequalem gratiam unus 
consentiat, alter dissentiat 2839 sqq. — 
Efficacia gratiae non potest explicari per 
qraedeterminationem physicam 242 sqq; 
— disputatio cum baüesianis est de 
efficacia gratiae, non de concursu natu- 
rali 268 sqq; — efficacia explicari non 
potest per praedeterminationem moralem 
271 sqq; — de doctrina S. Augustini 
276 sqq: — efficacia gratiae eo expli- 
catur, quod Deus dat homini talem gra- 
tiam, qualem scit esse congruam, ut 
homo libere consentiat 280 sqq; — de 
differentia inter molinismum et con- 
gruismum 289 sq. 

Distributio: nemo, dum in hac vita 
degit, est tam obduratus in malo, ut 
non habeat gratiam, saltem remote 
sufficientem, ad salutem assequendam 
291 sqq; — infidelibus Deus non de- 
negat gratiam sufficientem ad salutem 
30U sqq; — de inaequalitate gratiarum 
905 sq. 

Divisio: gratia adiwvans explicatur 
36; — num sit realiter distincta a 
gralia excitante 41 sqq. — Gratia con- 
comitans est eadem atque adiuvans 
39; — gratia cooperans quid efficiat 
37; — est eadem atque adiuvans (con- 
comitans) 89; — a quibusdam aliter 
explicatur 40; — gratia subsequens est 
eadem atque adiuvans (concomitans, 
cooperans) 39; — alii aliter intelle- 
gunt 40. 

Gratia antecedens explicatur 39; — 
gratia excitans explicatur 36; — est 
eadem atque antecedens 39; — num 
sit realiter distincta a gratia adiuvante 
41; — gratia operans explicatur 37; 
— est eadem atque antecedens (ex- 

citans) 39; — aliae explicationes 40: 
— S. Thomas gratiam habitualem di- 
vidit in operantem et cooperantem 313; 
— gratia praeveniens est eadem atque 
antecedens (excitans, operans) 39; — 
— a quibusdam aliter explicatur 40. 

Gratia creata quid. sib et quomodo 
dividatur 7; — gratia increata ex- 
plicatur 45.; — gratia externa et in- 
terna ib.; — vetus lex nullam con- 
ferebat gratiam internam 497 sqq; — 
attamen hominibus sub lege viventibus 
non deerat gratia ad legem salutariter 
servandam 500 sqq; — gratia sanans 
vel medicinalis 46. 

Gratia congrua: efficacia gratiae eo 
explicatur, quod Deus dat homini talem 
gratiam, qualem scit esse congruam, 
ut homo libere consentiat 2930 sqq. 

Gratia Dei et gratia Christi quae 
vocentur 9; — gratia patriae et gratia 
viae quid sit 7. 

Gratia efficam explicatur 219 242; 
— efficacia gratiae non potest expli- 
cari per praedeterminationem physicam 
242 sqq; — distinctio sensus compositi 
et divisi baüiesianorum 247; — reicitur 
254; — doctrina S. Thomae 263 sqq; 
— efficacia gratiae explicari nequit per 
praedeterminationem moralem 2715sqq; 
— de doctrina S. Augustini 276 sqq; 
— efficacia gratiae eo explicatur, quod 
Deus dat homini talem gratiam, qualem 
scit esse congruam, ut homo libere con- 
sentiat 280 sqq; — gratia efficax habet 
rationem specialis beneficii 288; — de 
differentia inter molinismum et congruis- 
mum 289 sqq; — homo non potest de 
condigno mereri gratias efficaces 425 sqq. 

Gratia generatim spectata, quid sit 
et quot modis dicatur 1| sqq 

Gratia gratis data: quae sit 7 434 sqq; 
— et quibusnam detur 437 sq; -- 
num omnes gratiae gratis datae sint 
habitus infusi 438; —- de natura sin- 
gulorum charismatum 439 sqq; — gra- 
tiae gratis datae sunt minus excellentes 
quam gratiae gratum facientes 447. 

Gratia habitualis. Natura: praeter 
gratias actuales Deus homini in iusti- 
ficatione infundit principium permanens 
vitae supernaturalis, quod, quia non 
est per modum actus transeuntis sed 
per modum habitus, vocari solet gratia 
habitualis 307 sqq; — gratia sancti- 
ficans probabilius est habitus realiter 
distinctus a virtute infusa caritatis 
318; — argumenta pro reali identitate 
319 sqq; — item pro reali distinctione 
322 sqq. 

Effectus: gratia sanctificans | delet 
peccata et hominem interne renovat 


Index alphabeticus. 


925 sqq; — de multiplici sensu vocis 
iustificationis 336; — quomodo iustitia 
Christi nobis imputetur 337 sqq; — 
gratia hominem sensu vero, licet 
analogo, consortem efficit divinae ma- 
turae et filium Dei adoptivum con- 
stituit 338 sqq; — de causa formali 
iustificationis et filiationis adoptivae 
949 sqq. 

Dispositiones requisitae: ad gratiam 
iustificantem recipiendam homo adultus 
debet se cum auxilio gratia actualis 
praeparare, non per solam fidem, sed 
etiam per actus aliarum virtutum 
352 sqq; — de variis dispositionibus, 
quae concurrere possunt ad iustifica- 


iionem 359; — num homo eliciat actus ! 


disponentes ope gratiae sanctificantis 
360. — Fides dogmatica ad iustificatio- 
nem est necessaria 362 sq; — fides 
fiducialis protestantium est reicienda 
361 sqq. 

Stabilitas e& augmentum: gratia ha- 
bitualis omni et solo peccato mortali 
amittitur 370 sqq; — est graduum et 
augmenti capax 378 sqq; — num maior 
gratia habitualis augeat meritum actus 
417. 

Gratia sufficiens: quid sit 217; — 
haeretici 218 sqq; — est gratia vere 
et pure, proxime et remote sufficiens 
222 sqq, — praeter gratiam proxime 
sufficientem ad ponendum actum salu- 
tarem non requiritur alia gratia entita- 
iive distincta, qua homo determinatur 
ad agendum 229 sqq; — ergo fieri 
potest, ut ex duobus hominibus haben- 
tibus aequalem gratiam unus consentiat, 
alter dissentiat 239 sqq. — Gratia suf- 
ficiens sensu augustinensium 271. 

Gratia ,versatilis baiiesianorum apud 
S. Augustinum 107; — in nostra doc- 
trina gratia nequaquam eo sensu potest 
dici versatilis, quo adversarii non raro 
obiciunt 2838. 

Graveson de gratia sufficiente 229 sqq; 
— quomodo cum determinatione ad 
unum concilietur libertas 245; — de 
praedeterminationis physicae calumnia 
2577 

Gregorius Magnus, S.: gratia sanctificans 
delet peccata 327; — fides sola non 
sufficit ad iustificationem consequendam 
3965; — actus, ut sit supernaturali 
praemio dignus, debet aliquo modo ex 
motivo fidei procedere 406. 

Gregorius Naoz.: nullus homo sine pec- 
catis venialibus 179. 

Gutberlet negat ad actum  supernatu- 
ralem requiri obiectum supernaturale 
410 nota. 

H. 
Hieronymus, $, de Pelagio eiusque patria 
75; — hominem non posse suis viribus 


sine gratia Dei esse sine ulla culpa 145; 
— 8ola fides non sufficit ad iustificatio- 
nem 365; — solo peccato mortali amit- 
titur gratia 376; — singulis infunditur 
gratia secundum mensuram dispositionis 
978; — ad meritum requiritur liberum 
arbitrium 397; — lex vetus praecipie- 
bat actus etiam internos 489; — de 
apostolorum agendi ratione quoad ob- 
Servantiam legis caerimonialis 524 sqq; 
— de Cepha reprehenso a Paulo (Ga 
2, 11sqq) 588. 

Hilarius de erroribus semipelagianorum 
89 sqq. 


I. 


lansenistae: eorum haeresis et 
condemnatio 117 sqq 135. 

Iansenius, Corneliws, quis fuerit, eiusque 
praecipuum opus ,Augustinus' inscriptum 


iterata 


116 sqq; — doctrina eius de gratia 
sufficienté et de victrice delectatione 
219 sqq; — veterem legem totam non 


fuisse nisi malae cupiditatis fomentum 
44. 

Ignatius Martyr, S.: bonis operibus vere 
meremur apud Deum 390. 

Illustratio énteJectus mediata et imme- 
diata refertur inter gratias actuales 
14 sqq. 

Inaequalitas gratiarum: Deus non dat 
omnibus gratias aequales 305. 

Indeclinabilis gratia 190. 

Indifferentismi doctrinam pluries damna- 
vit ecclesia 542. 

Infideles: num omnia eorum opera sint 
peccata 1928sqq 144sqq; — infidelibus 
Deus non denegat gratiam sufficientem 
ad salutem 300 sqq; — quid de iis 
dicendum sit, quibus evangelium num- 
quam praedicatum est 304. 

Influxus moralis et physicus gratiae in 
quo consistat 45. 

Innocentius 1: sine auxilio gratiae homo 
non potest honeste vincere omnes ten- 
tationes graves 161. 

Innocentius 111 : caerimonias veteris legis 
nunc mortiferas factas esse 521. 

Innocentius X damnat iansenistas 117 sqq. 

Inspiratio voluntatis mediata et  im- 
mediata refertur inter gratias actuales 
19 sqq. 

Interpretatio sermonum quid ab apostolo 
vocetur 443. 

Ioannes Damascenus, S.: gratia sancti- 
ficans hominem divinae naturae efficit 
consortem 339. 

Irenaeus, S., de necessitate gratiae ad 
opera salutaria 95; — de gratia suf- 
ficiente 224; — bonis operibus nos vere 
mereri apud Deum 390; — auctor utrius- 
que legis, tum veteris tum novae, est 


idem Deus 456; — finis ultimus legis 
veteris erat bonum spirituale populi 
israelitici 476; — de haereticis, qui 


legem mosaicam necessariam ad salu- 
tem esse putabant 507; — de abroga- 
tione legis veteris 512. 

Indicialia praecepta veteris legis abrogata 
sunt per oeconomiam christianam 510; 
— Christus noh dedit praecepta iudi- 
vialia 550. 

Iulianus, ec/lanensis episcopus: ortus, in- 
genium, scripta 85 sq. 

Iusti indigent gratia actuali 109 sqq; — 
sine speciali Dei privilegio non possunt 
diu vitare omnia peccata venialia 
173 sqq; — ipsis non deest gratia ad 
praecepta salutariter servanda 183 sq; 
— non omnes iustificati necessario sal- 
vantur 185; — non possunt de con- 
digno mereri perseverantiae donum 425; 
A88 sed tantum suppliciter impetrare 
496. 

Iustifieatio: de multiplici sensu huius 
vocis 386; — de causa eius formali 
949.8qq0; — ad iustificationem obtinen- 
dam quid requiratur 352 sqq; — de 
variis dispositionibus, quae concurrere 
possunt ad iustificationem 359; — dis- 
positio ad iustificationem, necessaria est 
fides dogmatica 361 sqq. 

lustinus Martyr, S.: gratia sanctificans 
delet peccata 327; — bonis operibus 
vere meremur apud Deum 390; — 
rationes colendi diem dominicam loco 
Sabbati 515; — de cessatione veteris 
legis 529. 

Iustitia Christi quomodo nobis imputetur 
3837 


K. 


Knabenbauer, Joseph, S. J., explicat verba 
Mt 11, 41 42: ,Qui recipit prophetam 
in nomine prophetae, mercedem pro- 
phetae accipiet etc." 403 

Kuhn, Dr, de gratuitate gratiae actualis 
195 nota. 


L. 


Lainez, Iacobus, S. J., de causa formali 
o er et filiationis  adoptivae 

Lateranense IV: bonis operibus vere me- 
remur apud Deum 391. 

Leges caerimoniales veteris testamenti ha- 
bebant triplicem sensum figurativum 
488; — varia capita complectebapntur 

491; — constituebant magnam illius 
legis imperfectionem 492 sq; — finis 
harum legum 494; —  abrogatae sunt 


per oeconomiam christianam 508 sq; 

— jmmo earum observatio mortifera 

facta est 519 sqq; — ita ut ne ec- 

clesia quidem permittere possit earum 
usum 522; — de apostolorum agendi 
ratione in observandis his legibus 

524 sqq; — quo tempore coeperint esse 

mortiferae 529; — leges caerimoniales 

novi testamenti a Christo institutae non 
sunt nuda signa 5583; — leges iudiciales 
veteris legis abrogatae sunt per oeco- 
nomiam christianam 510; — Christus 
non dedit leges iudiciales 550; — leges 
morales veteris testamenti num man- 
$erint. in novo 511 sqq; — Christus 

dedit leges morales 551. 

Lemos de praedeterminatione physica 257. 

Leo Magnus, S.: nullus homo sine pec- 
catis venialibus 179; — gratia sancti- 
ficans hominem divinae naturae efficit 
consortem 339; — semper possumus 
et debemus in gratia crescere 380; — 
actus, ut sit supernaturali praemio di 
gnus, debet aliquo modo ex motivo 
fidei procedere 406; — de abundantia 
gratiae in nova lege 505. 

Leporius, monachus, pelagianae haeresis 
ad tempus fautor et assecla 87. 

Lessius, Leonardus, S J.: quid molinistae 
concedant, quid negent in quaestione 
de gratia efficaci 260; — obdurationem 
in malo describit 293. 

Lex divina positiva definitur 449; — di- 
viditur 451; —- status legis naturae 
452; — num ante tempora Moysis fuerit 
lex proprie dicta 453. 

Lex nova: eius auctor est Christus, qui 
dedit legem proprie dictam 537 sqq; 
obligat omnes homines omnium 
temporum et locorum 542 sqq; — de 
dispensatione in lege Christi 547 sq. 

— Finis legis novae est constituere 

regnum spirituale Christi 549; — ma- 

teria vero sunt praecepta tum moralia 
tum caerimonialia, non tamen pure 
caerimonialia 551 sqq; — lex nova 
convenienti tempore est data 554. — 

Secundum formam lex nova non est 

perse primo lex scripta sed orali prae- 

dicatione tradita et a Spiritu Sancto 
cordibus impressa 555 sqq; — de mul- 
liplici excellentia novae legis prae ve- 

tere 561. 

Lez vetus: unicus auctor veteris legis 
est Deus 454 sqq; — Moyses est tan- 
tum promulgator 458 sqq; — Deus 
veterem legem Moysi annuntiavit per 
angelos 460 sqq; — lex mosaica ob/iga- 
bat solum populum israeliticum 464 sqq ; 

— de peregrinis vel proselytis 468; 
— de circumstantiis legislationis mo- 
saicae 469 sqq. — Finis ultimus ve- 
teris legis erat bonum spirituale po- 
puli israelitici 474 sqq; — solvuntur 
difficultates 478 sqq; — finis proxi- 
mus legis mosaicae erat constituere 
populum Dei electum 484; — et con- 
servare fidem Messiae venturi 485 sqq; 
sensus figurativus (triplex legis 
veteris 488; — materia legis. compre- 
hendebat actus tum internos tum ex- 
ternos 489 sqq; — ratione materiae 


lex erat quidem imperfecta, at non| 


mala 478 sqq 492 sqq; — lex etiam 
quaedam consilia continebat 495; — 
item aliquas dispensationes 496; — 
gratiam internam lex vetus nullam 
conferebat 497 sqq; — hominibus sub 
lege viventibus non deerat gratia ad 
legem salutariter servandam 500 sqq; 
— de abundantia gratiae in nova lege 
505; — abrogata est lex vetus per 
oeconomiam christianam 506 sqq; — 
quo tempore lex mosaica abrogafa eit 


517 sq; — lex caerimonialis non solum 
mortua, sed etiam mortifera facta est 
519 sqq. 


Libellus repudii: eius finis 496. 

Libertas 4ndifferentiae non tollitur per 
gratiam 65 218 sqq 224; — ad meritum 
requiritur 397; — sufficit libertas ex- 
ercitii 898; — quid dicendum, si adsit 
sola libertas specificationis inter actus 
aequaliter bonos 399. 

Lugo, card. de, de libertate ad meritum 
requisita 399. 

Lutherus erravit circa necessitatem gra- 
tiae ad actus honestos ordinis naturalis 
113; — de libero arbitrio 218; — de 
sola fide 952; — de necessitate pec- 
candi 387. 

M. 


Manichaei de gratuitate gratiae actualis 
194. 

Mausbaeh, Z, exponit doctrinam S. Augu- 
stini de gratia 108 nota 219 nota 279 
nota. 

Medina: quid sit gratia actualis 52; — 
de sensu axiomatis: facienti quod est 
in se Deus non denegat.gratiam 218; 
— de cessatione veteris legis 5018; — 
de praeparatione ad iustificationem 8360. 

Melanchthon erravit circa necessitatem 
gratiae ad actus honestos ordinis natu- 
ralis 118. 

Mereator, Marius, de Coelestio, Pelagii 
discipulo, eiusque erroribus 80; — de 
luliani, eclanensis episcopi, scriptis 85. 

Meritum supernaturale. Natura: meritum 


est bonum opus, dignum retributione 


Pesch, Praelectiones dogmaticae, V. Ed. 4. 

apud Deum 981 sqq; — homo iustus 
bonis operibus vere meretur apud Deum 
387 sqq. 

Condiciones: ex parte actus requi- 
ritur, ut actus sit moraliter liber et 
moraliter bonus, et ut ex gratia actuali 


procedat 397 sqq; — ex parte status 
requiritur status viae et status gratiae 
418 sqq; — num maior gratia habi- 


tualis augeat meritum actus 417; — 
num merita nostra specialem dignitatem 
habeant ex meritis Christi 418. 
Obiectum: homo non potest sibi de 
condigno mereri primam gratiam 419; 
— homo iustus per opera bona mere- 
tur gloriam caelestem 420 sqq; 
augmentum gratiae et gloriae est ob- 
iectum meriti 4283 sqq; — homo non 
potest de condigno mereri gratias effi- 
caces 495; -— donum perseverantiae 
et gratia efficax suppliciter impetrari 
possunt 426; —- homo probabiliter 
per bona opera, quae facit in statu 
justitiae, mereri potest de congruo re- 
parationem post lapsum 429; — iustus 
potest sibi de congruo mereri bona 
temporalia 430; — iustus aliis mereri 
potest de congruo ea bona, quae sibi 
ipsi mereri potest 4981; —- peccator 
potest de congruo mereri gratiam sancti- . 
ficantem 432; — et gratias actuales 
433. 
Methodius, S., de gratia habituali 337. 
Milevitanum II de inspiratione voluntatis 


20; — sine gratia non possumus im- 
plere mandata 67; — contra Pelagium 
84; — de necessitate gratiae ad actus 


naturaliter honestos 179. 

Molina de actibus imperfectis et perfectis 
283; — de gratia praeveniente 64, — 
explicat axioma: facienti quod est in 
se Deus non denegat gratiam 215; — 
gratia sufficiens vere sufficit ad agen- 
dum 232 239; — de gratia efficaci 
249 280; — de congruitate gratiae 282; 
— & Deo est omnis discretio iustorum 
ab iniustis 286; — gratia efficax habet 
rationem specialis beneficii 287; — 
differentia inter doctrinam Molinae et 
Suaresii 289 sq; — de praedefinitione 
actuum humanorum 290; — historia 
libri eius 562 sqq. 

Molinismus et congruismus (doctrina Sua- 
resii): differentia inter utrumque 289 sq. 

Moralia praecepta veteris legis nur» man- 
serint etiam in novo testamento 511 sq; 
— Christus dedit praecepta moralia 
551 sq. 

Motio moventis est.motus mobilis 23. 

Moyses accepit totam legem a Deo ipso 
454 sqq; — at non est auctor sed pro- 
mulgator tantum veteris legis 498 sq ; 

— Deus veterem legem Moysi annun- 
tiavit per angelos 460 sqq. 


N. 


Naturae divinae consors efficitur homo per 
gratiam sanctificantem 838 sqq; — quo- 
modo gratia sanctificans sit participatio 
naturae divinae 341 sq; — cum gratia 
sanctificante homo accipit virtutes in- 
fusas 943; — et recte disponitur in 
ordine moralitatis et sanctitatis 944; 
— magisque perficitur in homine imago 
Dei 345. 

Nazaraeatus seu votum consecrationis quid 
fuerit et quid praescripserit 495. 

Nazarius de infallibili efficacia gratiae 944. 

Necessitas gratiae actualis "7/2 sqq. — 
Vide Gratia actualis. 

Nomen. 1n nomine alicuius 408. 


0. 


Obduratio i» malo (obstinatio) quid sit 
293; — causae obdurationis 294; — 
nemo, dum in hac vita degit, est tam 
obduratus in malo, ut non habeat gra- 
liam, saltem remote sufficientem, ad 
salutem assequendam 296 sqq. 

Opera bona homini iusto merentur apud 
Deum vitam aeternam 387 sqq; — et 
quidem de condigno 394. 

Opus salutare: ad omne opus salutare 
interna gratia est absolute necessaria 
925qq; — quomodo ad singula opera 
salutaria fides necessaria sit 408. 

Opus supererogatoriwum: falsa est doc- 
irina, quae statuit sola opera super- 
erogatoria esse meritoria 412. 

Orosius, Paulus, de Pelagio 75. 


P: 


Pacheco, A., de Molina et Baiíies 570. 

Papagni, T7., de praedeterminationismo 
288 nota. 

Paulus Y et disputationes de gratia 580 sqq. 

Peceatoribus Deus non denegat gratias 
sufficientes 223 sqq; — nemo, dum in 
hac vita degit, est tam obduratus in 
malo, ut non habeat gratiam, saltem re- 
mote sufficientem, ad salutem assequen- 
dam 291sqq; — dispositiones ad gra- 
tiam iustificantem recipiendam requisitae 
952 sqq; — peccator potest de congruo 
mereri gratiam sanctificantem 432 sq, 
— et gratias actuales ad iustificationem 
conducentes 433. 

Peecatum mortale non retractatum trahit 


post se alia peccata 170; — homo 
potest sine speciali Dei privilegio vitare 
omnia peccata mortalia 188; — sed 
non sine Dei auxilio 184; — gratia 

sanclificans delet peccatum 325 sqq; — 
omni peccato mortali amittitur gratia 
972 sqq; — solo peccato mortali amit- 
litur gratia 375 sqq; — peccatum ve- 
niale: nullus homo, ne iustus quidem, 
sine speciali Dei privilegio potest diu 
vitare omnia peccata venialia 173 sqq; 
— solo peccato veniali non amittitur 
gratia 376. 

Pelagiana haeresis: ortus et errores 73 sqq. 

Pelagins, haeresiarcha, ubi natus et a 
quo instructus 74 sq; — de eius scriptis 
76; — ex eiusdem epistula ad Deme- 
iriadem 77. 

Perseverantia finalis est magnum Dei 
donum et singulare beneficium 185; 


— perseverantia passiva 187; —  ac- 
tiva 188; — activa in quo consistat 
189 sqq; — nemo sine speciali revela- 


tione scire potest num iam perseveran- 
tiae donum acceperit 192; — homo iustus 
non potest de condigno mereri perseve- 
rantiae donum 425; — sed potest illud 
suppliciter impetrare 426 sq. 

Petavius de imperfectione veteris legis 
493; — vetus lex nullam conferebat 
gratiam internam 498. 

Pius VI damnat errores synodi pistoriensis 
circa actus honestos peccatorum 135. 

Pius IX de salute infidelium 304. 

Platel: quid sit gratia actualis 52. 

Portalié, E., de S. Augustino 279 nota. 

Potentia oboedientialis quid sit et quo- 
modo distinguatur 60. 

Praecepta caerimonialia, vide Caerimo- 
nialia. 

Praedefinitio actuum humanorum 290. 

Praedeterminatio moralis quid sit 271; 
— efficacia gratiae explicari nequit per 
praedeterminationem moralem 272 sqq; 
— doctrina S. Augustini 276 sqq; — 
praedeterminatio pAysica non recte ex- 
plicat efficaciam gratiae 242 sqq; — 
repugnantia cum definitionibus eccle- 
siasticis 251 sqq; — destruit libertatem 
256 sqq; — de doctrina S. Thomae 
263 sqq. 

Praedilectio divina 287. 

Proselyti portae et iustitiae qui vocati 
fuerint 468. 

Prosper Aquitanus, S.: affectiones vo- 
luntatis possunt salubriter movere et 
gralia esse 24; — gratia praecedit 
deliberatum motum voluntatis 29; — 
libertas per gratiam non tollitur 65; — 
de erroribus semipelagianorum 89; — 
gratia necessaria est ad initium fidei et 
desiderium salutis 98; — ad singulos 
actus 111; — potest homo sine auxilio 
gratiae actus naturaliter bonos ponere 
122; — quomodo peccatum sit, quid- 
quid non est ex fide et càritate 145; 

— graiia non debetür ulli exigentiae 
naturali 198; — non potest homo natu- 
raliter precibus impetrare gratiam 205; 
— Deus nemini adimit viam correctionis 
297; — actus, ut sit supernaturali 
praemio dignus, debet aliquo modo ex 
motivo fidei procedere 406; — ad me- 
ritum requiritur status gratiae 415; — 
peccator potest de congruo mereri gra- 
tiam sanctificantem 432. 


Q. 


Quesnellus, Paschasius, qui fuerit 119; 


— propositiones damnatae 121 135 199; | 


— de distributione gratiae 303; — de 
fine veteris legis 477. 


R. 


,Reformatores: saec. XVI: eorum errores 
circa necessitatem gratiae ad actus ho- 
nestos ordinis naturalis 113; — doce- 
bant hominem per peccatum amisisse 
liberum arbitrium 218; — immo per 
peccatum originale adeo corruptum esse, 
ut necessario sit et maneat peccator 
3925; — neque ullum opus bonum facere 
possit; 352 387; — non esse peccata 
venialia 371. 

Ripalda quid vocet elevationem externam 
97; — de sensu axiomatis: facienti 
quod est in se Deus non denegat gra- 
tiam 210 216; — de praemotione phy- 
sica 260; — gratia sanctificans pro- 
babilius est habitus realiter distinctus 
a virtute infusa caritatis 318; — in 
quonam ultimatim reponendum censeat 
consortium naturae divinae 845; — de 
libertate ad meritum requisita 399. 


8. 


Sabbati servandi praeceptum erat simul 
et morale et caerimoniale et iudiciale 
514; — cui in nova lege successit ob- 
servantia diei dominicae 515. 

Saerifieia ceteris legis num exosa Deus 
habuerit 494. 

Salmanticensis Universitas de gratia 570. 

Salmeron, Alphonsus, S. J.: de causa 
formali iustificationis et filiationis ad- 
optivae 950; — de auctore veteris legis 
459. 

Salon, M., de Molina et Baües 570. 

Sanatio Aominis laps? est munus secun- 
darium gratiae actualis 120. 

Sehiffini de gratia inspirationis 19. 

Segontina Universitas de molinismo 570. 

Semipelagianismus 88 sq. 

Sensus compositus et divisus baiiesianorum 
94 254 sq. 


375 


Seripandus, Hieronymus, de causa formali 
iustificationis et filiationis adoptivae 350. 

Sermo sapientiae et scientiae quid sit et 
quomodo distinguatur 440. 

Serry de gratia sufficiente 229 sq. 

Soto, Dominicus: potest homo sine auxilio 
gratiae actus naturaliter bonos ponere 
194; — de sensu axiomatis: facienti 
quod est in se Deus non denegat gra- 
tiam 218; — de sensu composito et 
diviso 255; — de praeparatione ad iusti- 
ficationem 360. 

Souter, A., de commentariis Pelagii 76 nota. 

Stabilitas gratiae habitualis: gratia habi- 
tualis omni et solo peccato mortali 
amittitur 370 sqq. 

Status viae et gratiae requiritur ad me- 
ritum. 418 sqq; — legis naturae 452. 
Suarez: Gratia actualis: num sit idem 
genus logicum iustitiae naturalis et 
supernaturalis 66; — homo non potest 
sine auxilio gratiae diu servare totam 
legem naturalem 149; — quomodo non 
obstante necessitate succumbendi ten- 
tationi maneat libertas 168; — ex- 
plicat axioma: facienti quod est in se 
Deus non denegat gratiam 215; — de 
sensu composito et diviso 255; — de 
praemotione physica 261; — quinque 
modis actus liber creaturae ad Deum 
referendus est 266; — voluntas in or- 
dine naturali proxime disponitur ad 
agendum per influxum divinum 270; 
— de congruitate gratiae 282; — 
differentia inter doctrinam Suaresii et 
Molinae 289 sqq; — gratiam sancti- 
ficantem esse habitum latiore sensu 
312; — et causam formalem per quam 
peccatum tollitur 338; — num gratia 
in anima actü mortaliter peccante con- 
servari possit 335; — homo simul cum 
gralia sanctificante accipit virtutes in- 
fusas 3843; — gratiam non esse parti- 
cipationem naturae divinae formaliter 
946; — homines communiter maiorem 
gratiam assequi possunt quam reapse 
assequuntur 880; — de nomine meriti 
supernaturalis 382; — actus, ut sit 
meritorius, non debet necessario a& 
caritate imperari 401; — donum per- 
severantiae suppliciter impetrari potest 
497; — gratiae gratis datae quo modo 
distinguantur 436; — de natura ,ser- 
monis sapientiae eb scientiae' 440; — 
de charismate fide? 441. —  .De lege 
naturae 452; — Deus veterem legem 
Moysi annuntiavit per angelos 463; 
— de distributione praeceptorum de- 
calogi in duas tabulas 472; — quo 
sensu Deus israelitis dederit praecepta 
son bona! (Ez 20, 25) 479; — sensus 
figurativus triplex veteris legis 488; 

— hominibus sub lege viventibus non 
deerat gratia ad legem sulutariter ser- 
vandam 502; — de abundantia gratiae 
in nova lege 505; — lex sabbati ab- 
rogata est in nova lege 514; — de 
Cepha reprehenso a Paulo (Ga! 2, 
11sqq) 532; — quomodo lex Christi 
dicatur lex libertatis 540; — ad legem 
Christi obligantur omnes homines us- 
que ad finem mundi 546; — in statu 
veteris legis prominentiores fuerunt ob- 
servantiae externae, gratia vero interna 
magis abscondita 558; — de necessitate 
scribendi praecepta novae legis in men- 
tibus hominum 560; — de praedeter- 
minatione physica 9570. 


ihe 


Tabulae /egis: quomodo praecepta deca- 
legi distributa fuerint in duas tabulas 
42. 

Tentatio gravis: omni homini diu habenti 
usum rationis occurrunt tentationes tam 
graves, ut sine auxilio gratiae eas non 
possit honeste superare 156 sqq; — 
quomodo non obstante necessitate suc- 
cumbendi tentationi maneat libertas 
168; — quo auxilio divino homo in- 
digeat ad superandas tentationes. 169; 
—- num necessaria sit gratia habitualis 
vel saltem fides ad vincendas tentationes 
170 sqq. 

Tertullianus de gratia inspirationis 20. 

Thomas Aqwinas S., de actibus perfectis 


et imperfectis 283; — Gratia actualis: 
gratiae operans et cooperans quomodo 
distinguantur 42; — cur sine auxilio 


gratiae homo non possit vincere omnes 
tentatiohes graves 162 sq; — quomodo 
non obstante necessitate suceumbendi 
tentationi maneat libertas 168; — quo 
auxilio divino homo indigeat ad supe- 
randas tentationes 169; — num neces- 
saria sit gratia habitualis vel saltem 
fides ad vincendas tentationes 170; — 
de necessitate gratiae ad actus honestos 
ordinis naturalis 182; — perseverantia 
finalis non est habitus 189; —  per- 
severantia potest dici confirmatio quae- 
dam voluntatis in bono 191; — gratia 
non debetur ulli exigentiae naturali 
199; — neque merito naturali 203; — 
non potest homo sine gratia se positive 
disponere ad gratiam 208; — explicat 
axioma: facienti quod est in se Deus 
non denegat gratiam 211sqq; — de 
gratia fidei 236; — ex duobus haben- 
tibus aequalem gratiam alter potest 
consentire, dissentiente altero 240; — 
doctrina eius de efficacia gratiae 249 c 
268 sqq; — de obstinatione imperfecta 


293; — nemo, dum in hac vita degit, est 
tam obduratus in malo, ut non habeat 
gratiam, saltem remote sufficientem, ad 
salutem assequendam 298. 

Gratia habitualis cur detur 11; — 
dividitur in operantem et cooperantem 
318; — est accidens animae 317; — 
de reali distinctione gratiae sanctificantis 
et caritatis 923; — sanat animam per 
modum causae formalis 333; — quomodo 
sit participatio divinae naturae 341; — 
in quo differat adoptio divina ab adop- 
tione humana 347; — de praeparatione 
ad iustificationem 360. 

Meritum hominis apud Deum 385 


395; — actus, ut sit supernaturali 
praemio dignus, debet ex motivo fidei 
procedere 407; — quomodo prima 


gloria possit esse obiectum meriti 422; 
— augmentum gratiae et gloriae est 
obiectum meriti 423. 

Gratia gratis data quid sit 484; — 
gratias gratis datas esse minus excel- 
lentes quam gratias gratum facientes 
441. 

Legem veterem Deus Moysi annuntia- 
vit per angelos 463; — lex vetus ob- 
ligabat solum populum israeliticum 466; 
— finis ultimus veteris legis erat bo- 
num spirituale populi israelitici 476; — 
convenienter in vetere lege proposita 
fuisse poenas et praemia temporalia 
482; — de fine proximo legis 485; 
— quare lex vetus praeceperit etiam 
actus virtutum 489; — de sacrificiis 
judaeorum 494; — vetus lex nullam 
conferebat gratiam internam 499; — 
de abrogatione legis veteris 511; — 
num observantia diei dominicae ex iure 
divino successerit sabbato 515; — quo 
lempore lex mosaica abrogata sit 517; 
— ]ex caerimonialis non solum mortua 
sed etiam mortifera facta est 520; — 
de observatione legalium in primitiva 
ecclesia ex parte iudaeorum ad Chri- 
stum conversorum 528; — de lege 
apostolica .4ct 15, 29 536. — In mova 
lege sunt praecepta caerimonialia a 
Christo data et praecepta fidei ac mo- 
rum 553. 

Toletanum concilówm: auctor veteris legis 
est Deus 457. 

Tridentinum: Gratia actualis: de gratia 
praeveniente et subsequente 38, — 
antecedente et concomitante 39; — 
de motione gratiae 65; — non omnia 
opera peccatoris aut infidelium sunt 
peccata 135; — hominem sine gratia 
non posse diu servare legem 153; — 
de necessitate gratiae ad actus ho- 
nestos ordinis naturalis 181; -— posse 
hominem sine speciali privilegio vitare 

omnia peccata mortalia, sed non sine 
Dei auxilio 184; — non omnes, qui 
vocantur, ideo necessario salvantur 
1853 — homo non potest mereri gra- 
tiam merito naturali 208 ; 
vere ei pure sufficiens 226 236 8Q; — 

de gratiae efficacia 251; — de iden- 
litate gratiae sanctificantis et caritatis 
319; — de eius reali 


caritate 322; —— gratia sanctificans 


delet peccata 326 — et renovat inte- 


riorem hominem 329; — de causa for- 
mali iustificationis et filiationis adop- 
tivae 349; — aliquem bonum motum 


ex parte hominis requiri, ut iustificetur 
— sola fides formaliter sumpta 


353; 
non iustificat 355 966; — omni pec- 
cato mortali amittitur gratia 373; 


Solo peccato veniali non amittitur gra- 
tia 376; 


979; — quid sit meritum supernatu- 
rale 381; -—- innititur Dei fidelitati 
9886; — bonis operibus vere meremur 


apud Deum 321; 
fundantur in meritis Christi 394; 


actus, ut sit meritorius, debet esse 
moraliter bonus 400. — et debet ali- 
quo modo ex motivo fidei procedere 


405; — non solum operibus super- 
erogatoriis sed omni opere bono vitam 
aeternam meremur 412; — homo non 
potest sibi de condigno mereri primam 
gratiam 419; 
opera meretur gloriam caelestem 420 
— et augmentum gratiae et gloriae 
494; 
gratiam internam 498; — Christus de- 
dit vera praecepta 538. 
Typi veteris legis 487 sq 509 520 527. 


U. 


Urbanus VIII damnat librum Cornelii Ian- 
senii ,Augustinus' inscriptum 117; — 


— est gratia 


distinctione a 


— gratia aocepta augeri potest 


merita nostra 


— homo iustus per bona 


— vetus lex nullam conferebat | 


Zimmer, H., 


971 


caerimonias veteris legis cessasse et 
mortiferas facias esse 521. 


V. 


Valentia, Gregorius de: voluntas excitata 
per gratiam potest per se operari 68; 
— de cessatione veteris legis 518. 

Yalentinum concilium: datur gratia vere 
et pure sufficiens 226. 

Van der Meersch de gratia sufficiente 227. 

Vaticanum de efficacia gratiae 251. 

Vazquez : Singularis quaedam sententia 
eius de necessitate gratiae ad actus 
naturaliter honestos 126; — de cessa- 
tione veteris legis 518; — de praede- 
lerminatione physica 570. 

Vega, Andreas, numerat inter gratias ac- 
tuales actus indeliberatos voluntatis 31. 

Versatilis gratia 107 288. 

Victrix gratia 219. 

Vires morales et physicae conferuntur per 
gratiam 45 sqq. 

Virtutes énfusas homo simul accipit cum 
gratia sanctificante 343. 

Vota: quaenam in vetere lege praecipue 
commendentur 495. 


W. 


Wagner, W. A., de gratia praedetermi- 


nante 584. 
Z. 


Zaeearia, Fr. A., de auxilio sine quo non 
108. 

de commentariis Pelagii 
76 nota. 

Zosimus, Papa: sine auxilio gratiae ho- 
minem non posse honeste superare 
omnes tentationes graves 161. 

